
INDLEDNING 


Nyon  —  Reverdils  Fødested  —  er  en  lille,  malerisk  beliggende 
By  ved  Genfersøens  Bred  mellem  Lausanne  og  Geneve.  Husene 
med  de  røde  Tage  og  grønne  Skodder,  der  giver  Byen  dens  Præg, 
krones  og  beherskes  af  Fogedens  ældgamle  Slot  med  massive  Mure, 
flankeret  med  en  Donjon  og  smækre  Taarnspir,  hvorfra  man  har 
Udsigt  over  Alpernes  mægtige   Kæde. 

Elie  Salomon  Frangois  Reverdil  fødtes  19.  Maj  1732.  Hans 
Slægt  førte  et  talende  Vaaben,  der  forklarer  Navnets  Betydning, 
en  Sol,  der  skinner  paa  et  næsten  udgaaet  Træ,  som  den  atter 
faar  til  at  grønnes  (reverdir).  Faderen,  Urbain  Reverdil,  der  var 
Justitssekretær  ved  den  Domstol,  i  hvilken  Landfogeden  i  Bern 
havde  Forsædet,  døde  allerede  1751  og  efterlod  Enken,  Henriette 
Merseille,  med  fem  Børn  i  smaa  Kaar.  Fra  den  unge  Reverdils 
Skoletid  i  Geneve  er  der  i  Byens  Konsistorialarkiv  bevaret  nogle 
Optegnelser  om  en  kaad  Ungdomsstreg,  han  har  taget  Del  i.  Sam- 
men med  to  Kammerater  kastede  han  under  Bedetimen  i  St. 
Pierres  Kathedral  fra  et  Galleri  gentagne  Gange  Spillekort  ned  i 
Hovedet  paa  den  andægtige  Forsamling,  hvorfor  alle  tre  idømtes 
tre  Dages  Fængsel  paa  Vand  og  Brød,  Knæfald  og  Afbigt  for 
Gejstligheden  samt  Udelukkelse  fra  Herrens  Bord  paa  ubestemt 
Tid.  En  Uge  senere  blev  de  dog  atter  genoptaget  i  Kirkens  Fred 
(April    1748). 

Salomon  Reverdil  studerede  først  Mathematik  og  de  skønne 
Videnskaber  i  Lausanne,  derefter  Theologi  ved  Universitetet  i  Geneve 


VI 

og  bestod  1756  Embedseksamen,  men  søgte  ikke  Præstekald.  Det 
blev  afgørende  for  hans  Livsskæbne,  at  hans  Fætter  André  Roger  — 
en  Søn  af  Thomas  Alexandre  Roger  og  Jacqueline  Salome  Rever- 
dil  —  som  Hovmester  for  en  schweizisk  Adelsmands  Sønner  i 
Paris  her  gjorde  J.  H.  E.  Bernstorffs  Bekendtskab,  vandt  den- 
nes Yndest  og  af  ham  indkaldtes  til  Danmark  1752  som  Privat- 
sekretær for  Brodersønnen  A.  P.  Bernstorff.  Roger  virkede  her 
for  de  gunstigst  mulige  Betingelser  for  at  skaffe  de  forfulgte  Hugue- 
notter  Adgang  til  Danmark  og  forfattede  og  udgav  sine  bekendte 
„Lettres  sur  le  Dannemare"  (1757).  Inden  han,  udsendt  i  et  di- 
plomatisk kommercielt  Hverv  til  England  kom  af  Dage  i  Hamborg 
ved  et  ulykkeligt  Fald  (1759,  18.  Okt.),  var  det  lykkedes  ham 
at  interessere  den  ældre  Grev  Bernstorff  for  sin  unge  Slægtning, 
hvem  han  i  Februar  1758  varmt  anbefalede  til  Lærer  i  Fransk 
for  Prins  Frederik.  Senest  ved  Midsommertid  ankom  Reverdil  til 
København,  hvor  hans  første  Hverv  var  at  fortsætte  det  af  hans 
Landsmand  og  Ungdomsven,  Genferen  Paul  Henri  Mallet,  med 
Statsunderstøttelse  udgivne,  franske  Maanedsskrift  „Mercure  Danois". 
Endnu  samme  Efteraar  overtog  han  Posten  som  Professeur  des 
belles  Lettres  frangaises  og  Professor  Geometriæ.  I  Oktober  1760 
ansattes  Reverdil  som  Lærer  hos  Kronprinsen,  i  hvilken  Stilling  han 
afløste  Mallet,  og  blev  senere  tillige  Lærer  i  Fransk  for  Prins  Frederik. 

Reverdil  var  sikkert  den  eneste,  der  paa  et  tidligt  Tidspunkt 
blev  klar  over  Kronprinsens  mentale  Tilstand.  Selv  om  han  i  sine 
Erindringer  ved  senere  Erfaringer  kan  have  givet  sine  første  Iagt- 
tagelser bestemtere  Form,  maa  man  dog,  som  fremhævet  af  en 
moderne  Specialist  i  Sindssygdomme,  anerkende  den  Observations- 
evne og  Objektivitet,  hvormed  han  har  opfattet  Prinsens  Væsen 
og  gengivet  sine  Indtryk  af  hans  stigende   Aandsformørkelse. 

Hans  Undervisning  blev  det  eneste  Lyspunkt  i  Kronprinsens 
lidet  glædelige  Opdragelse  under  hans  barske,  principstærke  Over- 

hofmester  Ditlev  Reventlous  Ledelse.  Det  lykkedes  Reverdil  at 
vække  sin  Elevs  Interesse  for  det  franske  Sprog,  som  Prinsen 
lærte  at  beherske  til  Fuldkommenhed. 

I  den  Fritid,  der  blev  levnet  Reverdil  fra  hans  Lærergerning' 
var  han  en  opmærksom  Iagttager  af  Folkets  og  Landets  Ejendom- 
meligheder og  dyrkede  flittigt  Danmarks  ældre  Historie.  Disse 
Studier  satte  Frugt  i  „Mercure  Danois",  hvis  Udgivelse  han  ved- 
blev med  indtil  1760  (ialt  12  Kvartaler),  og  hvori  han  selv  vistnok 
skrev  de  fleste  heri  fremkomne  litterære  Strejftog  paa  næsten  alle 
Omraader.  Han  afsluttede  endvidere  2.  Del  af  de  førnævnte,  af 
Roger  udgivne  apologetiske  „Lettres  sur  le  Dannemare"  med 
en  Række  Breve,  affattede  o.  1764,  der  fremfor  de  tidligere  udmær- 
ker sig  ved  et  frimodigt  Sprog,  liberal  Tænkemaade  og  velbegrun- 
dede Domme.  Tillige  var  Reverdil  litterær  Konsulent  for  sin  her- 
boende Landsmand,  Genferen  Claude  Philibert,  der  drev  en  betydelig 
Forlagsboghandel  med  kostbart  og  smagfuldt  udstyrede  Værker  af 
ansete  hjemlige  og  fremmede  Forfattere  som  Klopstock  og  Bonnet. 
Selskabeligt  sluttede  han  sig  til  den  Kreds  af  litterært  og  kunstnerisk 
interesserede  Mænd  og  Kvinder,  fortrinsvis  Medlemmer  af  den 
herværende  franske  Koloni,  som  samledes  omkring  Oberst  Mazar 
de  la  Gardes  aandfulde  Hustru,  Sophie  Rocques,  der  var  hans 
Næstsøskendebarn.  Klevenfeldt  nævner  Reverdil  som  en  hyppig  Gæst 
i  Historikeren,  Professor  J.  H.  Schlegels  Hus  og  karakteriserer 
ham  som  en  „lærd,  solid  og  redelig  Mand".  Forfatterinden  C.  D. 
Biehl  betegner  ham  som  en  fortrolig  Bekendt.  Egentlig  Venskab 
knyttede  han  dog  kun  med  sin  Meningsfælle  i  Landbosagen,  se- 
nere Deputeret  i  danske  Kancelli  Marcus  Haggæus  Høyer  og 
Frédéric  de  Coninck.  Reverdil  var  med  „sin  helvetiske  Jævnhed" 
en  stille  Mand.  En  uhelbredelig  Brokskade  hindrede  ham  i  større 
Bevægelighed,  udpræget  Hang  til  Distraktion  prægede  hans  ydre 
Optræden,  men  han  roses  som  fornøjelig  og  elskværdig  i  Samtale. 

Han  indstuderede  med  Kongen  dennes  Rolle  i  Opførelsen  af  Vol- 
taires  „Zaire"   og  var  selv  Medspiller. 

Trods  Prinsens  aandelige  Uklarhed,  springende  Tankegang  og 
Lunefuldhed  var  det  dog  gennem  Aarene  lykkedes  Reverdil  at 
vinde  hans  Tillid,  hvilket  gav  sig  Udslag  i  en  Række  Naadesbevis- 
ninger,  han  straks  efter  sin  Tronbestigelse  (Jan.  1766)  tildelte  ham. 
Allerede  1.  Febr.  ansattes  han  som  Forelæser  hos  Kongen,  fik 
Titel  af  Legationsraad  (30.  Marts),  udnævntes  derefter  til  Kabi- 
netssekretær (18.  Juli)  og  Etatsraad  (28.  Nov.).  Kongen  vilde  endog 
ophøje  ham   i  Adelsstanden  og  tildele  ham  et  Gods,  hvad  han  afslog. 

Opmuntret  af  Reverdil  blev  Kongen  i  sin  første  Regeringstid 
greben  af  en  opblussende  Virkelyst  og  Ansvarsfølelse,  som  dog  hur- 
tig sluktes,  Hofintrigerne  fik  frit  Spil,  og  Personskifterne  i  de  le- 
dende Stillinger  begyndte.  Tilskyndet  af  sin  Svoger,  Prins  Carl  af 
Hessen,  der  en  Tid  var  hans  erklærede  Favorit,  og  paavirket  af 
Enkedronning  Juliane  Marie,  som  „forgiftede  hans  Sind  med  For- 
tællinger om  hans  Faders  Privatliv  under  daarlig  Indflydelse  af 
sine  Yndlinge",  afskedigede  han  i  Juli  A.  G.  Moltke  i  Unaade 
fra  alle  Embeder.  Danneskjold  Samsøe  indtog  hans  Sæde  i  Konseillet 
og  forelagde  dette  i  Septbr.  en  Række  Anklagepunkter  mod  Bernstorff. 

Af  medfødt  Ondsindethed  glædede  Kongen  sig  uden  Tvivl  over 
dette  Sammenstød,  især  da  han  i  sine  Anfald  af  Selvherskerluner 
følte  sig  trykket  af  Bernstorffs  Overlegenhed,  og  han  havde  endog 
til  Hensigt  at  afskedige  ham.  Paa  dette  Tidspunkt  udøvede  Re- 
verdil en  stor  Indflydelse  paa  hans  Bestemmelser  —  „Underrettet 
og  raadspurgt  om  alt,  er  han  i  Virkeligheden  Kabinetsminister", 
skriver  Reventlou  24.  Sept.,  og  ifølge  denne  havde  han  den  fore- 
gaaende  Dags  Morgen  arbejdet  med  Kongen  paa  Udfærdigelsen  af  en 
Skrivelse,  der  forsikrede  Bernstorff  om  Majestætens  Velvilje  og  Tillid. 

Som  Reverdil  i  dette  Tilfælde  anvendte  sin  Indflydelse  i  det 
godes   Tjeneste,    modstod    hans    udprægede  Retskaffenhed  og  Ret- 

linethed    alle  Fristelser    til    at    misbruge    sin    Stilling    til  Gennem- 
førelse af  ærgerrige  Planer  og  personlige  Fordele. 

Hans  længe  nærede  Interesse  for  Bondestandens  Rejsning  her- 
hjemme fik  Udslag  i  de  to  bekendte,  i  Efteraaret  1767  til  Kongen 
mdgivne  Betænkninger  om  Landboforholdene,  hvoraf  den  første 
væsentlig  omhandler  Stavnsbaandet,  medens  den  anden  især  ved- 
rører Hoveriet.  Disse  hans  Redegørelser  gjorde  et  vist  Indtryk  paa 
Kongen  og  gav  Stødet  til,  at  der  endnu  i  November  s.  A.  blev 
nedsat  en  Landvæsenskommission,  i  hvilken  Reverdil  selv  skulde 
have  Sæde,  hvad  der  dog  ikke  kom  til  Udførelse,  da  han  netop 
paa  dette  Tidspunkt  faldt  i  Unaade. 

Umiddelbart  efter  Kommissionens  første  Møde  overbragte  Kongens 
Yndling  Grev  Holck  Reverdil  den  Besked,  at  Forholdene  havde  nødt 
Kongen  til  at  afskedige  ham,  af  Hensyn  til  de  herværende  russiske 
Ministre,  der  antog  ham  uvillig  stemt  mod  Afslutningen  af  Mage- 
skiftet mellem  den  gottorpske  Del  af  Holsten  og  Grevskaberne 
Oldenborg  og  Delmenhorst.  Faa  Dage  senere  fik  han  Befaling  til 
inden  24  Timer  at  forlade  Landet,  hvilket  ogsaa  skete  (22.  Novbr.). 
A.  P.  Bernstorff  skrev  i  denne  Anledning  til  Farbroderen:  „Den 
Gunst,  Reverdil  nød  hos  Kongen,  syntes  at  være  i  Tiltagende,  saa 
at  det  i  høj  Grad  maatte  forurolige  de  andre  Yndlinge,  der  er  ude 
af  sig  selv  over  at  skulle  dele  en  Tillid,  som  udgør  deres  eneste 
Ambition  og  ofte  deres  eneste  Fortjeneste.  De  har  lagt  Rænker 
op  mod  ham,  og  det  er  lykkedes  dem  at  styrte  ham." 

For  Landet  og  for  den  humane  Sag,  Reverdil  vilde  gennem- 
føre, var  hans  Fjernelse  et  stort  Tab,  og  mange  af  de  bedste 
Mænd  herhjemme  følte  hans  Bortgang  som  et  Savn. 

Naar  Reverdil  udtaler,  at  han  med  Sindsro  modtog  sin  Afsked, 
stemmer  dette  ikke  ganske  med,  at  han  kort  efter  udøste  sin 
Bitterhed  i  et  meget  skarpt  personligt  Brev  til  Christian  VII.  Gen- 
nem Reverdils  Efterfølger  Schumacher  lod   Kongen   svare,    at   han 


ikke  fortjente  Bebrejdelser  for  at  have  bortjaget  ham,  idet  han  til 
Afskedigelsen  havde  knyttet  et  utvetydigt  Tegn  paa  sin  Naade, 
hvorved  hentydedes  til  den  ham  tildelte  Naadepenge  af  10,000  Rdlr. 
Kongen  fritog  ham  derfor  fra  i  Fremtiden  at  give  sig  Raad  og  fra 
en  Brevveksling,  der,  hvis  den  fortsattes  i  denne  Tone,  vilde 
ændre  hans  gunstige   Mening  om  ham. 

Tiden  maa  dog  have  slettet  Bitterheden  paa  begge  Sider,  og  ved 
et  Lykønskningsbrev,  Reverdil  rettede  til  Kongen  i  Anledning  af 
dennes  Hjemkomst  fra  Udenlandsrejsen,  knyttedes  atter  den  af- 
brudte Traad.  Kongen  havde  saa  mange  gode  Minder  om  sin 
Ungdomslærer,  at  han  i  Febr.  1771  gennem  Struensee  rettede  en 
Opfordring  til  Reverdil  om  at  vende  tilbage  og  bistaa  ved  den 
paatænkte  Løsning  af  Stavnsbaandet  og  andre  Lovrevisionsarbejder. 

Efter  Samraad  med  sin  gamle  Velynder  J.  H.  E.  Bernstorff,  der  i 
Septbr.  1770  havde  forladt  Danmark,  og  med  hvem  han  havde 
vedligeholdt  en  fortrolig  Brevveksling,  begav  han  sig  paa  Rejsen 
og  satte  atter  9.   Septbr.   Foden  paa  dansk  Grund. 

Prins  Carl  af  Hessen  og  Bernstorff,  hvem  han  besøgte  paa 
Henvejen,  fandt  begge,  at  Reverdil  var  mere  frigjort  i  sit  Væsen 
og  havde  lettere  ved  at  udtrykke  sig  end  før,  men  Bernstorff  var 
bleven  meget  betænkelig  ved  at  erfare,  at  Reverdil  nærmest  skyldte 
Struensee  sin  Tilbagekaldelse,  i  Stedet  for  at  han  havde  troet,  at 
Henvendelsen  var  udgaaet  fra  Brandt,  der  søgte  Støtte  mod  Struen- 
sees  Parti,  og  han  bønfaldt  ham  nu  om  ikke  at  forene  sig  med  Lasten. 

Gensynet  med  Kongen  blev  en  stor  Skuffelse  for  Reverdil;  dels 
blev  han  modtaget  med  Kulde,  dels  blev  han  forfærdet  over  den 
Forværring,  der  under  hans  Fraværelse  var  foregaaet  med  Kongens 
Sindstilstand.  Han  fik  vel  til  en  Slags  Forsøgsstation  for  sine 
agrariske  Reformplaner  overladt  den  af  Hørsholm  Hovedgaard  udpar- 
cellerede Gøgevang,  hvor  han  vilde  indrette  en  Bondegaard  efter 
schweizisk  Mønster,    men  Struensee  lagde  Stavnsbaandssagen  hen, 

ejheller  kom  Reverdil  til  at  deltage  i  de  paatænkte  Lovkommissions- 
arbejder.  Det  blev  ham  hurtigt  klart,  at  hans  Tilbagekaldelse  nær- 
mest skyldtes  Brandts  Lede  ved  det  brydsomme  Hverv  at  holde 
den  sindssyge  Konge  med  Selskab,  hvilket  han  nu  fandt  passende 
at  lægge  over  paa  hans  Skuldre.  Reverdil  spillede  under  sit  andet 
Ophold  i  Danmark  ingensomhelst  politisk  Rolle.  Efter  Struensees 
Fald  vilde  han  ikke  bøje  sig  for  de  nye  Magthavere,  der  skønt  de 
ydede  hans  Hæderlighed  fuld  Anerkendelse,  helst  ønskede  at  blive 
ham  kvit.  Han  fulgte  det  ham  givne  Vink,  og  „med  uplettede  Hænder 
og  en  ren  Samvittighed"  forlod  han  endnu  i  Februar  1772  Danmark. 

Hjemvendt  til  sit  Fædrel^d  delte  Reverdil  sin  Tid  i  Varetagel- 
sen af  forskellige  offentlige  Stillinger,  senest  som  Vicepræfekt,  men 
mest  optaget  af  litterære  Sysler,  bl.  a.  Oversættelser  af  National- 
økonomerne Adam  Smiths  og  Fergusons  Skrifter. 

Et  smukt  Træk  hos  Reverdil  er  den  varme  Hengivenhed  og 
Interesse,  han  bevarede  for  Danmark  usvækket  lige  til  sin  Død. 
Alle  danske,  der  besøgte  ham,  viste  han  en  hjertelig  og  udstrakt 
Gæstfrihed.  Fr.  Sneedorff,  der  besøgte  Reverdil  1 790,  var  forbavset 
over,  hvor  nøje  han  havde  fulgt  Forhold  og  Personer  i  Danmark, 
siden  han  forlod  Landet.  Han  havde  samlet  alle  Skrifter  ved- 
rørende Landbosagen  og  var  opfyldt  af  Entusiasme  over  de  af 
Bondevennerne  indførte  store  Reformer. 

Reverdil  var  i  høj  Grad  skattet  og  afholdt  af  de  fremragende 
Mænd  og  Kvinder,  hans  Fædreland  og  særlig  Geneve  paa  den  Tid 
kunde  opvise,  Voltaire,  Necker  og  Mad.  de  Staél  og  hans  person- 
lige Venner  Bonstetten  og  Sismondi,  der  efter  hans  Død  havde  til 
Hensigt  at  udgive  hans  samlede  Skrifter. 

At  Reverdil  arbejdede  paa  en  historisk  Fremstilling  af  den 
Struenseeske  Periode  i  Danmark,  var  almen  kendt,  han  læste  den 
højt  for  Falkenskjold,  der  levede  i  Eksil  i  Schweiz,  og  for  Frederikke 
Brun,   der   besøgte  ham.    Digteren   F.  v.  Matthisson  nævner   1794 

dette  Arbejde  som  et  for  den  danske  Historie  betydningsfuldt 
Memoireværk.   Indre  Kriterier  viser,  at  det  er  nedskrevet  1789 — 92. 

Reverdil  havde  i  en  fremrykket  Alder  i  1785  giftet  sig  med 
Elisabeth  Olive  Julie  Nicole,  med  hvem  han  levede  et  lykkeligt,  men 
barnløst  Ægteskab;  hendes  Død,  der  indtraf  1806  i  hendes  48.  Aar, 
gik  ham  meget  nær.  Selv  døde  han  4.  August  1808,  76  Aar  gammel, 
under  et  Besøg  i  Geneve  hos  sin  unge  Slægtning  Alexandre  Roger. 

Af  Reverdil  er  bevaret  et  Ungdomsportræt,  malet  af  Robert 
Gandelle  i  Geneve  1758,  sikkert  i  Anledning  af  hans  forestaaende 
Rejse  til  København.  Billedets  Ejer  Hr.  Arthur  Bory  d'Arnex  i 
St.  Cloud,  en  Dattersønnesøn  af  Reverdils  Hustru,  har  velvilligst 
ladet  Maleriet  fotografere  til  Brug  ved  nærværende  Udgave.  Et 
andet  Portræt  af  Forfatteren  fra  hans  senere  Aar,  malet  1782  af 
en  Dilettant,  Samuel  Claire  Natthey,  Notar  i  Nyon,  er  af  Frøk- 
nerne Roger  blevet  skænket  til  Musæet  i  hans  Fødeby.  Kend- 
skaben  til  Billedet  og  Tilladelse  til  Reproducering  skyldes  Hr.  In- 
geniør Francis  Reverdin  i  Geneve. 

Medens  det  førstnævnte  Billede  vidner  om  det  glade  Og  for- 
nøjelige, der  i  Følge  A.  P.  Bernstorff  kunde  være  fremtrædende 
i  Reverdils  Væsen,  viser  det  andet  et  alvorligt  og  køligt  Udtryk, 
der  svarer  til  den  ældre  Bernstorffs  Karakteristik  af  Reverdil, 
„hverken  følsom,  blødsøden  eller  tilbøjelig  til  Smiger."  Af  de  to 
Malerier  har  Ungdomsportrættet  ubetinget  størst  kunstnerisk  Værd. 

Sine  efterladte  Papirer,  deriblandt  Manuskriptet  til  Memoirerne, 
havde  Reverdil  testamenteret  den  ovennævnte  Alexandre  Roger  (f. 
1781  f  1868),  der  var  Præsident  for  Domstolen  i  Distriktet  Nyon 
og  Ingenieurmajor  i  Schweizerforbundets  Hær.  Hans  Fader,  Urbain 
Roger,  der  var  Broder  til  førnævnte  André  Roger,  og  gift  med 
Reverdils  Søster  Henriette,  havde  først  været  Købmand  i  Geneve, 
men  fik  af  den  ældre  Bernstorff  Ansættelse  som  dansk  Konsular- 
agent  i   Schweiz  med  Titel  af  Ambassaderaad.  Ved  dobbelt  Slægt- 

skab  og  stor  personlig  Hengivenhed  knyttet  til  Reverdil  udgav 
Alexandre  Roger  i  sin  høje  Alderdom  sin  Onkels  Erindringer  under 
Titlen  „Struensée  et  la  Cour  de  Copenhague  1760 — 1772,  Mé- 
moires  de  Reverdil;  Paris  1858",  ledsaget  af  en  Biografi  af  Forfatteren. 

Ved  Rogers  Død  indlemmedes  Reverdils  efterladte  Brevsamling 
og  skriftlige  Udarbejdelser  i  Biblioteket  i  Geneve,  hvor  Professor 
Aage  Friis  paa  Foranledning  af  afd.  Prof.  Edv.  Holm  har  ladet 
tage  Kopier  af  Brevene  til  Reverdil  fra  Markus  Haggæus  Høyer 
(1767—72)  og  Fru  Birgitte  Sofie  Gabel,  f.  Rosenkrantz  (1767  —  68;, 
hvilke  Afskrifter  er  deponeret  i  Rigsarkivet.  Senere  har  Mag.  art. 
Axel  Linvald  under  et  Ophold  i  Geneve  yderligere  genneitigaaet 
Reverdils  Papirer  og  taget  en   Del  Afskrifter. 

Manuskriptet  til  Memoirerne  har  imidlertid  været  forgæves 
eftersøgt,  indtil  det  for  nylig  er  lykkedes  Hr.  F.  Reverdin,  hvis 
Interesse  for  Reverdils  Person  og  Forfatterskab  paa  forskellig 
Maade  er  kommet  nærværende  Udgave  af  Skriftet  til  Gode,  at 
finde  et  Brudstykke  af  Forfatterens  egenhændige  Haandskrift,  om- 
fattende Siderne  95—114  i  Rogers  Udgave.  En  Sammenstilling  af 
Haandskriftets  og  den  trykte  Tekst,  foretaget  af  Hr.  Reverdin, 
viser,  at  Roger  har  foretaget  en  Del  Ændringer,  mest  dog  kun 
uvæsentlige  og  af  stilistisk  Art. 

Allerede  Aaret  efter,  at  Rogers  Udgave  saa  Lyset,  fremkom  en 
dansk  Oversættelse  af  Skriftet  ved  L.  Moltke,  som  det  var  Skik 
paa  hin  Tid,  uden  oplysende  Anmærkninger  og  Register,  der  ogsaa 
savnes  i  Originaludgaven,  en  Mangel,  der  i  høj  Grad  har  vanske- 
liggjort Benyttelsen  af  Bogen. 

Reverdils  Memoirer  vakte  ved  deres  Fremkomst  levende  Op- 
mærksomhed herhjemme  udover  de  faginteresseredes  Kreds.  Vor 
Viden  om  de  Forhold  og  Personer,  Reverdil  omhandler,  er  i  det 
forløbne  Aaremaal  ved  Offentliggørelse  af  talrige  Aktstykker  og 
Specialundersøgelser   og   fremfor   alt    ved  Edv.  Holms  Fremstilling 

bleven  saa  beriget  og  uddybet,  som  det  næppe  er  Tilfældet  med 
noget  andet  Tidsrum  af  Danmarks  Fortid.  Alligevel  vil  Reverdils 
Memoirer  altid  hævde  deres  Plads  som  et  af  de  værdifuldeste 
Kildeskrifter  til  hin  Tids  Historie.  De  er  nedskrevne  paa  Grundlag 
af  egne  samtidige  Optegnelser  og  Specialudarbejdelser  og  supplerede 
ved  Breve  til  Forfatteren  i  de  Aar,  han  var  fraværende  fra  Danmark. 
Skønt  der  i  Memoirerne  let  kan  paavises  Unøjagtigheder  og  Fejlsyn, 
udmærker  de  sig  dog  ved  en  Paalidelighed  og  Ædruelighed,  der  sjæl- 
dent findes  i  Skrifter  af  denne  Art.  Hertil  kommer  Reverdils  for  hin 
Tid  fremragende  psykologiske  Sans,  hans  Formsans  og  stilistiske  Evner. 
De  Teksten  medgivne  Anmærkninger  i  knap  Form  tilsigter  dels 
at  berigtige  aabenbare  Fejltagelser  hos  Forfatteren,  dels  at  give 
Literaturhenvisninger.  Louis  Bobé. 

En  ny  dansk  Udgave  af  Reverdils  Memoirer  maa  kræve  en 
helt  ny  Oversættelse.  Moltkes  Oversættelse  virker  overmaade  træt- 
tende ved  sin  hyppigt  tunge  og  uklare  Sætningsbygning,  og  hertil 
kommer  større  og  mindre  Unøjagtigheder  i  hundredevis,  opstaaet 
dels  ved  Misforstaaelse  af  Teksten,  dels  ved  at  Ord,  Sætninger, 
stundom  to,  tre  eller  flere  Linjer  i  Hastværket  er  oversprunget. 
Med  Hensyn  til  Ordvalget  er  Moltke  dog  stadig  bleven  raadspurgt, 
ogsaa   med   det    Formaal   at   undgaa   en    altfor  moderne  Sprogtone. 

Person-  og  Stednavne,  der  jævnlig  er  forvansket  hos  Roger, 
er  efter  Moltkes  Eksempel  ført  tilbage  til  deres  rigtige  Skrivemaade. 

De  af  Roger  i  et  Tillæg  meddelte  Breve,  som  ogsaa  findes  hos 
Moltke,  er  udeladt  i  denne  Oversættelse.  P    L    M 


Anden  Udgave,  der  efter  faa  Maaneders  Forløb  følger  første,  er 
bleven    gennemset   og   forøget   med    et    Portræt   af  Reverdil  (Titel- 

billedet).  Udgiverne. 

København,  Februar  1917. 


REVERDILS  MEMOIRER 


KONG  CHRISTIAN   DEN  SYVENDE 


I. 

KONG  CHRISTIAN  VII.S  OPDRAGELSE.  —  HANS  TRONBESTIGELSE. 

Den  1ste  Oktober  1760  tiltraadte  jeg  Stillingen  som  en  af  Læ- 
rerne for  Prinserne  af  Danmark.  Den  ældste  var  tolv  Aar  gammel 
og  havde  et  vindende  Ydre;  der  var  gode  Indfald  af  ham  i  Omløb, 
og  han  var  flink  til  alt,  hvad  man  vilde  lære  ham,  naar  han  fik  In- 
teresse for  det.  De  tre  Sprog,  som  var  nødvendige  ved  hans  Hof, 
Dansk,  Tysk  og  Fransk,  talte  han  meget  smukt,  ja  elegant,  og  han 
var  allerede  en  glimrende  Danser.  Ingen,  selv  blandt  dem,  der  kendte 
ham  bedst,  saa  da  andet  i  ham  end  et  elskværdigt  Barn,  til  hvem  man 
kunde  stille  de  største  Forventninger,  naar  Aarene  havde  lagt  en  lille 
Dæmper  paa  hans  første  Opbrusen. 

Ikke  des  mindre  var  det  straks  i  de  første  Dage  let  for  mig  at 
opdage,  at  han  nok  hævede  sig  over  det  almindelige  ved  vindende 
Fremtræden  og  Begavelse,  men  at  hans  Fejl  var  lige  saa  usæd- 
vanlige. 

Jeg  blev  forestillet  for  ham  paa  hans  Spadseretur,  som  fandt 
Sted  hver  Dag  mellem  Middagen  og  mine  Undervisningstimer.  Det 
var  just  som  Overhofmesteren  var  i  Færd  med  overfor  sin  Elev 
at  rette  et  højst  besynderligt  Udfald  mod  legemlig  Styrke.  Det  var 
noget,  han  i  Virkeligheden  satte  megen  Pris  paa,  men  her  frem- 
stillede han  det  som  en  unyttig,  lav,  næsten  skadelig  Egenskab.  Da 
de  talte  videre,  blev  jeg  klar  over,  at  Prinsen  gik  til  den  modsatte 
Yderlighed,  og  at  han  fremfor  alt  higede  efter  at  blive  stærk, 
kraftig  og  ,,haard"  og  indbildte  sig  at  have  langt  større  Gaver  fra 
Naturens  Haand  i  den  Henseende,  end  han   i  Virkeligheden  havde. 

Hans  Hovmester  manglede  Takt  og  kunde  ikke  indse,  at  jo  mere 
han  overdrev,  des  mindre  Indtryk  gjorde  han. 

Naar  jeg  dvæler  ved  denne  lille  Hændelse,  er  det,  fordi  den  har 
faaet  Betydning  ved,  hvad  der  siden  skete. 

Min  Forgænger,  Mallet,  har  gjort  sig  meget  bekendt  ved  sin 
Danmarkshistorie,  der  uden  Sammenligning  er  bedre  end  nogen  af 
de  tidligere  udkomne.  Skønt  han  fra  først  af  blot  var  bleven  ind- 
kaldt for  at  undervise  i  fransk  Sprog  og  Litteratur,  var  det  dog 
ganske  naturligt,  at  man  ogsaa  havde  overdraget  ham  at  undervise  i 
noget,  han  var  saa  godt  hjemme  i,  og  at  hans  Sprogtimer  gav  ham 
Lejlighed  til  at  meddele  Prinsen  Udbyttet  af  fire,  fem  Aars  om- 
hyggelige Studium  af  Landets  Historie.  Overhofmesteren  fandt  det 
lige  saa  naturligt,  at  jeg,  der  først  var  Mallets  Stedfortræder  og 
siden  hans  Eftermand,  gennemgik  hans  Forelæsningshefter  med 
Prinsen,  udfyldte,  hvad  der  manglede,  og  i  det  hele  kom  til  at 
undervise  i  nyere  Historie. 

Da  jeg  traadte  i  Virksomhed,  var  man  netop  i  Færd  med  at 
fejre  Hundredeaarsdagen  for  Omvæltningen  af  1660  med  tre  Dages 
religiøse  Højtideligheder,  og  uden  at  tage  Hensyn  til,  at  jeg  var 
Udlænding  og  Borger  i  en  Fristat,  forlangte  Overhofmesteren,  Hr. 
von  Reventlou,  at  jeg  skulde  tage  denne  Begivenhed  til  Undervis- 
ningsemne. Intet  forbavsede  mig  mere  end  min  unge  Lærlings 
Uopmærksomhed.  Det  var  min  Opgave  at  vise  ham,  hvorledes  hans 
Forfædre  og  han  selv  var  bleven  frigjorte  for  at  staa  under  For- 
mynderskab af  en  Adel,  der  ikke  var  egnet  til  at  styre;  hvorledes 
Folket  havde  søgt  den  borgerlige  Frihed,  Adelen  havde  villet  røve 
den,  under  Kongemagtens  Vinger,  og  at  han  derfor  var  forpligtet 
til  at  skærme  det  mod  al  Undertrykkelse,  men  paa  den  anden  Side 
burde  Adelen,  der  ved  denne  Lejlighed  havde  mistet  sin  første  For- 
ret, den  at  regere,  i  det  mindste  beholde  Resten  af  de  Herlig- 
heder, som  den  oprindelig  sad  inde  med.  Men  hverken  hans  Ret- 
tigheder eller  hans  Pligter,  hverken  de  historiske  Begivenheder  eller 
mine  almindelige  Betragtninger  formaaede  at  fængsle  ham.  I  al 
den  Tid,  vore  Samtaler  stod  paa,  søgte  han  at  undvige  Undervis- 
ningen, at  stille  Snarer  for  mig,  der  kunde  give  Anledning  til  et 


Spilop,  eller  at  fralokke  mig  en  Udtalelse,  som  kunde  gaa  videre 
og  lægge  mig  ud  med  min  Medlærer  Nielsen  eller  andre  ved 
Hoffet. 

Stundom  syntes  han  at  være  optaget  af  sine  egne  Tanker.  .Han 
saa  paa  sine  Hænder  eller  paa  mine,  han  prikkede  sig  paa  Maven 
med  Fingerspidsen,  og  det  var  da  umuligt  at  vække  hans  Opmærk- 
somhed. Det  maatte  være  en  eller  anden  legemlig  Uro,  der  plagede 
ham,  og  han  kunde  vaagne  af  sin  langvarige  Aandsfraværelse  med 
et  Spørgsmaal,  der  slet  ikke  stod  i  Forbindelse  med  det  forega^aende 
og  bragte  mig  helt  ud  af  Sammenhængen. 

Først  flere  Aar  efter  fik  jeg  Løsningen  paa  denne  Gaade,  som 
stadig  var  mig  en  stor  Plage.  Der  var  en  Slags  Metode  i  hans  Gal- 
skab. Han  mønstrede  sine  Hænder  og  følte  sig  paa  Maven  for  at 
faa  at  vide,  om  han  „gjorde  Fremskridt",  d.  v.  s.  om  han  nærmede 
sig  en  Fuldkommenhedstilstand,  som  han  dannede  sig  et  uklart 
Billede  af,  i  forskellige  Former  til  forskellige  Tider.  Det  er  ham 
selv,  der  har  meddelt  mig  dette  Foster  af  sin  Fantasi  paa  et  Tids- 
punkt, da  han  var  ganske  sindsforvirret  og  kun  havde  faa  lyse  Øje- 
blikke, elleve,  tolv  Aar  senere. 

Han  kunde  huske,  at  han  som  fem  Aars  Barn  havde  været  til 
en  italiensk  Theaterforestilling,  og  at  Skuespillernes  høje  Vækst  og 
prægtige  Udstyr  havde  gjort  saa  stærkt  Indtryk  paa  ham,  at  han 
regnede  dem  for  Væsener  af  højere  Art,  hvem  han  en  Gang  vilde 
komme  til  at  ligne,  naar  han  var  undergaaet  mange  Oplevelser  og 
Omdannelser.  Fra  den  Tid  havde  det,  saa  vidt  jeg  kunde  forstaa 
ham,  været  hans  stadige  Ønske  at  „gøre  Fremskridt",  som  han 
sagde;  men  det  endte  med,  at  han  kom  til  at  se  den  højeste  Fuld- 
kommenhed i  at  have  et  fuldstændig  haardt  Legeme,  og  paa  det 
Tidspunkt,  da  jeg  blev  hans  Lærer,  mente  han,  at  det  at  være 
haard  ogsaa  medførte  at  være  stærk.  Hvis  han  var  stærk,  vilde  han 
kunne  modstaa  sin  Hovmester,  og  hvis  han  var  ufølsom,  vilde  han 
ikke  lide  noget  ved  at  blive  knebet,  klemt  og  slaaet.  Naar  han  var 
saaledes  stemt,  kunde  han  ikke  sætte  stor  Pris  paa  at  være  Prins, 
og  han  kunde  ikke  møde  en  Hyrde  paa  Landet  eller  en  Gadedreng 
i    Staden    uden    at   misunde  dem  deres  Lod.   Tit  bildte  han  sig  ind, 


at  han  var  bleven  forbyttet  som  lille  af  Overhofmesterinden,  Fru 
von  Schmettow,  og  at  han  i  det  mindste  vilde  blive  fri  for  den 
Ulykke  at  komme  til  at  regere. 

Var  det  en  medfødt  Skade  eller  stammede  hans  Svaghed  fra 
den  taabelige  Snak,  som  Fruentimmerne  havde  underholdt  ham  med 
under  hans  Opfostring?  Jeg  ved  det  ikke,  men  vist  er  det,  at  de 
Mænd,  han  senere  faldt  i  Hænderne  paa,  fremskyndede  Ondets 
Udvikling.  Indtil  sin  Tronbestigelse  havde  han  saa  megen  Fornuft 
tilbage,  at  han  selv  kunde  se  sine  fikse  Idéer;  han  skjulte  dem  om- 
hyggeligt, ingen  anede  noget  om  dem,  og  i  det  hele  og  store 
kunde  hans  uovervindelige  Aandsfraværelse  og  hans  Ligegyldighed 
overfor  det,  Undervisningen  drejede  sig  om,  forklares  ved  hans 
Ungdom  og  ved,  at  man  stadig  misbrugte  hans  Opmærksomhed.  Jeg 
fik  ham  aldrig  overladt,  før  han  var  kedet  og  trættet  af  den  tørre 
og  tunge  Undervisning,  han  modtog  om  Formiddagen.  Min  Medlærer 
var  ganske  vist  en  værdig  Mand  og  meget  lærd;  men  han  troede 
saa  ogsaa,  at  Videnskaben  i  sig  selv  maatte  virke  tilstrækkelig  til- 
talende. Endog  Historien  blev  i  hans  Hænder  en  abstrakt  Viden- 
skab, en  metodisk  Kronologi,  hvortil  der  knyttedes  nogle  Hoved- 
begivenheder uden  naturlig  Sammenhæng,  og  elleve  Aar  gammel 
var  hans  Elev  bleven  opfostret  med  alle  den  Wolff'ske  Filosofis 
skønne  Mysterier.  Saa  dejlig  Metoden  var.  saa  streng  var  den 
Maade.  hvorpaa  den  blev  hævdet,  og  Hovmesteren  støttede  Under- 
visningen med  Raab,  Hidsighedsanfald  og  utrolige  Voldsomheder. 

Jeg  kunde  dog  undertiden  vinde  Opmærksomhed,  saa  der  endog 
kom  noget  Gavn  deraf:  jeg  behøvede  blot  at  give  et  Øjeblik  Slip 
paa  Hefterne  og  Bøgerne  og  lade  Undervisningen  gaa  over  i  Sam- 
tale. Da  saaledes  Ordet  corvée  forekom  i  en  af  vore  første  Timer, 
opdagede  jeg,  at  Prinsen  hverken  vidste,  hvad  det  var,  eller  saa 
meget  som  kendte  Ordet  for  det  i  sit  eget  Sprog  (Hoveri).  Jeg 
maatte  da  belære  ham  om.  at  hans  Rejser  foregik  som  en  Slags 
militært  Opbud,  at  der  blev  sendt  Tilsynsmænd  ud  i  hele  Egnen 
for  at  tilsige  Bønderne,  og  saa  kom  de,  nogle  blot  med  Heste,  andre 
med  smaa  Vogne;  at  de  som  oftest  maatte  vente  flere  Timer  paa 
Skiftestederne;   at  de  spildte  megen  kostbar  Tid   for   at  gøre  liden 


virkelig  Nytte;  at  et  godt  firespænds  Køretøj  kunde  føre  lige  saa 
mange  Mennesker  og  lige  saa  meget  Gods  som  ti  Bondekærrer  med 
to  Heste  og  en  Kusk  hver  o.  s.  v.  Det  Emne  har  jeg  udviklet  ved 
enhver  Lejlighed  fem  Aar  i  Træk.  Overhofmesteren  var  langt  fra 
at  dele  mine  Anskuelser  herom,  men  naar  han  havde  noget  imod 
vore  Samtaler,  var  det  dog  ikke  paa  Grund  af  deres  Emne,  thi  han 
hørte  som  oftest  ikke  efter.  Naar  han  mærkede,  at  Undervisningen 
„udartede"  til  Samtale,  at  den  foregik  uden  Larm  og  interesserede 
min  Elev,  raabte  han  fra  Enden  af  Værelset  med  Tordenstemme 
og  paa  Tysk,  som  han  gik  ud  fra,  jeg  ikke  forstod:  „Deres  konge- 
lige Højsind,  naar  jeg  ikke  er  til  Stede,  bliver  der  ingen  Ting 
bestilt!" 

Derpaa  kom  han  hen  til  os,  lod  hans  kongelige  Højhed  gentage 
Lektien,  hvortil  han  føjede  sine  egne  Bemærkninger,  kneb  ham, 
klemte  hans  Hænder  sammen  og  gav  ham  haarde  Nævestød.  Dren- 
gen blev  da  forvirret  og  gjorde  slettere  og  slettere  Rede  for  sig. 
Han  blev  irettesat  og  mishandlet,  snart  fordi  han  havde  gentaget 
alt  for  ordret,  snart  fordi  han  havde  forbigaaet  en  Enkelthed,  snart 
endogsaa  fordi  han  netop  havde  truffet  det  rette,  thi  det  var  ikke 
uset,  at  hans  Mentor  havde  faaet  galt  fat  baade  paa  Begivenheder 
og  Forklaring.  Overhofmesteren  blev  saaledes  mere  og  mere  op- 
bragt, og  det  endte  med,  at  han  raabte  gennem  Gemakkerne  paa  en 
Stok,  som  han  ganske  vist  den  Gang  næsten  havde  holdt  op  at 
bruge,  men  som  han  endnu  nogen  Tid  vedblev  at  true  med.  Disse 
bedrøvelige  Optrin  var  kendte  af  alle,  thi  man  kunde  høre  dem  fra 
Slotsgaarden  lige  saa  godt  som,  hvor  Hoffet  samledes,  og  ofte  fortsattes 
de  udenfor.  Mængden,  som  kom  for  at  tilbede  den  opgaaende  Sol, 
saa,  hvorledes  Genstanden  for  dens  Hyldest,  et  smukt  og  elskvær- 
digt Barn,  optraadte  med  Øjnene  hovne  af  Graad  og  søgte  at  læse 
paa  sin  Tyrans  Ansigt,  hvem  det  skulde  henvende  Ordet  til.  Naar 
Modtagelsen  var  omme,  blev  de  fornemste  Hoffolk  til  Middagen. 
Mentoren  lagde  da  Beslag  paa  Samtalen  eller  fortsatte  undertiden 
med  sine  Spørgsmaal  og  Grovheder.  Saaledes  blev  Barnet  stillet  til 
Skue  for  sine  egne  Tjenere  og  gjordes  fortrolig  med  Skammen. 

Søndagen  var  ingenlunde  nogen  Hviledag  for  ham.  Hr.  von  Re- 

ventlou  førte  sin  Elev  to  Gange  i  Kirke,  gentog  Prædikens  vig- 
tigste Partier  ind  i  Øret  paa  ham  med  næsten  lige  saa  høj  Røst 
som  Præsten  og  kneb  og  puffede  Prinsen  fra  Tid  til  anden  for  at 
vække  hans  Opmærksomhed.  Naar  de  bagefter  var  sammen,  maatte 
han  gengive,  hvad  han  havde  hørt  i  Kirken,  og  hvis  Eleven  huskede 
mindre  eller  anderledes  end  Mentoren,  blev  han  mishandlet  saa 
stærkt,  som  Sagens  Vigtighed  krævede.  Han  fortalte  mig  siden  hen, 
at  Søndagen  var  den  Dag,  da  han  led  allermest,  og  han  hævnede 
sig  derfor,  naar  Overhofmesteren  var  borte,  ved  at  lave  de  nar- 
agtigste Efterligninger  af  de  Taler,  han  havde  hørt  i  Kirken.  Jeg 
selv,  der  endnu  ikke  boede  i  samme  Slot  som  Prinsen  og  desuden 
tilhørte  et  andet  Kirkesamfund,  havde  i  det  mindste  én  Dag  fri. 
og  disse  sidste  Smaatræk  har  jeg  kun  gengivet  efter  Drengens  Med- 
delelser. 

Undervisningen  i  Dans  eller  andre  slige  Færdigheder  blev  ofte 
taget  med  samme  Strenghed  som  Latinen  eller  Filosofien.  Selv  For- 
lystelserne gav  Anledning  til  Grovheder,  hvis  Eleven  var  saa  uheldig 
ikke  at  finde  Behag  i  dem.  Hovmesteren  havde  valgt. 

Undertiden  kunde  han  sige  paa  den  spøgefulde  Maade,  han 
længe  vedblev  at  bruge:  „Forlystelserne  i  Gaar  kedede  min  konge- 
lige Højhed  svært."  Aldrig  har  noget  Barn  i  saa  høj  en  Stilling  haft 
saa  liden  Glæde  af  sine  Forrettigheder. 

En  Dag,  da  hans  Faders  Yndling,  Grev  Moltke,  gav  en  Fest  for 
ham,  tillod  Hovmesteren  ikke,  at  han  fik  noget  at  vide  om  den  i 
Forvejen.  Han  var  bange  for,  at  det  skulde  forstyrre  ham  i  Timerne 
at  glæde  sig  til  denne  Fornøjelse.  Det  blev  en  slem  Dag  for  Prin- 
sen ;  han  fik  Skænd  og  Prygl  og  græd,  lige  til  Tiden  for  Ballet  var 
inde.  Pludselig  fører  man  ham  af  Sted  uden  at  sige  ham,  hvor 
han  skulde  hen.  Han  blev  ganske  forskrækket,  og  det  forbandt  sig  i 
hans  Hoved  med  hans  hemmelige  fikse  Idéer:  han  bildte  sig  ind,  at 
man  førte  ham  i  Fængsel.  De  militære  Æresbevisninger,  der  vistes 
ham  ved  Porten,  Trommehvirvlerne,  Garderne,  som  omgav  hans 
Vogn,  alt,  hvad  der  ellers  skulde  kunne  sætte  Mod  i  ham,  gjorde 
ham  bare  angst ;  alle  hans  Forestillinger  var  kommen  i  Uorden  for 


hele  den  Nat,  han  kunde  ikke  more  sig  ved  Dansen,  og  selv  flere 
Aar  efter  var  det  med  Rædsel,  Jian  talte  til  mig  derom. 

Hvorledes  kan  det  være  gaaet  saa  ilde  til,  at  man  havde  givet 
Tronarvingen  i  Hænderne  paa  et  Menneske,  som  mindst  af  alle 
kunde  lempe  sit  Væsen  efter  de  Hensyn,  Prinsens  Svaghed  maatte 
have  nødvendiggjort? 

Fra  først  af  havde  dette  Valg  taget  sig  saare  forstandigt  ud. 
Hr.  von  Reventlou  nød  paa  den  Tid,  han  ansattes,  vel  fortjent  Ry 
for  Retskaffenhed;  han  havde  flere  Kundskaber,  end  Adelen  i  hans 
Land  plejer  at  have,  og  i  alle  de  Stillinger,  han  havde  indtaget, 
havde  han  vist  sig  Hoffets  Tillid  værdig.  Hans  barske  Væsen  tog 
man  som  Vidnesbyrd  om  strenge  Grundsætninger;  man  tænkte  sig, 
at  siden  han  havde  været  nogle  Aar  i  Frankrig,  vilde  han  vise  sig 
mere  sleben  ved  sin  Tilbagekomst.  Dér  kom  han  ganske  vist  ogsaa 
noget  ind  paa  at  vise  Interesse  for  skønne  Kunster  og  fik  endog 
nogen  Sans  for  lettere  Sager;  men  sin  stejle,  haarde  Karakter  be- 
holdt han.  Han  lod  forskrive  meget  fine  Dragter  fra  Paris  til  sin 
Elev,  han  vaagede  over  hans  Toilette  og  traf  Bestemmelse  om  hans 
Skotøj  og  Kniplinger,  og  naar  endelig  den  strenge  Mentor  førte 
ham  ud  for  at  tage  mod  Opvartning,  kunde  han  sige:  ,,Saa,  nu  skal 
min  Dukke  vises  frem." 

Men  trods  sin  høje  Stemme,  sin  voldsomme  Lidenskabelighed  og 
sin  bestemte,  bydende  Tone  havde  han  slet  ikke  Enhed  og  Sam- 
menhæng i  sine  Anskuelser.  Han  kunde  med  lige  stor  Voldsomhed 
hævde  modsatte  Meninger  ganske  kort  efter  hinanden  om  samme 
Sag  og  samme  Menneske  uden  at  ane,  at  han  havde  skiftet  Stand- 
punkt. Dette  afhang  af,  hvordan  Hovedet  i  Øjeblikket  stod  paa 
ham,  eller  af  hans  fortrolige,  som  først  lod  ham  rase  ud  og  der- 
næst enten  gik  i  Gang  med  at  bringe  ham  til  Besindelse  eller  sætte 
Fyr  i  ham  igen. 

Hvis  jeg  dømte  Folk  efter,  hvorledes  de  stod  til  mig  selv, 
kunde  jeg  lade  min  Dom  gaa  lige  op  for  hans  Vedkommende,  saa 
forskelligt  behandlede  han  mig  til  forskellige  Tider.  Det  var  mod 
hans   Raad   og   foruddannede  Mening,   at  jeg   fik   min   Stilling   hos 

Prinsen.  Han  satte  en  Sproglærer  i  Modsætning  til  mig,  en  Mand 
fra  Montbéliard,  der  havde  været  Kammertjener.  Men  noget  senere, 
da  jeg  havde  paataget  mig  at  undervise  Prinsen  i  Historie  og  gen- 
nemgaa  Télémaque  og  VÉsprit  des  lois  med  ham,  blev  Hr.  von  Re- 
ventlou  i  den  Grad  indtaget  i  mig,  at  han  gjorde  sig  latterlig  ved 
den  Maade,  han  priste  mig.  Selv  paa  dette  Tidspunkt  talte  han  dog 
ikke  til  mig  uden  paa  Sommerspadsereturene;  det. eneste  Vidnesbyrd 
om  hans  Agtelse  og  Tillid  var,  at  han  gav  mig  tre,  fire  Gange  saa 
meget  at  gøre.  Alt,  hvad  jeg  fik  ud  af  det,  var,  at  Landets  egne 
Videnskabsmænd  følte  Skinsyge,  at  Bispen  gav  ondt  af  sig,  og  min 
Medlærer  blev  mig  fjendsk.  Siden  slog  han  to  Gange  om  i  den  Op- 
træden og  Tiltale,  han  anvendte  overfor  m>ig. 

En  Statsminister,  som  havde  megen  Del  i  min  Ansættelse,  har 
bebrejdet  mig,  at  jeg  ikke  gjorde  opmærksom  paa,  hvor  overdreven 
streng  en  Opdragelse  det  var.  Men  hvis  jeg  havde  talt,  var  jeg  blot 
kommen  til  at  staa  som  en  utaknemmelig  Intrigesmed,  uden  at  jeg 
havde  udrettet  det  ringeste.  Hr.  von  Reventlou  var  saa  anset  og 
frygtet,  at  ingen  vilde  have  turdet  tro  mig  eller  i  alt  Fald  vedstaa 
sin  Tro.  Og  hvem  skulde  jeg  for  Resten  have  henvendt  mig  til? 
Posten  som  Overtilsynsmand  ved  Opdragelsen  var  bleven  ophævet 
eller  forenet  med  Overhofmesterpladsen  efter  den  Statsministers 
Død,  som  havde  siddet  inde  med  den.  Kongen  talte  aldrig  til  mig, 
og  naar  han  bare  havde  Vin  og  Elskerinder,  syntes  han,  at  alt  gik 
paa  bedste  Maade.  Hans  Yndling,  Grev  Moltke,  havde  en  Brodersøn, 
som  var  første  Kammerjunker  og  senere  Hofmarskalk  hos  Prinsen; 
han  var  utvivlsomt  bleven  knyttet  til  Tronarvingens  Person  i  Overens- 
stemmelse med,  hvad  der  er  Yndlinges  sædvanlige  Politik,  nemlig 
overalt  at  have  sikre  Folk  anbragte,  der  kan  hjælpe  dem  og  under- 
rette dem  om,  hvad  der  gaar  for  sig.  Opfyldte  han  nu  denne  Pligt 
mod  sin  Onkel  og  gav  Meddelelser,  der  ikke  bar  Frugt,  eller  vo- 
vede han  ikke  at  blande  sig  i  saa  kilden  en  Sag?  Enten  det  ene 
eller  det  andet  var  Tilfældet,  er  hans  Adfærd  tilstrækkelig  Retfær- 
diggørelse for  mig. 

Stillingen  som  første  Kammerjunker  havde  Hr.  von  Schack  haft; 
men  han  havde  trukket  sig  tilbage,  da  han  ikke  kunde  raade  Bod  paa 

disse  Misligheder.  Grev  Moltke  var  Svoger  til  Hr.  von  Reventlou 
og  tog  meget  Hensyn  til  ham,  endda  han  hadede  ham,  og  den  eneste 
Minister,  jeg  omgikkes  med  en  vis  Fortrolighed,  Hr.  von  Bernstorff, 
havde  altid  travlt  med  at  gaa  imellem  dem,  saa  godt  han  kunde. 

løvrigt  maa  jeg  sige,  at  hvorvel  Prinsens  Tilbøjelighed  til  Van- 
vid har  kunnet  forstærkes  ved  hans  overdreven  strenge  Opdragelse, 
hans  tørre,  tvungne  Studier  og  den  Skræk,  hans  Hovmester  indgød 
ham,  tror  jeg  dog  ikke,  at  man  maa  se  Ondets  egentlige  Grund  deri. 
Ingen  lagde  den  Gang  Mærke  til  hans  fikse  Idéer,  med  mindre  han 
har  betroet  sine  Tjenere  eller  sin  Kammerpage  dem. 

Kammerpage  er  Navnet  påa  en  Page,  som  er  udvalgt  fremfor  de 
andre  i  Kraft  af  Aldersfortrin  eller  særlig  Gunst.  Han  er  fri  for 
at  bære  Liberi  og  sover  i  det  Værelse,  som  er  nærmest  ved  Prinsens, 
for  at  kunne  høre,  naar  han  kalder,  og  paa  Køreture  rider  han 
foran  ham.  Under  svage  Prinser  er  dette  en  meget  eftertragtet 
Post. 

Den  nys  nævnte  Hr.  von  Moltke,  Yndlingens  Brodersøn  —  man 
skelnede  ham  fra  de  andre  i  denne  talrige  Familie  ved  hans  For- 
navn Anton  —  sov  i  Prinsens  Værelse  og  forlod  det  regelmæssigt 
Klokken  seks  om  Morgenen.  Saa  kom  Kammerpagen  Sperling,  en  Sø- 
stersøn af  Overhofmesteren,  og  blev  et  Par  Timer.  Er  et  Menneske 
nogensinde  født  til  Verden  med  fulde;idte  Hofmandsegenskaber,  er  det 
denne  Sperling.  Fra  sin  tidligste  Tid  havde  han  vist  sig  i  Besiddelse 
af  den  formaalsløse  og  rastløse  Trang  til  Kundskab  og  Virken  i  Hof- 
fets Sager,  som  kan  erstatte  al  anden  Syssel.  Han  var  ikke  synderlig 
begavet,  men  hans  grænseløse  Lyst  til  at  behage  lod  ham  ogsaa  finde 
de  rette  Midler.  Herpaa  byggede  han  en  Ærgerrighed,  der  var  lige 
saa  højtflyvende,  som  den  var  tom.  Endnu  før  han  stod  i  Gunst,  for- 
stod han  at  give  sig  Skin  deraf  og  var  ganske  klar  over,  hvor  værdi- 
fuldt det  var.  Han  udspredte  behændigt  Historier,  løse  Rygter,  Mis- 
tanke, Bagtalelser,  hvis  Kilde  ingen  kunde  komme  efter.  Han  løj  og 
bedrog  ganske  samvittighedsløst,  og  man  kunde  aldrig  ane  den  sande 
Sammenhæng  af  hans  Ansigtsudtryk,  som  han  altid  beherskede  fuld- 
kommen, saal'dt  som  af  han§  Tale. 

Hine  Sammenkomster  under  fire  Øjne  var  meget  værdifulde  for 

et  saadant  Menneske.  I  Prinsens  Barndom  blev  de  brugt  til  at  finde 
paa  et  eller  ande't  Skælmsstykke  eller  til  at  efterabe  Overhofmesteren, 
de  gamle  Hofmænd,  Lærerne,  Statsministrene,  Hofpræsterne,  ja  selve 
Kongen.  Senere  lagde  de  Raad  om  Kneb,  hvormed  de  kunde  gække 
og  formilde  den  frygtelige  Hovmester,  som  Sperling  nøje  havde 
studeret.  Prinsen  tog  begærligt  ved  Lære  hos  ham;  det  var  Frø,  som 
faldt  i  gunstig  Jord.  Det  blev  et  fuldstændigt  Kursus  i  Underfundighed 
og  Drillerier.  En  Dag,  da  Prinsens  listige  Færd  havde  overrasket 
mig,  sagde  jeg  til  ham,  at  det  var  stor  Skade,  hans  Stilling  allerede 
var  sikret,  da  han  vilde  have  kunnet  gøre  stor  Lykke  ved  Hove. 
Den  Tanke  gjorde  Indtryk  paa  ham  og  forbandt  sig  med  hans  andre 
fikse  Idéer,  saa  han  gerne  var  steget  ned  fra  sit  høje  Stade  for  at 
søge  sin  Lykke  ude  i  Verden. 

Da  Lidenskabernes  Alder  nærmede  sig,  aabnede  der  sig  en  ny 
Art  Indflydelse  for  Sperling.  Han  var  ældre  end  sin  Herre  og  allerede 
meget  udsvævende.  Han  bibragte  Prinsen  en  skæbnesvanger  Viden 
og  forstod  at  bringe  hans  Fantasi  paa  Afveje  og  fordærve  hans 
Hjerte.  Vi  vil  kaste  et  Slør  over  de  Forvildelser,  som  Sperling 
kunde  drage  ham  ud  i;  men  en  af  dem  maatte  medvirke  til  at 
fremme  hans  Afsind.  Da  han  var  bleven  noget  ældre,  indrømmede 
han  det,  men  faldt  dog  stadig  tilbage  dertil. 

Man  regnede  ham  den  Gang  saa  langt  fra  for  at  være  for- 
styrret, at  han  endog  blev  meget  beundret.  Længere  Tid  i  Forvejen 
forberedte  Hr.  von  Reventlou  de  Lejligheder,  hvor  han  vilde  lade 
ham  glimre,  og  gav  Meddelelse  derom.  Flere  Uger  igennem  ind- 
skærpede han  ham  med  fordoblet  Strenghed,  hvad  han  skulde  høres 
i.  Saa  forsamlede  man  Statsministrene,  Sjællands  Biskop,  en  af  Hof- 
præsterne  og  Generalfiskalen,  og  i  Overværelse  af  dem  svarede  Prin- 
sen paaSpørgsmaal  tre,  fire  Timer  igennem  og  lossede  sin  Hukommelse 
for  alt,  hvad  Næveslagene  havde  fyldt  den  med.  Alle  gik  velfornøjede 
derfra;  Hovmesteren  blev  overøst  med  Lovtaler;  de  indbudte  Vidner 
deltog  i  Taffelet  og  syntes.  Prinsen  var  et  Vidunder,  og  Prinsen  selv 
fik  tre  Dages  Ferie. 

Saaledes  gik  fem  Aar,  og  i  al  den  Tid  var  jeg  sorgfuld  stemt, 
hver  Dag  jeg  gik  fra  Slottet.  Jeg  saa,  at  man  ustandselig  arbejdede 

paa  at  nedbryde  min  Elevs  Evner,  men  intet  lærte  ham  af,  hvad  der 
hørte  med  til  hans  Herskerkald.  Han  havde  ikke  faaet  nogen  Un- 
dervisning i  sit  Lands  borgerlige  Lovgivning;  han  kendte  hverken, 
hvorledes  Regeringskontorerne  delte  Arbejdet,  eller  hvorledes  Sty- 
relsen gik  for  sig  i  Enkeltheder,  ej  heller  den  Maade,  hvorpaa  Stats- 
myndigheden udgik  fra  Kronen  og  forgrenedes  til  de  forskellige 
Rigsembedsmænd.  Man  havde  aldrig  fortalt  ham,  hvad  Forhold  han 
vilde  komme  i  til  Nabomagterne;  han  var  uvidende  om,  hvori  Rigets 
Land-  og  Sømagt  bestod.  Hans  Overhofmester  var  bleven  Finans- 
minister uden  at  opgive  sin  Post  og  maatte  da  dele  sin  Tid  og  der- 
for ogsaa  slaa  af  paa  sine  Grovheder;  men  han  underviste  ikke  sin 
Elev  i  noget  af,  hvad  der  faldt  ind  under  hans  Embedsstyre.  De 
Summer,  Folket  ydede  ham,  den  Maade,  hvorpaa  de  indgik  i  Skat- 
kammeret, de  Formaal,  de  brugtes  til,  alt  sligt  var  fuldkommen  ube- 
kendt for  det  Menneske,  der  om  føje  Tid  skulde  raade  for  det  hele. 
Ja,  hvad  mere  er,  man  havde  aldrig  lært  ham  selv  at  holde  Hus 
med  sine  Penge,  og  han  overtog  Statens  Styrelse  uden  nogen  Sinde 
at  have  givet  en  Dukat  ud  paa  egen  Haand.  Nogle  Aar  i  Forvejen 
havde  hans  Fader  Kongen  foræret  ham  en  Landgaard,  men  dér  havde 
Prinsen  ikke  saa  meget  som  ansat  en  Portner  eller  Gartner  eller 
ladet  plante  et  eneste  Træ.  Reventlou  styrede  alt  efter  sit  eget  Ho- 
ved og  sagde  med  god  Grund:  „Mine  Meloner,  mine  Ferskner." 

Man  kunde  ikke  skyde  sig  ind  under,  at  Kongen  var  i  sin  blom- 
strende Alder,  at  det  ingen  Hast  havde,  og  at  Undervisningen  endnu 
skulde  strække  sig  over  flere  Aar.  Allerede  1757  eller  1758  havde 
Frederik  V.  haft  en  Brysthindebetændelse,  en  naturlig  Følge  af 
hans  Udskejelser.  Ministrene  raadspurgte  da  dygtige  Læger  om  ham 
under  et  opdigtet  Navn,  og  der  blev  svaret,  at  hvis  Patienten  ikke 
forandrede  Levemaade,  var  han  udsat  for  Tilbagefald,  og  at  en 
Vattersot  vilde  gøre  det  af  med  ham.  Statsraadet  var  saa  dristigt 
at  forelægge  Kongen  Erklæringen,  og  han  tog  sig  det  meget  nær  og 
beklagede  dybt,  at  han  havde  ladet  sin  Lidenskab  faa  saa  megen 
Magt  over  sig.  Men  naar  Rusen  er  bleven  til  Vane,  følger  der  som 
bekendt  med  den  ædru  Tilstand  en  Nedslaaethed,  et  Ildebefindende, 
en  Slaphed,  som  kun  Drik  synes  at  kunne   fordrive;  hvorledes  kan 

man  da  nægte  sig  et  Middel  til  at  komme  ud  af  denne  utaalelige 
Tilstand?  For  at  døje  den  flere  Dage  igennem  maa  man  have  megen 
Selvbeherskelse.  Dertil  kom,  at  Kongen  lod  sig  henrive  til  andre 
Udskejelser  og  det  i  Forbindelse  med  Kvinder  af  laveste  Art.  Alt 
i  alt  maatte  de,  der  kendte  Slottets  Hemmeligheder,  forudse,  at  Mo- 
narken snart  vilde  blive  et  Offer  for  sin  Umaadeholdenhed  og  vilde 
efterlade  Tronen  til  sin  Søn.  I  December  1765  gjorde  Vattersoten 
saa  stærke  Fremskridt,  at  der  ikke  syntes  at  være  langt  igen.  Ogsaa 
hans  Aandsevner  var  angrebne,  og  Kongen,  som  af  Naturen  var 
god  og  elskværdig,  blev  vanskelig  og  opfarende.  Han  talte  stadig 
om  at  forøge  sin  Hær  og  sætte  den  paa  preussisk  Fod,  endda  han 
aldrig  havde  vidst,  hvad  preussisk  Fod  vilde  sige. 

Man  vil  let  forstaa,  at  den  strenge  Opdragelse  holdt  op;  men 
Overhofmesteren,  hvis  Hverv  nu  snart  var  omme,  tænkte  ogsaa  paa 
sig  selv.  Han  kom  til  den  Slutning,  at  da  hans  Elev  ikke  havde 
nogen  Forestilling  om  Styrelsen  og  desuden  var  i  Ungdomslidenska- 
bernes  og  Glædernes  Tid,  vilde  han,  Reventlou,  vise  sig  som  en 
sand  Patriot  og  opofrende  Helt  ved  at  fortsætte  med  Opdragervirk- 
somheden og  styre  Riget,  som  han  havde  styret  med  Melonerne  paa 
Frydenlund.  Han  mente,  at  dette  vilde  være  en  Maade  at  raade 
Bod  paa  Vanstyret  i  den  døende  Konges  Tid,  og  at  alt  vilde  skabes  fra 
nyt  paa  den  mest  lovende  Maade.  Paa  den  anden  Side  følte  hans 
Svoger,  Grev  Moltke,  levende,  hvor  stærkt  Staten  trængte  til  hans 
egen  Tjeneste.  Alt,  hvad  han  havde  gjort  for  Handelen,  Fabriks- 
virksomheden,  de  skønne  Kunster,  vilde  svæve  i  Fare,  naar  han  ikke 
var  der  for  at  vedligeholde  det  og  fortsætte  sit  Arbejde.  Han  vilde 
ogsaa  gerne  klare  den  Gæld,  han  var  kommen  i,  medens  han  var 
Yndling,  og  saa  var  der  jo  endelig  ogsaa  det,  at  de  yngste  af  hans 
elleve  Børn  (han  havde  haft  to  og  tyve),  ikke  var  forsørgede,  og 
det  tilkom  da  dem  at  gøre  deres  Lykke  lige  saa  vel  som  de  ældre. 
Disse  to  Medbejlere,  hvis  Hustruer  var  Søstre,  men  alligevel  under- 
støttede hver  sin  Ægtefælle,  fyldte  Slottet  og  Ministerraadet  med 
Rænker  og  Sammenrottelser.  Bernstorff,  som  de  begge  havde  Brug 
for,  enten  paa  Grund  af  hans  Smidighed  og  Forsoningsevne  eller 
paa  Grund  af  hans  Kendskab  til  Udenrigsforhandlingerne,  stræbte 

at  forlige  dem  og  bevarede  med  megen  Takt  begges  Tillid.  Da  han 
ikke  attraaede  nogen  Hofstilling  enten  for  sig  eller  sine,  var  han 
dem  ikke  i  Vejen.  Han  havde  nok  i  sine  Fag  (Udenrigspolitiken, 
de  tyske  Landskaber  o.  s.  v.),  i  som  Alderspræsident  at  føre  For- 
sædet i  Raadet  og  i  den  Indflydelse,  hans  Dygtighed  og  Overlegen- 
hed sikrede  ham  i  alle  Styrelsens  Grene.  Til  sidst  fik  de  sluttet  en 
Slags  Overenskomst,  der  tilfredsstillede  dem  i  Øjeblikket.  Grev 
Moltke  skulde  beholde  sin  Plads  i  Statsraadet  og  Pladsen  som  Over- 
hofmarskalk,  der  gav  ham  Ledelsen  af  Hofvæsenet  og  Particulair- 
kassen,  hvorved  han  fik  mange  Naadesbevisninger  at  uddele  og  nøje 
Kendskab  til  alt,  hvad  der  foregik  i  Kongens  Kreds.  Hr.  von  Re- 
ventlou  lod  genoprette  Overkammerherreposten  til  Bedste  for  sig, 
foruden  at  han  beholdt  Finansvæsenet  og  sin  Plads  i  Statsraadet. 
Denne  Plads,  forklarede  han  mig,  gav  Ret  til  at  føre  Tilsyn  med  alt, 
hvad  der  angik  den  kongelige  Lejlighed,  og  være  underrettet  om  alt, 
hvad  der  foregik  der.  For  at  kunne  udfylde  dette  Hverv  fik  han 
bestemt,  at  Haandbiblioteket  skulde  flyttes  fra  en  Mezzanin  under 
den  kongelige  Lejlighed,  hvor  det  var  opstillet,  og  Overkammerher- 
ren skulde  fremtidig  bebo  denne  Mezzanin,  hvis  ene  Udgang  netop 
var  Døren  til  Hans  Majestæts  hemmelige  Trappe. 

Da  de  havde  faaet  hver  sit,  tænkte  de  paa  os  underordnede.  Da 
min  Medlærer  Nielsen  og  jeg  Nytaarsdag  1766  havde  indfundet  os 
hos  vor  foresatte  for  at  gøre  ham  vor  Opvartning,  besvor  han  os, 
ja  bød  han  os  ikke  at  benytte  den  Adgang,  vi  stadig  havde  til  Prin- 
sen, til  at  sikre  os  en  Stilling,  men  tværtimod  formane  Prinsen  til 
ikke  at  forpligte  sig  overfor  nogen,  før  han  havde  besteget  Tronen, 
da  man  saa  kunde  sætte  ham  ind  i,  hvad  der  burde  gøres;  man 
skulde  nok  drage  Omsorg  for  os,  og  foreløbig  var  det  bestemt,  at 
man  vilde  beholde  os  ved  Hoffet. 

Hvis  Nielsen  eller  jeg  havde  været  gridskere,  end  vi  var,  efter 
Stillinger  og  Penge,  vilde  det  have  været  for  silde  at  binde  os  (og 
dette  var  alt,  hvad  vore  mægtige  Beskyttere  gjorde  for  os);  men  vi 
havde  begge  af  Finfølelse  samvittighedsfuldt  iagttaget  det,  man  nu 
forlangte,  vi  skulde  gøre  af  Underdanighed. 

Siden   Kongens   Sygdom   var  bleven   haabløs,   viste   Prinsen   en 

Sorg  og  Bekymring,  der  syntes  Hoffolkene  et  Vidnesbyrd  om  varm 
Følelse,  og  det  glædede  dem  saa  meget  mere,  som  man  aldeles  ikke 
hidtil  havde  mærket  nogen  Hjertevarme  hos  ham.  Men  vi,  der  til- 
bragte største  Delen  af  Dagen  sammen  med  ham,  var  mere  indviede 
i  hans  fortrolighed.  Han  dulgte  ikke  for  os,  at  han  var  mindre 
greben  af  Tabet  af  sin  Fader,  Kongen,  end  af  Frygten  for  at  blive 
Konge.  Det  skræmmede  ham  lige  meget  at  skulle  regere  og  at 
skulle  repræsentere.  Han  havde  smigret  sig  med,  at  han  kunde  faa 
en  Mellemtid  mellem  sin  Opdragelse  og  sin  Tronbestigelse,  og  at 
han  da  kunde  slaa  sig  løs  og  faa  Erstatning  for  den  Tvang,  hans 
Hovmester  saa  længe  havde  holdt  ham  i.  Men  han  fortalte  os  ikke 
alt,  og  længe  efter  opdagede  jeg,  at  i  den  Mellemtid  tænkte  han, 
der  skulde  foregaa  en  stor  Del  af  de  hærdende  Oplevelser,  ved 
Hjælp  af  hvilke  han  skulde  „gøre  Fremskridt".  De  bestod  væsentlig 
i  paa  alle  Maader  at  nyde  det,  der  havde  været  ham  forbudt  under 
hans  Opdragelse.  Der  var  ingen  Forvildelser,  ingen  Udskejelser,  ja 
ingen  Voldsomheder,  som  han  ikke  havde  sat  sig  for  en  Gang  at 
hengive  sig  til.  Han  indbefattede  det  altsammen  i  det  ene  Ord  „at 
være  rask",  det  vil  sige  løst  fra  Fordomme,  Værdighed  og  Pedan- 
teri. Han  nævnte  ganske  vist  nogle  Gange  dette  Ord  for  os,  men 
uden  at  man  kunde  ane,  hvor  meget  han  lagde  i  det.  Naar  man 
var  sammen  med  ham  i  Fortrolighed,  bar  man  ogsaa  let  over  med 
nogle  Letsindigheder,  der  syntes  at  kunne  tilskrives  hans  Ungdom,  og 
var  han  ikke  synderlig  bevæget  over  Faderen,  kunde  han  til  Dels 
undskyldes  ved,  at  denne  havde  gjort  sig  saa  liden  Umage  for  at 
vinde  hans  Agtelse.  Frederik  elskede  ham  ømt,  men  havde  ikke  for- 
staaet  at  vise  ham  det;  man  havde  holdt  Prinsen  saa  meget  som 
muligt  borte  fra  Kongen  og  opdraget  ham  langt  fra  ham,  navnlig  i 
de  sidste  fire,  fem  Aar,  og  der  havde  ingen  kongelig  eller  faderlig 
Myndighed  været  til  at  mildne  den  haarde  Opdragelse.  Kan  det 
undre,  om  det,  man  bilder  sig  ind  er  „Blodets  Baand",  har  saa  liden 
Magt  hos  Fyrster  i  Almindelighed,  og  om  det  hos  vor  Prins  i  Sær- 
deleshed næsten  ikke  var  til  at  øjne? 

Saa   snart   jeg   mærkede,   i   hvad   Retning   den    Bekymring,    der 
plagede  ham,  gik,  begyndte  jeg  at  paavirke  ham  fra  den  Kant,  for. 

saa  vidt  det  lod  sig  gøre,  at  forberede  ham  til  den  Rolle,  han  skulde 
spille,  idet  jeg  fremstillede  den  for  ham  fra  de  Sider,  der  kunde 
bringe  hans  Tanker  ind  i  den  rigtige  Retning.  Det  lykkedes  mig  til- 
syneladende bedre,  end  jeg  havde  haabet;  Han  lyttede  henrykt  til 
alt,  hvad  der  kunde  skaffe  ham  den  Hæder  at  blive  sit  Folks  Vel- 
gører. Jo  mere  begejstret  jeg  sa^  ham  for  en  nyttig  Plan,  desmere 
stræbte  jeg  at  forestille  ham,  at  dens  Udførelse  var  mindre  vanske- 
lig og  trættende,  end  han  tænkte  sig. 

Jeg  forsikrede  ham,  at  han  kunde  ofre  alt,  hvad  man  med  Rime- 
lighed kunde  forlange,  paa  at  optræde  som  Hoffets  og  Statens  Midt- 
punkt og  endda  have  den  største  Del  af  sin  Tid  tilovers  til  at  pleje 
Venskab,  fortroligt  Samvær  og  Adspredelser;  at  hans  høje  Stillings 
Pligter,  selv  om  han  vilde  tage  dem  nok  saa  omhyggeligt,  ikke  vilde 
være  saa  haarde  som  hans  Opdragelse;  at  det  bedste,  han  kunde 
gøre  nu  i  den  første  Tid,  vilde  være  at  beholde  alle  de  Ministre,  hans 
Fader  efterlod  ham,  saa  kunde  han  af  deres  Udtalelser  og  deres 
Arbejde  erfare,  hvad  der  skulde  ændres  og  hvad  man  burde  lade 
staa  af  deres  Styre;  at  Grev  Moltke  alt  i  alt  var  en  fædrelands- 
sindet,  forretningsdygtig  Minister,  og  at  hans  Fader,  Kongen,  ikke 
havde  fejlet  i  at  skænke  ham  sin  Tillid,  men  kun  i  at  have  skænket 
den  til  ham  alene. 

Jeg  pegede  paa  den  skønneste  Hæder,  det  forestod  ham  at  vinde, 
den  at  bringe  sit  Land  paa  Fode  igen.  Det  Rige,  han  arvede,  var 
mere  forgældet,  mere  tynget  af  Skatter  efter  fem  og  fyrretyve  Aars 
Fred,  end  det  kunde  være  bleven  ved  en  langvarig  Krig.  Han  kunde 
efterhaanden  klare  Gælden  og  lette  Folkets  Byrder,  et  Maal,  der 
vilde  naas  ved  at  spare  paa  overflødige  Udgifter,  ved  at  frigøre  Bøn- 
derne i  Danmark  og  ved  en  forstandigere  Lovgivning  om  Norges 
Fiskeri,  Bjergværk  og  Skove. 

Det  glædede  mig  meget  at  se  min  Lærling,  der  nu  var  sytten 
Aar  gammel,  finde  Trøst  over  den  Ulykke  at  skulle  regere  ved 
Haabet  om  det  gode,  han  kunde  udrette.  Paa  det  Tidspunkt  raadede 
jeg  ham  til  at  tage  til  Valgsprog  som  første  Ridder  og  Stormester 
for  Elefantordenen.-  Gloria  ex  amore  patrice. 

Min  Glæde  var  dog  saare  langt  fra  at  være  ublandet.  Jeg  havde 

længe  været  klar  over,  hvor  lidet  han  var  anlagt  for  Arbejde.  Han 
var  ude  af  Stand  til  at  vedligeholde  Opmærksomheden  længe  for 
noget,  og  i  øvrigt  var  hans  Karakter  saa  let  og  paavirkelig,  at  man 
ved  at  høre  ham  tale  kunde  faa  Rede  paa,  hvem  han  havde  været 
sammen  med  i  Løbet  af  Dagen.  Jeg  kunde  heller  ikke  andet  end 
ængstes  over  det,  der  kom  til  Syne  af  hans  vilde  Idéer,  skønt  jeg 
skrev  det  paa  hans  Ungdoms  og  hans  strenge  Opdragelses  Regning. 

Endelig  oprandt  den  Tid,  der  skulde  vise,  om  mit  Haab  eller 
min  Frygt  var  bedst  grundet:  Frederik  V.  døde  Natten  mellem  den 
16de  og  den  17de  Januar  1766,  og  Tronskiftet  blev  udraabt  Klokken 
ni  om  Morgenen. 

Efter  gammel  Skik  skulde  Storkansleren,  ledsaget  af  de  første 
Stats-  og  Hofembedsmænd  og  kommanderende  Generaler  træde  frem 
paa  Balkonen  og  tre  Gange  med  høj  Røst  udtale:  „Kong  Frederik  V. 
er  død;  leve  Kong  Christian  VII!"  Storkanslerstillingen  var  den 
Gang  ubesat,  og  Grev  Bernstorff  forrettede  som  det  ældste  Stats- 
raadsmedlem  Ceremonien.  Folket  svarede  med  Bifaldsraab  og  lagde 
overdreven  Glæde  for  Dagen.  Jeg  følte  mig  helt  beængstet,  som  jeg 
stod  oppe  paa  Balkonen;  Forblindelsen  hos  Folket,  der  glædede  sig 
uden  at  vide,  om  det  havde  Grund  dertil,  og  netop  som  det  mistede 
en  god  Fyrste,  gjorde  et  stærkt  Indtryk  paa  mig,  og  den  hele  Dag 
kunde  jeg  ikke  komme  i  Ligevægt.  Denne  Følelse  hos  en  af  den 
nye  Konges  Tjenere  dannede  en  ejendommelig  Modsætning  til  de 
straalende  Ansigter,  den  afdøde  Konges  Hofmænd  havde.  Ingen  af 
dem  syntes  at  føle  alvorlig  Sorg,  enten  det  nu  var,  fordi  de  mente, 
det  var  deres  Skyldighed  at  lægge  mere  Haab  end  Frygt  for  Dagen, 
og  de  forstod  at  beherske  deres  Ydre,  eller  fordi  Fyrster  aldrig  har 
Venner. 


II. 

TILTRÆDELSEN   AF   REGERINGEN.   —   HOVEDPERSONER. 

Tidlig  om  Morgenen  var  jeg  bleven  kaldt  til  den   nye  Konge. 
Han   meddelte  mig  skyndsomst,   at   han   knyttede   mig  til  sin   egen 

Person  med  Titel  af  Forelæser,  og  at  han  satte  min  Løn  lidt  op. 
Desuden  spurgte  han  mig,  om  jeg  ikke  var  utilfreds  over,  at  han 
heri  behandlede  mig  mindre  godt  end  min  Medlærer,  som  han  sam- 
tidig udnævnte  til  Haandbibliotekar.  Jeg  omtaler  denne  fine  Hen- 
synsfuldhed for  at  vise,  hvor  megen  Forstand  og  Takt  han  endnu 
sad  inde  med.  Alle,  der  den  Dag  talte  med  ham  paa  Tomandshaand 
—  og  det  var  mange  —  gik  fra  Audiensen  opfyldte  af  Forhaabning 
og  Beundring.  Mere  glimrende  kunde  han  umulig  være  begyndt; 
han  blev  et  andet  Menneske,  nu  der  var  Lejlighed  til  at  træde  op 
med  Glans,  og  var  ikke  til  at  kende  igen. 

Jeg  takkede  ham  saa  varmt,  som  hans  naturlige  Forekommen- 
hed fortjente.  Jeg  forsikrede  ham,  at  jeg  vilde  have  været  meget 
ked  af  at  blive  sat  lige  i  Løn  med  min  Medlærer,  der  havde  fyrre- 
tyve Aars  Tjeneste  bag  sig,  og  endelig  bad  jeg  ham  som  mit  eneste 
Vilkaar  om  at  angive  bestemte  Tider,  naar  han  vilde  kalde  mig 
til  sig.  Dette  eneste  Vilkaar  gik  han  højtideligt  ind  paa,  men  han 
overtraadte  det  hver  eneste  Dag,  saa  længe  jeg  havde  den  bryd- 
somme Lykke  at  behage  ham.  Hofskikken  bød,  at  den  nye  Konge 
flyttede  ud  paa  Landet,  medens  de  Værelser,  han  skulde  have,  blev 
betrukne  til  ham.  Jeg  kom  med  i  hans  Følge,  og  skønt  denne  Rejse 
kun  varede  fjorten  Dage,  begyndte  mine  sørgelige  Anelser  allerede 
da  at  gaa  i  Opfyldelse. 

Straks  i  de  første  Statsraadsmøder  foreslog  hans  Ministre  ham 
at  fratage  Grev  Saint-Germain  Ledelsen  af  Krigsvæsenet.  De  savnede 
ikke  Grunde  dertil,  men  enten  de  nu  ikke  har  fremsat  dem  for 
Kongen,  eller  han  ikke  har  husket  dem,  kunde  han  ikke  anføre  en 
eneste  for  mig,  da  han  samme  Aften  betroede  mig  Planen.  Jeg 
besvor  ham  at  lade  sig  Grundene  udrede  paa  det  nøjeste,  for  at  en 
Beslutning  af  en  saadan  Vigtighed  kunde  blive  modent  overvejet, 
inden  den  blev  uigenkaldelig;  men  mine  Ord  kom  for  silde.  Sagen 
var  allerede  ført  til  Protokols  som  afgjort.  Ved  det  følgende  Møde 
blev  den  udfærdigede  Ordre  bragt  ham  til  Underskrift,  og  han  under- 
skrev. Ved  Audiensen  om  Aftenen  sagde  han  i  en  let  og  munter 
Tone  til  os: 

,,Han  har  gjort  Springet." 

„Hvem?" 

„Grev  Saint-Germain." 

En  anden,  langt  mindre  vigtig  Afskedigelse  gjorde  mig  alligevel 
alvorlig  ondt,  fordi  den  var  et  lige  saa  stort  Vidnesbyrd  om  Svaghed 
som  den  første  om  Ligegyldighed.  Ingen  af  sit  Tjenerskab  satte  han 
saa  megen  Pris  paa  som  en  Kammertjener,  der  hed  Kirchhoff.  Det 
var  en  indskrænket,  lavsindet  Person,  hvem  Hr.  von  Reventlou  stod 
i  Vejen,  fordi  han  havde  fattet  store  Planer  om  at  gøre  sin  Lykke 
eller  maaske  om  at  lave  om  paa  Hoffet  og  Regeringen.  Han  tog  sig 
da  for  at  aabne  Kongens  Øjne  for  det  Herredømme,  hans  gamle 
Hovmester  tilrev  sig  over  hans  Hofstat,  og  undlod  ikke  at  forestille 
ham,  at  Hr.  von  Reventlou  vilde  anbringe  sig  ved  Foden  af  den 
hemmelige  Trappe  og  stadig  optræde  som  Spion  og  Herre  i  Kon- 
gens egen  Kreds.  Hr.  von  Reventlou  fik  snart  at  vide,  at  Kongen 
gentog  disse  Ytringer,  og  da  det  var  let  at  gætte,  hvor  han  havde 
dem  fra,  kunde  Monarken,  der  stadig  var  bange  for  Reventlou,  ikke 
dølge  det,  men  tilstod  det  for  ham.  Reventlou  krævede  straks  Kirch- 
hoff afskediget,  og  ikke  blot  ofrede  Kongen  straks  sin  Tjener,  som 
han  elskede,  for  sin  Overkammerherre,  som  han  ikke  kunde  døje; 
men  næppe  havde  han  givet  Ordren,  før  han  viste  den  største  Utaal- 
modighed  efter,  at  den  afskedigede  skulde  forlade  Slottet  og  Byen. 
Saa  vidt  jeg  mærkede,  var  han  bange  for,  at  han  skulde  hævne  sig, 
og  i  det  hele  forstod  han  slet  ikke  sin  høje  Stillings  Natur  og  For- 
dele, men  bildte  sig  ind,  at  der  lurede  Farer  fra  alle  Sider. 

Det  lader  sig  ikke  skildre,  hvor  vidt  Hr.  von  Reventlou  gik  i  at 
ville  raade  for  alt,  men  vist  er  det,  at  han  greb  det  meget  urigtigt 
an.  En  Gang  faa  Dage  efter  Tronskiftet  kom  han  ind  i  Kongens 
Værelse  paa  sin  sædvanlige  brydske  og  overlegne  Maade  uden  at 
være  tilkaldt  eller  meldt  og  saa  dér  en  Bunke  Breve,  som  man  lige 
havde  bragt  ind  under  et,  fordi  de  var  bleven  forsinkede  af  Is- 
vanskeligheder.  Straks  sagde  han  til  Kongen: 

„Hvorfor  tøver  De  med  at  lukke  Deres  Breve  op?  Vil  De  bære 
Dem  ad  som  Deres  Fader,  der  aldrig  bestilte  noget?" 

Og  efter  denne  Overfusning  foer  han  af  igen  paa  samme  Vis,  han 

var   kommen,    medens    hans    Myndling    sad    tilbage    ganske    slagen 
baade  over  den  haarde  Tiltale  og  over  Sammenligningen. 

Han  tyede  da  til  mig  for  at  finde  Trøst,  Beroligelse  og  Hjælp. 
Hvorledes  skulde  han  vel  have  sat  sig  ind  i  disse  Brevskaber?  Han 
havde  jo  ingen  Forstand  paa  Forretninger;  han  havde  aldrig  aab- 
net  et  Brev  uden  i  Overværelse  af  Hovmesteren;  han  havde 
aldrig  svaret  paa  noget,  uden  jeg  var  bleven  kaldt  til  ham  for  at 
hjælpe  ham.  Jeg  forestillede  ham,  at  de  fleste  Sager,  disse  Breve 
handlede  om,  var  af  en  saadan  Art,  at  han  hverken  kunde  eller 
burde  afgøre  dem  selv,  og  at  han  ved  at  tage  dette  Arbejde  op 
vilde  udsætte  sig  for  stadige  Overrumplinger;  det  var  Formaalet 
med  de  ministerielle  Kontorer  at  undersøge  Sagerne  og  forelægge 
ham  dem,  men  han  vilde  gøre  vel  i  vedblivende  at  modtage  sin  Post 
personlig  og  lade  den  aabne  i  sin  Nærværelse,  for  at  man  ikke 
skulde  unddrage  ham  Ansøgninger  og  Klager  fra  hans  Undersaatter, 
der  regnede  Retten  til  at  henvende  sig  umiddelbart  til  ham  for  en 
uvurderlig  Fordel;  siden  kunde  han  da  bedre  og  bedre  sætte  sig 
ind  i  deres  Tarv  og  lære  at  skelne  de  Ansøgninger,  han  burde  for- 
beholde sig  selv,  fra  dem,  der  burde  sendes  til  Kontorerne  og  Kan- 
cellierne. Jeg  underrettede  ham  om,  at  der  gaves  et  Hofembede, 
som  netop  var  oprettet  til  Hjælp  for  ham  i  dette  forberedende  Ar- 
bejde, nemlig  Posten  som  maitre  des  requétes,  der  for  Tiden  be- 
klædtes af  en  af  hans  Farfaders  gamle  Tjenere,  men  at  denne  unæg- 
telig ikke  havde  haft  meget  at  gøre  i  den  sidste  Konges  Tid,  fordi 
Grev  Moltke  havde  taget  sig  Arbejdet  paa.  Nu  var  hverken  Grev 
Moltke  eller  maitre  des  requétes  med  i  Følget  paa  denne  Rejse, 
og  Kongen  nægtede  bestemt  at  lade  dem  tilkalde.  Det  endte  med, 
at  han  forlangte  mig  til  at  aabne  Brevene  og  faa  dem  fordelt.  Jeg 
adlød,  men  jeg  forbeholdt  ingen  Sag  til  Afgørelse  af  ham  og  mig 
alene.  Det  vilde  have  været  den  største  Uretfærdighed:  nogle  bad 
om  at  faa  en  Proces  genoptaget,  en  Gunst,  der  kun  bør  tilstaas  en 
sjælden  Gang  og  da  af  Grunde,  en  syttenaars  Knøs  ikke  kan  sætte 
sig  ind  i;  andre  bad  om  Stillinger,  uden  at  den  unge  Fyrste  kendte 
noget   til  Stillingen,   Ansøgeren   eller   de   andre   Kandidater;    andre 

førte  Klager  over  Embedsmænd;  adskillige  Breve  indeholdt  Projek- 
ter om  Pengevæsenet  og  Administrationen.  Jeg  lavede  en  Pakke  af 
det  hele  og  sendte  den  til  maitre  des  requétes,  da  det  var  mit  For- 
sæt ikke  at  gribe  ind  paa  nogen  andens  Omraade.  men  fremfor  alt 
saa  vidt  muligt  at  værne  Kongen  mod  enhver  Overrumpling.  I  det 
Tidsrum  af  omtrent  to  Aar,  i  hvilket  jeg  aabnede  hans  personlige 
Brevskaber  i  hans  Nærværelse,  først  uden  nogen  Titel,  senere  som 
Kabinetssekretær,  er  der  da  heller  ikke  ved  min  Medvirken  udgaaet 
en  eneste  ubetinget  Ordre  fra  Kongen,  og  ingen  Stilling  er  bleven 
bortgiven  paa  min  Opfordring,  uden  at  den  Minister,  hvem  Referatet 
tilkom,  har  vidst  af  det.  Kun  udvirkede  jeg  nu  og  da,  at  der  ud- 
deltes nogle  faa  Pengeunderstøttelser,  for  at  Kongen  ikke  skulde  faa 
Ord  for  Haardhjertethed;  men  i  øvrigt  maa  jeg  her  paatage  mig 
Skylden  for  at  have  faaet  en  Mængde  Andragender  kastet  paa  Ilden, 
dem,  hvori  man  bad  om  Penge  uden  at  give  anden  Grund  end 
Trang,  og  alle  dem,  hvori  man  bad  om  et  eller  andet  Embede  ,,som 
Levebrød"  uden  at  oplyse,  hvad  man  var  skikket  til,  eller  hvad 
Grund  der  var  til  at  tro,  at  man  kunde  gøre  Fyldest. 

Hele  min  Indflydelse  gemte  jeg  til  den  store  Sag,  Stavnsbaandets 
Løsning.  Haabet  om,  at  dette  vilde  lykkes  mig,  trøstede  mig  over 
selv  at  være  bunden  og  over  al  den  Fortrædelighed,  min  Stilling 
medførte,  og  som  voksede  og  voksede,  jo  mere  Kongen  slog  sig  løs, 
og  hans  Karakter  udviklede  sig.  En  af  de  første  Dage,  vi  tilbragte 
i  Byen,  gav  han  mig  Grund  til  at  ane,  at  der  var  noget  galt  fat  i 
hans  Hoved.  Uden  nogen  paaviselig  Anledning,  uden  at  være  ud- 
æsket, gav  han  sig  til  voldsomt  at  udskælde  en  Kammerpage,  der 
var  bleven  ansat  hos  ham  i  Stedet  for  Sperling,  som  var  bleven 
Staldmester;  han  truede  ham  endogsaa  med  sin  Kaarde.  Senere  blev 
han  forskrækket  over,  hvad  han  havde  gjort,  og  betroede  mig  det; 
den  eneste  Forklaring,  han  kunde  give,  var,  at  den  unge  Mand  mis- 
hagede ham,  han  var  dum  og  hakkede  i  det,  og  han  vilde  prædike 
for  ham.  Jeg  formanede  ham  paa  det  bedste  og  fik  ham  til  at  sende 
Pagen  et  Brev,  i  hvilket  jeg  stræbte  at  forbinde  den  kongelige  Vær- 
dighed med  en  god  Herres  Følelser  og  berolige  det  unge  Menneske. 
Da    Hr.  von    Reventlou    havde    faaet    noget  Nys  om,  hvad  der  var 

foregaaet,  sagde  han  til  mig,  at  jeg  ikke  burde  have  bragt  denne 
Forsoning  i  Stand  uden  hans  Mellemkomst  og  Medvirken.  Han  vid- 
ste ikke,  at  jeg  tit  havde  nok  at  gøre  med  at  undskylde  ham  selv, 
bortforklare,  hvad  han  ikke  burde  have  gjort,  og  at  han  mere  end 
nogen  trængte  til  min  Mellemkomst.  Nogle  Dage  efter  foer  Kongen 
op  mod  ham  omtrent  paa  samme  Vis  og  sagde  til  ham,  ligeledes 
uden  at  være  udæsket,  at  han,  om  han  havde  Lyst,  kunde  sætte  ham 
i  Kastellet.  En  saa  uvant  Tone  slog  denne  anden  Brutus  med  For- 
bavselse; han  blev  daarlig  og  faldt  i  Afmagt.  Kongen  kom  ham  til 
Hjælp  med  megen  Iver  og  Venlighed  og  lod  ham  gaa  mere  for- 
nøjet bort,  end  om  der  slet  intet  var  hændt.  Men  da  Sammenstødene 
imidlertid  gentog  sig,  fandt  Kongen  endelig  et  Paaskud  til  at  tage 
den  vigtige  Bolig  i  Mezzaninen  fra  ham.  Hans  væsentlige  Formaal 
med  at  faa  ham  bort  var  at  kunne  hengive  sig  uset  til  Udskejelser. 
Han  havde,  mens  han  endnu  kun  var  Prins,  sikret  sig  en  Haand- 
langer,  hvis  Hjælp  han  regnede  meget  paa,  en  svensk  Maler,  Pilo, 
der  underviste  ham  i  Tegning.  For  det  meste  blev  de  ladt  alene  i 
Timerne,  og  skønt  Pilo  var  en  ældre  Mand,  gik  Tiden  med  uhøviske 
Samtaler;  imedens  lavede  Læreren  en  Tegning,  der  bagefter  blev 
forevist  for  Hovmesteren  som  Elevens  Værk.  Dette  slette  Menneske 
havde  ofte  tilbudt  den  unge  Prins,  der  knap  var  i  Ynglingeaarene,  at 
skaffe  ham  et  Eventyr  i  Haven  ved  Frederiksberg,  hvor  vi  boede 
om  Sommeren;  men  efter  at  Prinsen  havde  overtænkt,  hvorledes 
han  kunde  slippe  bort,  vovede  han  alligevel  ikke  at  drive  det  saa 
vidt.  Saa  blev  de  enige  om  at  ses  igen  efter  Tronskiftet  og  bringe 
Planen  til  Udførelse.  Hele  denne  smukke  Hemmelighed  slap  ud  af 
Kongen  under  vore  Samtaler;  thi  Uviljen  mod  at  arbejde  og  Trang 
til  at  t^le  gjorde  ham  meget  aabenmundet.  Da  jeg  imidlertid  havde 
maattet  love  ham  at  tie,  vilde  jeg  ikke  foregaa  ham  med  et  Eksem- 
pel paa  Troløshed,  men  bad  blot  Prins  Carl  af  Hessen,  der  den 
Gang  var  ved  at  komme  i  Yndest  hos  ham,  om  at  føle  sig  for  om 
en  hemmelig  Plan,  han  nærede.  Jeg  kendte  ikke  meget  til  Prins 
Carl  den  Gang,  men  af  nogle  af  hans  Udtalelser,  som  Kongen  havde 
meddelt  mig,  vidste  jeg,  hvorledes  han  var  sindet  paa  dette  Om- 
raade.  Saa  ung  han  var,  forstod  han   meget  behændigt  at   faa  det 

samme  betroet  som  jeg;  han  fik  Kongen  til  at  opgive  sin  Plan,  og 
i  Forening  satte  vi  igennem,  at  der  heller  ikke  senere  kom  noget  ud 
af  den,  og  endog,  at  Kongen  tilkendegav  Pilo,  at  han  skulde  ophøre 
at  vise  sig  ved  Hoffet. 

Landgrevinden  af  Hessen-Cassel,  en  Datter  af  Georg  II  og  altsaa 
Moster  til  Christian  VII,  levede  som  bekendt  den  Gang  skilt  fra  sin 
Mand  og  holdt  hans  tre  Sønner  borte  fra  ham  paa  Grund  af  hans 
Religionsskifte.  De  studerede  først  i  Gottimgen,  men  da  man  fryg- 
tede for,  at  Landgreven  under  Syvaarskrigen  skulde  faa  Lejlighed 
til  at  bortføre  dem,  blev  de  flyttede  til  København,  hvor  de  levede 
flere  Aar.  Den  ældste,  der  allerede  var  regerende  Greve  af  Hanau, 
ægtede  Frederik  V.s  næstældste  Datter,  og  de  to  andre  blev  i  en 
meget  ung  Alder  udnævnt  til  Regimentschefer.  Da  de  nu  var  for 
gamle  til,  at  Landgrevinden  kunde  give  dem  en  Hovmester,  havde 
hun  sendt  dem  General  Huth  til  Ven  og  Raadgiver.  Det  var  en 
Mand  af  ringe  Byrd,  men  en  dygtig  Ingenieur,  en  kæk  Soldat  og 
en  udmærket  Officer,  i  det  hele  den  rette  Mand  til  at  vejlede  dem 
i  alt,  hvad  deres  Stilling  førte  med  sig.  Men  til  al  Ulykke  var  Ge- 
neral Huth  paa  dette  Tidspunkt  bleven  en  Mand  med  politisk  Be- 
tydning, fordi  Prins  Carl  just  var  kommen  i  Kongens  Yndest;  han 
var  en  mistænksom  og  sur  Natur  og  havde  Tanker  om  Almenvellet, 
som  bragte  ham  til  at  se  ondt  til  Ministrene.  Han  nøjedes  ikke  med 
at  anklage  dem,  fordi  de  ikke  havde  gjort  alt,  hvad  de  kunde  (hvil- 
ket var  rigtigt  nok),  han  anklagede  dem  ogsaa  for  ond  Vilje  og 
Forræderi.  Tilmed  havde  han  hverken  Stats-  eller  Menneskekundskab 
og  lod  sig  fuldstændig  paavirke  af  Grev  Danneskjold  Samsøe,  der 
ligesom  han  saa  al  Ting  sort,  men  var  en  langt  ringere  Karakter. 

Denne  Stormand  nedstammede  fra  en  uægte  Søn  af  Kong  Chri- 
stian V.  Under  den  nuværende  Konges  Farfader  havde  han  været 
Marineminister;  han  havde  skabt  Flaaden,  Matroskorpset,  Mandstug- 
ten og  Værfterne,  men  altsammen  rigtignok  med  overdreven  stor 
Bekostning,  og  samtidig  havde  han  faaet  Kongen  til  at  give  sig 
umaadelige  Gaver,  som  han  havde  sat  over  Styr  ved  et  ødselt  Lev- 
ned. I  Begyndelsen  af  Frederik  V.s  Regering  havde  han  trukket 
sig  tilbage  med  ringe  Formue  og  overmaade  høje  Tanker  om  sig 

selv,  og  da  han  dertil  havde  et  galdesygt  Sind  og  kun  levede  i 
Tanken  om  Hævn,  tilbragte  han  den  Tid,  han  var  uden  Embede, 
med  at  samle  Anklager  mod  Ministrene  og  ruste  sig  til  at  styrte  dem. 
Han  havde  mange  Beundrere,  men  ingen  Venner.  Straks  i  den  første 
Audiens,  han  fik  hos  den  unge  Konge,  tilbød  han  denne  atter  at 
træde  ind  i  Ministeriet,  i  hvilket  Fag  han  saa  vilde  anbringe  ham, 
og  for  at  overbevise  ham  om,  at  hans  Evner  ikke  var  svækkede  af 
Alderen  eller  af  den  lange  Tid,  han  ikke  havde  haft  Embede,  udbad 
han  sig  Tilladelse  til  at  overrække  ham  nogle  Betænkninger  om 
Rigets  daværende  Tilstand.  Faa  Dage  efter  kom  han  da  med  to 
Hefter,  det  ene  paa  Dansk  om  Marinens  Forfald  i  den  Tid,  han  ikke 
havde  styret  den,  dei  andet  paa  Tysk  om  Tilstanden  i  Almindelighed, 
Finanserne,  Hæren,  de  saakaldte  Fabrikker,  Udenrigsforhandlingerne 
o.  s.  V.  Kongen  befalede  mig  at  læse  dem  for  ham,  da  han  vidste, 
at  han  deri  vilde  finde  skarpe  Udfald  mod  sine  Ministre  og  mod  sin 
Faders  Styre;  men  skønt  de  kildrede  hans  Ondskab,  var  de  alt  for 
kedelige,  og  Fyrsten  alt  for  uvidende  og  alt  for  ligegyldig  ved,  hvad 
det  egentlig  kom  an  paa,  og  iagttoges  alt  for  nøje  af  sine  Ministre 
og  deres  Venner,  til  at  denne  Forelæsning  kunde  have  gjort  nogen 
Virkning,  hvis  ikke  Betænkningernes  Forfatter  havde  støttet  dem  ved 
en  Sammenrotteise.  Han  forbandt  sig  med  Grev  Saint-Germain,  der 
havde  faaet  meget  imod  Statsraadet,  medens  han  var  Minister,  og 
endnu  mere,  efter  at  han  var  bleven  afsat;  men  navnlig  lykkedes 
det  Danneskjold  fuldstændig  at  vinde  General  Huth.  De  blev  enige 
om,  at  det  var  ude  med  Danmark,  hvis  man  ikke  befriede  det  for 
de  to  Ministre,  der  væsentlig  havde  nydt  den  afdøde  Konges  Tillid, 
Moltke  og  Bernstorff.  Prins  Carl  lod  sig  overbevise,  hvad  Grev 
Moltke  angik.  Man  begyndte  med  alene  at  udpege  ham  for  Prinsen 
for  ikke  at  skræmme  ham.  Han  holdt  meget  af  begge  Ministre,  men 
Grev  Bernstorff  omfattede  han  med  størst  Agtelse,  Venskab  og  Tak- 
nemmelighed. I  øvrigt  foretog  han  sig  intet  uden  at  raadspørge  sin 
Moder,  Landgrevinden,  for  hvem  han  altid  nærede  den  kærligste 
Ærbødighed,  og  hun  paa  sin  Side  havde  overmaade  Godhed  og  Ag- 
telse for  Grev  Bernstorff,  der  havde  gjort  hende  vigtige  Tjenester. 
Dette  Grev   Danneskjolds   Rænkespil  kom   til   Udbrud   under  et 

Besøg,  som  Hoffet  gjorde  Stiftsdamerne  paa  Vallø:  man  benyttede 
sig  af,  at  Grev  Moltke  var  i  Nærheden  paa  sit  Gods  Bregentved,  til 
at  skrive  til  ham,  at  man  afskedigede  ham  fra  hans  Embede  som 
Overhofmarskalk  og  fritog  ham  for  at  møde  i  Statsraadet.  Kongen 
indviede  mig  ikke  i,  hvad  der  saaledes  var  vedtaget,  før  Budet  var 
taget  af  Sted,  og  raadspurgte  mig  saa  om  Valget  af  en  ny  Overhof- 
marskalk. Jeg  foreslog  ham  Bernstorff,  Ministerens  Brodersøn,  en 
ung,  meget  kundskabsrig  Mand,  som  Kongen  syntes  rigtig  godt  om. 
Jeg  vidste,  at  han  var  ubøjelig  retsindig  og  meget  husholderisk  i 
sine  egne  Sager,  hvad  der  lovede  godt  for  de  Sager,  der  vilde 
blive  ham  betroede.  Forøvrigt  var  det  langtfra  min  personlige  Til- 
bøjelighed, der  tilsagde  mig  dette  Valg;  thi  Genstanden  derfor  havde 
saa  høje  Tanker  om  sin  egen  Dygtighed  og  var  saa  egensindig  og 
modsigelseslysten,  at  han  ikke  kunde  falde  i  ret  manges  Smag.  Med 
en  Oldgransker  tvistedes  han  om  Mønter,  med  en  Staldmester  om 
Heste,  og  med  alle  tilrejsende  om,  hvad  der  foregik  i  deres  eget 
Land;  kort  sagt,  han  var  altid  vis  i  sin  Sag,  og  det,  man  just  talte 
om,  var  altid  det,  han  havde  sat  sig  grundigst  ind  i.  En  saadan  Ka- 
rakter passer  ikke  synderlig  for  Hoffet;  men  jeg  følte  hver  Dag 
stærkere,  efter  som  Kongens  Sindssygdom  udviklede  sig,  hvor  meget 
Hoffet  trængte  til  redelige,  uafhængige  Mænd. 

Statsministeren  Bernstorff  afviste  imidlertid  paa  egen  Haand 
Tilbudet,  og  de  Grunde,  der  bestemte  ham,  var  særdeles  forstandige 
og  hæderlige.  „Min  Brodersøn",  sagde  han,  „er  hverken  bøjelig  eller 
behændig;  han  vilde  ikke  gøre  Lykke  ved  Hoffet.  Desuden  kunde 
man  ikke  ansætte  ham  uden  tillige  at  afsætte  Grev  Moltkes  Søn, 
som  var  Marskalk  under  ham,  og  Anton  Moltke,  da  de  begge  har 
Retten  til  at  følge  efter  ham.  Hvis  Overhofmarskalkens  Fjernelse  og- 
saa  kom  til  at  omfatte  hans  Søn  og  Brodersøn,  vilde  den  faa  Præg 
af  en  ren  Forstødelse".  I  samme  Samtale  lod  han  mig  forstaa,  at 
efter  den  Maade,  hvorpaa  hans  Ven  og  Embedsbroder,  Grev  Moltkes 
Fald  var  bleven  forberedt,  havde  han  al  Grund  til  at  tro,  at  Raden 
snart  vilde  komme  til  ham,  men  at  det  dog  forbavsede  ham  at  se 
Prinsen  af  Hessen,  hvem  han  havde  saa  megen  Grund  til  at  stole 
paa,  i  Forbund  med  hans  vigtigste  Fjender.  Denne  Udtalelse  med- 

delte  jeg  den  unge  Prins,  som  den  var  falden;  den  gjorde  stærkt 
Indtryk  paa  ham,  og  han  lod  pludselig  til  at  faa  Øjnene  op  for, 
hvad  det  var,  man  vilde  have  ham  med  til.  Han  forsikrede  mig,  at 
han  var  en  oprigtig  Beundrer  og  Ven  af  Bernstorff,  og  da  jeg  hørte 
dette,  foreslog  jeg  ham  at  gaa  til  ham  med  det  samme  og  berolige 
ham.  Jeg  fulgte  med,  og  det  kom  til  en  kort  Forklaring,  der  rørte  os 
alle  tre,  og  paa  et  Øjeblik  var  Tilliden  genoprettet  i  Kraft  af  en 
Frimodighed,  der  overvandt  alt.  Uden  at  spilde  Tiden  underrettede 
Ministeren  Prinsen  om,  hvor  langt  Underhandlingen  med  det  rus- 
siske Hof  var  kommen.  Man  havde  opnaaet  to  meget  vigtige  Ting, 
for  det  første,  at  Forhandlingerne  skulde  føres  i  København,  for 
det  andet,  at  Kejserinden  til  Bistand  for  sin  Gesandt,  Filosofof,  vilde 
sende  en  befuldmægtiget  Minister,  en  født  Holstener  ved  Navn  Sal- 
dern,  der  vel  var  en  Opkomling  med  et  mildest  talt  tvivlsomt  Rygte, 
men  hvis  Velvilje  man  havde  sikret  sig.  Han  havde  Ordre  til  kun 
at  forhandle  med  de  nuværende  Ministre,  og  hans  Rejse  var  derfor 
bleven  forhalet  ved  Rygtet  om,  at  der  var  dannet  et  Parti  mod  dem. 
Da  nu  denne  overmaade  vigtige  Sag  just  var  ved  at  komme  i  Or- 
den til  stor  Gavn  for  Monarkiet,  lagde  Grev  Bernstorff  ikke  Skjul 
paa,  hvor  ondt  det  vilde  gøre  ham  at  forlade  sin  Stilling,  før  han 
havde  høstet  den  eneste  Frugt,  han  ventede  af  tyve  Aars  Arbejde. 

Men  hans  Modstandere,  der  hver  Dag  blev  flere,  siden  de  var 
begyndt  at  regne  hans  Stilling  for  rokket,  saa,  at  hans  Skæbne  var 
knyttet  til  denne  Underhandling,  og  angreb  derfor  Underhandlingen 
selv.  „Rusland  vilde  aldrig,"  sagde  de,  „samtykke  i  at  skille  sig  ved 
Kiel,  der  var  udmærket  egnet  til  at  landsætte  Tropper  i  Tyskland 
og  var  den  eneste  Havn,  det  raadede  over  i  det  tyske  Rige.  Det  var 
blot  en  Lokkemad,  Kejserinden  satte  frem,  for  at  kunne  holde  Dan- 
mark i  Afhængighed  og  kræve  Ofre  af  det.  Hun  indsaa  helt  vel,  at 
naar  Mageskiftet  først  var  bragt  i  Stand,  vilde  Danmark  have  naaet, 
hvad  det  havde  stræbt  efter  gennem  hundrede  Aars  Krige,  Rænker 
og  Traktater,  og  at  hun  saa  ikke  vilde  have  andet  at  binde  det  med 
end  Taknemmelighedens  svage  Baand.  Og  selv  om  hun,  saa  vidt  det 
stod  i  hendes  Magt,  indrømmede,  hvad  der  forlangtes  af  hende,  var 
man   endda  lige  vidt,   eftersom   Mageskiftet  ikke  skulde  bringes   til 

Udførelse,  før  Storfyrsten  blev  myndig,  og  han  til  den  Tid  vilde 
kunne  nægte  at  godkende  det.  „Imidlertid,"  tilføjede  de,  ,,er  de  Ofre, 
Danmark  skal  bringe,  allerede  begyndt;  det  ser  Ministeren  lige  saa 
vel  som  vi,  men  han  benytter  sig  af  denne  Underhandling  for  at 
holde  sig  ved  Magten  og  opnaa  sine  egne  Øjemed.  Dem,  han  ynder 
eller  beskytter,  fremstiller  han  som  nyttige  for  sin  Traktat;  men 
dem,  hvis  Nærværelse  han  frygter  for  sin  egen  Skyld,  fjerner  han 
som  skadelige  for  den." 

Overfor  Almenheden  var  Partiet  ikke  lige  mellem  Ministeren  og 
hans  Modstandere.  Disse  talte  højt  og  uforbeholdent  om  en  Traktat, 
om  hvis  hemmelige  Sammenhæng  de  ikke  havde  faaet  noget  be- 
troet; Ministeren  var  ikke  saa  frit  stillet.  Men  paa  den  anden  Side 
lettede  dette  ham  ogsaa  Svaret.  „De,  der  kender  Hemmeligheden," 
sagde  han,  „er  overbeviste  om,  at  vi  gør  Fremskridt,  og  de  ønsker 
os  Held  paa  vor  Vej ;  Statsraadet  er  emigt,  og  som  man  véd,  er  ikke 
alle  dets  Medlemmer  mig  personligt  hengivne!  Ingen  af  de  Mini- 
stre, vi  har  brugt  i  Petersborg,  og  blandt  hvilke  i  det  mindste  én 
er  vendt  tilbage  i  en  uvillig  Stemning  mod  mig,  misbilliger  den  Kurs, 
vi  følger.  Hvilken  Vægt  kan  man  lægge  paa,  hvad  Folk  mener,  som 
ikke  véd,  hvad  der  foregaar?  Nogle  vil  aldrig  faa  det  at  vide; 
blandt  de  andre  er  der  en  eneste,  Grev  Danneskjold,  som  jeg  har 
villet  sætte  ind  i  det.  Efter  at  han  har  overtaget  et  Fag  og  er 
bleven  min  Fælle  som  Minister,  har  jeg  sendt  ham  de  nødvendige 
Aktstykker,  for  at  han  kunde  faa  Kendskab  til,  hvorledes  Under- 
handlingerne stod;  men  han  har  sendt  mig  det  hele  uaabnet  til- 
bage med  den  Besked,  at  han  ikke  vilde  have  noget  som  helst  at 
gøre  med  et  Foretagende,  som  vilde  blive  til  Fordærvelse  for  hans 
Fædreland.  Det  var  den  ene  Hovedmand.  Den  anden  er  den  preus- 
siske Minister,  Baron  Borcke,  og  om  ham  gad  jeg  nok  vide,  om  han 
handler  efter  sit  Hofs  Befaling  eller  ej.  Men  hvilken  Tiltro  kan  han 
fortjene  i  noget  af  Tilfældene?" 

Denne  Baron  Borcke  var  en  Mand,  der  ikke  tog  det  saa  nøje, 
og  for  at  tækkes  Kongen  talte  meget  med  ham  om  Deisme  og  Fruen- 
timmer. Hans  Fader  havde  været  Minister  i  Berlin,  men  var  paa 
det  Tidspunkt  i  Unaade,  saa  han  havde  ikke  selv  noget  Haab  om  at 

komme  frem  i  Preussen  og  søgte  derfor  at  skabe  sig  en  Stilling  i 
Danmark.  Han  havde  kastet  sine  Øjne  paa  Finanserne  og  angreb 
Bernstorff,  fordi  han  vel  vidste,  at  han  maatte  have  ham  væk,  hvis 
han  vilde  gøre  sin  Lykke.  Han  handlede  paa  egen  Haand  uden  Or- 
dre, men  han  var  vis  paa  ikke  at  gøre  sin  Herre  imod.  Kongen  af 
Preussen  satte  nemlig  Bernstorff  meget  højt  og  hadede  ham  tillige, 
og  naar  han  begunstigede  Underhandlingen  med  Rusland,  var  det, 
fordi  han  ikke  vilde  lægge  sig  ud  med  Kejserinden. 

De,  som  ved  deres  Rænker  havde  bragt  Grev  Moltke  i  Unaade, 
agtede  ikke  at  lade  ham  i  Ro  i  hans  tilbagetrukne  Stilling  paa  Bre- 
gentved. En  skønne  Dag  gav  man  Kongen  at  forstaa,  at  han  ganske 
sikkert  var  ved  at  stifte  en  Sammensværgelse,  da  han  havde  søgt 
at  skaffe  sig  Krudt  fra  Tøjhuset;  man  burde  lade  ham  fængsle;  der 
var  ingen  Tid  at  spilde.  Jeg  gøs,  da  jeg  hørte  denne  Plan,  thi  jeg 
havde  begyndt  at  mærke,  hvilket  haardt  Hjerte  Kongen  havde,  og 
hvis  der  først  blev  indledet  saadanne  Undersøgelser,  maatte  de 
tage  stort  Omfang  og  faa  et  usaligt  Udfald,  som  vilde  have  gjort 
min  tidligere  Lærling  og  nuværende  Herre  fortrolig  med  at  udgyde 
Blod.  Jeg  forestillede  ham  saa  indtrængende,  jeg  kunde,  at  en  Tønde, 
Krudt  ikke  var  nok  til  at  støtte  et  Oprør  med;  at  Bønderne  paa 
Bregentved  ingenlunde  var  deres  Herre  hengivne;  at  jeg  med  mit 
Hoved  vilde  svare  til  den  Skade,  man  kunde  iværksætte  ved  Hjælp 
af  dem,  og  at  jeg  uden  at  være  Militær  vilde  paatage  mig  at  nedslaa 
all-e  de  Opstande,  der  kunde  udbryde  paa  Bregentved,  med  halvt- 
hundrede  Soldater.  Jeg  fik  ham  virkelig  omstemt,  og  det  viste  sig 
da,  at  GreV  Moltke  havde  forlangt  Krudt  for  at  lave  noget  Fyr- 
værkeri ved  en  Fest  til  Ære  for  Kongen.  Det  var  navnlig  Grev  Dan- 
neskjold, som  satte  denne  Mistænkeliggørelse  i  Gang. 

Han  var,  som  sagt,  atter  traadt  i  Kongens  Tjeneste,  og  da  de 
gamle  Ministre  indsaa,  at  de  ikke  kunde  faa  ham  ud  i  Provins- 
styrelsen, maatte  de  være  glade  nok  ved  at  kunne  indskrænke  ham 
til  Søvæsenet. 

Jeg  vil  meddele  en  Anekdote,  der  i  sig  selv  har  ringe  Betydning, 
men  som  karakteriserer  denne  Minister  og  giver  Indtryk  af,  hvor- 
ledes Sagerne  behandledes  i  dette  Tidsrum. 

Der  var  en  Sølieutenant  ved  Navn  Laub,  som  havde  været  fri- 
villig i  fransk  Tjeneste,  havde  skiftet  Religion  paa  Malta  og  bar 
Ludvigskorset.  Da  han  var  anerkendt  som  en  meget  flink  Officer, 
havde  den  afdøde  Konge  ikke  ønsket,  at  den  Lov,  efter  hvilken  fra- 
faldne har  deres  Embede  forbrudt,  skulde  bringes  i  Anvendelse  over- 
for ham,  men  havde  givet  en  Dagsbefaling  om,  at  Laub  skulde  blive 
i  Tjenesten  og  forfremmes  efter  Tur  som  enhver  anden  Officer.  Grev 
Danneskjold  bar  gammelt  Nag  til  denne  Laubs  Fader,  fordi  han  som 
Hovmester  for  hans  Søn  havde  givet  ham  et  Ørefigen.  Den  unge 
Greve  var  død  og  Hovmesteren  med,  men  Lieutenant  Laub  skulde 
bøde  for  sin  Fader.  Grev  Danneskjold  lod  ham  vide,  at  han  ikke 
længer  kunde  bære  over  med  ham.  som  Katholik,  og  at  han  enten 
maatte  vende  tilbage  til  den  evangeliske  Religion  eller  tage  sin 
Afsked;  men  dog  vilde  han  være  saa  yderlig  overbærende  at  give 
ham  en  Frist  til  at  lade  sig  oplyse  om  den  rette  Tro.  Han  gav  ham 
Anvisning  paa  at  tale  med  Sjællands  Biskop,  og  paa  dette  Vilkaar 
gik  han  ind  paa  at  udsætte  sin  Beretning  til  Kongen  nogle  Maane- 
der.  Laub  fandt  sig  i  at  lade  sig  undervise,  men  under  Samtalerne 
forsvarede  han  sig  og  stod  fast  paa  sit.  Jeg  gav  Kongen  Underret- 
ning herom  og  forestillede  ham,  at  han  ikke  med  Retfærdighed  vilde 
kunne  tilbageholde  den  udstedte  Benaadning,  og  at  han  sikkert  ikke 
kunde  ønske  at  vise  sig  mindre  overbærende  end  sin  Fader;  fandt  der 
saa  paa  ny  et  Religionsskifte  Sted  i  hans  Sømagt,  kunde  han  altid  til 
den  Tid  overveje,  hvilken  Regel  han  burde  fastslaa  derfor.  Da  nu 
den  Frist  var  omme,  i  hvilken  Laub  skulde  være  omvendt,  og  Bi- 
skoppens Undervisning  intet  havde  udrettet,  forsømte  Ministeren 
ikke  at  lade  hans  Afskedigelse  sætte  i  Pennen  og  bringe  dette  Papir 
med,  første  Gang  han  kom  til  Referat,  for  at  faa  det  underskrevet. 
Men  Kongen  vægrede  sig  derved  og  lod  sig  ikke  rokke,  hvad  saa 
Danneskjold  sagde.  Ministeren  syntes  at  bøje  sig,  men  gav  dog  ikke 
tabt,  han  forestillede  Kongen:  at  da  Laub  havde  gjort  sig  skyldig  i  en 
ganske  bestemt  Lovovertrædelse,  kunde  han  ikke  være  i  Tjenesten 
uden  forudgaaende  Benaadning,  og  i  den  Anledning  bragte  han 
næste  Uge  et  Benaadningsbrev  for  Laub  som  den,  der  havde  gjort 
sig  skyldig  i  Fraf aidsforbrydelse.  Kongen  skrev  under,  men  slettede 

først  dette  Ord  og  satte  et  mildere  Udtryk  i  Stedet.  Senere  spurgte 
han  om,  hvad  Indtryk  denne  Dristighed  havde  gjort  blandt  Folk,  og 
tilstod  mig  ganske  troskyldigt,  at  siden  den  vandt  Bifald,  vilde  han 
sætte  en  Ære  i  den,  men  dersom  man  havde  misbilliget  den,  vålde 
han  have  angivet,  at  Raadet  stammede  fra  mig. 

Jeg  fik  alligevel  mit.  Grev  Danneskjold,  som  næsten  var  den 
eneste,  hvem  denne  Sag  gik  nær,  beklagede  sig  bittert  over,  at  man 
i  Kongens  Nærhed  taalte  Folk,  som  ikke  elskede  Gud,  og  han  paa- 
lagde  en  Trediemand  at  sige  mig,  at  jeg  snart  kunde  blive  jaget 
bort,  saadan  som  jeg  bar  mig  ad.  Ved  ethvert  andet  Hof  havde 
denne  Trusel  maattet  tage  sig  besynderlig  ud  trods  den  truendes 
Byrd,  Rang  og  Stilling  og  trods  min  Ringhed;  thi  Grev  Danneskjold 
nød  hverken  Anseelse  eller  Yndest,  medens  jeg  gik  for  at  have  den 
anden  Plads  i  Kongens  Yndest  og  den  første  i  hans  Fortrolighed,  og 
den  virkelige  Yndling,  Prins  Carl  af  Hessen,  var  mig  oprigtig  vel- 
sindet. Ikke  desmindre  kunde  Grev  Danneskjold,  skønt  han  ved  en- 
hver Lejlighed  blev  haanligt  behandlet  af  sin  Herre,  være  meget 
farlig,  thi  Kongen  lyttede  altid  gerne  til  Angivelser;  den  Dag,  han 
kunde  afskedige  nogen,  var  en  Festdag  for  ham,  og  han  havde  al- 
drig større  Fornøjelse  af  ondskabsfulde  Meddelelser  og  Udtalelser, 
end  naar  de  kildrede  hans  hemmelige  Skinsyge  mod  dem,  han  syn- 
tes at  have  mest  tilovers  for.  Naar  jeg  alligevel  brød  mig  lidet  om  Mi-- 
nisterens  Trusler,  var  det,  fordi  jeg  ikke  hang  stærkt  ved  min  Stil- 
ling, og  desuden  fordi  det  gælder  ved  Hoffet  som  ved  Hæren,  at  de 
frygtsomste  tit  er  de  mest  udsatte  og  altid  de  ulykkeligste. 

Grev  Danneskjold  nedlod  sig  ikke  til  at  arbejde  alvorligt  paa  at 
ødelægge  mig.  Han  drog  en  bedre  Nytte  af  den  Tid,  han  var  hos 
Kongen,  til  at  angribe  Grev  Bernstorff,  hvis  Fald  han  formodede 
vilde  rive  mig  med.  Det  var  Følgen  af  et  uforsonligt  Had,  han  havde 
næret  i  femten  Aar.  Denne  Gang  forstod  Kongen  at  bevare  sin 
Hemmelighed,  thi  Danneskjold  havde  bragt  ham  paa  sin  Post  imod 
mig  ved  at  fortælle  ham,  at  jeg  var  en  Tilhænger  af  Bernstorff.  Han 
havde  dertil  forebygget,  at  han  kom  paa  bedre  Tanker,  ved  at  sætte 
i  ham,  at  han  nu  skulde  aflægge  Bevis  paa  Mod  og  Fasthed,  medens 
han   derimod,  hvis  han  slog  om,  vilde  blive  anset   for  at  have  et 

blødt  Sind  og  en  svag  Karakter.  Det  var  et  plumpt  Kunstgreb,  men 
det  var  ganske  rigtigt  beregnet  paa  den  Fyrste,  det  gjaldt  at  vinde. 
Alt  var  allerede  paa  det  rene,  og  Brevet  til  Bernstorff  sTcrevet,  da 
Prins  Carl  af  Hessen  opdagede  Hemmeligheden  og  øjeblikkelig 
gjorde  alt,  hvad  han  kunde,  for  at  forebygge  sin  Vens  Fald;  han 
talte  endog  alt  for  varmt  og  heftigt.  Da  Kongen  ikke  havde  villet 
give  efter  for  den  bydende  Tone,  kaldte  Prinsen  mig  til  Hjælp  og  lod 
mig  anmode  om  at  komme  lidt  tidligere  end  sædvanlig  til  Kongens 
Aftenaudiens,  for  at  han  kunde  faa  Tid  til  at  sætte  mig  ind  i  Sagen. 
Skønt  jeg  hidtil  aldrig  havde  blandet  mig  uopfordret  i  nogen  som 
helst  Sag,  mente  jeg  dog,  at  det  denne  Gang  i  saa  høj  Grad  gjaldt 
Almenvellet,  at  jeg  vel  kunde  gøre  en  Undtagelse.  Der  var  ingen 
Tid  at  spilde;  jeg  henvendte  mig  straks  til  Kongen  med  det  Spørgs- 
maal,  naar  han  ønskede,  at  jeg  skulde  pakke  sammen.  ,,Hvad  mener 
De  med  det?"  spurgte  han.  „Jo,  Deres  Majestæt,  siden  De  begynder 
at  sende  Deres  troeste  Tjenere  bort,  tænker  jeg,  at  Turen  snart  kom- 
mer til  mig."  Deraf  udviklede  der  sig  en  lang  Forhandling,  som 
jeg  ikke  skal  gengive  udførligt,  men  det  endte  med,  at  jeg  fik  fore- 
stillet Kongen  følgende:  Det  eneste  af  Betydning,  man  lagde  Mini- 
steren til  Last,  var,  at  han  indlod  sig  paa  kostbare  Foretagender 
(noget,  jeg  ikke  vilde  nægte,  hvor  ivrig  Tilhænger  jeg  saa  var  af 
Bernstorff) ;  men  i  den  Henseende  kunde  man  let  lægge  Baand  paa 
ham,  hvorimod  Underhandlingen  med  Rusland  var  en  meget  vægtig 
Grund  til  at  beholde  en  Minister,  der  havde  bragt  den  saa  vidt,  at 
den  meget  snart  kunde  afsluttes.  I  hvert  Tilfælde  burde  man,  før 
man  afskedigede  en  Tjener,  der  havde  med  en  saa  vigtig  Sag  at 
gøre,  være  sikker  paa  at  have  en  duelig  Afløser  rede;  men  Hr.  von 
Reventlou,  hvem  man  agtede  foreløbig  at  overdrage  Porte feuillen, 
var  ikke  hans  Majestæt  mere  til  Pas.  Ved  sin  plumpe  Ligefremhed, 
sin  Stivhed,  sit  Hovmod,  sin  Hidsighed  var  han  ganske  uskikket 
til  diplomatiske  Forhandlinger  og  en  sand  Skræk  for  de  fremmede 
Ministre.  løvrigt  maatte  man,  hvis  man  ikke  allerede  havde  sikret 
sig  ham,  gaa  ud  fra,  at  han  vilde  sige  Nej,  saa  ofte  havde  han  for- 
sikret om  sin  Ærefrygt  for  Grev  Bernstorffs  Indsigt,  Snille  og  Rede- 
lighed, og  tog  han  mod   Pladsen,   vilde  han   derved  paa   én  Gang 

vise  sig  for  lidet  fintfølende  og  for  lidet  principfast,  til  at  han  kunde 
fortjene  Tillid. 

Min  Sag  var  alt  for  god,  til  at  den  ikke  skulde  vinde;  hvad  der 
voldte  Vanskelighed  var  at  stille  Kongens  Forfængelighed  tilfreds  og 
navnlig  at  formaa  ham  til  at  give  Slip  paa  en  saa  herlig  Lejlighed 
til  at  ødelægge  og  omstyrte,  kort  sagt  at  skaffe  hans  Fornuft  Sejr 
over  hans  hemmelige  fikse  Idéer.  Det  lykkedes  mig,  men  i  den 
Overbevisning,  at  de  store  ikke  holder  af  at  skylde  deres  Under- 
mænd for  meget,  overlod  jeg  hele  Æren  og  Takken  til  Prins  Carl, 
hvad  der  ogsaa  godt  kunde  tilkomme  ham,  siden  han  havde  stillet 
sig  i  Brechen  og  slaaet  det  første  Slag. 

Da  Grev  Bernstorff  fik  Underretning  om  den  Fare,  der  havde 
truet  ham,  erklærede  han,  at  han  var  saare  glad  over,  at  Kongen  atter 
havde  skænket  ham  sin  Naade,  men  da  han  var  bleven  anklaget  for 
Hans  Majestæt  som  en  utro  og  uduelig  Tjener,  kunde  han  ikke  gaa 
ind  paa  at  genoptage  sin  Virksomhed,  med  mindre  man  forelagde 
ham  de  Beskyldninger,  der  var  rettet  imod  ham,  og  tillod  ham  at 
svare  derpaa.  Grev  Danneskjold  fremlagde  da  virkelig  en  Betænk- 
ning, som  indeholdt  fem,  mere  eller  mindre  vigtige^  Anklagepunkter. 
Da  en  Afskrift  af  Ministerens  Forsvar  faldt  i  upaalidelige  Hænder, 
blev  det  meget  udbredt,  og  det  kom  tilsidst  i  Trykken. 

Denne  Triumf  var  den  sidste.  Prins  Carl  opnaaede  ved  sin  Ind- 
flydelse, der  allerede  var  bleven  stærkt  rokket  ved  selve  de  Gunst- 
bevisninger, han  havde  opnaaet.  Det  var  nu  saadan,  at  Kongen  van- 
skeligt tilgav  dem,  der  fik  Gunstbevisninger  af  ham,  og  Prins  Carl 
havde,  kun  to  og  tyve  Aar  gammel,  ladet  sig  sætte  i  Spidsen  for 
Krigsvæsenet.  Det  var  General  Huth,  som  havde  opmuntret  ham 
dertil,  i  den  Tanke,  at  han  skulde  styre  Sagerne  i  Prinsens  Navn. 
Dennes  Smigrere  gentog  uophørlig  for  ham,  at  i  hans  Alder  havde 
Condé  ført  Hære,  og  overfor  denne  smukke  Begrundelse  var  det 
kun  fattigt,  hvad  hans  sande  Venner  havde  at  sige. 

Grev  Saint-Germains  Reformer  havde  bevirket,  at  Krigsvæsenet 
laa  hen  i  en  uhjælpelig  Forvirring.  Hans  Besparingsforanstaltninger 
voldte  foreløbig  stor  Bekostning.  Man  kunde  hverken  lade  det,  han 
havde  iværksat,  blive  staaende  eller  forandre  det  uden  med  nye  Ud- 

gifter.  Men  i  det  hele  var  det  en  urimelig  og  uløselig  Opgave,  som 
alle  Krigsministeriets  Ledere  i  en  Aarrække  havde  søgt  at  løse.  Det 
gjaldt  om  at  holde  mange  Tropper  for  faa  Penge.  Regeringen  kunde 
ikke  anvende  mere  end  1,900,000  Daler  paa  Hæren,  og  for  denne 
Sum  vilde  man  have  59,000  Mand,  dels  faste  Tropper,  dels  Lande- 
værn. Grev  Saint-Germain  havde  endogsaa  forsikret  den  afdøde 
Konge,  og  han  forsikrede  vedblivende  hans  Efterfølger,  at  han  godt 
kunde  have  hundrede  Tusinde  Mand,  men  at  hans  Statsraad  af 
Uvilje  mod  den  Ære,  Kongen  kunde  vinde  ved  at  gøre  sit  Rige  fryg- 
tet, søgte  at  beherske  ham  ved  at  holde  Hæren  paa  et  Trin,  hvor  den 
ikke  kunde  kaldes  svag,  men  rent  betydningsløs.  Disse  to  Konger, 
der  var  lige  uvidende  og  lige  uduelige,  var  ganske  blindt  optagne  af 
deres  Hær,  saa  meget  mere  som  de  efter  tysk  Mode  omgav  sig  med 
Officerer  og  troede  at  være  Krigsmænd,  fordi  de  gik  til  Revuer  og 
Parade.  Gode  Borgere  gjorde  derimod  gældende,  at  Danmark  og 
Norge  væsentlig  havde  Søgrænser,  saa  Havet  paa  en  Maade  hørte  til 
deres  Enemærker,  og  derfor  kunde  Staten  kun  vente  Sikkerhed  ved 
sin  Flaade  og  kun  spille  en  Rolle  ved  dennes  Hjælp.  At  tale  om 
Militærvæsenet,  som  om  Flaaden  var  noget,  der  hørte  Freden  til, 
var  at  glemme  sin  højre  Arm.  For  den  tyske  Grænses  Vedkom- 
mende kunde  man  dog  kun  forsvare  sig  mod  Stormagterne  ved 
Hjælp  af  Forbundsfæller,  som  holdt  dem  Stangen.  I  Fredstid  at 
underholde  en  talrig  Hær,  der  tærede  paa  Landet,  var  desuden  at 
sætte  sig  ud  af  Stand  til  at  handle,  naar  Øjeblikket  var  inde,  og  de 
fremmede  Lejetropper,  hvormed  man  øgede  Hæren,  vilde  rømme, 
naar  de  stod  overfor  Fjenden. 

Jeg  skal  ikke  komme  ind  paa,  at  Krigsvæsenet  under  sin  nye 
Ledelse  mere  og  mere  lignede  en  Vogn,  der  er  kørt  fast;  en  erfaren 
Minister  vilde  ikke  have  kunnet  faa  det  i  Gang  uden  at  trække  det 
ud  af  de  Spor,  hvor  hans  Forgængere  havde  efterladt  det.  Men 
hvad  der  har  Vigtighed  for  min  Fortælling,  er,  at  mange  Mennesker 
ivrigt  gav  sig  til  at  forestille  Kongen,  at  han  havde  været  alt  for 
føjelig  ved  at  overlade  en  Ven  et  Embede,  der  krævede  mere  Alder 
og  Erfaring  end  selve  Kommandoen  over  en  Hær.    Ikke  des  mindre 

opnaaede  den  unge  Prins  en  endnu  mere  glimrende  Gunstbevisning 
af  ham. 

De  samme  Øjentjenere,  der  havde  haft  den  Frækhed  at  sam- 
menligne det  heldige  Udfald,  de  ventede  af  hans  Ministerstyre,  med 
den  store  Condé's  Bedrifter,  mente,  at  de  vilde  skaffe  sig  større  Be- 
tydning og  sikre  deres  Lykke,  hvis  de  fik  deres  Beskytter  gift  med 
Kongens  yngste  Søster.  Ved  snildelig  at  skyde  den  unge  Prins  denne 
Plan  i  Tankerne  aabnede  de  pludselig  hans  Øjne  for  Prinsessens  til- 
trækkende Egenskaber,  og  Kærlighed  og  Ærgerrighed  tilsammen 
tilskyndede  ham  til  at  stræbe  efter  Ægteskabet.  For  at  forekomme 
den  Indvending,  der  kunde  blive  gjort,  at  han  kun  var  en  Prins  med 
Apanage,  gav  hans  Venner  at  forstaa,  at  hans  ældre  Broder,  Greven 
af  Hanau,  ikke  havde  Børn  og  sikkert  aldrig  vilde  faa  nogen.  Denne 
Paastand  støttede  de  paa  latterlige  Grunde,  som  ogsaa  senere  viste 
sig  ikke  at  holde  Stik.  Det  var  en  af  disse  Venner,  og  det  den  forag- 
teligste, som  blev  ført  ind  til  Kongen  ad  den  hemmelige  Trappe  og 
godtgjorde  for  ham,  at  han  ikke  behøvede  sine  Ministres  Raad  for  at 
afgøre  Sagen;  han  havde  blot  næste  Dag  at  kundgøre  i  Statsraads- 
forsamlingen,  at  han  gav  Prinsen  af  Hessen  sin  Søster.  Jeg  satte 
dog  igennem,  at  Kongen  i  det  mindste  skulde  raadspørge  Statsraadet. 
Da  jeg  var  den  eneste,  som  havde  talt  med  ham,  kunde  Prinsen  let 
gætte,  hvem  det  var,  som  havde  faaet  den  fastslaaede  Plan  foran- 
dret; men  han  fattede  ingenlunde  Nag  til  mig  derfor.  Bernstorff  op- 
satte en  lang  Betænkning,  hvor  han  gennemgik  alle  Ulemperne  ved 
denne  Forbindelse.  Han  gjorde  gældende,  at  det  vilde  blive  nødven- 
digt at  forsørge  Prinsen,  Prinsessen  og  deres  Børn,  at  der  ved  dette 
Ægteskab  vilde  blive  lagt  Beslag  paa  de  vigtigste  Gunstbevisninger 
ved  Hoffet,  hvad  der  let  kunde  forstemme  de  gamje  Hofmænd  o.  s.  v. 
Jeg  læste  denne  Betænkning  for  Kongen,  men  han  holdt  fast  ved  sit 
Forsæt,  og  Ægteskabet  kom  i  Stand.  Snart  blev  Kongen  imidlertid 
skinsyg,  fordi  de  to  Ægtefæller  gjorde  for  meget  af  hinanden;  af 
denne  skjulte  Kilde  randt  en  Række  Trætter  og  Sammenstød,  og  at 
jeg  blev  sat  ind  i  dem,  vanskeliggjorde  længe  min  Stilling  og  voldte 
mig  megen  Kval.   Forsoningen  med  Bernstorff,  som  jeg  for  Sammen- 

hængens   Skyld  har   maattet  meddele   ovenfor,   gjorde   det   til   sidst 
aldeles  utaaleligt  for  Kongen  at  have  Prinsen  om  sig. 

Sidst  paa  Aaret  1766  fik  det  Parti,  der  var  dannet  mod  Ministe- 
riet, en  væsentlig  Forstærkning,  idet  Grev  Rantzau  Ascheberg  kom  til. 
Han  spiller  en  saa  vigtig  Rolle  i  de  følgende  Hændelser,  at  man  nød- 
vendigvis maa  skildre  ham  nøjere.  Rantzau'ernes  Navn  var  allerede 
berømt  i  det  14de  Aarhundrede,  da  de  bosatte  sig  i  Holsten,  og  siden 
den  Tid  har  de  stadig  siddet  inde  med  meget  høje  Embeder  og  store 
Godser  baade  i  denne  Provins  og  i  Danmark.  Som  bekendt  var 
en  Rantzau  Marskalk  af  Frankrig  under  Ludvig  XlV's  Mindreaarig- 
hed.  Den  Rantzau,  vi  her  taler  om,  Otto  Schack,  havde  allerede 
længe  været  vel  kendt  for  sine  gale  Streger  og  sine  Vittigheder.  Han 
var  allerede  fem  og  tredive  Aar,  gift  og  Regimentschef  og  havde 
tjent  med  Hæder  som  frivillig  i  den  franske  Hær  under  Marskalk 
Løvendahl,  da  hans  Forelskelse  i  en  italiensk  Sangerinde  ødelagde 
hans  Rygte  og  Velfærd.  For  at  følge  med  dette  Fruentimmer  til 
Italien  forlod  han  Landet  og  flakkede  om  fra  By  til  By,  medens  han 
skiftede  Ydre  som  en  Proteus  og  for  hver  ny  Skikkelse  gennemgik 
nye  Eventyr.  Snart  traadte  han  stateligt  op,  som  det  stemmede  med 
hans  Fødsel  og  Rang,  snart  levede  han  i  Rom  forklædt  som  Gejstlig. 
I  nogen  Tid  slog  han  Følge  med  en  Trop  Komedianter  og  hemmelig- 
holdt paa  mistænkelig  Vis,  hvem  han  var.  Paa  denne  brogede,  even- 
tyrlige Bane  manglede  han  ofte  Penge  og  tog  det  da  stundom  ikke 
saa  nøje  med,  hvorledes  han  skaffede  dem.  Man  har  fortalt  mig  for 
vist,  at  der  havde  været  en  Kriminalforfølgelse  i  Gang  mod  ham 
paa  Sicilien,  og  jeg  véd,  at  den  franske  Gesandt  i  København  fik 
tilstillet  Retsforfølgelsesdokumenter  i  en  anden  Sag,  der  var  for  i 
Neapel,  og  som  man  dyssede  ned  af  Hensyn  til  det  Rantzau'ske 
Navn.  I  Genua  havde  han  den  Frækhed  at  afsætte  en  Veksel,  ly- 
dende paa  „hans  Fader,  Statholder  i  Norge",  uagtet  hans  Fader,  der 
ganske  havde  slaaet  Haanden  af  ham,  allerede  i  flere  Aar  havde  le- 
vet tilbagetrukken  paa  Ascheberg,  og  den  forhenværende  Statholder 
i  Norge,  Grev  Rantzau  Asdal,  ikke  en  Gang  var  i  Slægt  med  ham. 
I  1761,  da  Kejserinde  Elisabeth  laa  for  Døden,  og  man  forudsaa,  at 
der  snart  vilde   udbryde   Krig  mellem   Rusland   og   Danmark  under 

hendes  Efterfølger,  gik  han  til  denne  og  tilbød  sin  Tjeneste  med  den 
Forklaring,  at  som  holstensk  Adelsmand  kunde  han  vælge,  hvem  af 
de  to  Suveræner,  han  vilde  slutte  sig  til.  Denne  Henvendelse  blev 
modtaget  med  Foragt  af  Hertugen  og  Hertuginden  af  Holsten,  og 
efter  at  de  allerede  havde  besteget  Tronen,  drog  han  af  og  svor  dem 
evigt  Had.  Da  han  naaede  Danziig,  var  hans  Penge  sluppen  op,  og 
han  vilde  ikke  have  kunnet  fortsætte  sin  Rejse,  hvis  han  ikke  tilfæl- 
digvis havde  truffet  en  Fabrikant,  der  vilde  til  Danmark  med  en 
lille  Kapital  for  at  slaa  sig  ned  der  under  Beskyttelse  af  en  Rege- 
ring, som  opmuntrede  Industrien.  Ham  bildte  nu  Greven  ind,  at 
Kongen  vilde  afholde  Omkostningerne  ved  Oprettelsen  af  hans  Virk- 
somhed, saa  han  ikke  vilde  faa  nogen  Brug  for  sine  Penge;  men 
hvis  han  vilde  laane  ham  dem,  vilde  han  betale  dem  tilbage  med 
Renter  i  Danmark  og  dertil  yde  ham  en  Protektion,  der  vilde  bringe 
ham  anselige  Fordele  hos  Regeringen.  Den  Tid  var  forbi,  da  man 
kunde  øse  Pengene  saaledes  ud;  man  havde  ikke  en  Gang  nok  til 
nødvendige  Udgifter;  og  af  al  den  Protektion,  nogen  kunde  tilbyde 
eller  vælge,  var  Grev  Rantzaus  uimodsigelig  den  daarligste.  Da  den 
stakkels  Fabrikant  hverken  fik  Understøttelse  af  Regeringen  eller 
den  Kapital,  han  saa  letsindigt  havde  laant  ud,  blev  han  fuldstændig 
ruineret.  Paa  denne  Maade  lykkedes  det  Rantzau  at  vende  tilbage 
til  det  Land,  han  havde  villet  forraade;  han  fik  en  lille  Aarpenge  af 
Hoffet,  og  hvad  han  mere  skulde  bruge,  skaffede  han  sig  ved  lig- 
nende Midler  som  de,  han  saa  ofte  havde  anvendt. 

Han  paastod,  at  han  blot  var  taget  til  Hoffet  i  Petersborg  for  at 
udspejde  Ruslands  Hemmeligheder,  og  at  han  havde  givet  det  danske 
Ministerium  udmærkede  Raad,  som  blot  var  bleven  ringeagtede.  Man 
gik  ikke  hans  Udtalelser  nøjere  efter,  men  man  holdit  ham  i  alt  Fald 
til  Gode,  at  han  nu  udadtil  levede  paa  ordentligere  Vis.  Han  havde 
ladet  sin  Hustru,  en  Datter  og  Arving  af  hans  Farbroder  Rantzau  Op- 
pendorff,  komme  til  sig  i  Altona  og  levede  med  hende  i  et  Hus,  der 
tilhørte  hans  Fader.  Det  var  en  agtværdig  Kvinde,  som  han  havde 
voldt  utallige  Sorger,  og  som  ikke  havde  andre  Fejl  i  hans  Øjne,  end 
at  hun  var  dødelig  forelsket  i  ham. 

Dér  havde  han  i  fem  Fjerdingaar  levet  paa  en  meget   fortrolig 

Fod  med  Hr.  von  Falkenskjold,  om  hvem  der  senere  vil  blive  Tale. 
De  læste  i  Forening  politiske  Værker.  Dér  gjorde  de  ogsaa  Bekendt- 
skab med  Doctor  Struensee,  som  er  bleven  saa  navnkundig  ved  sin 
ulykkelige  Skæbne.  Da  jeg  alene  vil  skildre  mine  Personer  ved 
Hjælp  af  Kendsgerninger,  vil  jeg  meddele  hans  Historie  fra  Be- 
gyndelsen. 

Han  var  født  1737  i  Halle  i  Sachsen,  hvor  hans  Fader  den  Gang 
var  en  fremragende  Universitetslærer  i  Theologi.  Tillige  havde  han 
gjort  sig  bekendt  ved  Skrifter,  der  var  prægede  af  blid  Extase  og  my- 
stisk Fromhed;  det  var  nemlig  ikke  den  almindelige  Lutherdom;  han 
hørte  til  Franckianerne,  en  Retning,  der  kappedes  med  Zinzendorfs. 
Denne  hellige  Mand  havde  to  Sønner;  den  ældste,  som  der  ogsaa 
senere  vil  blive  Tale  om,  lagde  sig  efter  Mathematik,  og  den  yngste, 
den,  vi  her  har  at  gøre  med,  studerede  Medicin.  Dette  er  to  Viden- 
skaber, som  man  har  beskyldt  for  at  skade  de  religiøse  Grundsæt- 
ninger, den  ene  ved  at  vænne  os  til  en  Art  Bevisførelse,  for  hvilken 
historiske  Kendsgerninger  ikke  kan  gøres  til  Genstand,  den  anden 
ved  at  lade  os  lægge  alt  for  meget  Mærke  til,  hvor  afhængige  vi  er 
af  vor  Organisme.  Imidlertid  tilstod  Dr.  Struensee,  da  han  omvendte 
sig,  at  Synet  af  det,  der  foregik  blandt  Franckianerne,  havde  været, 
nok  til  at  faa  ham  bort  fra  Kristendommen,  allerede  medens  han  var 
Barn,  og  før  han  nogensinde  havde  studeret  Medicin.  Et  fanatisk 
Optrin,  under  hvilket  to  unge  Konfirmander  havde  modtaget  Naaden 
paa  samme  Dag,  den  Maade,  man  behandlede  dem,  deres  lastefulde 
Liv  baade  før  og  efter  deres  Vækkelse,  gav  ham  den  Overbevisning, 
at  Naaden  uddeltes  i  Blinde  og  ikke  forandrede  dem,  der  modtog  den. 
Han  maatte  høre,  hvorledes  de  hellige  med  lige  stor  Nidkærhed  dad- 
lede dem,  der  gik  med  Manchetter,  og  dem,  der  løj,  dem,  der  pudrede 
Haaret,  og  dem,  der  ikke  viste  deres  Forældre  Ærbødighed,  og  da 
han  ikke  kendte  nogen  anden  Kristendom  end  denne,  fik  han  samme 
Lede  og  Foragt  for  alle  Retninger.  Ved  at  studere  Fysiologi  blev 
han  endelig  helt  Epikuræer,  thi  gennem  Hallers  praktiske  Forsøg  i 
Forbindelse  med  Helvetius'  Tankesystem  naaede  han  til  den  Over- 
bevisning, at  det  kun  er  vor  Organisme,  som  frembringer  vor  Aands- 
virksomhed,  og  at  vore  Idéer  i  Grunden  kun  er  Sanseindtryk.  Deraf 

drog  han  den  Slutning,  at  det  eneste,  vi  har  at  gøre,  er  at  skaffe  os 
behagelige  Sanseindtryk,  naar  kun  vi  ikke  skader  nogen  derved,  og 
at  man  med  dette  ene  Forbehold  kan  lade  haant  om  alle  andre  Men- 
neskers Forskrifter  og  Dom.  Denne  Livsanskuelse  bragte  ham  paa 
den  Plan  at  drage  til  Indien  for  at  øve  Lægekunsten  dér  og  nyde  den 
dejlige  Himmelegn,  hvor  han  vilde  finde  al  mulig  Lejlighed  til  at 
give  sig  hen  i  Nydelseslyst,  hans  herskende  Lidenskab. 

Jeg  udvikler  hans  Grundsætninger,  eller,  om  man  vil,  hans  Mangel 
paa  Grundsætninger,  fordi  man  har  gjort  meget  Væsen  deraf,  og  jeg 
lader  mine  Læsere  om,  hvad  Slutning  de  vil  drage.  Det  vil  være  vel 
bekendt  for  livserfarne  Folk,  at  Menneskenes  Færd  oftere  er  af- 
hængig af  deres  Karakter  end  af  deres  Meninger,  og  tillige,  at  deres 
Skæbne  ikke  saa  meget  bestemmes  af  deres  Valg  som  af  Omstæn- 
dighederne. 

Struensees  Skæbne  afgjordes  ved  denne  Hellighed  hos  hans  Fader, 
i  hvis  Fodspor  han  var  saa  langt  fra  at  træde.  Da  Ministeriet  i  Kø- 
benhavn var  gudeligt  og  mente  at  burde  stille  en  hellig  Mand  mod 
det  Arnested  for  Vantro,  det  havde  opdaget  i  Altona,  satte  det  den 
gamle  Struensee  i  Spidsen  for  denne  By  ved  at  udnævne  ham  til 
Provst.  Senere  udvirkede  Faderens  Anseelse,  at  Sønnen  ansattes  som 
lønnet  Stadslæge;  men  ung,  letlevende  og  skødesløs  som  han  var, 
fik  han  fra  først  af  kun  ringe  Søgning,  og  da  hans  Fader  saa'  ham 
slaa  ind  paa  Fordærvelsens  Vej,  forstødte  han  ham  højtideligt.  De 
blev  snart  skilt  ad,  da  Bernstorff,  der  havde  den  største  Agtelse  for 
Faderens  dybe  Fromhed,  gjorde  ham  til  Superintendent  i  Rendsborg. 
Denne  Værdighed  svarer  hos  de  tyske  Lutheranere  til  Bispeværdig- 
heden i  de  nordiske  Riger,  og  han  kom  ved  den  i  Spidsen  for  en  stor 
Provins'  Gejstlighed. 

Det  var  netop  den  unge  Struensees  gale  Streger,  som  gav  ham 
Værd  i  Grev  Rantzaus  Øjne.  Et  alvorligere,  arbejdsommere  Menneske 
vilde  ikke  have  passet  ham.  Han  maatte  spille  med  Grevinden,  gøre 
Greven  Selskab  i  hans  hemmelige  Svirelag,  dække  ham  i  hans 
Kærlighedshistorier  og  drøfte  Statssager  i  den  dejlige  Ro,  de  hen- 
sattes i  ved  Hjælp  af  Røgtobak. 

De  syslede  ofte  med  Planer  om  at  reformere  Statsstyreisen  paa 

alle  Omraader.  Hang  til  at  laste  havde  de  begge  to,  og  da  intet 
er  lettere  end  at  udrette  noget  godt,  saa  længe  det  bliver  ved  Tan- 
ken, gik  de  op  i  gensidig  Beundring  og  forsikrede  hinanden,  at 
hvis  de  var  i  Spidsen  for  Statsstyreisen,  vilde  alt  gaa  paa  bedste 
Maade.  Derfor  aftalte  de,  at  hvis  en  af  dem  nogensinde  kom  ind  i 
Regeringen  eller  fik  en  vigtig  Stilling,  skulde  han  kalde  den  anden 
til  Hjælp.  I  deres  Samtaler  planlagde  de  i  det  hele  de  fleste  af  de 
Foranstaltninger,  som  siden  hen  blev  ejendommelige  for  Struensees 
Styrelse.  De  kom  i  et  saa  meget  fortroligere  Forhold  til  hinanden, 
som  Lægens  Hjælp  undertiden  blev  nødvendig  ved  Forløsning  af 
Fruentimmer,  til  hvem  Rantzau  havde  staaet  i  utilladeligt  Forhold. 
Struensee  gjorde  Rantzau  disse  Tjenester  med  et  Højsind,  der  over- 
steg hans  Evne,  ja  han  underholdt  ham  nogen  Tid  af  sine  egne 
Midler,  og  siden  hen  forstrakte  han  ham  med  de  Penge,  han  havde 
nødig  for  at  kunne  vise  sig  ved  Hoffet.  Det  var  altsaa  langtfra 
Struensee,  som  var  Grevens  Øjentjener,  men  tværtimod  ham,  der 
var  Adelsmanden  i  Handling  og  havde  Beskytterens  Rolle.  Disse  Op- 
lysninger har  jeg  fra  en  Landsmand  af  mig,  en  gejstlig,  der  boede 
i  Altona.  Andre  Vidner  har  forsikret  mig,  at  Struensee  den  Gang  til- 
bragte sin  Tid  med  Studier,  og  at  Adspredelser  ikke  lagde  synderlig 
Beslag  paa  ham.  Saa  meget  er  vist,  at  af  sin  Gerning  mente  man 
ikke,  han  var  videre  optagen. 

Han  var  retskaffen,  frimodig,  trofast  i  Venskab  og  kunde  op- 
træde med  Finhed.  Han  manglede  heller  ikke  Forstand  og  Dygtighed, 
og  jeg  tror,  han  vilde  have  klaret  sig  godt  som  Statsmand,  dersom 
han  foruden  sine  medfødte  Anlæg  havde  haft  større  politisk  Stu- 
dium, større  historisk  Læsning  og  navnlig  Erfaring;  thi  Erfaring 
hører  til  for  at  forstaa  at  tage  Reformer  op  paa  det  gunstige  Tids- 
punkt og  udføre  dem  besindigt.  Ved  sine  Smigrerier  gav  Rantzau 
ham  alt  for  høje  Tanker  om  sig  selv  og  nedlagde  den  Ærgerrigheds 
Spire  hos  ham,  der  førte  ham  i  Fordærvelse.  Rantzau  havde  imidler- 
tid ingen  anden  Tanke  dermed  end  at  skaffe  sig  et  Redskab,  og  han 
forestillede  sig,  at  dersom  han  selv  en  Gang  optraadte  paa  Skue- 
pladsen i  fornem  Glans  og  høj  Kommando,  vilde  Struensee  ikke 
længer   være   hans   Ven,   men   hans  Undergivne   og   Læge.    I   denne 

sidste  Egenskab  gjorde  Struensee  Rantzau  en  vigtig  Tjeneste.  Grev- 
inde Rantzau,  som  opholdt  sig  i  Altona,  fik  meget  ondartede  Kopper, 
og  alle  Rantzauerne  som  én  Mand  forlangte,  at  der  skulde  tilkaldes 
en  anden  Læge  i  Stedet  for  denne  personlige  Ven,  som  var  saa 
ung  og  lidet  kundskabsrig  og  anset;  men  Ægtemanden  nægtede  det 
og  hævdede,  at  hans  Ven  havde  Snille,  og  det  var  bedre  en  Kund- 
skaber. Sygdommen  blev  meget  godt  behandlet,  og  Grevindens  Hel- 
bredelse bragte  Lægen  i  Yndest  hos  alle  Slægtens  Medlemmer  og 
hos  disses  Venner  og  hele  underordnede  Kreds.  De  bedste  Huse  i 
Egnen  stod  ham  nu  aabne.  Han  havde  et  tiltalende  Ydre  og  en  elsk- 
værdig Optræden;  han  var  meget  tjenstvillig  og  det  paa  en  taktfuld 
Maade.  Han  var  dertil  en  munter  Selskabsbroder,  en  flink  Spiller, 
forekommende  mod  Damerne  og  utrættelig'  paa  Jagt  og  paa  Rejser, 
saa  han  baade  kom  i  Mode  som  Læge,  blev  en  søgt  og  fejret  Gæst 
og  endog  knyttede  rigtige  Venskabsforhold. 

En  af  Grev  Rantzaus  Anker  mod  de  styrende  var,  at  han  ikke 
kom  i  nogen  Stilling,  siden  hans  Regiment  havde  faaet  en  anden 
Chef,  medens  han  flakkede  om  i  Italien.  Der  var  dog  saa  mange 
Folk  af  ringere  Byrd,  ja  endog  Udlændinge,  som  havde  Sæde  i 
Statsraadet  og  førte  Befaling  i  Provinserne!  Han  vidste  maaske  ikke, 
at  nogle  Ministre  havde  anmodet  Grev  Saint-Germain  i  hans  Krigs- 
ministertid  om  igen  at  give  ham  et  Regiment,  men  havde  faaet  Nej. 
Saint-Germain  havde  erklæret  ikke  blot,  at  han  ikke  vilde  foreslaa 
Kongen  at  ansætte  en  berygtet  Mand,  men  at  han  før  vilde  afgive 
sin  Kaarde  end  tjene  sammen  med  ham.  Har  Grev  Rantzau  kendt 
denne  Historie,  var  han  i  alt  Fald  klog  nok  til  at  lade,  som  han  ikke 
gjorde  det;  thi  saa  snart  han  kom  til  København,  skyndte  han  sig  at 
søge  Saint-Germain.  Hvor  det  dog  var  vidunderligt,  sagde  han,  at 
et  heldigt  Tilfælde  havde  skænket  saa  lille  et  Rige  saa  stor  en 
Mand.  Det  var  den  rene  Daarskab  ikke  at  give  ham  Ledelsen  af 
Krigsvæsenet  tilbage,  ligesom  det  havde  været  det  rene  Forræderi  at 
fratage  ham  den.  Og  til  Fordel  for  hvem  var  det  sket?  ...  for  en 
Dreng  uden  ringeste  Erfaring.  Disse  Udtalelser  kom  han  med  hos 
Grev  Saint-Germain,  og  han  gentog  dem  offentligt  og  henvendte  sig 
til  mig  om,  at  jeg  skulde  gøre  dem  gældende  i  Kabinettet.  Jeg  ind- 

rømmede  ham,  at  jeg  syntes,  Prinsen  af  Hessen  havde  handlet  meget 
uklogt  ved  at  tage  sig  saa  vigtigt  et  Hverv  paa,  men  at  gaa  med  til 
noget  Anslag  mod  ham  afslog  jeg.  Rantzau  var  da  ikke  sen  til  at 
finde  andre,  der  vilde  sekondere  ham,  navnlig  den  preussiske  Ge- 
sandt, Baron  Borcke,  som  tidligere  er  nævnt,  og  en  Grev  Gortz,  som 
var  Oberst  og  Redskab  for  Saint-Germain,  en  Slægtning  af  den 
Gortz,  der  blev  henrettet  i  Sverige  1720  og  som  er  mere  kendt 
ved  sin  ynkelige  Død  end  ved  sit  Liv.  Saint-Germain  selv  lod,  som 
om  han  roligt  afventede,  at  Kongen  skulde  faa  Øjnene  op  og  vise 
ham  Retfærdighed.  Imidlertid  benyttede  han  sig  af  den  Adgang  til 
Kongen,  hans  Rang  gav  ham,  til  at  vække  Fordom  mod  den  Mini- 
ster, han  havde  saa  megen  Grund  til  at  beklage  sig  over,  og  mod 
de  russiske  Underhandlinger,  der  nu  slet  ikke  kunde  skilles  ud  fra 
Ministrenes  Venners  og  Fjenders  personlige  Interesser.  Desuden 
stræbte  han  ivrigt  at  indynde  sig  ved  at  vise  Deltagelse  for  Planen 
om  Stavnsbaandets  Løsning.  Det  lykkedes  saa  meget  lettere  atter 
at  faa  ham  i  Spidsen  for  Krigsvæsenet,  som  Kongen  var  umaade- 
lig  ked  af  sin  Svoger.  Saa  snart  Saint-Germain  havde  faaet  sit  Em- 
bede tilbage,  tog  han  overalt  fat,  hvor  han  havde  sluppen,  anvendte 
de  samme  Mennesker,  der  havde  gjort  hans  Styrelse  forhadt,  foretog 
kostbare  Besparingsforanstaltninger,  greb  ind  i  de  andre  Styrelses- 
grene  og  arbejdede  paa  at  faa  Hæren  gjort  større. 

Lang  Tid  efter  har  jeg  faaet  at  vide,  at  han  beklagede  sig  over, 
at  jeg  i  snævrere  Samvær  satte  hele  hans  Arbejde  i  slet  Lys.  Jeg 
har  imidlertid  ikke  en  eneste  Gang  udtalt  nogen  Mening  om  de 
Skridt,  der  kun  vedkom  Hæren;  hvad  Mening  kunde  jeg  vel  have 
overfor  en  ypperlig  Officer,  som  hele  sit  Liv  igennem  havde  udmær- 
ket sig  i  Krigstjeneste?  Men  naar  han  talte  til  Kongen  om  at  holde 
en  større  Hær  for  at  hævde  sin  Myndighed  indadtil,  om  at  kue  Stor- 
mændene og  styrke  Enevælden,  om  at  skaffe  sig  Lydighed  uden  at 
laane  Øre  til  Forestillinger  fra  andre,  da  stræbte  jeg  at  godtgøre  for 
min  unge  Herre,  at  der  ikke  var  nogen  Opstande  at  frygte  i  hans 
Stater,  at  hans  Fader  havde  levet  trygt  paa  sine  Lystslotte  uden 
anden  Vagt  end  en  Schweizer,  at  Forestillinger  aldrig  kunde  skade 
uden  i  Tilfælde,  hvor  der  krævedes  hurtig  Handling,  og  saa  kunde 

han  jo  paabyde  Tavshed,  men  at  saadanne  Forestillinger  var  den 
eneste  Udvej,  som  var  levnet  store  og  smaa  til  at  forsvare  Menne- 
skehedens Rettigheder  mod  enevældig  Haardhed,  og  derfor  var  det 
saare  nødvendigt  at  lade  de  store  i  Staten  beholde  en  Slags  Glans 
og  Anseelse,  just  paa  samme  Tid  som  man  fratog  dem  ethvert  Mid- 
del til  at  undertrykke  andre. 

Saint-Germain  lod  øjeblikkelig  General  Huth  afskedige,  da  han 
ikke  kunde  døje,  at  man  dristede  sig  til  at  sammenligne  ham  selv' 
med  denne  Officer,  der  havde  været  simpel  Lieutenant  i  Kejser  Carl 
Vll's  Tjeneste,  medens  han  selv  havde  haft  Generalmajors  Grad  i 
samme  Hær. 

Tvistighederne  mellem  Prins  Carl  og  Kongen  lod  til  at  lægge 
sig  lidt,  da  Prinsen  ikke  længer  deltog  i  Styrelsen;  men  de  brød 
snart  ud  igen  i  alle  mulige  Anledninger  og  gik  saa  vidt,  at  man 
maatte  skilles  ad.  Prinsen,  Kongens  Søster  og  hele  deres  Hofstat  tog 
da  Ophold  hos  Landgrevinden  i  Hanau. 

Grev  Rantzau  blev  for  sin  Medvirken  lønnet  med  Overkom- 
mandoen over  alle  de  norske  Tropper.  Denne  Post  blev  frataget 
Grev  Schmettow,  en  af  dem,  der  stærkest  havde  ønsket  Grev  Saint- 
Germain.  til  Minister.  Jeg  har  set  et  Brev  fra  ham,  hvor  han  siger,  at 
han  om  fornødent  vilde  afgive  Halvdelen  af  sin  Lønning  for  at  se  saa 
dygtig  en  Mand  i  Spidsen  for  Hæren,  og  at  man,  hvis  man  manglede 
Penge  til  at  skaffe  ham  hans  Udkomme,  hellere  maatte  opløse  to 
Regimenter.  Han  lod  nu  Harmen  over  sin  Afskedigelse  gaa  ud  over 
Grev  Rantzau,  som  han  paastod  havde  lovet  ikke  at  fortrænge  ham, 
og  i  den  Anledning  sendte  han  to  Oberster  til  ham  for  at  udfordre 
ham  til  at  kæmpe  med  Kaarde  og  Pistoler,  indtil  en  af. dem  blev  paa 
Stedet.  Næppe  havde  imidlertid  Ordføreren  nævnt  Grev  Schmettows 
Navn,  før  Rantzau,  uden  at  give  ham  Tid  til  at  forklare  sig  nøjere, 
sagde,  at  det  var  en  General,  han  havde  den  allerstørste  Agtelse  for, 
det  var  ham  en  Ære  at  være  hans  Kollega,  og  han  ønskede,  de 
skulde  være  Venner.  Det  endte  da  med,  at  de  to  Oberster  maatte 
gaa  helt  forbløffede  fra  ham,  og  der  kom  ikke  mere  ud  af  Sagen. 

Da  Rantzau  havde  faaet  et  Regiment  og  en  anselig  Kommando, 
glemte  han  helt,  at  han  havde  lovet  at  faa  Struensee  kaldt  til  Hoffet. 

Dennes  Ønsker  gik  endnu  ikke  videre  end  at  optræde  som  Læge  dér, 
og  han  droges  mindre  af  Ærgerrighed  end  af  sin  Kærlighed  til  en 
Dame  af  Stand,  som  han  var  traadt  i  Forhold  til  i  Holsten.  Jeg  har 
Grund  til  at  tro,  at  denne  Dame  var  Fru  v.  Gåhler,  der  var  gift 
med  en  General,  en  blind  Tilhænger  af  Grev  Saint-Germain,  som 
brugte  ham  i  alle  sine  Foretagender,  og  hvis  jeg  er  rigtig  underrettet, 
fik  Struensee  nu  ikke  bedre  Protektion  af  sin  Elskerinde  end  af  sin 
Ven.  I  en  Række  af  Aar  var  det  Fru  v.  Gåhlers  kloge  og  forsynlige 
Fremgangsmaade  at  foretrække  dem  af  sine  Tilbedere,  der  kunde 
fremme  hendes  Mands  Lykke,  da  hun  vidste,  at  han  var  meget  skin- 
syg, men  endnu  mere  ærgerrig.  Paa  dette  Tidspunkt  stod  hun  i  For- 
hold til  Grev  Saint-Germain,  og  skal  man  tro  onde  Tunger,  fandt 
hun  sig  i  at  blive  overhængt  af  en  Krigskommissær,  hvis  Pengemidler 
var  nødvendige  for  hendes  Ægtemand  og  hendes  Elsker,  og  som  selv 
havde  Brug  for  begges  Protektion  for  sine  Leverancers  Skyld. 

Struensee  havde  imidlertid  i  København  en  anden  Ven,  der  var 
ham  trofastere,  ja. viste  en  sand  Lidenskab  for  hans  Vel.  Det  var  just 
den  Brandt,  der  blev  hans  uadskillelige  Staldbroder  baade  i  hans 
Opsving  og  i  hans  Ulykke.  Han  var  adelig,  men  hans  Stamtræ  var 
meget  kort.  Hans  lidet  tiltalende  Ydre,  et  kejtet  Væsen,  Frugt  af  en 
streng  Opdragelse  i  Ensomhed,  en  udskejende  Indbildningskraft,  som 
han  antog  for  Aand,  en  overdreven  Lyst  til  at  behage  Damerne  og 
komme  ind  ved  Hoffet,  alt  dette  i  Forening  gjorde  ham  i  hans  unge 
Dage  til  en  temmelig  latterlig  Person.  Han  kom  da  paa  den  Tanke, 
at  han  kunde  trænge  til  en  Rejse  til  Frankrig  for  at  blive  uddannet, 
og  da  han  kom  tilbage  derfra,  havde  han  ogsaa,  saa  godt  han  kunde, 
skilt  sig  ved  sin  ru  Bark.  Han  dansede  ret  godt  og  tumlede  en  Hest. 
førte  en  Floret,  ja  endog  en  Kaarde  meget  bedre,  end  da  han  rejste. 
Han  havde  ogsaa  rystet  alle  tomme  Skrupler  fra  sin  Barndom  af  sig 
og  forsømte  ikke,  i  det  mindste  i  Munden,  at  optræde  som  Don 
Quixote  for  visse  Yndlingsdyder,  som  han  havde  sat  i  Stedet  for 
dem.  Hans  voldsomme,  overmodige  Væsen  overfor  Damer  kunde 
stundom  bedaare  en  og  anden  af  dem;  det  brystede  han  sig  saa  af, 
medens  de  i  Fortrolighed,  saa  godt  de  kunde,  undskyldte  sig  for 
deres  Tilbøjelighed  for  en  Mand,  som  man  allevegne  havde  til  bedste. 

Han  tog  ubarmhjertigt  og  taktløst  Hævn  ved  sin  skarpe  Tunge;  thi 
hans  rastløse  Nysgerrighed  havde  skaffet  ham  Besked  paa  en  Masse 
hemmelige  Historier,  og  dem  udbredte  han  uden  Skaansel  og  hen- 
tydede endog  til  dem  i  Samtale  med  de  Folk,  som  de  angik.  For. at 
erhverve  eller  udvikle  saa  mange  Fuldkommenheder  havde  han  maat- 
tet  være  sammen  med  det. sletteste  Selskab  af  enhver  Stand  og  havde 
anvendt  en  stor  Del  af  sin  Fædrenearv  derpaa ;  Resten  fik  han  sat  til 
ved  at  jage  efter  en  Stilling.  Stillingen  som  Yndling  havde  han  alle- 
rede tidlig  følt  sig  meget  tiltrukken  af;  han  tilstod  mig  en  Gang, 
at  lige  fra  hans  Barndom  havde  det  staaet  for  ham  som  den  højeste 
Lykke  at  kunne  gaa  frit  ind  til  Kongen  ad  den  hemmelige  Trappe. 
Da  han  nu  regnede  sig  for  en  Kender  paa. Dansens  og  Musikkens 
Omraade,  søgte  han  indtrængende  om  at  komme  til  at  lede  Skue- 
spillene og  Forlystelserne  ved  Hoffet.  Derved  vilde  han  have  faaet 
alle  sine  Tilbøjeligheder  tilfredsstillede  paa  én  Gang:  fortrolig  og 
stadig  Adgang  til  Kongen,  en  Syssel  af  let  og  legende  Art,  Herre- 
dømme over  Danserinder  og  Skuespillerinder  og  hemmelige  Efterret- 
ninger om  Hoffet  og  Hovedstaden.  Han  haabede  ogsaa  paa  at  faa 
en  rigelig  Lønning,  saa  han  kunde  imødekomme  sin  Tilbøjelighed 
for  Overdaadighed  og  Vellyst;  thi  der  gælder  jo  hos  Fyrster  den 
Regel,  at  Vederlaget  staar  i  omvendt  Forhold  til  Stillingens  Nytte. 

Kongens  Ungdom,  hans  Smag  for  eller  rettede  hans  Tørst  efter 
Adspredelser,  det  franske  Skuespillerselskab,  man  kaldte  til  Hoffet, 
de  idelige  Udflugter  til  Lystslottene,  den  syttenaarige  Dronning,  som 
snart  skulde  komme,  alt  det  syntes  at  gøre  Posten  som  intendant 
des  menus  ganske  uundværlig.  I  det  mindste  var  den  det  efter 
Brandts  Mening. 

Tro  mod  det  Venskab,  han  havde  sluttet  med  Struensee,  da  de 
havde  moret  sig  sammen  i  Altona,  hævdede  han  ogsaa,  at  Kongen 
trængte  stærkt  til  en  Læge,  eftersom  de  Læger,  der  skulde  være  ham 
personlig  til  Tjeneste,  var  for  svagelige  til  at  kunne  følge  ham  paa 
hans  trættende  Udflugter.  Brandt  anvendte  ganske  snilde  Midler  for 
at  faa  Hoffets  Valg.  til  at  falde  paa  hans  Ven.  Da  han  stadig  havde 
sin  Gang  paa  Slottet,  fik  ogsaa  jeg  min  Part  af  hans  Besøg  og  An- 
modninger. Han  priste  Struensees  Karakter  og  Dygtighed  for  mig  og 

beraabte  sig  i  dette  Forhold  paa  v.  Berger,  den  dygtigste  og  mest 
ansete  af  Kongens  Læger,  og  han  klagede  over  den  Kulde,  han 
mødte  hos  Rantzau,  som  han  ellers  var  en  lidenskabelig  Beundrer  af. 
Hans  Besøg  smigrede  mig  ikke  synderlig;  jeg  antog,  at  de  gjaldt 
Kabinetssekretæren,  og  for  Resten  forstod  jeg  nok,  at  det  passede 
ham  at  holde  til  i  min  Bolig.  Der  kunde  han  faa  at  vide,  hvem  af 
hans  mange  Standsfæller.  Kammerjunkerne,  der  havde  Tjeneste  den 
Dag,  samt  naar  Kongen  vilde  gaa  ud,  og  hvad  Dag  der  skulde  være 
Bal,  og  alle  slige  vigtige  Nyheder,  som  i  Forening  med  Beretninger 
om  Regnvejr  og  Solskin  udfylder  Hoffolkenes  Samtaler  og  hjælper 
dem  at  skjule  deres  Hjerners  Tomhed  og  deres  Lidenskabers  Vold- 
somhed. 

Struensee  tog  ogsaa  selv  sin  Sag  i  Hænde.  I  den  Tro,  som 
endnu  var  gængs  udenfor  Hovedstaden,  at  Reventlou  raadede  for 
Gunstbevisninger  og  Embedsbesættelser,  rejste  han  gennem  hele 
Holsten  til  et  af  hans  Godser  og  tilbragte  nogle  Dage  dér.  Struensee 
bragte  Reventlou  Anbefalingsskrivelser  og  Vidnesbyrd  om  sin  Due- 
lighed; men  den  strenge  Herre  modtog  ham  koldt.  Han  vidste,  at 
han  var  vantro,  udsvævende  og  dertil  en  Ven  af  Rantzauerne,  alt 
sammen  Grunde  til  at  nægte  ham  sin  Beskyttelse.  Den  trængte  han 
i  øvrigt  meget  mindre  til,  end  nogen  af  dem  forestillede  sig. 

Med  den  evindelige  Omskiften,  man  kunde  iagttage  ved  Hoifet, 
maatte  i  det  hele  taget  alle  og  enhver  nære  store  Forhaabninger,  og 
der  spandtes  derfor  mange  Rænker,  og  enhver,  der  attraaede  en  Stil- 
ling og  hørte  om,  hvor  galt  det  gik  til  i  Kongens  Privatliv,  lovede 
sig  selv  eller  sine  Beskyttere,  at  alt  skulde  gaa  bedre,  hvis  han 
opnaaede  at  komme  i  Yndest.  Disse  mange  Anslag  var  for  største 
Delen  af  saa  lav  og  lumpen  Art,  at  de  ikke  fortjener  Omtale. 

Det  var  Skik,  at  Kongen  rejste  Riget  rundt  under  sine  første  to 
Regeringsaar.  Hans  Forgængere  var  først  taget  til  Holsten  og  der- 
næst til  Norge.  Den  første  Sommer  efter  hans  Tronbestigelse  gik, 
uden  at  han  foretog  nogen  Rejse;  paa  denne  Tid  giftede  han  sine 
to  Søstre  bort,  den  yngste,  som  omtalt,  til  Prins  Qar\  af  Hessen,  den 
ældste  til  Kronprinsen  af  Sverige.  Den  sidste  Forbindelse  var  Følgen 
af  en  gammel  Overenskomst,  der  var  sluttet  med  den  svenske  Na- 

tion,  da  Prinsen  endnu  var  Barn.  Dronningen  af  Sverige,  en  Søster 
til  Kongen  af  Preussen,  vilde  gerne  have  brudt  denne  Aftale  og  givet 
sin  Søn  en  Prinsesse  af  sit  eget  Hus  til  Ægte,  men  Stænderne  holdt 
fast  paa  den,  og  de  danske  Ministre  vilde  hellere  have  raadet  til 
Krig  end  til  at  taale  en  saadan  Forhaanelse.  To  svenske  Raadsherrer 
ledsagede  den  unge  Brudgom  til  Helsingborg,  hvor  han  skulde  mod- 
tage Prinsessen,  der  allerede  var  viet  til  ham  ved  Fuldmagt.  Begge 
Strandbredder  vrimlede  af  Mennesker,  og  Havet  var  dækket  af 
Baade,  fulde  af  Folk,  som  dette  Skuespil  havde  draget  derhen.  Raads- 
herrerne,  der  havde  ledsaget  Prinsen  og  syntes  at  være  til  Stede 
som  Borgen  for  hans  Troskab  mod  Nationens  politiske  Aftaler,  blev 
nu  Vidner  til,  at  han  fattede  stor  Beundring  for  den  unge  Prinsesse, 
de  skænkede  ham,  og  man  siger,  at  de  havde  Møje  med  at  styre 
hans  Fyrighed,  indtil  Brudeparret  kom  til  Stockholm,  hvor  det  per- 
sonlig modtog  den  ægteskabelige  Velsignelse.  Ikke  desmindre  sejrede 
hans  Moder,  Dronningens  Rænker;  hun  forstod  ti,  tolv  Aar  igennem 
at  vedligeholde  Kulde,  ja  endog  Splid  mellem  Ægtefællerne,  indtil 
endelig  hendes  Søn  afrystede  det  forhadte  Aag  og  besluttede  at 
skænke  Riget  Arvinger. 

Heller  ikke  Kongen  af  Danmark  viste  sig  den  Gang  synderlig 
hidsig  efter  at  blive  gift.  Han  havde  allerede  i  nogen  Tid  været  for- 
lovet med  Prinsesse  Mathilde,  en  Søster  til  Georg  III.,  og  Bryllupet 
var  sat  til  Aaret  1767.  Men  da  Christians  Ministre  og  Hofmænd  og 
de,  der  stod  ham  nær,  mærkede,  at  han  var  ved  at  kaste  sig  ud  i 
Udsvævelser,  troede  de,  de  kunde  forebygge  denne  Fare  ved  at  frem- 
skynde Ægteskabet  et  Aar.  Det  blev  da  fejret  i  Begyndelsen  af  No- 
vember 1766,  da  Kongen  var  omtrent  atten  Aar  og  Prinsessen  et 
Aar  yngre.  Hun  vandt  alle  Hjerter  ved  en  Karakter,  der  allerede 
var  udviklet,  en  henrivende  Naturlighed,  et  venligt  Væsen  og  fint- 
følende Fremfærd.  Ikke  et  eneste  Menneske  fra  hendes  eget  Land 
blev  i  hendes  Tjeneste,  og  i  en  saa  ung  Alder  stod  hun  nu  henkastet 
paa  en  fremmed  Strand  uden  at  vide,  om  hendes  nye  Hof  fortjente 
hendes  Tillid.  Overhofmesterinden,  Fru  von  Plessen,  var  ganske  vist 
en  retskaffen  Dame,  men  streng,  stolt  og  dadlesyg.  Hendes  Bolig 
var  Samlingssted  for  de  misfornøjede,  og  to  Gange  om  Ugen  kom 

Ministrene  og  de  gamle  Hofmænd  derhen  efter  at  have  spist  til 
Middag  hos  Kongen,  og  dér  sukkede  de  over  hans  gale  Streger  og 
det  fordærvelige  Selskab  af  unge  Mennesker,  der  omgav  ham.  Sær- 
lig Reventlou  tog  paa  Vej  som  en  vanvittig  i  Tillid  til  de  Meddelel- 
ser, man  gav  ham.  Hans  Søstersøn,  den  skinhellige  Sperling,  forstod 
at  ophidse  ham  og  samtidig  give  dem,  han  vilde  skade.  Skylden  for 
de  Galskaber  og  de  taabelige  Udgifter,  han  selv  havde  foranlediget. 
Det  var  i  Virkeligheden  ham,  der  mest  bidrog  til  paany  at  bringe 
Skuespil,  Maskeballer  og  Parforcejagt  i  Mode  ved  Hoffet.  Kongens 
Ungdom  og  den  Kedsomhed,  han  tidlig  var  ved  at  blive  Offer  for,  gav 
Paaskuddet  for  den  Slags  Anstalter,  som  var  alt  for  kostbare  for  et 
lille,  forgældet  Land,  i  alt  Fald  naar  man  satte  dem  alle  samtidig 
i  Gang.  Alligevel  vilde  Almenheden  have  tilgivet  dem,  hvis  Hoffet 
iøvrigt  havde  forstaaet  at  skaffe  sig  Anseelse;  thi  selv  om  et  Folk 
lider  under  sin  Herskers  Overdaadighed,  finder  det  sig  villigt  i  den 
og  føler  sig  stoh,  fordi  det  tror,  det  har  Del  deri ;  men  da  Kongen 
her  hengav  sig  til  de  barnagtigste  Adspredelser,  foer  planløst  om 
fra  Slot  til  Slot  og  bragtes  i  Vanry  ved  sine  egne  Ministres  Klager 
over  hans  private  Liv,  maatte  han  fra  nu  af  sætte  til  i  Almenhedens 
Agtelse.  Det  saa  man  et  Vidnesbyrd  om  endnu  samme  Vinter.  Da 
en  Bygning,  som  hørte  til  Slottet,  hvorfra  det  kun  var  skilt  ved  en 
Kanal,  og  som  rummede  Bryggeriet  og  et  vældigt  Oplag  Brænde, 
var  gaaet  op  i  Luer,  tog  den  tyske  Præst  Munter  heraf  Anledning 
til  at  holde  en  Prædiken  mod  Kongens  Person  og  mod  Hoffets  For- 
lystelser. Han  stillede  sine  Tilhørere  for  Øje,  at  Maalet  nu  var  fuldt 
for  Nationens  Ulykker,  og  der  var  ingen  Udvej,  hvis  ikke  Forsynet 
straks  vilde  hjælpe  og  hvis  ikke  den  Advarsel,  det  nylig  havde  givet, 
gjorde  en  gavnlig  Virkning.  Denne  Tale  paadrog  ganske  vist  Prædi- 
kanten en  Irettesættelse,  men  den  vandt  stort  Bifald  blandt  de  strenge 
og  gudelige. 

Af  saadanne  Mennesker  bestod  Fru  von  Plessens  Kreds,  ag  selv 
var  hun  oprørt  over  den  Kulde,  Kongen  viste  sin  unge  Hustru. 
Han  var  ikke  meget  sammen  med  hende  og  optraadte  da  med  en 
vis  Ligegyldighed.  Ogsaa  jeg  tog  mig  det  meget  nær,  skønt  jeg  ikke 
hørte  til  denne  Kreds,  og  jeg  har  Grund  til  at  tro,  at  Kongen  ikke 

vilde  have  faaet  Børn,  hvis  jeg  ikke  foruden  de  virkelige  Grunde, 
der  burde  bringe  ham  til  at  ønske  det,  havde  foreholdt  ham  en,  der 
faldt  i  Traad  med  hans  herskende  Særheder,  den  nemlig,  at  man  vilde 
faa  daarlige  Tanker  om  hans  Evner,  hvis  man  ikke  saa  Frugter  af 
dem.  Var  dette  først  sket,  vilde  Dronningens  Opførsel  blive  ham 
ganske  ligegyldig.  At  være  Ægtemand  og  Fader  forekom  ham  altfor 
alvorligt  og  altfor  lidt  „rask",  og  „en  kongelig  Person  i  hans  Seng" 
syntes  ham  for  Resten  snarere  at  have  Krav  paa  Ærbødighed  end 
paa  Elskov.  Han  vilde  da  kunne  finde  sig  godt  i  at  være  en  moderne 
Ægtemand  i  alle  Henseender. 

Disse  Urimeligheder  fremmedes  af  hans  nye  Kammerpage,  Grev 
Holck,  en  yngre  Søn  af  Grevehuset.  Han  var  opdraget  ved  Hoffet, 
var  et  muntert,  fornøjeligt,  letsindigt  Menneske,  der  dansede  godt 
og  løj  med  fræk  Pande,  men  havde  alt  for  ringe  Sans  for  Orden  og 
Sammenhæng  til  at  kunne  gennemføre  noget  Anslag.  Han  nød  alle- 
rede hele  den  Yndest,  som  Sperling  endnu  søgte  at  give  sig  Skin  af 
at  have.  Holck  var  den  første,  som  forstod  at  bruge  Kongens  Sær- 
heder til  at  lede  ham,  og  han  gjorde  det  nu  med  saa  meget  større 
Lethed,  som  de  andre  fortrolige  ikke  kendte  noget  dertil.  Hvad  enten 
det  skyldtes  Ondskab  eller  Ubehændighed,  kom  han  til  at  staa  som 
en  Modstander  af  Dronningen,  lige  fra  han  først  kom  i  Yndest.  Man 
beskyldte  ham  for  at  have  villet'  udelukke  hende  fra  hendes  Mands 
Forlystelser;  men  det  var  maaske  kun  dennes  egen  Tilbøjelighed, 
han  herved  gik  efter.  Misforholdet  var  nu  allerede  mere  fremtræ- 
dende og  kendt.  Det  kom  til  fuldt  Udbrud  i  Anledning  af  den  Rejse 
til  Holsten,  som  fandt  Sted  i  Sommeren  1767. 


III. 

KONGENS  REJSE  TIL  HOLSTEN.  —   PLAN  TIL  STAVNSBAANDETS 

LØSNING.  —  GREV  SAINT-GERMAIN  OG  FORFATTEREN 

AFSKEDIGES. 

Dronningen  vilde  meget  gerne  have  ledsaget  sin  Ægtefælle.  Hun 
bad    og    hun    underhandlede,    medens    Ministrene  og  Hofmændene 

delte  sig  i  to  Partier.  Kongen  holdt  ikke  synderligt  af  hende,  og 
dog  indgød  hun  ham  en  vis  Ærefrygt,  saa  han  var  saare  glad  ved  at 
holde  hende  borte  fra  en  Rejse,  paa  hvilken  han  havde  sat  sig  for 
at  ville  slaa  sig  løs  paa  alle  Maader.  Den  stakkels  Fyrstinde  var  saa 
meget  mere  at  beklage  i  sin  forladte  Stilling,  som  hun  var  frugt- 
sommelig, og  i  Kraft  af  et  Instinkt,  der  er  fælles  for  næsten  alle 
Kvinder,  havde  fattet  Godhed  for  sit  Barns  Fader.  Det  var  ogsaa 
den  eneste  Egenskab,  i  hvilken  han  kunde  have  nogen  Værd  for 
hende.  Hun  gav  Grev  Holck  Skylden  for  sin  Unaade,  og  han  har 
maaske  virkelig  ogsaa  styrket  Kongen  i  hans  Forsæt.  Derfor  krævede 
hun,  at  han  i  det  mindste  heller  ikke  skulde  følge  med,  og  det  var 
kun  med  Møje,  hun  opnaaede  en  saa  ringe  og  tilmed  saa  ydmygende 
Hævn. 

Jeg  havde  gjort  mit  bedste  for  at  forebygge  denne  Tvedragt,  og 
jeg  gjorde  nu,  hvad  der  stod  til  mig,  for  at  stifte  Fred  mellem  Ægte- 
fællerne. Jeg  fik  Kongen  til  at  skrive  de  kærligste  Breve,  og  da 
jeg  selv  forfattede  dem,  sørgede  jeg  for,  at  Dronningen  kunde  være 
fornøjet  med  dem.  Kongen  paatog  sig  den  Umage  at  afskrive  dem 
paa  det  Vilkaar,  at  de  ikke  var  for  lange.  Straks  efter  at  denne 
Brevveksling  var  kommen  i  Gang,  samtykkede  han  paa  Dronningens 
Bøn  i  at  ansætte  en  Søster  til  Sperling  blandt  Hofdamerne,  uagtet 
han  tidligere  havde  udelukket  hende,  uden  Tvivl  af  Had  til  Bro- 
deren. Han  lod  sig  da  forstaa  med,  at  til  Løn  derfor  haabede  han 
ogsaa  at  have  frie  Hænder  i  Valget  af  sine  Tjenere.  Holck  kunde 
han  næsten  åkke  undvære.  Han  havde  endnu  kun  vist  sig  som  den 
muntre  og  letsindige,  og  jeg  kan  forsikre,  at  Førsteyndlingens  Rolle, 
som  jeg  havde  overtaget  i  hans  Fraværelse,  for  hver  Dag  blev  mig 
mere  pinlig.  Jeg  var  ikke  nær  saa  skæmtsomt  anlagt  og  fandt  det  alt 
for  upassende  at  efterligne  Folk  for  Løjer,  selv  om  jeg  havde  haft 
Gave  dertil;  mit  Forraad  af  lettere  Underholdning  begyndte  at  ebbe 
ud,  og  som  gammel  Lærer  indgød  jeg  for  megen  Respekt  til,  at  jeg 
kunde  blive  Genstand  for  alle  fortrolige  Meddelelser  om  „haarde 
Folk"  og  om  hvad  der  „gjorde  Fremskridt  eller  ikke  gjorde 
Fremskridt".  Jeg  havde  dog  endnu  et  Middel  tilbage  til  at 
hævde    min    Stilling,    da    Kongen    lagde    megen    Vægt    paa    Planen 

om  Stavnsbaandets  Løsning,  og  dertil  mente  han  at  have  Brug  for 
mig.  Han  regnede  mig  ogsaa  for  en  meget  hellig  Mand,  blot  fordi 
jeg  stundom  under  fire  Øjne  gendrev  de  Bevisgrunde  mod  Religionen, 
som  Baron  Borcke,  Grev  Schmettow  og  andre  satte  i  ham,  og  derfor 
var  det  mig,  han  lod  kalde  til  Beroligelse  for  sig,  naar  han  om  Natten 
eller  om  Dagen  blev  bange  for  Djævelen.  Dette  fortalte  han  mig 
for  Resten  ikke,  og  det  var  kun  ved  et  Tilfælde,  jeg  opdagede,  at 
jeg  havde  denne  magiske  Evne.  Desuden  nedlod  han  sig  til  at  gen- 
tage og  bringe  ud  i  større  Kredse,  hvad  jeg  havde  sagt  i  vore  Sam- 
taler, og  da  det,  som  kan  lade  sig  høre  i  et  voksent  Menneskes  og  en 
Undersaats  Mund,  bliver  vidunderligt  i  et  Barns  og  en  Fyrstes,  kom 
mange  Fyndord,  som  han  havde  faaet  fra  mig,  i  Omløb  under  hans 
Navn.  Skønt  de  nu  ikke  fortjente  at  fremhæves,  stod  de  over  de 
Tanker,  som  han  kunde  have  frembragt  i  sit  svage,  flygtige  Hoved, 
der  ikke  rummede  mange  Kundskaber  og  var  sysselsat  med  de  mest 
usammenhængende  Ting,  og  dette  havde  han  nok  en  Følelse  af,  men 
tilstod  det  ikke  for  sig  selv.  Jeg  levede  stille  nok  til,  at  man  ikke 
lagde  Mærke  til  mig,  og  Kongen  vidste  saare  vel,  at  jeg  ikke  var 
den,  der  vilde  gøre  Krav  paa  noget  som  min  Ejendom.  For  Resten 
vilde  jeg  som  oftest  ikke  have  kunnet  kende  mit  eget  igen,  saa 
stærkt  forandrede  det  sig  ved  at  gaa  gennem  denne  Kanal. 

Der  opstod  heraf  to  modsatte  Virkninger  blandt  Hoffolkene.  Alt, 
hvad  de  syntes  godt  om,  roste  de  som  stammende  fra  Kongen,  men 
alt,  hvad  der  mishagede  dem,  paastod  de,  var  indgivet  ham;  og  me- 
dens man  ikke  regnede  mig  det  gode  og  nyttige,  jeg  havde  sagt,  til 
Ære,  gav  man  mig  derimod  Skyld  for,  hvad  jeg  aldrig  nogensinde 
havde  sagt  eller  tænkt,  og  for,  hvad  der  var  bleven  urigtigt  gengivet. 
Dette  blev  en  rig  Kilde  til  Fortrædeligheder  for  mig.  Navnlig  havde 
nogle  danske  Breve  vildledt  dem  af  Hoffolkene,  der  ikke  havde  noget 
imod  at  lade  sig  vildlede.  „Dem  i  det  mindste,"  sagde  de,  „har  Sek- 
retæren ikke  lavet."  Jeg  lavede  dem  imidlertid  lige  saa  vel  som  de 
andre  og  lod  blot  min  kongelige  Lærling  have  den  Tilfredsstillelse  at 
rense  min  Stil  for  nogle  sproglige  Unøjagtigheder. 

Fyrsters  Tjenerskab,  Hoffolk,  Ministre  og  til  en  vis  Grad  Hoved- 
stadens Indbyggere  er  vante  til  kun  at  regne  deres  Behersker  for  et 

Menneske  som  de  selv,  naar  det  kommer  højt,  men  ude  i  Landet  tror 
man,  at  det  er  en  Guddom.  De  fleste,  der  traadte  i  nærmere  For- 
bindelse med  Kongen  paa  denne  Rejse,  kom  for  Alvor  ud  af  den 
Fejltagelse.  Han  viste  sig  saa  slet  inde  i  Sagerne,  Menneskene  var 
ham  saa  ligegyldige,  Synet  af  hans  Ejendomme  optog  ham  saa  lidet, 
hans  Adspredelser  var  saa  barnagtige,  og  de  Hoffolk,  han  syntes  at 
foretrække,  saa  ubetydelige,  at  man  maatte  danne  sig  en  meget  ugun- 
stig Mening  om  ham. 

En  Mand,  som  dette  navnlig  slog,  var  Grev  Rantzau  Ascheberg, 
Fader  til  ham,  jeg  ovenfor  har  talt  om.  Det  var  en  Olding,  der  ikke 
længer  kunde  røre  sig;  i  fyrretyve  Aar  havde  han  levet  paa  sine 
Godser,  sysselsat  med  at  frigøre  sine  Bønder,  og  han  stod  i  hele  Pro- 
vinsen i  Ry  for  sjælden  Klogskab,  enten  som  sine  undergivnes  Vel- 
gører, som  Kritiker  af  Regeringen,  eller  som  Filosof  og  desuden  paa 
Grund  af  sin  høje  Alder.  Kongen  havde  taget  mod  en  Indbydelse  til 
Middag  hos  ham,  og  den  gamle  betragtede  ham  som  en  anden  Salo- 
mon, der  kom  for  at  lytte  til  Visdommens  Orakelsprog,  og  han  udar- 
bejdede sin  Tale  med  den  Forestilling  for  Øje.  Kongen  lod  sig  nu 
føre  til  sin  Værts  Kammer,  traadte  ind  med  lette  Trin,  sagde  ham 
nogle  tomme  Ord  med  adspredt  Mine,  gav  ellers  aldeles  ikke  Agt 
paa  ham  og  gik  igen,  vel  tilfreds  med  den  naragtige  Rolle,  han  havde 
spillet.  Jeg  besøgte  siden  Greven  under  fire  Øjne;  det  var  gaaet 
ham  meget  nær  til  Hjerte,  og  han  var  nu  kun  alt  for  klar  over  alt, 
hvad  man  kunde  frygte  i  Fremtiden.  Han  gjorde  Indtryk  af  at  være 
en  meget  klog  og  fremragende  Mand,  og  jeg  fik  endnu  større  Be- 
undring for  ham,  da  han  havde  forklaret  mig,  hvorledes  han  med  om- 
fattende Udgifter  og  Arbejde  havde  gjort  sine  Undergivne  lykkelige. 
Men  en  svag  Side  skal  enhver  jo  have;  Grev  Rantzau  sendte  mig  til 
Gennemlæsning  den  Festtale,  han  havde  lavet,  men  ikke  faaet  Brug 
for;  og  det  viste  sig  at  være  et  Sammensurium  af  forslidte  Talemaa- 
der,  tilsat  med  flove  Smigrerier,  noget  rent  Væv. 

Dr.  Struensee,  som  nu  holdt  sig  tæt  op  ad  den  gyldne  Flok,  var 
ogsaa  paa  Ascheberg.  Vi  havde  allerede  set  ham  i  Altona.  Skønt  det 
var  hans  lidenskabelige  Ønske  at  komme  til  Hoffet,  viste  han  sig 
ikke  som  nogen  paatrængende  Ansøger,  og  da  jeg  talte  til  ham  om 

hans  Ven  Grev  Rantzau,  klagede  han  ikke  over  den  Kulde,  hvormed 
han  var  bleven  behandlet,  og  hentydede  ikke  til,  hvad  Ret  han  havde 
erhvervet  sig  ved  sine  Tjenester.  Han  var  paa  de  Tider  et  lykkeligt 
og  tiltrækkende  Menneske. 

Fra  Ascheberg  drog  Hoffet  til  Travendal,  et  meget  tiltalende 
Lystslot,  der  havde  tilhørt  Hertugerne  af  Holsten-Plon,  efter  hvem 
Kronen  havde  arvet  det  fer  seks  Aar  siden.  Den  sidste  Fyrste  af 
dette  Hus  havde  brudt  en  Bane  dér  paa  Egnen  ved  at  ophæve  Liv- 
egenskabet, saa  at  vi  havde  gunstig  Lejlighed  til  at  dømme  om  alle 
de  heldige  Følger  af  denne  Foranstaltning,  som  jeg  var  helt  optaget 
af  paa  vor  Rejse.  Ministrene  havde  benyttet  sig  af  Opholdet  her  til 
at  tilbringe  nogle  Dage  paa  deres  Godser,  og  Følget  var  nu  ikke  ret 
talrigt;  og  dette  var  én  Grund  mere  for  Kongen  til  i  Mangel  af  Sys- 
selsættelse at  hengive  sig  til  barnagtige  Adspredelser,  Underfundig- 
heder og  ondskabsfulde  Streger.  Hans  Kammertjenere  vilde  have 
ham  til  at  fjerne  Sperling.  Sperling  var  bleven  ham  utaalelig  ved  at 
give  sig  Mine  af  at  være  Yndling  og  fravriste  ham  Gunstbevisninger 
ved  de  urimeligste  Midler.  Naar  Kongen  nægtede  ham  noget,  teede 
han  sig  helt  fortvivlet,  løb  Panden  mod  Væggen  øg  truede  med  at 
styrte  sig  ud  ad  Vinduet.-  Paa  denne  Maade  havde  han  skaffet  sig 
det  hvide  Baand,  før  man  drog  fra  København,  noget  Kongen  havde 
været  saa  skamfuld  over,  at  han  samme  Dag  vilde  have,  at  Ridderne 
af  begge  Ordner  skulde  bære  deres  Baand  under  Kjolen,  og  selv 
foregik  han  dem  med  Eksemplet.  Det  var  ligeledes  ved  at  spille  for- 
tvivlet og  maaske  ogsaa  ved  at  love  sin  Herre  Bistand  i  hans  Elskovs- 
handler,  at  Sperling  fik  Piacis  i  Kongens  Vogn,  da  han  holdt  højtide- 
ligt Indtog  i  Hamburg  med  hele  sit  Følge.  At  opnaa  en  Gunstbevis- 
ning af  Kongen,  at  opnaa  den  ved  Paatrængenhed  og  at  stille  sig  til 
Skue  som  Yndling  var  tre  utilgivelige  Forsyndelser.  Kammertje- 
nerne, der  var  hæderligere  end  Sperling,  saa'  i  ham  deres  Medbejler 
og  deres  Herres  Forfører.  De  havde  gode  Grunde  nok  til  at  søge  at 
styrte  ham  og  Midler  nok  til  at  sætte  det  igennem;  men  jeg  fandt,  at 
det  var  en  farlig  Skraaplan,  hvis  de  kom  i  Vane  med  at  fortrænge 
Staldetatens  og  Hoffets  Folk,  og  jeg  underrettede  da  Sperling  om, 
at  der  trak  et  Uvejr  op  over  ham,  og  at  han  kun  havde  et  Øjeblik  til 

at  afværge  det.  Han  saa'  nu  Lejlighed  til  at  faa  Kongen  i  Tale,  kom 
paa  en  god  Fod  med  ham  igen  og  gik  straks  efter  til  mig  for  at  for- 
tælle mig  det.  I  sin  overstrømmende  Taknemmelighed  omfavnede 
han  mig  med  Taarer  i  Øjnene  og  sagde,  at  hvis  han  nogensinde  svig- 
tede mig,  vilde  han  være  den  største  Skurk. 

Under  dette  Ophold  paa  Travendal  var  Kongen  meget  optaget  af 
den  Rejseplan,  som  han  senere  satte  i  Værk,  men  rigtignok  paa  en 
helt  anden  Maade,  end  han  først  havde  tænkt  sig.  Han  havde  villet 
lægge  alle  Regeringssagerne  og  al  Hoftvang  til  Side,  gaa  op  i  Under- 
saatternes  Lag  og  forsøge,  hvilken  Lykke  han  kunde  gøre  i  Verden 
ved  sine  personlige  Egenskaber.  Denne  smukke  Plan  meddelte  han 
mig  den  Gang  kun  delvis:  vi  var  i  Nærheden  af  Grænsen,  og  han  op- 
fordrede mig  da  indtrængende  til  at  følge  med  ham  over  den,  uden 
at  vi  skulde  have  andet  end  en  Kammertjener  til  Følge.  Jeg  forkla- 
rede ham  indgaaende,  hvor  umuligt  det  vilde  være  for  ham  at  for- 
blive virkelig  ukendt,  og  hvilke  andre  Vanskeligheder  hans  Plan 
havde;  men  han  sagde  mig  imod,  saa  godt  han  kunde,  og  gav  ikke 
efter,  før  jeg  rent  ud  nægtede  at  følge  med. 

Da  han  skulde  vende  tilbage,  blev  det  aftalt,  at  Dronningen  skulde 
komme  ham  i  Møde  en  fire  Mils  Vej  fra  København.  Han  modtog 
hende  med  al  den  ydre  Elskværdighed,  han  kunde  opbyde;  hun  satte 
sig  op  i  hans  Vogn,  og  enhver,  der  ikke  var  fuldkommen  inde  i  Sa- 
gernes Stilling,  maatte  tro,  at  hun  blot  indtog  sin  virkelige  Plads 
paa  ny. 

Da  Sperling  paa  Travendal  havde  faaet  Lov  til  at  blive  ved  Hof- 
fet, var  det  paa  Vilkaar  af,  at  han  ikke  mere  viste  sig  i  Kongens  Ka- 
binet uden  at  være  kaldt,  og  for  at  give  ham  sjældnere  Lejlighed 
dertil,  forbød  Kongen  ham  at  komme  med  Portefeuillen  for  Krigs- 
væsenet, hvad  han  i  nogen  Tid  havde  plejet.  Den  havde  nemlig  Grev 
Saint-Germain  fundet  paa  at  sende  en  eller  anden  med,  i  Stedet  for 
selv  at  bringe  den,  —  jeg  ved  ikke,  om  han  vilde  have  Folk  til  at 
tro,  at  Kongen  arbejdede  paa  egen  Haand  og  havde  Indsigt  nok  til 
at  skønne  over  Udfærdigelsernes  Aarsager  og  Vigtighed,  eller  om 
han  maaske  regnede  ham  for  et  viljeløst  Redskab,  der  iværksatte 
hans  Beslutninger  ved  den  blotte  Formalitet  at  sætte  sit  Navn  under. 

Hvorledes  dette  nu  end  hang  sammen,  var  jeg  uforsigtig  nok  til  at 
gaa  ind  paa  at  modtage  og  overlevere  Portefeuillen.  Det  var  ikke 
nogen  Embedsgerning,  blot  et  simpelt  Ærinde;  jeg  blandede  mig 
ikke  i  nogen  Sag  i  den  Anledning  og  kom  i  det  højeste  til  en  Gang 
imellem  at  strø  Sand  paa  Underskrifterne.  Men  ganske  vist  fik  jeg 
derved  Kundskab  om,  hvad  der  foregik,  og  jeg  kunde  endog  i  al  Ma- 
gelighed læse  Udfærdigelserne,  thi  jeg  var  ogsaa  saa  uforsigtig  at 
tage  mod  en  Nøgle  til  Portefeuillen,  som  Saint-Germain  gav  mig. 
Derfor  troede  man,  eller  man  sagde  i  alt  Fald,  at  jeg  var  hans  Til- 
hænger og  Støtte  ved  Hoffet;  og  dog  var  jeg  i  Virkeligheden  ikke 
mere  Redskab  for  ham  end  tidligere;  jeg  havde  lige  saa  ofte  overvæ- 
ret Undertegninger,  før  jeg  havde  faaet  Portefeuillen  i  Hænde,  og 
havde  endogsaa  fra  den  Tid  endnu  omhyggeligere  afholdt  mig  fra 
enhver  Betragtning  over  de  Udfærdigelser,  der  kom  mig  for  Øje. 
Baade  Grev  Saint-Germains  Fjender  og  mine  egne  og  han  selv  med 
saa'  meget  gerne,  at  man  troede  os  i  nærmere  Forhold  til  hinanden, 
end  vi  virkelig  var. 

Disse  Rygter  vandt  endnu  større  Tiltro,  da  Saint-Germain,  efter 
at  have  mærket,  hvor  megen  Vægt  Kongen  lagde  paa  Planen  om 
Stavnsbaandets  Løsning,  sluttede  sig  til  den  med  hele  sin  forvovne 
Tanke,  sin  ubetingede  Maade  at  gaa  til  Værks  og  sit  Hang  til  at 
bryde  ned  uden  nogensinde  at  forudse  Virkningerne  af  det,  han  vilde 
sætte  i  Stedet  for  de  gamle  Indretninger.  Ogsaa  her  var  vi  kun  til- 
syneladende enige,  thi  vi  saa'  forskelligt  baade  paa  Grundsætnin- 
gerne og  paa  Udførelsesmaaden. 

Saa  langt  fra  at  jeg  havde  forsøgt  at  fremskynde  en  Foranstalt- 
ning, der  var  lige  saa  farlig,  som  den  var  vigtig,  havde  jeg  tvært- 
imod lagt  en  Dæmper  paa  Kongens  Heftighed.  Han  havde  bildt  sig 
ind,  at  han  ikke  havde  andet  nødig  for  at  vinde  glimrende  Ære  og 
(efter  hvad  jeg  senere  fik  at  vide)  for  at  „skride  et  Skridt  fremad" 
end  at  underskrive  en  Forordning,  der  bød  alle  Godsejere  at  frigive 
deres  Bønder.  Jeg  havde  gjort  mig  ganske  andre  Tanker  om  dette 
Foretagende.  Jeg  mente,  at  hvis  det  skulde  udføres  paa  en  gavnlig 
og  grundig  Maade,  maatte  det  bygges  paa  Retfærdighed,  og  derfor 
burde  man  først  oplyse  Godsejerne  og  overbevise  dem  om,  at  den 

planlagte  Forandring  ikke  vilde  gøre  Skaar  i  deres  Indtægter,  men 
tværtimod  forøge  dem.  I  denne  Retning  havde  man  allerede  gjort 
et  stort  Fremskridt,  idet  danske  Forfattere  havde  vovet  at  tale  ufor- 
beholdent baade  om  denne  Plan,  om  Bøndergaardenes  Udflytning  og 
om  Udskiftning  af  Fællesjorden,  tre  Reformer,  der  maatte  være  gaaet 
jævnsides,  da  de  gensidig  fremmede  hinanden.  Der  var  ikke  skredet 
ind  mod  disse  Forfattere,  og  en  saadan  Overbærenhed  under  en  ene- 
vældig Regeringsform  viste,  at  Censorer  og  Øvrighedspersoner  var 
vel  stemte  paa  Forhaand.  De,  der  ikke  havde  Part  i  Sagen,  var  alle- 
rede overbeviste.  Til  denne  Udvikling  af  den  offentlige  Mening  var 
nu  kommen  det  Rygte,  som  Kongens  egne  Ytringer  havde  udbredt 
meget,  at  han  saa'  med  Velvilje  paa  de  nye  Tanker,  at  han  havde  til- 
egnet sig  dem,  og  endog,  at  han  havde  Planer  om  at  føre  dem  ud  i 
Livet.  Dommerne  reves  med  af  Røret,  af  Almenhedens  og  af  Fyr- 
stens Stemning,  og  deres  Kendelser  var  ved  at  gaa  i  frihedsvenlig 
Retning.  Tidligere  kunde  Sagførerne  faa  dem  til  at  føje  sig  endog 
med  Tilsidesættelse  af  kongelige  Anordninger,  bare  ved  at  tale  dyg- 
tigt om  ,, Jorddrottens  Rettigheder"  ;  nu  fandt  Ordene  ,,de  personlige 
Rettigheder"  allerede  villigere  Øre.  Der  behøvedes  endnu  kun  et 
Bevis,  men  det  ogsaa  det  vægtigste  af  alle.  Erfaringens;  de  Godser 
rundt  om  i  Riget,  hvor  Stavnsbaandet  var  løst,  maatte  vise  Folkets 
tre  Stænder,  at  den  nye  Indretning  var  til  at  gennemføre  og  bragte 
Gavn. 

I  Slutningen  af  den  forrige  Konges  Regeringstid  havde  der  frem- 
budt sig  en  enestaaende  Lejlighed  til  at  <.ilvejebringe  dette  Bevis.  Da 
man  var  nødt  til  at  betale  Statsgælden,  havde  man  faaet  den 
Tanke  at  sælge  Krongodset,  som  den  Gang  udgjorde  en  Femtedel  af 
Riget,  og  det  vilde  have  været  let  at  faa  Bønderne  til  at  købe  sig  fri. 
Da  de  blev  beJre  behandlede  end  de  private  Herremænds  Bønder, 
havde  de  næsten  alle  lagt  nogen  Særformue  op,  som  de  gerne  vilde 
have  ofret  for  at  skaffe  sig  baade  Selvstændighed  og  endnu  bedre 
Udsigt  til  at  samle  Penge  og  forbedre  deres  nye  Selveje.  Og  selv 
om  man  havde  foretrukket  ikke  at  udstykke  Godserne,  og  man 
havde  villet  skabe  nye  Jorddrotter,  havde  det  været  let  nok  at  be- 

grænse  deres  Myndighed  og  kun  sælge  dem  Godser  paa  Vilkaar,  der 
stemmede    med  den  naturlige  Ret  og  det  almene  Vel. 

I  Stedet  for  at  vælge  en  af  disse  to  Udveje  satte  man  Kron- 
godset til  Auktion.  Bonden  fik  Lov  at  deltage,  og  for  at  lette  Købet, 
det  være  nu  for  ham  eller  for  dem,  der  vilde  beherske  ham,  kund- 
gjorde man,  at  Kongen  vilde  nøjes  med  Halvdelen  af  Købesummen 
i  rede  Penge  og  med  Pant  i  Ejendommen  for  Resten.  Heraf  opstod 
en  heftig  Kamp  mellem  Bonden  paa  den  ene  Side  og  Adelsmanden 
eller  den  rige  uadelige  paa  den  anden.  De  Mænd,  Kronen  havde 
givet  til  Hverv  at  lede  Salget,  syntes,  de  havde  baaret  sig  meget  snildt 
ad,  fordi  denne  Ordning  drev  Buddene  op  over  Ejendommenes  vir- 
kelige Værdi ;  men  naar  Bonden  fik  sig  Gaarden  tilslaaet,  maatte  han 
i  Regelen  af  med  alle  sine  oplagte  Penge  straks  ved  Købet  og  dertil 
svare  en  aarlig  Afgift  som  Rente,  og  det  blev  hans  Ruin.  Langt  fra 
at  han  kunde  spare  noget  sammen  paa  ny,  var  han  ude  af  Stand 
til  at  afholde  de  løbende  Udgifter  ved  Avlingen  eller  bøde  paa 
Tabet,  naar  Høsten  faldt  ringere  ud.  Da  saaledes  den  Jord,  hvori 
Kongen  havde  forbeholdt  sig  Sikkerhed,  forringedes  og  forsømtes, 
blev  den  mindre  end  intet  værd,  og  man  havde  maattet  betale  en 
Trediemand  for  at  overtage  dette  saakaldte  Pant.  Naar  derimod  den 
højstbydende  var  en  ny  Godsejer,  der  havde  overbudt  en  Bonde,  som 
gerne  havde  villet  undslippe  ham,  viste  det  sig,  at  ogsaa  han  havde 
købt  for  dyrt.  Han  søgte  da  at  holde  sig  skadesløs,  enten  ved  at 
forhugge  Skovene  eller  ved  at  udsuge  sine  Fæstere;  men  begge  Dele 
kan  kun  drives  til  en  vis  Grad,  og  Herremandsjorderne  blev  snart  et 
lige  saa  slet  Pant  som  de  enkelte  Bøndergaarde.  Ved  denne  Frem- 
gangsmaade  lagdes  en  Del  af  Riget  øde,  og  langt  fra  at  kunne  svare 
det  nye  Paalæg,  som  man  havde  gjort  til  et  Salgsvilkaar,  kunde 
man  dér  ikke  en  Gang  udrede  de  almindelige  og  overordentlige 
Skatter. 

Alt  var  imidlertid  endnu  ikke  solgt  ved  Frederik  V.s  Død,  og 
jeg  var  da  ikke  sen  til  at  forestille  min  nye  Herre,  at  man  skulde 
tro,  der  var  to  Mennesker  i  ham :  et,  der  talte  til  Alverden  om 
Bøndernes  Frigørelse,  der  lovede  sig  selv  at  sætte  det  igennem  og 

ventede  megen  Ære  deraf,  og  saa  et  andet,  der  solgte  sine  Kron- 
godser, skabte  nye  Herremænd  og,  trods  den  udmærkede  Lejlighed 
til  at  give  et  godt  Eksempel  ved  Frigørelse,  netop  forværrede  en 
Del  af  sine  Undersaatters  Kaar.  Paa  denne  Tid  havde  jeg  endnu 
ikke  faaet  meget  Indflydelse  paa  ham,  og  selv  havde  han  endnu 
mindre  paa  sine  Ministre.  Der  var  virkelig  to  Mennesker  i  ham. 

Imidlertid  talte  han  saa  ofte  om  denne  Sag,  at  Ministrene  til 
sidst  imødekom  ham  til  en  vis  Grad.  Man  holdt  op  at  skille  sig 
af  med  de  Krongodser,  der  laa  Hovedstaden  nærmest,  og  man  be- 
gyndte at  sælge  nogle  Dele  af  det  kongelige  Familiegods  paa  en  saa- 
dan  Maade,  at  Bønderne  blev  fri  for  Hoveriet  mod  at  svare  en 
aarlig  Afgift. 

Et  lignende  Eksempel  havde  Kongens  Bedstemoder,  Dronning 
Sophie,  givet  paa  Hirschholm  Gods,  som  hun  sad  inde  med.  Det  var 
en  Foranstaltning,  der  blev  fremkaldt  og  udført  af  Grev  Stolberg, 
som  havde  gjort  det  samme  paa  sine  egne  Godser,  og  som  paa  den 
Tid  var  Overhofmester  ved  hendes  Hofstat.  Dronningen  tilstod  sine 
Fæstere  til  evige  Tider  for  dem  og  deres  Efterkommere  Gaarden  til- 
ligemed Jorden,  som  hørte  til,  og  gav  Afkald  paa,  hvad  der  skyldtes 
fra  tidligere  Tid;  der  fastsattes  en  ubetydelig  Afgift  ved  Jordens 
Overgang  paa  andre  Hænder,  og  Stadfæstelsesret  ved  Delinger  for- 
beholdtes. Hoveriet  blev  næsten  afskaffet  —  det  vilde  have  været 
ønskeligt,  om  der  intet  var  bleven  tilbage  af  det.  Det  var  bleven 
ansat  i  Penge  i  Forhold  til  Gaardens  Værdi,  og  denne  rettede  sig 
atter  efter,  hvor  meget  Jorden  var  anslaaet  til  i  Matriklen. 

Jeg  har  været  flere  Gange  paa  dette  Gods,  med  flere  Aars  Mel- 
lemrum, og  Forandringen  til  det  bedre  var  allerede  overmaade  paafal- 
dende.  Agerdyrkeren,  der  nu  kan  sætte  sit  Arbejde  paa  en  Jord,  som 
tilhører  ham  selv,  har  ikke  fundet,  at  han  trængte  til  mere  af  den, 
men  netop  ønsket  at  have  mindre  og  udstykke  de  alt  for  omfangs- 
rige Gaarde.  Da  hans  Kraft  ikke  længer  spildes  paa  et  fjernt  og 
ufrugtbart  Arbejde,  er  han  bleven  mindre  drikfældig  og  mindre 
doven.  Uagtet  han  er  bleven  bebyrdet  med  en  ny  Afgift,  en  over- 
ordentlig Skat,  som  indførtes  paa  den  Tid,  og  uagtet  han  har  mistet 

meget  af  sin  Besætning  ved  Kvægsygen,  er  han  ikke  længer  i 
Gæld.  Efter  at  han  er  begyndt  at  regne,  ikke  med  hvor  mange  Heste 
han  skulde  holde  til  Hoveriet,  men  med,  hvad  Arbejde  Hestene  kan 
gøre,  har  han  indset,  at  det  er  fordelagtigt  at  holde  færre  og  kraf- 
tigere. Plovhesteracen  er  bleven  bedre  og  bedre;  det  Foder,  som  de 
kraftesløse  og  overflødige  Heste  fortærede,  er  bleven  brugt  til  at 
fodre  Køer  med,  saa  man  har  faaet  flere  Fødemidler  og  mere  Gød- 
ning. Hele  Landsbyer  fik  Øjnene  op  for  det  nyttige  i  at  hegne  og 
skille  Ejendommene  ud  fra  hverandre;  de  forlangte,  at  Lodderne 
skulde  udskiftes,  for  at  enhver  kunde  udnytte  sin  Jord  for  sig  selv 
og  lægge  sin  Gaard  midt  paa  den.  Da  man  har  for  Skik  at  grave 
Brønde,  og  Vandet  ikke  ligger  langt  nede,  og  da  Husene  er  ler- 
klinede, var  denne  Flytning  let  at  udføre.  Saaledes  begyndte  Bønder- 
nes eget  Ønske  her  at  sætte  en  lignende  Forandring  i  Gang  som 
den  i  Plon.  Baron  Bernstorff,  der  ikke  i  siw  Egenskab  af  Minister 
turde  blande  sig  i  en  Reform,  som  laa  udenfor  hans  Fagomraade 
og  desuden  mishagede  hans  Embedsfæller,  havde  alligevel  givet  et 
nyt  Eksempel  en  Mils  Vej  fra  København  paa  et  Gods,  som  Kongen 
havde  aftraadt  ham  mod  en  fast  aarlig  Afgift,  og  som  han  havde 
opkaldt  efter  sig  selv.  Han  havde  laidet  de  tre  Reformer  gaa  jævnsides, 
havde  gjort  Bonden  fri  ved  at  forandre  hans  Gaard,  som  han  kun 
besad  paa  uvis  Tid,  til  en  Arvefæstegaard  uden  Hoveri,  havde  ud- 
flyttet alle  Fæsterne,  saa  deres  Jord  laa  ved  deres  Hus,  og  havde 
endelig  udskiftet  de  fælles  Græsgange. 

Det  bidrog  utvivlsomt  meget  til  at  fremskynde  Virkningerne  af 
denne  Forandring,  at  man  var  i  Nærheden  af  en  stor  By,  og  disse 
Virkninger  overtraf  da  alle  Forventninger.  I  Løbet  af  fire  Aar  var 
Kvægholdet  bleven  fire  Gange  saa  stort  og  Afgrøden  maaske  ti  Gange 
saa  stor. 

Den  Plan,  jeg  foreslog  Kongen,  paa  samme  Tid  som  man  arbej- 
dede ude  paa  Bernstorff,  gik  ud  paa  at  opmuntre  andre  Godsejere 
ved  Belønninger  til  at  følge  det  Eksempel,  man  her  havde  for  Øje, 
og  som  Kongen  selv  var  i  Færd  med  at  give  paa  nogle  af  sine 
Godser.  Jeg  vandt  to  Mænd  herfor,  af  hvilke  den  ene  forlangte 
Etatsraadstitelen,  den  anden   Kammerherrenøglen;  de  var  billige  at 

tilfredsstille,  da  der  allerede  var  omtrent  halvandethundrede  Ihænde- 
havere af  begge  de  Værdigheder,  de  attraaede.  Uden  at  fordre  eller 
vente  nogen  Slags  Belønning  iværksatte  en  Adelsmand  ved  Navn 
von  Plessen  den  samme  Forandring  paa  et  stort  Gods,  blot  af  Men- 
neskekærlighed og  i  sin  egen  velforstaaede  Interesse.  En  Del  unge 
Mænd  lovede  at  gøre  det  samme,  saa  snart  de  var  bleven  Ejendoms- 
besiddere. Andre  Godsejere  forlangte,  at  man  skulde  hjælpe  dem 
med  at  udflytte  deres  Bønder,  og  lovede  saa  at  gøre  dem  fri;  thi 
derved  haabede  de  at  kunne  faa  en  større  Godtgørelse  for  Ophævel- 
sen af  Hoveriet.  Ved  at  gaa  lidt  snildt  til  Værks  vilde  man  have 
kunnet  faa  Købstæderne,  Universitetet  og  Stifterne  til  at  indføre 
denne  Reform  paa  deres  Jorder.  Snart  vilde  alle  sande  Statsøkono- 
mer  have  tiltraadt  den,  og  naar  Fordelen  ved  den  endelig  var  ble- 
ven fuldstændig  klar  for  Herremændene,  vilde  en  kongelig  Forord- 
ning, der  ophævede  Landmilitsen  eller  satte  den  paa  en  anden  Fod, 
have  kunnet  fratage  de  mest  haardnakkede  af  dem  de  Rettigheder, 
som  var  trykkende  og  som  Offentligheden  kunde  raade  med.  Ogsaa 
Moden,  der  begyndte  at  gøre  sig  gældende,  vilde  have  fremskyndet 
Værket.  Jeg  tror  ikke,  at  denne  Forandring  vilde  have  taget  ti  Aar, 
og  hvad  vil  ti  Aar  sige,  naar  det  gælder  at  fuldbyrde  en  saa  stor 
og  gavnlig  Omvæltning,  næsten  uden  at  man  mærker  noget  til  Magt- 
sprog? Jeg  begyndte  at  smigre  mig  med,  at  jeg,  omend  i  det  skjulte, 
skulde  blive  det  væsentlige  Redskab  til  at  gøre  en  Million  Sjæle 
lykkelige,  hvad  der  var  det  eneste  Maal  for  min  Ærgerrighed;  men 
saa  kom  Saint-Germain  mig  til  Hjælp,  og  alt  var  tabt. 

Han  havde  ofte  mødt  Modstand,  naar  hans  Reformer  i  Krigs- 
væsenet gik  ud  over  Enkeltmandsinteresser  eller  Standsrettigheder, 
eller  naar  de  greb  ind  i  andre  Dele  af  Statsstyreisen.  En  saadan 
Modstand  mente  han  skyldtes  et  Forbund  mellem  de  store  Herrer  i 
Staten  mod  den  kongelige  Myndighed.  „Adelsvælden,"  sagde  han,  „er 
kun  tilsyneladende  udryddet.  Adelen  hersker  endnu,  og  af  Frygt  for, 
at  Kongen  skulde  gøre  sig  almægtig  i  det  indre,  hvis  han  vandt  An- 
seelse udadtil,  er  den  imod,  at  han  faar  en  Hær.  Den  nuværende 
Hær  er  kun  et  Blændværk.  Adelens  Overmagt  i  Staten  hviler  paa 
det  Herredømme,  den  har  beholdt  paa  sine  Godser.  Adelsmændene 

er  smaa  Despoter  og  snarere  at  regne  for  skatskyldige  Vasaller  end 
Undersaatter.  Hvorved  er  nu  dette  Herredømme  kommen  i  Stand? 
Ved  Anordningerne  om  Landmilitsen.  Men  denne  Landmiilits,  som 
er  ubrugelig  ti!  Rigets  Forsvar,  er  paa  én  Gang  et  Middel  til  at 
undertrykke  Menigmand  og  en  Hindring  for  en  god  Sammensætning 
af  Hæren.  Dette  er  den  egentlige  Grund,  hvorfor  Fodfolket  med 
store  Bekostninger  rekrutteres  af  Udlændinge,  Bærmen  fra  Tysk- 
land." 

Alle  disse  Paastande  indeholdt  nogle  Sandheder,  som  imidlertid 
var  opfattede  gennem  en  Taage  af  Fordomme  og  overdreves  af 
hans  bitre  Sind.  Ministrene  og  Stormændene  vilde  nødig  have,  at 
Kongen  skulde  faa  for  megen  Smag  for  Krigsvæsen,  og  det  med 
god  Grund;  thi  en  Krig  vilde  kun  have  gjort  Skade  og  næppe  haft 
det  mindste  godt  i  Følge.  Men  hvor  svag  end  Hæren  kunde  synes 
at  være,  var  den  mere  end  tilstrækkelig  til  at  sikr.e  Kongens  Magt 
i  det  indre.  Det,  han  kaldte  Adelsvælde,  fandtes  slet  ikke,  og  navn- 
lig havde  den  ikke  og  kunde  den  ikke  have  noget  at  gøre  med  Bøn- 
dernes Trældom.  Ministrenes  og  Stormændenes  Magt  skrev  sig  ude- 
lukkende fra  de  tre  sidste  Kongers  personlige  Svaghed.  Lade,  skødes- 
løse, uvidende,  uduelige  Fyrster  har  ingen  Vilje,  kun  Luner,  og  i 
det  lange  Løb  vil  drevne  Hofmænd  dreje  den  Slags  blinde,  flygtige 
Tilbøjeligheder  efter  eget  Tykke.  Jo  egensindigere  Fyrsten  er,  des 
bedre  Tag  faar  de  i  ham.  I  værste  Fald  føjer  man  ham  i  nogle  Ind- 
fald, og  man  giver  undertiden  efter  for  at  faa  ham  til  at  tro,  at 
han  er  Herren.  —  Det  var  kun  Landmilitsen,  som  virkelig  knyttede 
Bøndernes  Sag  til  Hærens:  at  reformere  denne  Indretning  var  det 
samme  som  at  ophæve  Bondestandens  Undertrykkelse,  at  forbedre 
Udsigterne  til  at  skaffe  Kongen  en  Hær  af  indfødte,  at  øge  hans 
Stridskræfter  og  samtidig  mindske  hans  Udgifter,  og  endelig  at  be- 
holde umaadelige  Summer  i  Landet  i  Stedet  for  at  give  dem  ud 
paa  fremmede  Lejetropper,  hvoraf  Halvdelen  vilde  være  rømt  under 
et  Felttog. 

Som  Følge  af  disse  Anskuelser,  grundede  og  løse  mellem  hin- 
anden, gav  Grev  Saint-Germain  sig  til  at  drive  paa  Bondefrigørelsen, 
ikke  naar  han  arbejdede  med  Kongen    (som  man  har  set,  var  der 

intet  egentligt  Samarbejde),  men  i  fortrolige  Samtaler;  og  da  de 
begge  af  forskellige  Grunde  var  meget  opsatte  paa  at  komme  til 
Ende  dermed,  blev  de  snart  enige  om  at  gaa  den  korteste  Vej,  nem- 
lig at  sammenkalde  fem,  seks  Personer,  der  var  stemte  for  Planen, 
og  de  skulde  saa  i  Fællesskab  affatte  en  Forordning,  som  man  der- 
næst vilde  sende  fra  Kabinettet  til  Kollegierne,  for  at  den  kunde 
blive  kundgjort  paa  rette  Maade.  Naar  man  ved  denne  Fremgangs- 
maade  nødte  mig  til  at  skrive  under  som  Kabinetssekretær,  troede 
man  at  kunne  fravriste  mig  mit  Samtykke  til  en  saa  vigtig  Hand- 
ling af  kongelig  Magtfuldkommenhed;  man  gjorde  mig  desuden  den 
Ære  at  give  mig  Plads  i  Kommissionen,  og  hidtil  havde  man  ikke 
givet  mig  andre  ved  Siden  end  en  Hr.  Bruun,  der  var  Byfoged  i 
København  og  maatte  forstaa  sig  paa  landøkonomiske  Forhold,  da 
han  en  Gang  havde  ejet  Jorder.  Saaledes  stod  Sagerne,  da  jeg  fik 
Underretning  om  den  nye  Plan.  Jeg  gjorde  da  Kongen  og  Saint- 
Germain  de  kraftigste  Forestillinger  mod  en  saa  gennemgribende 
Beslutning,  og  da  jeg  ikke  kunde  faa  dem  til  at  opgive  Tanken 
om  en  Kommission,  der  for  øvrigt  ogsaa  kunde  frembyde  store  For- 
dele, satte  jeg  hele  min  Stræben  ind  paa  at  faa  den  saaledes  ind- 
rettet, at  den  kunde  finde  kraftig  Støtte  og  vinde  Bifald  i  Folket. 
Jeg  udvirkede  da,  at  Kommissionen,  naar  dens  Medlemmer  var  ud- 
valgte, skulde  have  Fuldmagt  og  Instruks  fra  Indenrigsdepartemen- 
tet ved  aabne  Breve  udstedte  paa  regelmæssig  Vis,  at  dets  Virksom- 
hed kun  skulde  være  forberedende,  at  den  skulde  vedblive  at  bestaa 
for  at  vaage  over  Udførelsen  af  de  Forskrifter,  der  udgik  fra  den, 
og  at  man  skulde  give  en  fremragende  lovkyndig  og  i  det  mindste 
to  Godsejere  Sæde  i  den. 

Af  lovkyndige  laa  det  nærmest  at  tænke  paa  Generalprokurør 
Stampe  paa  Grund  af  hans  Indsigt  og  hans  Stilling.  Ham  nævnede 
jeg  da,  men  eftersom  han  gik  for  at  være  en  svag  Mand,  der  lod 
sig  skræmme  af  bestaaende  Myndigheder,  meddelte  jeg  ham  først, 
at  Kongen  ønskede  en  skriftlig  Meningstilkendegivelse  af  ham  om 
Bøndernes  Stilling  og  om  Lovligheden  og  Muligheden  af  en  For- 
andring. Da  han  saa  havde  indgivet  en  Betænkning  derom  og  derved 
afskaaret  sig  fra  at  kunne  skifte  Mening,  lod  jeg  ham  vide,  at  han 

skulde  være  Medlem  af  Kommissionen,  og  underrettede  ham  om  dens 
Sammensætning. 

Jeg  kunde  ikke  haabe  at  finde  en  Godsejer  af  anseligt  Navn,  der 
var  vel  stemt  for  vore  Planer  og  havde  de  nødvendige  Evner  til  at 
understøtte  dem.  Jeg  formaaede  da  Kongen  til  at  udnævne  en  Baron 
Rosenkrantz,  som  levede  paa  sine  Godser  og  optraadte  meget  humant 
overfor  sine  Bønder,  men  som  var  indtaget  mod  vort  Forehavende. 
Ham  søgte  jeg  nu  op  i  hans  Ensomhed,  da  jeg  var  overbevist  om, 
at  han  vilde  støtte  os,  naar  han  var  bleven  bedre  oplyst.  Til  Sekre- 
tær for  Kommissionen  fik  jeg  endelig  udnævnt  en  ung  Advokat, 
Høyer,  Søn  af  en  Finansmand,  som  man  ansaa  for  rig;  han  var 
fuld  af  Iver  og  var  villig  til  at  tjene  uden  Vederlag  saaledes 
skulde  det  nemlig  være  ifølge  det  første  Punkt  i  vor  Vedtægt. 

Ved  Midten  af  November  1767  holdt  vi  vort  første  Møde  under 
Baron  Rosenkrantz's  Forsæde.  Efter  at  have  gennemgaaet  vort  Ud- 
nævnelsesdokument  og  vore  Instrukser  begyndte  vi  at  ordne  Arbej- 
det, og  vi  vedtog  ved  et  Indbydelsesskrift  at  opfordre  alle  Rigets 
Borgere  til  at  meddele  os,  hvad  Indsigt  de  maatte  have  i  Midlerne 
til  at  fremme  Kongens  Hensigt,  der  gik  ud  paa  at  forbedre  Ager- 
dyrkernes Kaar,  uden  at  Herremændene  led  noget  Tab  enten  i  deres 
lovlige  Rettigheder  eller  i  deres  Interesser.  Det  var  en  Tirsdag, 
Mødet  fandt  Sted  —  og  den  følgende  Torsdag  modtog  jeg  min  Af- 
skedigelse fra  alle  mine  Stillinger,  om  Fredagen  leverede  jeg  Kon- 
gen Kabinetsseglet  tilbage,  om  Lørdagen  fik  jeg  Ordre  til  at  forlade 
København  inden  fireogtyve  Timer,  og  om  Søndagen  blev  Saint-Ger- 
main  afskediget. 

Det  havde  allerede  længe  været  paa  Hældningen  med  Generalen, 
og  Bondesagen  lagde  kun  en  Smule  til.  Det  sidste  Stød  var  Under- 
handlingen med  Rusland.  Han  havde  talt  nedsættende  om  den  til 
Kongen  og  havde  saaledes  givet  en  Grund  eller  et  Paaskud,  der 
ikke  lod  sig  afvise,  til  at  man  kunde  fjerne  ham. 

Hvad  mig  angik,  gjorde  Hoffolkene  mig  den  Ære  at  behandle 
mig,  som  var  jeg  noget  særligt  fremragende,  og  brugte  alle  deres 
Midler  mod  mig.  Ogsaa  jeg  blev  anklaget,  som  det  kunde  være  sket 
med  en  Minister,  for  at  have  talt  nedsættende  om  Underhandlingerne 

med  Rusland,  hvilket  dog  var  alt  for  usandfærdigt  til  at  gøre  syn- 
derligt Indtryk. 

Sperling  bildte  sin  Morbroder  Reventlou  ind,  at  jeg  undergravede 
Kongens  Tro*).  Dette  beskyldte  Reventlou  mig  for  hos  Bernstorff, 
hos  Fru  von  Plessen  og  gennem  hende  hos  den  unge  Dronning,  i 
hvis  Øjne  sligt  den  Gang  endnu  var  en  Forbrydelse.  Han  forlangte 
endog  Audiens  hos  Enkedronningen,  Kongens  Farmoder,  for  at  tale 
med  hende  derom,  men  det  kom  der  ikke  noget  ud  af,  da  en  af 
hendes  Kavallerer,  der  gik  ud  og  ind  hos  Kongen,  havde  forsikret 
hende,  at  jeg  gjorde  lige  det  modsatte.  Grev  Saint-Germains  utallige 
Fjender  fortalte  man,  at  jeg  var  en  Støtte  for  alle  dem,  man  vilde 
have  bort,  og  navnlig  for  ham,  og  at  min  Afskedigelse  var  en  nød- 
vendig Forløber  for  hans.  Man  var  gaaet  endnu  videre,  idet  man  nogle 
Maaneder  i  Forvejen  havde  udspredt  det  Rygte,  at  Grev  Saint-Ger- 
main.  Baron  Borcke  og  jeg  havde  dannet  et  Triumvirat  om  at  styre 
Riget,  og  det  havde  man  endog  faaet  bildt  Grev  Bernstorff  ind.  Jeg 
har  mange  Grunde  til  at  tro,  at  dette  var  Sperlings  Værk,  og  det 
syntes,  saa  meget  rimeligere,  som  han  atter  paa  denne  Tid  havde 
forsikret  mig,  at  han  maatte  være  den  største  Skurk,  om  han  foretog 
sig  noget  imod  mig.  Jeg  havde  i  den  Anledning  en  Sammenkomst 
med  Bernstorff,  som  udtalte  sig  ganske  uforbeholdent  for  mig.  Han 
agtede  og  ærede  Saint-Germain,  sagde  han,  skønt  han  i  Øjeblikket 
ikke  stod  sig  godt  med  ham,  og  han  vilde  utvivlsomt  kunne  forsone 
sig  med  ham,  men  han  vilde  aldrig  regne  den  Mand  for  sin  Ven, 
der  stod  i  nært  Forhold  til  Baron  Borcke.  Jeg  forsikrede  ham  ind- 
trængende, at  jeg  ingenlunde  tragtede  efter  at  komme  til  at  regere; 
Bondesagen,  i  hvilken  han  selv  foregik  med  et  saa  smukt  Eksempel, 
var  den  eneste,  der  bragte  mig  i  noget  Forhold  til  Saint-Germain,  og 
selv  denne  Sag,  saa  vel  som  alle  andre  Regeringsanliggender,  betrag- 


*)  Man  paastod,  at  jeg  paa  en  kirkelig  Festdag  efter  Kongens  indstændige 
Anmodning  havde  foredraget  nogle  Vers  af  et  eller  andet  Skuespil  og 
saa  tilføjet:  „Det  er  den  anden  Komedie,  jeg  spiller  i  Dag."  Grev 
Rantzau  sagde,  at  denne  taabelige  Raahed  var  et  saa  aandrigt  Indfald, 
at  den  maatte  komme  fra  mig,  da  ingen  af  hans  Landsmænd  vilde  have 
kunnet  finde  paa  den. 

tede  jeg  fra  et  helt  andet  Synspunkt  end  han.  Hvad  Baron  Borcke 
angik,  havde  jeg  saa  langt  fra  nogen  politisk  Forbindelse  med  ham, 
at  han  vilde  have  været  Finansminister  nu,  om  jeg  blot  havde  ladet 
Tingene  gaa  deres  Gang.  Uheldigvis  havde  Bernstorff  netop  samme 
Dag,  førend  han  vidste,  om  han  fik  Lejlighed  til  at  træffe  mig,  ladet 
mig  udforske  af  en  underordnet  Person,  der  nød  baade  hans  og  min 
Tillid  uden  at  fortjene  det  af  nogen  af  os,  og  ved  den  Lejlighed 
havde  jeg  tilføjet,  kun  for  Mellemmandens  Øren,  at  jeg  ikke  troede 
at  have  nogen  Forpligtelse  mod  Bernstorff,  da  jeg  ikke  stod  i  Af- 
hængighed af  ham,  al  han  ved  vigtige  Lejligheder  havde  nægtet  mig 
Støtte  og  andet  mere.  Disse  Ytringer  blev  gentagne  for  Ministeren, 
og  senere  kunde  jeg  ikke  udslette  det  Indtryk,  de  havde  gjort. 

Ved  et  besynderligt  Vanheld  blev  jeg  nu  ogsaa  Genstand  for 
Angreb  af  Marineministeren,  med  hvem  jeg  intet  udestaaende  kunde 
have.  Jeg  har  ovenfor  fortalt  om  Grev  Danneskjold  Samsøe;  han 
var  bleven  afskediget  kort  før  mig  ved  et  Anslag  af  Holck,  som 
med  hver  Dag  vandt  større  Herredømme.  Kongen  ansatte  i  hans 
Sted  Grev  Danneskjold  Laurvig  (af  en  anden  Slegfredgren  af  det 
danske  Kongehus).  Det  var  en  tapper  Officer,  men  ellers  var  han 
fuldstændig  uduelig  og  en  vældig  Ødeland,  dybt  nedsunken  i  Gæld. 
Hans  slette  Sæder  havde  flere  Gange  ført  ham  ud  i  Forsyndelser,  der 
havde  paadraget  ham  Irettesættelser  ved  Domstolene,  og  hans  hele 
Fortjeneste  af  Kongen  bestod  i,  at  han  i  nogen  Tid  havde  været 
hans  Kobler  og  Fortrolige  ved  hans  Udsvævelser. 

Da  denne  ulykkelige  Fyrste  omsider  havde  foresat  sig  at  afryste 
alt,  hvad  der  kunde  kaldes  Tvang,  havde  han  efter  min  Tilbagekomst 
til  København  fritaget  mig  for  at  komme,  naar  han  gik  i  Seng,  og 
læse  for  ham  eller  rettere  dysse  ham  i  tryg  Søvn.  I  Førstningen  var 
han  i  Forlegenhed  med  at  udfylde  den  Smule  Tid  af  Aftenen,  som 
jeg  havde  taget  mig  af,  og  hans  nærmeste  Tjenere  vægrede  sig 
ved  at  føje  hans  Ønsker,  hvad  enten  de  nu  var  virkelig  hæderlige 
.  Mennesker  eller  de,  med  god  Grund,  havde  Mistillid  til  hans  Tavs- 
hed og  Gavmildhed.  Men  saa  bragte  Grev  Danneskjold  Laurvig  ham 
en  Skabning,  som  havde  svunget  sig  op  fra  de  usleste  Skøgekaar  til 
at  blive  underholdt  som   Mætresse  af  Sir  John  Goodricke,   der  var 

udnævnt  til  engelsk  Minister  i  Sverige,  men  hindredes  i  at  tage 
Bo  i  Stockholm  ved  Frankrigs  Rænker.  Man  kaldte  af  denne  Grund 
Kvindfolket  Mylady,  og  hun  var  nu  den  østrigske  Gesandts  højst 
utro  Mætresse. 

Da  Grev  Danneskjold  Laurvig  havde  meddelt  mig,  at  han  var 
bleven  Minister,  svarede  jeg  ham  blot,  at  det  var  en  streng  Bestil- 
ling, han  tog  sig  paa.  Nogle  Dage  efter  forsikrede  han  mig  i  Fuld- 
skab, at  han  havde  syntes  særlig  godt  om,  at  jeg  var  saa  aaben- 
hjertig.  Men  det  har  aldrig  passet  daarligere,  at  man  skal  høre  Sand- 
heden af  drukne  Folk. 

Før  Greverne  Danneskjold  Samsøe  og  Danneskjold  Laurvig  var 
Admiralitetet  blevet  ledet  af  en  Hr.  Rosenkrantz,  et  godt  Hoved, 
men  en  rænkefuld  Mand  uden  synderlige  Samvittighedsskrupler  og 
med  stor  Uorden  i  sine  Pengesager.  Han  havde  bedt  mig  om  at 
læse,  hvad  han  havde  skrevet  til  Forsvar  for  Flaadens  Tilstand  i 
sin  Styretid,  for  at  jeg  siden  kunde  give  Kongen  privat  Underret- 
ning om  det;  men  da  jeg  ikke  forstod  mig  tilstrækkeligt  paa  Sagen, 
og  da  jeg  hadede  al  Underfundighed  af  Hjertet  og  havde  haft  Lej- 
lighed til  i  andre  Henseender  at  lære  Hr.  Rosenkrantz  at  kende  som 
en  saare  upaalidelig  Mand,  lagde  jeg  ikke  et  Ord  ind  til  Gunst  for 
hans  Marinestyre,  men  aabenbarede  endogsaa  de  Kneb,  jeg  havde 
set  ham  bruge  paa  andre  Omraader.  Det  var  ham,  som  nedlod  sig 
til  at  arbejde  paa  min  Afskedigelse  og  staa  bag  ved  Grev  Holck,  der 
før  havde  nydt  hans  Beskyttelse,  men  i  de  sidste  tre  Aar  havde  svun- 
get sig  op  til  hans  Beskytter.  Holck  var  en  altfor  letsindig  Knøs  til 
for  Alvor  at  have  Vilje  til  at  spinde  Rænker,  men  hans  Pagefrækhed 
og  fuldstændige  Karakterløshed  kunde  hjælpe  paa,  hvad  der  mang- 
lede i  Færdighed. 

Læseren  bedes  undskylde,  at  jeg  meddeler  alle  disse  Smaatræk 
om  min  egen  Stilling.  De  synes  mig  lige  saa  fuldt  som  andre  Kends- 
gerninger at  skildre  Menneskene,  og  det  er  dette  eneste  Maal,  jeg 
har  for  Øje. 

Grev  Holck  begyndte  altsaa  at  lade  sig  forstaa  med,  at  jeg  ikke 
var  paa  min  Plads  paa  Jagterne  og  Landturene,  jeg  hørte  til  Kabi- 
nettet, og  saa  snart  jeg  lagde  Mærke  til,  at  denne  Anskuelse  var 

ved  at  faa  Overhaand,  holdt  jeg  mig  borte  fra  disse  saakaldte  Lyst- 
ture og  tog  det  som  et  stort  Gode,  at  jeg  fik  nogle  Timers  Frihed. 

Dernæst  gav  han  til  Kende,  at  det  var  højst  formasteligt  af  mig 
at  komme  i  Kongens  Værelse  uden  at  være  kaldet.  Kongen  var 
troskyldig  nok  til  at  fortælle  mig,  at  man  havde  gjort  ham  opmærk- 
som derpaa.  Jeg  svarede  ham,  at  dette  egentlig  var  noget,  han  havde 
tilladt  mig  og  endog  befalet  mig  for  visse  Lejligheders  Vedkom- 
mende, men  at  jeg  i  adskillige  Maaneder  stedse  havde  ventet,  indtil 
jeg  blev  kaldet.  Han  meddelte  mig  desuden,  at  man  havde  sagt,  at 
jeg  tragtede  efter  at  gøre  samme  Lykke  som  Schulin  —  en  Mand, 
der  havde  været  hans  Bedstefaders  og  Faders  Minister;  han  var  af 
ringere  Stand  end  jeg  og  var  bleven  Elefantridder.  Dertil  svarede 
jeg,  at  jeg  var  dem,  der  havde  disse  kløgtige  Udsættelser  at  gøre  paa 
hans  fremtidige  Naadesbevisninger,  meget  forbunden,  at  de  dog 
sammenlignede  mig  med  Schulin,  som  var  død  rolig  i  sin  Seng 
efter  at  have  gjort  god  Tjeneste,  og  ikke  med  Griffenfeld,  som  havde 
gjort  samme  Lykke,  men  til  sidst  var  bleven  ført  lige  til  Skafottets 
Fod  og  havde  tilbragt  Resten  af  sine  Dage  i  Fængsel,  men  at  han 
jo  for  øvrigt  vidste,  at  jeg  langt  fra  at  bede  ham  om  nogen  Stil- 
linger havde  afslaaet  dem,  han  havde  villet  overdrage  mig. 

Da  Holck  fandt  mig  uangribelig  fra  denne  Side,  greb  han  til  det 
rigtige  Middel,  det  simpleste,  plumpeste  og  tillige  det  virksomste: 
han  forsikrede  Kongen,  at  man  antog,  jeg  ledede  ham,  at  jeg  var 
hans  Medbejler  i  Vittighed,  og  at  selv  ude  i  Byen  tilskrev  man  mig 
hans  bedste  Indfald.  Paa  denne  Tid  fik  Kongen  Lyst  at  spille  „Zaire". 
Man  fik  ham  da  indbildt,  at  jeg  ogsaa  var  hans  Medbejler  i  denne 
Henseende  og  man  ansaa  mig  selv  for  en  større  Skuespiller  end  han, 
skønt  jeg  ikke  havde  givet  ham  andet  Stof  til  Skinsyge  her,  end  at 
jeg  havde  undervist  ham  i  Deklamation.  Al  hans  Higen  stod  den 
Gang  til  at  glimre  med  enhver  Art  Talent,  men  da  denne  Higen  ud- 
sprang fra  hele  hans  hemmelige  Sindssyge,  var  det  meget  let  at 
indbilde  ham,  at  han  virkelig  gjorde  det. 

Jeg  havde  intet  sagt  om  Mylady,  saa  længe  han  ikke  havde  talt  til 
mig  om  hende;  men  da  han  spurgte  mig,  hvad  jeg  vidste  og  hvad 
jeg  tænkte  derom,  sagde  jeg  ham  det  uden  at  stikke  noget  under 

Stol  og,  saa  vidt  det  stod  i  min  Magt,  uden  at  gøre  for  meget  af 
det.  Dette  fik  Mylady  snart  at  vide,  og  hun  mente  da,  at  jeg  var 
en  farlig  Mand,  mod  hvem  man  maatte  tage  ..des  masures".)  En 
Gang,  da  Holck  havde  indladt  sig  paa  at  skaffe  hende  en  Logebillet, 
saa  jeg  hende  om  Aftenen  i  Hofteatret  alene  i  en  Loge  i  anden 
Etage  ovenover  Hofdamernes,  som  var  lige  overfor  Dronningens. 
Jeg  stod  just  ved  Siden  af  Holck  og  kunde  da  ikke  bare  mig  for 
at  sige:  „De  kan  nu  gerne,  lige  saa  tit  De  vil,  gøre  Nar  ad  et 
Udtryk,  jeg  ofte  har  haft  Anledning  til  at  bruge;  men  man  maatte 
hverken  være  en  god  Undersaat  eller  en  god  Tjener,  om  man  ikke 
græd  ved  at  se  saadan  en  Skabning  trodse  Dronningen  paa  den 
Maade,  og  Kongen  til  stor  Fare  for  Land  og  Rige  bole  med  en 
fremmed  Ministers  Frille."  Disse  Ord  var  kun  den  unge  Greve  en  ny 
Hjælp  til  at  indvirke  afgørende  paa  Kongen,  der  endnu  vaklede  i 
sit  Forsæt. 

Han  havde  besluttet  at  drage  Nytte  af  en  Maskerade  for  at  op- 
naa  dette  —  en  Adspredelse,  som  allerede  flere  Gange  var  bleven 
brugt  til  at  sætte  Hofrænker  i  Gang  og  faa  Folk  fordrevne.  Mylady 
var  med  og  førte  min  Afskedigelse  paa  Tale;  men  den  unge  Greve 
paatog  sig  selv  Hovedrollerne,  idet  han  drog  Nytte  af,  at  han  kunde 
optræde  i  forskellige  Skikkelser.  Han  kom  tillige  med  fem,  seks  af 
sine  Staldbrødre  i  Uglekostyme  og  underholdt  Kongen  om  mig  med 
fordrejet  Røst  paa  en  Maade,  som  gav  han  den  offentlige  Mening 
Udtryk;  men  efter  at  have  drillet  mig  lidt  under  denne  Maske  gav 
han  sig  til  Kende,  og  jeg  havde  godt  kunnet  tro,  at  vi  var  de 
bedste  Venner  af  Verden.  Senere  stak  han  under  en  anden  For- 
klædning et  Papir  i  Haanden  paa  Kongen  med  Vers  til  min  Ros. 
Deri  blev  Kongen  besvoren  om  ikke  at  skille  sig  ved  en  Mand,  der 
var  af  saa  stor  Værdi  for  Staten,  der  beskyttede  Litteraturen  og 
vilde  fremkalde  den  store  Omvæltning  at  give  Bønderne  Friheden. 
Det  sidste  Træk  var  snildt  regnet  ud,  saaledes  som  Kongen  var  stemt, 
og  man  havde  ogsaa  tidligere  bearbejdet  ham,  saa  at  det  maatte 
gøre  Indtryk.  Da  dette  var  sket,  viste  Greven  sig  under  en  velkendt 

Maske  og  opnaaede  nu  det  rette  Udbytte  af  sin  Behændighed.  Han 
lod  sig  overdrage  at  bringe  mig  Budskabet  af  Frygt  for,  at  det 
skulde  blive  standset  paa  Vejen,  hvis  det  gik  gennem  andre. 

Dagen  efter  blev  jeg  som  sædvanlig  kaldet  til  Kongen.  Han 
gjorde  sig  da  til  af  overfor  mig,  at  han  midt  under  Adspredelserne 
syslede  med  de  vigtigste  Sager;  sidste  Nat  under  Ballet  havde  han 
taget  en  Beslutning,  der  vilde  overraske  mig.  Han  kom  derefter  med 
nogle  bittersøde  Udtalelser  om  mig  selv,  og  til  sidst,  da  han  mær- 
kede, han  havde  sagt  for  meget,  og  at  jeg  kunde  gætte  mig  til  Sand- 
heden, fulgte  han  mig  helt  ned  ad  Trappen  og  overvældede  mig  med 
Kærtegn. 

Jeg  havde  endnu  ingen  Grund  til  at  ane,  at  det  var  Grev  Holck, 
som  havde  skadet  mig,  da  vi  stod  paa  venskabelig  Fod  med  hinanden. 
Jeg  havde  støttet  ham  ved  Hoffet,  og  der  var  ikke  noget  som  helst, 
han  kunde  attraa,  som  jeg  gjorde  ham  stridig;  vore  Værelser  laa 
ogsaa  ved  Siden  af  hinanden.  Da  jeg  om  Aftenen  saa  ham  komme 
ind  til  mig,  fik  jeg  derfor  ikke  straks  nogen  Anelse  om,  hvad 
han  vilde. 

Idet  han  traadte  ind,  gjorde  han  en  Mængde  Fagter  som  et 
fortvivlet  Menneske. 

„Hvad  er  det.  De  tager  Dem  saa  nær,  Hr.  Greve?"  spurgte  jeg. 

,,Aa,  jeg  kan  ikke  mere,  jeg  er  helt  fortvivlet." 

„Hvad  er  der  da  i  Vejen?  Er  maaske  Fru  X  slem  imod  Dem?" 

„Nej,   det  er  slet  ikke  noget  med  hende." 

„Hvad  det  saa  er,  som  gaar  Dem  imod,  saa  skulde  De  betro  Dem 
til  mig,  kære  Greve." 

„Det  kan  jeg  ikke,  det  er  helt  umuligt." 

,,Er  det  da  en  Hemmelighed'!-'" 

„Nej,  tværtimod.  De  maa  have  det  at  vide." 

„Naar  det  er  Tilfældet,  skal  jeg  hjælpe  Dem.  De  bringer  mig 
min  Afsked." 

„Nu  vel,  siden  De  har  gættet  det,  saa  er  det  netop  Sagen;  men 
tro  i  det  mindste  ikke,"  tilføjede  han  og  omfavnede  mig,  „at  jeg 
har  mindste  Del  deri.  Kongen  er  meget  bedrøvet  over  det,  og  vi 
skal  spise  sammen  i  Aften  under  fire  Øjne   for  at  begræde   Dem. 

Han  har  kun  givet  efter  for  Omstændighederne,  og  det  bliver  ikke 
for  lang  Tid.  Den  russiske  Minister  vilde  have  forlangt,  at  han 
skulde  fjerne  I>em,  og  han  har  da  foretrukket  at  komme  ham  i 
Forkøbet." 

„Kunde  jeg  dog  ikke   faa  Grunden   at  vide?   ..." 

Jo  længere  han  kom  i  disse  Forklaringer,  des  tydeligere  indsaa 
jeg,  at  den,  der  bragte  min  Afsked,  var  den  samme,  der  havde  voldt 
den.  Han  meddelte  mig,  at  jeg  vilde  faa  en  Pension  og  Frihed  til 
at  blive  i  Kongens  Lande  eller  forlade  dem.  Jeg  svarede  ham,  at 
siden  Kongen  havde  fattet  Mishag  til  mig,  var  det  bedst,  at  han  ikke 
mere  hørte  Tale  om  mig;  da  jeg  for  længe  siden  havde  forudset, 
hvad  der  kunde  hænde  mig,  vidste  jeg,  hvad  jeg  vilde  gøre;  om  to 
Dage  vilde  jeg  tage  fra  Slottet,  og  fra  Riget  saa  snart  Frosten,  som 
man  kunde  vente  hvert  Øjeblik,  havde  gjort  Vejene  farbare,  og  saa 
vilde  jeg  lade  foreslaa  gennem  en  af  Ministrene,  at  jeg  fik  tilstaaet, 
én  Gang  for  alle,  min  Pension  for  ti  eller  tolv  Aar.  Resten  af  dette 
Optrin  forbigaar  jeg,  skcint  det  vilde  virke  underholdende  nok,  hvis 
det  blev  gengivet  med  hele  det  Minespil  og  alle  de  Stemmeover- 
gange,  som  ikke  lader  sig  beskrive. 

Jeg  følte  mig  ganske  let  til  Mode.  Jeg  saa  nu  Enden  paa  en 
Række  Bekymringer  og  Genvordigheder,  og  med  Undtagelse  af 
nogle  Venner,  som  denne  Prøve  viste  mig,  at  jeg  kunde  stole  paa,  og 
mine  Planer  med  Bønderne,  maatte  jeg  ikke  give  Slip  paa  noget, 
jeg  satte  Pris  paa.  Jeg  lod  da  ogsaa  næste  Dag  en  Lejlighed  gaa 
forbi  til  at  bringe  mine  Sager  paa  Fode  igen.  Kongen  var  nemlig 
tilfældigvis  alene  i  en  af  Gangene  paa  Slottet,  hvor  jeg  ogsaa  skulde 
igennem  alene,  og  jeg  vilde  have  mødt  ham,  hvis  jeg  ikke  med  Vilje 
var  gaaet  en  anden  Vej. 

Han  fandt,  at  dette  viste  en  Stolthed,  som  gjorde  mig  Ære,  og 
han  talte  anerkendende  derom.  Dette  var  tilstrækkeligt  til,  at  man 
udvirkede  en  Ordre  om  at  faa  mig  affærdiget  med  det  samme.  Lør- 
dag Formiddag  fik  jeg  et  Brev  fra  Grev  Holck,  hvori  der  stod,  at 
da  han  ikke  kunde  faa  sig  til  personligt  at  meddele  mig  Ubehagelig- 
heder, tilstillede  han  mig  skriftligt  Kongens  Ordre  om  at  forlade  Kø- 
benhavn inden  fireogtyve  Timer,  og  at  han  havde  faaet  overdraget 

at  udbetale  mig  ti  Tusinde  Rigsdaler,  naar  dette  fandt  Sted.  Der 
var  kun  en  Skillevæg  mellem  vore  Værelser,  og  jeg  kunde  derfor 
høre,  at  Holck  samme  Dag  gav  en  Middag  for  Sperling  og  Grev 
Danneskjold  Laurvig. 

Blandt  dem,  der  ved  denne  Lejlighed  viste  sig  som  mine  Venner, 
var  Sekretæren  ved  Kommåssionen,  Høyer  og  den  senere  alt  for 
bekendte  Brandt.  Jeg  havde  ganske  vist  ofte  haft  Besøg  af  Brandt 
og  hørt  paa  hans  fortrolige  Meddelelser,  men  uden  nogensinde  at 
gøre  Gengæld,  saa  det  maatte  overraske  mig,  at  han  blev  helt  slagen, 
da  jeg  fortalte  ham,  hvad  der  var  hændet  mig,  at  han  blev  ved  at 
besøge  mig  i  den  Tid,  der  forløb  inden  min  Afrejse,  og  at  han  paa 
Afrejsens  Dag,  da  han  skulde  spise  til  Aften  hos  Kongen  i  en  snæv- 
rere Kreds,  opvartede  mig  med  en  Frokost  paa  det  første  Skiftested 
uden  som  rigtig  Hofmand  at  frygte  for  at  blive  smittet  af  en  Mand, 
der  var  falden  i  Unaade. 

Hvad  den  retskafne  Høyer,  der  ikke  var  Hofmand,  angik,  saa  over- 
raskedes jeg  ikke  af,  at  han  trofast  holdt  mig  ved  Selskab,  lige  fra 
det  Øjeblik,  jeg  blev  afskediget,  saa  lidt  som  af,  at  han  gik  mig  til 
Haande  under  mine  hovedkuls  Rejseforberedelser,  med  kærlig  Hen- 
givenhed fulgte  mig  lige  til  det  Sted,  hvor  jeg  først  skulde  gaa 
om  Bord,  og  viste  oprigtig  Sorg  ved  Afskeden.  Ved  Brevveksling  med 
ham  og  mindre  regelmæssigt  med  andre  er  jeg  bleven  i  Stand  til  at 
føre  denne  Beretning  videre.  Ganske  vist  hændte  det,  at  Holck,  som 
jeg  havde  ladet  mærke  og  endog  givet  skriftlig  til  Kende,  at  jeg 
gennemskuede  ham,  opsnappede  vore  Breve;  men  der  kom  mig 
dog  nok,  ja  mere  end  nok  i  Hænde  til  at  give  mig  et  fyldigt  Bil- 
lede af  de  sørgelige  Hændelser.  Først  maatte  jeg  høre  om,  at  den 
Fyrste,  som  i  en  Aarrække  havde  været  Genstand  for  min  Omsorg, 
som  jeg  havde  omfattet  med  oprigtig  Kærlighed  og  ogsaa  paa  det 
sidste  holdt  indenfor  visse  Skranker,  at  han  nu  kastede  sig  ud  i 
alle  Slags  Udskejelser;  dernæst  om,  hvorledes  Ministeriet  var  usikkert 
og  modløst  paa  Grund  af  Monarkens  Særheder;  om  hvorledes  Folket 
med  Rette  følte  Angest  for  Følgerne  af  hans  Forvildelser,  endelig 
om  en  Rejse,  som  iværksattes  uden  Formaal  og  førtes  til  Ende  uden 
Udbytte. 


70 

Af  en  Mængde  Breve,  Optegnelser,  Samtaler  og  Erindringer  vil 
jeg  fremdrage  nye  Oplysninger  til  Forklaring  af  de  Begivenheder, 
der  danner  Emnet  for  disse  Memoirer. 


IV. 

AFSKEDIGELSER.   —   RUSSERNES   INDFLYDELSE.  —   LAND- 
VÆSENSKOMMISSIONEN.  —  UDSKEJELSER.  —  REJSER. 

Samme  Dag,  jeg  rejste,  modtog  Grev  Saint-Germain  følgende 
lille  Brev  fra  Kongen  —  han  sendte  mig  en  Afskrift  deraf. 

„Kære  Marskalk:  Forskellige  Grunde  nøder  mig  til  at  fritage  Dem 
for  det  Bryderi  og  den  Ulejlighed,  som  Styrelsen  af  Krigsvæsenet  vol- 
der Dem.  De  maa  endelig  ikke  se  dette  som  en  Unaade;  jeg  beder 
Dem  være  overbevist  om  den  Tillid,  hvormed  jeg  paa  ny  vilde  betro 
Dem.  en  Hær,  hvis  det  drejede  sig  om  at  føre  den  mod  Fjenden.  Her- 
med o.  s.  V.  —  Den  22.  November  1767." 

I  sit  Brev  til  mig  søgte  Saint-Germain  at  overbevise  mig  om,  at 
vi  havde  fælles  Sag;  men  dette  var  ikke  Tilfældet  og  kunde  ikke 
være  det.  Han  havde  skaffet  sig  en  Mængde  Fjender  indenfor  sit 
eget  Styrelsesomraade  ved  sine  Reformer  og  ved  den  Forvirring, 
hvori  han  havde  bragt  Krigsvæsenet,  og  maaske  endnu  mere  ved 
snart  at  optræde  med  ubarmhjertig  Haardhed.  snart  med  en  Svaghed, 
der  gjorde  hans  Grundsætninger  til  Skamme.  Udenfor  sit  Styrelses- 
omraade havde  han  sat  ondt  for  de  andre  Ministre  hos  Kongen  og 
lagt  deres  Virksomhed  Hindringer  i  Vejen,  dels  ved  de  Sammen- 
stød, der  ikke  kan  undgaas  mellem  Regeringsmaskineriets  forskel- 
lige Dele,  dels  ved  ligefremme  Indgreb. 

„Jeg  er  fulst  hurtig  bag  efter  Dem" ,  skrev  han  til  mig.  „som  De 
vil  se  af  den  vedlagte  Afskrift.  „Det  er  bedre  at  blive  skudt  til  Side 
end  at  svigte  Dyden  og  ikke  gøre  sin  Pligt  som  retskaffen  Mand. 
De  Forbrydelser,  man  lægger  os  til  Last,  er  elendige  Ubetydelighe- 
der, som  man  lægger  frem  til  Underholdning  for  Kvinder,  Børn  og 
blinde ;   men    vore   virkelige    Forbrydelser   er,    at   vi   har   villet   gøre 

Kongen  mægtig  indad-  og  udadtil,  har  villet  danne  ham  en  lydig  og 
kampdygtig  Hær,  har  krævet  denne  Hær  sammensat  af  indfødte,  har 
villet  skaffe  Bønderne  Friheden,  gøre  Kongemagten  gældende  og  løse 
den  af  dens  Trældom,  har  raadet  Kongen  til  at  erkende  sin  Værdig- 
hed, ikke  tillade,  at  den  fornedredes,  og  han  selv  kom  under  en 
fremmed  Magts  Fod  ...  og  endelig,  at  vi  ikke  blindt  har  bøjet  os  for 
alle  mulige  Personers  Luner.  Af  alle  disse  Bestanddele  har  Rus- 
serne opført  deres  Batterier,  og  da  Fæstningen  var  svag,  har  den 
overgivet  sig  hurtigt.  Jeg  vilde  gerne  efterligne  Dem  i  alt,  og  jeg  ar- 
bejder derpaa*).    Man  maa  ikke  længere  bygge  paa  Sand." 

Han  havde  altsaa  begaaet  den  Synd,  der  ikke  kunde  tilgives;  han 
havde  talt  mod  Underhandlingen  og  de  Ministre,  der  ledede  den  (von 
Saldern  for  Holsten  og  Filosofof  for  den  russiske  Krone).  Det  var 
ganske  vist  en  oprørende  Overmagt,  disse  to  fremmede  udøvede, 
men  jeg  for  mit  Vedkommende  havde  taget  mig  vel  i  Agt  for  at  tale 
mod  dem  eller  deres  Traktat.  Den  regnede  jeg  for  Danmarks  Frelse, 
og  jeg  mente  og  sagde  det  ogsaa  til  Kongen,  at  hvis  han  nogensinde 
kom  i  Krig  med  Rusland,  vilde  det  gaa  som  i  Fabelen  om  Lerpotten 
og  Jerngryden,  og  at  en  saa  svag  Stat  som  hans  gerne  kunde  købe  en 
varig  Fred  med  en  Magt,  den  slet  ikke  kunde  tage  det  op  med,  for 
nogle  overfladiske  Indrømmelser.  Man  var  nu  Afslutningen  nær,  idei 
Traktaten  var  underskrevet  af  de  befuldmægtigede.  Det  var  en  af 
dens  Betingelser,  at  Kejserinden  skulde  anvende  sin  Indflydelse  for  at 
faa  den  stadfæstet  af  sin  Søn,  naar  han  var  bleven  myndig,  og  man 
havde  Grund  til  at  haabe.  at  dette  Tidspunkt  vilde  blive  fremskyndet 
ved  en  Myndighedserklæring.  Man  ventede  hvert  Øjeblik  Under- 
skriften fra  Petersborg;  Modstanderne  af  Traktaten  havde  da  nu  kun 
tilbage  at  sige,  at  det  var  trukket  alt  for  meget  i  Langdrag  med  den, 
ofe  at  selv  om  nu  ogsaa  Kejserinden  underskrev,  vilde  Storfyrsten 
aldrig  stadfæste  en  Traktat,  ved  hvilken  man  berøvede  ham  hans  For- 
fædres Arvelod.  De  danske  Ministre  og  Hofmænd  havde  ofte  brugt 
denne  Traktat  mod  deres  Fjender;  naar  de  følte  sig  for  svage,  kaldte 


*)    Nemlig    paa   at   skaffe  sig  en  Kapital  en  Gang  for  alle  i  Stedet  for  sin 
Pension.  A 

de  de  tvende  Russere  til  Hjælp,  navnlig  Saldern,  der  med  sin  by- 
dende og  hidsige  Natur  drev  paa  voldsomme  Fremgangsmaader,  der 
endnu  ikke  laa  for  Regeringen,  som  den  den  Gang  var.  Men  disse 
Rænkesmede  fik  Straffen  for  deres  Kunstgreb;  thi  da  de  først  havde 
givet  deres  Konge  i  Salderns  Hænder,  hovmestererede  denne  ham 
uden  at  bryde  sig  om  deres  Tarv  eller  Tilbøjeligheder. 

Skønt  Saint-Germain  ikke  længer  var  Minister,  stod  det  ham  dog 
frit  for  at  komme  ved  Hove,  men  han  benyttede  sig  lidet  deraf.  Han 
tog  imod  hjemme,  lod  se,  at  han  var  ilde  stemt,  og  lagde  ikke  Baand 
paa  sin  Tunge.  Derved  paadrog  han  sig  nok  en  Skrivelse,  i  hvilken 
Kongen  tilkendegav  ham,  at  siden  han  ikke  var  tilfreds  ved  Hoffet, 
gjorde  han  bedst  i  at  tage  Bolig  andetsteds.  Bernstorff  hindrede,  at 
man  rørte  ved  hans  Pension,  men  modsatte  sig  ogsaa,  at  den  omsat- 
tes til  en  Kapital  en  Gang  for  alle.  Det  var  Ministerens  Anskuelse, 
at  et  saadant  Forlangende  var  krænkende  for  Kongen  ved  den  Mis- 
tillid, der  laa  bag  ved  —  deri  havde  han  Ret  og  Saint-Germain 
havde  paa  sinSide  heller  ikke  Uret,  naar  han  ikke  var  tryg  ved,  hvad 
der  kunde  ske  i  Fremtiden. 

Ved  et  Brev,  som  en  paalidelig  Ven  skrev  til  mig  den  29.  No- 
vember, fik  jeg  Bekræftelse  paa,  at  Russerne  var  optraadt  mod  Mar- 
skalken. Det  var  der  allerede  Anledning  til  at  slutte  af  et  noget 
uklart  Brev  fra  Bernstorff,  og  endelig  skrev  Grev  Saint-Germain  det 
selv  til  mig.  Med  Forbigaaelse  af  andre  Vidnesbyrd  uden  Interesse 
tror  jeg  at  imødekomme  Læserne  ved  i  disse  trende  Breve  at  fore- 
lægge dem  den  jævne  Beretning  om  Intrigen,  den  stiltiende  og  for- 
blommede Indrømmelse  af  den  og  endelig  dens  Enkeltheder. 

Brudstykke  af  Brevet  fra  en  Ven. 
„Tirsdagen  før  Deres  Afrejse  forlangte  Filosofof  i  en  Audiens, 
han  havde  hos  Kongen,  Deres  Fjernelse  og  Feltmarskalkens  Afsæt- 
telse. Det  første  Forlangende  gik  Kongen  ind  paa,  omend  han  gjorde 
mange  Vanskeligheder ;  men  til  det  andet  sagde  han  bestemt  Nej, 
Da  dette  Forsøg  saaledes  kun  var  lykkedes  halvvejs,  tog  von  Sal- 
dern selv  fat  Dagen  før  Deres  Afrejse,  og  udrustet  med  den  betingede 
Stadfæstelse  af  Traktaten  om  Holsten,  som  han  havde  modtaget  med 

den  sidste  Kurér  fra  Petersborg,  stod  han  fast  paa  det  andet  Punkt, 
saa  Kongen  til  sidst  blev  nødt  til  at  samtykke  deri.  Det  siges  for  vist. 
at  da  Kongen  i  Førstningen  vægrede  sig  ved  at  give  efter,  lod  man 
ham  forstaa,  at  man  vilde  udvirke  Breve  fra  Kejserinden  for  at  tvinge 
ham  dertil." 

Brev  fra  Bernstorff  af  28de  November. 

„Mere  end  een  Gang  har  jeg  tænkt  paa  de  Ord,  jeg  sagde  Dem, 
da  man  havde  fattet  det  samme  Forsæt  mod  mig,  som  man  har  bragt 
til  Udførelse  mod  Dem  (at  han  vilde  have  ventet  efter  mig  paa  Rej- 
sens første  Bedested).  Hvis  jeg  havde  formaaet  noget,  skulde  denne 
Beslutning  lige  saa  lidt  være  bleven  iværksat  som  den  anden  hidtil 
er  bleven  det ;  men  man  har  gjort  sig  saa  megen  Flid  med  at  vænne 
Kongen  til  kun  at  tale  med  mig  om  de  Sager,  der  er  mig  betroede, 
at  jeg  Ikke  længere  kan  være  mine  Venner  til  Nytte.  Jeg  er  og  vil 
stedse  være  meget  bedrøvet  over  Deres  Bortrejse ;  jeg  vil  savne 
Dem  baade  af  Hensyn  til  Kongens  Tjeneste  og  til  Tusinde  brave  Men- 
neskers Velfærd ;  men  jeg  vil  undertiden  sige  til  mig  selv  for  at 
trøste  mig,  at  De  vilde  have  haft  mere  Fortrædelighed  end  Tilfreds- 
stillelse og  Held,  og  at  De  andetsteds  vil  finde  den  Lykke,  som  jeg 
af  Hjertet  ønskede  Dem  her. 

De  vil  allerede  vide,  at  Marskalken  blev  aftakket,  det  vil  sige  fri- 
taget for  Krigsbestyrelsen,  samme  Dag,  som  De  rejste.  Disse  Eks- 
empler bør  være  en  Lære  for  dem,  der  bliver  tilbage,  og  det  vilde 
være  aldeles  uforsvarligt,  om  vi  et  Øjeblik  glemte  de  menneskelige 
Forholds  Ubestandighed,  hvorpaa  man  giver  os  saa  talrige  Beviser. 

Jeg  talte  i  Søndags  med  Hr.  Brandt,  og  hvad  han  sagde,  fornøjede 
mig  meget.  Det  Venskab,  han  viser  for  Dem,  lader  mig  ganske 
glemme  de  modsatte  Følelser,  han  har  næret  mod  mig. 

Hr.  Høyer  har  været  her  og  har  bragt  mig  det  Brev,  De  var  saa 
venlig  at  skrive  til  mig  fra  Krebshuset.  Hvis  jeg  kunde  udrette  no- 
get, skulde  han  erfare  Virkningerne  deraf,  men  da  De  meddeler  mig. 
at  jeg  kan  skrive  trygt  til  Dem  med  ham  som  Mellemmand,  vil  jeg  i 
det  mindste  drage  Gavn  af  ham,  selv  om  han  ikke  kan  drage  Gavn 
af  mig,  og  ufortøvet  og  oprigtigt  besvare  det  Spørgsmaal,  De  gør  mig. 

Kejserinden  af  Rusland  har  ikke  tilkendegivet  nogen  Uvilje  mod 
Dem,  og  hendes  Ministre  havde  udtrykkelig  givet  mig  deres  Ord 
paa  ikke  at  lade  noget  som  helst  Vink  falde  til  Ugunst  for  Dem.  Det 
samme  Løfte  havde  jeg  krævet  og  modtaget  af  Hr.  von  Schimmel- 
mann,  og  jeg  véd,  at  han  har  holdt  det.  Det  er  altsaa  en  stor  Fejl- 
tagelse, naar  nogle  fortæller  Dem,  at  De  vilde  have  haft  disse  Fjen- 
der at  frygte,  dersom  andre  ikke  var  kommen  dem  i  Forkøhet;  det 
var  en  Ting.  der  var  forebygget. 

Jeg  har  meldt  Deres  Komme  til  Hanau.  Jeg  tænker,  dette  Brev 
vil  træffe  Dem  i  Hamburg.  Bliv  ved  at  mindes  mig  og  bevar  Deres 
Godhed  og  Venskab  for  mig ;  de  vil  stedse  være  mig  uendelig  kære. 
Jeg  skal  aldrig  glemme  Dem,  det  maa  jeg  bede  Dem  være  overbevist 
om.  Vær  overbevist  om,  at  jeg  stedse  med  udmærket  Agtelse  og  de 
\enligste  Følelser  vW  være  o    s    v." 

Bnidsfykke  af  et   Brev   fra   Grev  Saini-Germain.   dateret  Hamburg, 
d.  22.    Januar   1768. 

(Efter  at  ha\'e  fortalt,  hvad  der  for  hans  Vedkommende  er  fore 
gaaet  fra  den  22.  November,  da  det  første  Brev  bragtes  ham  af  en 
Adjudant,  indtil  den  4.  December,  da  en  Hejduk  bragte  ham  et  nv 
Brev.   hvorved  han  fik  Ordre  til  at  forlade  Riget,  tilføjer  han  :) 

„Russerne  og  Schimmelmann  er  Hovedredskaberne,  som  man 
har  brugt  mod  Dem  og  mod  mig.  Den  lille  Klike  har  ligeledes  været 
med  at  sætte  Sagen  i  Gang.  Rosenkrantz  (Marinemanden)  har  givet 
Planerne  Form,  men  de  virkelige  Drivfjedre  har  Bernstorff  og  Sal- 
dern  stedse  været.  Ganske  vist  ønskede  Bernstorff  ikke,  at  man 
drev  Sagen  saaledes  paa  Spidsen ;  hans  svage  Karakter  gjorde  ham 
altid  forskrækket  i  Afgørelsens  Øjeblik.  Deres  Retskaffenhed  og  Ær- 
lighed har  altid  ladet  Dem  narre  af  Bernstorff.  Jeg  har  flere  Gange 
søgt  at  aahne  Øjnene  paa  Dem.  men  da  jeg  fandt  Dem  uhelbredelig, 
opgav  jeg  det.  og  det  er  derfor,  at  De  efter  Rejsen  til  Holsten  har 
set  mig  trække  mig  tilbage  fra  alle  Sager  og  indskrænke  mig  til 
Krigsvæsenet  alene,  efter  at  have  sat  Udvalget  i  Gang.  Bernstorff 
og  de  øvrige  Ministre  vilde  ikke  taale  andre  i  Kongens  Kreds  end 
Spioner,  der  stod  i   fuldstændig  Afhængigheds-  o^  Hengivenhedsfor- 

hold  til  dem,  og  i  øvrigt  var  det  lige  meget  med  deres  Moralitet.  De 
var  dem  ikke  til  Pas.  Bernstorff  kaldte  Dem  sin  Beskytter,  or  Rollen 
som  beskyttet  var  alt  for  ubehagelig." 

Eiterskrifl  til  et  Brev  fra  samme  uden  Dato.  men  som  maa  stamme 

fra  Maj  1768. 

„De  véd  eller  De  maa  vide,  at  Vreden  bringer  Saldern  til  at  sige 
alt.  og  at  det  er  meget  let  at  vække  denne  Lidenskab  hos  ham.  En 
Mand.  der  vilde  se  til  Bunds  i  hans  Forhold  til  mig,  fik  opirret  ham  i 
den  Grad  og  bragt  ham  i  et  saadant  Raseri,  at  han  for  at  godtgøre,  at 
Kongen  ikke  kunde  kalde  mig  tilbage,  viste  ham  en  Genpart  af  det 
Brev,  som  Kongen  har  skrevet  til  Kejserinden  af  Rusland.  I  dette 
Brev  siger  han,  at  da  der  ikke  er  noget,  han  efter  sin  Faders  Død 
har  lagt  saa  megen  Vægt  paa  som  paa  at  fortjene  og  pleje  hendes 
Venskab  og  knytte  sig  nøje  til  hende,  havde  han  for  at  give  hende 
Beviser  paa  disse  Følelser  besluttet  for  stedse  at  forvise  fra  Hoffet 
Dem  og  mig,  nøje  betegnede,  og  et  Par  andre  som  jeg  ikke  kan  hu- 
ske ^uden  Tvivl  Grev  Rantzau),  siden  det  var  Mennesker,  der  kunde 
volde  hende  Mishag  og  rokke  det  Venskab  mellem  dem,  som  han  øn- 
skede at  gøre  urokkeligt  o.  s.  v.  Det  Brev  tilstod  Saldern,  at  han 
havde  forfattet ;  Kongen  havde  kun  skrevet  det  af  og  undertegnet 
det.  Dette  har  Saldern  ikke  gjort  uden  Ministerens  Vidende,  hvad 
siger  De  dertil?...  Den  unge  Råben,  der  er  kommen  tilbage  fra  Pe- 
tersborg og  er  meget  opbragt  paa  von  Assehurg  (den  danske  Ge- 
sandt), der  for  Resten  staar  meget  daarligt  med  Bernstorff,  har 
fortalt  mig.  at  Asseburg  i  Petersborg  havde  arbejdet  paa  at  faa 
os  afskediget  under  ét,  Dem  og  mig  og  Danneskjold,  og  at  han 
havde  rost  sig  ude  blandt  Folk  af,  at  det  var  lykkedes.  Asseburg 
har  ikke  arbejdet  uden  Befaling,  og  af  hvem  har  han  faaet  den? 
For  Resten  er  Saldern  her  kommen  med  ganske  forskrækkelige 
Udtalelser  om  Kongen,  Ministeriet  og  Hoffet  i  D.,  hvad  dog  ikke 
hindrer,  at  han  kommanderer  dér  med   Korporalstokken.'" 

Den  sidste  Paastand  var  kun  altfor  sand.  Ministeren  og  Hof- 
folkene havde  brugt  ham  mod  Greverne  Danneskjold  og  Saint- 
Germain.    Grev   Rantzau,   der  ligeledes   var  Modstander  af  Under- 

handlingerne,  havde  faaet  Ordre  til  at  afgive  Overbefalingen  i 
Norge  og  tage  til  Holsten  uden  at  passere  København.  En  Grev 
Gortz,  der  hørte  til  samme  Parti  og  var  fraværende  med  Orlov, 
blev  sat  fra  sit  Regiment  og  afskediget  af  Tjenesten  uden  nogen 
som  helst  Erstatning.  Kort  i  Forvejen  havde  man  ladet  Kongen 
afskrive  et  langt  Brev,  hvori  han  bad  Kejserinden  formaa  Kongen 
af   Preussen  til  at  kalde  sin  Gesandt,    Borcke,  tilbage. 

Alle  Underhandlingens  Modstandere  var  saaledes  fjernede,  og 
Traktaten  var  nu  kommen  tilbage  fra  Petersborg  med  Kejserindens 
Underskrift.  Statsraadet  var  udtrykkelig  nævnt  deri  som  en  Slags 
Borgen  og  for  at  give  den  Fasthed,  og  alle  Ministrene  var  bleven 
belønnede  ved  at  udnævnes  til  Grever,  Saldern  havde  faaet  Ele- 
fantordenen. Sagen  syntes  afgjort,  og  der  fattedes  kun  en  formel 
Stadfæstelse,  naar  Storfyrsten  blev  myndig;  men  alligevel  fortsat- 
tes Afskedigelserne,  som  Saldern  i  sin  Magtfuldkommenhed  dikte- 
rede. Man  skrev  paa  denne  Tid  til  mig,  at  Kongen,  naar  han  af- 
skedigede nogen,  selv  en  af  mine  Fjender,  plejede  at  sige :  Det 
er  godt,  at  Reverdil  ikke  er  her ;  han  vilde  have  skændt  dygtig  paa 
mig." 

Sperling  fik  den  5te  Februar  Klokken  seks  om  Aftenen  Ordre 
til  at  rejse  næste  Morgen  Klokken  fem.  Han  blev  fortvivlet  der- 
over, skønt  denne  Unaade  dog  formildedes  derved,  at  man  ansatte 
ham  i  en  Amtmandspost  i  Nærheden  af  Slesvig.  Den  nye  Greve 
Reventlou  blev  behandlet  som  en  Spillebold,  blev  afsat  fra  Finans- 
styrelsen og  udelukket  af  Statsraadet  og  fik  dernæst  paany  Plads 
i  det,  men  uden  særligt  Fag.  Dronningens  Overhofmesterinde,  Fru 
von  Plessen,  blev  ligeledes  forvist ;  først  forvistes  hun  fra  Hoffet, 
dernæst  fik  hun  Ordre  til  at  forlade  Byen  i  Løbet  af  Dagen  og  Ri- 
get umiddelbart  efter.  Forud  for  dette  store  Udbrud  var  der  gaaet 
voldsomme  Optrin  i  Dronningens  Gemak  just  under  hendes  Barsel- 
færd, noget,  som  nær  havde  kostet  hende  Livet.  Man  har  tænkt 
sig,  at  hvis  Dronningen  havde  beholdt  Fru  von  Plessen,  vilde  hun 
ikke  være  bleven  et  Bytte  for  de  Fejltrin,  der  blev  Aarsagen  til 
hendes  Ulykker. 

I  dette  understøttede  Holck  Saldern   for  at  faa  gjort  sin   Soster, 

Fru  von  der  Liihe,  til  Overhofmesterinde,  en  forstandig,  retskaffen 
og  blid  Dame,  der  imidlertid  aldrig  fik  Myndighed  eller  Indflydelse. 
Dronningen  lod  hende  blive  ansat,  imod  at  man  afskedigede  Fru 
von  Berkentin,  en  Slægtning  og  Fjende  af  Fru  von  Plessen  og  Hof- 
mesterinde  hos  den  nyfødte.  Saaledes  førte  den  ene  Afskedigelse 
den  anden  med  sig,  og  de  rollehavende  fornyedes  hurtigt. 

Tilfældet  har  skaffet  mig  to  Brudstykker  af  Breve  fra  denne 
frygtelige  Saldern  i  Hænde ;  jeg  skal  meddele  dem  her,  idet  jeg 
kun  beklager,  at  der  maa  gaa  noget  tabt  af  Originalens  Kraft  i  Over- 
sættelsen. Disse  Breve  er  skrevne  paa  Tysk ;  det  ene  er  fra  Be- 
gyndelsen af  Januar   1768,  det  andet  fra   Februar  eller  Marts. 

„Det,  jeg  mest  døjer  med,  hidrører  fra  Dronningen ;  hun  har  nu 
mistet  sin  højre  Haand  i  Reventlou,  endnu  har  hun  sin  venstre,  nem- 
lig Fru  von  Plessen,  det  slemme  Kvindfolk,  men  den  Haand  skal  jeg 
ogsaa  nok  berøve  hende.  Sperling  var  hendes  underholdte  Spion ; 
det  er  en  ren  Slyngel.  Havde  hari  endda  drevet  sin  Haandtering  i 
en  redelig  Hensigt,  men  det  var  kun  af  Misundelse  mod  den  lille 
Holck,  som  sandt  at  sige  ogsaa  er  en  Slyngel,  men  altid  bedre  end 
Sperling  "   — 

Naar  Kongen  er  hos  Dronningen,  siger  hun  til  ham,  at  han  burde 
skamme  sig,  at  hele  Byen  siger,  at  han  lader  sig  lede  af  mig.  Heri 
handler  hun  kun  af  Hævngerrighed,  fordi  jeg  har  fordrevet  hendes 
Loppefangerske  . . .  Kongen  fortæller  mig  alt  dette ;  jeg  viser  ham 
mine  Vaaben,  og  vi  ler  med  hinanden...  Mellem  os  sagt,  Reventlou 
vil  snart  igen  blive  ansat,  men  i  en  Stilling  hvor  han  kan  gøre  Nytte. 
Det  har  været  nødvendigt  at  ydmyge  ham  lidt;  ellers  vilde  vi  aldrig 
have  naaet  vort  Maal.  Til  Hovmester  eller  Finansminister  er  han 
lige  saa  skikket  som  et  Æsel  til  at  spille  paa  Orgel." 

For  at  sige  et  sidste  Ord  om  dette  Menneske,  som  vi  nu  ikke 
faar  mere  at  gøre  med,  blev  han  senere  Gesandt  i  Polen,  hvor  han 
gjorde  sig  ligesaa  frygtet  ved  sin  voldsomme  Herskelyst.  Han  ved- 
blev her,  som  han  havde  gjort  hele  sit  Liv,  at  skrabe  Penge  til  sig 
alle  Vegne  fra.  Til  sidst  blev  han  indviklet  i  en  Sammensværgelse, 
som  Storfyrstinden  af  Rusland  havde  stiftet  mod  sin  Svigermoder, 
Kejserinden.     Denne  kom  under  Vejr  med  den,  men  vilde  ikke  gaa 

nærmere  ind  derpaa,  og  hun  indskrænkede  sig  tii  at  afskedige  Sai- 
dern  af  sin  Tjeneste.  Men  han  vedblev  at  være  Elefantridder  og  Ejer 
af  to  skønne  Godser  i  det  samme  Holsten,  hvor  man  havde  set  ham 
som  Retsskriver  anklaget  med  tilstrækkelige  Beviser  for  Underslæb, 
Udpresninger  og  Falsk.  Efter  at  det  var  lykkedes  ham  at  undslippe 
fra  Fængslet,  havde  han  set  sig  i  Stand  til  at  retfærdiggøre  sig  hos  Pe- 
ter den  Tredie  og  faa  sine  Anklagere  og  Dommere  fængslede.  Derpaa 
var  han  bleven  Minister  i  Petersborg  for  Holsten.  Enten  det  skyldtes 
Overbevisning  eller  Lyst  til  at  vinde  Gunst,  havde  han  givet  sine 
Bønder  Friheden,  det  vil  sige,  han  havde  fra  Livegne  gjort  dem  til 
Arvefæstere. 

Da  Kongen  fjernede  mig,  havde  han  lovet  sig  selv,  at  han  fra  nu 
af  vilde  have  hele  Æren  for  at  indføre  denne  Foranstaltning  i  stor 
Stil  i  sine  Lande-,  han  lod  da  ogsaa  i  nogen  Tid.  som  om  han  gav 
sig  alvorligt  af  dermed .  men  da  han  havde  faaet  galt  fat  paa  det  hele 
og  ikke  var  i  Stand  til  noget  som  helst  fortsat  Arbejde  eller  Under- 
søgelse, blev  det  en  let  Sag  for  de  ildesindede  at  arbejde  i  modsat 
Retning. 

Den  15de  December  1767  skrev  Høyer  til  mig-. 

„Da  Kommissionen  i  Gaar  var  samlet  for  anden  Gang,  lod  Kongen 
os  sige,  at  vi  ikke  maatte  begynde,  førend  han  kom.  Han  indfandt 
sig  Klokken  elleve  og  blev  halvanden  Time  hos  os.  Ingen  havde 
været  underrettet  herom,  maaske  med  Undtagelse  af  Deres  Efter- 
mand, den  nye  Kabinetssekretær  Schumacher.  Holck  (en  ældre  Bro- 
der til  Yndlingen),  Stampe  og  Bruun  oplæste  hver  især  en  Betænk- 
ning om  Indskrænkning  af  Hoveriet,  og  man  drøftede  dernæst  dette 
Emne.  Kongen,  der  sad  lige  overfor  mig,  holdt  i  lang  Tid  sine  Øjne 
fæstede  paa  mig  og  syntes  bevæget,  men  saa  meget  er  vist,  at  jeg 
var  det  Mindet  om,  hvad  der  tidligere  var  foregaaet,  i  Forbindelse 
med,  hvad  der  foregik  nu,  søndersled  mit  Hjerte,  og  jeg  vilde  i  dette 
Øjeblik  gerne  have  sagt  Nej  til  en  Pension,  blot  jeg  kunde  blive  be- 
rettiget til  at  tale.  Rosenkrantz  og  Stampe  havde  den  Frækhed  at 
sige,  at  Bønderne  i  Danmark  var  lykkeligere  end  i  noget  andet  Land 
i  Europa,  England,  som  man  talte  saa  meget  om,  end  ikke  undtagen-, 
der  gaves  maaske  i  hele  Kongeriget  syv  eller  otte  Godsejere,  som 

plagede  deres  Bkjnder ;  vi  var  alle  Slaver  af  Kongen  (disse  Herrer  for- 
tiente  rigtignok  at  behandles  saaledes),  og  enhver,  der  tænkte  eller 
sagde  noget  andet,  kendte  ikke  Landet.  Stampe,  der  formodentlig  vilde 
vise  sin  Lærdom,  anførte  Henrik  den  Fierdes  Ord  om  Hønen  i  Gry- 
den og  tilføjede,  at  Kongen  var  saa  lykkelig,  at  hans  Bønder  nu  nød 
samme  Velvære.  De  tre  andre  Herrer  tav.  fordi  det  tyktes  dem 
bedst,  og  jeg  maatte  ti!  min  Forbitrelse  tie,  fordi  jeg  kun  var  Sekre- 
tær. Da  Kongen  var  gaaet,  kunde  jeg  ikke  styre  mig  længer,  men 
sagde  alt,  hvad  jeg  tænkte,  til  Bruun  uden  at  skaane  ham  selv  for 
hans  lavsindede  Tavshed.  Han  svarede  mig,  at  han  maatte  sørge  for 
sine  Børns  Fremtid.  De  store  Sjæle!  Hvorfor  var  De  ikke  til 
Stede?..." 

Intet  viser  bedre,  hvor  lidet  Kongen  var  regnet :  man  viste  netop 
sit  Lavsind  ved  at  modsige  ham,  og  enhver  forberedte  sig  allerede 
til  den  Tid,  da  man  kunde  blive  straffet  for  at  have  været  af  samme 
Mening  som  han.  Den  Maade,  hvorpaa  Hoffolkene  bar  sig  ad  for  at 
kuldkaste  det  hele  Værk,  fortjener  at  kendes.  De  sagde  til  Kongen 
og  lod  det  gentage  ved  Hoffet,  at  det  var  alt  for  lidt  med  en  almin- 
delig midlertidig  Kommission ;  Beskyttelsen  af  Agerdyrkningen  var 
en  stadig  Virksomhed ;  man  burde  da  udvide  Omraadet  og  skabe  et 
Landvæsensdepartement.  Dette  var  taabeligt.  thi  Landvæsenet  hørte 
under  Kancellierne  for  Lovgivningens  Vedkommende  og  under  Fi- 
nansdepartementet  for  .Administrationens.  At  skabe  et  nyt  Raad  for 
dette  Omraade  var  det  samme  som  at  føje  et  overflødigt  Hjulværk  til 
Regeringsmaskineriet  og  følgelig  lægge  Hindringer  i  Vejen  for  Driv- 
kraften ;  men  just  dette  slette  Princip  stemmede  fuldkomment  med  Op- 
findernes Hensigt.  I  Spidsen  for  dette  nye  Raad  sattes  Grev  Moltke, 
der  for  kort  Tid  siden  var  traadt  ind  i  Ministeriet.  Han  ejede  umaa- 
delige  Godser,  hvor  Bønderne  var  mere  undertrykte  end  noget  scm 
helst  andet  Sted.  og  han  modsatte  sig  aabenlyst  enhver  Reform. 

Under  Paaskud  af  at  gøre  dette  Raad  eller  Kollegium  sit  vigtige 
Kald  værdigt  tilforordnede  man  det  fire  eller  fem  nye  Medlemmer, 
om  hvem  man  vidste,  hvorledes  de  stod,  og  hvor  lette  de  var  at  paa- 
virke. Kongen  optraadte  endnu  en  Gang  i  Raadet,  efter  at  han  havde 
givet  det  denne  anselige  Skikkelse,  og  medbragte  et  Udkast  til  en  For- 

retningsorden,  der  var  opsat  paa  Tysk,  efter  hvad  man  troede  af  Sal- 
dern  eller  af  Kabinetssekretæren  Schumacher.  Han  gav  dem  to  Ti- 
mer til  at  gennemgaa  det,  fremsætte  Indvendinger  og  foreslaa  de  For- 
andringer, som  Raadet  maatte  finde  nødvendige,  førend  Udkastet  fik 
kongelig  Stadfæstelse.  Der  manglede  blot  en  eneste  Ting  i  Udkastet : 
der  var  ikke  nævnt  det  mindste  om  det  Formaal,  med  hvilket  Kolle- 
giet var  oprettet,  nemlig  at  give  Bønderne  Frihed  for  deres  Person. 
Kollegiet  selv  vogtede  sig  vel  for  at  gøre  opmærksom  paa  denne  Ude- 
ladelse, og  Kongen  tog  sit  Papir  igen,  som  han  sikkert  ikke  havde 
læst.  Desuagtet  havde  der  endda  været  meget  tilbage  at  udrette,  om 
man  havde  villet ;  men  intet  at  udrette  og  paa  samme  Tid  synes 
stærkt  optaget  var  Lederens  store  Maal,  og  det  lykkedes  ham  kun 
alt  for  godt.  Man  skrev  umaadelig  meget,  modtog  Bønskrifter,  udfær- 
digede Befalinger,  kundgjorde  endog  Anordninger;  man  foretog  Re- 
former paa  Kongens  Godser;  men  Udfaldet  blev  blot,  at  man  i  Stedet 
for  at  gennemføre  en  nyttig  Reform  udsaaede  Spirer  til  Misfornøjelse 
og  Uro  blandt  Bønderne  ved  at  lade  dem  se,  at  de  ved  deres  Lod 
havde  Krav  paa  Kongens  faderlige  Deltagelse  og  ogsaa  havde  frem- 
kaldt den,  medens  deres  Lidelser  ikke  blev  lindrede  og  senere  endda 
øgede*). 

I  Virkeligheden  var  disse  saakaldte  faderlige  Følelser  hos  Kongen 
kun  et  Blændværk,  Aldrig  har  man  set  en  mere  gennemført  Sløvhed 
end  hos  denne  ulykkelige  Fyrste.  Allerede  før  min  Afrejse  havde  jeg 
iagttaget,  hvorledes  de  svage  Spor  af  moralsk  Holdning,  som  jeg  uop- 
hørlig havde  stræbt  at  opelske  og  fæstne  i  hans  Sjæl,  forsvandt  og 
udslettedes.  Han  paavirkedes  ikke  længere  af  Hensynet  til  det  almene 
Bedste,  af  Skaansomhed  og  Hensynsfuldhed  mod  Enkeltmand,  af 
Trang  til  at  blive  afholdt  og  gøre  sig  fortjent  dertil,  ikke  en  Gang  af 
Attraaen  efter  at  vinde  Hæder.  De  Midler,  hvormed  jeg  hver  eneste 
Dag  havde  forebygget  Daarskaber  i  deres  Udbrud,  virkede  næsten 
ikke  længer  eller  paavirkede  ham  endog  i  modsat  Retning.    Ofte  til- 

*)  Talen  er  her  om  Tiden  mellem  disse  Begivenheder  og  Kronprinsens 
Optagelse  i  Statsraadet;  thi  siden  blev  Planen  om  Stavnsbaandets  Løs- 
ning genoptaget  og  udført. 

lod  han  sig  Handlinger,  som  jeg  havde  villet  faa  ham  fra,  fordi  jeg 
havde  varet  ham  ad,  at  han  derved  vilde  volde  andre  Smerte  og  blive 
mindre  afholdt.  Han  havde  sat  sig  for  at  være  rasch,  det  vil  sige  op- 
farende, voldsom,  halsstarrig  og  egenraadig,  og  dette  ene  Ord  fik  ham 
til  at  begaa  tusinde  Dumheder.  Alt  i  alt  havde  jeg  næsten  ikke  mere 
nogen  Indflydelse  undtagen  ved  en  sidste  Smule  Overlegenhed,  og 
fordi  han  var  bange  for  mine  ubelejlige  Veklager ;  det  var  begyndt  at 
gaa  op  for  mig,  at  hvad  jeg  oprindelig  havde  anset  for  ungdommelig 
Opbrusen  og  Følgerne  af  den  ubegrænsede  Frihed,  der  fulgte  umiddel- 
bart ovenpaa  den  strengeste  Tvang,  i  Virkeligheden  stammede  fra  en 
Forstyrrelse  i  Hjernen. 

Den  Omsorg,  han  viste  for  at  fortie  sine  hemmelige  fikse  Idéer 
for  mig,  havde  gjort,  at  jeg  maatte  indskrænke  mig  til  usikre,  sørge- 
lige Gisninger  derom;  jeg  maatte  anse  ham  enten  for  afsindig  eller  i 
Bund  og  Grund  fordærvet.  De  Forvildelser,  som  han  straks  efter  min 
.Afrejse  kastede  sig  ud  i,  og  som  jeg  hidtil  havde  holdt  en  Smule  igen 
paa,  lod  mig  til  sidst  blive  staaende  ved  den  første  af  de  tvende  Mu- 
ligheder. Mylady  forøgede  i  høj  Grad  hans  Onde  ved  de  Udskejelser, 
hun  forførte  ham  til.  En  Morgen  saa'  man  ham  ved  højlys  Dag  komme 
ud  fra  hende  i  en  graa  Dragt  uden  Ordensbaand,  i  den  Tro,  at  han  var 
godt  forklædt.  Hun  havde  drukket  ham  fuld.  Almuen  havde  snart 
genkendt  ham  og  forfulgte  ham  med  Hujen  og  Forhaanelser  lige  til 
Slotsporten,  hvor  Livvagten  gjorde  Honnør  for  ham,  og  derved  satte 
det  foregaaende  Optrin  i  en  Kontrast,  som  maatte  gaa  enhver  til 
Hjerte.  Denne  Mylady  ledsagede  ham  i  Selskab  med  et  Par  forklædte 
Tjenere  og  Hoffolk  gennem  Gaderne  de  følgende  Nætter ;  her  løb 
de  om  og  fornærmede  dem,  de  mødte,  og  flere  Gange  fik  de  Prygl. 
Saaledes  anvendte  de  en  hel  Nat  (Myiady  var  da  i  Officersuniform, 
Holck  og  en  fjerde  Person  bedre  forklædte)  paa  at  hærge  nogle  be- 
rygtede Huse,  hvor  de  kastede  Bohavet  ud  ad  Vinduerne  efter  at 
have  pryglet  og  forjaget  Nymferne  med  Slag  af  den  flade  Klinge. 
Vægterne  kom  til  for  at  stifte  Fred ;  men  da  de  havde  genkendt  Ger- 
ningsmændene, indskrænkede  de  sig  til  at  hindre  den  sammenstim- 
lede Folkehob  i  at  tage  de  mishandlede  i  Forsvar.    Den  Forbrydelse, 

hvori  disse  urene  Tilholdssteders  Beboere  havde  gjort  sig  skyldige, 
var  at  have  talt  ilde  om  deres  Medbejlerske  Mylady. 

Det  var  nær  ved  at  komme  saa  vidt,  at  ikke  en  Gang  hæderlige 
Mennesker  turde  have  tilladt  sig  en  saadan  Frihed.  Mylady  havde  be- 
væget sin  Elsker  til  at  købe  hende  en  Gaard  i  Byen,  gøre  hende  til 
Baronesse  og  kort  sagt  lade  hende  nyde  de  samme  Udmærkelser, 
hvormed  saa  mange  af  hans  ophøjede  Forgængeres  Friller  var  bleven 
overøste.  Men  nu  satte  Ministrene  sig  dog  for  at  faa  hende  standset 
og  bad  Schimmelmann  og  Saldern  om  Hjælp.  Den  sidste  fulgte  med 
dem  til  Kongen  og  fravristede  ham  en  Ordre  om  at  lade  hende  bort- 
føre. Man  sendte  hende  til  Hamburg,  hvor  hun  blev  indespærret  i 
et  Tugthus ;  men  senere  satte  Struensee  hende  i  Frihed. 

I  det  Indre  af  Slottet  var  Udskejelserne  af  en  anden  Art.  Det  var 
en  af  Hans  Majestæts  Fornøjelser  at  lade  sig  prygle  af  Grev  Holck, 
og  man  paastaar  endogsaa,  at  Yndlingen  drev  Revselserne  til  det  yder- 
ste og  derved  udvirkede  enten  Pengesummer  for  sig  selv  eller  Ud- 
nævnelser for  sine  Venner.  Ved  andre  Lejligheder  lagde  Hans  Maje- 
stæt sig  paa  Gulvet  og  forestillede  en  Forbryder  paa  Hjulet;  en  af 
Yndlingene  spillede  Bøddelens  Rolle  og  lod,  som  han  udførte  Rad- 
brækningen med  en  Papirrulle. 

Medens  jeg  endnu  opholdt  mig  ved  Hoffet,  havde  jeg  været  Vidne 
til,  hvorledes  denne  grimme  og  forrykte  Leg  var  opkommen.  En 
Sergent  ved  Navn  Morl,  en  født  Sachser,  der  med  afskyelig  Troløs- 
hed havde  myrdet  sin  Velgører,  i  hvis  Hus  han  levede,  for  at  kunne 
stjæle  Regimentskassen,  blev  dømt  i  Overensstemmelse  med  en  kon- 
gelig Forordning,  som  paa  en  skrækkelig  Maade  skærpede  Lovens 
S.traf  for  Mord  af  særlig  Art.  Da  jeg  ansaa  saadanne  indviklede  Hen- 
rettelsesmaader  for  et  unyttigt  Barbari  og  navnlig  var  bange  for,  at 
Kongens  Hjerte  skulde  fordærves,  hvis  han  kom  i  Vane  med  at  paa- 
byde dem  med  sin  Underskrift,  bad  jeg  Saint-Germain  indstændigt 
om  kun  at  forelægge  Dommen  i  Følge  med  et  Forslag  til  dens  For- 
mildelse. Det  lovede  han  mig,  men  han  holdt  ikke  sit  Ord  synderlig 
godt.  Kongen  underskrev  uden  Indvendinger  en  Dom,  som  man 
maatte  gyse  ved  at  læse ;  men  den  sælsomme  Straf  gjorde  et  blivende 
Indtryk  paa  hans  Indbildningskraft.    Han  ønskede  at  overvære  Hen- 

rettelsen  og  se,  i  hvilken  Grad  man  kunde  udholde  Smerten  med 
Standhaftighed.  Hvis  dette  Forsæt  havde  været  mindre  fast,  vilde  jeg 
have  haft  Tid  nok  til  at  modarbejde  det ;  thi  de  danske  Domstole  har 
den  mere  fromme  end  forstandige  Brug  at  tilstaa  de  dødsdømte  en 
Frist,  stundom  paa  flere  Maaneder,  til  at  berede  deres  Sjæl  til  Døden. 
Morl  fik  Tid  til  at  lade  sig  undervise  i  Religionen,  og  til  Held  for  sin 
Frelse  kom  han  i  Hænderne  paa  en  Præst,  som  var  præget  af  Grev 
Zinzendorfs  Anskuelser,  og  som  gjorde  ham  til  en  udvalgt  og  genfødt 
Kristen.  Da  han  var  naaet  saa  vidt,  bad  han  selv  om  at  blive  hen- 
rettet for  (sagde  han)  ad  denne  Vej  at  forenes  med  sin  kærlige  Frel- 
ser og  efter  ligesom  Jesus  at  have  lidt  en  vanærende  Straf  komme 
til  at  nyde  en  uudsigelig  Glæde  i  hans  Skød.  Sluffen,  paa  hvilken 
han  skulde  slæbes  af  Sted,  kaldte  han  en  Triumfvogn ;  han  sammen- 
lignede de  Tænger,  hvormed  han  skulde  knibes,  med  Hudstrygningen, 
og  Hjulet,  som  skulde  give  ham  Naadestødet,  var  for  ham  det  Kors, 
der  skulde  udsone  alt.  Han  forfattede  Salmer,  der  blev  trykt  og  sun- 
get paa  Gaderne  til  stor  Opbyggelse  for  Menigmand.  Da  Tiden  kom, 
udholdt  han  uhørte  Lidelser  med  en  Martyrs  Standhaftighed  og  hellige 
Begejstring,  medens  hans  medskyldige,  der  var  mindre  brødefuld  og 
straffedes  lidt  mindre,  men  var  svagere,  opgav  Aanden  i  en  frygtelig 
Fortvivlelse.  Jeg  forudsaa,  at  der  vilde  komme  en  Tid,  da  Folket 
paakaldte  denne  Morl  som  en  Helgen. 

Efter  at  have  gjort  mit  Bedste  for  ved  de  mest  indtrængende 
Grunde  at  faa  Kongen  fra  at  overvære  denne  elendiges  Lidelser, 
mente  jeg  at  kunne  holde  ham  tilbage  ved  at  nægte  at  følge  med ; 
men  Sperling  tilbød  sig  og  førte  ham  derhen  i  en  tarvelig  Hyrevogn, 
i  hvilken  de  ikke  blev  genkendte*). 

Foruden  de  skadelige  Følger,  som  jeg  frygtede  deraf,  avlede  dette 
Skue,  efter  hvad  jeg  senere  fik  at  vide,  nye  fikse  Idéer  i  denne  ulyk- 


*)  I  Danmark  har  Almuen  den  Tro,  at  hvis  Kongen  tilfældigvis  eller  paa 
anden  Maade  kommer  forbi  Retterstedet,  naar  man  er  i  Færd  med  at 
henrette  en  Forbryder,  har  denne  Ret  til  Benaadning.  Hvilket  Oprør 
vilde  ikke  Kongens  letsindige  Streg  have  fremkaldt,  hvis  han  var  ble- 
ven bemærket  af  sine  Undersaatter!  ^ 

kelige  Fyrstes  Sind.  Til  visse  Tider  kunde  han  paastaa,  at  han  selv 
var  Morl.  der  var  undsluppen  af  Retfærdighedens  Hænder,  og  at 
man  kun  havde  henrettet  et  Fantom.  Hin  Leg  med  at  efterligne 
en.  der  radbrækkedes,  opfyldte  hans  Hjerne  med  mørke  Forestillin- 
ger og  øgede  hans  Hang  til  Grusomhed  og  Tungsind. 

Den  Rejseplan,  han  lige  siden  Tronbestigelsen  havde  været  op- 
taget af,  hang  sammen  med  hans  andre  Særheder.  Han  havde  altid 
haabet  at  kunne  bevare  et  fuldkommen  Incognito;  han  ønskede  at 
glide  ganske  stille  ud  i  Mørket  og  indbildte  sig  som  Følge  af  sin  Me- 
lankoli, at  han  under  en  anden  Skikkelse  vilde  kunne  undfly  de  mørke 
Tanker,  der  forfulgte  ham.  For  øvrigt  regnede  han  nu  ogsaa  de  for- 
skellige Eventyr,  som  han  havde  glædet  sig  til.  førend  hans  Vanvid 
havde  gjort  saadanne  Fremskridt,  til  de  Prøvelser,  der  skulde  gaa 
forud  for  den  lykkelige  Tid,  da  han  fik  en  ny  Skikkelse,  den  Tid,  da 
han  vilde  være  bleven  fuldstændig  haard.  noget,  han  stedse,  omend 
i  al  Hemmelighed,   optoges  mere  og  mere  af. 

Rejsen  var  noget,  der  tiltalte  Yndlingen,  thi  han  vilde  gerne  træde 
frem  i  denne  Egenskab,  og  han  haabede  at  vække  den  samme  Op- 
sigt udenlands  som  hjemme.  Alt  hvad  der  lignede  Ødselhed  faldt 
stærkt  i  hans  Smag.  Han  havde  allerede  forødt  den  Formue,  han 
havde  faaet  med  en  ung  Kone.  efter  hvem  han  nylig  var  bleven 
Enkemand,  og  mange  Penge,  han  havde  faaet  af  Kongen.  Mini- 
strene havde  i  Førstningen  modsat  sig  Rejsen,  men  til  sidst  havde 
de  ladet  sig  overvinde  ved  Grev  Holcks  store  Imødekommenhed 
overfor  dem.  Han  skaffede  dem  alt,  hvad  de  ønskede,  og  blandede 
sig  ikke  i  Regeringssagerne,  naar  man  blot  lukkede  Øjnene  for 
hans  Rutten.  Til  sidst  fik  man  en  Overenskomst  i  Stand  :  Ministrene, 
der  ikke  længer  kunde  nægte  at  gaa  ind  paa  Rejseplanen,  men  med 
Rette  var  bange  for  alt  det,  der  kunde  faa  Underskrift,  hvis  Kon- 
gen, enevældig  og  vild  som  han  var,  overlodes  til  sine  Yndlinge 
og  til  Udlændinge,  formaaede  ham  til  at  tage  Grev  Bernstorff  med 
sig  til  Varetagelse  af  Statssagerne,  og  for  at  det  ikke  skulde  mangle 
paa  Penge,  gav  man  ham  Baron  Schimmelmann  ved  Siden.  Dette 
var  en  Sachser  (andre  siger,  at  han  stammede  fra  Stettin),  der  først 
havde  været  Baadfører  pjaa  Elben  og  fragtet  Varer  mellem  Dresden 

og  Hamburg,  hvorpaa  han  havde  givet  sig  til  at  handle  for  egen 
Regning  og  havde  spillet  Fallit.  Lidt  efter  lidt  var  han  imidlertid 
kommen  paa  Fode  igen,  saa  han  fik  sin  gømle  Gæld  betaU  og  tjente 
meget  paa  at  levere  Foder  til  de  preussiske  Hære ;  men  da  han  der- 
efter blev  bange  for,  at  Kongen  af  Preussen,  hvis  han  opdagede, 
hvor  meget  han  havde  tjent,  skulde  tvinge  ham  til  at  give  det  fra 
sig  igen,  tyede  han  til  Altona. 

Danmark  ,har  stedse  modtaget  de  Indvandrere,  som  medbragte 
Formue.  Denne  fremmede  havde  desuden  Gaver  som  Finansmand, 
og  han  gjorde  sig  uundværlig  under  en  øjeblikkelig  Forlegenhed. 
Han  tjente  meget  hos  Regeringen  ved  Finansoperationer,  hvor  han 
paa  én  Gang  var  Laaner  og  Raadgiver.  Han  købte  to  Godser  af 
Kronen  i  Nærheden  af  Hamburg  og  af  en  Mand  i  Jylland  Godset 
Lindenborg,  der  blev  gjort  til  Baroni.  Han  havde  ogsaa  erhvervet 
sig  kongelige  Ejendomme  paa  Øerne  og  drog  stor  Vinding  af  dem. 
Sommeren  tilbragte  han  i  Hamburg  og  dets  Omegn  i  sin  Egenskab 
af  Gesandt  ved  de  nedersachsiske  Stater;  om  Vinteren  kom  han 
til  København  af  Hensyn  til  Finansoperationerne.  Skønt  han  drev 
disse  saaledes,  at  han  ikke  glemte  sig  selv,  har  det  altid  været  min 
Tro,  at  han  gjorde  meget  Gavn,  saa  ringe  var  den  Indsigt,  hvormed 
disse  Sager  var  bleven  ledede  før  hans  Tid.  Foruden  Barontitlen 
havde  han  Titel  af  Storskatmester  og  var  Ridder  af  Dannebrog.  Der 
gaves  kun  faa  vigtige  Sager,  hvori  han  ikke  blandede  sig.  Russerne 
havde  støttet  ham  og  brugt  ham,  og  under  de  forskellige  Omvælt- 
ninger ved  Hoffet  spillede  han  stedse  en  Rolle  og  bevarede  sin  Ind- 
flydelse, hvortil  hans  smidige  Karakter  og  hans  Aandsevner  ikke 
bidrog  mindre  end  hans  umaadelige  Formue. 

Da  Saldern  ikke  kunde  følge  Kongen  og  desuden  gemte  sine 
Kræfter  til  noget  vigtigere,  fik  han  en  Major  Diiring,  der  fra  rus- 
sisk Tjeneste  var  gaaet  over  i  dansk,  optaget  i  Følget  som  Adjudant, 
for  at  han  skulde  passe  paa,  hvad  der  vedkom  Underhandlingerne. 
Medens  Udnævnelsen  af  Rejseledsagerne  stod  paa,  anmodede  Brandt 
Kongen  om  en  særlig  Audiens,  og  i  denne  gik  han  løs  paa  Holck  i 
en  indstuderet  Tordentale  og  søgte  at  overbevise  Kongen  om,  at 
denne   Yndling,   saa  overøst   han   var  med   Gaver,   Embeder  og  alle 

Slags  Gunstbevisninger,  ikke  viste  sin  Velgører  den  Hengivenhed, 
han  skyldte  ham,  men  ved  vigtige  Lejligheder  havde  svigtet  ham 
for  ikke  at  give  Slip  paa  sine  Fornøjelser,  og  at  desuden  saadan  et 
Valg  ikke  var  egnet  til  at  gøre  Hans  Majestæt  Ære  i  de  fremmede 
Nationers  Øjne,  da  de  vilde  dømme  om  Fyrsten  efter  en  saa  værdi- 
løs Yndling.  løvrigt,  tilføjede  han,  sagde  han  intet  her  under  fire 
Øjne,  som  han  ikke  var  rede  til  offentligt  at  staa  ved,  og  derfor 
overrakte  han  Hans  Majestæt  et  skriftligt  Uddrag  af,  hvad  han  nu 
havde  udviklet  for  ham.  Han  gik  just  ikke  saa  vidt,  hverken  i  sin 
Tale  eller  i  sin  Betænkning,  som  til  rent  ud  at  sige.  at  naar  man 
vilde  vælge  en  nyttig  og  glimrende  Ledsager,  burde  man  tage  ham 
i  Stedet  for  hans  Medbejler,  men  det  var  den  egentlige  Mening  af 
begge  Dele.  Kongen  tog  det  tilsyneladende  meget  godt  op,  men 
Dagen  efter  sendte  han  sin  Hofbadskær  til  ham  for  at  aarelade  ham, 
og  den  følgende  Dag  fik  han  Ordre  til  at  trække  sig  tilbage  til 
Landskabet  Oldenburg.  Han  havde  hverken  noget  Embede  eller 
nogen  Aarpenge  længer,  og  Grev  Bernstorff  lod  ham  da  faa  en 
supernumerær  Ansættelse  med  en  lille  Aarpenge  i  Landskabets  Re- 
gering. Efter  at  have  kedet  sig  nogen  Tid  dér,  smuttede  han  bort, 
medens  Kongen  var  i  Paris,  og  begav  sig  did  i  det  Haab,  at  han 
skulde  finde  Forbundsfæller  dér,  og  at  denne  Skueplads,  hvor  han 
troede,  han  før  havde  vist  sig  til  sin  Fordel,  vilde  egne  sig  bedre  til 
at  fortrænge  Yndlingen.  Men  dér  ventede  den  rene  Elendighed  ham 
kun ;  han  kunde  ikke  en  Gang  faa  Kongen  i  Tale,  og  Grev  Holck 
maatte  lægge  et  godt  Ord  ind  for  at  skaffe  ham  en  Naadegave  af 
hundrede  Louisdorer,  der  satte  ham  i  Stand  til  at  rejse  tilbage. 

Hans  Ven  Struensee  var  med  i  Følget.  Det  var  endelig  lykkedes 
ham  at  komme  til.  takket  være  Greverne  Rantzau,  Fader  og  Søn, 
der  ved  deres  Indflydelse  havde  formaaet  Grev  Holck  til  at  faa  ham 
udnævnt  til  kongelig  Rejselæge.  Han  vandt  fra  nu  af  ved  sin  store 
Flid  og  Opmærksomhed  en  Del  af  den  Gunst,  hvortil  hans  Beskyttere 
havde  bestemt  ham,  og  som  han  siden  ogsaa  opnaaede.  Men  saa 
længe  Holck  bevarede  sin  Indflydelse,  var  det  umuligt  at  faa  Brandt 
kaldt  tilbage,  efter  at  han  havde  fornærmet  ham  saa  grovt. 

Rejsen  varede.  Opholdet  i  Holsten  iberegnet,  omtrent  otte  Maa- 

neder,  fra  den  6te  Maj  1768  til  den  14de  Januar  1769.  Jeg  over- 
lader det  til  Bladene  og  Aviserne  at  gaa  nøjere  ind  paa  Opholdsste- 
derne. Ceremoniellet,  Festerne,  Kongens  Udnævnelse  til  Doctor  i 
Oxford  og  Cambridge,  til  Medlem  af  Londons  Borgerskab  og  Guld- 
smedelav, de  Foræringer,  der  udveksledes,  de  Medailler,  der  blev 
slaaede  til  Ære  for  ham,  de  Vittigheder,  Pariserne  tillagde  ham,  de 
Vers,  de  lavede  til  hans  Pris*).  Englændernes  Forekommenhed  og 
de  Æresbevisninger,  de  ydede  ham,  prægede  sig  dybt  i  hans  Fore- 
stillingskreds, og  han  gav  mig  glimrende  Skildringer  deraf,  da  jeg 
atter  fik  ham  at  se. 

I  Tyskland,  Holland,  Flandern  og  England  røbede  hans  Vanvid 
sig  for  de  Fremmede ;  og  selv  førend  han  forlod  sine  egne  Lande, 
styrkedes  jeg  ikke  lidet  i  den  Mistanke,  jeg  tidligere  havde  fattet, 
ved  de  udførlige  Beretninger,  mine  Korrespondenter  sendte  mig  om 
hans  Adspredelser  under  Opholdet  paa  Travendal.  Der  bredte  sig 
i  nogen  Grad  Rygter  herom,  og  Grev  Rantzau  spurgte  mig  om  min 
Mening.  Jeg  gav  ham  intet  Svar,  da  jeg  hverken  vilde  tilstaa  en  saa 
smertelig  Sandhed  eller  bestride  de  Vidnesbyrd,  som  hver  eneste  Dag 
gav  denne  Sandhed  til  Kende. 

Selv  i  Frankrig,  hvor  dog  Smigeren  udbredte  saa  meget  om  ham, 
og  de,  der  kun  saa  et  Glimt  af  den  høje  Gæst,  var  forud  indtagne 
for  ham,  blev  de,  der  hver  Dag  havde  Adgang  til  ham  og  saaledes 
kunde  iagttage  og  følge  ham,  opmærksomme  paa  hans  indre  Forvir- 
ring og  fik  Lejlighed  til  at  høre  ham  pludselig  komme  med  vilde  Ud- 
talelser. De  lagde  desuden  Mærke  til,  at  naar  han  saaledes  glemte 
sig  selv,  kunde  et  Øjekast  fra  Holck  faa  ham  til  at  tage  sig  sammen. 
Medens  Rejsen  stod  paa,  levede  de  tre  Dronninger,  hans  Ægtefælle, 


*)  Alle  disse  Smigrerier  har  man  optaget  i  Almanach  des  Muses  for  1769, 
S.  28,  47,  59,  92,  111,  123,  for  ikke  at  nævne  andre  Tidsskrifter.  De 
Digtere,  som  har  nogen  Moralitet  og  virkelig  Følelse,  burde  sammen- 
ligne disse  Artikler  med  den  sande  Sammenhæng,  og  de  vil  da  vogte 
sig  for  at  rose  levende  Fyrster,  saafremt  de  nødig  vil  komme  til  at 
rødme  over  deres  Lovtaler.  Skamløse  og  købte  Lovprisere  har  jeg  intet 
at  sige;  men  jeg  anfører  dette  Eksempel  for  deres  Skyld,  der  modtager 
og  betaler  dem. 

hans  Stifmoder  og  hans  Bedstemoder,  meget  fortroligt  og  i  fredelig 
Kedsommelighed  med  hinanden.  Dronning  Mathilde  rejste  sin  Ægte- 
mand et  Stykke  i  Møde,  og  de  holdt  deres  Indtog  i  København  i  aaben 
Vogn  under  Folkeskarens  Jubel.  Om  Aftenen  var  hele  Byen  illumi- 
neret. Menigmand  ventede  stadig  en  lykkelig  Forandring  og  kom 
aldrig  ud  af  den  Indbildning,  skønt  Haaber  Gang  paa  Gang  slog 
fejl. 

V. 

KONGENS  TILBAGEKOMST.  —  UROLIGHEDER   I   SVERIGE.  — 

RUSTNINGER    I    DANMARK.     —     STRUENSEES    FORBINDELSE 

MED    DRONNINGEN.    —    REJSE    TIL    HOLSTEN.    —    OPHOLD    I 

TRAVENDAL.  —  TRIUMVIRAT. 

Efter  Planen  skulde  Rejsen  have  varet  noget  længere ;  men 
den  Kedsomhed,  der  havde  foranlediget  den,  kortede  den  ogsaa  af. 
Led  ved  denne  uafbrudte  Række  af  Udflugter  og  Fester  lod  Kongen 
de  Grunde  komme  til  deres  Ret,  der  burde  have  holdt  ham  tilbage 
i  hans  Land,  foruden  dem,  der  i  den  sidste  Tid  maatte  kalde  ham 
hjem.  Man  havde  for  at  tilfredsstille  denne  ørkesløse  Rejselyst 
maattet  standse  med  Afbetalingen  af  Statsgælden  og  tynge  en  allerede 
overbyrdet  Befolkning  med  nye  Skatter.  Og  nu  var  Sparsomhed 
bleven  saa  meget  mere  nødvendig,  og  Kongen  eller  rettere  hans 
Ministre  bleven  saa  meget  mere  uundværlige  hjemme,  som  det  lod 
til,   at  der  forestod   en    Krig. 

Fra  den  Tid,  Sveriges  Folk  havde  taget  den  øverste  Magt  og 
overdraget  Rigsstyrelsen  til  Raadet  under  Kongens  Formandsskab, 
havde  dette  Land  stadig  været  Skuepladsen  for  indre  Stridigheder. 
Gæringen  var  bleven  heftigere  end  nogensinde,  nu  da  Kongen 
kun  havde  et  Skin  af  Myndighed.  Den  lavere  Adel,  som  kun  havde 
ringe  Forhaabning  om  at  komme  ind  i  Raadet,  hældede  over  til 
Fyrstens  Side ;  de  andre  Stænder  var  skinsyge  paa  en  Forsamling, 
der  underhaanden  tilranede  sig  Herskermagten.  Jo  mere  der  klage- 
des over  Raadet,  des  tilbøjeligere  blev  dette  til  at  gribe  til  tyranni- 
ske Midler  for  at  holde  sig  oppe.  Hoffet,  der  var  lige  saa  under- 
trykt som  det  store  Folk,   forsømte  ikke  at  puste  til   Misfornøjelsen 

og  holde  den  almindelige  Uvilje  ved  Lige,  og  næsten  hele  Kriger- 
standen var  Kongemagten  gunstig.  Frankrig,  der  altid  ved  Penge  og 
Rænker  havde  øvet  Indflydelse  paa  Raadet  og  Rigsdagene,  havde 
skiftet  Fremgangsmaade ;  i  Stedet  for  som  før  at  støtte  den  republi- 
kanske Regeringsform  havde  det  siaaet  sig  paa  Hoffets  Parti.  Dets 
Midler  kunde  ændres,  men  dets  Maal  var  uafbrudt  det  samme :  at 
have  Tyrkiet  paa  Ruslands  ene  Grænse  og  Sverige  paa  den  mod- 
satte for  ved  disse  Modstandere  at  binde  og  optage  et  Rige,  hvis 
Overvægt  i  Europa  og  Forbindelse  med  England  var  det  en  Anstøds- 
sten. Nu  havde  Erfaringen  fra  to  Krige  vist.  at  den  saakaldte  Lige- 
vægt mellem  Magterne  i  den  gældende  svenske  Forfatning  var  en 
Afmagtens  Ligevægt,  og  at  Frankrig  ved  at  faa  Riget  ud  i  en  Krig 
under  dets  Tvedragtstilstand  blot  skaffede  det  stort  Afbræk  uden 
haandgribeligt  Udbytte,  hvorimod  det  ved  at  samle  al  Kraft  under  en 
uindskrænket  Konge  vilde  blive  mægtigere  udadtil,  uden  at  det 
derfor  blev   vanskeligere  at  sætte   i   Bevægelse. 

Hofferne  i  Petersborg  og  København  var  forlængst  bleven  klare 
over  denne  Sandhed,  som  man  nu  først  begyndte  at  skimte  ved  Hof- 
fet i  Versailles,  men  saa  ganske  forskellige  Interesser  de  havde, 
mente  de  dog  altid  begge,  at  de  for  deres  Roligheds  Skyld  var  in- 
teresserede i  Sveriges  saakaldte  Frihed,  og  de  opretholdt  den  re- 
publikanske Regeringsform  ved  deres  Underhandlinger  og  ved  at 
øse  Penge  ud  paa  Rigsdagene. 

Det  var  bleven  en  Grundsætning  for  begge  Regeringer,  at  man 
burde  handle  i  Forening,  først  ved  fredelige  Midler,  men  at  man, 
naar  det  kom  til  Stykket,  hellere  burde  gribe  til  Vaaben  end  taale 
en  monarkistisk  Omvæltning  i  Sverige.  Denne  Overensstemmelse  i 
Grundsætninger  havde  været  Baandet  mellem  de  to  Magter,  og  ved 
Traktaten  af  1767  havde  man  fastslaaet,  hvorledes  man  vilde  hjælpe 
Hinanden,  hvis  der  udbrød  Uroligheder  i  Norden*). 


■)  Hvor  stor  en  Forkærlighed  man  end  kan  nære  for  den  republikanske 
Regeringsform,  kan  man  dog  ikke  undgaa  til  en  vis  Grad  at  blive  ind- 
taget mod  den  svenske  Forfatning,  naar  man  ser,  hvorledes  den  be- 
skyttedes af  to  Herskere,  som  selv  var  enevældige  og  var  Medbejlere  og 
Fjender  af  Landet. 


90 

Trods  dette  Forbund  ansaa  det  svenske  Hof  Forholdene  for  gun- 
stige til  atter  at  tage  Magten,  tilintetgøre  Raadets  Myndighed  og 
indskrænke  Stændernes  til  tomme,  brammende  Former.  Ikke  blot 
var  Kongen  af  Danmark,  hvis  Taabelighed  man  endnu  ikke  ret 
kendte,  fraværende,  men  dette  medførte,  at  ogsaa  den  Minister  var 
borte,  som  var  den  ovenfor  skildrede  Politiks  Ophavsmand  og  Støtte. 
Udgifterne  til  Kongens  Rejse  udtømte  Skatkammeret  i  den  Grad,  at 
de  Summer,  der  skulde  anvendes  til  at  skaffe  sig  et  Parti  paa  den 
svenske  Rigsdag,  ikke  indløb  regelmæssigt,  og  Kejserinden  maatte 
udrede  mere  end  fastslaaet.  Denne  Fyrstinde  var  paa  sin  Side  op- 
taget af  Tyrkerne,  over  hvem  hun  vandt  store  Sejre  og  ringe  For- 
dele med  en  uhyre  Bekostning  af  Mennesker  og  Penge. 

Opmuntret  af  sin  Dronning,  støttet  af  et  mægtigt  Parti  og  hjulpet 
af  sin  Søn,  der  allerede  udfoldede  de  Evner  og  den  Karakterstyrke, 
hvorved  han  til  sidst  naaede  sit  Maal,  foreslog  da  Kongen  af  Sve- 
rige i  Slutningen  af  Aaret  1768  at  fremskynde  Sammenkaldelsen  af 
den  Rigsdag,  der  skulde  holdes  Aar  1770,  for  at  den  kunde  imøde- 
komme Nationens  Klager.  Da  det  ikke  lykkedes  ham  at  vinde  Fler- 
tal herfor,  erklærede  han,  at  da  Statens  Ulykker  havde  naaet  deres 
højeste,  kunde  han  ikke  længere  udøve  nogen  som  helst  Virksom- 
hed, førend  Stænderne  var  sammenkaldte.  Han  regnede  sin  Tilbage- 
træden for  en  midlertidig  Tronfrasigelse,  der  vilde  tvinge  Raadet 
til  for  Tronledighedens  Skyld  at  gøre,  hvad  det  afslog  at  gøre  for 
at  raade  Bod  paa  Statens  Ulykker. 

Men  denne  Forsamling,  beruset  som  den  var  af  sin  Magt  og 
forblindet  af  Frygt  for  at  miste  den,  gav  en  Lov,  der  var  udstedt 
1756,  Anvendelse  paa  den  nuværende  Situation.  Da  havde  Stæn- 
derne erklæret,  at  for  det  Tilfælde,  at  Kongen  skulde  vise  Betænke- 
ligheder ved  at  underskrive  de  Beslutninger.  Raadet  med  Stemme- 
flerhed havde  fattet,  kunde  man  sætte  Kongens  Navn  under  med 
et  Stempel.  Raadet  hævdede  altsaa,  at  et  Navnestempel  maatte  kunne 
være  godt  nok  til  at  føre  Forsædet  i  det  ligesom  Karl  den  Tolvtes 
Støvle,  og  det  erstattede  den  udøvende  Kongemagt  med  en  Slags 
Talisman.    Denne  sælsomme  Beslutning  vilde  være  bleven  sat  igen- 

nem,  hvis  ikke  de  forskellige  Domstole  og  Kontorerne,  hvorfra 
Admiinistrationen  foregik,  havde  nægtet  at  gøre  Tjeneste  med  den 
Begrundelse,  at  Kongens  Tronfrasigelse  lammede  deres  Virksomhed. 
Da  Raadet  nu  saa  sig  nødsaget  til  at  sammenkalde  Rigsdagen,  be- 
stemte det,  at  den  skulde  holdes  i  Norrkoping,  fordi  det  i  Stockholm 
frygtede  for  Livvagten,  Matroserne,  Garnisonen  og  selv  for  Borger- 
skabet. Ved  denne  Foranstaltning  nødtes  det  til  at  dele  sig  i  to 
Kamre,  hvoraf  det  ene  blev  i  Stockholm,  medens  det  andet  flyttede 
til  den  By,  man  havde  udset. 

Jeg  skal  senere  fortælle  nøjere  om  disse  Hændelser ;  her  maa 
det  være  nok  at  sige,  at  Rigsdagen  i  Førstningen  viste  sig  afgjort 
gunstig  stemt  for  Kongens  Planer.  Den  afsatte  Raadsherrerne  af 
det  republikanske  Parti,  foreslog  i  deres  Sted  Mænd,  der  var  Hoffet 
mere  velkomne,  og  efter  at  have  givet  flere  Love  i  samme  Aand, 
forlagde  den  sit  Sæde  til  Stockholm.  Men  dette  sidste  Held  syntes 
ogsaa  at  have  udtømt  Kongens  Indflydelse,  og  Rigsdagsafskeden,  der 
er  en  Gentagelse  af  de  vedtagne  Beslutninger  og  saa  at  sige  den 
døende  Forsamlings  Testamente,  blev  ikke  gunstigere  for  den  konge- 
lige Myndighed  end  de  foregaaende  Rigsdages. 

I  Sverige  tilskreves  dette  pludselige  Omslag  Baron  Pechlin,  en 
rig  og  anset  Mand,  der  regnedes  for  uafhængig  af  begge  Partier,  og 
som  efter  længe  at  have  støttet  Hoffets  Planer  pludselig  faldt  fra. 
Det  kan  gerne  være,  at  denne  Partifører  har  draget  nogle  Stemmer 
med  sig;  men  flere  købte  Rusland.  Dertil  kom,  at  denne  Magt  og 
Danmark  syntes  at  true  Grænserne  i  Samvirken  og  lod  deres  Eskadrer 
krydse  i  Østersøen.  Hoffet  var  ikke  forberedt  paa  at  gøre  Modstand. 
Det  evnede  paa  Grund  af  sin  Pengemangel  hverken  at  modarbejde 
de  to  Magters  underhaands  Rænkespil  i  det  indre  eller  at  samle 
Rigets  Krigsmagt  til  Lands  og  til  Vands  mod  dem.  At  dette  var  Aar- 
sagen  til  Omslaget  i  Stemmerne,  fremgaar  klart,  naar  man  sammen- 
stiller Tidspunkterne  for  de  forskellige  Begivenheder.  I  Juni  Maa- 
ned  laa  en  dansk  Eskadre  sejlklar  ved  København,  og  Svenskerne 
havde  kun  to  Linieskibe  at  sætte  imod  den.  Den  20nde  September 
forstærkedes  den   af  en   russisk    Eskadre,    og  den   28nde   i   samme 

Maaned  begyndte  Rigsdagsforhandlingerne  at  gaa  Hoffet  imod. 
Eskadrerne  krydsede  i  Fællesskab  i  Oktober  og  November,  og  Rigs- 
dagen opløstes  i  Begyndelsen  af  det  følgende  Aar. 

Medens  de  danske  Ministre  glædede  sig  over,  at  det  gik  saa  godt, 
laante  deres  Herre  ofte  paa  Tomandshaand  Øre  til  en  tilsyneladende 
ubetydelig  Mand,  der  modarbejdede  deres  Grundsætninger,  nemlig 
Doktor  Struensee.  Han  havde  paa  Kongens  Rejse  taget  sig  af  hans 
Helbred  og  undertiden  af  hans  hele  Levevis,  og  det  var  Ministrene 
selv.  som  havde  holdt  ham  tilbage  hos  Kongen.  Han  erklærer  i  sit 
Selvforsvar*),  at  paa  Rejsen  og  i  de  seks  første  Maaneder  efter  Hjem- 
komsten blandede  han  sig  ikke  i  nogen  som  helst  andre  Sager  end 
dem,  der  vedkom  hans  Stilling  som  Læge  og  senere  som  Forelæser, 
og  at,  hvis  han  talte  om  Regeringsvæsen,  var  det  kun  i  al  Al- 
mindelighed, uden  at  han  gav  det  Anvendelse  paa  Danmark  eller  de 
foreliggende  Forhold.  Men  af  det  samme  Skrift  ser  man,  hvad  man 
ogsaa  véd  ad  anden  Vej,  at  han  i  lange  Tider  havde  haft  Planer  om 
en  fuldstændig  Reform  af  Danmark  for,  som  han  sagde,  at  gøre  godt 
i  det  store  ved  Foranstaltninger,  der  vilde  faa  de  mest  vidtrækkende 
Følger.  Man  véd  ligeledes,  at  hans  Venner,  der  kendte  hans  dri- 
stige og  beslutsomme  Karakter,  lige  fra  han  først  ansattes  ved  Hof- 
fet, spaaede,  at  han  før  eller  senere  vilde  blive  Hersker  dér. 

Det  var  en  Grundsætning  hos  ham,  at  en  Stat  ikke  bør  blande 
sig  i  sine  Naboers  indre  Anliggender,  og  at  Danmark  navnlig  ikke 
burde  udgive  nogen  som  helst  Penge  i  Sverige  for  at  standse  den 
uindskrænkede  Magts  Udvikling.  Om  Kongen  allerede  paa  dette 
Tidspunkt  havde  tiltraadt  denne  Grundsætning,  véd  jeg  ikke  — 
senere  som  helt  vanvittig  forkyndte  han  den  for  mig  — ,  men  i 
Reglen  gik  hans  Mening  ikke  igennem  i  Statsraadet.  Struensee  var 
nu  saa  snild  at  bringe  Kongen  til  at  føle  sig  krænket  herover,  bilde 
ham  ind,  at  han  havde  Regeringsgrundsætninger,  og  endog  formaa 
ham  til  at  sætte  dem  i  Pennen  og  endeMg  faa  ham  til  at  tro,  at  de 


*)  Et  interessant  Skrift,  som  han  affattede  til  Bedste  for  sine  Dommere, 
medens  hans  Proces  stod  paa.  Det  er  trykt  1773,  uden  Angivelse  af 
Trykkested,  i  Samlingen :  Schriften,  die  in  Sachen  des  ehemaligen 
Grafen  Struensee,  etc. 

Foranstaltninger,  han  indgav  ham  Tanken  om,  stammede  fra  ham 
selv,  og  kun  var  Anvendelsen  af  de  Grundsætninger,  han  havde 
affattet.  Denne  nye  Yndling  forstod  godt,  at  Kongens  Karakter  var 
alt  for  flygtig,  til  at  han  kunde  beherske  ham  ene  Mand  uden  Bi- 
stand. Saa  snart  han  vilde  vie  sig  til  Statens  Sager,  maatte  han  have 
et  paalideligt  Menneske,  der  til  en  vis  Grad  kunde  paatage  sig  den 
stadige  Opmærksomhed  overfor  Kongen  og  Yndlingegerningen  inden 
Døre,  og  da  han  var  en  stor  Kvindeven,  paastaar  man,  at  han  fra 
først  af  havde  tænkt  sig,  at  Kongen  skulde  have  en  foregiven  Elsker- 
inde, hvis  virkelige  Elsker  han  selv  skulde  være.  Til  dette  Øjemed 
havde  han  udset  en  ung,  indtagende  Kvinde,  der  besjæledes  af  sand 
Fædrelandskærlighed,  men  var  alt  for  republikansk  sindet  til  at  kunne 
leve  ved  Hoffet.  Det  var  en  Fru  Gabel,  født  Rosenkrantz*).  Han 
var  begyndt  med  at  indbilde  hende,  at  Kongen  var  bleven  et  helt 
nyt  Menneske  paa  sin  Rejse,  elskværdig  og  forekommende,  arbejds- 
dygtig og  velsindet.  Han  tilføjede,  at  han  smigrede  sig  med  at  have 
bidraget  meget  til  denne  Forandring,  saa  Fædrelandsvenner  burde 
være  ham  taknemmelige,  men  Værket  var  dog  endnu  ikke  færdigt, 
og  for  at  fudkomme  det  var  det  nødvendigt,  at  en  retskaffen  og  paa- 
lidelig  Dame  paatog  sig  at  genopvække  den  finere  moralske  Følelse 
hos  Herskeren,  den,  der  var  bleven  svækket  ved  hans  Udsvævelser 
og  Yndlingernes  Lastefuldhed. 

Fru  Gabel  havde  tidligere  afvist  plumpe  Tilnærmelser  fra  Kon- 
gens Side ;  men  nu  fik  hun  Ønske  om  at  lære  ham  bedre  at  kende 
og  behage  ham.  Hun  traadte  i  venskabeligt  Forhold  til  Struensee, 
men  efter  hvad  jeg  fik  at  vide,  opdagede  hun  snart,  at  man  havde 
ført  hende  bag  Lyset  med  Hensyn  til  Kongens  foregivne  Forbedring. 
Efterhaanden  som  han  kom  til  at  tale  mere  uforbehodent  med  hende, 
røbede  han  den  samme  Lastefuldhed,  som  hun  tidligere  havde  iagt- 
taget hos  ham,  og  desuden  det  Afsind,  som  laa  til  Grund  derfor. 
Hun  hensank  i  et  skrækkeligt  Tungsind,  der  hidrørte  fra  andre  For- 


')  Fyrretyve  Aar  efter  disse  Memoirers  Forfatters  Død  har  Udgiveren, 
hans  Søstersøn,  blandt  hans  Papirer  fundet  en  hel  Del  Breve  fra  Fru 
Gabel,  og  de  stadfæster  fuldkommen  den  Mening,  der  ovenfor  udtales 
om  hendes  Elskværdighed  og   Begavelse.  % 

trædeligheder,  og  døde  kort  efter,  idet  hun  i  sine  sidste  Øjeblikke  lod 
se,  at  Struensee  langt  fra  at  have  indlemmet  hende  i  sin  Flok  af  Er- 
obringer kun  havde  paadraget  sig  hendes  Had. 

Dronningen  havde  godt  mærket,  at  det  var  hendes  Hensigt  at 
behage  Kongen,  og  regnede  Struensee  for  hendes  medskyldige.  Hun 
hadede  dem  begge  og  talte  kun  med  yderste  Ringeagt  om  Doktoren. 
Hun  var  den  Gang  nedslaaet  og  syg  —  man  troede,  hun  led  af  Vat- 
tersot. De  Lægemidlet,  hun  tog,  hjalp  hverken  paa  hendes  Daarlig- 
hed  eller  hendes  Sindstilstand.  Kongen  foreslog  hende  da  at  raad- 
spørge  den  unge  Læge,  og  da  han  ikke  kunde  overtale  hende  dertil, 
gjorde  han  det  til  en  bestemt  Fordring.  Struensee  havde  endnu 
større  Kendskab  til  det  menneskelige  Hjerte,  til  Verden  og  til  Kvin- 
derne, end  han  havde  Lægedygtighed.  Efter  at  have  iagttaget  og 
udspurgt  Dronningen  forsikrede  han  hende,  at  hun  ingenlunde  havde 
Vattersot ;  hendes  Sygdom  var  ikke  alvorlig,  og  han  vilde  paatage 
sig  at  helbrede  hende  paa  kort  Tid.  Hans  Kur  var  lige  saa  tiltalende 
som  hans  Diagnose,  og  hans  Løfter  lød  trøsteligt. 

—  Ærgrelse,  Kedsomhed  og  stillesiddende  Levemaade,  sagde 
han,  ligge'-  bag  ved  hele  Daarligheden ;  der  kræves  kun  lidt  med 
Lægemidler,  men  rigeligt  med  Bevægelse,  Forlystelser  og  Adspre- 
delser. Den  Kedsomhed,  der  har  til  Huse  ved  Hoffer,  stammer  ho- 
vedsagelig fra  Etiketten ;  den  maa  man  banlyse  eller  i  det  mindste 
indskrænke  til  visse  Dage,  man  særlig  ofrer  paa  den.  De  danske 
Damer  rider  ikke;  saa  maa  man  foregaa  dem  med  et  Eksempel. 
De  vil  maaske  til  en  Begyndelse  blive  forargede,  men  naar  det  bliver 
Mode  og  Sædvane,  vil  de  komme  til  at  se  paa  Sagen  med  gunstigere 
Øjne. 

Dronningen  gennemgik  en  Rideskole  og  blev  paa  kort  Tid  en 
dygtig  og  utrættelig  Rytterske.  Hendes  Upasselighed  tabte  sig  umis- 
kendeligt, og  man  behøvede  ikke  at  frygte  Tilbagefald,  nu  da  Mun- 
terheden vendte  tilbage  til  Hoffet,  i  samme  Forhold  som  Etiketten 
bortjoges.  Denne  lykkelige  Helbredelse  lettede  Adgangen  for  Læ- 
gen og  skaffede  ham  Tillid.  Dronningen  indsaa  snart,  at  hun  havde 
næret  uretfærdige  Fordomme  mod  ham,  og  efter  at  have  drøftet  for- 
skellige Emner  med  ham  fandt  hun  ham  mere  oplyst  og  dannet  end 

den  hele  Sværm  af  Lediggængere  og  indbildske  Tosser,  der  omgav 
hende.  Hun  kom  til  at  sætte  endnu  større  Pris  paa  ham,  da  hun 
mærkede,  at  han  var  nøje  inde  i,  hvad  der  voldte  hende  Kummer. 
Intet  gik  hende  saa  meget  til  Hjerte  som  Kongens  Ligegyldighed 
og  hans  Yndlinges  Uforskammethed.  Holck  havde  ganske  vist  søgt 
at  vinde  hende,  men  enten  han  nu  havde  baaret  sig  kejtet  ad  der- 
med, eller  hendes  Uvilje  var  uovervindelig,  havde  han  kun  opnaaet 
at  opbringe  hende  yderligere  ved  sine  Forsøg.  Det  sagdes,  at  han 
havde  gjort  sig  til  af,  at  han  vilde  have  kunnet  vinde  Naade  hos 
Dronningen  ved  at  bringe  hendes  Yndigheder  sin  Hyldest,  og  at  hans 
Ligegyldighed  var  Aarsagen  til  hans  Unaade,  og  dette  Praleri,  enten 
man  nu  tillagde  ham  det  med  Rette  eller  Urette,  havde  gjort  uud- 
sletteligt Indtryk  paa  Dronningen,  saa  at  hun  havde  let  ved  at  tro, 
at  han  ogsaa  havde  forset  sig  paa  andre  Omraader. 

Struensee  stod,  i  Modsætning  til  Holck,  paa  en  uanselig  Plads 
ved  Hoffet;  han  bød  hende  sin  Hengivenhed  og  forsikrede  hende, 
at  han  vilde  prise  sig  lykkelig  ved  at  anvende  al  sin  Omhu  og  hele 
sin  Indflydelse  hos  Kongen  paa  at  bringe  ham  tilbage  til  hende.  Kon- 
gen havde  i  nogen  Tid  behandlet  hende  med  en  Ærbødighed  og 
Højtidelighed,  der  ganske  tog  sig  ud  som  Spot;  men  nu  lovede 
Struensee  at  bringe  Fortroligheden  og  Tilliden  til  Live  igen.  Der 
kom  virkelig  ogsaa  snart  noget  ud  af  disse  Løfter,  men  han  gjorde 
ikke  Væsen  af  sin  Bistand.  Det  var,  sagde  han,  sit  eget  Tarv,  han 
varetog;  han  syntes  saa  udmærket  godt  om  sin  Stilling  og  vilde  da 
ogsaa  gerne  skaffe  sig  en  varig.  Støtte  og  have  Beskyttelse  af  en, 
der  ikke  kunde  fjernes.  De  tidligere  Yndlinge  havde  været  blinde 
nok  til  at  ville  bygge  deres  Indflydelse  op  paa  et  daarligt  Forhold 
mellem  de  høje  Ægtefæller,  og  i  denne  Kamp  maatte  de  nødvendigvis 
til  sidst  bukke  under. 

Saa  fængslende  Samtaler  kunde  kun  føre  til  langt  nærmere  Om- 
gang, og  dette  syntes  Kongen  saa  meget  mere  at  billige,  som  hans 
egen  Stilling  derved  blev  behageligere.  Den  Indflydelse,  han  lod 
Dronningen  faa,  kom  kun  hans  Fornøjelser  til  Gode.  Langt  fra  at 
modsætte  sig  Struensees  Besøg,  sendte  han  ham  til  hende  i  alle 
Slags  Ærinder  og  til  alle  Tider,  og  han  tog  ham  med  til  alle  Fester. 

Forelæservirksomheden  gav  et  nyt  Paaskud  til  fri  og  jævnlig  Ad- 
gang. Kongens  Forelæser  havde  ikke  meget  at  gøre,  og  Dronningen 
tog  ham  da  ofte  i  Brug.  Hans  Besøg  blev  saa  langvarige  og  hyp- 
pige, hans  Samtale  saa  fængslende,  hans  Bistand  saa  vigtig,  at  det 
blev  Hendes  Majestæt  umuligt  at  staa  paa  sin  kongelige  Værdighed 
overfor  ham ;  der  opstod  af  sig  selv  et  fortroligt  Forhold.  Snart  blev 
dette  ikke  længer  holdt  indenfor  de  snævrere  Gemakker;  alle  de 
Skranker,  den  høje  Rang  stiller  i  Vejen  for  Undersaatter,  faldt  efter- 
haanden.  Omsider,  da  Yndlingen  saa,  at  han  var  bleven  nødvendig 
og  havde  indgydt  i  det  mindste  Venskab,  dristede  han  sig  til  at 
udtale  Ordet  og  fandt  et  meget  villigt  Øre.   ' 

„De  trænger  til  at  skænke  nogen  Deres  Fortrolighed,"  sagde  han 
til  Dronningen,  „og  til  hvem  kunde  De  vel  bedre  betro  Deres  Sorger 
end  til  Deres  Venner,  til  dem,  af  hvem  De  kan  vente  Bistand  paa 
Grund  af  deres  Evne  til  at  paavirke  Kongen?  Det  er  det  ulykkelige 
for  Folk  af  Deres  Rang,  at  de  ingen  Ligemænd  har  og  kun  lever 
blandt  Misundere  og  Tjenere.  Gensidig  Bistand  bringer  en  Slags 
Lighed  i  Stand  mellem  Dem  og  de  Personer,  der  kan  være  Dem  til 
Nytte." 

Disse  Udtalelser  var  rigtige  nok ;  de  havde  Støtte  i  tidligere  Er- 
faringer; de  kom  fra  en  indtagende  og  elskværdig  Mand  og  hen- 
vendtes til  et  Menneske,  som  allerede  var  altfor  tilbøjelig  til  at  lade 
sig  overbevise,  til  en  Dronning,  der  hadede  sin  høje  Stilling.  Hun 
modtog  da  uden  Betænkning  det  Venskab,  man  vovede  at  tilbyde 
hende.  De  Vidnesbyrd,  hun  gav  om  sit,  blev  Dag  for  Dag  tydeligere. 
Omsider  opnaaede  Struensee  paa  en  Maskerade  hendes  Tilstaaelse 
om,  at  han  havde  sejret,  og  da  han  under  den  næste  Forelæsertime 
i  Kraft  af  en  Forret,  som  han  forlængst  med  lykkelig  Dristighed 
havde  sikret  sig,  sad  ved  Siden  af  Dronningen  paa  hendes  Sofa,  faldt 
Bogen   ud  af  Hænderne  paa  ham. 

Man  vil  maaske  undres  over,  at  jeg,  som  den  Gang  var  et  Par 
Hundrede  Mil  borte,  kan  meddele  Enkeltheder,  til  hvilke  der  afgjort 
ingen  Vidner  var.  Jeg  anfører  imidlertid  intet,  som  jeg  ikke  har 
fuldstændig  Vished  for.  De  fortrolige  Meddelelser,  Hovedpersonerne 
havde  gjort  Grev  Brandt,  og  som  han  lod  gaa  videre  til  mig,  har 

sat  mig  i  Kundskab  om  de  fleste  af  Kendsgerningerne ;  Struensees 
Forsvarsskrift  og  nogle  af  hans  Procesakter  har  hjulpet  mig  til  at 
fuldstændiggøre  denne  Beretning.  Man  har  ikke  mange  Eksempler 
paa,  at  en  Elskovshandel  ved  et  Hof  har  kunnet  holdes  hemmelig 
længe,  og  det  var  saa  lidet  Tilfældet  med  denne,  at  Hoffolkene  endog 
udraabte  den,    før  den   var  til. 

I  samme  Forhold  som  Dronningen  laante  Øre  til  den  unge  Læge, 
hendes  Ægtefælles  fortrolige,  den  smukke,  for  sine  Erobringer  me- 
get omtalte  Mand,  lod  hun  ogsaa  den  større  og  større  Deltagelse, 
hun  nærede  for  ham,  træde  frem.  Paa  sin  Side  optraadte  Struensee 
familiært  overfor  Majestæterne.  Hans  utvungne  Tone  og  selvsikre 
Væsen  bragte  Hoffolkene  paa  Vildspor,  saa  deres  Formeninger  fore- 
greb Virkeligheden.  De  regnede,  der  kun  var  seks  Uger  mellem 
sidste  Gang,  Dronningen  havde  vist  Uvilje  mod  ham,  og  den  Tid, 
de  traadte  i  nøjeste  Forhold  til  hinanden  ;  men  naar  jeg  sammenholder 
alle  de  Oplysninger,  jeg  har  faaet,  er  det  min  Overbevisning,  at  man 
har  forregnet  sig  flere  Maaneder. 

Elskovshandelen  kom  i  Stand  i  Foraaret  1770,  og  først  da  traf  de 
nogle  Foranstaltninger  for  at  skjule  deres  Stsévnemøder.  Men  det, 
som  gjorde  Hoffet  og  senere  Offentligheden  klar  paa  Forholdet,  var 
ikke  de  Øjeblikke,  de  stjal  sig  til  at  mødes  i  Slottets  Indre ;  det  var 
at  se,  hvorledes  en  enkelt  Mand  (lige  meget,  hvem  den  Mand  var) 
altid  var  om  Dronningen,  hvorledes  hun  aldrig  havde  Øjnene  fra  ham, 
tog  ham  med  til  alle  Selskaber  og  Fester,  for  alles  Øjne  gav  ham 
Ret  til  en  fortrolig  Omgang  og  Tone,  der  vilde  have  ødelagt  en  almin- 
delig Kvindes  Rygte,  lod  ham  sidde  i  sin  Vogn,  i  det  mindste  paa  Lan- 
det, og  spadserede  alene  med  ham  i  Haverne  og  Skovene  baade 
tidlig  og  silde.  Havde  det  saa  endda  drejet  sig  om  en  fornem  Herre ; 
men  skønt  Struensee  var  Kongens  Læge,  Forelæser,  ja  endog  maitre 
des  requétes  og  ved  sin  Udnævnelse  til  Konferensraad  optagen  i 
anden  Rangklasse,  var  han  dog  endnu  ikke  Hofembedsmand,  og 
naar  han  alligevel  ved  alle  Lejligheder  viste  sig  ved  Hoffet,  kunde 
han  kun  have  en  eneste  Adkomst  dertil. 

Rygtet  om  noget,  der  vakte  saa  offentlig  en  Forargelse,  kunde 
ikke  længe  holdes  indenfor  Hovedstaden  -,  det  maatte  snart  brede  sig 

til  de  to  Rigers  yderste  Grænser.  Hoffet  sørgede  selv  for,  at  det 
skete,  og  gav  Talen  derom  Fart  ved  at  begive  sig  til  Holsten.  Grev 
Holck,  som  havde  modtaget  altfor  mange  Gunstbevisninger  af  Kon- 
gen til  ikke  at  falde  ham  til  Besvær,  og  som  ogsaa  selv  maatte  være 
klar  over,  at  han  virkelig  gjorde  det.  troede,  at  han,  ved  at  skaffe 
sin  Herre  nogle  Adspredelser,  kunde  holde  Liv  i  de  sidste  Rester 
af  det  Skin  af  Gunst,  hvoraf  hele  hans  Tilværelse  afhang,  og  fik 
derfor  bestemt  en  Rejse  til  de  sydlige  Landskaber.  Denne  Gang  lod 
Dronningen  sig  ikke  udelukke.  I  Provinserne  ventede  man  hende 
utaalmodigt  og  troede  at  skulle  faa  mere  end  en  simpel  dødelig  at  se. 
Hvor  stor  blev  da  ikke  Forbavselsen,  da  hun  viste  sig  i  Mandfolke- 
dragt! Denne  ene,  i  og  for  sig  ligegyldige  Omstændighed  skadede 
hende  mere  end  hendes  Følges  upassende  Fortrolighed  og  den  lave 
Tone,  der  gjorde  sig  gældende  omkring  hende,  ja  mere  end  hendes 
stadige  Samvær  med  den  nye  Yndling,  der  var  kommen  op. 

Kongen  syntes  udmærket  om  alt,  hvad  der  stred  mod  Etiketten, 
og  havde  været  meget  glad  ved,  at  Dronningen  anlagde  denne  Dragt, 
der  aldeles  ikke  brugtes  i  hans  Land.  Hendes  Hoffolk  var  frække 
nok  til  at  sige,  at  hun  blev  endnu  smukkere  derved.  Hun  saa  meget 
godt  ud  som  Kvinde,  klædt  som  det  passede  til  hende ;  men  naar 
hun  var  kleedt  som  Mandfolk,  blev  hun,  da  hun  var  af  Middelhøjde, 
for  lille ;  hendes  Køn  røbedes  ved  den  Maade.  hendes  Knæ  var  skabt, 
og  Spændet  i  hendes  lille  Frakke  syntes  at  skære  hende  midt  over. 
Den  samme  Ting,  der  gav  hendes  Undersaatter  Forargelse,  bevirkede 
da  ogsaa,  at  hun  mistede  det  Herredømme  over  dem,  som  en  ung 
og  smuk  Kvinde  af  sig  selv  vinder  over  Hjerterne.  For  at  det  endelig 
skulde  gaa  saa  ulykkeligt  som  vel  muligt,  blev  det  vedtaget  i  hen- 
des lille  Parti,  at  hendes  Elsker  skulde  have  Magten  og  Holck  af- 
skediges, og  Rejsen  bruges  til  at  gennemføre  begge  Planer.  For  at 
naa  dette  Maal  tilkaldte  Struensee  som  Hjælpere  sine  to  Venner,  Grev 
Rantzau  og  Brandt,  der  begge  i  deres  Kummer  over  at  være  bleven 
fjernede  havde  sat  hele  deres  Lid  til  ham  for  at  faa  dem,  de  vilde 
hævne  sig  paa,  fordrevne  fra  Hoffet  og  Ministeriet.  De  begav  sig 
til  Travendal,  hvor  man  havde  besluttet  at  sætte  Etiketten  mere 
end  nogensinde  til  Side  og  i  nogle  Dage  kaste  sig  endnu  mere  hen- 

synsløst  ud  i  Fornøjelser,  end  man  havde  gjort  noget  andet  Sted. 
For  at  skaffe  nogle  besværlige  Vidner  af  Vejen  gjorde  man  gældende, 
at  det  var  bedst  at  indskrænke  Følget,  og  sendte  en  stor  Del  af  dette 
hjem  igen.  Holck  modtog  en  ubetinget  Afsked  af  Kongens  egen 
Haand  og  fik  Ordre  til  at  afgive  den  Overlevelsesbestalling  paa 
Overceremonimesterposten,  som  han  havde  ladet  sig  give  for  at 
kunne  have  en  Stilling  ved  Hoffet  tilbage,  naar  han  ikke  længer 
stod  i  Gunst  der.  Man  afskedigede  ligeledes  den  første  Kammer- 
frøken von  Eyben  ;  hun  passede  godt  nok  til  at  være  der,  men  hun 
havde  lavet  nogle  Skinsygescener,  fordi  hun  paastod  at  have  Krav 
paa  Struensee.  De  andre  Personer,  som  sendtes  tilbage,  fik  blot 
Ordre  til  at  rejse  i  Forvejen  hjem  til  København ;  blandt  dem  var 
Dronningens  Overhofmesterinde,  Holcks  Søster,  Fru  von  der  Liihe. 
Denne  besværlige  Duenna  erstattedes  af  to  Damer,  hvis  Elskovshi- 
storier var  kendte  nok.  Fruerne  Bulow  og  Gåhler,  Den  første  til- 
hørte den  Gang  Kongens  nye  Yndling  Warnstedt ;  den  anden  kunde 
ogsaa  nok  have  haft  Ret  til  at  lave  Scener,  men  hun  biede  sin  Tid, 
indtil  hun  blev  klar  over,  hvem  hun  af  Hensyn  til  sin  Mands  Lykke 
skulde  laane  Øre. 

Da  Rantzau  var  kommen  til  dette  nye  Cythera,  kunde  han  ikke 
noksom  undre  sig  over  sin  Stilling.  „Medens  jeg  skejede  ud,"  sagde 
han,  „var  Alverden  fornuftig;  nu  da  Alderen  har  tøjlet  mit  Sind  og 
min  Færd,  er  Alverden  bleven  gal.  Jeg  faldt  med  en  stor  Mand 
og  kommer  tilbage  med  nogle  Gavtyve." 

En  Mand,  der  blev  endnu  mere  forbavset,  men  tillige  forfærdet 
over,  hvad  han  saa,  var  Grev  Bernstorff,  den  eneste  af  Ministrene, 
der  var  bleven  tilbage.  Grev  Rantzau  opfordrede  ham  indtrængende 
til  at  slutte  sig  sammen  med  ham,  som  det  sømmede  sig  for  Mænd 
af  deres  Slags,  mod  Sværmen  paa  Travendal.  Dette  har  Rantzau 
selv  fortalt  mig,  men  hvis  det  er  sandt,  kunde  det  kun  være  en 
Snare,  han  stillede  for  Bernstorff;  thi  Rantzau  var  en  Fjende  af  ham 
personlig,  af  hans  Traktat  og  af  alt,  hvad  der  stod  i  Forbindelse  ned 
den. 

I  denne  Anledning  havde  Bernstorff  en  indgaaende  Samtale  med 
Rantzau  og  besvor  ham  ved  al  den  Fædrelandskærlighed  og  Æres- 

følelse,  han  havde,  at  forlade  Hoffet;  han  love<le  ham,  at  hvis  han 
blot  vilde  holde  sig  borte  i  halvandet  Aar,  indtil  Storfyrsten  havde 
underskrevet  Traktaten,  vilde  han,  Bernstorff,  derefter  bevæge  Kon- 
gen til  at  give  ham  fuldt  op  af  Æresbevisninger  og  Gaver.  Rantzau 
sagde  Nej,  men  han  lovede,  at  han  vilde  holde  sig  til  Styrelsen  af 
Krigsvæsenet  og  ikke  tale  om  Statssager  med  nogen  som  helst.  Det 
var  ingenlunde  hans  Agt  at  holde  Ord ;  men  han  gav  det  Udseende 
af,  at  han  trak  sig  tilbage,  idet  ban  opholdt  sig  nogen  Tid  ved  sit 
Regiment  efter  at  have  indført  Hoffet  paa  sit  Slot  Ascheberg,  hvor 
man  tilbragte  flere  Dage.  Under  alt  dette  aflod  de  nye  Yndlinge  og 
Dronningen  ikke  at  skaffe  Ministeren  Bryderier  med  Hensyn  til  Un- 
derhandlingen. Rantzau  var  selv  som  fraværende  Sjælen  i  det  hele. 
Brandt  tog  over  til  ham  i  Gliickstadt.  og  saa  vendte  han  tilbage  til 
Hoffet  og  udfoldede  en  overordentlig  Virksomhed,  hvorved  han  holdt 
den  indbyrdes  Forstaaelse  ved  Lige  om  alle  de  Forandringer,  man 
paatænkte.  Bernstorff  mente  nu,  at  han  kunde  tale  ud  med  Struensee 
herom.  Han  besvor  ham  at  sige,  om  det  var  Dronningens  Hensigt 
at  krydse  hans  Planer;  i  saa  Fald,  tilføjede  han,  vilde  han  nemlig 
stille  ethvert  Foretagende  i  Bero;  men  han  maatte  have  det  at  vide, 
thi  hvis  de  Skridt,  han  foretog,  blev  modarbejdede,  vilde  Staten  kunne 
komme  ud  i  de  allerstørste  Vanskeligheder.  Man  beroligede  ham. 
men  vedblev  ikke  des  mindre  at  optræde  som  før.  indtil  man  kunde 
blive  helt  fri  for  den  besværlige  Minister.  Rantzaus  Afrejse  var  ogsaa 
kun  Spilfægteri.  Struensee.  der  allerede  i  nogen  Tid  havde  under- 
støttet ham,  laante  ham  Penge,  for  at  han  kunde  rejse  til  København 
og  tage  Sæde  i  Krigsdirektoriet.  Dér  kunde  han  efter  sin  Aldersret 
kun  have  anden  Plads,  ja  i  Øjeblikket  endog  kun  tredje;  hvor  kunde 
man  da  tro,  at  han  havde  gjort  sig  saa  store  Anstrengelser  for  at 
opnaa  saa  lidet?  Planen  havde  imidlertid  fra  først  af  været,  at  han 
skulde  sættes  i  Spidsen  for  hele  Afdehngen,  ved  at  de  to  ældre  gik 
af.  Men  den  ene  af  dem  var  Gahler,  som  var  gift  med  hin  smukke 
og  indladende  Dame,  der  var  bleven  uundværlig  ved  Hoffet,  og  det 
var  derfor  umuligt  at  fjerne  disse  to  Embedsmænd. 

Det  var  nu  rygtedes  i  England,  hvor  galt  Dronningen  opførte  sig. 
og  hvilket  politisk   Omslag  der  var  bleven   Føleen,     Prinsessen   af 

Wales  tog  da  over  til  Fastlandet  i  Haab  om  at  overtale  sin  Datter 
til  at  give  Slip  paa  sine  kæreste  Vaner  og  holde  Bernstorff  ved  Magten, 
da  det  var  ham,  som  knyttede  Danmark  til  Rusland  og  derved  ogsaa 
holdt  det  fra  Forbund  med  Frankrig.  Moder  og  Datter  skulde  mødes 
i  Braunschweig,  og  det  hertugelige  Hof  traf  store  Forberedelser  for 
at  give  saa  høje  Gæster  en  værdig  Modtagelse.  Men  just  da  man 
kunde  vente  Kongen  og  Dronningen  af  Danmark,  indfandt  Overhof- 
marskalken  sig  med  den  Meddelelse,  at  Dronning  Mathilde  var  upasse- 
lig og  ikke  kunde  foretage  Rejsen.  Noget  alvorligt  Ildebefindende 
var  det  aabenbart  ikke,  og  det  stod  ikke  længe  paa ;  man  spillede  for 
det  meste  paa  Travendal  og  Ascheberg  til  Klokken  elleve  om  Afte- 
nen og  satte  sig  til  Hest  Klokken  fem  om  Morgenen ;  det  var,  som 
Dagene  var  for  korte  for  Glæden.  Hvordan  det  nu  end  forholdt  sig, 
gav  Prinsessen  af  Wales  ikke  tabt,  men  foreslog  et  nyt  Møde  i  Liine- 
burg,  der  laa  meget  nærmere  end  Braunschweig.  Dér  indfandt  Kon- 
gen og  Dronningen  sig  da  ogsaa  uden  andet  Følge  end  Struensee  og 
Warnstedt,  som  sad  i  Vognen  hos  dem.  Det  var  sent,  da  de  kom,  og 
de  var  trætte,  og  da  Prinsessen  af  Wales  vilde  tale  med  sin  Datter 
paa  Engelsk,  et  Sprog,  Struensee  ikke  forstod,  lod  Dronningen,  som 
om  hun  havde  glemt  det.  Det  blev  en  kold  og  tvungen  Samtale-,  man 
gik  tidlig  i  Seng  for  først  at  mødes  igen  Klokken  elleve  næste  For- 
middag, og  om  Eftermiddagen  rejste  man  bort.  Prinsessen  af  Wales 
vendte  ganske  harmfuld  tilbage  til  England,  og  fra  nu  af  forudsaa 
hun  alt,  hvad  der  siden  hændte.  Hun  paalagde  sin  Søn  Kongens 
nedersachsiske  Gesandt,  Woodford,  der  ogsaa  var  kommen  til  Liine- 
burg,  at  søge  Lejlighed  til  underhaanden  at  fremsætte  noget  af  det, 
hun  havde  agtet  at  sige ;  men  hans  Forsøg  faldt  daarligt  ud,  og  han 
paadrog  sig  kun  Bebrejdelser  og  sure  Miner.  Hertugen  af  Gloucester, 
der  gjorde  en  Rejse  til  København  i  samme  Øjemed,  var  ikke  hel- 
digere, og  en  anden  Gesandt,  der  rejste  over  København  til  Sverige 
og  skulde  gøre  nogle  Forestillinger  paa  Kongen  af  Englands  Vegne 
hos  hans  Søster,  blev  overhovedet  ikke  modtaget.  Kong  Georg  skrev 
da  egenhændig  de  mest  indtrængende  Breve  til  hende ;  de  første 
blev  meget  koldt  modtagne  og  de  øvrige  ikke  engang  læste. 

Struensee,    Brandt  og    Rantzau    havde   paa   Travendal    dannet  et 

Triumvirat  med  det  Formaal  at  rense  Hoffet  og  Ministeriet  for  alle 
dem,  der  maatte  vise  sig  som  Modstandere  af  deres  Forbindelse  og 
deres  Planer;  men  deres  indbyrdes  Forstaaelse  skulde  ikke  synes 
at  kunne  faa  lang  Varighed,  da  de  var  alt  for  forskellige  i  Anskuelser 
og  Karakter.  Struensee  havde  i  Virkeligheden  intet  andet  Ønske  end 
at  udrette  mest  mulig  godt,  og  det  tronede  han  at  kunne  gøre,  naar 
han  handlede  efter  nogle  Tankesprog,  hvori  al  Statskunst  syntes 
ham  indbefattet.  Forøvrigt  havde  han  hverken  Indsigt  eller  Øvelse 
i  den  Kunst  at  lede  Mennesker,  ingen  historiske  Kundskaber,  som 
til  en  vis  Grad  kunde  være  traadt  i  Stedet  for  Erfaring  hos  ham, 
ingen  Forestilling  om,  hvorledes  de  forskellige  Dele  af  et  stort  Re- 
formarbejde skulde  indordnes  i  hverandre.  Han  holdt  meget  af  at 
modsige,  dadle,  tilintetgøre ;  han  gik  altid  skarpt  til  Værks,  og  for- 
sonlige Midler  kendte  han  ikke.  Den  offentlige  Mening  regnede  han 
for  intet,  og  Enkeltmands  Meningsudtalelser,  der  afveg  fra  hans, 
for  mindre  end  intet.  Hans  Forfængelighed  tillod  ham  ikke  at  god- 
kende en  Tanke,  der  stammede  fra  en  anden,  eller  drøfte  en  Sag 
med  nogen  som  helst.  Han  vidste  ikke,  at  en  Minister,  der  vi!  ud- 
rette noget,  ikke  kan  nøjes  med  at  give  Befalinger  og  udstede  Love, 
men  maa  følge  den  Handling,  der  skal  give  Stødet  til  Forandringen, 
ud  i  alle  dens  mindste  Forgreninger.  Han  havde  ingen  Forstaaelse 
af,  hvor  stor  en  Magt  Vane  og  Fordom  har  paa  det  store  Folk,  og 
hvor  mange  Hindringer  dette  skaber  for  Regeringen.  Sine  bedste 
Planer  havde  han  hentet  fra  den  preussiske  Statsstyrelse,  og  han 
havde  ikke  overtænkt,  at  de  Reformer,  som  var  gennemførte  i  dette 
Rige,  var  Frugten  af  hele  tre  Regeringsperioder  i  Rad  og  et  Værk 
af  adskillige  gode  Hoveder  under  Konger,  som  selv  havde  ønsket 
disse  Reformer.  Han  syntes  at  tro,  at  en  Minister,  der  stod  skjult 
bag  Tæppet  og  satte  en  kongelig  Dukke  i  Bevægelse,  havde  lige 
saa  megen  Magt  som  en  enevældig  og  oplyst  Konge. 

Med  alle  disse  Fejl  var  han  dog  den  bedste  af  de  tre  Brandt 
havde  ganske  vist  forbeholdt  sig  at  skulle  være  med  i  Reformerne, 
men  de  væsentlige  Fordele,  han  ønskede  af  sin  Ophøjelse,  var  at 
kunne  vise  sig  rigtig  som  hjemme  ved  Hoffet,   holde  Fester,   give 

onde  Tunge  dristigt  Løb. 

Rantzau  ønskede  for  sin  Del  at  styre  Hærvæsenet  og  Udenrigs- 
politiken, men  i  Stedet  for  ledende  Grundsætninger  og  faste  An- 
skuelser mødte  han  med  Standshovmod  og  et  Hjerte  fuldt  af  Nag 
og  voldsomme  Lidenskaber.  Han  troede,  at  Navnet  Rantzau  maatte 
dække  over  alle  hans  Skyggesider,  klare  hans  Gæld,  træde  i  Stedet 
for  Erfaring  og  Arbejdsomhed,  at  det  gav  Ret  til  alle  høje  Embeder, 
og  at  han  kunde  bruge  det  som  Vaaben  mod,  hvad  han  kaldte  sine 
Fjender. 

Dronningen  brød  sig  aldrig  om  Statssager  Hun  holdt  sig  i  sin 
egen  Kreds  og  delte  sin  Tid  og  sin  Kærlighed  mellem  sin  Søn  og 
sin  Elsker.  Som  alle  Kvinder  saa  hun  med  dens  Øjne,  der  ejede 
hendes  Hjerte.  Efter  hvad  hun  troede,  krævede  Folkets  og  Rege- 
ringens sørgelige  Tilstand  en  skyndsom  Reform,  og  Struensee  vilde 
ved  at  udføre  sine  Planer  blive  Statens  Frelser.  Som  Dronning  og 
som  Elskerinde  gik  da  al  hendes  Stræben  kun  ud  paa  at  beholde 
ham  i  Nærheden  af  sig. 

Kongen  saa  med  Overbærenhed  paa,  at  Struensee  altid  var  om 
Dronningen.  Et  saadant  Forhold  med  Cicisbeopræg  forekom  ham 
at  høre  til  den  bedste  Tone,  og  om  han  just  ikke  var  Medvider  i 
Elskovshandelen,  der  dog  traadte  saa  klart  for  Dagen,  tør  man  i 
det  mindste  paastaa,  at  han  brød  sig  saare  lidt  om,  hvorledes  det 
egentlig  hang  sammen.  Hans  nye  Yndlinge  underholdt  ham  hver 
Dag  med  spydige  Udtalelser  om  hans  Faders  Regering,  den  Til- 
stand, hvori  han  havde  efterladt  Folket,  og  de  Forandringer,  der 
maatte  foretages,  og  han  var  da  bleven  kvikket  op  og  bleven  i  Stand 
til  en  Slags  Arbejde  ved  Haabet  om  mange  Forandringer  og  Afske- 
digelser. 

Struensee  har  ofte  tah  med  mig  om  denne  Tid,  ikke  om,  hvad 
der  vedrørte  hans  Forbindelse  med  Dronningen,  med  Hensyn  til 
hvilken  han  aldrig  havde  nogen  anden  fortrolig  end  Brandt,  men  om, 
hvad  der  havde  at  gøre  med  Regeringsplanerne  og  Reformtankerne. 
Han  fralagde  sig  at  have  indgivet  Kongen  dem  og  paastod,  at  han 

havde  forefundet  dem  i  ganske  fast  Form  i  hans  Sind ;  Kongen  havde 
selv  udkastet  Grundtrækkene  skriftligt  og  opsat  de  vigtigste  Kabinets- 
ordrer ;  anden  Forklaring  kunde  han  ikke  give,  om  han  saa  lagdes 
paa  Pinebænken.  Den  samme  Paastand  gentog  han  i  sit  Forsvars- 
skrift, den  Gang  den  nær  forestaaende  Dødsstraf  og  et  langvarigt 
Fængsel  vel  kunde  virke  paa  ham  paa  samme  Maade  som  Tortur. 
Jeg  kan  bedre  end  nogen  anden  bekræfte  hans  Ord  og  forsikre,  at 
han  i  det  mindste  delvis  talte  Sandhed,  og  Ansvaret  for,  at  det 
forholdt  sig  saaledes,  maa  jeg  tage  paa  mig  selv. 

I  mine  lange  Samtaler  med  Kongen  'havde  jeg  ofte  talt  om  Stats- 
gældens uhyre  Størrelse,  om  den  Uduelighed,  hvormed  Laanene  var 
bleven  stiftede,  om  de  overdrevne,  kunstige  Rangskel  i  Folket  og 
ved  Hoffet,  om  den  Ødselhed,  hvormed  man  havde  uddelt  Gunst- 
bevisninger og  Ordener,  om  den  fordærvelige  Skik  at  give  Embeder 
som  Belønninger  til  ørkesløse  Hoffolk  eller  simple  Tjenere  o.  s.  v. 
Enhver  Mand  med  simpel  Menneskeforstand,  der  ikke  var  nersonlig 
interesseret  i  Misbrugenes  Fortsættelse,  vilde  have  fældet  den 
samme  Dom,  og  hvis  jeg  paa  det  Omraade  har  gjort  noget  godt  eller 
galt,  bestaar  det  i,  at  jeg  altid  udtalte  mig  med  ubegrænset  Frimo- 
dighed. Derfor  havde  Struensee  virkelig  maattet  forefinde  en  Kund- 
skab om  Statens  Onder  i  Kongens  Sind ;  men  hvad  Midlerne  mod 
dem  angik,  stred  de  fleste  af  dem.  der  blev  taget  i  Brug,  fuldstæn- 
dig mod  mine  Grundsætninger.  Desuden  véd  jeg  bedre  end  nogen 
anden,  hvorledes  Kongen  arbejdede,  og  at  der  selv  i  hans  bedste 
Øjeblikke  ikke  udgik  andet  fra  hans  Pen,  end  hvad  man  næsten  Ord 
for  Ord  foresagde  ham.  Selv  naar  han  var  allermest  tilfreds  med,  hvad 
han  havde  skrevet,  havde  han  kun  gjort  Arbejdet  som  Sekretær.  At 
tillægge  ham,  hvad  der  udfærdigedes  i  hans  Navn,  er  altsaa  at  føre 
Folk  bag  Lyset.  Undertiden  var  det,  der  udførtes,  hans  Ønske; 
det  kunde  endog  være  et  meget  stærkt  Ønske,  han  paa  egen  Haand 
havde  faaet,  men  han  maatte  altid  have  Bistand  til  at  udføre  de 
simpleste  Sager.  Selv  ved  Afskedigelserne,  den  Myndighedshand- 
ling,  han  holdt  mest  af  og  var  mest  dreven  i,  havde  han  altid  Hjælp 
nødig. 

Flere   af  hans  Yndlinge   blev   ved   at  leve   kortere  eller  længere 

Tid  ved  Hoffet,  efter  at  de  var  bleven  Kongen  utaalelige.  De  havde 
ikke  længer  noget  Holdepunkt,  da  den  Gunst  eller  blinde  Forkær- 
lighed, de  havde  støttet  sig  paa,  var  forsvunden ;  men  alligevel: 
krævedes  der  endnu  et  Pust  udefra  for  at  styrte  dem. 


VI. 

■  GREV  BERNSTORFFS  AFSKEDIGELSE.  —  ET  UHELDIGT  TOG 
MOD  ALGIER.  —  SENDEFÆRD  TIL  RUSLAND.  —  STATSRAA- 
DETS  OPHÆVELSE.  —  FORANDRINGER  VED  HOFSTATEN  OG 
HESTGARDEN.  —  GREV  VON  DER  OSTEN.  —  NYE  ADMINI- 
STRATIONSAFDELINGER.   —    STRUENSEE    BLIVER    MINISTER 

OG   GREVE. 

Den  første,  som  Triumviratet  fra  Travendal  maatte  gaa  løs 
paa,  var,  vil  man  let  indse,  Grev  Bernstorff.  Han  havde  haft  den 
største  Myndighed  i  den  forrige  Konges  Tid,  og  han  havde  for  Tiden 
mere  Herredømme  end  nogensinde  over  de  andre  Ministre.  Det, 
man  agtede  at  lave  om  paa,  var  enten  hans  eget  Værk  eller  dog 
Indretninger,  han  havde  givet  sin  Støtte,  og  dertil  kom,  at  han  var 
gudelig  og  en  streng  og  besværlig  moralsk  Kritiker.  Endelig  havde 
hver  enkelt  af  de  tre  Yndlinge  sine  særlige  Grunde  til  at  beklage 
sig  over  ham.  Brandt  havde  ønsket  at  komme  ind  i  Diplomatiet  og 
faaet  Afslag.  Struensee  ,havde  Ministeren  opfordret  til  at  forlade 
Hoffet  og  tilbudt  en  Amtmandspost  i  Holsten.  Rantzau  kunde  ikke 
tilgive  ham,  at  han  havde  underrettet  Kongen  og  Statsraadet  om 
hans  slette  Streger  i  Italien,  der  havde  været  af  saa  alvorlig  Art.  at 
Konsulerne  havde  givet  Indberetninger  om  dem.  Forresten  var  han 
saa  langt  ude,  at  han  vilde  kuldkaste  Underhandlingen  med  Rus- 
land for  at  hævne  sig  ikke  blot  paa  Bernstorff,  men  ogsaa  paa 
Saldern,  paa  dennes  Beskytter  Grev  Panin  og  paa  hele  Hoffet  f 
Petersborg,  fordi  det  havde  modtaget  ham  med  Foragt  og  afvist  hans 
Tilbud  om  Tjeneste.  Da  Struensee  imidlertid  ikke  delte  sin  Vens 
lidenskabelige  Følelser,  indsaa  han  godt,  at  man  maatte  fare  varsomt 

med  en  saa  mægtig  Stat,  og  det  blev  besluttet,  at  naar  man  styrtede 
Grev  Bernstorff,  skulde  det  slet  ikke  have  noget  at  gøre  med  Rus- 
land. 

Et  Tog  mod  Algier  afgav  et  rimeligt  Paaskud,  der  straks  blev 
grebet,  og  da  alting  hænger  saa  nøje  sammen  i  dette  Hofrænkespil, 
maa  vi  dvæle  nogle  Øjeblikke  ved  en  Krig,  der  ikke  var  synderlig 
vigtig  og  navnlig  ikke  synderlig  ærefuld. 

Enhver  ved,  at  Deyen  i  Algier,  skønt  han  er  uindskrænket  Herre 
eller  maaske  snarere  af  den  Grund,  er  nødt  til  at  se  meget  gennem 
Fingre  med  sin  Krigerstand.  Da  nu  denne  væsentlig  lever  af  Rov, 
er  den  saare  misfornøjet  med  de  Vaabenstilstande  eller  Fredsslut- 
ninger, der  er  sluttede  med  næsten  alle  søfarende  Nationer.  Den 
Afgift,  som  Nationerne  af  anden  Rang  har  paataget  sig  for  at  købe 
sig  Sikkerhed  for  deres  Handel,  kan  erstatte  Fyrsten  hans  Andel  i 
Priserne ;  men  Hæren  forlanger,  at  man  en  Gang  imellem  skal  pris- 
give den  en  Nation  for  at  holde  den  skadesløs,  fordi  den  ikke  kan 
drive  sin  Næringsvej  hos  de  andre.  Da  nu  den  danske  Konsul, 
Æreboe,  ikke  havde  forstaaet  at  træffe  sine  Forholdsregler  ved  Vaa- 
benstilstandens  Udløb  1769,  befalede  Deyen,  at  han  skulde  forlade 
Landet  inden  tre  Dages  Forløb  og  alle  Kongens  Undersaatter  inden 
seks  Uger,  idet  han  angav  som  Grund,  at  Danskerne  havde  støttet 
Russerne  mod  den  høje  Port  og  havde  misbrugt  den  Sikkerhed,  der 
var  tilstaaet  deres  Flag,  til  at  beskytte  fjendtlige  Nationers  Handel. 

Kabinettet  i  København  begyndte  med  at  underhandle  i  Kon- 
stantinopel. Man  blev  enig  med  Porten  om,  at  Danmark  skulde  sende 
en  Krigsflaade,  der  kunde  sætte  sig  i  Respekt  hos  den  algierske 
Kri^erstand  og  hindre  den  i  at  vise  Misfornøjelse,  naar  Deyen  uden 
videre  tilbagekaldte  sine  Befalinger,  og  at  man  tillige  for  at  modsige 
Rygtet  om,  at  Rusland  havde  faaet  Hjælp,  skulde  medgive  den 
danske  Eskadre  et  Sendebud  fra  Hans  Højhed,  som  skulde  paa- 
lægge Deyen  at  forny  Freden.  Den  danske  Minister  overdrog  Sen- 
delsen  til  Viceadmiral  Kaas,  som  skulde  føre  Befalingen  over  Or- 
logsskibene, og  som  nogle  Aar  tidligere  havde  røgtet  et  lignende 
Hverv   hos    Kejseren    af    Marokko   paa   tilfredsstillende    Maade. 

Bernstorff    foreslog    Præsidenten    i    Admiralitetet,    Grev    Danne- 

skjold  Laurvig,  at  lade  den  lille  Flaade  være  sammensat  af  tre  Linie- 
skibe, to  Fregatter  og  to  Bombardergalioter,  og  uden  at  raadføre 
sig  med  sine  Embedsfæller  erklærede  Laurvig  denne  Styrke  for 
tilstrækkelig.  Da  man  ingen  Bombardergalioter  havde,  maatte  man 
købe  Koffardiskibe  og  indrette  dem  til  denne  Tjeneste,  hvad  der 
nødvendigvis  maatte  forhale  Udrustningen.  Først  1770  kunde  Kaas 
løbe  ud  af  Østersøen.  Da  han  fik  Algier  i  Sigte,  hejsede  han  først 
det  hvide  Flag.  Deyen  sendte  en  kristen  Konsul  om  Bord  for  at 
spørge,  hvad  han  vilde ;  han  svarede,  at  han  krævede  Fred,  Erstatning 
for,  hvad  Skade  der  var  tilføjet  hans  Landsmænd,  og  Godtgørelse 
for  Omkostningerne  ved  Krigsflaadens  Udrustning.  Det  tyrkiske 
Sendebud  blev  nu  sat  i  Land.  men  man  tog  ikke  meget  Hensyn  til 
hans  Ord,  fordi  han  talte  paa  en  Overherres  Vegne,  der  havde  nok 
at  gøre  andetsteds  og  ikke  indgød  megen  Frygt.  Forhandlingen  blev 
altsaa  afbrudt  med  det  samme,  og  man  gav  sig  til  at  kaste  Bomber 
ind  i  Byen  og  skyde  paa  Batterierne,  men  med  saa  ringe  Virkning, 
at  Indbyggerne  til  Spot  førte  deres  Børn  ned  paa  Strandbredden 
med  Pistoler  i  Hænderne  for  at  besvare  Ilden  fra  de  danske  Galioter. 
Efter  at  have  kastet  fire  og  halvfjerdisindstyve  Bomber  sammenkaldte 
Admiralen  et  Krigsraad  og  forklarede,  at  hans  Galioter  var  altfor 
svage  til  den  Tjeneste,  idet  de  begyndte  at  løsnes  i  Fugerne,  og  at 
den  Skade,  Skibene  tog  af  Kanonerne  fra  Byen,  var  større  end  den, 
de  selv  tilføjede  Murene.  Det  blev  da  enstemmigt  besluttet,  at  man 
skulde  trække  sig  tilbage  til  Mahon  og  reparere. 

Efterretningen  om  denne  Beskæmmelse  kom"  til  København,  netop 
som  man  var  ved  at  søge  et  Paaskud  til  at  skille  sig  af  med  Grev 
Bernstorff.  Dette  syntes  da  at  være  godt  nok.  Kongen  skrev  et 
meget  høfligt  Brev  til  ham ;  han  takkede  ham  for  hans  Tjeneste  i 
de  forskellige  Styrelsesgrene,  der  havde  været  ham  betroet,  og  han 
bad  ham  beholde  sin  Plads  i  Statsraadet.  Da  Bernstorff  vidste,  at 
Statsraadets  Forsamlinger  snart  vilde  ophøre,  bad  han  sig  fritaget 
for  at  deltage  deri  og  trak  sig  tilbage  med  ©n  Aarpenge  paa  seks 
Tusind   Daler. 

Man  maa  holde  de  Ministre  til  Gode,  der  holder  fast  paa  deres 
Stilling  og  regner   Afskedigelse  for  en  Ulykke;   thi   lad   dem   være 

nok  saa  forberedte  paa,  at  de  derved  kommer  til  at  staa  ensomt, 
paa  at  deres  Fjender  bagtaler  dem,  paa  at  deres  Anbefalinger  nu 
intet  formaar,  paa  at  møde  Glemsel,  Frafald,  Utaknemmelighed  hos 
dem,  de  har  taget  sig  af,  paa  nedrige  Forræderier  —  det,  de  op- 
lever, vil  være  endnu  værre.  Grev  Bernstorff  troede,  at  af  alle  de 
Steder,  hvor  han  kunde  tage  hen,  vilde  det  bedst  egnede  være  God- 
set Borstel  i  Holsten,  som  han  havde  faaet  med  sin  Hustru  og  over- 
ladt sin  Svigermoder,  Fru  von  Buchwald,  til  Beboelse.  Han  var 
altid  bleven  modtagen  med  aabne  Arme,  hver  Gang  hans  Forretninger 
havde  tilladt  ham  at  opholde  sig  dér,  blandt  andet  nogle  Uger  just 
i  samme  Aar.  Det  er  en  stor  Slotsbygning,  der  kan  rumme  en  langt 
talrigere  Familie.  Han  sendte  altsaa  en  Sadelmager  derhen  for  at 
gøre  to  Værelser  i  Stand  til  sig.  Men  Fru  von  Buchwald  viste 
Manden  bort  og  vægrede  sig  ved  at  modtage  sin  Svigersøn,  den 
samme,  som  i  sin  højsindede  Tjenstvillighed  havde  overladt  hende 
sin  egen  Bolig.  Den  faldne  Minister  lejede  et  Hus  i  Nabolaget, 
indtil  han  kunde  faa  en  Vinterbolig  i  Hamborg,  og  hans  Slot  Wo- 
tersen   i   Lauenburg  blive   gjort  i   Stand   til   Sommerbolig. 

Grev  Danneskjold  Laurvig  fik  sin  Afsked  paa  samme  Tid.  I 
sit  Brev  til  ham  brugte  Kongen  haarde  Ord ;  det  laa  kun  alt  for 
godt  for  ham,  og  ogsaa  Struensee  fandt  Tilfredsstillelse  i  at  drive 
ham  fremad  paa  denne  Bane.  Grev  Laurvig  paastod.  at  han  ikke 
var  bleven  spurgt  til  Raads  om,  hvor  stærk  Eskadren  skulde  være; 
men  ingen  troede  ham.  Fra  den  Tid  forekom  der  ofte  Irettesættel- 
ser og  Bebrejdelser  i   Skrivelserne   fra   Kabinettet. 

To  Ministerposter  var  saaledes  allerede  ledige ;  efterhaanden  som 
de  blev  det  —  og  til  sidst  blev  de  det  alle  — ,  fik  de  underordnede 
Befaling  til  at  udarbejde  Sagerne  som  sædvanlig  og  sende  dem  til 
Kabinettet  i  en  Portefeuille.  Paa  samme  Maade  vendte  Indstillingerne 
tilbage,  naar  der  var  resolveret  over  dem.  Regeringen  var  som 
Guden  Mopsos'  Orakel,  som  man  raadspurgte  ved  forseglede  Sed- 
ler,  der  lagdes   paa   Alteret,   hvor   Svaret   senere   afhentedes. 

I  denne  dunkle  indre  Kreds  var  man  nu  ved  at  lægge  en  Plan  af 
den  allervildeste  Art.  Triumvirerne  gav  sig  Mine  af  at  være  oprørte 
over  den  Trællelavhed,  hvormed  man  var  gaaet  Rusland   under  Øj- 

nene  for  at  tilbytte  sig  Holsten.  Det  var  Rantzaus  Metiång,  at  man 
skulde  tilrive  sig  med  Magt  det.  som  Bernstorff  og  hans  Forgængere 
havde  søgt  at  opnaa  ved  Forhandling,  og  hvis  Afstaaelse  allerede 
var  en  aftalt  Sag.  Han  foreslog  et  Angrebsforbund  med  Sverige; 
de  to  nyforbundne  Stater  skulde  angribe  Rusland  gennem  Finland, 
og  han,  Rantzau,  skulde  være  baade  Gesandt  og  Feltherre,«  bringe 
Forbundet  i  Stand  og  lede  de  forenede  Hære.  Struensee  havde 
ganske  vist  for  faa  Kundskaber;  men  han  havde  for  megen  sund 
Fornuft  til  øjeblikkelig  at  gaa  med  til  en  Plan,  der  var  skabt  af 
blind  personlig  Hævngerrighed.  Dog  lod  han  sig  paavirke  af  Rantzau. 
saa  han  sagde  til  sine  fortrolige:  „Vi  skal  vinde  Holsten  uden  al 
den  Hensynsfuldhed  og  Eftergivenhed,  man  hidtil  har  vist.  Vi  vil 
ikke  lade  os  træde  paa  Nakken;  før  sælge  alt  Sølvtøjet."  Han  talte 
allerede,  som  om  han  hørte  til  Familien.  Ved  et  saadant  Sprog  røbede 
han  paa  én  Gang  fuldkommen  Uvidenhed  om  Nationens  Kræfter  og 
om,  hvad  det  koster  at  holde  en  Hær  paa  Benene,  De  eneste  krigs- 
kyndige, som  han  havde  nogen  Tillid  til,  styrkede  ham  i  hans  Ind- 
bildning; de  fremstillede  det  for  ham,  som  om  Hæren  i  Øjeblikket 
var  stærk  og  kunde  øges  yderligere. 

Lykkeligvis  blev  det  dog  ikke  slet  saa  galt  et  Misgreb,  han  per- 
sonlig begyndte  med  i  Udenrigspolitiken,  som  de  Misgreb,  man 
havde  foreslaaet  ham  I  Stedet  for  at  angribe  Kejserinden  af  Rus- 
land, eller  blot  trodse  hende,  nøjedes  han  med  at  forsøge  paa  al 
styrte  hendes  Vicekansler  Panin,  for  derved  at  faa  Underhandlingen 
om  Holsten  frataget  Saldern.  I  dette  Øjemed  sendte  Kongen  en  af 
sine  Adjudanter,  Warnstedt,  til  Petersborg  med  et  egenhændigt  Brev 
fra  ham  til  Kejserinden.  Struensee,  der  havde  gjort  Udkastet  til 
det,  kendte  ikke  den  brugelige  Form  eller  brød  sig  ikke  om  at  følge 
den,  saa  at  han  begyndte  simpelthen  med  „Madame"  i  Stedet  for 
„Madame,  min  Søster"  og  sluttede  i  den  sædvanlige  Brevstil  med 
„Jeg  har  den  Ære  at  være.  Madame,  Eders  kejserlige  Majestæts 
ydmyge  og  lydige  Tjener"*).    Kongen  forsikrede  her  Hendes  Maje- 


*)   De    forrige    Ministre    vedligeholdt    Forbindelser    i    Petersborg:    det    er 
gennem  dem,  at  jeg  er  kommen  til  Kundskab  om  dette  Træk. 

stæt  om,  at  det  var  hans  faste  Agt  at  bevare  det  Venskab,  der  for- 
enede dem,  og  holde  alle  sine  Løfter,  og  han  tilkendegav,  at  da 
hans  Ministers  Afskedigelse  havde  ganske  andre  Grunde,  haabede 
han,  at  dette  ingen  Forandring  skulde  gøre  i  deres  indbyrdes  For- 
hold.* Forøvrigt  havde  Brevets  virkelige  Forfatter  ikke  kunnet  dy 
sig  for  at  lade  sine  Anskuelsers  Overlegenhed  træde  frem ;  der  var 
mdstrøet  gavnlige  politiske  Lærdomme,  som  han  nu  greb  Lejligheden 
til  at  bibringe  et  stort  Riges  Herskerinde.  Dette  var  Sendefærdens 
tilsyneladende  Maal ;  men  hemmeligt  fik  Warnstedt  Breve  nied  til 
Orlow'erne,  Panins  Modstandere.  Han  var  ubesindig  nok  til  at  tale 
om  det.  Den  russiske  Chargé  des  affaires  i  København,  Mestmacher, 
fik  det  at  vide,  og  da  Warnstedt  kom  til  Petersborg,  havde  Hoffet 
dér  Rede  paa,  hvad  Breve  han  havde  med  til  andre.  Man  krævede 
derfor,  at  han  kun  maatte  aflevere  Breve  i  Grev  Panins  Nærvæ- 
relse, og  man  holdt  saa  godt  Øje  med  ham,  at  han  ikke  kunde  faa 
nogen  af  sine  Ærinder  udrettet.  Efter  hans  Tilbagekomst  lod  man 
ham  arrestere  for  ligesom  at  give  den  russiske  Minister  Oprejsning, 
medens  man  udbredte  det  Rygte  blandt  Folk,  at  det  var,  fordi  han 
ikke  havde  gjort  sig  Umage  nok. 

Imidlertid  tænkte  Triumvirerne  for  Alvor  paa  at  skille  sig  af 
med  alle  de  gamle  Ministre,  som  endnu  var  tilbage,  og  forandre 
Statsraadet  helt  og  holden ;  men  da  man  troede  at  kunne  oplyse  Fol- 
ket om  Fortiden  og  Fremtiden,  lod  man  fra  Kabinettet  udgaa  et 
Reskript,  der  ophævede  Bogcensuren.  Hensigten  fremgik  tydeligt  af 
Udtrykkene  i  Reskriptet  og  dets  Dato,  den  14de  September,  Dagen 
før  Grev  Bernstorff  afskedigedes.  Struensee  smigrede  sig  øjensynlig 
med,  at  de  Misbrug,  som  han  selv  længe  havde  tænkt  over.  skar 
alle  andre  lige  saa  meget  i  Øjnene  som  han,  og  at  kun  Tvangen 
holdt  Klager  over  dem  nede,  saa  at  der  nu  vilde  fremmyldre  Skrifter 
mod  den  gamle  Styrelsesmaade.  Denne  ubetingede  Pressefrihed  skaf- 
fede den  nye  Yndling  mange  Lovprisere  blandt  fremmede  Skribenter, 
men  den  kom  ingenlunde  til  at  svare  til  hans  Hensigter.  I  Stedet 
for  at  angribe  de  forrige  Ministre  eller  tage  filosofiske  Emner  under 
dristig  Behandling,  gav  de  danske  Forfattere  sig  til  at  kritisere  de 
nye  Foranstaltninger,   alt  som  de  kom  for  Dagen,   og  den   samme. 

der  havde  givet  Skribenterne  fri  Tøjler,  maatte  senere,  da  han  saa 
sig  selv  næsten  udelukkende  gjort  til  Skive  for  deres  Pile,  lægge 
Baand  paa  dem  og  indskrænke  deres  Frihed  ved  Fortolkninger, 
hvorved  de  blev  endnu  mere  bundne  end  før.  Før  den  saakaidte 
Frihed  var  de  i  det  mindste  skærmede  mod  enhver  retslig  Under- 
søgelse, naar  de  underkastede  deres  Arbejde  Censur;  men  vod 
Reskriptet,  som  det  blev  indskrænket  og  fortolket,  blev  de  ansvar- 
lige for  alt  det  satiriske  og  statsfarlige,  der  maatte  findes  i  deres 
Skrifter,  og  det  kommer  an  paa  Tidsforholdene  og  Dommernes 
Tilbøjelighed,  om  man,  i  højere  eller  ringere  Grad,  skal  finde  noget 
fornærmeligt  eller  statsfarligt  i  et  Skrift.  I  ethvert  Tilfælde  var  det 
et  Misgreb,  at  man  ikke,  med  det  samme  man  indførte  Pressefri- 
heden, paalagde  den  de  Indskrænkninger,  uden  hvilke  den  kun  vil 
avle  Uro  og  Forstyrrelse,  og  hvis  Nødvendighed  Erfaringen  viser. 
Bør  man  ikke  forbyde  at  offentliggøre  Ting,  som  Hensynet  til  Sam- 
fundsordenen forbyder  at  skrive,  ja  endog  at  sige?  Forøvrigt  gjorde 
Folk.  der  var  kyndige  i  Loven  og  Statss-tyrelsen  den  samme  Bemærk- 
ning om  Reskriptet,  der  indførte  Pressefriheden,  som  de  fik  Lejlig- 
hed til  at  gøre  om  mange  andre,  at  en  borgerlig  Lov  i  regelmæssig 
Form  som  den,  der  overdrog  Universitetet  Bogcensuren,  ikke  burde 
ophæves  ved  en  simpel  Kabinetsordre,  som  om  Talen  kun  havde  været 
om  en  Understøttelse  til  trængende  eller  et  Reparationsarbejde  paa 
Slottet.  De  spaaede  skadelige  Følger  af  en  saadan  Fremgangsmaade 
og  mente,  at  en  saadan  Ringeagt  for  Formerne  vidnede  om  for  stor 
Letsindighed  ved  Beslutningerne  og  for  stærk  Tilbøjelighed  til  Despo- 
tisme. Endnu  værre  blev  det  i  deres  Øjne,  da  selve  Statsraadet, 
efter  hvis  Betænkning  alle  Love  og  Forordninger  hidtil  var  udstedte, 
blev  ophævet  som  en  Forsamling,  der  ingen  Nytte  gjorde  og  endog 
stod  i  Strid  med  Regeringsformens  Aand.  Dette  Statskup  forberedtes 
ved  en  Kabinetsskrivelse,  der  rettedes  til  Raadet,  hvis  Medlemmer 
skulde  besvare  den  hver  for  sig  Kongen  spurgte  dem  deri,  hvilken 
Myndighed  og  Indretning  et  Statsraad  egentlig  burde  have  i  et  uind- 
skrænket Monarki;  men  han  fremsatte  tillige  sine  egne  Grundsæt- 
ninger derom.  Raadet.  sagde  han,  bør  kun  drøfte  de  Sager,  der  ud- 
trykkelig forelægges  det  af  Kongen  ;  dets  Medlemmer  bør  ikke  ud- 

mærkes  ved  nogensomhelst  Rang ;  ethvert  Medlem  er  forpligtet  til 
at  affatte  sine  egne  Svar,  saa  Raadet  skal  ikke  have  Sekretær.  Det 
bør  heller  ikke  udøve  nogen  Myndighed,  da  al  Magt  bør  være  samlet 
i   Kongens  Person. 

Tre  Maaneder  efter  at  Kongen  havde  underskrevet  denne  ejen- 
dommelige Tilkendegivelse  om  Statsraadets  Virkemaade*),  førte  han 
egenhændig  Pennen  og  udstedte  en  endnu  mere  gennemgribende  og 
ikke  mindre  besynderlig  Anordning,  som  Rantzau  havde  forfattet. 
Aktstykket  er  ikke  langt  og  er  værd  at  kende ;  det  lyder  saaledes :  „Vi 
Christian  den  Syvende  af  Guds  Naade  o.  s.  v.  erklærer  og  bekræfter 
hermed,  at  eftersom  de  Staten  angaaende  Foranstaltninger  i  en  su- 
veræn Regeringsform  ved  Mængden  af  de  derudi  deltagende  Perso- 
ner af  hø)  Rang  og  den  af  dennem  i  Tidernes  Længde  erhvervede 
Anseelse  ikkun  gøres  mere  besværlige  og  forvirrede  og  deres  Ud- 
førsel derved  forsinkes,  og  da  intet  ligger  os  mere  paa  Hjertet,  end 
at  det  almindelige  Bedste  med  Iver  befordres,  til  hvilken  Ende  vi 
ikke  vil  være  enten  opholdte  eller  forhindrede  i  at  følge  de  Reg- 
ler og  føje  de  Foranstaltninger,  som  føre  til  dette  Maal,  saa  have 
vi  desformedelst  fundet  for  godt  det  forhenværende  Geheime  Stats 
Conseil  aldeles  at  ophæve  og  lade  indgaa.  hvorved  vores  Øjemærke 
er  at  give  vores  Regeringsform  sin  naturlige  og  væsentlige  Ren- 
hed og  samme  derudi  at  vedligeholde,  og  skal  bemeldte  Regerings- 
form i  alle  Stykker  saaledes  være  og  forblive,  som  den  vore  konge- 
lige Forfædre  højlovlig  Hukommelse  af  Folket  er  overdragen,  saa 
at  der  end  ikke  bør  eller  skal  være  nogen  Skin  tilovers,  at  vi  ville 
fravige  den  Mening  og  Hensigt,  udi  hvilken  Undersaatterne  sig  til 
vore  Forfædre  have  overgivet.  Til  Bekræftelse  paa  foranførte  have 
vi  derover  ladet  forfatte  tvende  ligelydende  Acter,  den  ene  i  det 
<3anske  og  den  anden  i  det  tyske  Sprog,  som  skal  henlægges  til 
Gemme  og  Opbevaring,  den  ene  udi  det  danske  og  den  anden  udi 
det  tyske  Kancellis  Arkiv.  Givet  paa  vort  Slot  Friderichsberg  den 
27.  December   1770." 


*)   Den   findes   i    „Struensees   Levned",   som   udkom   i   København    1772, 
medens  han  sad  fængslet. 

Den  Grund,  som  ligefrem  angaves  for  denne  Anordning,  stem- 
mede i  samme  Grad  med  Kongens  og  med  Struensees  Karakter-,  in- 
gen af  dem  yndede  Folk,  der  ragede  frem.  Men  hvorledes  kan  man 
tro,  fordi  man  fordriver  dem,  der  allerede  har  erhvervet  Indflydelse 
og  Anseelse,  at  ingen  derfor  længer  vil  faa  Vægt?  I  Længden  er 
det  Magten,  der  giver  Vægt,  og  denne  Magt  maa  nødvendigvis  være 
i  Hænderne  paa  en  eller  anden. 

Kongen  af  Preussen  har  fundet  et  Middel  til  at  formindske  Mi- 
nistrenes Betydning,  nemlig  selv  at  være  Minister,  og  det  var  netop 
det,  man  vilde  efterligne.  Men  hvilken  Lighed  var  der  mellem  de 
to  Konger,  og  tænkte  Struensee,  at  han  længe  kunde  forblive  skjult, 
naar  han  stod  bag  ved  sin  og  hviskede  ham  i  Øret?  Alverden  saa 
ham  og  nævnte  ham  allerede,  og  Kongen,  som  en  kortere  Tid  var 
gaaet  ivrigt  ind  paa,  at  han  skulde  være  som  Kongen  af  Preussen, 
havde  snart  kun  et  eneste  Svar  paa  alt :  „Tal  med  Struensee  om 
det."  Der  var  altsaa  nu  en  Førsteminister,  en  Storvizir,  og  hvad 
vinder  Nationen  vel  ved,  at  man  afskaffer  fire  i  et  Raad  samlede 
Ministre  og  giver  hele  Magten  til  en  enkelt?  Hvorledes  kan  dette 
være  i  bedre  Overensstemmelse  med  Regeringsformens  Aand  og  Un- 
dersaatternes  Hensigt?  Var  det  Undersaatternes  Hensigt  at  oprette 
et  østerlandsk  Despoti?  Kongeloven,  som  har  givet  deres  Indrøm- 
melse Form,  forudsætter  et  Raad,  og  skulde  vel  en  Forsamling  af  af- 
sættelige Ministre,  hvis  Meningstilkendegivelser  Fyrsten  ikke  be- 
høver at  tage  Hensyn  til,  hvis  han  ikke  vil,  kunne  gøre  Afbræk  i 
Regeringsformens  Renhed?  Og  selv  om  dette  var  Tilfældet,  skulde 
da  enhver  som  helst  Skranke  for  overilet  Udøven  af  den  uindskræn- 
kede Magt  regnes  for  et  Onde? 

Den  Sejr,  som  man  saa  let  havde  vundet  over  Statsraadet,  fej- 
redes med  tre  Dages  offentlige  Festligheder  i  Slutningen  af  Januar, 
paa  hvilket  Tidspunkt  baade  Kongens  og  hans  Søns  Fødselsdage 
faldt.  Man  sagde  ligefrem,  at  Kongen  endnu  en  Gang  havde  be- 
steget Tronen,  og  at  hans  Regering  maatte  regnes  fra  hin  Dag,  og 
Almuen,  som  ynder  Forandring,  altid  er  lettroende  og  indbilder  sig, 
at  alt  vil   gaa  godt,   naar  Fyrsten   regerer  selv,   og  som   nu  tilmed 

saa,  at  man  vilde  give  den  en  Forlystelse,  lod  Byen  genlyde  af 
Jubel  og  Fryderaab. 

For  at  forevige  Erindringen  om  en  saa  glædelig  Dag  oprettede 
Dronningen  under  sit  Navn  noget,  hun  kaldte  en  Ridderorden.  Som 
Ordenstegn  gav  hun  sit  kronede  Navnetræk,  besat  med  Diamanter. 
Mændene  bar  det  ved  en  Sløjfe  i  Knaphullet,  Damerne  paa  Kjole- 
livet. Der  uddeltes  syv  af  dem.  Enkedronningen,  Brandt  og  Struensee 
var  blandt  de  udvalgte.  Dette  var  et  nyt  Emne  til  Forargelse  for 
Folket. 

For  at  Statsraadets  Ophævelse  ikke  skulde  synes  altfor  paafal- 
dende,  og  det  ikke  skulde  se  ud,  som  om  Kongen  afviste  al  Raad- 
given,  oprettede  han  en  „Geheimekonferens" ,  der  skulde  mødes,  naar 
Kongen  sammenkaldte  den,  og  raadslog  med  ham  i  vanskelige  Tilfælde. 
Tanken  om  dette  Raad  synes  at  være  bleven  laant  fra,  hvad  der  skete 
i  Rusland  paa  Kejserinde  Annas  Tid,  hvor  man  den  Gang  sikkert 
ogsaa  troede  at  bringe  den  uindskrænkede  Regeringsform  nærmere 
til  dens  egentlige  Væsen.  En  Gang  i  Fremtiden  vil  Danskerne  kunne 
have  Grund  ti!  at  tvivle  paa,  at  dette  Raad  nogensinde  har  været 
til,  thi  det  har  aldrig  udrettet  noget  og  sammenkaldtes  kun  nogle 
ganske  faa  Gange.  Biisching  har  optaget  en  af  dets  Forestillinger  i 
sit  „Magazin" ,  et  Mindesmærke  over,  hvor  intetsigende  og  taabeligt 
det  var,  og  andre  Spor  findes  ikke  af  det. 

Uagtet  denne  Kongens,  altsaa  Struensees  umiddelbare  Regering 
kun  varede  et  Aar  efter  Statsraadets  Ophævelse,  vilde  man  kunne 
fylde  et  vældigt  Bind  med  dens  Foranstaltninger,  saa  hurtigt  fulgte 
de  ovenpaa  hinanden,  og  i  saa  høj  Grad  omfattede  de  alle  Dele  af 
Statsstyreisen,  kuldkastede  alt  det  bestaaende  og  satte  andet  i  Ste- 
det. Man  regnede  senere  ud,  at  der  var  udstedt  seks  Hundrede  Ka- 
binetsordrer  i  det  Tidsrum,  da  man  kunde  antage,  de  var  dikterede 
af  Struensee.  Jeg  siger  „antage" ,  fordi  hans  Indflydelse  fremtraadte 
lidt  efter  lidt,  og  de  Ordrer,  han  stod  bag  ved,  i  Førstningen  udfær- 
digedes af  Kabinetssekretæren,  Schumacher,  der  ingenlunde  billi- 
gede dem.  Adskillige  af  dem  skreves  med  Kongens  egen  Haand 
og  udfærdigedes  uden  at  være  kontrasignerede.  Først  henimod 
Midten  af  Aaret  1771.  den  Gang  den  virkelige  Minister  traadte  frem 

og  fik  Udnævnelse,  kunde  man  med  Sikkerhed  afgøre,  hvad  der 
skrev  sig  fra  ham. 

Siden  man  efterhaanden  fjernede  alle  Stormændene,  kunde  det 
have  syntes  naturligt  at  begynde  med  Kongens  Hofstat,  hvor  de 
maatte  virke  mest  stødende.  Ovenhofmarskalken  Grev  Moltke,  en 
Søn  af  Frederik  V.s  Yndling,  var  overmaade  udygtig;  og  Misbrug 
og  urimelige  Udgifter  havde  faaet  et  forbavsende  Omfang  under 
ham.  Man  havde  saaledes  de  bedste  Grunde  af  Verden  til  at  faa 
ham  bort.  men  paa  den  anden  Side  var  hans  Frue  en  af  de  smuk- 
keste og  mindst  nøjeregnende  Damer  ved  Hoffet.  Struensee  havde 
baade  nydt  hendes  Gunst  og  var  bleven  bedraget  af  hende ;  han 
havde  stadig  noget  tilovers  for  hende  og  mente  ikke,  han  kunde 
undvære  hende,  nu  han  vilde  give  Hoffet  en  ny  Karakter.  Han 
gik  da  en  Mellemvej  og  indkaldte  en  vis  Wegener,  som  bar  Titel 
af  Oberstlieutenant,  og  som  havde  undervist  Prinserne  af  Hessen 
i  Mathematik  og  nu  stod  i  Spidsen  for  Prins  Carls  Hofstat,  som  han 
havde  bragt  i  god  Orden.  Han  gav  ham  Titel  af  Hofintendant  og 
gjorde  Pengevæsenet  til  hans  Omraade,  medens  Grev  Moltke  skulde 
beholde  Præsentationerne  og  Ceremonivæsenet  og  gøre,  hvad  man 
kalder  Honneur  (dog  kun  i  det  Omfang,  som  Struensee  vilde  have 
tilladt  ham).  Men  da  Kongen  underrettede  ham  om,  hvilken  Række 
særlige  Hverv  man  vilde  fritage  ham  for,  medens  man  lod  ham  be- 
holde hans  Indtægter,  viste  han  en  usømmelig  Vrede,  forlangte  og 
fik  sin  Afsked,  kræyede  af  sin  Hustru,  at  hun  skulde  følge  med  ham 
ud  paa  et  Fædrenegods,  og  døde  ved  Ankomsten  dertil.  Der  ud- 
spredtes det  Rygte,  at  hans  Hustru  havde  forgivet  ham ;  men  hun 
retfærdiggjorde  sig  ved  at  lade  foretage  en  Synsforretning,  ledsaget 
af  en  formel  Vidneerklæring  af  Sagkyndige.  Denne  Sag  gjorde  stærkt 
Indtryk,  og  i  fædrelandssindede  Kredse  sluttede  man,  at  Sæderne 
allerede  maatte  være  bundløst  fordærvede,  siden  man  kunde  fatte 
en  Mistanke  af  saa  gyselig  Art. 

Grev  Rantzau  var  snild  nok  til  at  faa  en  Overhofmarskalk  ud- 
nævnt, der  blev  hans  Spion  i  hele  Slutningen  af  dette  Aar.  Bjelke 
kunde  ogsaa  godt  være  værdig  til  den  første  Plads  ved  Hoffet,  nu 
da   den    ikke    krævede    nogen    særlige    Evner   eller   medførte    nogen 

8* 


116 

Embedsvirksomhed.  Han  var  for  Resten  fortrolig  nok  med  Slottet, 
hvor  han  fra  Pageliberiet  havde  svunget  sig  op  til  den  højeste  Vær- 
dighed. Han  bidrog  meget  til  det  nye  Hofs  Tidsfordriv,  ved  med 
sløv  Taalmodighed  og  uden  Genmæle  at  bære  hele  Vægten  af  den 
grove  Spøgen,  man  gjorde  ham  til  Genstand  for.  Han  var  Ætling 
af  en  Række  danske  og  svenske  Helte. 

Wegener  gennemførte  Forandringerne  ved  Kongens  Hofstat  baade 
forstandigt  og  redeligt.  I  dette  Øjemed  maatte  man  skaffe  nogle 
store  Herrer  bort,  som  med  urimelig  Bekostning  fik  Bolig,  Varme, 
Lys  og  Kost  paa  Slottet.  Af  alle  Struensees  Forandringer  var  denne 
den  eneste,  han  anførte,  da  han  nogen  Tid  efter  talte  om  sine  store 
Besparelser.  Ikke  des  mindre  kostede  Hoffet  mere  end  nogensinde, 
da  Brandt  paa  sit  Omraade  forbrugte  alt,  hvad  man  sparede  paa 
Fødevarer  og  Tjenestefolk.  Maskerader  og  Baller,  landlige  Fester, 
Jagter,  et  fransk  Skuespillerselskab  og  italienske  Operasangere,  alt 
sligt  betaltes  i  dyre  Domme  og  dannede  en  oprørende  Modsætning 
til  de  Indskrænkninger,  som  hver  eneste  Dag  bragte  en  eller  anden 
Familie  i  Elendighed. 

Garden  virkede  meget  stødende  paa  Yndlingen.  Der  var  ad- 
skillige Officerer  af  høj  Fødsel  i  dette  Korps,  og  alle  var  de  paa 
overordnede  Poster  og  havde  i  Følge  deres  Hverv  Ret  til  at  vise 
sig  ved  Hoffet.  Struensee  fik  da  i  Sinde  at  afskaffe  disse  Stillin- 
ger. Dette  kunde  være  en  nyttig  Besparelse,  og  man  havde  alle- 
rede været  godt  i  Gang  dermed.  Grev  Saint-Germain  havde  ved 
sin  Tiltrædelse  af  Ministeriet  i  1763  forefundet  fire  Eskadroner 
Hestgarde  og  to  Regimenter  Fodfolk ;  han  bragte  det  hele  ned  til  to 
Eskadroner  og  en  Bataillon,  hvad  der  dannede  et  en'kelt  Korps  under 
samme  Overbefalingsmand  og  med  samme  Uniform.  Folket  troede, 
at  dette  var  det  mindst  mulige  Antal,  og  at  Kongen  ikke  kunde  vogtes 
af  mindre  end  syv  Hundrede  og  tyve  Mand.  Men  Struensee  op- 
løste med  et  Pennestrøg  de  to  Eskadroner.  Officererne  indlemme- 
des i  forskellige  Regimenter,  og  de  menige  Ryttere  afskedigedes. 
Disse  var  ikke  Adelsmænd  som  i  Frankrig,  men  blot  seks  Fod  høje 
Soldater  paa  meget  kraftigt  byggede  Heste. 

Jeg  havde  tit  tænkt  over  det  underlige  i,  at  den  afdøde  Konge 

havde  kostet  saa  meget  paa  sin  Garde,  da  han  tilbragte  de  otte 
Maaneder  af  Aaret  paa  Landet  uden  at  være  ledsaget  af  en  eneste 
væbnet  Mand.  Men  nu  fremkaldte  Forholdene  en  helt  anden  Mod- 
sætning. Aldrig  saa  snart  var  Garden  opløst,  før  man  kom  til  den 
Overbevisning,  at  Kongen  ikke  kunde  undvære  den,  og  Struensee 
samlede  et  Korps,  sammensat  af  Afdelinger  fra  alle  Dragonregimen- 
ter, omkring  Lystslottet  Hirschholm,  hvor  Kongen  opholdt  sig.  Som 
Grund  hertil  anførte  man,  at  disse  Afdelinger  efterhaanden  skulde 
afløses,  og  alle  skulde  holde  Manøvrer  i  Kongens  Paasyn,  saa  at 
alle  Officererne  lærte  deres  Herre  at  kende  og  han  dem.  Med  Be- 
sparelsen var  det  nu  forbi,  thi  under  Paaskud  af  Dyrtiden  tilstod  man 
denne  Trop  Fordele,  der  slugte  alt,  hvad  man  havde  vundet  ind. 
Fortællingens  Gang  vil  føre  mig  tilbage  til  disse  Forandringer  og  deres 
Følger. 

Struensees  virkelige  Formaal  var  at  uddanne  Kavalleriet  under 
sine  Øjne  ved  at  lade  det  øve  sig  pelotonvis.  Han  var  nemlig  en 
god  Rytter  og  troede,  at  han  burde  føre  Tilsyn  med  Kavalieriet; 
intet  var  jo  godt,  uden  hvad  han  personlig  udførte ;  men  ved  denne 
Lejlighed  skjulte  han  dog  sin  Forfængelighed  under  mangfoldige 
Paaskud. 

Han  kunde  imidlertid  ikke  dølge  for  sig  selv.  at  der  i  den  uden- 
rigspolitiske Ledelse  trængtes  til  en  Mand  af  en  vis  Betydning,  en, 
der  ikke  helt  var  Begynder.  Valget  faldt  paa  Grev  von  Osten,  det 
være  sig  nu,  fordi  man  havde  gode  Tanker  om  ham,  eller  fordi  de, 
man  vilde  have  foretrukket,  ikke  havde  villet  gøre  Tjeneste  under 
en  Læge,  eller  ogsaa  fordi  man  regnede  ham  det  til  Fortjeneste,  at 
han  var  en  erklæret  Fjende  af  sin  Forgænger.  Da  der  undertiden  vil 
blive  Tale  om  ham  i  det  følgende,  vil  jeg  her  meddele,  hvorledes 
han  var  kommen  frem  og  havde  gjort  sin  Lykke. 

Hans  Forældre  havde  ikke  efterladt  ham  noget,  og  han  blev  da 
opdraget  som  Page  ved  Hoffet  paa  Frederik  V.s  Tid.  Dér  viste  han 
sig  som  et  godt  og  forslagent  Hovede,  og  Grev  Moltke  skaffede  ham 
en  Understøttelse  til  at  studere  i  Udlandet.  Paa  denne  første  Rejse 
var  det,  han  kom  i  saa  nært  Forhold  til  Grev  Stanislaus  Poniatowski, 
den  senere  Konge  af  Polen,  at  han  ofte  delte  Seng  med  ham.    Efter 

hans  Tilbagekomst  var  den  første  Brug,  han  gjorde  af  sine  Evner, 
at  formaa  Kammerpagen  til  at  overrække  Kongen  en  Opsats  mod 
Grev  Moltke  og  hans  Administration  og  mod  Bernstorff,  der  nød 
baade  Yndlingens  og  selve  Kongens  Tillid.  Kongen  afskedigede 
ingenlunde  sin  Yndling  og  sin  Minister;  han  meddelte  dem  Smæde- 
skriftet, og  da  de  helt  vel  indsaa,  at  den,  der  havde  overrakt  det, 
ikke  havde  været  i  Stand  til  at  forfatte  det,  fik  de  ham  til  at  opgive 
den  virkelige  Forfatter.  Som  de  maadeholdne  og  retskafne  Folk 
de  var,  tog  de  dog  ingen  anden  Hævn  end  at  lade  deres  unge  Mod- 
stander tage  nogen  Undervisning  i  Statskunst,  og  i  dette  Øjemed 
betroede  de  ham  til  den  daværende  Minister  i  Rusland,  Maltzahn. 
Skønt  han  ikke  fik  noget  at  gøre  med  de  diplomatiske  Forretninger, 
tog  han  Lejligheden  i  Agt  til  at  faa  fat  i  dem;  thi  da  von  Maltzahn 
døde,  og  Gesandtskabssekretæren  var  syg,  forseglede  von  Osten  uden 
videre  paa  egen  Haand  Arkivet,  tog  Depecherne  til  sig  og  forhandlede 
med  de  russiske  Ministre.  Bernstorff  gav  ham  da  en  retmæssig  God- 
kendelse af  det  Hverv,  han  havde  anmasset  sig,  og  sendte  ham  In- 
strukser, der  blandt  andet  lød  paa  at  være  hensynsfuld  overfor  Stor- 
fyrstinden, hvis  Ophøjelse  Kabinettet  i  København  allerede  forud- 
saa.  Hende  indyndede  von  Osten  sig  da  hos  ved  at  meddele  hende 
alt,   hvad  han  kunde   faa  at  vide  om  den   udenrigske   Politik. 

Denne  unge  Fyrstinde  forberedte  sig  i  Stilhed  til  at  spille  en 
Rolle,  hvad  enten  hun  smigrede  sig  med  at  kunne  vinde  Herredømme 
over  sin  Ægtefælle,  eller  hun  allerede  tænkte  paa  at  tage  hans 
Plads.  I  Forbigaaende  vi!  jeg  her  meddele  nogle  Vidnesbyrd  om 
den  Ærgerrighed,    som  hun  meget  tidlig  lod  se. 

Just  som  hun  var  kommen  til  Rusland,  blev  hun  farlig  syg,  og 
da  hun  endnu  ikke  havde  afsvoret  Lutheranismen,  lod  hendes  Tante, 
Kejserinden,  hende  tilbyde  gejstlig  Bistand  af  en  Præst  af  hendes 
egen  Religion,  men  hun  svarede,  at  hun  kun  vilde  modtage  en  Præst 
af  den  græske  Religion,  i  hvilken  hun  vilde  leve  og  dø. 

Da  hun  ikke  fik  Børn,  tilkendegav  Kejserinden  hende  nogen  Tid 
efter,  at  Riget  nødvendigvis  maatte  have  en  Arving,  og  gav  hende 
endog  Anvisning  paa  den,  der  kunde  helbrede  hende  for  hendes 
Ufrugtbarhed.     Dette   Forslag  oprørte   hende   i   Førstningen,    og  hun 

afviste  det  som  en  Fornærmdse ;  men  da  man  havde  tilføjet,  at 
den  Slags  hæderlige  Samvittighedsskrupler  vilde  føre  til,  at  hun 
blev  sendt  hjem,  fik  hendes  Betænkeligheder  Ende,  og  siden  hen 
havde  man  ikke  nødig  at  opfordre  hende  til  at  tage  sig  Elskere. 

Medens  von  Osten  var  Minister  i  Petersborg,  fik  han  Besøg 
af  den  unge  Poniatowski,  hvis  Bekendtskab  han  havde  gjort  i  Leipzig. 
Her  i  den  russiske  Hovedstad  var  Poniatowski  i  Førstningen  kun 
Medlem  af  den  engelske  Gesandt  Sir  Charles  Hanbury  Williams' 
Følge  som  hans  fortrolige  Ven,  men  da  han  opholdt  sig  der  længe, 
fik  han  overdraget  et  Hverv  af  August  III.  Han  var  smuk,  kund- 
skabsrig og  veltalende,  kort  sagt,  skabt  til  at  behage,  og  Storfyrst- 
"nden  modtog  hans  Hyldest.  Von  Osten  blev  deres  Fortrolige,  og 
enten  for  i  et  og  alt  at  rette  sig  efter  sit  Hofs  Hensigter  eller  af 
Venskab  for  Poniatowski,  nægtede  han  dem  ikke  sin  Bistand  og 
paatog  sig  at  dække  over  deres  hemmelige  Forbindelse  ved  at  over- 
lade dem  sin  Bolig  til  Stævnemøderne.  Poniatowski  indfandt  sig 
ukendt  dér,  og  Fyrstinden  smuttede  forklædt  som  Mandfolk  ud 
af  sit  Palads  og  steg  op  i  en  Hyrekareth,  hvor  Ostens  Sekretær 
modtog  og  ledsagede  hende. 

Jeg  ved  ikke,  om  det  var  denne  Kærlighedshandel  eller  en  anden 
Grund,  der  var  Skyld  i,  at  Osten  kom  bort  fra  Petersborg;  men  i 
1762  var  han  ansat  i  Dresden.  Da  Statsomvæltningen  den  Gang 
gjorde  Kejserinden  uafhængig  og  fritog  hende  for  at  gaa  hemmeligt 
til  Værks,  bad  hun  ufortøvet  Kongen  af  Danmark  sende  Osten  til- 
bage til  hendes  Hof.  I  de  næste  to  Aar  tilstod  hun  ham  nu  ikke 
blot  lettere  Adgang  og  større  Gunst,  end  en  fremmed  Gesandt  har 
Krav  paa,  men  hun  raadførte  sig  endog  med  ham  om  Rigets  An- 
liggender og  gav  ham  Adgang  til  Forhandlinger,  der  førtes  i  hen- 
des Nærværelse  mellem  hendes  Ministre  og  Generaler.  Dog  plud- 
selig styrtedes  han  fra  denne  Ærens  Tinde  i  den  dybeste  Fornedrelse ; 
den  russiske  Minister  underrettede  i  en  Rundskrivelse  alle  de  frem- 
mede Ministre  om,  at  Kejserinden  havde  unddraget  von  Osten  sin 
Naade  og  betragtede  ham  som  et  usselt  og  afskyeligt  Menneske. 
Han  blev  endnu  nogen  Tid  i  Petersborg  og  indfandt  sig  stadig  ved 
Hoffet,   hvor  ingen  talte   til   ham,   og  stillede   ikke   Krav   om   at  faa 

Lov  at  retfærdiggøre  sig;  men  de  diplomatiske  Forretninger  gik  ikke 
længer  gennem  hans  Hænder-,  Gesandtskabssekretæren  modtog  De- 
pecherne fra  sit  Hof  og  besvarede  dem  uden  hans  Medvirken.  Dette 
foregik  i  1764  omkring  den  Tid,  da  Tronledigheden  i  Polen  spillede 
en  Rolle.  Von  Osten  havde  faaet  Ordre  til  at  gøre  fælles  Sag  med 
Dissidenterne,  der  ønskede  Stanislaus  valgt,  men  von  Osten  tog  det 
anderledes  og  arbejdede  mod  sin  gamle  Ven  til  Fordel  for  en  Grev 
Oginski,  som  var  yngre  og  smukkere,  og  som  han  søgte  at  behage 
ved  at  farve  sine  røde  Øjenbryn  sorte.  Denne  hans  stærke  Forkær- 
lighed forblindede  ham  i  den  Grad,  at  han  i  selve  Kejserindens 
Forgemak  paa  et  Tidspunkt,  da  hun  endnu  tog  vel  imod  ham,  havde 
tilbudt  at  vædde  paa  Oginskis  Valg  mod  Stanislaus'.  Oginski  gav 
ham  gode  Penge  for  hans  ivrige  Støtte  ■ —  Farven  af  hans  Øjenbryn 
brød  han  sig  sikkert  kun  lidet  om*).  Det  lader  dog  ikke  til  at  staa 
i  Forbindelse  med  de  to  polske  Medbejlere,  at  det  russiske  Hof  tog 
saa  stærkt  paa  Veje  for  von  Ostens  Skyld ;  det  havde  sin  Grund  i 
lumpen  Opførsel  paa  intime  Omraader;  man  har  antaget,  at  han 
efter  at  være  kommen  frem  ved  Hjælp  af  Fru  Bestuscheff,  der  var 
dansk  født,  senere  rent  ud  forraadte  hende  til  hendes  Mand.  Jeg 
formoder,  at  det  var  paa  den  Tid,  da  han  stod  i  Gunst  i  Petersborg, 
at  han  skaffede  sig  sin  Udnævnelse  til  Greve,  thi  han  var  det  hver- 
ken af  Fødsel  eller  i  sit  Fædreland.  I  det  samme  Tidsrum  anmodede 
han  det  tyske  Kejserdømmes  Gesandt,  Fyrst  von  Lohkowitz,  om  at 
søge  om  Dannebrogsordenen  til  ham  gennem  sin  Embedsfælle  i 
København,  Grev  von  Dietrichsteih**^  Det  var  en  meget  ubehændig 
Omve'*;  han  brugte  derved  Rænker  uden  Grund,  eftersom  der 
ikke    forelaa    nogensomhelst    stærke    Hensvn,    der    kunde    faa    hine 


■)  Dette  fortælles  anderledes  i  en  Korrespondance,  Biisching  har  optaget 
i  sit  „Magazin"  XIII,  3-76.  Osten  beskyldes  her  for  at  have  anbefalet 
fire  Medbejlere  efter  hverandre,  Oginski,  Stanislaus  Poniatovski,  Stol- 
nik og  Fyrst  Adam  Czartoriski. 

'- )  Han  var  Fyrste,  men  da  han  kun  havde  Titel  af  overordentlig  Ge- 
sandt, lod  han  sig  kalde  Greve.  Senere  blev  han  Staldmester  hos 
Kejseren. 

Østrigere  til  at  søge  for  liam,  og  den  Minister,  som  Sagen  sluttelig 
maatte  naa  til,  ikke  kunde  andet  end  tage  det  ilde  op,  at  man  vilde 
have  dem  til  at  gaa  imellem.  Bernstorff  lod  ham  ogsaa  faa  det 
Svar,  at  det  var  altfor  kort  siden  han  havde  været  Page,  og  det 
var  den  Ting,  som  Osten  mindst  af  alt  tilgav  den  danske  Minister. 

Da  nu  Bernstorff  havde  saa  megen  Anledning  baade  fra  tid- 
ligere og  nyere  Tid  til  at  føle  Bitterhed  mod  Grev  Osten  og  hverken 
vilde  hævne  sig  ved  en  Afskedigelse  eller  kalde  en  Fjende,  hvis 
Anlæg  for  Rænker  kom  mere  og  mere  for  Dagen,  tilbage  til  Hoffet, 
sendte  han  ham  til  Neapel.  Senere,  da  Greven  uophørlig  beklagede 
sig  over  en  Ansættelse,  som  han  regnede  for  en  Landsforvisning,  var 
Ministeren  føjelig  nok  til  at  udnævne  ham  til  Gesandt  i  Paris,  men 
saa  snart  det  franske  Hof  havde  faaet  dette  at  vide,  paalagde  det 
Marquis  de  Biosset  at  gøre  Indsigelse  mod  dette  Valg  i  København. 
Bernstorff  udsaa  ham  da  til  Gesandt  i  Haag;  men  nu  var  hans  egen 
Magt  til  Ende,  og  han  saa  sig  afløst  af  den  Mand,  hvis  Venskab  han 
ikke  havde  kunnet  vinde  ved  al  sin  Overbærenhed  og  alle  sine 
Tjenester. 

Da  ven  Osten  var  kommen  til  Hoffet,  optraadte  han  fra  først 
af  paa  en  Gang  med  Snildhed  og  Værdighed.  Han  forbandt  sig 
aabenlyst  med  de  nye  Foranstaltningers  Modstandere,  der  kaldte 
sig  selv  Patrioterne.  Han  deltog  i  deres  Kritik,  og  for  at  dette  ikke 
i  Struensees  Øjne  skulde  tage  sig  ud  som  Forræderi,  overrakte  han 
ham  fra  Tid  til  anden  Betænkninger  mod  hans  Foretagender  og 
gjorde  sig  til  deraf  for  Folket,  men  han  undlod  at  tilføje,  at  Betænk- 
ningen fulgtes  af  en  Forklaring,  hvorved  han  altid  kom  til  at  staa 
i  den  bedste  Forstaaelse  med  Yndlingen.  Ikke  des  mindre  havde 
han  et  ømt  Punkt,  som  var  ham  til  stor  Plage.  Hans  Stilling  med- 
førte, at  han  maatte  knytte  Forbindelse  med  Rusland  igen  -.  han 
kunde  hverken  for  sig  selv  underkende  eller  afvise  Nødvendigheden 
af  at  tilendebringe  en  Sag,  som  han  selv  havde  arbejdet  paa  under 
sine  tvende  Ophold  i  Petersborg.  Paa  den  anden  Side  var  han  gan- 
ske klar  over,  at  Hoffet  i  Petersborg  havde  tabt  al  Tillid  til  ham 
og  bestemt  fordrede  at  afslutte  Underhandlingen  med  Bernstorff, 
og  tillige  vidste  han,  at  netop  det  Parti  Misfornøjede,  som  han  havde 

knyttet  sig  til,  ønskede  Bernstorffs  Tilbagekaldelse  som  et  Bøde- 
middel for  alle  Landets  Ulykker.  Det  var  ganske  vist  hans  Haab  at 
kunne  sværte  Bernstorff  hos  disse  Mennesker;  men  i  Rusland  vilde 
dette  falde  vanskeligere.  Kejserinden,  der  var  kendt  nok  for  sin 
Fasthed,  lod  udtrykkelig  tilkendegive,  at  saalænge  de  udenrigske  An- 
liggender var  i  Hænderne  paa  Grev  von  Osten,  var  ethvert  For- 
bund  og  enhver   Underhandling  med    Danmark   afbrudt. 

Struensee  tog  sig  denne  Vanskelighed  saa  meget  mere  nær,  som 
han  havde  faaet  et  forstandigere  Begreb  om  Underhandlingen,  efter 
at  han  havde  optaget  von  Falkenskjold  blandt  sine  Omgivelser.  Det 
var  en  dansk  Officer,  som  fra  sin  Barndom  havde  haft  den  Ærger- 
righed at  ville  svinge  sig  i  Vejret  og  derfor  havde  kastet  sig  over 
Krigshaandværket  med  stor  Iver.  I  Stedet  for  at  være  optaget  af 
alskens  Fruentimmerforhold  i  København  gik  han,  saa  snart  han 
havde  forladt  Militærskolen,  med  den  franske  Hær  i  Felttoget  1755 
og  følgende  Felttog*),  indtil  han  i  samme  Øjeblik,  som  hans  Fædreland 
truedes  (1762),  drog  hjem  og  tilbød  det  sin  Tjeneste  og  den  Erfaring, 
han  havde  erhvervet.  Den  Troppeafdeling,  hvori  han  traadte  ind,  blev 
imidlertid  opløst,  saa  snart  Faren  var  overstaaet,  og  Falkenskjold  slog 
sig  en  Tid  ned  i  Altona,  hvor  Rantzau  indgav  ham  Smag  for  Stats- 
sager og  lærte  ham  at  stille  sig  kritisk  til  sit  Lands  Regering,  og 
hvor  han  ogsaa  gjorde  Bekendtskab  med  Struensee. 

1769  tilbød  han,  da  der  var  Fred  i  det  øvrige  Europa,  sin  Tje- 
neste til  Rusland,  der  laa  i  Krig  med  Tyrkiet.  Han  fik  Ansættelse 
dér  og  udmærkede  sig  saa  meget,  at  han  hædredes  med  et  egen- 
hændigt Brev  fra  Kejserinden  og  udnævntes  til  Ingenieuroberst.  Der- 
fra kaldte  Struensee  ham  hjem,  da  Felttoget  i  1770  var  omme. 
De  Militære,  som  Ministeren  hidtil  havde  laant  Øre,  havde  paa- 
beraabt  sig  Falkenskjolds  Vidnesbyrd  om,  hvor  nødvendigt  det  for- 
mentlig var  at  forøge  Hæren ;  men  han  kom  tværtimod  med  en 
Plan  til  Indskrænkning  og  ansaa  det  for  afgjort,  at  den  danske  Hær 
var  for  talrig  i  Forhold  til  Indtægterne,  især  i  et  Tidsrum,  da  man 


Falkenskjold  blev  let  saaret  i  Slaget  ved  Bergen  og  gjort  ukampdygtig 
ved  Klosterkamp,  hvor  Marskalk  de  Castries  slog  Hannoveranerne. 

niaatte  betale  den  Gæld,  som  var  stiftet  under  den  forrige  Konge. 
Da  han  var  kendt  med  Rusland,  faldt  det  ham  let  at  betage  Struensee 
al  Tanke  om  at  byde  denne  Magt  Spidsen,  og  fra  nu  af  indsaa  Ynd- 
lingen, at  man  for  enhver  Pris  maatte  genoptage  Underhandlingerne. 
Falkenskjold  talte  ogsaa  om,  hvor  indtaget  man  i  Petersberg  var  mod 
Grev  von  Osten,  og  det  var  uden  Tvivl  dette,  der  indgav  Struensee 
Tankem  om  s-elv  at  bringe  Traktaten  i  Stand  med  Falkenskjold  som 
Mellemmand.  Han  foreslog  at  afslutte  en  endelig  Traktat  paa  det 
Grundlag,  hvorpaa  der  allerede  var  bleven  forhandlet,  og  som  var 
fordelagtigt  for  begge  Stater.  Som  Vederlag  for  dette  Forbund  og 
som  Seglet  derpaa  tilbød  Kongen  at  anvende  den  Eskadre,  som  ud- 
rustedes i  København,  mod  Tyrkerne ;  den  skulde  saa  begive  sig  til 
det  græske  Øhav,  saa  snart  den  havde  faaet  Algier  til  at  falde  til 
Føje.  Falkenskjold  var  klog  nok  til  i  Petersborg  at  handle  i  For- 
staaelse  med  den  danske  Gesandt,  Grev  Scheel,  hvem  Underhand- 
lerhvervet  egentlig  havde  tilkommet.  Han  erkendte  da  nu,  at  en  af 
Hindringerne  for  et  heldigt  Udfald  var  Rantzaus  Tilstedeværelse  i 
København.  Kejserinden  havde  allerede  flere  Gange  udtalt,  at  den 
gode  Forstaaelse  aldrig  vilde  kunne  genoprettes,  saa  længe  Rantzau 
var  ved  Hoffet ;  han  var,  sagde  hun,  en  æreløs  Mand,  der  som  Em- 
bedsmand i  Holsten  havde  været  hendes  Søn,  hvis  Undersaat  han 
var,  utro  i  hans  Mindreaarighed.  De,  der  kender  denne  Fyrstindes 
Karakter,  vil  ogsaa  nok  forstaa,  at  Tilbudet  om  Hjælp  mod  Tyrkerne 
var  mere  skikket  til  at  saare  hende  end  til  at  stemme  hende  velvil- 
ligt. Æren  er  den  ©neste  Sejrspris,  hun  tragter  efter,  og  den  Gang 
satte  hun  sin  Ære  i  at  holde  hele  det  osmanniske  Rige  i  Skak  med 
sine  egne  Kræfter. 

Falkenskjold  vendte  altsaa  tilbage  uden  at  have  udrettet  noget*) ; 
han  fik  en  Oberststilling,  og  hans  Regiment  var  det  første,  som  ryk- 
kede ind  i  de  nye  Kaserner.  Han  fik  ligeledes  Sæde  i  Generalitetet, 
hvor  han  paadrog  sig  sine  Kollegers  dybeste  Fjendskab  ved  at  fore- 
slaa  Indskrænkninger  og  i  alt  for  ringe  Grad  lægge  Skjul  paa,  hvor 


*)    Denne    Betragtning    stammer    fra    Grev    Bernstorff,    der,    medens    jeg 
besøgte  ham  paa  Wotersen,  fortalte  mig  om  Falkenskjolds  Sendefærd. 

overlegen  han  i  Kraft  af  sin  Erfaring  og  sir  Kendskab  til  Krigstjene- 
sten mente  at  være  over  Kontormennesker  og  den  Slags  Krigsmænd, 
som  Hoffet  og  Hovedstaden  frembringer.  Disse  regnede  ham  paa 
deres  Si^e  for  en  Fusentast,  der  tilfældigvis  ved'  sine  gale  Streger 
var  kommen  i  Forbindelse  m.ed  Struensee,  saa  denne  havde  skaffet 
ham  et  Regiment,  skønt  han  kun  var  først  i  Trediverne. 

Krigsstyreisen  fik  ogsaa  en  ny  Tilvækst  i  General  Huth,  den  tid- 
ligere omtalte  Hesser.  Han  fik  straks  efter  at  være  bleven  kaldt 
tilbage  Sæde  i  Generalitetet  og  fik  Artilleriet  under  sig.  Her  gaves 
der  ham  en  meget  vanskelig  Opgave  at  løse,  nemlig  i  Anledning  af 
Toget  til  Algier  at  støbe  Mørsere,  der  var  lige  saa  lette  og  rakte 
videre  end  de,  man  hidtil  havde  haft,  og  dette  lykkedes  ham*).  Denne 
General  har  senere  ogsaa  truffet  meget  gode  Foranstaltninger  til  at 
sikre  Norge. 

De  øvrige  Statsstyrelsesgrene  blev  ligeledes  alle  omdannede  paa 
samme  Maade  som  Krigsvæsenet.  Den  ledende  Tanke  i  denne  Re- 
form var  at  fordele  Sagerne  mellem  flere  Kamre,  saa  de  kunde  af- 
gøres hurtigere  og  hver  enkelt  Leder  kun  have  en  mere  begrænset 
Myndighed.  Derfor  var  der  nu  ikke  længer  nogen  Mand,  der  havde 
det  afgørende  Ord ;  kun  traadte  Cheferne  for  de  Kamre,  der  dannede 
et  Kollegium,  sammen  til  en  Slags  Raad,  der  havde  en  Smule  Over- 
myndighed,  hvis  det  var  enstemmigt. 

I  alle  vanskelige  Tilfælde  forhørte  man  sig  hos  Kabinettet,  og 
navnlig  maatte  man  henvende  sig  til  det,  i  Fald  det  blev  nødvendigt, 
at  to  eller  flere  Kollegier  kom  til  fælles  Forstaaelse  om  et  Spørgs- 
maal. 

Finanserne  f.  Eks.  fordeltes  mellem  fire  Kamre,  henholdsvis 
med  følgende  Omraader:  Danmark,  Norge,  de  tyske  Landskaber, 
Laanene  og  Pengeomsætningen. 

Valget  af  Chefer  synes  underligt  baade  i  Folkets  og  Fremmedes 

*)  Jeg  holder  mig  her  til,  hvad  jeg  har  hørt  af  General  Huth  selv;  thi 
fra  anden  Side  hører  jeg,  at  denne  Opgave  blev  stillet  af  Viden- 
skabernes Selskab  og  løstes  af  en  Professor  i  Strassburg.  General 
Huth  kan  derfor  godt  have  været  selvstændig  Opfinder  og  ene  have 
ladet  sig  lede  af  sin  egen  Indsigt  ved  Planen  og  dens  Udførelse. 

Øjne.  Først  var  der  en  Rothe,  som  havde  været  Lærer  for  Prins 
Frederik,  derpaa  underordnet  Embedsmand  i  det  samme  Departe- 
ment og  nu  havde  trukket  sig  tilbage  til  et  Gods,  som  han  havde 
giftet  sig  til.  Han  havde  et  Navn  baade  som  Poet  og  Prosaforfatter, 
men  havde  mere  Fantasi  end  sund  Fornuft.  Det  andet  Kammer  fik 
Geder  til  Chef,  en  Tysker,  der  var  Professor  i  Botanik  og  Forfatter 
af  en  Flora  danica.  De  to  andre  blev  forenede  under  Struensee, 
en  ældre  Broder  af  Yndlingen ;  han  var  Professor  ved  Militærskolen 
i  Liegnitz  og  havde  gjort  sig  bekendt  ved  en  tysk  Oversættelse  af 
Marskalken  af  Sachsens  Réveries  og  ved  en  Lærebog  i  Artilleri- 
videnskab.  Da  Yndlingen  i  Kabinettet  havde  forbeholdt  sig  Kongens 
Privatkasse,  og  hans  Broder  var  den  egentlige  Leder  af  Finans- 
styrelsen, kunde  der  ikke  raades  med  en  Daler  uden  Struensee'rnes 
Tilladelse. 

Hvis  der  ses  bort  fra  det  ukloge  heri,  og  hvis  man  havde  kunnet 
holde  det  ydre  Skin  ved  lige,  var  der  intet  som  helst  urimeligt  i, 
at  Valget  faldt  paa  Oeder  og  Struensee.  De  havde  begge  to  klar 
Forstand  og  vidt  Blik  og  havde  endogsaa  skaffet  sig  mange  Kund- 
skaber, der  kunde  komme  deres  nye  Stilling  til  Gode.  Struensee 
havde  gjort  lagttagels-er  over  Administrationen  i  de  preussiske  Stater, 
hvis  Ypperlighed  fremgaar  tilstrækkeligt  af  den  forbavsende  Kraft- 
udfoldelse. Oeder  havde  paa  sine  botaniske  Studierejser  tænkt  me- 
get over,  hvorledes  Jorden  dyrkedes,  og  hvorledes  den  burde  dyrkes, 
saa  den  gav  større  Udbytte,  og  dertil  over  Ulemperne  ved  Skatteoppe- 
børselen  og  den  Undertrykkelse,  Embedsmændene  udøvede.  Han 
havde  gjort  sig  saaledes  bekendt,  at  det  retfærdiggjorde  Yndlingens 
Valg  af  ham,  og  det  kan  nok  være  paa  sin  Plads  at  tilføje  nogle 
yderligere  Oplysninger. 

Da  Landvæsenskommissionen  blev  omdannet  til  et  Departement 
under  Grev  Moltkes  Forsæde,  udsaa  han  Oeder,  af  hvem  han  ofte 
havde  faaet  meget  gode  statsøkonomiske  Betænkninger,  til  at  oplyse 
Almenheden  og  betage  den  de  vilde  Tanker  om  Bondefrigørelse,  som 
den  var  ved  at  sætte  sig  i  Hovedet.  Selv  fandt  han  en  saadan  For- 
anstaltning i  den  Grad  urimelig  og  stridende  mod  Almenvellet,  at 
han,  da  han  opfordrede  Oeder  til  at  skrive  derom,  slet  ikke  gav  ham 

Besked  paa,  at  det  var  mod  Bøndernes  Frihed  og  deres  Adgang  til 
at  blive  Selvejere,  at  han  skulde  føre  Ordet.  Forfatteren  lod  sig 
imidlertid  lede  af  sit  eget  Omdømme  og  sine  personlige  Iagttagelser 
og  Undersøgelser,  og  han  godtgjorde  uimodsigeligt,  at  Frigørelsen 
vilde  være  et  Gode  for  Folket,  for  Statskassen  og  for  Godsejerjie 
selv.  Det  Skrift,  han  forfattede  om  dette  Emne,  var  gaaet  gennem 
Censuren  og  forelaa  trykt,  førend  Ministeren  opdagede,  hvor  slet 
han  havde  valgt  sin  Sagfører. 

Førend  Struensee  ansatte  Oeder  i  et  højt  Embede,  prøvede  han 
ham  ogsaa  i  et  Spørgsmaal  om  Pengevæsen.  Der  var  1739  i  Kø- 
benhavn bleven  oprettet  en  Kasse  til  Understøttelse  af  Officersenker, 
og  det  var  bleven  forordnet,  at  enhver  Officer,  der  giftede  sig,  heri 
skulde  indskyde  en  Sum,  der  ikke  bar  Renter  i  hans  Levetid,  men 
hvoraf  hans  Enke  skulde  have  udbetalt  fyrretyve  Procent  om  Aaret. 
Kongen  gik  i  Borgen  for  denne  Kasses  Forpligtelser,  og  da  man 
senere  fik  den  Tro,  at  der  kunde  spekuleres  i  Sagen,  gav  man  enhver 
som  helst  Ægtemand  Lejlighed  til  at  sætte  Penge  fast  til  Bedste 
for  sin  Enke.  At  Anstaltens  Kapital  hurtigt  voksede,  syntes  at  vise 
dens  Soliditet  og  det  fordelagtige  ved  at  udvide  den.  Struensee  fik 
imidlertid  Mistanke  om,  at  der  kunde  skjule  sig  et  Blændværk  herun- 
der, hvad  han  uden  Tvivl  kom  ind  paa  ved  den  Meningsforskel,  der 
paa  den  Tid  opstod  i  Holland  og  Hannover  om  lignende  Indretninger, 
og  han  overdrog  Oeder  at  undersøge  Spørgsmaalet  grundigt.  Denne 
sammenholdt  med  stor  Sindrighed  det  bedste,  der  var  skrevet  om 
den  sandsynlige  menneskelige  Levealder,  om  Antalleit  og  Varigheden 
af  Ægteskaber  og  Talforholdet  mellem  Enkemænd  og  Enker,  med  de 
kendte  Formler  for  Beregningen  af  Renterestancer  og  forfattede  en 
udmærket   klar  Afhandling,   hvori   han   godtgjorde   følgende : 

1)  At  Stifterne  af  Kassen  havde  vist  ringe  Eftertanke  ved  at 
indrømme  alle  Enker  samme  Rente  af  den  indskudte  Kapital  uden 
at  tage  noget  Hensyn  til,  hvor  gamle  Ægtefællerne  var,  eller  hvilken 
Aldersforskel  der  var  mellem  dem,  og  derefter  fastsætte  en  Forskel, 
der  vilde  have  stemmet  baade  med   Forsigtighed  og  Retfærdighed. 

2)  At  man  —  uden  at  have  noget  Beregningsgrundlag  for  Værd- 
sættelsen af  den  for  Kasssn  gunstige  Mulighed,  nemlig  at  man  kunde 

udnytte  Kapitalen  i  de  to  Ægtefællers  Levetid  og  kom  i  endelig  Be- 
siddelse af  den,  naar  Hustruen  døde  først,  saa  lidt  som  for  Bedøm- 
melsen af  den  modsatte  Mulighed,  at  Hustruen  blev  den  længstle- 
vende —  paa  Lykke  og  fromme  havde  indrømmet  fyrretyve  Procent, 
og  at  denne  Rentefod  under  alle  Omstændigheder  var  for  høj. 

3)  At  en  saadan  Anstalt  nødvendigvis  maatte  trives  i  Begyndelsen, 
fordi  mange  unge  Ægtefolk  indskød  deres  Bidrag,  og  der  ingen 
Enker  var  at  underholde ;  men  senere  hen  vilde  der  komme  saa- 
danne,  og  eftersom  Tallet  voksede,  vilde  det  blive  nødvendigt  at 
bestride  Pensionerne  ikke  blot  med  Renterne,  men  ogsaa  med  Kapi- 
talerne og  en  Del  af,  hvad  man  ellers  tjente,  og  til  sidst,  naar  det 
kom  ud  blandt  Folk,  hvordan  det  stod  med  Kassen,  vilde  der  ikke 
blive  gjort  flere  Indskud,  medens  der  stadig  vilde  være  mange  Pen- 
sioner at  afholde. 

4)  At  man  ved  at  sætte  militære  og  civile  i  Klasse  med  hinanden 
gav  samme  Vilkaar  til  Mennesker,  der  var  altfor  forskelligt  stedte ; 
en  Krig  kunde  skabe  mange  Soldaterenker,  hvis  Pensioner  ikke  vilde 
rette  sig  efter  deres  Mænds  Grad  og  Tjeneste,  men  kun  efter  deres 
Indskud. 

5)  Endelig,  at  da  Kronen  var  gaaet  i  Borgen  for  Kassen,  var 
det  paa  høje  Tid  for  Kongen  at  paalægge  Anstalten  faste  Regler  og 
Begrænsninger,  ellers  vilde  hans  Forpligtelser  føre  ham  langt  videre, 
end  man  fra  først  af  havde  tænkt  sig. 

Uagtet  denne  Betænkning,  som  jeg  har  læst  efter  Struensees  An- 
modning, er  meget  udførlig,  indeholder  den  intet  overflødigt.  Den 
bringer  Beregninger,  udførte  med  den  største  Taalmodighed,  over 
det  forbigangne  og  tilkommende,  de  Udbetalinger,  der  allerede  havde 
fundet  Sted,  de  Summer,  man  havde  taget  ind,  og  de  Regler,  man 
burde  følge  for  at  gøre  det  til  en  nyttig  Indretning  uden  at  bebyrde 
hele  Landet  til  Fordel  for  Enkeltmænd.  Kabinettet  sendte  den  til 
den  navnkundige  Matematiker  Kåstner,  der  godkendte  Oeders  Teori 
og  de  Forbedringer,  han  foreslog.  Først  efter  at  Betænkningen  havde 
faaet  Støtte  ved  hans  Tilslutning,  blev  den  meddelt  til  Generalitetet. 
Dette  overgav  den  til  sin  Bogholder,  som  tog  sig  for  at  gendrive  den, 

men  det  bestod  i,  at  han  skrev  en  Række  løse  Fraser  om  det  smukke 
ved  en  Anstalt,  der  opmuntrede  Giftermaal,  sikrede  Enkernes  Livs- 
ophold og  allerede  var  meget  velstaaende,  og  om  det  formastelige  i 
af  Omvæltningslyst  at  røre  ved  en  Indretning,  der  beundredes  af 
Udlændinge  og  nød  Landets  Tillid.  I  Anledning  af  denne  Besvarelse 
udtalte  Generalitetsmedlemmerne  to  forskellige  Skøn.  Nogle  mente, 
at  den  militære  Enkekasse,  som  den  kaldtes,  udelukkende  var  en 
Beregnings-  og  Pengesag,  som  burde  gaa  over  til  FinanskoKegiet.  An- 
dre holdt  for,  at  ganske  vist  havde  Oeder  angrebet  Enkekassen  i  en 
Betænkning,  men  at  han  ogsaa  havde  faaet  tilstrækkeligt  Svar,  og 
at  der  intet  var  at  forandre.  Den,  som  bragte  denne  Mening  frem, 
var  en  vis  Braem,  der  skyldte  Kassen  tyve  Tusinde  Daler  og  frygtede 
for,  at  han  ved  Omordningen  skulde  blive  nødt  til  at  betale  denne 
Sum  tilbage  til  Kongen,  der  i  sin  Egenskab  af  Borgen  naturligvis 
maatte  drage   Kapitalen  ind,   naar  han  selv  var  i   Gæld. 

Ogsaa  Københavns  Kommunalforvaltning  vendte  Yndlingerne  op 
og  ned  paa,  som  paa  alt  andet,  til  stor  Forargelse  for  hele  Landet. 
Den  havde  sit  Udspring  fra  de  Rettigheder,  som  Byen  havde  faaet 
af  sine  Konger  til  forskellige  Tider  og  navnlig  i  Anledning  af  dens 
udmærkede  Forsvar  mod  Svenskerne  i  1659.  Man  ophævede  en 
Forsamling  af  to  og  tredive  fremragende  Mænd,  der  var  stillet  ved 
Siden  af  Byens  Raad  og  sammenkaldtes,  hver  Gang  der  var  Tale  om 
Borgerskabets  Rettigheder.  De  daværende  Borgmestre  og  Raadmænd 
blev  afskedigede  og  maatte  nøjes  med  mindre  end  Halvdelen  af 
deres  tidligere  Indtægt,  og  en  Grev  Holstein  sattes  i  Spidsen  for 
Styrelsen  som  Præsident.  Dette  var  et  af  den  Slags  Mennesker,  der 
maa  erstatte  al-  virkelig  Værd  med  et  fornemt  Navn  og  en  Smule 
Svindlen.  Han  var  bleven  kaldt  ind  fra  Tønder,  hvor  han  var  Amt- 
mand, fordi  hans  Hustru  ansaas  for  at  være  værdig  til  at  smykke  det 
nye  Hof,  og  fordi  Brandt  gjorde  meget  af  hende.  Man  maatte  da 
finde  en  Bestilling  til  ham.  Et  af  Kamrene  i  Finanskollegiet  syntes 
at  passe  for  ham;  men  der  havde  han  saa  hurtigt  bragt  Sagerne  i 
Forvirring,  at  man  nødsagedes  til  at  anbringe  ham  et  andet  Sted,  og 
da  han  havde  mange  Reformplaner  paa  Lager,  tilbød  han  sig  meget 
belejligt  paa  et  Tidspunkt,  da  man  vilde  vende  op  og  ned  paa  alt. 

Han  indledede  sit  Styre  med  et  Skridt,  som  man  skulde  have 
troet  niaatte  være  gaaet  forud  for  Forandringen.  Han  reviede  nemlig 
en  Række  Forespørgsler  til  de  allerede  afskedigede  Medlemmer  af 
Raadet  angaaende  deres  tidligere  Embedsførelse,  Byens  Indtægter, 
den  Anvendelse,  man  havde  gjort  af  dem,  Arkiverne,  Reglementerne 
o.  s.  V.  Blandt  andet  spurgte  han  dem,  om  de  var  vidende  om  Un- 
derslæb ved  Forvaltningen  af  de  offentlige  Midler. 

Disse  mildest  talt  paafaldende  Spørgsmaal  var  tilmed  fremsatte 
paa  Tysk,  hvad  der  virkede  meget  pinligt  paa  Nationen.  Marinen 
havde  maattet  finde  sig  i  at  korrespondere  paa  Tysk  med  Kabinettet, 
skønt  de  fleste  Sømænd  ikke  forstod  Sproget.  Det  var  nu  kun  det 
danske  Kancelli,  der  udsendte  sine  Forestillinger  paa  Dansk,  og  selv 
det  modtog  tyske  Svar  paa  tyske  Oversættelser  deraf.  Dette  For- 
hold stod  ikke  blot  som  en  Slags  Forhaanelse  for  dem.  der  havde 
med  Sagerne  at  gøre,  men  det  gjorde  dem  klare  over,  hvor  Orakel- 
røsten i  Virkeligheden  kom  fra.  Det  var  umuligt  at  dølge  for  dem 
længer,  at  det  ikke  var  fra  Kongen,  de  modtog  Ordrer,  Vejledning 
og  ofte  tillige  irettesættelser.  Jeg  skal  meddele  et  meget  ejendomme- 
ligt Eksempel. 

En  Mand  i  Norge,  som  boede  ved  en  rivende  Elv.  ad  hvilken  man 
flaadede  Tømmer  ned  til  Havet,  havde  rejst  et  Pæleværk  udenfor  sit 
Hus  til  at  standse  Tømmeret  og  var  bleven  enig  med  Skovejerne  om 
en  vis  Afgift  for  Brugen  af  hans  Indretning.  De  paagældende  øn- 
skede at  give  deres  Overenskomst  en  mere  forbindende  Form  og 
ansøgte  i  Følge  Skik  og  Brug  Kongen  om  at  stadfæste  den.  Denne 
Ansøgning  sendtes  af  det  danske  Kancelli  til  Kabinettet  med  en  an- 
befalede Indstilling.  Den  Embedsmand,  der  skulde  oversætte  Akt- 
stykkerne paa  Tysk,  forstod  ikke  Ordet  Flaksbom,  hvormed  Pæle- 
værket betegnedes,  og  da  han  saa,  at  der  var  Tale  om  en  Afgift 
af  Varebefordring  paa  Elven,  og  „Flachs"  paa  Tysk  betyder  Hør, 
troede  han,  at  det  var  en  Overenskomst  mellem  de  paagældende 
Mænd  om  at  opkræve  en  Afgift  af  den  Hør,  der  førtes  ned  ad  Elven. 
Dette  fandt  Struensee  oprørende,  og  han  var  ikke  sen  til  at  tildele 
Kancelliet  en  Irettesættelse  for  dets  Forslag  om  at  indføre  en  Bom- 
afgift, der  vilde  være  meget  tyngende  for  Hørhandelen  og  stridende 

mod  alle  statsøkonomiske  Grundsætninger.  Kancelliet  svarede,  at 
Hans  Majestæt  sikkert  var  ført  paa  Vildspor  af  sin  tyske  Oversætter, 
og  at  der  ingen  Hør  førtes  ned  ad  denne  Elv,  og  opklarede  i  det  hele 
Misforstaaelsen.  Dette  førte  til  en  ny  Irettesættelse  til  Kollegiets 
Medlemmer,  fordi  de  havde  dristet  sig  til  at  tro,  at  Hans  Majestæt 
lod  de  danske  Udfærdigelser  oversætte  for  sig  og  ikke  forstod  sit 
Modersmaal. 

Lidt  efter  lidt  vænnede  man  sig  saaledes  til  Struensees  Regering 
ved  Hoffet,  at  der  næsten  ikke  mere  var  Tale  om  umiddelbare  Or- 
drer, og  denne  ubekendte  Mand,  som  vilde  have  Folk  til  at  tro,  at 
Kongen  var  den  eneste  Ophavsmand  til  de  Foranstaltninger,  der  blev 
trufne  i  hans  Navn,  endte  med  at  lade  sig  udnævne  til  Greve  og 
Førsteminister. 

Ogsaa  ved  denne  Lejlighed  havde  man  iagttaget,  hvor  uvidende 
han  var  om  Formerne.  Da  han  havde  faaet  Diplomet  med  Greve- 
udnævnelsen i  Stand,  vilde  han  have  kontrasigneret  det  selv,  hvis 
ikke  Høyer,  der  bragte  ham  det,  havde  faaet  ham  paa  andre  Tanker. 
Men  den  kongelige  Ordre,  der  udnævnte  ham  til  Førsteminister,  blev 
meddelt  Kollegierne  og  Gesandterne  ved  de  fremmede  Hoffer  i 
Afskrifter,  der  var  kontrasignerede  af  ham  alene.  Jeg  anfører  dette 
Aktstykke,  hvis  Original  er  skreven  med  Kongens  egen  Haand. 

„Da  jeg  har  udnævnt  min  maitre  des  requétes  Struensee  til  ogsaa 
at  være  Geheimekabinetsminister  og  ved  en  egenhændig  Ordre  har 
paalagt  ham  at  iagttage  følgende  Punkter  angaaende  Udfærdigelse  af 
Kabinetsordrer : 

1)  Alle  Ordrer,  som  jeg  giver  ham  mundtlig,  skal  han  affatte, 
saaledes  som  det  stemmer  med  min  Mening,  og  forelægge  mig  dem 
til  Underskrift,  efter  at  han  selv  først  har  paategnet  dem,  eller  ud- 
færdige dem  i  mit  Navn  under  Kabinetsseglet. 

2)  Alle  Ordrer,  som  bør  gives  et  Kollegium  paa  Forestilling  af 
et  andet,  skal  udfærdiges  af  hahi,  og  ikke  først  bringes  i  Stand  ved 
Udfærdigelse  af  en  Befaling  i  Kollegiet  eller  ved  Kommunikation. 

3)  Hver  Uge  skal  der  forelægges  mig  et  Uddrag  af  de  udfærdigede 
Kabinetsordrer  til  Approbation. 

4)  De  paa  denne  Maade  udfærdigede  Kabinetsordrer  skal  have 

samme  Gyldighed  som  de  af  mig  egenhændig  skrevne  og  skal  straks 
følges,  saavel  af  Kollegierne  som  af  de  underordnede  Betjente,  hvor 
ingen  Forordning  eller  fra  mig  stammende  Resolution  strider  derimod, 
i  hvilket  Tilfælde  saadant  straks  skal  meldes  til  Kabinettet.  I  andet 
Tilfælde  skal  Efterlevelsen  og  Indholdet  af  Ordren  meddeles  mig  af 
Kollegierne  og  meddeles  Kollegiet,  hvorunder  den  sorterer,  af  Under- 
betjentene. 

—  saa  kundgøres  dette  herved  for  Kollegiet  og  paalægges  det 
nøje  at  overholde  de  Kollegierne  vedkommende  Punkter  og  i  samme 
Øjemed  at  kundgøre  det  fjerde  Punkt  for  de  under  dem  sorterende 
Betjente." 

Saaledes  betroede  Kongen  efter  at  have  erklæret  for  hele  Europa, 
at  han  selv  vilde  føre  Regeringen,  paa  én  Gang  sin  Magt  til  en  en- 
kelt Mand  og  forbeholdt  sig  som  sit  eneste  Arbejde  en  Gang  om 
Ugen  at  underskrive  en  Fortegnelse  over  Ordrer,  som  han  gjaldt 
for  at  -have  givet  de  seks  foregaaende  Dage.  En  saadan  Magtfylde 
blev  overdraget  med  mindre  Højtidelighed  og  Omstændigheder,  end 
der  tidligere  vilde  have  krævedes  for  en  Anvisning  paa  Kongens 
Kabinetskasse.  Ingen  Mand  bevidnede,  at  han  havde  været  til  Stede 
ved  en  saa  vigtig  Forhandling,  naar  man  ikke  regner  selve  den 
Mand,  der  havde  været  Genstand  for  den.  Struensee  saa  sig  plud- 
selig forvandlet  fra  en  Hofembedsmand  til  Storvizir  og  udrustet  med 
slørre  Magt,  end  der  nogensinde  havde  tilkommet  enten  Kanslerne 
eller  de  højeste  Rigsembedsmænd,  der  under  Adelsvælden  kendtes 
under  Navnet  Rigshovmestre. 

Saaledes  var  det,  han  havde  bebudet,  før  han  kom  i  Gunst,  lidt 
efter  lidt  gaaet  i  Opfyldelse.  Han  udtalte  til  min  tro  Høyer  og  maaske 
til  mange  andre,  at  al  Ting  var  daarligt  i  Statens  Styrelse,  og  at  han 
ikke  vilde  lade  Sten  paa  Sten  blive  tilbage. 

Folket  oprørtes  over,  at  en  Fremmed  svang  sig  saa  rask  i  Vejret 
og  fik  overdraget  en  saa  grænseløs  Magt ;  at  han  modtog  den,  regnede 
det  for  en  Forbrydelse,  endog  for  en  Forbrydelse,  som  var  omhandlet 
i  Kongeloven,  den  eneste  urokkelige  Lov  i  Staten.  I  dens  Artikel  26 
paalægges  det  nemlig  de  fremtidige  Konger  at  værne  om  deres  arve- 
lige Ret  og  ikke  taale  noget  Indgreb  i  den  ;  en  Myndighed,  der  over- 

9*    • 


132 


drages  nogen  til  Afbræk  for  Enevoldsmagten,  erklæres  for  uvirksom, 
og  de,  der  maatte  erhverve  sig  en  saadan,  erklæres  skyldige  i  Maje- 
stætsforbrydelse.    Man  hævdede  nu,  at  den,  hvis  Ordrer  skulde  efter- 
kommes, uden  at  det  bestemt  fremgik  af  deres  Form,  at  de  kom  fra 
Kongen,  havde  anmasset  sig  en  Del  af  Enevoldsmagten,  og  denne 
Fortolkning,  saa  tvungen  den  var,  blev  senere  hen  i  fuldt  Alvor  gjort 
gældende.  Men  den,  der  blot  taler  i  Kongens  Navn  og  kan  fjernes  med 
lige  saa  faa  Omstændigheder,   som  han  er  bleven  kaldet,   kan  ikke 
siges  at  have  gjort  Indgreb  i  den  kongelige  Myndighed.    Imidlertid, 
selv  om  man  ikke  regner  med  denne  Spidsfindighed,  var  der  Grunde 
nok  til  at  gaa  i  Rette  med  en  Mand,  der  modtog  en  saadan  Myndighed 
af  en  Fyrste,  hvis  Aandssløvhed  hver  Dag  traadte  stærkere  frem,  den 
samme   Mand,   som    nogle   Maaneder    tidligere   havde   ladet   Kongen 
skrive,  at  det  var  et  Brud  paa  Forfatningen,  at  et  Statsraad  stod  mel- 
lem Fyrsten  og  Folket;  og  der  gaves  ingen  Dansk,  som  ikke  regnede 
det  for  en  personlig  Forhaanelse  at  være  undergivet  en  Myndighed, 
der  ikke  havde  andet  Udspring  og  Grundlag  end  de  forargelige  For- 
hold i  hans  Kongehus.    Og  det  lod  til,   at  baade  Myndigheden  og 
Forargelsen  ogsaa  i  deres  videre  Udvikling  var  uadskillelig  forbundne ; 
thi  den  1ste  Juli  nedkom  Dronningen  med  en  Datter,  om  hvis  virke- 
lige Fader  der  ikke  syntes  at  kunne  være  Tvivl,  den  lOende  modtog 
Kongen   Lykønskninger   dertil,    den    18de   underskrev   han   det   Akt- 
stykke, der  overlod  Magten  til  Struensee,  den   22nde,   Dronningens 
Fødselsdag,  udnævntes  Struensee  til  Greve  tilligemed  sin  Ven  Brandt, 
der  var  lad  nok  til  at  unde  ham  hele  Magten,   men  for  misundelig 
og  forfængelig  til  at  ville  give  ham  efter  i  Fornemhed.    Det  var  da 
ogsaa  ham,  der  var  kommen  paa  den  Tanke,  at  de  skulde  sætte  sig 
i   Respekt  hos  deres  fælles   Fjender   ved   denne  Titel,  og  ham,   der 
siden   hen   tog   Paaskud   af  denne   Titel   til   at   lade   sig  og  sin   Ven 
tildele  de  fornødne  Midler  til  at  leve  overensstemmende  med  deres 
nye   Værdighed. 

Det  kunde  ikke  undgaas,  at  Dronningens  Tjenestefolk  opdagede 
de  hemmelige  Besøg,  Struensee  aflagde  hende,  og  dem,  hun  under- 
tiden gjorde  ham.  De  maatte  da  enten  blive  Spioner  eller  indviede, 
og  da  Dronningen  ikke  havde  regnet  med  en  af  disse  Muligheder, 

holdt  hendes  kvindelige  Betjening  længe  Øje  med  hende  og  skaffede 
sig  Rede  paa  Sagen  ad  hundrede  Veje.  Snart  var  det  et  Par  vel- 
lugtende Strømpehaand,  som  hun  havde  faaet  af  sin  Elsker,  snart 
var  det  hans  Portræt,  som  hun  Nat  og  Dag  bar  paa  sit  Bryst  og 
siden  gemte  i  en  Bog,  hvori  hun  læste  i  sine  frie  Øjeblikke,  medens 
hun  laa  i  Barselseng,  og  da  Kvinderne  havde  opdaget,  at  Struensee 
havde  Hovednøglen  til  Slottet  og  en  særlig  Nøgle  til  den  hemmelige 
Dør  til  Dronningens  Værelse,  havde  de  overtrukket  Nøglehullet  med 
Voks  og  derved  faaet  Rede  paa,  at  Døren  havde  været  lukket  op. 
Ved  en  anden  Lejlighed  havde  de  strøet  Pudder  i  den  mørke  Gang, 
st^m  forbandt  de  to  Værelser,  og  fundet  Spor  af  Mandfolkefødder  i 

den Nec    deerant    in    ipso  reginæ  lecto  siispecta  quædam  ve- 

stigia. 

To  af  disse  Kvinder,  Jomfru  Horn  og  Madame  Bruun,  blev  bange 
for  de  Følger,  en  saadan  Forbindelse  kunde  faa,  ogsaa  for  dem  selv, 
og  besluttede  en  Dag  at  underrette  deres  Herskab  om  de  Rygter,  der 
allerede  var  ude  blandt  Folk.  Dette  var  forinden  Rejsen  til  Holsten, 
følgelig  i  Kærlighedsforstaaelsens  første  Tid  og  over  et  Aar  før  det 
Tidspunkt,  hvortil  vi  er  kommen.  Grædende  og  forlegne  over  det 
Skridt,  de  var  i  Færd  med  at  gøre,  traadte  de  ind  til  Dronningen. 
Denne  blev  urolig  og  spurgte  dem  kærligt,  hvad  der  fattedes  dem, 
og  om  hun  havde  gjort  dem  noget  imod;  da  de  blev  endnu  mere 
rørte  ved  denne  Modtagelse  og  ikke  kunde  faa  et  Ord  frem,  ka- 
stede Dronningen  sig  om  Madame  Bruuns  Hals  og  besvor  hende 
at  tale  ud.  Til  sidst  aabenbarede  de  hende  da,  at  der  gik  Rygter  om, 
at  Struensee  besøgte  hende  om  Natten  ;  de  to  Enkedronninger  var 
underrettede  derom  og  Statsraadet  ogsaa,  og  man  talte  om  at  skride 
ind ;  de  selv  ønskede  inderligt,  at  dette  Rygte  maatte  være  falskt. 
Nu  blev  den  unge,  uforsigtige  Dronning  paa  sin  Side  forlegen  ;  hun 
sagde,  at  hun  vilde  tale  med  Struensee,  der  nok  vilde  vide  at  bringe 
Sagen  i  Orden,  og  spurgte  de  to  Kvinder,  om  de  troede,  at  Rygtet 
vilde  tabe  sig,  naar  hun  saa  Struensee  sjældnere,  men  hvis  hun  helt 
holdt  op  at  omgaas  ham,   vilde  det   synes   altfor   paafaldende. 

Hun  talte  derpaa  med  Struensee,  og  han  raadede  hende  til  at 
■vinde  disse  Kvinder  med  Penge;  men  i  Stedet  for  at  følge  dette  Raad, 

slog  hun  en  helt  anden  Tone  an  overfor  dem.  Hun  lod  dem  hørre. 
at  man  ved  at  angribe  en  Dronnings  Rygte  i  sin  Tale  udsatte  sig 
for  at  faa  Tungen  skaaret  ud  af  Munden,  og  fra  den  Stund  af  mødte 
de  ikke  længer  den  milde  og  jævne  Godhed  hos  deres  Herskerinde, 
som  hun  hidtil  havde  vist  dem,  og  de  blev  saaledes  mere  tilbøjelige 
end  nogensinde  til  at  gøre  deres  Iagttagelser  og  give  Melding  derom. 
Forskrækkede  over  den  Advarsel,  de  havde  faaet,  tog  de  to  El- 
skende øjeblikkelig  den  Beslutning  at  lade  deres  hemmelige  Sammen- 
komster fare,  og  det   gennemførte   de   i   næsten   fjorten   Dage. 

I  denne  Mellemtid  traf  Kammerfrøkenen  en  Dag  Dronningen  helt 
urolig  og  badet  i  Taarer,  og  da  betroede  hun  hende  ikke  blot,  hvad 
hendes  Tjenestekvinder  havde  sagt,  men  ogsaa,  at  det  var  et  grun- 
det Rygte.  Det  var  den  samme  Frøken  von  Eyben,  der  blev  sendt 
hjem  fra  Travendal  i  Unaade,   og  om  hvem  jeg  tidligere  har  talt. 

Alt  som  den  ulykkelige  Dronning  saaledes  selv  lagde  det  hele 
til  Rette  for  fremtidige  Angivelser  og  Vidnesbyrd  imod  sig,  blev  hun 
mere  og  mere  uforsigtig,  ja,  rent  ud  sagt  dumdristig.  De  Enkelt- 
heder, man  finder  i  Procesakterne,  hvoraf  jeg  har  Afskrifter,  er 
alt  for  usømmelige  til  at  kunne  meddeJes  her,  men  det,  jeg  selv  saa, 
og  som  allerede  forekom  mig  strafværdigt  nok,  kan  vise,  hvor  vidt 
hun  saaledes  gik  i  at  sætte  Anstanden  til  Side.  Paa  Frederiksberg 
havde  man,  den  Gang  Dramaet  var  sin  Afslutning  nær,  indrettet  det 
saaledes,  at  Dronningens  og  Kongens  Værelser  var  adskilte  fra  hin- 
anden ved  en  Sal ;  det  lod  sig  da  formode,  at  Ægtefællerne  ikke  kom 
meget  sammen.  Struensees  Værelse  var  i  Fløjen  nærmest  ved,  hvor 
Dronningen  boede,  og  ved  Siden  af  hendes  Kammerpigers.  Han 
kunde,  ligesom  de,  begive  sig  til  sin  egen  Bolig  ad  Hovedtrappen  ved 
at  gaa  over  Gaarden,  og  derpaa  kunde  han  vende  tilbage  til  Dron- 
ningen ad  den  hemmelige  Trappe.  Men  i  det  Sted  gik  Struensee, 
et  Kvarter  efter  at  Dronningen  havde  trukket  sig  tilbage,  ud  af 
Salen  ad  den  samme  Dør,  og  ad  den  Vej  kunde  han  kun  naa  til  sit 
eget  Værelse  ved  at  gaa  gennem  Dronningens  særlige  Forværelse 
og  derfra  ad  en  indvendig  Trappe,  som  var  bestemt  for  de  opvartende 
Kvinder.  Man  saa  ham  altsaa  gaa  denne  Vej,  og  ingen  kunde  vide, 
om  han  gik  ind  til  sig  selv  eller  betraadte  de  Værelser,  der  burde 
have   været   ansete   for   Renhedens   helligste   Tilhold. 

VII. 

ANORDNINGER  AF  GREV  STRUENSEE.  —  RANG  OG  TITLER.  — 

OVERLEVELSESBESTALLINGER.    —    BLANDET    SELSKAB    VED 

HOFFET.  —   GEJSTLIGE   SAGER.   —   ALMINDELIG    DYRTID.   — 

FATTIGDOM   I   KØBENHAVN. 

Yndlingen  havde,  som  allerede  omtalt,  ikke  ventet,  indtil  han  var 
bleven  hævet  til  de  højeste  Værdigheder,  med  at  iværksætte  en 
Række  Reformer,  som  han  havde  faaet  Tanker  om  gennepi  sine  Sam- 
taler med  Grev  Rantzau,  medens  han  i  Altona  levede  et  lystigt  Liv 
og  havde  ringe  Praksis  som  Læge.  Af  disse  talrige  Foretagender  vil 
jeg  kun  opholde  mig  ved  de  vigtigste,  ved  dem,  der  viser  særlige 
Synspunkter  hos  Ministeren  og  paa  en  Gang  kan  oplyse  Læseren  om, 
af  hvad  Stof  den  Mand  var,  der  fra  nu  af  vil  være  Hovedpersonen 
i  disse  Erindringer,  og  bidrage  til  at  skildre  det  Folk,  som  han  havde 
sat   sig   for   at    reformere. 

Det  er  næsten  bleven  til  et  Ordsprog,  at  i  Frankrig  spørger  man 
først,  naar  Talen  er  om  en  ny  Mand:  „Er  det  en  dannet  Mand? 
Er  han  elskværdig?"  1  Tyskland :  „Er  han  af  en  Familie,  der  kan 
blive  optaget  i  Stifterne?"  I  Holland:  „Hvor  stor  er  hans  Formue?" 
I  England:  „Hvad  Stof  er  han  af?"*)  I  Danmark  er  der  et  andet 
Spørgsmaal,  som  gaar  forud  for  alle  hine :  „Hvilken  Karakter  har 
han?"  hvorved  man  ikke  maa  forstaa  den  moralske  Karakter,  men 
Titelen,  Graden.  For  fuldkommen  at  kunne  fatte  dette  (hvis  en 
Fremmed  overhovedet  kan  fatte  det),  maa  man  vide,  at  ikke  blot 
Hoffolk  mellem  dem  selv,  Land-  og  Søofficerer  i  Forhold  til  hver- 
andre o.  s.  V.,  iagttager  en  bestemt  Orden  indbyrdes  med  Hensyn 
til  Forrangen,  men  at  man  i  Følge  en  almindelig  Forordning  stedse 
ved,  hvem  der  har  Fortrinet,  enten  en  Bisp,  en  Kammerherre,  en 
Oberst,  en  Linieskibskaptajn,  en  Universitetsrektor  o.  s.  v.  Enhver 
har  sin  nøje  angivne  Plads  og  har  Gang  og  Sæde  derefter,  ikke  blot 

*)  What  kind  of  man  is  he?  Det  er  Hume,  som  tillægger  sine  Lands- 
mænd et  Spørgsmaal,  som  gør  dem  saa  megen  Ære,  men  man  spørger 
lige  saa  ofte:   „Hvor  meget  har  han  i  Indtægt?  How  mach  worth?" 

ved  Hoffet  og  ved  højtidelige  Lejligheder,  men  ogsaa  overalt,  hvor 
Folk  træffer  sammen.  Gaar  man  fra  det  ene  Værelse  til  det  andet 
for  at  sætte  sig  til  Bords  hos  sine  Venner,  sker  det  i  den  Række- 
følge, ens  Rang  medfører,  og  Tjenerskabet  maa  byde  Tallerkener  og 
Kopper  om,  efter  som  Gæsterne  er  stillede  paa  Rangstigen.  Man 
nævner  ikke  en  Mand  simpelthen  ved  hans  Navn,  hvad  der  vilde 
være  en  utilgivelig  Grovhed ;  man  er  „Hr.  Conferensraaden,  Hr. 
Linieskibskaptajnen,"  o.  s.  v.  Jeg  har  kendt  en  Mand,  som  var  „Hr. 
Generalkrigsforsyningskommissæren"  ;  det  var  hans  Karakter,  men 
det  var  ingenlunde  hans  Hverv  at  forsyne  Hæren ;  han  ledede  et 
Krudtværk  og  Kanonstøberi,  og  Krigskommissærerne  maatte  gøre 
Handler  med  ham.  Træffer  man  tilfældigvis  i  et  Selskab  en  begavet 
og  dygtig  Mand,  som  gaar  sidst  ind  ad  Døren,  sidder  nederst  ved 
Bordet,  som  kort  sagt  ingen  Karakter  har,  og  man  saa  spørger, 
hvad  han  er,   faar  man  til  Svar :  Han  er  ingen  Ting. 

Da  Rang  eller  en  høj  Karakter  lidt  efter  lidt  var  bleven  den 
første  Genstand  for  Folks  Ærgerrighed,  maatte  man  ikke  alene  fast- 
slaa  Rækkefølgen  af  alle  virkelige  Stillinger,  men  tillige  skabe  mange 
overtallige  og  til  sidst  give  Bestallinger  paa  Titler,  der  ikke  har 
andet  Formaal  end  at  fastslaa  Rang.  Og  da  det  er  meget  lettere  at 
opnaa  en  tom  Titel  end  en  indbringende  Stilling  eller  en  Grad  i 
Hæren,  er  Følgen  bleven,  at  det  sikreste  Middel  til  at  rykke  op  i 
Rangforordningen  er  overhovedet  ikke  at  tage  Statstjeneste  eller  og- 
saa at  have  en   Grad   uden   Forbindelse   med  ens   Embede. 

Adelen  har  slaaet  sig  paa  Hoftjenesten.  Blot  en  Page  kommer 
noget  i  Gunst,  bliver  han  i  en  Alder  af  femten,  seksten  Aar  gjort 
til  Hofjunker,  hvorved  han  faar  Rang  mellem  en  Major  og  en  Kap- 
tajn. Efter  nogle  Aars  Forløb  gør  man  ham  til  Kammerjunker,  hvad 
der  giver  Rang  umiddelbart  efter  Oberstlieutenanter ;  men  et  ungt 
Menneske,  der  er  af  en  blot  nogenlunde  anset  Familie,  og  hvis 
Fader  har  et  vigtigt  Embede  eller  har  Adgang  til  Hoffet,  springer 
det  første  Trin  over;  saa  snart  han  er  kommen  ud  af  Barnealderen, 
udnævnes  han  til  Kammerjunker,  og  han  maa  da  være  meget  ube- 
hændig, om  han  ikke  bliver  Kammerherre,  naar  han  er  fem  og 
tyve   eller   højst   tredive   Aar!     En    Kammerherre   er   ligestillet   med 

en  Generalmajor  eller  Kantreadmiral  og  nyder  ligesom  de  og  Klas- 
serne over  dem  den  ligesaa  tomme  som  eftertragtede  Udmærkelse 
at  kunne  køre  med  Topper,  hvormed  der  følger  visse  Æresbevis- 
ninger fra  Livvagtens  Side  og  en  vis  Ret  til  at  køre  ind  i  Slots- 
gaardene. 

For  en  ung  Adelsmand  er  det  ganske  anderledes  fordelagtigt  at 
hengive  sig  til  Lediggang  end  at  følge  en  nyttig  Løbebane.  Den, 
som  slaar  sig  paa  Krigstjenesten  til  Lands  eller  Vands,  kan  gerne 
have  tjent  i  tyve  Aar  og  dertil  endog  være  af  en  velset  Familie, 
han  vil  dog  se  sig  sprungen  ti  Aar  og  mere  forbi  i  Grad  af  en  Mand, 
der  har  sat  hele  sin  Tilværelse  ind  paa  at  færdes  i  de  kongelige  Ge- 
makker uden  at  gøre  mindste  Nytte.  Ja,  hvad  mere  er,  efter  en  vis 
Tids  Forløb  kræver  den,  der  har  foretrukket  at  holde  sig  ved  Hoffet, 
Lønnen  for  sine  Tjenester,  og  jo  flere  Aar  han  har  arbejdet  paa  at 
udygtiggøre  sig,  des  større  Fordringer  stiller  han.  Han  forsømmer 
ikke  at  fremhæve  i  sine  Ansøgninger,  at  Kongen  bør  støtte  sin  Adel 
og  at  en  Mand  af  en  vis  Rang  ikke  vilde  kunne  leve  af  lidet. 

Ganske  vist  lader  det  sig  ved  særlig  Begunstigelse  gøre,  at  en, 
der  ikke  er  andet  end  Officer,  faar  Lov  at  hænge  Kammerherre- 
nøglen  ved  sin  Baglomme;  men  dette  medfører  en  anden  Ulempe 
og  bliver  en  Kilde  til  Opsætsighed.  En  saadan  ung  Mand,  der  kun 
er  Lieutenant  eller  Kaptajn,  har  nu  Fortrinet  for  en  Oberst  baade 
ved  Hoffet  og  i  Selskabslivet,  og  man  kan  da  ikke  tænke  sig,  at 
han  vil  være  synderlig  tilbøjelig  til  at  adlyde  og  ære  sin  foresatte. 

Det  er  værd  at  lægge  Mærke  til,  gennem  hvilken  Udvikling 
man  er  naaet  til  disse  urimelige  Misforhold.  I  Begyndelsen  af  Aar- 
hundredet,  for  ikke  at  gaa  længere  tilbage,  havde  Kongen  kun  fire 
Kammerherrer,  der  skiftedes  til  at  gøre  Tjeneste.  Deres  vigtige 
Hverv  var  at  modtage  Kongens  Hat,  naar  han  satte  sig  til  Bords, 
og  at  blive  staaende  bag  hans  Stol,  indtil  han  fritog  dem  derfor. 
De  havde  Løn ;  det  var  fornemme  Folk,  hvem  allerede  deres  Fødsel 
sikrede  Adgang  og  Udmærkelser  ved  Hove,  og  de  havde  en  højere 
Rang  end  den  nuværende.  Lidt  efter  lidt  er  Etiketten  bleven  slappet; 
Kammerherrerne  har  ophørt  at  røgte  noget  Hverv ;  de  fire  Lønninger, 
som   var  opført  til  dem   i   Hoffets  Regnskab,   har   fundet  anden   An- 

vendelse,  og  siden  disse  Betjente  ikke  længer  har  noget  at  gøre, 
er  deres  Antal  steget  i  en  saadan  Grad,  at  der  i  1772  var  fire  og 
halvtreds  af  den  ældre  Udnævnelse,  som  uafhængig  af  deres  andre 
Værdigheder  havde  Rang  lige  efter  Grever  med  Grevskab  og  før 
Generalmajorer,  og  hundrede  og  otte  og  tyve  af  den  nye  Udnævnelse, 
der  havde  Rang  med  denne  Klasse  Officerer  efter  Ancienniteten. 
Nu  var  der  kun  halvtredsindstyve  Generaler  af  de  forskellige  Gra- 
der i  hele  Hæren,  hvad  der  allerede  afgjort  var  for  meget ;  men 
paa  Grund  af  den  almindelige  Rangsyge  sørger  enhver,  der  kan,  for 
under  sin  Forfremmelse  at  faa  en  Rang.  der  er  højere  end  hans  Be- 
stilling. 

Det  er  ikke  blot  Adelen,  som  sætter  Pris  paa  og  søger  saadanne 
tomme  Udmærkelser;  nogle  af  dem  er  tilgængelige  for  alle  Stænder. 
De  borgerlige  er  ivrige  for  at  faa  bare  den  mindste  Karakter  for 
ikke  at  blive  blandede  sammen  med  Almuen ;  thi  det  er  kun  be- 
titlede Personer,  som  kaldes  „Herre" ,  og  hvis  Koner  kaldes  „Frue'" . 
Folk,  der  ingen  Titler  har,  kaldes  med  de  franske  Benævnelser 
„Monsieur"  og  „Madame" ,  som  er  ganske  ringeagtede.  Har  man 
først  faaet  en  Karakter  og  som  Følge  deraf  Plads  i  en  Rangklasse, 
gælder  det  at  søge  om  Bestillinger  og  betale  derfor.  Man  finder 
stedse  Ligemænd,  som  man  ikke  vil  staa  i  Klasse  med,  og  Over- 
mænd, som  man  anser  sig  for  lige  god  med,  og  i  hvis  Rangklasse 
det  gælder  at  komme  op. 

Rangforordningen  inddeler  de  betitlede  i  ni  Klasser,  og  hver 
Klasse  har  flere  Underafdelinger,  i  alt  hundrede  og  én,  og  det  er 
maget  saaledes,  at  der  i  hver  Klasse  findes  Officerer  og  borgerlige 
Embedsmænd.    Hoffolkene  staar  i   de   fem   første   Klasser, 

Saa  snart  en  borgerlig  Embedsmand,  enten  han  er  ansat  under 
Krigsstyreisen  eller  andetsteds,  har  faaet  sin  Bestalling,  vil  der  være 
Officerer,  han  rangerer  over.  En  Brygger,  der  nyder  fornem  Be- 
skyttelse eller  forstaar  at  sno  sig,  udnævnes  til  Kommerceraad,  hvad 
der  stiller  ham  ved  Siden  af  Kaptajner  og  over  hans  Sognepræst. 
En  Grosserer  bliver  med  Lethed  titulær  eller  virkelig  Etatsraad, 
hvilken  sidste  Titel  giver  ham  Rang  med  Oberster  og  Sjællands  B'- 
skop.    Man  mener,  at  dette  hædrer  Handelsstanden,  men  hvad  Hæder 

kan  derved  falde  paa  Standen,  naar  dens  Medlemmer  dog  maa 
skifte  Benævnelse  for  at  lade  sig  hædre?  Og  fra  hvilket  Synspunkt 
har  disse  Købmænd  Ret  til  andre  Udmærkelser  end  dem,  der  følger 
af  deres  Rigdom? 

Hvis  de  gør  Staten  Gavn,  er  det  et  Tilfælde;  Vinding  er  deres 
Maal,  og  saa  snart  de  stræber  efter  noget  andet,  er  de  ikke  længer 
besjælede  af  deres  Stands  Aand.  Overalt,  hvor  Handelen  blomstrer, 
er  den  tilstrækkelig  æret,  og  naar  man  taler  om  Titler  til  en  Køb- 
mand i  en  virkelig  Handelsby,  er  hans  første  Spørgsmaal :  „Hvad 
kaster  de  af  sig?" 

Jeg  skelnede  mellem  de  virkelige  og  de  titulære  Etatsraader, 
og  den  samme  Forskel  gælder  for  de  andre  Slags  Raader ;  men  alle 
disse  Raader,  som  har  kongelige  Bestallinger,  har  ikke  Sæde  i  nogen 
Forsamling  og  giver  aldeles  ikke  Raad,  de  virkelige  saa  lidt  som  de 
andre. 

Da  intet  er  saa  let  som  at  udfærdige  en  Bestalling,  og  det  tillige 
giver  en  Indtægt,  har  Ministrene  vist  sig  meget  føjelige  i  den  Hen- 
seende. Man  kan  dermed  stille  Ansøgere  tilfreds,  hvem  man  ikke  vil 
kunne  tilstaa  noget  andet.  Saafremt  en  Mand  ønsker  en  højere  Rang 
end  den,  hans  Stilling  vilde  berettige  ham  til,  henvender  han  sig  ti) 
en  pengegridsk  Hofmand,  og  Kongen  har  ofte  tilladt  en  saadan  Be 
skytter  at  modtage  en  Foræring  for  en  Naadesbevisning,  han  selv 
kan  tilstaa,  som  det  hedder,  „uden  at  det  koster  ham  noget" ,  men 
det  koster  i  Virkeligheden  noget,  som  er  en  Fyrstes  dyrebareste  Gode, 
naar  der  holdes   forstandigt  til   Raade   dermed. 

Ridderordenerne  er  blevet  strøet  ud  i  Flæng  ligesom  Titlerne. 
De  giver  forøvrigt  en  vis  Grad  eller  Rang;  Elefantordenen  giver 
Plads  højt  oppe  i  første  Klasse  og  Dannebrogsordenen  i  Spidsen  for 
anden,  saa  at  der  derfra  kun  er  et  Skridt  til  at  opnaa  Tiltale  af 
„Ekscellence" ,  en  Ret,  der  er  forbeholdt  første  Klasse.  Man  har 
uddelt  begge  Ordner  i  et  langt  større  Antal,  end  de  oprindelige  Sta- 
tuter forudsatte,  og  denne  Ødselhed  har  røvet  dem  al  Værdi.  Danne- 
brogsordenen er  bleven  givet  til  simple  Købmænd,  hvis  Koner  var 
eller  havde  været  smukke,  ja,  endog  til  Lakajer,  soim  havde  opnaae-t 
et  eller  andet   Embede. 

La  Beaumelle  har  fortalt  et  Sted,  at  den  franske  Flygtning,  Bi- 
bliothekaren  Huguetan,  der  i  Danmark  blev  udnævnt  til  Greve  af  Gyl- 
densten, døde  af  Ærgrelse  over,  at  han  ikke  havde  kunnet  faa  Ele- 
fantordenen. Han  døde  nu  først  i  en  Alder  af  halvfemsindstyve  Aar; 
men  det  kan  gerne  være,  han  har  søgt  om  den,  opmuntret  af,  at  han 
plejede  at  faa,  hvad  han  bad  om,  og  ellers  saa  Ancienniteten  gøre 
Udslaget,  og  af  de  fornemme  Svogerskaber,  han  var  kommen  i*). 
Hvorledes  dette  nu  end  forholder  sig,  har  Hoffet  nu  vist  sig  mere 
føjeligt  end  tidligere  og  givet  Sønnen,  hvad  det  nægtede  Faderen,  og 
denne  Søn  er  et  i  Ægteskabsbrud  avlet  Slegfredbarn,  Hr.  Des- 
merciéres,  som  aldrig  har  siddet  i  høje  Embeder. 

Denne  udbredte  Rangsyge  og  den  overvejende  Vægt,  man  iægger 
paa  Titler,  har  stillet  enhver  anden  Udmærkelse  i  Skygge.  Aande- 
lige  Evner,  Driftighed  i  sit  Arbejde,  Fortjenester  af  Staten,  falder 
ikke  i  Øjnene,  hvis  de  ikke  bliver  anbragte  paa  en  smuk  Plads 
blandt  de  hundrede  og  en  Grader,  som  jeg  har  forsøgt  at  give  en 
Forestilling  om.  De  allernyttigste  Sysler,  Haandværkene,  den  lavere 
Handel  kommer  i  Foragt  og  trykkes  ned  af  hele  den  umaadelige  Kaste, 
der  har  Fortrinet  for  den.  Alverden  har  faaet  en  eller  anden  Ud- 
nævnelse. Kort  sagt,  det  er  en  ren  Kræftskade  for  Borgersamfundet 
af  den  særeste  Art,  og  man  maa  selv  have  været  Vidne  dertil  for 
at  kunne  fatte  den  i  hele  dens  Omfang**).  Struensee  og  Brandt  følte 
sig  personlig  krænkede  derved.  Den  store  Herre  tog  det  ilde  op,  at 
en  borgerlig  kunde  stige  fra  Grad  til  Grad,  indtil  han  kom  forbi  ham 
selv.  og  Lægen,  denne  vindende  Mand,  der  havde  været  saa  vel  an- 


*)  En  af  hans  Døtre  havde  ægtet  en  Marquis  de  Monteleone  af  en  fornem 
spansk  Familie,  og  deres  Datter  blev  gift  med  Grev  Knuth.  Deres  Dat- 
ter igen  blev  længe  derefter  Grevinde  Gortz-Schlitz.  En  anden  af  Hu- 
guetans  Døtre  ægtede  en  Grev  Reuss  af  et  af  de  ældste  rigsgrevelige 
Huse. 
**)  Som  bekendt  er  denne  Syge  ikke  noget  særegent  for  Danmark.  Den 
hersker,  ikke  slet  saa  overdreven,  i  hele  Tyskland;  den  har  angrebet 
Sverige,  og  i  Rusland  har  den  nye  Afskygninger.  Den  synes  at  være 
kommen  fra  Orienten,  hvorfra  den  blev  indført  ved  Kejserhoffet  af 
Konstantin  og  hans  Efterfcilgere.  Se  Gibbon :  „Romerrigets  Forfald 
og    Undergang". 

taget  hjemme  i  Holsten,  hvor  Rangens  Herredømme  var  mindre  føle- 
ligt, og  som  dertil  var  ærgerrig  og  overbevist  om  sin  Dygtighed,  kunde 
daarligt  finde  sig  i,  at  en  Hofbestalling  gav  den  første,  den  bedste  Ret 
til  at  gaa  foran  ham  og  næsten  se  ned  paa  ham.  Han  havde  derfor  be- 
sluttet at  gøre  Tilstanden  i  Landet  anderledes  paa  dette  Omraade,  og 
under  sit  korte  Ministerium  udrettede  han  følgende; 

Den  4de  September  1770,  altsaa  endnu  medens  Statsraadet  og 
hele  den  gamle  Regering  stod  ved  Magt,  udstedte  Kongen  en  Kund- 
gørelse af  det  Indhold,  at  da  Titler  og  Bestallinger  var  bleven  saa  tal- 
rige, at  de  ikke  længer  var  noget  Tegn  paa  personlig  Fortjeneste  eller 
kongelig  Naade,  havde  Hans  Majestæt  foresat  sig  at  holde  mere  til 
Raade  med  dem  i  Fremtiden  og  forbød  derfor  at  søge  derom  og  paa- 
lagde  siine  Kollegier  ikke  at  anbefale  andre  til  Bestallinger  end  for- 
tjente Mænd,  de  kunde  indestaa  for. 

En  anden  Kabinetsordre  bestemte,  at  i  Fremtiden  skulde  de,  som 
havde  Sæde  i  samme  Kollegier,  Retter  eller  andre  Forsamlinger,  kun 
tage  Plads  efter  deres  Embedsrang  og  Tjenestealder  og  ikke  efter 
deres  andre  Titler  og  Bestallinger ;  til  disse  skulde  der  kun  tages  Hen- 
syn ved  sjældne  Lejligheder,  ved  Fester  og  Højtideligheder.  Det  blev 
endvidere  fastsat,  at  man  i  Stedet  for  den  almindelige  Indbydelse  til 
Hoffesterne,  som  det  var  Skik  at  udstede  til  alle  af  en  vis  Rang  og  af 
højere  Grader,  nu  vilde  indbyde  hver  enkelt  af  dem,  man  vilde  give 
Adgang. 

Det  endte  da  med,  at  Indbydelserne  skete  rent  vilkaarligt  paa  en 
Maade,  der  stødte  an  ikke  alene  mod  den  gamle  Hofskik  dér  i  Riget, 
men  ogsaa  mod  alle  andre  europæiske  Landes.  Hoffet  var  bleven  et 
jævnt  borgerligt  Hus,  hvor  man  saa'  Grev  Struensee's  Omgangsven- 
ner. Da  den  svenske  Kronprins,  den  nuværende  Konge,  der  var  i 
København  1771  paa  Genneairejse,  fik  at  vide,  at  han  var  bleven 
budt  til  Gæst  hos  Kongen  sammen  med  et  Par  Købmandshustruer, 
spurgte  han,  om  der  da  ikke  ogsaa  var  Jøder  til  Stede,  og  da  en  af 
disse  Damer  elskværdigt  havde  bebrejdet  ham,  at  han  ikke  havde  af- 
lagt hende  Visit,  svarede  han,  at  han  skulde  skænde  dygtigt  paa  sit 
Hofs  Gesandt,  da  han  dog  havde  bedt  ham  forestille  sig  for  alle  de 
fornemste  Damer.  « 

I  Forbigaaende  kan  det  omtales  her.  at  man  ønskede,  at  den  høje 
Rejsende  skulde  se,  hvilken  vidunderlig  Opdragelse  man  gav  den 
danske  Kronprins,  noget  jeg  senere  skal  komme  ind  paa.  Struensee 
førte  da  uden  Omstændigheder  den  kongelige  Gæst  i  Regnvejr  over 
Slotsgaarden  ind  til  „den  lille  Fritz" ,  som  han  ganske  jævnt  hen 
kaldte  ham.  Alt  i  alt  havde  han  tiltaget  sig  Myndigheden  i  Slottet  og 
i  Kongefamilien,  saaledes  som  man  ser  det  i  andre  gode  Huse,  og  med 
samme  Midler.  Han  var  hjemme  dér,  og  Styrelsen  af  Staten  fulgte 
med  som  Tillæg  til  hans  Stilling. 

Et  andet  Misbrug,  der  ikke  var  mindre  skadeligt  end  Kastevæsenet. 
Bestallingerne  og  hvad  deraf  fulgte,  havde  han  ligeledes  taget  sig  for 
at  raade  Bod  paa.  Staten  regeres  af  Liberiet,  sagde  han  ikke  uden 
Føje,  men  dog  med  Overdrivelse;  de  Embeder,  der  er  bestemte  for 
Adelen,  gives  til  Pager,  og  de,  der  er  bestemt  for  Borgeistanden,  til 
Lakajer.  Han  havde  da  besluttet  at  føre  Krig  mod  „Lakaj 'ismen" ,  et 
Udtryk,  jeg  har  set  opkomme,  medens  Grev-Saint-Germain  var  Mi- 
nister, og  som  var  bleven  et  staaende  blandt  hans  Tilhængere  og  alle 
Reformvenner.  For  at  Pagerne  ikke  længer  skulde  komme  ind  i  hele 
det  fortrolige  Tyendeforhold  paa  Slottet,  hvorved  de  lærte  dets  Ræn- 
ker og  Snigveje  at  kende,  afskaffede  han  dem  helt  og  forvandlede 
dem  til  Kadetter  eller  Lærlinge  ved  Militærskolen,  og  paa  den  anden 
Side  udtog  han  de  smukkeste  og  flinkeste  Lærlinge  fra  denne  til  at 
gøre  Pagetjeneste.  De  skulde  kun  være  ét  Aar  ved  Hoffet ;  derefter 
skulde  de  afløses  af  andre  unge  Folk  fra  samme  Opdragelsesanstalt. 
Hvad  Lakajerne  angik,  forbød  et  kongeligt  Reskript  Kollegierne  for 
Fremtiden  at  foreslaa  et  Embede  besat  med  et  Menneske,  der  havde 
staaet  i  personligt  Tjenesteforhold  til  en  Herre.  Da  man  agtede  at 
sætte  uddannede  Folk  i  Stedet  for  disse  to  Slags  Kandidater,  blev  det 
forordnet,  at  de,  som  i  Fremtiden  søgte  Embeder,  skulde  godtgøre  ved 
Vidnesbyrd  og  Eksaminer,  at  de  havde  gjort  Studier,  der  kunde  kom- 
me dem  til  Nytte  i  deres  Gerning.  En  meget  nyttig  Anordning  ud'vi- 
dede  denne  Regel  ogsaa  til  dem,  der  allerede  havde  opnaaet  Over- 
levelsesbestallinger,  da  det  var  Kongens  Vilje,  at  en  saadan  Begun- 
stigelse ikke  skulde  tages  til  Følge,  med  mindre  de  paagældende  godt- 
gjorde deres  Duelighed. 

Disse  Bestemmelser  udsprang  fra  sunde  Grundsætninger  og  en 
ren  Vilje  til  at  gavne ;  men  man  var  ikke  trængt  tilstrækkeligt  ind  i  de 
Forhold,  man  arbejdede  med. 

Forandringer  og  nye  Indretninger  fulgte  Slag  i  Slag.  Af  saadanne 
kan  nævnes :  En  Anstalt  for  Koppeindpodning  uden  for  Byen  og  For- 
bud mod  at  foretage  denne  i  selve  København;  en  Hittebørnsstiftelse ; 
en  hurtigere  Retspleje  og  Behandling  af  Skiftesager;  Foreningen  af 
en  Række  særlige  Domstole ;  en  mere  gennemført  Tolerance  for  Re- 
formerte og  Katoliker;  Bosættelse  af  hernhutiske  Sekterere  i  nogle 
uofxiyrkede  Egne  i  Slesvig ;  en  fuldstændig  Reform  af  Hospitalsvæse- 
net; Grundlæggelse  af,  hvad  man  i  Tyskland  kalder  Real-Schulen  o. 
s.  v.  Kort  sagt,  der  var  ikke  nogen  De!  af  Statsstyreisen  eller  den 
offentlige  Orden,  uden  den  undergik  en  eller  anden  væsentlig  Foran- 
dring, eller  det  i  hvert  Fald  bebudedes,  at  den  skulde  forandres. 
Her  at  undersøge,  om  disse  Forandringer  var  gavnlige,  vilde  med- 
føre alt  for  mange  Betragtninger  og  føre  mig  for  langt  bort  fra  min 
Fortælling;  de  holdt  sig  i  saa  kort  Tid,  at  de  derved  har  mistet  al 
Vigtighed  for  Danmarks  indre  Historie.  Det  maa  være  nok  at  gøre 
opmærksom  paa,  at  Struensee  ikke  havde  andet  Øjemed  end  det  al- 
mindelige Bedste,  og  at  hans  Hovedvildfarelse  var,  at  han  troede, 
man  kan  reformere  et  Folk  ved  Anordninger,  og  fremfor  alt,  at  han 
ikke  indsaa',  hvor  liden  Kraft  der  er  i  Anordninger,  naar  de  udgaar 
fra  en  laant  Myndighed,  og  Fyrsten  hverken  er  eller  kan  være  over- 
bevist om  deres  Nytte. 

Blandt  disse  mangfoldige  Nyindretninger  var  de,  der  vedkom  Na- 
tionens Sæder,  i  og  for  sig  de  fordærveligste  og  skadede  Yndlingen 
mest  hos  Folk  af  alle  Stænder.  Hidtil  havde  en  misforstaaet  Streng- 
hed lagt  mange  Hindringer  i  Vejen  for  offentlige  og  private  Forlystel- 
ser. Men  vor  Minister  havde  det  Synspunkt,  at  man  ikke  burde  gaa 
nogens  Frihed  for  nær  i  Forhold,  hvor  den  ikke  stod  i  Modstrid  med 
anden  Mands  Ret ;  og  denne  Grundsætning,  som  i  sig  selv  var  over- 
dreven*), bragte  hans  personlige  Tilbøjeligheder  ham  til  at  udstrække 


*)  Overdreven,  fordi  den  stødte  an  mod  en  anden  Grundsætning,  den. 
at  Øvrigheden  ikke  bør  taale  Handlinger,  der  er  til  Skade  for  Sam- 
fundet i  dets  Helhed. 

til  dens  yderste  Konsekvenser.  Den  afdøde  Konge  havde  ingenlunde 
været  særlig  hellig,  men  hans  Ministre  bar  Hellighed  til  Skue  og 
havde  bevaret  en  Del  af  det  gamle  Hofs  Strenghed.  De  havde  taalt 
Koncerter,  Dans  og  Skuespil,  men  Baller  om  Natten  var  endnu  for- 
budte ;  om  Lørdagen  og  Søndagen  var  der  hverken  Bal,  Skuespil  eller 
saa  meget  som  Koncert,  og  i  Faste-  og  Adventstiden  var  alle  offentlige 
Forlystelser  afbrudte. 

Den  nye  Minister  ophævede  de  fleste  kirkelige  Festdage  og  befa- 
lede, at  Musiken  skulde  spille  i  Spidsen  for  Regimenterne  og  paa  de 
offentlige  Pladser,  navnlig  om  Søn-  og  Helligdagene,  samt  at  der 
skulde  opføres  Skuespil  om  Lørdagen  ved  Hoffet  og  om  Søndagen  i 
Byen.  Han  gjorde  gældende,  at  man  burde  opmuntre  Folket  for  at 
gøre  det  bedre ;  men  er  det  saaledes,  man  opmuntrer  et  Folk,  og  sker 
det  ikke  snarere  ved  at  gøre  det  lykkeligt  og  ved  at  lade  det  selv  vælge 
blandt  uskyldige  Adspredelser?  Dem  skal  det  nok  selv  sørge  for 
uden  Regeringens  Mellemkomst. 

Et  Reskript  til  den  nye  Magistrat  forbød  at  forulejlige  nogen  i 
hans  eget  Hus.  Formaalet  hermed  var  i  Stilhed  at  ophæve  det  Tilsyn, 
Politiet  førte  med  de  ilde  ansete  Huse,  som  det  tillod  at  bestaa  under 
Navn  af  Værtshuse,  men  hvis  Ejere  og  Gæster  det  idømte  Bøder, 
naar  man  fandt  Besøg  dér  efter  Klokken  ni  om  Aftenen.  Dette  var 
ganske  vist  kun  et  Middel  i  Betjentes  og  Vægteres  Hænder  til  at 
plage  Folk,  idet  de  pressede  Penge  af  Lasten  uden  at  undertrykke 
den ;  men  nu  syntes  det  klart,  at  man  vilde  beskytte  den  i  disse  dens 
Tilholdssteder,  eftersom  det  nye  Politi  traf  Sundhedsforanstaltninger 
for  deres  Vedkommende. 

Tidligere  var  Vanhelligelse  af  Kongens  Gaard  ved  hemmelige 
Kærlighedsforhold  bleven  regnet  for  en  Brøde,  der  kunde  straffes 
med  Tabet  af  et  Led  af  en  Finger.  Denne  Lov  havde  aldrig  faaet  An- 
vendelse, men  der  var  dog  et  stort  Spring  fra  at  lade  den  hvile  til  at 
ville  gøre  en  kongelig  Have. til  Smuthul  for  Udsvævelser.  I  de  smukke 
Sommeraftener  i  Aaret  1771  blev  Rosenborg  Slotshave  holdt  aaben 
til  Midnat ;  de  store  Alléer  var  oplyste,  men  blandt  Buskadserne  her- 
skede det  tætteste  Mørke.  En  Tysker  ved  Navn  Gabel  fik  Ret  til  at 
holde  Skænk  dér,  og  man  indrettede  ligeledes  en  Faraobank.    Hitte- 

bømshospitalet  skulde  have  Del  i  denne  Banks  Udbytte,  men  en  saa- 
dan  Art  af  Retfærdighed  kunde  ikke  i  Almenhedens  Øjne  være  til- 
strækkelig Undskyldning  for  en  Indretning,  hvis  eneste  Formaal  syn- 
tes at  være  tøjlesløs  Udskejelse,  og  som  aabenbart  sigtede  til  at  for- 
dærve Sæderne.  Forøvrigt  var  hele  dette  Forhold  kun  en  Fortsættelse 
af.  hvad  man  havde  iværksat  ved  en  Fest,  som  gaves  for  Hertugen  af 
Gloucester,  da  han  besøgte  sin  Søster  Dronningen.  Den  Gang  havde 
Frederiksberg  Have,  der  er  langt  større  end  Rosenborg  og  ligger  en 
halv  Mil  fra  København,  været  pragtfuldt  oplyst  og  udsmykket,  og 
der  var  Adgang  for  maskerede  tre  Nætter  i  Træk. 

Disse  letsindige  Misgreb  gjorde  ganske  naturlig  Almenheden  til- 
bøjeHg  til  at  se  Vanhelligelse  og  Lastefuldhed  i  enhver  Ting,  saa  at 
den  udtalte  en  skarp  Fordømmelse  af  Bestemmelser,  der  dels  var 
uskyldige,  dels  gavnlige  og  dels  i  sig  selv  eller  i  Kraft  af  Omstændig- 
hederne dadelværdige. 

Paa  den  Tid  man  ødslede  med  Penge  under  den  forrige  Konge, 
havde  man  begyndt  at  opføre  en  Kirke  af  Marmor  efter  den  franske 
Bygmester  Jardin's  storartede  Tegninger,  mindre  af  Gudsfrygt  end  af 
Lyst  til  at  slaa  stort  og  fint  paa.  Da  nu  Staten  under  den  samme 
Konge  blev  forgældet,  og  Sparsomhed  var  bydende  nødvendig,  ind- 
skrænkede Hoffet  den  aarlige  Udgift  til  denne  Bygning  til  tyve  Tu- 
sinde Rigsdaler,  hvad  der  var  det  samme  som  at  skyde  Fuldførelsen 
Hundrede  Aar  frem  i  Tiden.  Struensee  tog  Tyren  ved  Hornene, 
standsede  Arbejdet  helt,  hævede  Kontrakterne  med  Stenbrudslederne 
i  Norge,  og  Jardin  tilbød  han  kun  tre  Hundrede  Daler  aarlig,  hvis  han 
vilde  blive.  En  saadan  Sum  vilde  ikke  en  Gang  denne  fremragende 
Kunstners  Elever  ,have  taget  imod ;  Stenbrudslederne  klagede  med 
Føje  over,  at  man  ødelagde  dem ;  Statsøkonomerne  sagde,  at  Regerin- 
gen havde  Skam  af  for  saa  ringe  en  Sums  Skyld  at  opgive  et  storartet 
Foretagende,  da  dog  Kongens  Kasse  paa  tusinde  Maader  vilde  faa  de 
Penge  igen,  man  gav  ud  dertil ;  Kunstelskerne  raabte  paa  Barbari ; 
de  gudelige  tog  Forargelse  af,  at  man  fra  Herrens  Hus  inddrog  en 
Sum,  der  var  ubetydelig  i  Sammenligning  med.  hvad  Jagterne  og 
Skuespillene  kostede.  Ikke  mindre  oprørtes  de  af  en  Lov,  som  op- 
hævede det  aabenbare  Skriftemaal    der  var  paabudt  for  ugifte  Kvin- 

der,  der  blev  Mødre,  og  for  deres  Forførere.  Det  urimelige  i  en  saa- 
dan  klostermæssig  Tugt  er  iøjnefaldende  nok ;  den  revser  de  ulykke- 
lige svage  og  lader  de  lastefuldt  udsvævende  gaa  fri.  Desuden  giver 
den  stærk  Tilskyndelse  til  Barnemord.  Man  havde  ogsaa  en  saa  klar 
Forstaaelse  af  dens  Ulemper,  at  Kancelliet  stedse  fritog  dem,  som 
kunde  betale  Gebyrerne,  for  denne  Vanære.  En  Minister  af  strenge 
Sæder  vilde  have  høstet  Ros  for  denne  Forandring;  men  nu  kom  det 
til  at  staa,  som  om  den  gav  fri  Bane  for  Tøjlesløsheden,  fordi  den  ud- 
gik fra  en  Mand,  der  selv  gav  Eksemplet  paa  Tøjlesløshed. 

Med  endnu  mindre  Grund  regnede  man  det  for  en  Forbrydelse  af 
Ministeren,  at  han  afskaffede  den  Lov,  som  forbød  Ægteskab  mellem 
Spsken<iebørn.  Kongen  havde  selv  givet  Eksemplet  paa  en  saadan 
Forbindelse,  og  man  havde  ogsaa  hidtil  kunnet  indgaa  den  efter  Be- 
villing; hvad  Grund  kunde  der  da  være  til  at  holde  paa  en  Lov,  hvor- 
fra man  fritog  alle,  der  vilde  og  kunde  overtræde  den? 

Paa  samme  Tid  tillodes  det  en  Mand  at  ægte  sin  afdøde  Hustrus 
Niece,  ja  endog  hendes  Søster.  Hidtil  havde  saadanne  Forbindelser 
ikke  været  tilladt  i  Danmark  og  Norge,  men  det  tyske  Kancelli  tillod 
dem  ved  særlige  Bevillinger  i  de  Landskaber,  der  henhørte  under 
det.  Disse  Forordninger  om  Forhold,  der  regnedes  for  kirkelige,  var 
Indledning  til,  at  endnu  betydeligere  Forandringer  skulde  finde  Sted 
under  en  Minister,  som  man  vidste  var  vantro,  og  som  ikke  nedlod  sig 
til  at  spille  Hykler.  Han  havde  tilkaldt  Biskop  Gunnerus  oppe  fra 
Norge,  for  at  han  skulde  arbejde  under  ham  paa  en  Reform  af  det 
offentlige  Skolevæsen,  og  over  dette  grebes  Præsterne  af  den  mest 
levende  Uro,  saa  at  flere  endog  forestillede  sig,  at  Gejstligheden 
skulde  ophæves,  og  den  kristne  Religion  afskaffes.  To  nye  Love  syn- 
tes at  have  Forholdet  mellem  Dronningen  og  Yndlingen  for  Øje  og 
aabne  en  ubegrænset  Mark  for  dennes  Ærgerrighed.  Den  ene  Lov 
forbeholdt  Ægtemanden  at  sagsøge  Hustruen  for  Ægteskabsbrud  og 
forbød  enhver  anden  at  optræde  som  Anklager  under  Paaskud  af  at 
hævde  Tugt  og  Orden.  Den  anden  tillod  en  for  Ægteskabsbrud  for- 
stødt Kvindes  Elsker  at  ægte  hende  efter  hendes  Skilsmisse.  Saa- 
danne Anordninger,  der  gaves  paa  en  Tid,  da  Dronningen  var  frugt- 

sommelig,  og  ingen  i  Landet  selv  eller  i  Nabostaterne  nærede  Tvivl 
om,  at  Struensee  var  den  virkelige  Fader  til  Barnet,  fremkaldte  de 
voldsomste  Udtalelser  og  gav  Anledning  til  Anelser  af  mørkeste  Art. 
Man  begyndte  at  udbrede  som  noget  fuldt  paalideligt  Paastande  om 
Anslag  mod  Kongens  Person  og  mod  Kongefamilien.  Tronarvingens 
mærkelige  Opdragelse  tjente  de  ildesindede  som  Paaskud  til  at 
bringe  Fanatismen,  der  var  begyndt  at  vaagne,  i  lys  Lue.  Ethvert 
Skridt,  enfiver  Anordning  syntes  en  ny  Stadfæstelse  af  hine  Rygter, 
og  da  saaledes  de  skammeligste  Formodninger  Dag  for  Dag  vandt 
større  Tiltro,  befandt  Landet  sig  snart  i  en  Gæring,  som  vanskeligt 
lader  sig  skildre. 

Menigmand  er  aldrig  mere  tilbøjelig  til  Knurren  og  Uroligheder, 
end  naar  han  lider  under  Dyrtid,  thi  da  skal  han  nok  give  Regeringen 
Skyld  for  at  have  forvoldt  den  eller  have  undladt  at  forebygge  den. 
Som  det  danske  Folk  i  Øjeblikket  var  stemt,  maatte  det  blive  endnu 
uretfærdigere  end  noget  andet  i  denne  Henseende.  Fra  Cadiz  til  langt 
ind  i  Polen,  fra  Messina  til  Edinburgh  lød  overalt  Klager  over  Brød- 
mangel,  og  i  Kraft  af  en  fælles  Forblindelse  tilskrev  hvert  enkelt 
Landskab  stedlige  Aarsager  en  Ulykke,  hvis  almindelige  Udbredelse 
burde  have  været  nok  til  at  vise  de  enkelte  Regeringers  Sagesløshed. 

Struensee  havde,  saa  vidt  det  stod  til  ham,  intet  forsømt  for  at 
skaffe  Landet  og  navnlig  Hovedstaden  Forsyning ;  men  man  kunde 
med  Føje  bebrejde  ham,  at  han  ved  sine  Forandringer  havde  bragt 
Københavns  Indbyggere  i  en  Fattigdom,  som  forværrede  Ondet.  For- 
uden at  han  havde  afbrudt  Opførelsen  af  Kirken,  havde  han  ind- 
draget de  Understøttelser,  som  Kongen  tilstod  Fabrikkerne,  og  havde 
derved  bragt  adskillige  til  at  gaa  ind.  Dette  var  maaske  nok  at  bringe 
en  nyttig  og  rigtig  Grundsætning  i  Anvendelse,  men  en  pludselig  Ar- 
bejdsstandsning kommer  altid  til  at  volde  Nød.  Mange  Arbejdere  ud- 
vandrede, de  fattigste  blev  tilbage  i  deres  Hjælpeløshed,  og  dfe,  der 
rejste,  foranledigede  store  Savn  hos  Husværterne,  Høkerne  o.  s.  v. 
Et  lignende  Tab  fulgte  af  den  nye  Maade,  hvorpaa  Tropperne  ind- 
kvarteredes. Prins  Frederiks  Regiment  blev  s^ndt  bort  fra  Hoved- 
staden, uden  at  han  selv  fik  noget  at  sige  derved,  og,  efter  hvad  man 

troede,  med  den  Hensigt  at  tilføje  ham  en  Ydmygelse*).  To  andre 
Regimenter  blev  lagt  i  Kaserner.  Derved  fik  Soldaterne  ganske  vist 
en  langt  bedre  Pleje ;  men  de  Mennesker,  der  levede  af  at  have  dem 
i  Kvarter  og  sælge  Brændevin  til  dem,  sattes  i  en  øjeblikkelig  Forle- 
genhed, som  Dyrtiden  gjorde  endnu  føleligere.  Tillige  var  de  store 
bleven  enten  forviste,  afskedigede  eller  gjort  kede  af  Opholdet  i  Ho- 
vedstaden, og  al  Vindskibelighed  laa  nede,  fordi  de  var  borte.  Mange 
Folk  af  Middelstanden  havde  formindsket  deres  Udgifter,  enten  fordi 
de  ogsaa  havde  lidt  ved  Forandringerne  og  Indskrænkningerne,  eller 
fordi  de  frygtede  for,  at  Turen  skulde  komme  til  dem,  altsaa  fordi 
det  kneb  for  dem  eller  for  at  foregive,  at  det  kneb.  Saalede«  var  det, 
ved  en  Mængde  sammentræffende  Aarsager  og  ved  en  alt  for  hurtig 
Rækkefølge  selv  af  nyttige  Forandringer,  kommen  dertil,  at  Indtæg- 
terne var  bleven  mindre  paa  samme  Tid,  som  Levnedsmidlerne  var 
bleven  dyrere.  Jeg  kender  ikke  mange  Byer,  hvor  en  saadan  Ulykke 
maatte  være  føleligere  end  i  København,  fordi  der  ikke  er  mange  an- 
dre, hvor  en  saa  stor  Del  af  Befolkningen  udelukkende  lever  fra 
Haanden  og  i  Munden  uden  at  lægge  noget  op  til  uforudsete  Fornø- 
denheder. 

Det  var  under  denne  Dyrtid,  at  jeg  blev  kaldt  tilbage,  og  da  min 
Bog  fra  nu  af  bliver  en  personlig  Beretning,  tror  jeg  at  burde  med- 
dele, hvorledes  jeg  kom  til  at  indtage  en  Plads  i  Baggrunden  af  Sce- 
nen, og  hvad  dette  var  for  en  Plads,  thi  deraf  vil  det  for  en  Del  af- 
hænge, hvor  stor  en  Tillid  man  vil  skænke  min  Fortælling. 


*)  Saaledes  hed  det  den  Gang  blandt  de  misfornøjede  og  dem,  der  havde 
tilhørt  det  forrige  Hof;  men  der  var  i  Virkeligheden  fattet  en  Be- 
slutning om  at  formindske  Garnisonen  i  København,  og  Regimentet 
blev  sendt  til  Nyborg,  hvor  dets  egentlige  Chef,  Oberst  Fircks,  havde 
Kommandoen.  Prinsen  kommanderede  lige  saa  lidt  sit  Regiment,  som 
Dronningen  det,  der  bar  hendes  Navn. 

VIII. 

FORFATTERENS  TILBAGEKALDELSE.  —  KONGENS   TILSTAND. 
TILSTANDEN  VED  HOFFET.  —  KRONPRINSENS  OPDRAGELSE. 

Under  Kongens  Rejse  1768—69  var  det  kommen  til  min  Kund- 
skab fra  flere  Sider,  at  han  omtalte  mig  med  Agtelse  og  uden  Bitter- 
hed. Min  Eftermand  som  Kabinetssekretær  hos  ham,  Schumacher, 
en  retskaffen  Mand,  der  slet  ikke  havde  Hofmandsart,  havde  opfordret 
mig  til  at  gøre  Kongen  min  Opvartning  i  Paris  eller  Strassburg.  Fra 
alle  Kanter  skrev  man  til  mig,  at  Kongen  var  aldeles  forandret  efter 
sin  Hjemkomst,  tog  sig  flittigt  af  Regeringssyslerne,  havde  aflagt  sin 
Spydighed  og  lod  dem,  der  havde  Foretræde  hos  ham,  gaa  fornøjede 
bort.  Alt  dette  tilsammen  indgav  mig  den  Tanke  at  skrive  et  Lyk- 
ønskningsbrev til  ham  i  Anledning  af  hans  Tilbagekomst  til  sine 
Lande,  og  jeg  erfarede  ogsaa,  at  dette  Brev  var  bleven  vel  modtajjet, 
og  at  han  vilde  have  svaret  derpaa,  hvis  Grev  Holck  ikke  havde  faaet 
ham  fra  det.  Saa  snart  denne  Yndling  var  faldet  i  Unaade,  modtog 
jeg  et  egenhændigt  Brev  fra  Hans  Majestæt,  der  sagde  mig,  at  han 
ingenlunde  havde  glemt  min  gode  Tjeneste,  og  bad  mig  meddele  sig 
de  Tanker,  mit  stille  Liv  havde  bragt  mig  ind  paa.  I  mit  Svar  for- 
sømte jeg  ikke  at  tale  med  Erkendtlighed  om  den  Lykke,  jeg  nød,  og 
det  behagelige  Otium,  Hans  Majestæt  havde  sikret  mig. 

Da  jeg  ingen  nye  Befalinger  modtog,  forholdt  jeg  mig  tavs,  indtil 
jeg  fik  et  Brev  fra  Schumacher,  som  deri  bebudede  mig  det  Portræt 
af  Kongen,  der  var  bleven  mig  lovet  ved  min  Afskedigelse  for  tre  Aar 
siden.  Dette  var  en  ny  Anledning  til  Taksigelser,  som  jeg  udtalte  i  et 
Brev,  i  hvilket  jeg  atter  berørte  den  Lykke,  jeg  nød  i  min  nuværende 
Stilling.  Nogle  Maaneder  efter  skrev  Struensee  til  mig,  at  Kongen  øn- 
skede, jeg  skulde  komme  tilbage ;  han  vilde  i  Forening  med  mig  gen- 
optage Arbejdet  for  Bøndernes  Frigørelse  i  hans  Kongerige  og  bruge 
min  Hjælp  ved  Affattelsen  af  andre  Love,  som  han  paatænkte;  jeg 
skulde  da  stille  mine  Betingelser.  fA\t  første  Svar  indeholdt  Indven- 
dinger og  fremhævede  Vanskeligheder,  hvorved  jeg  fik  Tid  tii  at  raad- 
føre  mig  paa  den  ene  Side  med  en  Ven  i   København,  til  hvem  jeg 

havde  den  fuldkomneste  Tillid,  og  som  Struensee  havde  forfremmet, 
paa  den  anden  med  Grev  Bernstorff,  der  havde  saa  megen  Grund  til 
at  beklage  sig  over  Yndlingen.  Disse  to  Mænds  Svar  var  netop  det. 
modsatte  af.  hvad  man  skulde  have  formodet.  Den  Mand,  som 
Struensee  havde  forfremmet,  opregnede  en  Mængde  Personer,  der  i 
mindre  end  et  Aar  var  bleven  afsatte,  forflyttede,  afviste  eller  var 
kommen  i  Vejret,  og  han  gav  mig  at  forstaa,  at  jeg  ikke  for  mit  Ved- 
kommende maatte  regne  med  en  større  Stadighed.  Grev  Bernstorff 
opfordrede  mig  derimod  indtrængende  til  at  vende  tilbage.  Jeg  vil 
meddele  hans  Brev,  skønt  det  er  fuldt  af  Ytringer,  der  viser,  hvor  vel 
stemt  han  var  mod  mig  og  hvor  slet  mod  den  nye  Minister ;  man  maa 
for  Resten  ogsaa,  al  Beskedenhed  ufortalt,  have  Lov  til  gerne  at  høre 
fremragende  Mænd,  der  har  spillet  en  Rolle  i  Verden,  udtale  sig 
uden  Forbehold. 

„Af  alt,  hvad  jeg  hidtil  har  set  Struensee  foretage  sig,  har  intet 
overrasket  og  forbavset  mig  i  den  Grad  som  det  Brev,  han  har  skre- 
vet til  Dem,  og  det  er  hidtil  den  eneste  af  hans  Handlinger  og  Foran- 
staltninger, der  har  glædet  mig.  Jeg  maa  tilstaa.  jeg  havde  aldeles 
ikke  ventet  det.  De  kender  de  Grunde,  der  bragte  mig  til  at  tro,  at 
man  var  saa  langt  fra  at  kalde  Dem  tilbage,  at  De  tværtimod  var  et 
af  de  Mennesker,  man  helst  vilde  holde  borte.  Jeg  ser,  jeg  har 
taget  fejl;  men  jeg  indser  ikke,  hvorledes  det  kan  være  gaaet  til.  og 
uagtet  jeg  i  de  Par  Dage,  der  er  forløben,  siden  jeg  modtog  det  Brev, 
De  har  gjort  mig  den  Ære  at  skrive  til  mig,  har  tænkt  meget  derover, 
kan  jeg  dog  ikke  opdage  det.  Hvis  jeg  kunde  nære  den  lyse  Tro,  at 
man  havde  skiftet  Plan,  at  man  havde  faaet  rene  Hensigter,  at  man 
oprigtigt  søgte  Bistand  til  at  oplive  Aanden  og  Hjertet,  at  man  gik  ind 
paa  at  dele  Æren  og  Tilliden  med  andre,  at  man  havde  besluttet  sig 
til  atter  at  aabne  en  Dør,  som  hidtil  har  været  lukket  med  tredobbelt 
Laas  for  enhver,  der  ikke  har  svoret  Yndlingesystemet  Troskab  og 
vedkendt  sig  dets  beklagelige  Grundsætninger ;  hvis  jeg,  siger  jeg, 
kunde  tænke  mig,  der  var  det  ringeste  Haab  i  den  Retning,  vilde  jeg 
kunne  opfatte  den  Indbydelse,  De  har  faaet,  som  den  naturligste,  ri- 
meligste og  bedst  udtænkte  Ting  af  Verden ;  men  i  alle  de  øvrige  For- 
anstaltninger,  som  daglig  træffes,   ser  jeg  intet,  der  giver  mig  Ret 

til  at  fatte  et  saadant  Haab,  intet,  der  kan  være  mig  Forbud  om  en 
Forandring  i  de  Grundsætninger,  man  hidtil  har  opstillet  og  fulgt. 
Hvem  der  skal  have  Yndest  og  Indflydelse,  hvorledes  Staten  skal 
styres  udad-  og  indadtil,  alle  disse  Forhold  ordnes  stadig  efter  An- 
skuelser, som  staar  i  stærkeste  Modsætning  til  Deres  og  til  hele 
Deres  Tankegang.  Hvad  kan  da  Hensigten  være  med  at  kalde  Dem 
tilbage,  Dem,  den  frie,  dygtige,  menneskevenlige  Mand,  der  ikke  vil, 
ja  end  ikke  ifølge  Deres  Tænkemaade  kan  være  et  stumt  Vidne  til 
de  Optrin,  De  vil  faa  at  se  foregaa  for  Deres  Øjne,  hvad  kan  Hen- 
sigten være  med  at  bringe  Dem  i  personligt  Forhold  til  en  Fyrste, 
som  i  sit  Hjerte  agter  Dem  højere  end  alle  dem,  han  har  om  sig,  og 
fra  hvem  man  ellers  med  rent  overdreven  og  urimelig  Grundighed 
holder  ethvert  følende  og  tænkende  Menneske  borte?  Ganske  vist, 
det  maa  jeg  indrømme  Yndlingen  og  dem,  han  skænker  sin  Tillid,  de 
mener  det  ærligt  med  Bondefriheden ;  den  staar  ikke  nogen  af  deres 
Planer  i  Vejen.  Her  har  de  altsaa  besluttet  at  udøve  noget  godt,  og 
det  kan  de  gøre  saa  meget  oprigtigere,  som  de  maa  søge  Støtte  i  Al- 
muens og  Soldatens  Hengivenhed,  fordi  de  har  taget  sig  for  at  give 
de  andre  Stænder  i  Staten  Dødsstødet.  Det  kan  da  meget  gerne  være, 
at  de  paa  det  Omraade  virkelig  ønsker  Bistand  af  Deres  Iver  og  Ind- 
sigt; men  skulde  de  kunne  forestille  sig,  at  De  vil  bifalde  deres  øvrige 
Anstalter  og  tage  til  Takke  med  at  faa  Del  sammen  med  den  allerede 
nedsatte  Kommissions  Medlemmer  i  det  besværlige  og  utaknemme- 
lige Arbejde  med  Ordningen  af  de  uendelige  Enkeltheder  ved  denne 
Sag,  som  allerede  er  besluttet  og  paa  en  vis  Maade  bragt  ud  i  Verden  ? 
Som  sagt,  jeg  fatter  intet  deraf,  med  mindre  det  guddommelige  For- 
syn, som  maaske  har  udset  Dem  til  at  genindsætte  Dyden  og  Men- 
neskeligheden i  deres  Rettigheder  paa  et  Sted,  hvor  man  ikke  skæn- 
ker dem  en  Tanke  uden  for  at  drive  Spot  med  dem,  det  Forsyn,  som 
forstaar  at  naa  sine  Maal  selv  ved  sine  mest  afgjorte  Fjenders  Bi- 
stand, skulde  have  befalet  deres  sædvanlige  Lidenskaber  at  falde  i 
Søvn  og  bane  Vejen  for  Deres  Tilbagevenden.  Denne  Tanke  er  den 
eneste,  ved  hvilken  jeg  gerne  dvæler  og  tror  at  burde  dvæle.  Himlen 
give,  at  Udfaldet  maa  stadfæste  den." 

„Af  alt,  hvad  jeg  nu  har  sagt  Dem,  vil  De  forstaa,  at  min  Indsigt 

kun  kan  være  til  ringe  Hjælp  for  Dem,  og  at  mit  Hjerte,  fuldt  som 
det  er  af  Agtelse  og  Godhed  for  og  Tillid  til  Dem,  ikke  turde  vove 
at  raade  Dem  til  at  vende  tilbage  til  det  sørgelige  og  ulykkelige  Land, 
hvorom  jeg  her  taler ;  men  at  det  inderlig  ønsker,  at  De,  upaavirket  af 
dets  Raad,  vilde  beslutte  Dem  dertil.  Gives  der  under  disse  beklage- 
lige Forhold  noget  Menneske,  som  kan  være  til  Nytte  for  Kongen  og 
gennem  ham  for  Staten,  da  er  det  Dem ;  men  Gud  alene  véd  endnu, 
om  han  har  forundt  denne  Fyrste,  der  saa  længe  var  Genstanden  for 
vor  Kærlighed  og  nu  er  Genstanden  for  vore  Taarer,  at  kunne 
hjælpes  paa  denne  Maade.  Min  Indsigt  er  ah  for  begrænset  til,  at 
jeg  kan  have  nogen  Mening  derom." 

„Imidlertid  kan  jeg,  uden  at  jeg  behøver  at  frygte  for  at  tage  fejl, 
bifalde  de  Skridt,  De  hidtil  har  gjort,  de  Forholdsregler,  De  har  taget ; 
de  er  meget  forstandige.  Deres  og  min  Ven,  den  ældre  Carstens*), 
der  har  bevaret  sin  Hæderlighed  midt  i  Fordærvelsen,  vil  sige  Dem 
det  samme.  Han  ser  gennem  Tingene  nær  ved,  og  da  han  maaske 
er  lidt  mindre  nedslaaet  og  greben  af  dem  end  jeg,  vil  han  bedre 
kunne  forestille  Dem,  hvad  jeg  kun  lader  Dem  skimte,  og  hvad 
mit  bevægede  Sind  hindrer  mig  i  at  udvikle  klarere  for  Dem.  Han 
vil  fremfor  alt  raade  Dem  til  at  vare  om  deres  Frihed,  naar  De  er 
i  et  Land,  hvor  Filosofien  gaar  ud  paa  at  forkynde  Tøjlesløshed  i 
moralske  Forhold,  men  Tvangsherredømme  i  alle  de  Forhold,  hvor  det 
er  af  Vigtighed  for  Mennesker  ikke  at  afhænge  af  andres  Vilje ;  og 
det  er  ogsaa  i  dette  ene  Raad,  jeg  indbefatter  alle  dem,  som  De  har 
tilladt  mig  at  give  Dem.  Rejs  til  København,  indfind  Dem  ved 
Hoffet ;  men  tag  Dem  ikke  noget  paa,  før  De  selv  har  undersøgt 
Forholdene.  Kan  De  udrette  noget  godt  dér,  saa  nægt  ikke  Deres 
Hjælp  til  et  Land,  som  trænger  dertil,  og  gid  Himlen  da  maa 
skænke  Dem  Fortjenesten  deraf  og  Æren  derfor.  Men  ser  De,  at 
der  nægtes  Dem  Midler  dertil,  lad  Dem  da  ikke  binde  til  et  un- 
derordnet, tvivlsomt  og  utaknemmeligt  Arbejde,  der  staar  under 
Indflydelse  fra  haardhjertet  og  fordærvelig  Side.  Taal  ikke,  at  Deres 
Navn  knyttes  til  Menneskers,  over  hvem  Landet  allerede  græder,  og 
over  hvem  Efterslægten  vil  græde  i  lang  Tid." 
*)   Den   Mand,   jeg   havde  raadført  mig  med. 

„De  ser.  højstærede,  at  jeg  trodser  Postens  Farer  for  med  Tro- 
fasthed at  svare  til  den  Tillid,  De  hædrer  mig  med,  og  opfylde  det 
ømme  Venskabs  Pligter,  jeg  har  helliget  Dem.  Denne  Bevæggrund 
nøder  mig  til  at  føie  endnu  et  Par  Ord  til  mit  lange  Brev.  Blandt 
de  mangfoldige  usalige  Mennesker,  der  i  Øjeblikket  tror  sig  selv  saa 
lykkelige,  fordi  de  har  Magten  som  Lysten  til  hver  Dag  at  bringe 
andre  i  Elendighed,  vil  De  finde  to,  som  kalder  sig  Deres  Venner: 
om  de  nogensinde  har  været  værdige  til  at  være  det,  skal  jeg  ikke 
afgøre,  men  hvad  jeg  ikke  kan  og  ikke  bør  fortie  for  Dem,  er.  at 
de  ikke  længer  er  det  og  ikke  længer  fortjener  at  kaldes  saa*) ;  De 
vil  sande  mine   Ord,   naar   De   faar  dem   at  se." 

„Gid  min  Frygt  maa  være  ugrundet  og  blive  modsagt  af  Ud- 
faldet. Men  jeg  er  bange  for,  at  det  Svar,  De  afventer  fra  Yndlingen, 
ikke  bliver  et  saadant,  som .  De  har  Ret  til  at  forvente,  og  at  han 
vil  falde  tilbage  i  sin  sædvanlige  Rolle  og  snarere  hindre  end  lette 
Deres  Tilbagekomst.  Jeg  længes  utaalmodigt  efter  at  erfare,  at  jeg 
har  taget  fejl." 

„Jeg  kan  ikke  sige,  hvor  kært  det  vil  være  mig  at  gense  Dem. 
Skænk  mig  og  mine  den  Glæde,  hvis  De  kan,  og  vær  overbevist 
om,  at  De  ikke  har  nogen  mere  hengiven  Ven  og  trofast  Tjener 
end    Deres  o.    s.    v." 

„Grabow  ved  Borstel,  d.  9.  Juni  1771". 

Det  var  langt  fra,  at  jeg  i  alle  Henseender  tiltraadte  Grev  Bern- 
storffs ugunstige  Mening  om  Yndlingen.  Flere  af  de  Bestemmelser, 
Struensee  havde  truffet,  og  de  Love,  han  havde  ladet  udstede,  fore- 
kom mig  gavnlige  og  vidnede  om  gode  Hensigter-,  men  den  for- 
henværende Ministers  Raad  var  ikke  derfor  mindre  forstandige,  og 
jeg  besluttede  at  følge  dem.    Som  Følge  deraf  stillede  jeg  som  eneste 


*)  Han  mener  Brandt  og  Rantzau,  som  stedse  har  beklaget  sig  over,  at 
jeg  ikke  besvarede  deres  Tilnærmelser  paa  en  Tid,  da  den  sidste 
allerede  optraadte  fjendsk  mod  Bernstorff.  Ministeren  viste  det  sjældne 
Maadehold  ikke  at  aabenbare  mig,  hvilke  Skampletter  der  var  paa 
hans  Fjendes  Levned,  uagtet  det  alene  vilde  have  været  nok  til  at 
afsløre  Rantzau  paa  et  Tidspunkt,  da  det  var  af  stor  Vigtighed  foi 
.Ministeren  at  gøre  mig  klar  paa  Forholdene.  - 

Vilkaar,  at  det  skulde  staa  mig  frit  for  at  vetide  tilbage  til  mit 
Fædreland,  saa  snart  jeg  vilde,  og  at  Kongen  skulde  afholde  Om- 
kostningerne   ved    min    Rejse    frem   og  tilbage. 

Jeg  havde  allerede  tilbagelagt  mere  end  Halvvejen,  da  jeg  fik 
at  vide,  at  Struensee  og  Brandt  var  bleven  udnævnt  til  Grever  og 
den  første  tillige  til  Kabinetsminister  med  ubegrænset  Myndighed. 
Hvis  jeg  ikke  allerede  havde  bundet  mig,  vilde  jeg  nu  være  bleven 
i  min  tilbagetrukne  Stilling.  Jeg  vidste,  hvorledes  Kongens  Karakter 
var  —  enhver  Gunst,  han  tilstod,  var  en  Adkomst  til  hans  Had;  han 
blev  ufejlbarlig  altid  skinsyg  over  den  Indflydelse  og  de  Værdig- 
heder og  Gaver,  hans  Yndlinger  fravristede  ham.  Desuden  mødte 
jeg,  alt  som  jeg  kom  videre,  under  Vejs  bedre  underrettede  Folk, 
som  kappedes  om  at  meddele  mig  nærmere  Oplysninger  af  saare 
ildevarslende   Art. 

Da  jeg  kom  til  Hamburg,  forsømte  jeg  ikke  at  gøre  en  Udflugt 
til  Wotersen,  et  Gods  i  Hannover,  hvor  Grev  Bernstorff  den  Gang 
opholdt  sig.  Hovedbygningen  er  meget  smuk  og  synes  at  være 
bleven  flyttet  midt  ud  i  en  Ørken  af  en  eller  anden  ildesindet  Aand ; 
men  nu,  da  denne  ensomme  Boligs  Ejer  var  til  Stede,  fik  den  dog 
efterhaanden  Liv.  Han  talte  baade  varmt  og  fortroligt  med  mig  om 
alt.  hvad  der  foregik,  med  Undtagelse  af  et  eneste  Punkt,  Under- 
handlingen med  Rusland.  Da  jeg  vilde  ind  paa  dette  Emne,  afbrød 
han  mig.  „Jeg  er  stærk  og  fattet  nok  med  Hensyn  til  alt  andet," 
sagde  han  bevæget,  „men  at  se  mig  berøvet  Frugten  af  tyve  Aars 
Arbejde,  just  som  jeg  skulde  høste  den,  det  har  jeg  ikke  Mod  til 
at  tale  om."  Mit  Besøg  godtgjorde  i  den  afskedigede  Ministers 
Øjne,  at  jeg  havde  været  hans  Person  mere  hengiven  end  hans 
Magt,  og  jeg  sørgede  for  at  skrive  til  Yndlingen  derom,  for  at  han 
ikke  skulde  tro,  jeg  havde  villet  have  en  hemmelig  Sammenkomst, 
og  for  at  vise  ham,  at  jeg  ikke  kom  som  hans  afhængige  Parti- 
gænger. Desuden  svarede  jeg  paa  hans  venskabelige  Tilnærmelser, 
at  jeg  vilde  have  følt  mig  meget  smigret  af  dem,  hvis  han  kun 
havde  været  en  simpel  Undersaat,  men  at  en  Minister,  om  han 
ogsaa  e'hvervede  sig  Venner,  ikke  vilde  kunne  kende  de  rette, 
saalænge  han  var  ved  Roret. 

1  Hamburg,  Holsten  og  Slesvig  havde  jeg  Lejlighed  til  at  høre 
en  Masse  Ting  lortalt,  hvoraf  nogle  viste  sig  at  være  rigtige ;  men 
det  mest  paafaldende  var  den  Afsky,  som  Struensees  og  Brandts 
Navne  vakte.  Der  var  et  Had  mod  dem  blandt  Folk,  som  ikke  kunde 
være  stærkere  eller  mere  udbredt.  „Det  var  dem,  som  havde  for- 
vandiet  Hoffet  til  en  Pesthule  og  havde  sendt  forviste  og  ulykkelige 
ud  over  hele  Landet ;  intet  var  sikkert  for  deres  vanhellige  Hæn- 
der, og  snart  vilde  ogsaa  Trone  og  Alter  styrte.  En  Underhandling, 
af  hvilken  Fædrelandets  Tryghed  i  kommende  Tider  afhang,  havde 
de  bragt  til  at  strande.  Medens  de,  under  Paaskud  af  Indskrænkninger, 
bragte  Tusinder  af  Familier  i  Elendighed,  forødte  de,  hvad  de  saa- 
ledes  havde  sparet,  paa  overdaadige  og  forargelige  Anstalter.  De 
lod  sig  ikke  nøje  med  selv  at  føre  det  værste  Levned  for  alles  Øjne, 
men  de  drev  Spot  med  Moralen  og  søgte  at  nedbryde  den.  En  saa 
afskyelig  Færd  maatte  nedkalde  Himlens  Straf  over  Landet.  Og  ved 
hvilket  Middel  havde  de  tiltaget  sig  Magten  og  sikret  sig  Frihed 
for  Straf?  Ved  uden  Blu  at  besmitte  Kongens  Ægteseng  og  sætte 
deres  skændige  Afkom  i  Stedet  for  det  rene  oldenborgske  Blod.  Ef- 
ter at  have  vanæret  Kongen  holdt  de  ham  indesluttet  og  tillod  kun 
deres  fortrolige  at  komme  i  hans  Nærhed  for  at  nedværdige  ham 
og  fjerne  alle  retskafne  Folk  fra  hans  Omgang.  Man  lod  ham  den 
meste  Tid  være  ene  med  to  Børn,  af  hvilke  det  ene  var  en  Neger 
og  det  andet  samlet  op  paa  Gaden." 

Nogle  gik  endnu  videre  og  sagde,  at  deres  Fyrste  blev  mis- 
handlet, og  at  man  beherskede  ham  ved  at  skræmme  ham,  andre 
sagde,  at  man  formørkede  hans  Forstand  ved  skadelige  Drikke, 
men  Flertallet  mente,  at  det  taabelige  Rygte  om  hans  Aandssløv- 
hed  udspredtes  med  Flid  for  at  fremme  skumle  Anslag  mod  hans 
Person  og  mod   Staten. 

Den  Maade,  hvorpaa  Kronprinsen  opdroges,  idet  man  søgte  at 
gøre  hans  Forstand  svag,  for  at  han  længe  kunde  vedblive  at  være 
Barn,  gav  ogsaa  Stof  til  heftige  Klager.  Flere  af  de  Mennesker,  som 
forebragte  mig  disse,  endte  med  at  sige,  at  min  Tilbagekomst  var 
et  Varsel  om,  at  Kongen  begyndte  at  faa  Øjnene  op  og  kaldte  mig 
til  sig  paa  ny  mod  sine  tilsyneladende  Yndlingers  Ønske   for  at  faa 

Raad  af  en  gammel  Tjener,  som  aldrig  havde  ladet  sin  Troskab 
bøje  af  noget  Hofparti.  Alle  besvor  mig  at  lade  ham  Sandheden 
høre,  idet  de  var  overbeviste  om.  at  hvis  blot  den  svageste  Straale 
af  Sandheden  trængte  ind  til  Kongen,  vilde  det  være  tilstrækkeligt 
til,  at  han  med  et  Aandepust  vilde  adsplitte  den  forhadte  Klynge 
af  sammensvorne,  han  havde  givet  sig  i  Vold. 

I  Slesvig  havde  jeg  en  Samtale  under  fire  Øjne  med  Enkeprin- 
sessen af  Culmbach,  som  var  Søster  til  Prinsen  af  Braunschweig- 
Bevern  og  havde  været  gift  med  en  Grandonkel  til  Kongen.  Hun 
talte  med  Smerte  om  denne  Fyrstes  sørgelige  Tilstand;  den  var  ble- 
ven meget  værre,  forklarede  hun  mig,  siden  Rejsen  1767;  hans 
Ytringer  var  nu  blottede  for  Fornuft  og  Sammenhæng  og  gav  en 
meget  utiltalende  Forestilling  om  hans  daglige  Omgang.  Hverken 
hun,  hendes  Hoffolk  eller  Prins  Carl  af  Hessens  kunde  blive  trætte 
af  at  skildre  mig  al  den  Forargelse,  som  Sværmen,  der  fulgte  Kon- 
gen, havde  vakt  i  deres  Egn.  Dronningens  Mandfolkedragt,  Yndlin- 
gernes Uforskammethed  og  deres  Fortrolighed  mod  Kongen  og  Dron- 
ningen, Hoffets  simple  Præg  havde  sat  alle  i  en  Forbavselse,  som 
endnu   ikke  havde  tabt  sig. 

En  halv  Dagsrejse  fra  København  mødte  jeg  min  trofaste  Ven 
Høyer,  der  kom  for  at  meddele  mig  alt  af  Vigtighed,  som  han  vidste 
om  Menneskene  og  Forholdene.  Da  der  var  bleven  vendt  op  og 
ned  paa  den  gamle  Styrelsesmaade,  var  han  bleven  stillet  i  Spid- 
sen for  et  Departement  af  det  danske  Kancelli ;  han  raadede  altsaa 
nu  for  en  Afdeling  af  Ministeriet.  Ikke  des  mindre  var  han  fuld- 
kommen upartisk,  roste  og  dadlede  efter  bedste  Skøn,  hvad  der 
var  foretaget  og  stadig  foretoges,  og  holdt  Ministeren  hans  Hen- 
sigter til  Gode,  naar  han  aabenbart  var  ude  paa  vilde  Veje.  For- 
øvrigt havde  han  stadig  unddraget  sig  Hoffet  og  dets  Rænker. 
Jeg  fik  i  flere  Retninger  nyttige  Oplysninger  af  ham,  men  ingen 
eller  næsten  ingen  om  Kongen  selv,  det  skulde  da  være,  at  efter 
hvad  Grev  Brandt  sagde,  havde  jeg  'aldrig  haft  det  rette  Kendskab 
til  Hans  Majestæt,  og  at  han  vilde  meddele  mig  Ting  ham  an- 
gaaende,  der  vilde  overraske  mig. 

Førend  jeg  begav  mig  til   Hoffet,   opholdt  jeg  mig  et  Par  Dage 

i  København,  dels  for  at  besøge  gamle  Venner  dér,  dels  for  at 
skaffe  mig  et  uafhængigt  Tilflugtssted  og  al  fornøden  Lejlighed  til 
at  rejse  igen,  naar  jeg  maatte  finde  det  passende,  saa  at  jeg  satte 
Yndlingerne  i  Forundring  ved  min  ringe  Iver.  Omsider  tog  jeg  da 
ud  til  dem  paa  Hirschholm,  tre  Mil  fra  København,  og  talte  først 
med  Grev  Brandt.  Skønt  han  var  misfornøjet  med  mig,  meddelte 
han  mig  under  denne  første  Sammenkomst  saa  mange  Oplysninger, 
at  jeg  havde  mere  end  nok.  Han  betroede  mig,  hvor  ynkelig  Kongens 
Aandstilstand  var,  hvorledes  han  mere  end  nogensinde  trængte  til 
stadigt  Selskab,  og  at  han  tiltænkte  mig  den  Ære  at  afløse  ham 
i  dette  Hverv.  Om  dette,  sagde  han,  havde  han  haft  nogen  Disput 
med  Grev  Struensee,  der  havde  udset  mig  til  at  have  med  Stats- 
sagerne at  gøre ;  men  jeg  maatte  i  det  mindste  bestemt  love  ham  at 
køre  ud  hver  Dag  med  Kongen.  Jeg  samtykkede  foreløbig  heri  paa 
det  Vilkaar,  at  han  ogsaa  fulgte  med.  Vi  skiltes  under  meget  ringe 
gensidig  Tilfredshed ;  han  var  misfornøjet,  fordi  jeg  hverken  gjorde 
noget  Væsen  over  hans  nye  Værdighed,  takkede,  fordi  jeg  var  ble- 
ven kaldt  tilbage,  eller  tilsagde  ham  min  Hengivenhed  i  Fremtiden ; 
jeg,  fordi  han  havde  holdt  mig  for  Nar  og  lokket  mig  i  en  Fælde 
ved  at  lade  mig  kalde  tilbage  under  de  mest  smigrende  Forhaab- 
ninger,  medens  han  udsaa  mig  til  det  sørgeligste  Hverv  af  alle,  det 
at  være  en  gal  Mands  Vogter.  Hoffolk  kan  vel  vanskelig  tænke 
sig,  at  man  nogetsteds  kan  have  det  bedre  end  ved  Hoffet,  og 
at  der  ikke  er  den  højeste  Lykke  at  komme  tilbage  dertil ;  men 
Grev  Brandt  vidste  dog  bedre  end  nogen  anden,  hvor  tornefuldt 
et  Hverv  det  var,  han  vilde  overdrage  mig.  Kongen  og  han  havde 
allerede  længe  været  kede  af  hinanden,  haft  Skænderier  og  daarligt 
kiinnet  finde  sig  i  at  være  saa  ofte  sammen.  Struensee  forstod,  at 
det  var  nødvendigt  at  skille  dem  ad,  og  han  havde  givet  Kongen 
Valget  mellem  to,  tre  Mennesker,  som  kunde  udfylde  hine  Timer. 
Jeg  var  bleven  foretrukken,  og  deri  bestod  hele  Hemmeligheden 
ved  min  Tilbagekaldelse. 

Førend  jeg  fik  Adgang  til  den  snævreste  Kreds,  blev  jeg  ved 
den  almindelige  Sammenkomst  forestillet  for  Deres  Majestæter  af 
Hofmarskalken  og   indbudt   til   deres  Taffel.     Jeg   fik   en   smigrende 

Modtagelse.  Dronningen  talte  forekommende  til  mig;  Kongen  hen- 
vendte nogle  almindelige  Talemaader  til  mig,  uden  at  noget  viste 
hans  Sindsforvirring.  Efter  Middagen  førte  den  opvartende  Kam- 
merjunker mig  ind  til  Kongen  i  en  Privataudiens.  Her  talte  Kon- 
gen til  mig  om  min  Afskedigelse  og  skød  Skylden  for  den  paa 
Grev  Holck.  Han  tilføjede,  at  jeg  havde  trættet  ham.  ved  at  op- 
fordre ham  til  at  vinde  sine  Undersaatters  Kærlighed ;  paa  den 
Tid  ønskede  han  ikke  at  være  elsket  o.  s.  v.  Med  Undtagelse  heraf 
var  der  intet  i  hans  Tale,  som  tydede  paa  Vanvid,  og  det  lod  heller 
ikke   til,    at  man   havde   lært   ham,   hvad   han   skulde   sige  til   mig. 

Disse  Omstændigheder  viser,  hvor  meget  Uret  Rygtet  gjorde 
Yndlingerne.  Man  troede  i  Almindelighed,  at  de  holdt  Kongen  fuld- 
stændig omringet,  og  at  ingen  fik  Adgang  til  ham  uden  at  være  be- 
arbejdet i  Forvejen  og  have  forpligtet  sig  med  Hensyn  til,  hvad  de 
maatte  sige  og  ikke  sige.  Men  der  var  et  stort  Antal  Kammerjun- 
kere, og  det  kom  an  paa  deres  eget  Ønske,  naar  de  vilde  gøre  Tje- 
neste;  hvorledes  skulde  man  da  have  kunnet  sikre  sig  dem  alle? 
Og  mig,  som  kom  fra  den  anden  Ende  af  Europa,  tilstedte  man, 
uden  at  have  taget  mindste  Forholdsregler,  Adgang  til  Kongen  i 
Enrum,  og  Yndlingerne  forsøgte  aldrig  at  binde  mig  til  noget  som 
helst.  Den  eneste  Borgen  for,  at  man  ikke  skadede  dem,  var 
Kongens  Aabenmundethed ;  han  forstod  mindre  end  nogensinde  at 
holde  paa  en  Hemmelighed,  og  hans  Lyst  til  at  snakke  løs  var  til- 
taget i  samme  Forhold,  som  hans  Hoved  var  bleven  svagere,  saa 
at  det  vilde  været  ham  den  største  Fornøjelse  at  meddele  dem, 
hvad  ufordelagtigt  man  havde  sagt  om  dem,  og  endog  gøre  det 
værre.  Enten  har  altsaa  de,  der  kom  i  hans  Nærhed,  været  meget 
forsigtige,  eller  Yndlingerne  har  været  meget  ædelmodige;  thi  saa 
vidt  jeg  ved,  lod  de  ikke  en  eneste  afskedige,  fordi  han  havde 
forsøgt  at  stemme  Kongen  imod  dem.  Man  havde  gjort  stort  Væsen 
af,  hvor  haardt  der  var  handlet  mod  Warnstedt,  en  Yndling,  som 
havde  afløst  Holck ;  jeg  skal  her  meddele,  hvad  Grev  Bernstorff 
skrev  til  mig  derom  den  16.  Marts,  nogle  Maaneder  før  min  Tilbage- 
komst : 

„Vinteren  er  gaaet,   uden   at   Danmarks   Lidelser   er   bleven   for- 

mindskede ;  de  synes  tvært  imod  at  være  bleven  endnu  haardere. 
Jeg  skal  ikke  give  Dem  nogen  Skildring  deraf;  jeg  føler,  at  jeg 
ikke  saa  godt  kan  tale  derom,  fordi  jeg  ikke  vil  blive  regnet  for 
upartisk,  og  ikke  vil  lade,  som  om  jeg  staar  kold,  naar  Ulykker 
rammer  en  Fyrste  og  et  Land,  der  har  været  og  stedse  vil  være  mig 
saa  dyrebare.  Andre  vil  underrette  Dem  om,  hvad  jeg  vilde  ønske 
at  kunne  skjule  for  Dem*).  Den  Mand,  der  er  ved  Magten,  og  de, 
som  han  indrømmer  Del  i  Kongegunsten  i  deres  Egenskab  af  hans 
Undergivne  og  Raadgivere,  er  imidlertid  stillet  overfor  visse  Van- 
skeligheder, som  vilde  true  enhver  Lykke,  der  var  mindre  fast 
grundet  end  deres  efter  deres  egen  Mening  er,  men  dem  foruroliger 
de  ikke.  De  tror  sig  sikre  paa,  at  deres  Magt  vil  vare,  uagtet  de 
intet  Øjeblik  fjerner  sig  fra  Afgrundens  Rand.  Maaske  vil  Skæbnen 
ogsaa,  at  de  skal  holde  sig  oppe.  Skræk,  Vold  og  ubønhørlig  Hævn 
støtter  dem ;  alt,  hvad  der  staar  dem  imod,  tilintetgøres.  De  kan 
maaske  hævde  deres  Stilling  ved  disse  Midler,  saa  usete  de  er  i 
et  Land,  hvor  man  før  har  søgt  at  gøre  den  uindskrænkede  Konge- 
magt mindre  udpræget  ved  at  udøve  den  med  Mildhed,  og  man 
med  velberaad  Hu  har  foretrukket  at  fejle  ved  alt  for  stor  Overbæ- 
renhed end  ved  alt  før  stor  Strenghed ;  men  vil  de  stedse  kunne 
undertrykke  de  naturlige  Følelser  hos  Hersker  og  Folk  og  Udslagene 
af  just  disse  levende  og  heftige  Lidenskaber?  Det  ligger  udenfor 
menneskelig   Viden,   men  Tiden   vil   vise  det." 

„Der  er  foregaaet  nogle  Forandringer  blandt  d'Hrr.  Underynd- 
linger. Warnstedt,  som  De  ikke  har  kendt,  men  som  De  maaske 
har  set  og  hørt  nævne,  —  den  eneste  af  alle  disse  Herrer,  som 
Kongen  holdt  af,  og  som  han  havde  gjort  til  sin  Kammerherre  og 
første  Staldmester  —  er  ved  en  af  Hans  Majestæt  egenhændig 
skreven  og  undertegnet  Ordre  bleven  udnævnt  til  yngste  Sekond- 
lieutenant  i  Kavaleriet  og  har  faaet  Ordre  til  ufortøvet  at  forlade 
Hoffet.  Endnu  kender  ingen  Grunden  til  denne  Unaade,  om  hvil- 
ken han  ikke  selv  havde  Anelse,  og  som  nogle  Dage  efter  formil- 
dedes ved  en  Aarpenge  paa  Tusind  Daler." 


*)    Dronningens  Kærlighedsforstaaelse. 

Da  jeg  havde  faaet  denne  Underretning  forud,  kan  man  tænke 
sig.  at  jeg  blev  meget  overrasket  ved  at  se  den  samme  Warnstedt 
træde  ind  i  mit  Kammer  paa  Hirschholm  Slot.  Jeg  havde  kun  set 
ham  som  Page  og  havde  glemt  hans  Ansigt.  „De  kender  mig  ikke," 
sagde  han,  ..men  jeg  kender  Dem  og  kommer  for  at  sige  Dem, 
hvor  stor  Agtelse  jeg  har  faaet  for  Dem  ved  Deres  Udtalelser  til 
Kongen,  som  han  har  meddelt  mig  efter  Deres  Bortrejse."  Denne 
Indledning  bragte  os  snart  i  nærmere  Forhold.  Han  forsikrede  mig, 
at  han  ingen  som  helst  Grund  havde  til  Klage  over  Yndlingerne.  I 
hele  denne  Periode,  lige  til  Omvæltningen  fandt  Sted,  blev  han 
indbudt  til  alle  de  snævrere  Hoffester,  hvor  Kongen  stadig  traf 
sammen  med  ham  uden  at  vise  ham  enten  Godhed  eller  Uvilje. 
Senere  fik  jeg  at  vide,  at  Kongen  var  bleven  ked  af  denne  Yndling 
som  af  saa  mange  andre,  og  at  Struensee  i  tre  Uger  havde  modsat 
sig  hans  Krav  om  at  faa  ham  fjernet,  og  saa  først  havde  rakt  Haand 
dertil. 

Den  tomme  Plads,  som  Warnstedt  havde  efterladt  sig  i  den  for- 
troligere Kreds,  kunde  ikke  ganske  udfyldes  af  den  unge  Schack,  der 
var  Kammerpage  og  følgelig  maatte  blive  Afløseren  som  Yndling*). 
Dette  bragte  Grev  Brandt  endnu  flere  Besværligheder  og  var  en 
Grund  mere  til  at  vælte  dem  over  paa  mig. 

Allerede  Dagen  efter  mit  Komme  kørte  vi  ud,  som  det  var 
aftalt  med  Brandt.  Jeg  vilde  ønske,  jeg  kunde  skildre,  hvor  selv- 
tilfreds han  var  over  at  have  ladet  den  gode  Kaleschevogn,  vi  sad  i, 
udstyre  med  al  optænkelig  Overdaadighed.  hvorledes  han  kroede 
sig  paa  Forsædet  og  med  den  ene  Albu  gjorde  de  forbigaaende 
opmærksomme  paa  sig  selv,  medens  han  med  den  anden  skyggede  for 
Kongen,  og  hvorledes  denne  havde  trykket  sig  ind  i  sin  Krog  med 
en  forknyt  og  lidende  Mine  og  syntes  at  føle  sig  lettet,  da  vi  kom 
hjem.  Jeg  kom  til  at  fatte  den  dybeste  Medlidenhed  med  ham,  og 
jeg  gik  lige  straks  ind   paa  det  Forslag,   der  gjordes  mig  af  Grev 


*)  Han  blev  ikke  mange  Aar  efter  Hofmarskalk  og  afskedigedes  1784 
af  Kronprinsen,  da  han  overtog  Regeringen.  Schack  mishandlede 
Kongen,  og  den  unge  Prins  bebrejdede  ham  det,  men  tilgav  ham  dog 
og  sikrede  ham  hans  Udkomme  udenfor  Hovedstaden. 


PRINS  CARL  AF  HESSEN 

Brandt,  hans  Yndling  for  alles  Øjne,  men  i  Virkeligheden  Genstand 
tor  hans  inderlige  Had,  om  for  Fremtiden  alene  at  ledsage  Kongen 
paa   hans   Køreture. 

Nu  blev  jeg  ene  i  Gemakket  med  den  ulykkelige  Fyrste,  og 
hans  Vanvid,  som  han  skjulte  for  nogle  Mennesker,  og  som  Læ- 
gerne, der  saa'  ham  hver  Dag.  hidtil  ikke  havde  mærket  noget 
Tegn  paa,  begyndte  øjeblikkelig  at  vise  sig.  „De  er  Brandt  "  sagde 
han  til  mig  og  brød  saa  løs  i  en  rivende,  usammenhængende  Snak, 
hvori  han  blandede  nogle  Vers  af  „Zaire"  ,  som  jeg  havde  spillet 
sammen  med  ham  for  fire  Aar  siden.  Derefter  sagde  han :  „De  er 
Denize ;  De  er  Latour" ,  to  franske  Skuespillere,  der  havde  staaet 
i  hans  Tjeneste.  Til  sidst  talte  han  til  mig  som  til  den,  jeg  virkelig  var. 

I  henved  fire  Maaneder,  i  hvilke  jeg  næsten  hver  Dag  var  alene 
med  ham,  enten  i  de  private  Værelser  eller  i  en  engelsk  Postvogn 
uden  andet  Følge  end  Postillonen  og  en  Tjener  til  Hest,  udfyldtes 
over  tre  Fjerdedele  af  vort  Samvær  af  saadanne  sære  Udbrud,  af 
dyb  Tavshed,  af  Spørgsmaal  om,  hvad  „der  gik  fremad" ,  om  hvilke 
Tegn  der  var  paa  en  Forandring,  som  meget  snart  skulde  foregaa 
med  hans  Person,  eller  af  afbrudte  Ord,  som  han  mumlede  mellem 
Tænderne. 

Undertiden  gjorde  Indbildskhed  ham  hovedsvimmel :  han  var 
bleven  hyldet  som  en  Gud  af  det  engelske  Folk ;  han  havde  for- 
dunklet de  andre  Konger;  det  var  fra  hans  store  Begavelse,  at 
hans  Forvirring  stammede.  Ved  andre  Lejligheder  var  han  fuld- 
kommen nedslaaet.  Uagtet  alt,  hvad  han  havde  udrettet,  uagtet 
han  havde  trodset  alt  (thi  det  var  den  Fortjeneste,  han  havde  søgt  at 
indlægge  sig),  var  han  dog  kun  den  lille  Mand  (der  kleine  Mann), 
dét  vil  sige  et  svagt  og  afhængigt  Menneske.  Han  talte  ofte  om 
at  dræbe  og  spurgte  mig,  om  han  ikke  i  det  mindste  een  Gang 
kunde  gøre  det  ustraffet  og  uden  Forargelse,  eller  om  han  efter  at 
have  gjort  det  vilde  være  redningsløs  ulykkelig.  Ved  andre  Lej- 
ligheder lod  han,  som  om  han  vilde  berøve  sig  selv  Livet.  „Skal 
jeg  drukne  mig?"  spurgte  han,  „skal  jeg  springe  ud  ad  Vinduet, 
eller  skulde  jeg  knuse  Hovedet  mod  Væggen?"  Hans  Hensigt  var 
at  gøre  mig  urolig,   saa   jeg  fik   meget   snart  disse   Galskaber  til   at 

holde  op  ved  at  sige,  at  han  selv  maatte  vælge.  Imidlertid  er  det 
vist  nok,  at  han  ofte  ønskede  Døden,  men  han  var  tillige  bange 
for  den.  En  af  vore  Udflugter  bestod  i  at  ro  i  en  Jolle  med  to 
Aarer  paa  en  lille  Sø  ved  Foden  af  Slottet,  og  han  sagde  da  ofte 
til  mig  med  den  ulykkeligste  Mine  af  Verden :  „Jeg  kunde  have 
Lyst  til  at  springe  i  Søen  her,  naar  man  straks  vilde  trække  mig  op 
igen."  Hans  Indbildningskraft  fandt  kun  Lise  i  den  Ufølsomhedstil- 
stand, der  fandtes  hos  „comme  ga"  'eme  eller  „Blutråcher"  'ne,  noget, 
han  i  lange  Tider  havde  fantaseret  om,  og  som  var  Maalet  for  hans 
Haab  og  Længsel.  Hans  Vanvid  havde  tre  bestemte  Afskygninger, 
som  han  selv  betegnede  med  tre  tyske  Udtryk.-  (Han  talte  oftest 
Tysk  med  mig,  hvilket  den  Gang  var  Hofsproget,  medens  han 
tidligere  havde  sat  en  Ære  i  at  tiltale  enhver  paa  hans  Moders- 
maal  og  for  det  meste  havde  henvendt  sig  til  mig  paa  Fransk, 
sjældent  paa  Dansk,  men  aldrig  paa  Tysk.)  Efter  de  forskellige 
Grader  af  sin  Aandsforvirring  kunde  han  da  ende  med  sukkende 
at  sige :  „Ich  bin  confus" ,  eller :  „Es  rappelt  bei  mir" ,  eller  og- 
saa :  „Er  ist  ganz  iibergeschnappt" .  Ofte  endte  han  en  af  disse  for- 
virrede Udtalelser,  der  fremmumledes  mellem  Tænderne,  med  disse 
Ord:  „Jeg  kan  ikke  holde  det  ud  længere." 

Han  var  altsaa  meget  ulykkelig,  og  jeg  var  det  i  næsten  lige 
saa  høj  Grad.  Imidlertid  holdtes  jeg  tilbage  af  Vaneforholdet  til 
ham  og,  maa  jeg  tilføje,  ogsaa  af  Tanken  om,  at  jeg  maaske  mildnede 
hans  Tilstand,  og  at  jeg  havde  Menigmands  Tillid.  Ofte,  naar  jeg 
satte  mig  ind  i  Kongens  Vogn,  hørte  jeg  det  blive  sagt  ude  i  Folke- 
mængden :  „Hos  ham  er  han  i  det  mindste  i  Sikkerhed ;  han  i  det 
mindste  mishandler  ham  ikke."  Ligeledes  nærede  jeg  Haab  om 
undertiden  at  kunne  afhjælpe  de  Klager,  man  stadig  overvældede 
mig  med,  og  bruge  den  uafbrudte  Lejlighed,  jeg  havde  til  at  træffe 
Ministeren,  i  det  godes  Tjeneste. 

Jeg  har  allerede  sagt,  at  Kongen  kun  gradvis  var  kom.men  i 
en  saa  ynkelig  Forfatning,  og  jeg  tvivler  ikke  paa,  at  han  endnu 
for  et  Aar  siden  havde  kunnet  følge  en  Tankegang,  nedskrive  eller 
i  det  mindste  afskrive  den  og  vise  nogen  Deltagelse  for,  hvad  han 
udfærdigede.    En  af  hans  Læger,  v.  Berger,  der  for  nogle  Maaneder 

siden  var  bleven  fjernet  fra  Hoffet,  fordi  han  var  kendt  som  en 
hengiven  Tilhænger  af  den  forrige  Minister,  lod  mig  ærgerligt  vide : 
„Man  maa  selv  være  gal  for  at  sige,  at  Kongen  er  det."  En  Fød- 
selshjælper ved  Navn  Berger,  slet  og  ret,  som  Struensee  havde 
knyttet  til  Hoffet  som  almindelig  Læge,  havde  aldrig  haft  Lejlig- 
hed ti!  at  iagttage  Kongens  Aandsforvirring,  men  da  han  havde  faaet 
omhyggelig  Underretning  om  Udslagene,  var  han  klar  over,  at  de 
var  bleven  meget  forværrede  efter  et  Fald,  som  Kongen  havde  gjort 
i  Februar  Maaned.  enten  det  nu  var  en  Aarsag  til  eller  en  Virkning 
af  Ondet.  Han  vidste  desuden,  at  den  syge  forværrede  sin  Tilstand 
ved  en  ulykkelig  Vane.  Han  behandlede  ham  med  Kinin  og  kolde 
Bade.  og  det  var  alle  de  Gifte  og  skadelige  Drikke,  han  gav  ham. 
Efter  at  jeg  havde  faaet  det  Hverv  at  holde  den  ulykkelige  Fyr- 
ste med  Selskab,  lod  han  mig  kalde  til  sig  hver  Morgen,  undtagen 
paa  Jagtdagene.  Jeg  tilbragte  i  Regelen  en  eller  to  Timer  sammen 
med  ham  før  eller  efter  vore  Køreture,  og  da  jeg  havde  været 
Forelæser  hos  ham,  gav  han  mig  undertiden  en  Bog  i  Haanden, 
ikke  for  at  høre  paa,  hvad  jeg  læste,  men  for  at  kunne  hengive  sig 
til  sine  sørgelige  Drømmerier  og  tale  halvhøjt  med  sig  selv.  Den 
første  Bog,  jeg  traf  paa  hos  ham,  var  et  Leksikon  over  navnkundige 
Mænd,  og  der  var  lagt  Mærke  ved  Skildringen  af  Riccio,  Maria 
Stuarts  Elsker,  som  myrdedes  af  hendes  Mand,  Darnley.  Var  det 
et  Tilfælde,  eller  var  det  maaske  en  List  af  en  af  Tjenerskabet? 
Den  vilde  have  forfejlet  sin  Hensigt;  thi  Kongen  hørte  aldrig  efter. 
1  tidligere  Tid,  da  han  dog  var  bedre,  havde  jeg  om  Aftenen,  naar 
han  gik  i  Seng,  ti  Gange  i  Træk  læst  for  ham  det  samme  Stykke 
af  Tacitus,  som  jeg  ønskede,  han  skulde  lægge  Mærke  til,  men 
det  var  aldrig  lykkedes  mig  at  fængsle  hans  Opmærksomhed.  Des- 
uden laa  enhver  Skinsyge  ham  ganske  fjern.  Han  talte  to  Gange 
til  mig  om,  hvad  der  vilde  have  vakt  enhver  anden  Ægtemands 
Skinsyge.  En  Gang  sagde  han  til  mig,  at  Struensee  var  Dronningens 
Cicisbeo.  En  anden  Gang  spurgte  han  mig,  om  jeg  troede,  at  Kon- 
gen af  Preussen  søgte  Seng  med  Dronning  Mathilde.  „Men  hvem  er 
da  Kongen  af  Preussen?"  spurgte  jeg.  „Det  er  Struensee."  At  han 
kaldte   ham    saaledes,    viste    mig,    hvor   dybt    et    Indtryk    Yndlingen 

havde  gjort  paa  ham.  men  forøvrigt  havde  han  ikke  røbet  nogen  Li- 
denskab ved  dette  Spørgsmaal  eller  lagt  videre  Vægt  paa  det. 

Naar  man  ikke  tog  paa  Jagt,  samledes  man  til  Frokost  mellem 
elleve  og  tolv.  Kongen,  Dronningen,  Greverne  Struensee  og  Brandt 
og  nogle  af  deres  Yndlinger  af  begge  Køn  var  altid  med  ved  denne, 
og  naar  Vejret  tillod  det,  gjordes  der  efter  Maaltidet  en  Spadseretur, 
hvor  Struensee  førte  Dronningen,  Kongen  den  eneste  Hofdame,  der 
fik  Adgang  til  denne  fortrolige  Kreds,  og  enhver  af  de  andre  Herrer 
en  eller  anden  Dame  af  Følget,  og  det  var  ikke  Tilfældet,  som  raa- 
dede  for  deres  Valg.  Det  kunde  ogsaa  lejlighedsvis  være  Middags- 
maaltidet,  som  bragte  det  samme  Selskab  sammen  paa  et  eller  andet 
Lystslot  i  Nærheden  eller  længere  borte.  Fra  disse  Sammenkomster 
var  al  Hoftvang  banlyst ;  Opvartningen  udførtes  af  den  nye  Slags 
Pager,  der  kun  kom  ind,  naar  der  blev  ringet,  og  gik  igen,  saa  snart 
de  havde  udrettet,  hvad  man  ønskede  af  dem.  Paa  disse  Udflugter 
kørte  Dronningen  frem  og  tilbage  i  samme  Vogn  som  Kongen  og 
Struensee.  Ved  Bordet  sad  hun  mellem  dem,  og  hvis  Kongen  blev 
ked  af  at  være  der,  tog  jeg  bort  med  ham,  og  Dronningen  lod  da 
en  Dame  tage  hans  Plads,  for  at  det  skulde  kunne  gaa  an,  at  de  to  var 
sammen;  men  hvilken  Dame!  Det  skete  endog,  at  Dronningen  kom 
tilbage  alene  med  Greven  ved  Nattetid.  Denne  Fyrstinde,  som  straks 
efter  sit  Komme  fra  England  havde  været  saa  overordentlig  huldsalig 
og  saa  udmærket  forstod  at  finde  Lejlighed  til  at  sige  alle  og  enhver 
noget  behageligt,  talte  nu  kun  med  Deltagelse  til  den  eneste  Mand. 
hun  havde  udkaaret  sig,  og  dersom  hun  før  eller  efter  Bordet  hen- 
vendte Ordet  til  nogen  som  helst,  det  være  sig  Herre  eller  Dame, 
lyttede  hendes  Elsker  efter.  Paa  disse  Forhold  nær  herskede  der 
ikke  i  dette  Selskab  den  usømmelige  Tone,  som  man  troede  blandt 
Folk ;  men.  der  var  over  det  hele  noget  vist  borgerligt  og  simpelt ; 
vi  tog  os  ud  som  et  fornemt  Hus's  Tjenerpersonale,  der  havde  sat  sig 
ved  Herskabets  Bord  i  dets  Fraværelse  En  Fremmed  maatte  nød- 
vendigvis føle  sig  forbavset  over  dette  Anstrøg  af  Cicisbeisme,  denne 
familiære  Tone  og  over  Synet  af  et  Hof,  hvor  der  slet  ingen  store 
Herrer  fandtes  og  blot  nogle  faa  Adelsmænd.  Selv  forbavsedes  jeg 
ikke  mindre  over  aldrig  at  høre  Tale  om  Enkedronningen  eller  hendes 

Søn,  der  opholdt  sig  to  Mil  fra  Hirschholm  paa  Fredensborj^  Slot.  Da 
ieg  havde  været  en  af  Prins  Frederiks  Lærere,  burde  jeg  naturligvis 
gøre  dem  min  Opvartning;  men  hvad  dette  angik,  var  jeg  afhængig 
af  Vizirerne  paa  Hirschholm,  eftersom  jeg  hverken  havde  taget  Heste 
eller  Vogn  med,  og  da  jeg  henvendte  mig  til  Grev  Brandt  derom, 
gjorde  han  Nar  af  den  Iver,  jeg  viste,  jeg  niaatte  da  benytte  mig  af 
en  Jagtdag  til  i  Stilhed  at  laane  en  Vogn  hos  Staldmesteren  og  leje 
nogle  Bondeheste.  Ved  mit  Komme  til  Fredensborg  modtoges  jeg  af 
Hofembedsmændene,  fra  de  højeste  til  de  laveste,  som  om  jeg  var 
kommen  fra  et  Sted,  der  var  slaaet  med  Pest.  Prinsen,  min  forrige 
Lærling,  indlod  sig  slet  ikke  paa  at  tale  med  mig  om,  hvad  han  tog 
sig  til  eller  adspredte  sig  med  ;  han  underholdt  mig  med,  at  Vejret  nu 
var  ved  at  blive  koldere,  og  sagde  ikke  et  Ord  i  Anledning  af,  at  jeg 
havde  været  fire  Aar  borte  og  nu  kom  tilbage.  Derimod  talte  hans 
Moder,  med  hvem  jeg  aldrig  før  havde  haft  en  længere  Samtale,  med 
ædel  Frimodighed  til  mig  om  de  Grunde,  hun  havde  til  at  beklage  sig 
over  det  nye  Hof.  Man  syntes  at  ville  fjerne  Prinsen  fra  hans  Broder 
Kongen ;  man  tænkte  hverken  paa  at  give  ham  en  Apanage,  skønt  det 
var  paa  Tide  at  forsørge  ham,  eller  at  indvie  ham  i  Statssagerne 
o.  s.  v.  Da  jeg  kom  fra  Foretrædet  hos  hende,  havde  hendes  lille  Hof 
allerede  antaget  et  andet  Væsen  overfor  mig  og  behandlede  mig  med 
en  vis  Forekommenhed.  Jeg  besluttede  at  gøre,  hvad  der  stod  i  min 
Magt,  for  at  stille  Dronning  Juliane  (Kongens  Moder)  tilfreds  og  søge 
at  faa  nogle  af  Kongens  Køreture  til  at  gaa  til  Fredensborg,  men  det 
var  mig  umuligt  at  bevæge  ham  dertil.  Kulden  hidrørte  altsaa  op- 
rindelig fra  ham,  og  det  var  ogsaa  efter  hans  Ønske,  at  man  ikke 
længer  gav  hans  Broder  Plads  i  hans  Loge  ved  Theaterforestillingerne 
i  København.  Der  var  bleven  anvist  ham  en  anden  Loge,  hvor  han 
sad  for  sig  selv  med  sit  Følge,  og  denne  Adskillelse  var  i  Grunden 
en  større  Ære  for  ham ;  men  man  var  dum  nok  til  at  regne  det  for  en 
Forbrydelse,  der  faldt  paa  Grev  Brandt,  som  om  en  saadan  Adskil- 
lelse havde  kunnet  finde  Sted  uden  Kongens  Samtykke.  Man  lagde 
ogsaa  Grev  Brandt  til  Last,  at  han  ikke  indbød  Prinsen  til  de  private 
Theaterforestillinger  og  de  Smaaballer,  som  udfyldte  en  Del  af  Af- 
tenerne   paa    Hirschholm.     Men    dette    skyldtes    snarere    Struensee ; 

han  havde  i  London  og  Berlin  set  Prinserne  gøre  Kongen  deres  Op- 
vartning og  opholde  sig  i  Forgemakket  sammen  med  Rigets  Store, 
og  ved  sin  Tilbagekomst  ærgrede  han  sig  over  den  gamle  danske 
Skik,  at  Hoffolkene  først  begav  sig  til  Kongens  Forgemak  efter  at 
have  været  rundt  hos  Prinserne  og  Prinsesserne  af  Kongehuset,  der 
paa  denne  Maade  kom  til  at  staa  paa  lige  Fod  med  Herskeren,  og 
han  havde  derfor  sat  sig  for  at  ydmyge  Prins  Frederik,  indtil  han  var 
kommen  til  Erkendelse  af  sin  Pligt.  Men  var  dette  Øjeblikket  til  at 
forandre  Hoffets  Skik,  og  var  det  Struensees  Sag  at  prøve  derpaa? 
Burde  han  bringe  Prinser  ind  paa  en  ydre  Underdanighed,  som 
han,  en  Opkomling,  selv  saa  lidet  iagttog,  og  havde  det  ikke  været 
af  største  Vigtighed  for  ham  at  gøre  sig  Kongefamilien  til  Venner? 
Der  behøvedes  en  Tilskyndelse  udefra,  for  at  Enkedronningen  og 
hendes  Søn  en  sjælden  Gang  kunde  blive  indbudte  til  Middag  paa 
Hirschholm.  Naar  de  kom,  lod  man  dem  vente  uden  at  holde  dem 
med  Selskab,  og  den  iskolde  Modtagelse,  de  fik,  lod  dem  ikke  i 
Tvivl  om,  at  deres  Nærværelse  var  ildeset.  De  lagde  ikke  Kongen  det 
til  Last  og  tog  ikke  denne  Haan  som  et  Udslag  af  hans  Luner  eller 
af  hans  sløve  Magelighed,  som  de  dog  delvis  var  vidende  om ;  de  gav 
den  unge  Dronning  og  hendes  Tilhængere  Skylden.  Saaledes  bidrog 
ubetydelige  ikke  mindre  end  vægtige  Aarsager  i  Forening  til  at 
fremme  det  daarlige  Forhold  i  Kongefamilien,  og  det  er  ikke  altid  de 
mere  overfladiske  Klagepunkter,  der  sætter  mindst  ondt  Blod  mellem 
Slægtninge. 

Alvorlige  Klager  hørte  man  baade  ved  Enkedronningens  Hof,  ude 
i  Byen  og  rundt  i  Landet  over  Kronprinsens  Opdragelse,  eller  rettere 
over,  at  man  endnu  ikke  var  begyndt  at  opdrage  ham.  Han  opholder 
sig  i  Haverne  ved  Hirschholm,  hed  det,  prisgivet  for  det  barske  Vejr- 
lig og  sin  egen  barnlige  Uforsigtighed,  da  han  ikke  har  andre  om 
sig  end  to  Børn  af  allersimpleste  Herkomst,  som  man  har  givet  ham 
til  Legekammerater.  Man  vil  holde  ham  nede  i  en  Barnetilstand  og 
gøre  ham  aandssløv ;  maaske  haaber  man  endog  at  kunne  bringe  ham 
ud  af  Verden,  thi  hans  legemlige  Opdragelse  er  saa  haard,  at  den 
sætter  hans  Liv  i  Fare.  Selv  de  forstandigste  Mænd,  der  dreves  af 
varm  Fædrelandsfølelse,  udtalte  bittert,  at  en  sendrægtig  Opdragelse 

var  en  overordentlig  stor  Fejl,  naar  det  drejede  sig  om  et  Barn,  der 
blev  myndig  i  Trettenaarsalderen  —  som  om  et  Barns  naturlige  Ud- 
vikling kunde  fremskyndes,  naar  dette  stemmede  bedst  med  menne 
skelige  Forfatningsvedtægter.  Min  agtværdige  Ven  Carstens  (senere 
Minister  for  Afdelingen  for  de  tyske  Landskaber  indtil  1784)  sagde 
dybt  sørgmodig  til  mig :  „Jeg  kan  saa  noget  nær  tænke  mig,  hvorledes 
De  er  stedt.  De  kan  ikke  stemme  op  for  vore  Ulykker;  dette  Riges 
gode  Dage  er  omme  og  kunde  ikke  vare  evigt;  men  arbejd  i  det 
mindste  paa.  at  man  ikke  forlænger  vor  Elendighed  i  det  uendelige; 
sæt  al  Deres  Indflydelse  ind  paa,  at  Kronprinsens  Opdragelse  kan  be- 
rede os  bedre  Tider.  Jeg  vil  ganske  vist  ikke  komme  til  at  opleve 
dem,  men  jeg  haaber  dem  for  mit  Fædreland"  . 

Af  en  saadan  Art  var  den  almindelig  udbredte  Fordom,  og  et  saa- 
dant  Sprog  førte  de  mest  maadeholdne.  Ved  Hoffet  var  man  derimod 
saa  tilfreds  med  den  Fremgangsmaade,  man  fulgte,  at  Dronningen  og 
Struensee  netop  lod  udføre  Tegninger  af  deres  unge  Émile's  Barne- 
sysler i  den  Hensigt  at  lade  dem  stikke  i  Kobber  og  udgive.  Dér 
vilde  man  have  kunnet  se,  hvorledes  han  tog  koldt  Bad,  spillede 
Bold  og  haandtere  en  lille  Spade  eller  Rive.  De  troede,  at  den 
hele  Verden  vilde  bifalde  dette  enestaaende  Eksempel  paa  en  i  Sand- 
hed kongelig  Opdragelse. 

Dronningen  kunde  nok  gaa  med  til  at  give  sin  Søn  en  forkert  Op- 
dragelse, da  den  jo  lededes  af  en  Mand,  der  havde  sine  Systemer  i 
Orden ;  men  hun  var  en  meget  god  Moder  og  gav  sig  saa  meget  af  med 
sine  Børn,  som  hun  kunde  for  sin  høje  Stilling.  Naar  Hoffet  paa 
Grund  af  slet  Vejr  maatte  blive  paa  Hirschholm  en  Dag,  da  de  oven- 
omtalte landlige  Maaltider  skulde  finde  Sted,  viste  Dronningen  sig 
altid  efter  Desserten  med  sin  Datter  paa  Armen  og  sin  Søn  ved 
Haanden,  medens  ,hans  to  smaa  Legekammerater  holdt  hende  i  Kjo- 
len. Hun  lod  til  at  være  stolt  af  sine  egne  og  sine  antagne  Børn  og 
til  henrykt  at  nyde  den  Lykke  at  være  Moder.  Prinsen  var  hverken 
frygtsom,  ulærvillig  eller  klynkende;  men  hans  Kundskaber  stod 
langt  tilbage.  I  en  Alder  af  næsten  fire  Aar  kunde  han  endnu  ikke 
noget  Sprog,  men  havde  dannet  sig  en  Udtryksmaade  af  danske  og 
tyske  Brokker  mellem  hinanden,  som  han  havde  lært  af  sine  Kam- 

merater.  Fra  hans  Værelse  førte  en  Dør  ud  til  et  lille  Indelukke, 
som  var  anlagt  i  Haven  til  Brug  for  ham ;  det  skyldtes  altsaa  et  sær- 
ligt Tilfælde,  at  man  en  Dag  fandt  ham  vildfaren  ude  i  den  store 
Have  ved  Randen  af  en  Dam.  Ved  den  modsatte  Ende  af  hans  lille 
Afdeling  var  der  et  Lysthus  til  Beskyttelse  mod  Regn.  Her  var 
Prinsen  i  Frihed  og  under  fuldstændig  lige  Kaar  med  sine  to  Kam- 
merater. Hvis  Vejrliget  ikke  havde  været  saa  fugtigt;  hvis  den  unge 
Prins's  Helbred  havde  været  stærkt  nok  til  at  kunne  staa  for  saa 
streng  en  Medfart ;  hvis  han  havde  været  Genstand  for  et  forstandigt 
og  stadigt,  om  end  næsten  umærkeligt  Tilsyn,  der  havde  draget 
Nytte  for  hans  Aandsudvikling  af  de  Adspredelser,  man  skaffede 
ham,  da  vilde  denne  Opdragelse  have  været  mere  værd  end  alle 
hans    Forfædres. 

Nu  manglede  Tilsynet  paa  Grund  af  Struensees  Mistroiskhed. 
Alt,  hvad  der  gik  gennem  andre  Hænder  end  hans,  antog  han,  blev 
slet  ledet,  og  han  havde  forbeholdt  sig  Tilsynet  hermed  som  med  "^It 
andet  uden  at  tænke  paa,  at  han  allerede  havde  langt  mere  at  gøre. 
end  der  behøvedes  for  at  udfylde  Dagen. 

Jeg  vilde  gerne  tage  disse  Forhold  nærmere  i  Øjesyn,  og  jeg  fik 
da  en  Dag  Fødselshjælperen  Berger  til  at  tage  mig  med  ind  i  Bade- 
kammeret, paa  samme  Tid  som  Børnene  skulde  derind.  Der  var  op- 
stillet nogle  smaa  Badekar  med  Trappetrin  udvendig  og  indvendig, 
for  at  de  kunde  komme  ned  og  op  uden  Hjælp.  Prinsen  klædte  sig 
selv  af  og  gik  hen  imod  sit  Badekar  med  en  saa  ulykkelig  Mine,  at 
jeg  bad  ham  fri  for  den  Dag.  Hans  Fødder  var  svulne  af  Frostknu- 
der. Jeg  fik  Lægen  til  at  indrømme,  at  det  var  for  strengt  at  lade 
ham  gaa  barbenet  paa  denne  Aarstid,  og  man  føjede  mig  da  saa  vidt. 
at  han  fik  Traadstrømper  paa  i  November  Maaned. 

Siden  hen  stod  Struensee  stadig  fast  paa  at  forsvare  sin  Frem- 
gangsmaade.  selv  da  han  havde  siddet  tre  Maaneder  i  Fængsel  og 
døjet  mange  Forhør  og  Bebrejdelser.  Han  siger  følgende  derom  til 
sine  Dommere  i  sit  Forsvarsskrift  —  man  vil  deraf  i  det  mindste  se. 
at  han  ingen  slette  Hensigter  havde. 

„De    Grundsætninger,     hvorefter   denne    Opdragelse    indrettedes. 

har  jeg  fundet  i  Kongens  Forstand,  og  Dronningen  har  ønsket,  villet 
og  selv  udført  den.  Jeg  indrømmer  ogsaa  gerne,  at  jeg  har  anset  den 
for  gavnlig.  Kronprinsen  havde,  førend  den  paabegyndtes,  en  svage- 
lig Konstitution,  Anlæg  til  dobbelte  Led  og  megen  Egensind ;  han 
skreg  ofte,  vilde  ikke  gaa,  men  altid  bæres,  hængte  sig  fortrinsvis 
ved  visse  Personer,  havde  ikke  Lyst  til  at  lege  alene,  men  der  maatte 
larmes,  synges  og  danses  for  ham,  og  der  var  bibragt  ham  en  vis 
Frygt  for  Dronningen,  da  man  havde  truet  ham  med,  at  hans  Moder 
vilde  komme,  hvis  han  ikke  var  artig.  For  at  raade  Bod  paa  alt  dette 
anvendtes  følgende  Midler :  Hans  kongelige  Højhed  fik  kun  simple 
Næringsmidler.  Frugt,  Brød,  Vand,  Ris,  Mælk,  i  den  sidste  Tid  Kar- 
tofler, altsammen  koldt.  Han  blev  i  Begyndelsen  badet  to,  tre  Gange 
om  Ugen  i  koldt  Vand,  og  til  sidst  gik  han  daglig  selv  i  Bad.  I  de 
to  sidste  Vintre  opholdt  han  sig  i  et  koldt  Værelse,  naar  han  ikke  var 
hos  Dronningen ;  han  var  kun  let  klædt  og  forrige  Vinter  for  det 
meste  uden  Sko  og  Strømper.  Der  indrømmedes  ham  alt,  hvad  han 
kunde  opnaa  og  udføre  ved  egne  Kræfter;  men  naar  han  skreg  og 
egensindig  forlangte  noget,  han  ikke  virkelig  behøvede,  fik  han  det 
ikke,  men  modtog  heller  ikke  af  den  Grund  nogen  Straf,  Irettesæt- 
telse, Trusel  eller  Trøst  for  at  falde  til  Ro ;  naar  han  faldt,  lod  man 
ham  selv  rejse  sig,  og  viste  sig  hverken  forskrækket  derover  eller 
sagde  noget  til  ham  derom.  Han  legede  alene  med  sine  Legekamme- 
rater; der  gjordes  ingen  Forskel  paa  dem,  og  de  hjalp  hinanden  ind- 
byrdes, naar  de  spiste  og  klædte  sig  paa.  De  klavrede,  brød  i  Styk- 
ker og  gjorde,  hvad  de  vilde ;  kun  fjernede  man  alt,  hvormed  de  kun- 
de gøre  sig  selv  Skade.  De  var  for  det  meste  alene  med  hinanden  og 
ofte  i  Mørke ;  naar  de  kom  noget  til,  beklagede  man  dem  ikke ;  naar 
de  blev  uenige,  maatte  de  ogsaa  selv  blive  gode  Venner  igen.  og  det 
var  Tjenerne  forbudt  at  tale  eller  lege  med  dem.  Kronprinsens  Un- 
dervisning skulde  tage  sin  Begyndelse  i  hans  sjette  eller  syvende 
Aar;  inden  den  Tid,  troede  man.  var  det  tilstrækkeligt  at  overlade  til 
hans  egen  Erfaring  og  Øvelse  at  faa  de  fornødne  Begreber  og  Fær- 
digheder. Følgen  heraf  har  været,  at  Prinsens  Legemstilstand  er  saa 
god  og  stærk,  som  det  kan  ventes  efter  hans  Natur.  Hans  kongelige 

Højhed  har  siden,  bortset  fra  nogle  ubetydelige  Tilfælde,  ikke  været 
syg*).  Han  har  overstaaet  Koppeindpodningen  med  den  største  Let- 
hed ;  han  forstaar  Nytten  og  Anvendelsen  af  sine  Lemmer  saa  godt. 
som  det  kan  ventes  af  hans  Alder,  klæder  sig  selv  af  og  paa,  kan 
gaa  op  og  ned  ad  Trapper  uden  Hjælp  og  forstaar  at  passe  paa 
ikke  at  gøre  sig  selv  Skade.  Han  er  ikke  ængstelig,  som  man 
bliver  ved  ofte  at  advares,  er  ikke  menneskesky,  egensindig  og 
forkælet.  Hvis  man  ikke  vil  forlange  forstandsmæssig  Indsigt  eller 
en  moralsk  Anstand,  der  hviler  paa  Brug  og  Vedtægt,  vil  man  kun 
savne  lidet  hos  Kronprinsen  af,  hvad  man  kan  kræve  af  et  fem 
Aars  Barn.  Hvis  det  er  gavnligt,  at  en  Prins  opdrages  i  den  første 
Tid  paa  samme  Maade  som  alle  andre  Mennesker,  at  han  faar  den 
Styrke,  som  en  blødagtig  Opdragelsesmaade  ikke  giver,  at  han 
forstaar  at  hjælpe  sig  selv  i  alle  Smaating  uden  at  vænne  sig  til  blot 
at  være  afhængig  af  andre  derved,  at  han  ikke  for  tidlig  lærer  sin 
høje  Stands  ydre  Udmærkelsestegn  at  kende,  for  at  de  ikke  skal 
falde  ham  des  hurtigere  til  Byrde  eller  vække  en  Forfængelighed  hos 
ham,  der  senere  maa  undertrykkes  ved  moralske  Grundsætninger, 
dersom  endelig  den  Opdragelse  i  Barneaarene  regnes  for  den  bedste, 
som  ligger  den  naturlige  nærmest,  saa  tror  jeg,  at  der  kun  vil  være 
lidet  at  udsætte  paa  den,  der  er  anvendt  overfor  Kronprinsen,  og  at 
man  endnu  mindre  vil  finde  den  urimelig.  De  eneste  Straffe,  som  er 
bleven  anvendt  derved,  er,  at  ingen  Frokost  fik  og  lodes  alene  i  et 
Værelse,   naar  han   var  uartig." 

Næst  efter  de  indre  Forhold  paa  Slottet  var  Bondefrigørelsen 
den  Ting,  der  optog  mig  mest.  Jeg  vidste  fra  Høyer,  at  den  Forsam- 
ling, som  syslede  hermed,  var  ført  tilbage  til  sin  tidligere  Skikkelse. 


')  De  Læger,  hvem  Omsorgen  for  Prinsens  Helbred  senere  betroedes, 
har  derimod  forsikret  mig,  at  denne  Behandling  havde  svækket  ham, 
og  jeg  kan  ikke  drage  deres  Retskaffenhed  og  deres  Indsigt  i  Tvivl. 
Man  kunde  tro,  at  Ministeren  havde  hentet  sine  slet  fordøjede  Prin- 
ciper fra  Rousseau's  „Émile",  hvor  det  blandt  andre  Særheder  paa- 
staas,  at  Varme  dræber  Børn,  uagtet  det  f.  Eks.  er  bekendt,  at  Børn, 
der  begynder  at  gaa  om  Efteraaret,  ofte  mister  denne  Evne  om  Vfn- 
teren  og  først  faar  den  igen  om  Foraaret. 

og  i  Stedet  for  et  uvirksomt  Departement  med  en  stor  Herre  til  For- 
mand, der  lagde  Hindringer  i  Vejen  for  dens  Foretagender,  var  den 
nu  kun  et  Udvalg,  sammensat  af  Mennesker,  der  af  saglige  eller 
menneskelige  Grunde  oprigtigt  arbejdede  paa  at  lindre  Jordbruge- 
rens Nød  og  fremme  Agerdyrkningen.  Et  af  dets  Medlemmer,  Oeder, 
havde  faaet  det  Hverv  at  udarbejde  en  Anordning,  som  skulde  ordne 
og  begrænse  Hoveriet,  og  efter  at  hans  Værk  havde  vundet  Bifald 
hos  hans  Fæller  og  Kancelliet,  var  der  blevet  givet  det  Lovskraft. 
Denne  Lov  grundedes  paa  Billighed,  men  da  man  var  gaaet  alt  for 
meget  i  Enkeltheder,  havde  man  tillige  fremkaldt  Tvistligheder  mel- 
lem Godsejer  og  Fæster,  og  da  de  uafbrudte  Forandringer  og  de 
slette  Tanker,  Folk  havde  om  Regeringen,  lod  dem  vente  alle  mu- 
lige nye  Foranstaltninger,  bildte  Godsejerne  sig  ind,  at  man  vilde 
skade  dem,  og  det  store  Væsen,  de  selv  gjorde  deraf,  bragte  Bøn- 
derne paa  den  Tro,  at  det  var  Kongens  Agt  at  afskaffe  Hoveriet  helt. 
I  Jylland  vægrede  Bønderne  sig  ved  at  yde  det,  og  man  maatte 
sende  Tropper  for  at  tvinge  dem  til  et  Arbejde,  der  var  fuldkommen 
berettiget,  eftersom  de  havde  paataget  sig  det  ved  selve  deres  Fæste- 
kontrakt. En  jysk  Adelsmand,  Hr.  von  Luttichau,  blev  saa  mod- 
falden over  de  Hindringer,  han  stødte  paa  ved  sin  Bedrift,  og  over 
dem,  han  forudsaa  i  Fremtiden,  at  han  indgav  en  Ansøgning  til 
Kongen  om  at  maatte  faa  Lov  at  afhænde  to  Godser  ved  Lotteri  til 
én  og  til  halvanden  Daler  Loddet,  langt  under  deres  Værd  og  uden 
at  der  var  taget  Hensyn  til,  hvad  der  skulde  oppebæres  fra  Bønderne, 
noget,  han  forudsatte  ingen  Værdi  havde.  I  et  Brev,  hvori  han, 
uagtet  jeg  ikke  kendte  ham,  bad  mig  om  at  støtte  hans  Anmodning, 
skrev  han,  at  paa  denne  Maade  kunde  Kongen  i  Overensstemmelse 
med  den  Hensigt,  han  lagde  for  Dagen,  frigøre  Bonden  for  Hoveriet 
uden  at  ødelægge  nogen.  Dette  Brev  mindede  mig  om,  at  der  alle- 
rede 1767  var  gaaet  det  Rygte  blandt  Adelen,  at  Kongen  vilde  op- 
hæve Hoveriet  uden  Skadeserstatning,  og  blandt  Bønderne,  at  det 
vilde  blive  vurderet  paa  en  Maade,  der  var  ødelæggende  for  dem. 
Heraf  maa  man  sande,  at  ved  den  Art  Reformer  bør  Regeringen 
altid  indlede  eller  i  det  mindste  ledsage  sine  Foranstaltninger  med 
fuldkommen  klare  Oplysninger. 

Alle,  der  ventede  sig  noget  ondt,  saa"  paa  dette  Tidspunkt  Struensee 
som  Ophav  dertil.  Ejere  af  meget  omfattende  Godser  sagde  mig. 
at  de  efter  at  have  læst  min  Betænkning  fra  1767  maatte  ind- 
rømme, at  mine  Planer  ingenlunde  havde  været  rettede  mod  deres 
Interesser.  Godsejerne  paa  Fyn  enedes  om  at  affatte  et  Skrift  og 
et  Forslag  herom.  To  af  dem  kom  til  København  for  at  raadslaa 
med  mig;  men  da  de  fik  at  vide,  at  jeg  var  ved  Hoffet,  blev  de 
bange  for,  at  jeg  allerede  skulde  være  fordærveligt  paavirket  der- 
fra, og  tog  hjem  uden  at  søge  mig,  men  overgav  dog  en  Slægtning 
en  Betænkning,  som  han  skulde  meddele  mig.  Deres  Forslag  lod 
sig  ikke  antage,  det  var  endogsaa  en  Fælde,  der  lagdes  for  Rege- 
ringen ;  men  de  gik  dog  ud  fra  en  Grundsætning,  som  man  kunde 
godkende,  og  som  vilde  have  kunnet  give  Grundlag  for  en  Under- 
handling med  dem,  nemlig  den,  at  Jorden  tilhørte  dem,  medens 
Bonden  kun  var  afhængig  af  Kongen. 

Uden  at  kende  noget  til  disse  Skridt  udtalte  Struensee  det  Ønske, 
at  jeg  skulde  tale  med  hans  Broder.  Jeg  fandt  i  denne  en  meget 
oplyst  og  forstandig  Mand  og  langt  mere  af  en  Statsmand  end  Ka- 
binetsministeren.  Han  lærte  Landets  Sprog,  laante  andre  Øre  og 
vilde  gerne  vinde  Indsigt;  han  ønskede  at  grunde  Nationalvelstan- 
den i  Danmark  paa  Agerdyrkningen,  i  Norge  paa  Fiskeriet,  Skovene 
og  Bjergværkerne.  Hvis  han  havde  hengivet  sig  mindre  til  Hof- 
fets Forlystelser  og  Elskovshandler,  kunde  han  have  gjort  saare 
megen  Nytte.  Han  gav  mig  en  Pakke  oplysende  Papirer  at  gen- 
nemlæse og  bad  mig  forfatte  en  Plan,  som  kunde  hæve  de  Hindrin- 
ger, der  stillede  sig  i  Vejen  for  Udviklingen  af  Agerdyrkningen  i 
Danmark.  Da  imidlertid  det  første,  jeg  maatte  have  foreslaaet,  var 
at  danne  et  nyt  Statsraad.  det  andet  at  afskedige  Kabinetsministeren, 
det  tredje  ikke  at  indlade  sig  paa  vovelige  Foretagender  under  en 
sindssyg  Fyrste  og  paa  en  Tid,  da  Folket  var  i  den  Grad  misfornøjet 
og  forud  indtaget,  lagde  jeg  blot  Pakken  omhyggelig  til  Side  og  rørte 
ikke  ved  den,  før  jeg  sendte  den  tilbage  til  Kabinettet  efter  Omvælt- 
ningen. 

Dette  var  sikkert  til  Held  for  mig;  thi  der  kom  et  Tidspunkt,  da 

en  hvilkensonihelst  Plan  vilde  være  bleven  gjort  til  en  Statsforbry- 
delse,  og  man  hellere  end  gerne  vilde  have  kunnet  lægge  mig  en 
saadan   til   Last. 

En  af  de  fynske  Adelsmænd,  som  jeg  kendte,  Hr.  Lehn,  hvis 
Svigerfader,  Hr.  Wallmoden,  havde  givet  mig  Betænkningen,  lod 
jeg  sige,  at  jeg  indrømmede  Rigtigheden  af  alle  den  fynske  Adels 
Grundsætninger,  men  at  man  maatte  udsætte  denne  Drøftelse  til 
bedre  Tider. 

Der  er  virkelig  heller  intet,  som  lykkes  under  en  forhadt  Sty- 
relse. De  underordnede  adlyder  ikke  punktligt;  de,  man  under- 
handler med,  tror,  man  fører  dem  bag  Lyset;  alle  gør  sig  en  For- 
nøjelse af  at  overdrive  Vanskelighederne  og  dynge  Hindring  paa 
Hindring.  De  bedst  udtænkte  Planer  vækker  Knurren  og  viser  sig 
kun  fra  deres  uheldige  Sider,  saa  de  falder  for  det  første  Stad  og 
maa  ligge  længe  nede.  Efterfølgerne  gør  sig  en  Fornøjelse  af  at 
omstyrte  den  paabegyndte  Bygning  og  kun  lade  dens  Mangler  komme 
til  Syne,  og  dersom  nogen  siden  hen  genoptager  de  samme  Planer, 
foreholder  man  ham  de  Forsøg,  der  er  strandede,  og  at  det  har  vist 
sig  nødvendigt  at   vende   tilbage   til  de   gamle   Indretninger. 

Ministerens  Karakter  var  desuden  uforenelig  med  den  Frem- 
gangsmaade,  der  havde  maattet  følges,  eller  i  det  mindste  med  den, 
jeg  havde  villet  foreslaa.  Han  kendte  kun  een  Drivfjeder  for  Re- 
geringsmaskineriet :  at  befale  og  skaffe  sig  Lydighed.  Det  havde 
nu  altid  været  min  Tro,  at  ved  Bondefrigørelsen  maatte  man  gaa  frem 
med  Takt  og  Lempe,  give  gode  Eksempler  og  udsætte  Belønninger; 
men  disse  Midler  var  ikke  efter  Struensees  Smag  og  stod  ej  heller 
i  hans  Magt.  De  gør  kun  langsomt  deres  Virkning,  og  hans  herske- 
syge Sind  lod  ham  ikke  forstaa,  at  de  just  derfor  virker  sikrere.  Disse 
Midler  forudsatte  talrige  lange  Forhandlinger,  og  han  lod  kun  de 
Mennesker  komme  til  sig,  som  han  nødvendigvis  maatte  forhandle 
med,  og  havde  endog  gjort  sig  til  Regel  at  fjerne  alle  dem,  der  dri- 
stede sig  til  at  tale  til  ham  om  andre  Sager  end  den  bestemte,  han 
havde  anvist  dem.  En  duelig  Minister  kan  imidlertid  ofte  ved 
en  tilfældig  Samtale  faa  Vink,  der  kaster  nyt  Lys  over  de  lærdeste 

Beregninger,  og  det  er  en  Hovedopgave  for  ham  at  faa  ud  af  hvert 
enkelt  Menneske  alt,  hvad  han  ved.  og  bnige  ham  saaledes,  at  den 
Evne.  han  har  opdaget  hos  ham,  kan  komme  i  Virksomhed. 


IX 

FORFØLGELSE  I  ANLEDNING  AF  TOGET  TIL  ALGIER.  —  FOR- 
BEREDELSER TIL  ET  NYT.  —  RØRE  BLANDT  MENIGMAND.  — 
—    DETS    VIRKNING    PAA    HOFFET.    —    GREV    BRANDTS    KA- 
RAKTER. —  OPTRIN  MELLEM  HAM  OG  KONGEN. 

Uagtet  Struensee  altid  var  mistroisk  mod  dem,  der  aabent  for- 
søgte at  beherske  ham,  kunde  han  ofte  give  efter  for  Indtrykket  af 
en  Tanke,  der  henkastedes  paa  Lykke  og  Fromme,  og  den  laa  da  og 
spirede  i  hans  Hoved,  saa  han  regnede  Frugterne  af  den  for  sin 
Ejendom.  Paa  denne  Maade  havde  han  uden  at  mærke  det  ladet  sig 
drage  med  til  at  tjene  Grev  Rantzaus  og  Gåhlers  Hævnlyst;  de  to 
var  Fjender  indbyrdes,  men  for  Øjeblikket  forenedes  de  i  Ønsket  om 
at  fjerne  Grev  Bernstorff  og  fuldbyrde  hans  Undergang  ved  at  fratage 
ham  hans  Aarpenge  og  endog  fåa  et  kriminelt  Søgsmaal  anlagt  imod 
ham.  Rantzau  havde  nemlig  for  længe  siden  erklæret,  at  kun  Blod 
kunde  stille  hans  Hævnlyst,  og  han  havde  derfor  været  snild  nok  til 
at  faa  Kabinetsministeren  indbildt,  at  man  ved  at  undersøge  den  al- 
gierske Affære  nøjere  vilde  opdage  store  og  skrækkelige  skjulte  Mis- 
ligheder ved  det  forrige  Styre  og  Flaadens  Tilstand.  Rantzau  og 
Gahler  vilde  kun  stole  paa  sig  selv  i  denne  Sag,  og  uagtet  de  var 
Landofficerer,  lod  de  sig  udnævne  til  Kommissærer  ved  denne  Un- 
dersøgelse. Et  af  deres  Foretagender  bestod  i  skriftligt  at  opsætte  et 
Forhør  i  sytten  Spørgsmaal,  som  de  sendte  den  afskedigede  Minister 
med  Opfordring  til  at  svare  paa  dem. 

Efter  hvad  jeg  har  faaet  at  vide,  affattede  han  to  Rækker  Svar 
paa  disse  Spørgsmaal,  den  ene  i  en  kort  og  bestemt  Skikkelse,  som 
han  regnede  for  tilstrækkelig  til  sin  Retfærdiggørelse,  men  som  ikke 
gav   Kommissærerne  dybere   Indblik   i  Togets   Karakter,   den   anden 

med   en    Forklaring   af   alle    Omstændigheder    ved    Algieraffæren    til 
Bedste  for  ham  selv,  hans  Venner  og  Efterverdenen. 

I  en  af  mine  første  Sammenkomster  med  Kabinetsministeren  le- 
dede jeg  Talen  hen  paa  denne  højst  ejendommelige  Undersøgelse. 
„Jeg  vil  lade  Dem  selv  dømme,"  sagde  han  da,  „saa  vil  De  faa  at  se, 
om  der  ikke  er  begaaet  de  mest  paafaldende  og  oprørende  Fejl." 
Han  sendte  mig  ogsaa  alle  Kommissionens  Aktstykker,  men  efter  at 
have  læst  dem,  gik  jeg  til  ham  og  forsikrede  ham,  at  jeg  ikke  havde 
fundet  noget  som  helst  anført  mod  den  forrige  Minister  til  Bevis  for 
Embedsmisligheder  eller  blot  for  alvorlig  Uforsigtighed,  og  at  selv 
om  man  kunde  lægge  ham  noget  saadant  til  Last,  vilde  det  være  en 
frastødende  Haardhed  at  straffe  den  samme  Tjener  to  Gange  for 
samme  Sag,  thi  da  Kongen  i  Oktober  forrige  Aar  afskedigede  ham, 
havde  han  kunnet  og  burdet  vide  alt,  hvad  der  angik  Toget  til  Algier. 
Det  var  jo  bleven  vedtaget  i  Statsraadet  i  Kongens  Nærværelse;  dér 
havde  man  fastslaaet,  naar  og  hvorledes  det  skulde  foretages;  Mini- 
steren havde  desuden  mindre  bygget  Haabet  om  et  heldigt  Udfald  paa 
Stridsmagten  end  paa  de  Foræringer,  Eskadrechefen  var  bemyndiget 
til  at  gøre,  men  de  andre  europæiske  Nationers  Rænker  havde  hin- 
dret, at  Deyen  indlod  sig  paa  Underhandlinger.  „En  Minister,"  til- 
føjede jeg,  „bør  ikke  dømmes  efter  et  enkelt  Punkt  i  sin  Embedssty- 
relse.  Bernstorff  har  gjort  Tjeneste  i  fyrretyve  Aar,  og  for  nu  ikke  at 
komme  ind  paa  de  Foretagender,  som  der  kan  være  delte  Meninger 
om,  er  det  dog  ham.  der  har  skaffet  Danmark  Amtet  Steinhorst*), 
Arveretten  til  Plon  og  Koadjutorskabet  i  Lubeck  til  Prins  Frederik; 
det  er  ham,  der  har  bragt  de  vigtige  Underhandlinger  med  Rusland 
saa  langt,  de  kunde  føres  under  Storfyrstens  Mindreaarighed.  Det 
hele  Europa  har  saare  høje  Meninger  om  denne  forhenværende  Mini- 
ster, saa  at  det  maa  være  Regeringen  magtpaaliggende  af  Hensyn  til 
sin  egen  Anseelse  ikke  at  rette  nogen  Forfølgelse  mod  ham.  Hvis 
hans  Aarpenge  nu,  efter  at  Sagen  en  Gang  er  afgjort,  blev  inddraget 


')  Senere  maatte  man  give  denne  Erhvervelse  tilbage  og  nøjes  med  en 
Pengesum  og  Muligheden  for  at  succedere,  saafremt  Huset  Hannover 
skulde   uddø. 

paa  Tilskyndelse  af  Kommissærer,  der  aabent  vedgaar  deres  Had  til 
ham,  vilde  man  snarere  anse  en  saadan  Bestemmelse  for  Frugt  af 
Lidenskab  end  af  Retfærdighed.  Selv  om  man  i  Kongens  Raad  reg- 
nede den  forrige  Styrelse  for  uduelig,  maatte  man  i  det  mindste  ind- 
rørmme.  at  den  havde  været  fuldt  ud  hæderlig.  Bernstorffs  Formues- 
forhold  var  saa  elendige  ved  hans  Afsked,  at  han  vilde  være  bleven 
sat  fast  for  Gæld.  om  ikke  hans  Hustru  havde  ladet  foretage  Hugster 
i  sine  Skove  for  at  kunne  betale  de  fordringsfuldeste  Kreditorer.  Alle 
hans  Godser  i  Tyskland  var  overdragne  til  andre,  og  hans  danske  for- 
maaede  i  deres  nuværende  Tilstand  ikke  en  Gang  at  udrede  de  henved 
fem  Tusind  Rigsdaler,  som  han  maatte  svare  i  aarlige  Renter.  For  en 
Del  havde  han  ødelagt  sig  ved  sine  Gesandthverv,  men  navnlig  skyld- 
tes det,  at  han  havde  bygget  alt  for  kostbart  af  Føjelighed  mod  den 
afdøde  Konge,  og  det  tilkom  ikke  Sønnen  at  straffe  Uforsigtighed,  der 
stammede  fra  denne  Kilde." 

Efter  at  have  udtalt  mig  varmt  i  denne  Sag  overrakte  jeg  Ministe- 
ren en  kortfattet  Betænkning  derom.  Forfølgelsen  ophørte,  og  jeg 
troede,  det  skyldtes  min  Optræden,  men  senere  fik  jeg  at  vide,  at 
Falkenskjold  ligeledes  havde  raadet  til  at  standse  Kommissionens  Ar- 
bejde, idet  han  anførte,  at  den  ved  sin  Opgave  at  undersøge  Flaadens 
Tilstand  vilde  kunne  opdage  Hemmeligheder,  som  nødig  maatte  kom- 
me ud.  Man  maa  lade  Struensee,  at  han  ikke  holdt  af  Forfølgelser; 
dette  var  den  eneste,  der  sattes  i  Gang,  medens  han  var  Minister,  og 
ved  at  indstille  den  handlede  han  atter  i  Overensstemmelse  med  sin 
virkelige  Karakter. 

Efter  at  man  havde  gjort  saa  meget  Væsen  af  denne  ulykkelige 
Sag,  havde  det  øjensynlig 'været  klogest  at  underhandle  om  Fred  med 
Deyen  under  Paaberaabelse  af  Misforstaaelser,  som  man  havde  kun- 
net tilskrive  den  afskedigede  Minister.  Selv  de  store  Magter,  der  lig- 
ger Barbareskerne  nærmere,  finder  det  ikke  under  deres  Værdighed 
at  fare  med  Lempe  overfor  dem,  og  efter  at  have  truet  med  at  tugte 
dem  ender  de  med  at  slutte  Forlig. 

Hvis  man  derimod  fortsatte  Krigen,  var  det  ganske  nødvendigt  at 
føre  den  heldigt  til  Ende,  naar  man  ikke  vilde  paadrage  Kongens 
Flaade  en  endnu  større  Vanære  og  Regeringen  en  alvorligere  Dadel. 


GENERALINDE  CHRISTINE  SOPHIE  v.  GÅHLER 

Sverige  syntes  tilbøjelig  til  at  røre  paa  sig  for  at  drage  Nytte  enten  af 
Danmarks  daværende  Stilling  eller  af,  at  Rusland  for  Tiden  havde  at 
gøre  med  en  mægtig  Fjende.  Det  var  altsaa  hensigtsmæssigt  at  holde 
Statens  Sømagt  hjemme.  En  svag  Flaadeudrustning  vilde  have  de 
samme  Grunde  imod  sig  som  den  tidligere  og  være  udsat  for  de  sam- 
me Ydmygelser;  en  anselig  vilde  for  det  første  muligvis,  ja  sandsyn- 
ligvis komme  i  Ulykke  og  i  alt  Fald  koste  for  store  Summer  i  For- 
hold til  Formaalets  Vigtighed.  Saa  uhyre  Udgifter  vilde  standse  Af- 
viklingen af  Statsgælden  og  derved  røve  den  nye  Minister  Æren  og 
Udbyttet  af  alle  de  Reformer,  som  gjorde  ham  forhadt. 

Denne  sidste  Udvej  med  alle  dens  Ulemper  blev  imidlertid  fore- 
trukken. I  Middelhavet  var  der  bleven  en  lille  Eskadre  tilbage,  som 
Admiral  Hooglandt  havde  taget  Kommandoen  over ;  den  var  sammen- 
sat af  de  samme  Skibe,  der  havde  angrebet  Algier,  og  man  havde 
føjet  to  Chebekker  til.  Denne  Flaadeafdeling  havde  Ordre  til  at  for- 
følge de  algierske  Korsarer  og  afvente  en  betydeligere  Eskadre,  der 
skulde  komme  fra  København  og  medføre  bedre  byggede  Bombarder- 
galioter,  hvormed  man  da  vilde  rette  et  kraftigere  Angreb  paa  Algier. 
Udrustningen  skulde  drives  op  til  ni  Linieskibe  foruden  Fregatter, 
Chebekker  og  Galioter. 

Den  hemmelige  Drivfjeder  til  dette  Foretagende  var  Haabet  om 
at  kunne  faa  Rusland  til  at  modtage  Flaadehjælpen,  efter  at  man^ 
havde  tvunget  Algier  til  at  slutte  Fred,  og  for  denne  Pris  købe  Bytte- 
traktatens Undertegnelse.  Det  er  imidlertid  sandsynligt,  at  det  ikke 
vilde  være  lykkedes  at  kue  Algier,  og  det  er  dertil  en  given  Ting,  at 
Kejserinden  ikke  for  nogen  Pris  vilde  forhandle  med  det  daværende 
Ministerium,  og  at  hun  af  skinsyg  Iver  efter  at  staa  ene  mod  Tyr- 
kerne ogsaa  senere  vilde  have  afslaaet  Tilbudet  om  en  saadan  Bistand, 
just  fordi  den  var  betydelig  og  den  danske  Flaade  bedre  udrustet 
end  hendes  egen. 

Det  trak  længere  ud  end  ventet  med  Bygningen  af  Galioterne-, 
Matroserne,  som  man  havde  kaldt  ned  fra  Norge  til  deres  Beman- 
ding, laa  da  en  Tid  ledige  i  København,  og  man  undlod  at  betale 
dem  Hyre.  Nordmændenes  politiske  Religion  bestaar  af  to  Dog- 
mer: for  det  første,  at  Kongen  aldrig- gør  Uret,  for  det  andet,  at  han 

maa  adlydes  blindt,  naar  det  er  givet,  at  Befalingen  udgaar  fra  ham 
selv.  Følgeslutningen  af  denne  Trosbekendelse  er,  at  al  Uretfærdig- 
hed kommer  fra  dem,  der  udfører  hans  Bud.  og  at  man  ved  at  vende 
sig  til  den  øverste  Herre  er  sikker  paa  at  komme  til  sin  Ret.  Ma- 
troserne drog  altsaa  i  sluttet  Trop  til  Hirschholm  for  at  forlange  deres 
Hyre  af  Kongen  De  var  ubevæbnede  og  rettede  ingen  Trusler 
mod  nogen ;  men  ikke  des  mindre  kom  Efterretningen  om  deres 
Sammenrotteise  forud  for  dem  til  Hoffet  i  den  Form,  at  det  var  et 
farligt  Oprør.  Man  besluttede  at  byde  dem  forføje  sig  bort,  hvis  de 
ikke  vilde  jages  paa  Flugt  af  de  vagthavende  Dragoner-,  men  da 
de  fik  dette  at  vide,  erklærede  de,  at  hvis  Dragonerne  angreb  dem, 
vilde  de  forsvare  sig  med  deres  Knive.  Lykkeligvis  gjorde  nogle 
roligere  og  forstandigere  Personer,  da  Matroserne  var  naaet  derud, 
opmærksom  paa,  at  de  ingenlunde  saa'  ud  som  Oprørere,  og  at  man 
ved  at  lade  Generaladjudanten  for  Søvæsenet  i  Kongens  Navn  til- 
kendegive dem,  at  de  skulde  vende  om,  og  at  der  vilde  blive  ydet 
dem  deres  Ret,  vilde  undgaa  et  frastødende,  blodigt  Optrin,  ja  maa- 
ske  et  virkeligt  Oprør.  Paa  Generaladjudantens  Ord  vendte  Matro- 
serne nu  lige  saa  fredeligt  om,  som  de  var  kommen.  Ikke  des  min- 
dre vedvarede  den  Skræk,  de  havde  voldt  Hoffet,  hele  Natten,  idet 
man  havde  sat  sig  i  Hovedet,  at  de  vilde  komme  igen  i  fuldt  Raseri 
og  bedre  bevæbnede. 

Dronningen  havde  befalet,  at  hendes  Heste  skulde  holdes  rede ; 
hun  gik  i  Seng  med  bart  Hoved  og  uden  at  have  gjort  Toilette  for 
Natten,  lod  sin  Ridedragt  lægge  ved  Siden  af  sig  og  stod  i  næste 
Øjeblik  brat  op  for  at  lade  sine  Smykker  pakke  ind.  Hun  havde  des- 
uden formaaet  en  Oberst,  som  havde  hendes  Tillid,  til  at  overnatte 
paa  Slottet.  Da  imidlertid  Dragonerne,  der  trak  paa  Vagt  hele  Nat- 
ten, intet  havde  opdaget,  slog  man  sig  til  Ro  og  skjulte  saa  godt. 
man  kunde,  den  Forskrækkelse,  man  havde  gennemgaaet. 

Disse  Udslag  af  Frygt  vilde  være  forekommet  ganske  latterlige, 
hvis  man  ikke  havde  kendt  Almenhedens  voldsomme  Had  og  de 
uhyggelige  Rygter,  der  var  ved  at  komme  ud,  om  Anslag,  Yndlin- 
gene  skulde   have   for,    og   hvis   man   ikke   havde    vidst,    hvor   ringe 

Mandstugten  er  mellem  Matroser,  saa  snart  de  kommer  paa  Land- 
jorden. Foruden  de  Matroser,  man  havde  kaldt  ned  fra  Norge,  findes 
der  stadig  i  København  fem  Tusinde,  der  er  inddehe  i  fem  Divisio- 
ner, hver  paa  ti  Kompagnier;  nogle  skal  bruges  til  Besætning  paa 
Skibene,  de  andre  gør  Tjeneste  som  Tømmermænd,  Kalfatrere  og 
Arbejdere  af  alle  Slags  paa  Orlogsværfterne.  Disse  sidste  havde 
ogsaa  Stof  til  Misfornøjelse,  og  de  kom  til  at  volde  en  ny  blind 
Alarm  paa  Hirschholm.  Ministeren  havde  lavet  om  paa  Marinesty- 
relsen som  paa  alle  andre  Styrelsesgrene ;  hans  Formaal  var  at  til- 
vejebringe større  Orden,  Mandstugt  og  Sparsommelighed,  og  uagtet 
Matrosernes  og  Kalfatrernes  Stilling  i  Grunden  ikke  forværredes 
derved,  tog  de  dog  Eksempel  af  deres  Officerer  og  det  hele  Folk 
og  gav  ondt  af  sig.  Desuden  havde  man  tænkt  sig  at  ville  sende 
Flaaden  af  Sted,  førend  dot  blev  Frost,  og  havde  derfor  fremskyndet 
Arbejdet ;  man  havde  forlangt,  at  Værfterne  skulde  arbejde  om  Søn- 
dagen og,  hvad  værre  var,  ogsaa  om  Helligdagene.  Nogle  Aar  i  For- 
vejen havde  jeg  set  dem  give  en  lignende  Vanhelligelse  Skyld  for  et 
Jordskælv,  og  hvilke  Ulykker  kunde  man  da  ikke  vente  sig,  nu  da 
Ugudeligheden  herskede  ved  Hoffet? 

Enten  det  nu  var,  fordi  Ministeren  var  bleven  underrettet  om 
deres  udtalte  Misfornøjelse  og  vilde  dæmpe  den,  eller  det  hang 
sammen  med  hans  Tanke  om  at  give  offentlige  Fester  for  at  live  op 
paa  Folkekarakteren,  saa  lod  han  kundgøre,  at  Kongen  den  28nde 
September  vilde  give  et  Festmaaltid  for  Kalfatrerne  paa  en  Grønning 
nedenfor  Frederiksberg  Slotsterrasse.  Der  skulde  beværtes  med  en 
stegt  Okse  og  01  og  Brændevin,  og  det  skulde  lige  saa  vel  være  en 
Fest  for  Tilskuerne  som  for  Arbejderne  og  Matroserne.  Hoffet  skulde 
komme  til  Stede,  og  det  vilde  da  være  bleven  meget  talrigt,  da  Fler- 
tallet af  Hoffolkene  kun  sjældent  kom  til  Hirschholm,  som  ligger  tre 
Mil  borte,  medens  Frederiksberg  Slot  ligger  lige  ved  København. 

Men  just  som  vi  ventede  paa  Vognene  for  at  tage  derhen,  gik  en 
Fourér  om  i  alle  Værelserne  og  meldte,  at  da  Kongen  ikke  var  vel, 
tog  han  ikke  til  Frederiksberg,  og  at  man  vilde  anrette  Middagen 
som  sædvanlig.  Det  gjorde  man  da,  og  Kongen  spiste  rigtig  godt. 
Aarsagen  til,  at  det  hele  blev  bestemt  om,  var  følgende. 

Fru  Biilow,  en  Datter  af  den  tidligere  omtalte  Admiral,  Grev 
Danneskjold  Laurvig,  havde  været  meget  stærkt  fremme  ved  dette 
galante  Hof;  men  da  hun  nu  saa'  sig  en  Smule  tilsidesat,  vilde  hun 
forsøge  at  sætte  sig  i  ny  Gunst  ved  at  give  et  vigtigt  Vink.  Hun  for- 
talte da,  at  hun  gennem  sin  Forbindelse  med  Søfolkene  var  bleven 
i  Stand  til  at  opdage  en  Sammensværgelse  blandt  Kalfatrerne  om 
at  bortføre  eller  myrde  Yndlingerne.  Nu  naaede  Forskrækkelsen  hos 
Dronningen  og  Yndlingerne  sit  højeste.  De  tænkte  paa  at  flygte  alle- 
sammen. Dronningens  Smykker  var  allerede  indpakkede,  og  der 
var  givet  Ordre  til  at  holde  Hestene  rede  paa  første  Vink ;  man 
vilde  være  taget  til  Helsingør,  der  kun  ligger  to  Mil  borte,  og  derfra 
til  Sverige.  Dragonerne  maatte  paa  ny  drage  om  paa  Vagt,  men 
opdagede   intet   mistænkeligt. 

Festen  gik  for  sig  uden  mindste  Antydning  af  Oprør  eller  Uro. 
Man  paastod  imidlertid,  at  man  havde  hørt  Matroserne  sige,  at  den 
Okse,  de  beværtedes  med,  ikke  var  den,  der  var  lovet  dem,  hvad 
der  skulde  hentyde  til  Struensees  svære  Krop.  De  vendte  tilbage 
til  Byen  uden  at  begaa  den  mindste  Uorden,  uagtet  de  fleste  af  dem 
var  drukne.  Hoffolkene  og  Borgerne  fra  København  gav  lydeligt 
ondt  af  sig  over,  at  man  efter  at  have  lovet  dem,  at  de  skulde  nyde 
Synet  af  Herskeren,  alligevel  forholdt  dem  dette ;  de  var  nu  ved 
at  vænne  sig  til  at  omtale  ham  som  en  Automat.  Endnu  mere  for- 
bitrede blev  de,  da  de  fik  at  vide,  at  det  var  Frygt,  der  havde  holdt 
Majestæterne  tilbage  paa  Hirschholm,  og  dette,  at  man  havde  ind- 
givet Kongen  Mistanke  mod  hans  Undersaatter,  blev  en  ny  Forbry- 
delse, de  lagde  Yndlingerne  til  Last.  Det  er  vist  nok,  at  Kongen  intet 
havde  at  frygte,  men  lige  saa  vist  er  det,  at  man  heller  ikke  havde 
indgivet  ham  nogen  Frygt  eller  Mistro.  Han  var  under  det  hele 
viljeløs  og  ligegyldig. 

Hvorledes  det  forholdt  sig  med  Yndlingerne,  er  en  anden  Sag; 
man  tvistedes  meget  den  Gang,  og  man  har  ogsaa  siden  tvistet,  om 
hvorvidt  der  den  Dag  havde  været  stiftet  en  Sammensværgelse  mod 
dem.  Nogle  har  ment,  at  der  virkelig  var  en  Plan  om  at  rive  dem 
i   Stykker,   andre,   at  deres   Fjender  havde   faaet   dem   bildt  en  ond- 

skabsfuld  Opdigtelse  ind*).  Efter  alt,  hvad  jeg  har  kunnet  bringe  i 
Erfaring,  begyndte  de.  som  siden  styrtede  de  to  Grever  og  deres 
Tilhængere,  fra  nu  af  .at  slaa  sig  sammen;  de  blandede  sig  med 
Pøbelen  og  udspredte  hine  uhyggelige  Rygter,  der  var  gængse  blandt 
Almuen.  Man  havde  forsøgt  at  rejse  Mytteri  blandt  Kalfatrerne  paa 
Festdagen  og  det  uden  Tvivl  ved  de  samme  Kunstgreb.  Men  det  la- 
der sig  ikke  afgøre,  om  denne  planlagte  Sammensværgelse  vilde 
have  ført  til  noget,  eller  om  Hoffets  og  Herskerens  Nærværelse 
vilde  have  holdt  de  oprørske  nede. 

Det  være  nu,  som  det  vil,  saa  kom  Yndlingerne  ingenlunde  til 
atter  at  føle  sig  trygge,  fordi  Menigmand  og  Søfolkene  holdt  sig 
rolige,  og  der  herskede  i  Virkeligheden  en  dump  Gæring,  som  de 
ikke  kunde  være  uvidende  om.  Tanken  om  at  opgive  det  hele  og 
om,  hvilke  Følger  en  halsstarrig  Foragt  for  Faren  kunde  faa,  optog 
dem  tit.  Da  Ministeren,  hvis  fortrolige  jeg  paa  ingen  Maade  var,  en 
Dag  talte  til  mig  om,  hvilke  Ubehageligheder  han  døjede,  udtrykte 
jeg  min  Forundring  for  ham  over,  at  han  kunde  holde  fast  ved  sin 
Stilling.  Han  svarede  mig,  at  han  vilde  have  tænkt  paa  at  trække  sig 
tilbage,  hvis  han  ikke  havde  næret  saa  stor  Hengivenhed  for  Dron- 
ningen, der  altid  før  hans  Tid  havde  været  Offer  for  Yndlingernes 
Rænker  og  Ondskab  og  vilde  blive  det  igen,  naar  han  var  borte. 
Dette  er  den  eneste  Gang,  han  har  talt  til  mig  om  hende,  og  han 
gjorde  det  i  de  mest  taktfulde  Udtryk.  En  anden  Gang  tilføjede  han 
efter  at  have  forsikret  mig,  at  Kongen  var  den  virkelige  Ophavsmand 
til  de  Reformer,  han  havde  iværksat:  „Jeg  vilde  ikke  tale  ander- 
ledes paa  Pinebænken" .  Grev  Brandt,  som  ofte  klagede  over  sin 
Skæbne,  og  som  i  en  med  Efterskrift  af  Struensee  forsynet  Skrivelse, 
der  siden  fremlagdes  under  Processen,  brugte  de  Ord  i  Anledning  af 


*)  Efter  at  disse  Memoirer  var  skrevne,  har  jeg  faaet  at  vide,  at  der 
virkelig  var  en  Sammensværgelse  ved  Festen  for  Matroserne;  den  var 
bleven  stiftet  i  Forstaaelse  med  Enkedronning  Juliane  og  ledet  af 
selve  Chefen  for  Kalfatrerne,  Winterfeldt,  der  var  Linieskibskaptajn 
og  Ekvipagemester  paa  Orlogsværftet.  Han  blev  senere  lønnet  for  sin 
gode  Vilje. 

nogle  Bebrejdelser,  han  havde  faaet  af  Dronningen  :  „Alene  dette  er  et 
Helvede"  ;  han,  som  fandt,  at  det  mindste,  man  kunde  gøre  for  at 
trøste  ham  for  hans  Kvaler  og  lønne  hans  v.igtige  Tjenester,  var  at 
genoprette  Grevskabet  Rantzau  med  dets  Rigsumiddelbarhed  og 
alle  Forrettigheder  til  Bedste  for  ham;  han,  der  ofte  forsikrede,  at 
han  vilde  foretrække  Opholdet  i  Avignon  med  fire  eller  fem  Tusinde 
Livres  om  Aaret  for  alt,  hvad  han  nød  godt  af  i  Danmark ;  han,  der 
gav  sig  Udseende  af  at  være  stærkt  greben  af  nogle  navnløse  Breve, 
hvor  man  truede  ham  med  den  Skæbne,  han  omsider  led  —  den 
samme  Grev  Brandt  styrkede  sin  Ven  i  hans  Forsæt  at  blive.  „Hvor 
vilde  De  finde  et  Sted,"  sagde  han  til  ham,  „hvor  De  blev  Førstemi- 
nister,   Kongens  Yndling  og  Dronningens   Elsker?" 

Ved  andre  Lejligheder  bragte  hans  utrolig  letsindige  Karakter 
ham  til  at  spøge  med  den  Skæbne,  de  maatte  frygte.  Da  han  en 
Dag  ved  en  af  disse  fortrolige  Middage,  som  jeg  har  omtalt  ovenfor, 
havde  gjort  sig  lovlig  nærgaaende  lystig  paa  Hofmarskalkens  Be- 
kostning, sagde  han  :  „Naar  alt  kommer  til  alt,  er  Bjelke  den  for- 
nuftigste af  os  alle  sammen;  han  bruger  Øjeblikket  til  at  bringe  sit 
paa  det  tørre,  han  gør  et  rigt  Giftermaal,  og  naar  vi  sidder  i  Fæng- 
sel, haaber  jeg.  at  han  vil  føle  Medlidenhed  med  os  og  en  Gang 
imellem  sende  os  noget  god  Suppe" .  ..Det  vilde  jeg  ikke  gøre  i 
hans  Sted,"  sagde  en  af  Damerne,  „thi  man  kan  nok  tilgive  sine 
Fjender,  men  ikke  dem,  der  gør  Nar  af  en" .  Jeg  meddeler  disse 
smaa  Enkeltheder,  fordi  det  i  Virkeligheden  var  Grev  Brandts 
skarpe  Tunge,  som  hidsede  hans  Fjenders  Had  og  senere  gjorde  alle 
Bestræbelser  for  at  frelse  ham  frugtesløse.  Just  denne  Bjelke  var 
den  eneste  af  Bordgæsterne,  som  ikke  blev  sat  i  Fængsel  eller  be- 
lagt med  Arrest  den  følgende  1 7de  Januar. 

Ved  et  andet  af  disse  Maaltider,  som  man  antog  for  Forlystelser, 
tog  Brandt  til  Stof  for  sin  skæmtefulde  Underholdning  den  Plan, 
man  havde  fattet  den  28nde  September  om  at  flygte  allesammen,  og 
spurgte  enhver  af  Bordgæsterne,  hvilken  Haandtering  han  vilde 
slaa  ind  paa  for  at  ernære  sig.  Dronningen  sagde,  at  hun  vilde  blive 
Sangerinde,  og  hun  havde  virkelig  en  meget  smuk  Stemme.  Stru- 
ensee  sagde,  at  han  vilde  forpagte  et  afsides  Gods  og  leve  dér  som 


183 

Filosof.  Brandt  vilde  fortsætte  med  sin  Theaterdirektørvirksomhed 
for  egen  Regning.  „Og  De,  min  smukke  Dame,"  sagde  han  til 
hende,  der  havde  dadlet  ham  for  hans  Spydighed,  „De  vilde  let 
kunne  finde  Deres  rette  Levevej ;  med  den  Skabning,  De  har,  vilde 
De  tilbyde  Dem  som  Model  ved  en  Malerskole" .  Hun  var  ogsaa 
meget  smuk,  men  hun  dækkede  med  stor  Kunstfærdighed  over  en 
Lyde  ved  sin  Figur,  som  hun  troede,  ingen  kendte.  Hele  dette 
Optrin  havde  bragt  Struensee  i  meget  slet  Stemning,  og  Slutningen 
maatte  mishage  ham  overmaade,  da  han  ikke  kunde  lide  Spot  og 
desuden,  efter  hvad  man  sagde,  havde  været  denne  Dames  Elsker, 
og  hans  Broder  nu  gik  for  at  være  det. 

Disse  ængstende  Forestillinger,  som  Grev  Brandt  tog  saa  over- 
givent i  Selskabslivet,  gjorde  dog  i  det  skjulte  Indtryk  paa  ham. 
Han  gennemlæste  ofte  de  navnløse  Breve,  hvori  man  truede  ham 
med  et  sørgeligt  Endeligt,  og  da  hans  Tankeliv  var  meget  flygtigt,  saa' 
han  stundom  ikke  længere  paa  Struensee  som  Reformatoren  af  Lan- 
dets Love  og  Indretninger,  men  som  den  fremmede,  der  havde 
trængt  sig  ind.  Opkomlingen,  den  despotiske  Vizir,  der  kun  lod  ham 
selv  beholde  et  Skin  af  Gunst  uden  Magt  og  Indflydelse.  Han  hørte, 
hvorledes  han  tiltaltes  Excellence,  og  det  saarede  ham,  naar  han 
selv  kun  var  Hr.  Greven.  Dertil  kom,  at  han  ganske  vist  var  vel 
tilfreds  med  sin  Lykke  hos  det  smukke  Køn,  men  dog  i  sin  Stræben 
efter  at  vække  Opsigt  ved  Erobringer  ikke  kunde  skjule  for  sig 
selv,  at  Struensees  var  mere  glimrende  end  hans.  Alt  dette  ophid- 
sede hans  Indbildningskraft  og  pirrede  hans  Skinsyge,  og  medens 
alle  ansaa  ham  for  Ministerens  trofasteste  Støtte,  gik  han  ofte  med 
Tanker  om,  at  det  vilde  stemme  baade  med  hans  Pligt  og  hans  Inter- 
esse at  styrte  ham,  —  vel  at  forstaa,  med  hans  Interesse  i  at  føje 
sine  Lidenskaber  og  med  de  Pligter,  en  overspændt  Indbildnings- 
kraft foregøglede  ham ;  thi  trods  sine  store  Laster  sværmede  han 
for  visse  enten  tomme,  overmenneskelige  eller  falske  Dyder.  Op- 
taget af  disse  Forestillinger  havde  han  tænkt  paa  at  give  Struensee 
en  Efterfølger  i  Dronningens  Gunst  i  den  Tro,  at  denne  var  Grund- 
laget for  hans  Magt  og  Stilling,  og  han  havde  kastet  sine  Øjne  paa 
de  Hofmænd,  som  han  regnede  for  de  mest  forføreriske  ved  deres 

Skabning  eller  ved  andre  Fortrin-,  men  senere,  da  hans  Indbild- 
ningskraft skejede  mere  og  mere  ud,  fattede  han  den  Plan  selv  at 
blive  den  foretrukne. 

Medens  han  vaklede  mellem  disse  forskellige  Forestillinger, 
afvekslende  sluttede  sig  oprigtigt  til  Struensee  og  til  andre  Tider 
kunde  pønse  paa  hans  Undergang,  frembød  der  sig  netop  en  Lejlig- 
hed til  at  blive  et  Redskab  til  at  ødelægge  ham.  Grev  Osten  anmo- 
dede en  Dag  Grev  Brandt  og  mig  hver  for  sig  om  at  komme  til 
ham,  da  han  vilde  tale  med  os  om  en  vigtig  Sag.  Mig  satte  han 
Stævne  til  Klokken  syv  om  Aftenen,  under  Theaterforestillingen ; 
Grev  Brandt  fik  Bud  med  endnu  større  Hemmelighedsfuldhed,  at 
han  ventedes  ved  Midnat. 

Det  var  Ministerens  Ønske  at  udforske  mig  om,  hvorledes  jeg 
stillede  mig  under  Sagernes  nuværende  Tilstand.  Efter  at  han,  saa 
godt  han  formaaede,  havde  skildret  mig  den  kritiske  Stilling,  Landet 
var  i,  den  almindelige  Fattigdom,  den  Mangel  paa  Tillid,  der  her- 
skede i  offentlige  og  private  Forhold,  den  lydelige  Misfornøjelse  og 
de  dæmpede  Trusler,  spurgte  han  mig,  om  jeg  ikke  saa'  nogen  Udvej 
i  alle  disse  Ulykker,  og  om  jeg  ikke  var  til  Sinds  at  træde  til  Hjælp 
for  den  truede  Stat.  Jeg  svarede  ham,  at  jeg  ligesaa  vel  som  han 
indsaa,  at  der  maatte  ske  en  Forandring,  at  Grev  Struensee  havde 
sat  alt  for  meget  i  Værk  og  forandret  alt  for  meget  paa  én  Gang,  at 
nogle  af  hans  Foranstaltninger  var  skadelige  i  sig  selv,  og  de  alle 
var  det  paa  Grund  af  den  Maade  og  det  Tidspunkt,  hvorpaa  de  var 
satte  i  Værk,  at  det  var  ønskeligt,  Ministeren  trak  sig  tilbage  eller 
blev  afskediget,  men  at  jeg  selv,  som  ikke  i  Kraft  af  nogen  Embeds- 
stilling  var  kaldet  til  at  modvirke  ham,  og  som  kun  opholdt  mig  ved 
Hoffet  i  Besøg,  uden  Ansættelse,  udelukkende  fordi  Struensee  havde 
sendt  Bud  efter  mig,  jeg  kunde  kun  holde  mig  upartisk  og  uvirksom, 
og  det  vilde  være  Forræderi  af  mig  at  indlade  mig  i  nogensomhelst 
Forstaaelse  med  andre  mod  Ministeren.  „Naar  Grev  Struensee  end- 
da," tog  han  atter  til  Orde,  „vilde  nøjes  med  at  kuldkaste  i  det  indre 
og  lade  være  med  at  lægge  os  ud  med  fremmede  Magter ;  men  der 
indtræffer   undertiden   saa   slemme   Tilfælde   indenfor   mit   Styrelses- 

fag,  at  jeg  hverken  vil  eller  kan  tage  Afgørelsen  paa  mig;  et  Stats- 
raad  er  aldeles  nødvendigt."  Jeg  indrømmede  ham,  at  der  trængtes 
overmaade  stærkt  til  denne  Institution,  saa  stærkt  endogsaa,  at  den 
nuværende  Minister  vilde  blive  nødt  til  at  genindføre  den,  hvis  han 
holdt  sin  Stilling. 

„Lad  da  en  eller  anden  blive  kaldet!"  svarede  Greven.  „Skal  det 
være  Schack  (Rathlou)?    Skal  det  være  Asseburg  eller  Bernstorff?" 

„Det  er  ikke  min  Sag  at  afgøre  noget  om  dette,"  sagde  jeg,  „men 
som  Forholdene  nu  er,  kan  man  ikke  kalde  Bernstorff  tilbage ;  der  er 
ikke  andre  Embeder  for  ham  end  det,  hvori  De  har  afløst  ham,  eller 
ogsaa  Kanslerposten.  Jeg  kan  ikke  ønske,  at  han  fortrænger  Dem, 
og  Struensee  skal  nok  tage  sig  i  Agt  for  at  give  sig  selv  en  Med- 
bejler ved  at  skabe  en  Storkansler." 

„Hvad  skal  da  Enden  blive  paa  alt  dette?"  vedblev  Osten 
bittert. 

„Jeg  indser  ikke,  hvorledes  der  skal  komme  Ende  derpaa,"  sva- 
rede jeg,  „uden  hvis  Forbindelsen  mellem  Dronningen  og  Struensee 
brødes.  Saa  længe  den  staar  ved  Magt,  vilde  alt,  hvad  man  kunde 
søge  at  udrette  hos  Kongen,  samme  Dag  blive  meldt  til  den  ene 
eller  den  anden  af  dem,  og  de  vilde  i  Forening  træffe  Forholdsregler 
for  at  afværge  Slaget." 

Han  lod  mig  da  gaa,  og  saa  vidt  jeg  kunde  se,  var  han  meget 
utilfreds  med  mig. 

Jeg  vidste  den  Gang  ikke,  at  Brandt  ventedes  ved  Midnat  paa 
samme  Sted ;  det  var  ham  selv,  som  fortalte  mig  det  nogle  Dage 
efter.  „Osten,"  sagde  han  til  mig,  „er  en  Kryster  og  en  Skælm,  som 
ønskede  at  bruge  Dem  og  mig  til  at  rage  Kastanierne  ud  af  Ilden. 
For  nogle  Dage  siden  satte  han  mig  Stævne  hos  sig  midt  om  Natten, 
og  da  han  fandt  mig  i  en  passende  Stemning  paa  Grund  af  nogle 
anonyme  Breve,  jeg  havde  faaet,  skildrede  han  mig  Landets  Elendig- 
hed i  saa  levende  Farver,  at  jeg  gik  ind  paa  hans  Tanke  om  at  an- 
holde Struensee,  og  nu  skal  De  høre  den  Plan,  jeg  foreslog  ham. 
Paa  en  af  Deres  Køreture  med  Kongen  skulde  De  føre  ham  til  Ru- 
dersdal    (en    Kro    paa    Vejen    til    København) ;    der    skulde    Osten, 

Numsen*)  og  nogle  flere,  man  nærmere  vilde  enes  om,  være  til 
Stede,  og  man  vilde  da  formaa  Kongen  til  at  drage  videre  med  Dem 
til  København  efter  at  have  underskrevet  en  Ordre,  som  skulde 
have  været  overgivet  Numsen,  om  at  føre  Struensee  til  Kronborg 
og  holde  Dronningen  indespærret  i  hendes  Værelse.  Numsen  vilde 
kunne  være  tilbage  til  Hirschholm  omtrent  samtidig  med,  at  Kongen 
kom  til  København,  og  før  man  hos  Dronningen  havde  faaet  nogen 
Anelse  om  vort  Møde  og  Struensees  Bortførelse.  Desuden  skulde 
jeg  være  bleven  tilbage  for  at  bortlede  Opmærksomheden  og  hindre. 
at  man  for  tidligt  spurgte  efter,  hvor  han  var  bleven  af.  Naar 
Struensee  først  var  arresteret,  vilde  man  have  ladet  ham  undvige  over 
til  Sverige,  og  jeg  skulde  nok  have  fundet  Midler  til  at  trøste  Dron- 
ningen. Osten  bifaldt  hele  Planen  paa  det  nær,  at  han  ikke  vilde 
tage  til  Rudersdal ;  det,  han  samtykkede  i,  var  altsaa,  at  man  ved  at 
føre  Kongen  til  Slottet  i  København  gjorde  ham  selv  til  Statens 
Herre,  naar  det  blot  skete  uden  Fare  for  hans  Person,  og  derfor  næg- 
tede jeg  at  foretage  noget." 

Aarsagen  til,  at  Grev  Osten  var  kommen  i  saa  stor  Uro,  var  blot 
en  ringe  Forvikling  i  hans  Styrelsesfelt,  men  en,  som  hans  Fejghed 
havde  ladet  ham  synes  langt  større.  Jeg  fik  Underretning  om  den 
nogle  Dage  efter  fra  hans  eget  Kontor.  Kontreadmiral  Hooglandt, 
som  krydsede  i  Middelhavet  efter  de  algierske  Korsarer,  havde  op- 
bragt et  venetiansk  Skib,  som  havde  Foræringer  med  til  Deyen,  og  da 
Republiken  Venedig  ikke  havde  nogen  Gesandter  i  Nordeuropa, 
havde  den  henvendt  sig  til  det  franske  Hof  med  sine  Klager,  og 
Hertugen  af  Aiguillon  havde  skrevet  i  en  meget  truende  Tone. 
Dette  var  den  slemme  Sag,  for  hvis  Skyld  det  var  nødvendigt  at  kuld- 
kaste Ministeriet  og  oprette  et  Statsraad.  Otte  Dage  senere,  da 
Hertugen  af  Aiguillon  var  bleven  bedre  underrettet  og  havde  sendt 
en  Note  i  mildere  Form,  fik  Grev  Ostens  Bekymring  en  anden  Gen- 
stand ;  nu  frygtede  han  Grev  Brandts  Aabenmundethed,  og  jeg  har 
meget  gode  Grunde  til  at  tro,  at  han  kom  den  i  Forkøbet  ved  at 
aabenbare    Kabinetsministeren   det    Komplot,    som    man    havde    villet 


*)    Kommandanten  over  de  vagthavende   Dragoner. 

haft  ham  med  til,  men  som  hans  Venskab  naturligvis  havde  forbudt 
ham  at  indlade  sig  i.  Mine  Beviser  er  følgende.  En  Patriot,  hvor- 
ved forstodes  en  Fjende  af  Førsteministeren,  en  Mand,  der  den 
Gang  meget  ofte  kom  sammen  med  Grev  Osten,  og  som  havde  sine 
Grunde  til  at  regne  ham  for  den,  han  var,  lod  mig  anmode  om  en 
hemmelig  Samtale.  Her  bad  han  mig  om  endelig  af  de  vægtigste 
Hensyn  at  være  forsigtig  overfor  Grev  Osten,  der,  sagde  han, 
„i  det  mindste  er  meget  aabenmundet" .  Paa  samme  Tid  modtog 
Numsen,  som  kommanderede  Dragonafdelingen  i  Hirschholm,  en 
Gunstbevisning,  han  havde  søgt  om,  og  Struensee  sagde  til  en  af 
sine  Venner :  „Jeg  har  ladet  ham  faa  denne  Begunstigelse,  fordi  jeg 
véd,  at  han  har  villet  arrestere  mig."  Endelig  sagde  Grev  Brandt 
i  en  anden  Samtale,  som  jeg  havde  med  ham  under  fire  Øjne,  og 
hvori  han  tog  sig  for  at  holde  en  Lovtale  over  Struensees  Dyder: 
„Han  har  en  overordentlig  Agtelse  for  Dem,  og  han  har  nylig  sagt 
til  mig:  „Reverdil  er  saa  retskaffen  en  Mand,  at  selv  om  han  førte 
Kongen  til  Rudersdal  med  den  Hensigt  at  overgive  mig  til  mine 
Fjender  og  saaledes  fremkaldte  min  Fængsling,  der  maaske  kunde 
føre  til  Skafottet,  maatte  jeg  alligevel  have  Agtelse  for  ham ;  han 
vilde  nemlig  tro,  at  han  derved  sikrede  Statens  Bedste." 

Osten  havde  altsaa  ikke  ladet  sig  nøje  med  at  røbe  det  Komplot, 
hvis  virkelige  Ophavsmand  han  selv  var,  og  skrive  det  paa  en  an- 
dens Regning,  men  han  havde  prisgivet  Numsen  og  mig,  der  ganske 
vist  havde  været  udsete  til  at  spille  en  Rolle  deri,  men  ikke  havde 
ringeste  Kendskab  til  det,  og  navnlig  havde  han  sandsynligvis  an- 
klaget mig,  der  havde  nægtet  at  indlade  mig  paa  noget  som  helst, 
just  samme  Dag,  som  han  havde  tænkt  paa  at  bruge  mig  i  sine 
flygtige  Planers  Tjeneste.  Det  er  overflødigt  at  fremhæve,  hvor 
sjældent  højsindet  Struensee  her  viser  sig;  han  ikke  alene  tilgiver  os, 
men  taler  ikke  derom  og  søger  ikke  paa  nogen  Maade  at  fjerne  os 
fra  Kongens  Person. 

De  omtalte  fortrolige  Samtaler  med  Brandt  havde  jeg  selv  søgt 
for  at  lette  mit  Hjerte  for  noget  af,  hvad  der  tyngede  det.  Da  jeg 
ikke  stod  i  nøjere  fortroligt  Forhold  til  Struensee,  og  endnu  mindre 
til   Dronningen,   som  kun   han  talte   med   i   Enrum,   havde  jeg  ingen 

anden  Mellemmand  end  Brandt,  naar  jeg  vilde  lade  ham  noget  for- 
staa.  Et  af  mine  Raad  gik  ud  paa.  at  man  skulde  holde  Skimiet 
bedre  vedlige.  et  andet  paa,  at  man  skulde  vise  Enkedronningen  og 
Prins  Frederik  større  Hensyn,  yde  Udstyr  til  Prinsens  Hofholdning 
og  behandle  ham  som  Kongens  Broder,  og  endelig  holdt  jeg  for,  at 
nu  da  Kongens  aandelige  Tilstand  blev  mere  og  mere  aabenbar 
udenfor  Hoffets  egen  Kreds,  burde  Dronningen,  der  af  Loven  ud- 
pegedes til  Regentinde  under  en  Mindreaarighedsperiode,  indtage  en 
mere  iøjnefaldende  Plads  ved  Regeringsforretningerne  og  stræbe  at 
vinde  Folkets  Agtelse  og  Tillid  ved  større  Nedladenhed  og  ved  un- 
dertiden at  optræde  som  den,  der  udvirkede  Gunstbevisninger  fra 
Hoffet.  Alle  mine  Opfordringer  blev  frugtesløse,  og  det  eneste,  jeg 
opnaaede,  var  gennem  de  Svar.  jeg  fik,  at  overbevise  mig  om,  at 
Dronningen  og  Yndlingen  ikke  havde  nogen  Planer  om  en  Statsom- 
væltning, saaledes  som  man  ude  blandt  Folk  beskyldte  dem  for. 

En  anden  Beskyldning,  som  udspredtes  i  Stilhed  af  de  ondsin- 
dede og  vandt  Indgang  hos  de  lettroende,  var,  at  man  i  det  skjulte 
mishandlede  Kongen.  Naar  han  havde  trættet  alle  ved  sine  Daar- 
skaber,  blev  han  ofte  ladet  flere  Timer  om  Dagen  alene  med  de  to 
Børn,  jeg  tidligere  har  omtalt.  Undertiden  kom  hertil  en  ung  Pige 
ved  Navn  Phøbe,  der  ved  Plyndringen  af  Bender  var  bleven  bort- 
ført fra  et  Harem,  og  som  Falkenskjold  havde  foræret  Dronningen. 
En  af  de  Ting,  hvormed  Kongen  morede  sig  sammen  med  sine  unge 
Kammerater,  var  at  slaas,  og  da  han  for  ramme  Alvor  søgte  at  gøre 
dem  Fortræd  og  endog  at  dræbe  dem,  holdt  de  gerne  sammen  imod 
ham  to  ad  Gangen ;  men  pryglet  blev  han  kun  saa  meget,  han  selv 
syntes  om,  og  efter  egen  Ordre,  og  bortset  fra  dette  gjorde  den  lille 
Flok  ikke  andet  end  at  forsvare  sig.  Kongen  havde  ofte  villet  have 
Yndlingerne  til  at  prygle  sig,  men  i  min  Tid  blev  han  kun  én  Gang 
virkelig  mishandlet,  og  da  dette  frastødende  Optrin  gav  Stof  til  en 
Kriminalproces,  er  det  uundgaaelig  nødvendigt  at  skildre  det. 

En  Dag  ved  Dronningens  Frokost,  hvor  otte  til  ti  Personer  var 
tilstede,  hændte  det,  at  Kongen,  der  næsten  aldrig  deltog  i  Samta- 
len og  havde  siddet  en  lille  Tid  og  mumlet  mellem  Tænderne,  plud- 

selig  brud  højt  ud,  idet  han  i  Stemmen  efterlignede  en  Skuespiller 
i  hans  Trop : 

„Jeg  skal  give  Dem  en  Dragt  Stokkeprygl.  Det  er  Dem,  jeg 
taler  til,  Hr.  Greve,  hører  De?" 

Denne  Fornærmelse  havde  aldeles  ingen  Anledning,  og  som 
ægte  Hofmand  skjulte  Grev  Brandt,  der  var  den  tiltalte,  det  Ind- 
tryk, den  gjorde  paa  ham.  De  tilstedeværende  blev  stille,  og  kun 
■deres  Tavshed  udtrykte,  hvad  de  følte.  Et  Øjeblik  efter  tog  Dronnin- 
gen og  Struensee  Kongen  til  Side  og  talte  meget  ivrigt  til  ham,  uden 
at  man  dog  kunde  høre,  hvad  de  sagde.  Kongen  kaldte  ad  mig,  da  han 
trak  sig  tilbage,  og  jeg  fulgte  med  ham,  som  jeg  plejede.  Han  sagde 
ikke  noget  til  mig,  da  vi  blev  alene,  om  sit  fornærmelige  Udbrud, 
og  jeg  gjorde  ham  heller  ingen  Forestillinger  derom,  som  jeg  vilde 
have  gjort,  den  Gang  han  endnu  ikke  var  afgjort  vanvittig.  Struensee 
dadlede  mig  senere,  fordi  jeg  ved  at  holde  den  ulykkelige  Fyrste  ved 
Selskab  havde  ydet  ham  Trøst  (Trost),  som  han  selv  udtrykte  sig. 
De  havde  ønsket,  at  Ensomheden  skulde  være  en  Slags  Straf,  eller 
at  jeg  i  det  mindste  skulde  have  irettesat  ham,  en  Tankegang,  de 
kun  alt  for  nøje  handlede  efter,  da  jeg  havde  undladt  det. 

Dronningen  og  de  to  Grever  besluttede  nu  efter  en  fælles  Raad- 
slagning.  at  Kongen  skulde  have  en  Lære,  der  kunde  forskaane  dem 
for  saadanne  Optrin  i  Fremtiden.  Da  dette  var  aftalt,  kom  Struensee 
efter  Sædvane  og  løste  mig  af  ved  den  Tid,  der  skulde  arbejdes,  det 
vil  sige  skrives  under.  Han  sagde  her  til  Kongen,  at  Grev  Brandt 
var  Adelsmand  og  nødvendigvis  maatte  kræve  Oprejsning  for  en 
saa  alvorlig  og  offentlig  Forhaanelse  som  den  ved  Frokosten.  Kon- 
gen svarede,  at  Brandt  var  en  Kujon,  der  ikke  vilde  være  i  Stand 
til  at  tage  en  Fornærmelse  ilde  op. 

„Jo.  det  er  han  bestemt  paa,"  svarede  Struensee,  „og  der  er  ikke 
andet  for.  Deres  Majestæt,  end  at  tænke  paa,  hvilken  Slags  Oprejs- 
ning De  vil  give  ham." 

Efter  Middagen  traadte  Brandt  ind  i  Kongens  Værelse  og  sagde 
til  de  to  Knægte,  der  holdt  ham  ved  Selskab,  at  Dronningen  lod  dem 
kalde.     Efter  saaledes   at   have   skilt   sig  af   med   dem    lukkede   han 

Døren  i  Laas,  gav  sig  til  at  gaa  i  Rette  med  Kongen  for  den  For- 
haanelse,  han  havde  tilføjet  ham  om  Formiddagen,  og  krævede 
Oprejsning  af  ham,  idet  han  overlod  ham  Valget  af  Kampmaade. 
Efter  at  Kongen  havde  forkastet  baade  Kaarde  og  Pistoler,  blev  de 
enige  om  at  slaas  paa  Næverne.  Hidtil  havde  det  kun  været  et 
urimeligt  og  dumdristigt  Indfald,  der  fik  en  vis  Berettigelse  ved 
den  Maade,  de  andre  Yndlinger  havde  behandlet  deres  Herre  paa, 
en  Maade,  han  selv  syntes  overmaade  godt  om;  men  under  Slags- 
maalet  blev  Brandt  som  rasende  og  glemte  fuldstændig  baade  de 
Følger,  hans  Raahed  kunde  faa.  det  Hensyn,  han  skyldte  sin 
Herre  som  Konge,  og  det  andet  Hensyn,  som  falder  fintfølende 
Mennesker  endnu  naturligere,  det,  man  skylder  en  ulykkelig,  der 
er  lige  svag  paa  Legeme  og  Sjæl.  Han  slog  ham  uden  Medliden- 
hed, udskældte  og  truede  ham  paa  det  groveste,  bed  ham,  kastede 
ham  til  Jorden  og  tvang  ham  til  at  bede  om  Naade,  hvorpaa  han 
lod   ham   alene,   aldeles   mørbanket   og   endnu   mere   forskrækket. 

Efter  at  jeg  havde  faaet  Underretning  om  dette  afskyelige  Op- 
trin baade  af  den  ulykkelige  Konge  selv  og  derpaa  af  Brandt,  gik 
jeg  aabent  i  Rette  med  denne  derfor.  Jeg  talte  ogsaa  med  Struensee 
om  det,  omend  kun  i  almindelige  Udtryk,  idet  jeg  sagde,  at  Grev 
Brandt  ganske  havde  forglemt  sig,  og  at  der  burde  træffes  For- 
holdsregler for  at  forebygge,  at  et  saadant  Optrin  gentog  sig.  Stru- 
ensee paastod  senere  overfor  sine  Dommere,  at  han  først  i  sin 
Fængselstid  havde  faaet  at  vide,  hvor  overdreven  en  Raahed  Brandt 
havde  vist.  og  at  denne  havde  lovet  ham  ikke  at  lægge  Haand  paa 
Kongen.  Det  er  imidlertid  sikkert,  at  Struensee  sagde  til  Brandt, 
da   han    havde    aflagt    Beretning: 

„Det  er  godt;  nu  vil  vi  faa  Ro;  lad  os  blot  ikke  tale  om  det." 
Grev  Brandt  blev  ogsaa  nu  ved  Hoffet  i  samme  Stilling  som 
før,  mere  hadet  og  frygtet  af  Kongen  end  nogensinde,  men  i  øvrigt 
med  al  den  Lejlighed  til  at  omgaas  ham  og  hele  det  Præg  af  at 
staa  ham  nær,  som  en  erklæret  Yndling  har.  Struensee  bragte  en 
Slags  Forsoning  i  Stand  mellem  Kongen  og  ham  og  lod  ham  noget 
senere  faa  Stillingen  eller  Titelen  som  Garderobe-Stormester  med 
Ret  til    at   lade    sig   kalde    Excellence,    en    Udmærkelse,    der    ifølge 

Hofetiketten  tilkommer  Folk  af  første  Rangklasse.  Dette  maatte  til 
for  at  dæmpe  Misundelsen  hos  Brandt,  som  ikke  vilde  vige  for  nogen 
i  Rang  og  Værdighed,  og  som,  hvis  han  ikke  vedblev  at  være 
Struensees  Ven,  kunde  blive  en  meget  farlig  Fjende.  At  skabe 
en  tom  Titel,  en  Embedsværdighed  uden  Gerning  eller  Myndighed, 
og  forøge  Hoffets  indholdsløse  Prunk  var  noget,  der  stod  i  aaben 
Strid  med  de  Grundsætninger,  som  Ministeren  fra  først  af  havde 
lagt  for  Dagen,  og  som  han  vilde  støtte  sig  paa  i  sin  Reform  af 
Staten ;  men  han  maatte  nu  lidt  efter  lidt  blive  anderledes  i  sin 
Fremfærd  og  Tankegang,  tvungen  af  de  vanskelige  ydre  Omstæn- 
digheder og  sin  egen  Magtstilling,  hvis  Omfang  og  Farer  han  ikke 
havde  beregnet,   før  han  skaffede  sig  den. 

I  Førstningen  havde  han  vist  streng  Uegennytte  og  satte  en 
Ære  i  en  fuldkommen  Simpelhed,  saa  han  regerede  uden  Titel  og 
ydre  Udstyr;  senere  havde  han  villet  have  baade  Titler  og  Penge. 
I  Førstningen  havde  det  været  en  af  hans  Grundsætninger,  at  Kon- 
gen, som  Forvalter  af  Nationens  Midler,  aldrig  burde  uddele  egent- 
lige Foræringer ;  siden  hen  havde  han  tillagt  sig  den  Tankegang, 
at  de,  der  var  umiddelbart  omkring  Kongen,  burde  tilfredsstilles 
(hvilket  var  det  samme  som  at  ville  fylde  Danaidernes  Kar). 

Efter  at  have  opløst  Hestgarden  og  kun  beholdt  en  Bataillon 
Fodgarde  tilbage  tog  han  sig  ogsaa  for  at  opløse  denne  Bataillon, 
idet  han  ikke  des  mindre  paastod,  at  Slottet  og  Kongen  vilde  blive 
bedre  vogtede  end  tidligere.  Disse  Skridt  fremskyndede  i  høj  Grad 
hans  Undergang. 

X. 

IjHYGGELIGE  rygter.  —  MYTTERI  I  GARDERBATAILLONEN. 

Dronningen  og  Struensee  vilde  gerne  have  forlænget  deres 
Ophold  paa  Hirschholm-,  men  dets  Beliggenhed  passede  alt  for  daar- 
ligt  ind  i  den  Forlystelsesplan,  man  havde  lagt.  Man  tog  to  Gange 
om  Ugen  til  de  franske  Theaterforestillinger  i  København,  drog  afsted 
Klokken  fem  og  kom  først  tilbage  Klokken  to  om  Natten,  og  disse 
Udflugter  vilde  være  bleven  utaalelige  i  Hjertet  af  Vinteren.    Man 

maatte  nærmere  til  Hovedstaden,  skønt  man  var  ganske  klar  over, 
ar  man  derved  ogsaa  kom  nærmere  til  de  fjendske  Sammenslutnin- 
ger og  Faren. 

Struensee  sagde  undertiden,  at  han  vilde  faa  samme  Skæbne  som 
Concini ;  men  han  følte  ingen  Ængstelse  for  Dronningen  og  fore- 
stillede sig  oven  i  Købet,  at  Kongen  af  Englands  Søsters  Beskyttelse 
vilde  være  ham  et  Værn  mod  Fængsling  eller  Retsforfølgelse.  Fol- 
ket, der  altid  før  var  saa  højt  prist  for  sin  Lydighed,  befandt  sig 
nu  i  en  Gæring,  der  varslede  om  forestaaende  Oprør,  og  jeg  véd 
intet  bedre  at  sammenligne  det  med  end  en  syg,  hvis  Nerver  er  i 
en  stadig  Ophidselse,  saa  at  det  ubetydeligste  Tilfælde  bringer  ham 
i  Krampetrækninger.  Da  Ministeren  lod  Hoffet  tage  Bolig  en  Fjer- 
dingvej fra  København  i  Begyndelsen  af  December  og  i  selve  Kø- 
benhavn i  Begyndelsert  af  Januar,  troede  han  at  burde  træffe  nogle 
Bestemmelser  af  Hensyn  til  den  offentlige  Ro  og  sin  egen  Sikker- 
hed. Disse  Forholdsregler  blev  nye  Vaaben  i  hans  Fjenders  Hæn- 
der, og  de  forsømte  ikke  at  anvende  dem  med  underfundig  Hadsk- 
hed. Man  udspredte  allerede,  at  det  var  hans  Hensigt  at  afsætte 
Kongen  eller  rydde  ham  af  Vejen  og  derpaa  ægte  Dronningen  og 
lade  sig  udraabe  til  Rigsforstander.  Visse  Forordninger  fra  hans 
Ministertid,  som  jeg  andetsteds  har  omtalt,  syntes  at  give  disse 
Rygter  Hjemmel,  og  alle  hans  Skridt  fortolkedes  i  samme  Ret- 
ning. 

I  nogen  Tid  havde  Kommandantskabet  i  København  været  fore- 
løbig overdraget  til  Oberst  Sames.  En  Garnison  paa  syv  Regimenter 
maatte  imidlertid  kræve  en  Officer  af  første  Klasse,  og  Ministeren, 
der  ikke  kunde  døje  en  Stormand  i  sin  Nærhed,  men  langt  om  længe 
nødtes  til  at  besætte  denne  Post,  gav  den  til  Generalmajor  Gude. 
Straks  kom  det  til  at  hedde  sig,  at  denne  Olding  var  bleven  valgt 
paa  Grund  af  sin  Føjelighed  og  Godmodighed;  han  var  mindre 
Militær  end  Skolemester  og  havde  i  lang  Tid  ikke  haft  anden  VirK- 
somhed  end  Tilsynet  med  Kadetternes  Opdragelse ;  men  det  var 
hans  Discipel  Falkenskjold,  Ministerens  tro  Tilhænger,  der  havde 
udpeget  ham  for  at  føre  Kommandoen  i  hans  Navn,  indtil  han  selv 
turde  overtage  hans  Post,  og  ingen  anden  General  vilde  have  stillet 

sig  umiddelbart  til  Kabinettets  Raadighed.  Næppe  var  Gude  bleven 
udnævnt,  før  han  fik  Ordre  til  at  tage  Forholdsregler  for  at  vaage 
over  den  offentlige  Sikkerhed,  der  syntes  truet.  Han  udstillede 
to  Dragoner  som  Skildvagt  ved  Slotsporten ;  Kanonerne  omkring 
Hovedvagten  blev  ladede  med  Kardætsker,  og  en  Del  andre  Ka- 
noner holdt  man  i  Reserve  paa  Tøjhuset,  ladede  paa  samme  Maade 
og  rede  til  at  gøre  Tjeneste.  Alt  dette  regnedes  i  den  offentlige  Me- 
ning for  lutter  Truselsforanstaltninger  til  at  holde  Menigmand  i 
Skræk,  just  paa  det  Tidspunkt,  da  den  Omvæltning,  Ministeren  havde 
planlagt,  skulde  bryde  ud.  Der  kom  et  Rygte  ud,  at  man  havde 
paatænkt  at  afvæbne  Borgerskabet,  men  at  den  Oberst,  der  kom- 
manderede dets  Væbning,  havde  svaret,  at  hvis  man  fratog  hans 
Mandskab  dets  Bøsser,  vilde  det  forsvare  sin  Konge  med  Brostenene. 
Tilbøjeligheden  til  at  tage  alt  i  ond  Mening  gik  til  sidst  saa  vidt, 
at  da  Struensee  havde  anskaffet  sig  en  Karet  (han  havde  nemlig 
ikke  hidtil  selv  haft  nogen,  men  havde  brugt  Hof  vognene),  blev 
der  ogsaa  givet  dette  nye  Skridt  en  slem  Udlægning,  idet  man  sagde, 
at  det  var  en  Stadsvogn,  i  hvilken  han  vilde  vise  sig  paa  Omvælt- 
ningsdagen. 

Dommen  over  ham  blev  endnu  skarpere,  da  man  fik  at  vide,  at 
det  paatænktes  at  opløse  den  eneste  Garderbataillon,  der  var  tilbage. 
Denne  Bataillon,  sagde  man,  var  næsten  helt  sammensat  af  Nord- 
mænd, hvis  velkendte  urokkelige  Troskab  mod  Herskerens  Per- 
son vilde  have  været  til  Hinder  for  Ministerens  Foretagender.  Han 
vilde  nu  overdrage  Vagten  over  Slottet  og  Kongen  til  andre  Regi- 
menter, for  Størstedelen  sammensatte  af  tyske  hvervede  Soldater; 
desuden  vilde  han  lade  dem  afløse  hinanden  for  at  hindre  dem  i 
at  lære  de  forskellige  Veje,  der' førte  ind  i  Slottet,  at  kende.  Dette 
var  alt  sammen   taabelig  Snak,   støttet   paa  de   rene   Indbildninger. 

Næppe  Halvdelen  af  denne  Bataillons  Soldater  var  Nordmænd; 
deres  Tjeneste  og  Vagtgerning  havde  ingen  som  helst  Forbindelse 
med  Kongens  personlige  Sikkerhed ;  ingen  af  dem  havde  haft  Vagt 
paa  Slottet  i  Hirschholm  eller  havde  saa  meget  som  været  i  dets 
Nærhed  om  Sommeren ;  til  enhver  af  Dagens  eller  Nattens  Tider 
stod  Adgangen  til  Kongen  aaben  for  hvem,  der  havde  ondt  i  Sinde, 

om  der  gaves  saadanne,  og  ganske  særlig  var  han  prisgivet  just 
dem,  man  tillagde  forbryderske  Anslag.  I  København  var  Schweizerne 
ved  Porten  de  eneste,  der  havde  Ordre  til  at  bortvise  mistænkelige 
Personer,  og  hvis  de  sammensvorne,  man  fortalte  om,  havde  været 
selve  de  sædvanlige  Beboere  af  Slottet,  vilde  Portschweizernes  Vagt- 
hold være  lige  saa  unyttig  som  Soldaternes.  Der  var  Adgange,  hvor 
der  aldeles  ikke  var  Vagt,  og  hvortil  just  de  paagældende  havde 
Nøglerne,  og  man  kunde  komme  ind  i  det  egentlige  Slot  baade  fra 
Staldene  og  fra  Teatersalen.  Og  hvad  der  endelig  maa  gøre  det  af 
med  enhver  slem  Mistanke,  er,  at  det  i  Virkeligheden  ikke  drejede 
sig  om  en  saadan  Opløsning  af  Garden,  som  man  havde  paastaaet. 
Man  havde  blot  befalet,  at  Korpsets  fem  Kompagnier  skulde  føjes 
som  Grenaderer  hvert  til  et  af  de  fem  Infanteriregimenter,  som  laa 
i  København,  og  at  Grenadererne,  altsaa  de  samme  Kompagnier, 
skiftevis  skulde  tage  Vagten  paa  Slottet.  Man  lod-  de  daværende 
Officerer,  Underofficerer  og  Menige  beholde  deres  høje  Lønning  og 
de  førstnævnte  deres  Grader;  kort  sagt,  der  fandt  egentlig  foreløbig 
ingen  Opløsning  Sted,  undtagen  for  Stabens  Vedkommende,  og  selv 
dens  Officerer  beholdt  deres  Grader  i  Hæren.  I  Virkeligheden  var 
det  vistnok  blot  Staben,  som  ikke  passede  Ministeren.  Han  kunde 
ikke  lide  saadanne  Folk,  som  var  bleven  hurtigt  forfremmede,  for 
største  Delen  ved  Hjælp  af  Krogveje,  og  som  havde  Ret  til  at  vise 
sig  ved  Hoffet  uden  hans  Tilladelse. 

Denne  Forandring,  der  dog  havde  saa  lidt  at  sige,  var  nær  ved 
at  volde  et  skrækkeligt  Optrin  med  Oprør  og  Blodsudgydelse.  Da 
Korpskommandanten  havde  modtaget  sine  Ordrer  den  24nde  De- 
cember, lod  han  Soldaterne  kalde  for  sig  i  smaa  Partier  for  at  for- 
klare dem  den  Forandring,  der  skulde  foregaa  med  deres  Stilling. 
De  fleste  af  første  Kompagni  havde  allerede  begivet  sig  til  den 
Kaserne,  der  tilhørte  det  norske  Livregiment,  i  hvilket  de  var  ind- 
lemmede, da  de,  som  stod  paa  Gaden  og  ventede  paa  deres  Tur  til 
at  faa  Forklaring,  og  som  imidlertid  havde  drukket  Brændevin,  be- 
gyndte at  gøre  Mytteri. 

De  dristigste  forestillede  deres  Kammerater,  at  da  de  havde 
taget  Tjeneste  som  Gardere,  var  det  et  Brud  paa  deres  Kapitulation, 

naar  man  gjorde  dem  til  simple  Soldater,  at  der  for  et  Aar  siden 
var  bleven  oplæst  for  deres  Front  et  Forbud  mod  at  søge  Værtshus 
med  Soldaterne  og  omgaas  med  dem,  og  at  tilforn  de,  som  havde 
opført  sig  slet,  var  bleven  degraderet  og  stukket  ind  i  andre  Regi- 
menter. Hvilken  Brøde  havde  de  da  begaaet,  siden  de  skulde 
straffes  saaledes?  De  havde  Ret  til  at  fordre  enten  at  faa  deres 
ubetingede  Afsked  eller,  at  deres  Kapitulation  nøjagtig  overholdtes. 
Denne  Degradation  var  et  Værk  af  Generalitetet,  over  hvilket  de 
allerede  havde  saa  megen  Grund  til  Klage,  og  hvis  Kongen  blev 
underrettet  derom,  vilde  han  ikke  taale  en  saa  skrigende  Uretfær- 
dighed. 

Der  var  kun  meget  faa  af  disse  Mytteristiftere,  der  havde  taget 
Tjeneste  som  Gardere ;  de  andre  var  udvalgte  Folk,  som  var  bleven 
afgivne  af  Infanteriregimenterne.  Til  Officerernes  Forsøg  paa  at 
tale  dem  til  Rette  svarede  de,  at  de  ikke  anerkendte  dem  længere, 
efter  at  de  havde  samtykket  i  at  træde  ind  i  et  andet  Regiment  end 
deres  eget.  Kommandanten  kom  til  og  vilde  sende  dem  til  Hoved- 
vagtsarresten,  men  dette  blev  en  ny  Anledning  til  Klage  og  større 
Tumult,  da  Garderne,  som  havde  deres  Fængsel  paa  Slottet,  aldrig 
blev  sendte  til  Hovedvagten. 

To  andre  Kompagnier,  der  havde  faaet  Kongens  Ordre  forelæst 
og  allerede  vidste,  hvad  der  var  foregaaet,  gav  sig  nu  til  at  huje  og 
pibe  og  vendte  Ryggen  til,  og  da  Oberst  Køller  med  Magt  vilde  føre 
de  Soldater  bort,  der  var  indlemmede  i  hans  Regiment,  fældede  de 
Bajonet  imod  ham  og  vilde  have  dræbt  ham,  hvis  ikke  en  af  deres 
Lieutenanter,  Trolle,  havde  slaaet  deres  Bøsser  i  Vejret  med  sin 
Stok. 

Medens  dette  foregik  paa  forskellige  Steder  i  Byen,  var  man 
ved  at  afløse  et  andet  Kompagni,  der  skulde  trække  fra  Vagten  paa 
Slottet.  Troppen  gik  ogsaa  fra  Vagtstuen,  men  medens  de  Grena- 
derer,  der  skulde  træde  i  Stedet  for  den,  traf  nogle  Forberedelser 
til  deres  nye  Tjeneste,  forlod  Soldaterne  deres  Officerer  og  gik  atter 
ind  paa  Vagtstuen,  og  denne  Trop  var  nu  den  stridigste  af  alle. 

En  Afdeling  af  disse  Oprørere  drog  hen  til  Hovedvagten  for  at 
udfri   dem,   man   havde   sat   ind   dér,   og  da  Officeren   saa'   dem  saa 

13' 


196 

mandsstærke,  troede  han  ikke  at  burde  gøre  Modstand.  En  anden 
Skare  besluttede  at  gaa  til  Kongen  og  underrette  ham  om  den  Uret, 
der  var  sjort  dem.  Officeren,  der  kommanderede  ved  Vesterport, 
hvor  de  først  mødte  op,  nægtede  dem  at  komme  igennem ;  men  ved 
Nørreport,  hvor  de  dernæst  drog  hen,  fik  de  Lov  at  passere  af  den 
vagthavende  Officer,  der  var  et  rent  Barn.  Paa  Vejen  langs  med 
Glaciet  mødte  de  Falkenskjold,  hvem  man  i  den  offentlige  Mening 
gav  Skylden  for  Opløsningen  af  deres  Korps.  De  raadslog  med 
hverandre,  om  de  skulde  slaa  ham  ihjel,  men  da  de  ikke  var  fuld- 
kommen visse  paa,  at  det  var  ham,  lod  de  ham  gaa.  Kort  efter  mødte 
de  Kongen  i  hans  lille  engelske  Kaleche  med  lige  saa  ringe  Bedæk- 
ning som  sædvanligt ;  hans  Postillon  og  en  Rideknægt  til  Hest  ud- 
gjorde tiele  hans  Følge,  og  kun  jeg  sad  inde  i  Vognen  hos  ham. 
Soldaterne  opstillede  sig  i  to  Rækker,  for  at  han  kunde  komme 
forbi;  en  af  deres  Officerer,  der  havde  fulgt  med  dem  hele  Tiden, 
overtalte  dem  til  at  bære  sig  saaledes  ad  og  ikke  staa  Kongen  i 
Vejen  paa  hans  Køretur,  da  han  let  kunde  blive  forskrækket,  naar 
de  pludselig  traadte  frem,  og  tiltro  dem  voldsomme  Hensigter. 
Hverken  Hans  Majestæt  eller  jeg  havde  endnu  faaet  nogen  Under- 
retning om,  hvad  der  foregik,  og  denne  lille  Afdelings  ærbødige 
Optræden  skulde  ingenlunde  vække  nogen  Formodning  om  Oprør. 
Fra  først  til  sidst  var  der  over  Mytteristifternes  Færd  en  Blan- 
dmg  af  Dumdristighed  og  Maadehold,  hvilket  giver  et  ejendommeligt 
Præg  til  denne  urolige  Dag,  som  endte  uden  Blodsudgydelse  og 
Plyndring.  Overraskelsen  bliver  endnu  større,  naar  man  véd,  at  de 
opmuntredes  af  en  Befolkning  i  Gæring.  Det  var  Juleaftens  Dag, 
paa  hvilken  hele  det  danske  Folk  er  optaget  af  Gæstebud  og  Glæde. 
Herskaberne  beværter  deres  Tyende  godt,  og  selv  den  fattigste 
Kaandværker  lægger  i  Forvejen  noget  til  Siden  af  sin  Fortjeneste 
for  at  forsyne  sin  Kælder  med  Vin  eller  Brændevin  og  sin  Køkken- 
krog med  et  Stykke  Fjerkræ  til  Festens  Forherligelse.  Disse  For- 
raad  blev  nu  uddelt  i  Overflod  til  Oprørerne,  hvis  Sag  stod  for 
Almuen,  ja  for  tre  Fjerdedele  af  de  højere  Klasser  som  hele  Folkets 
Sag.  Matroserne,  den  anden  Oprørerflok,  der  imidlertid  ellers  i  sine 
Optøjer   snarere   søger    Klammeri    med    Soldaterne   end    understøtter 

dem,  Matroserne  tilbød  Garderne  Hjælp  i  deres  Mytteri,  og  man 
har  forsikret  mig,  at  Artilleristerne  underhaanden  havde  ladet  dem 
vide,  at  de  vilde  modtage  dem  paa  Tøjhuset  og  forene  sig  med  dem. 
Sagen  var,  at  de  saa'  paa  hinanden  som  Nationens  Forkæmpere,  og 
at  alle  ligefra  Ministrene  til  de  menige  Soldater  brændte  af  Begær- 
lighed efter  at  tage  Parti  mod  Udlændingene. 

Medens  et  af  det  opløste  Korps'  Kompagnier  var  draget  til  Ka- 
sernen, hvor  man  havde  taget  Soldaternes  Bøsser  og  givet  dem  Lov 
at  gaa,  hvorhen  de  vilde,  og  medens  flere  andre  Afdelinger  strejfede 
om  i  Gaderne  eller  sad  rundt  paa  Værtshusene,  var  de,  der  havde 
sat  sig  fast  i  deres  Vagtstue  paa  Slottet,  bleven  styrkede  af  den 
Mad,  man  havde  forsynet  dem  med,  og  ophidsede  af  Brændevinen 
og  holdt  nu  haardnakket  paa  at  ville  blive  der.  Forgæves  afsendte 
Kabinettet  Adjudanter  til  dem,  forgæves  Generaler;  de  fremturede 
i  deres  Forlangende  enten  at  blive  afskedigede  eller  genindsatte  i 
deres  tidligere  Stilling.  Det  nyttede  ikke,  man  forestillede  dem,  at 
det  kunde  koste  dem  deres  Liv :  de  svarede,  at  de  vilde  hellere  dø 
end  vanæres. 

Forøvrigt  optraadte  de  ikke  respektstridigt  overfor  disse  Bud- 
sendinge  undtagen  overfor  Københavns  Kommandant,  Gude,  som 
de  kaldte  „en  gammel  Kærling"  og  puffede  lidt  til,  medens  de  stim- 
lede sammen  omkring  ham.  Endelig  tog  General  Gahler  ud  til  Fre- 
deriksberg af  Frygt  for,  at  Optrinet  skulde  tage  en  sørgelig  Ende, 
udvirkede  en  Afskedsbevilling  for  alle  Soldaterne  og  overbragte 
dem  den  i  behørig  underskreven  og  beseglet  Tilstand.  Men  Sol- 
daterne, som  stedse  bildte  sig  ind,  at  man  vilde  føre  dem  bag  Lyset, 
gjorde  Indvendinger  mod  dette  Dokuments  Form.  Ved  Efterret- 
ningen herom  gav  Struensee  Generalitetet  følgende  Svar :  „De  er 
Militærer  og  maa  kende  Midlerne  til  at  skaffe  Dem  Lydighed,  og 
Kongen  venter,  at  Vagtstuen  er  ryddet  for  oprørske  Soldater  før 
Midnat." 

Senere,  da  Struensee  sattes  under  Anklage,  gjorde  man  mange 
Ophævelser  over  dette  Svars  Form  og  over,  at  det  ikke  havde  Kon- 
gens Underskrift.  Selve  Ordren  var  ogsaa  meget  uforsigtig,  og 
man  var  i  det  hele  ved  denne  Lejlighed  gaaet  meget  uforsigtigt  til 

Værks.  Prinsesse  Charlotte,  Kongens  Grandtante,  Enkedronningen 
og  Prins  Frederik  boede  alle  paa  Slottet,  og  man  gav  sig  endda  til 
at  træffe  Forberedelser  til  at  belejre  det,  saa  at  disse  kongelige  Per- 
soner kunde  have  set  Kanoner  blive  rettede  mod  deres  Bolig,  og 
der  kunde  være  flydt  Blod  udenfor  deres  Dør. 

Lykkeligvis  forebyggede  en  Hr.  von  Biilou',  der  var  Kammer- 
junker hos  Prins  Frederik,  at  det  kom  til  saadanne  forargelige  Vold- 
somheder. Han  havde  staaet  i  Hestgarden,  der  havde  samme  Uni- 
form som  den  oprørske  Bataillon,  og  han  gik  nu  til  Soldaterne  og 
holdt  en  Tale,  hvori  han  mindede  dem  om.  at  han  havde  staaet  i 
Garden,  og  gav  dem  sit  og  Prinsens  Ord  paa,  at  de  var  afskedigede 
Dette  fik  dem  til  at  gaa  fra  hinanden.  Dersom  Kongen  havde  været 
skikket  til  at  træde  frem  for  dem,  vilde  denne  Løsning  have  været 
endnu  lettere,  men  da  man  vidste,  at  det  var  umuligt  at  fremstille 
ham  uden  at  gøre  ham  til  Latter,  synes  det,  som  om  man  burde 
have  forudset,  hvad  der  indtraf,  og  begyndt  med  at  afskedige  Fod- 
garden, som  man  havde  gjort  med  Hestgarden,  og  givet  hver  af 
Soldaterne  en  Naadepenge.  De  fleste  vilde  da  have  ladet  sig  hverve 
igen  allerede  samme  Dag.  Endnu  klogere  vilde  det  have  været  at 
undlade  at  røre  ved  et  Korps,  som  Nationen  satte  sin  Lid  til,  som 
man  paa  en  Maade  havde  lovet  at  opretholde  ved  Opløsningen  af 
Hestgarden,  og  hvis  Afskaffelse  var  saa  ringe  en  Besparelse.  Nogle 
Officerer,  der  havde  været  med  i  Krig,  saa'  i  dette  Mytteri  et  for- 
dærveligt Brud  paa  Mandstugten  og  regnede  det  for  umuligt  nogen- 
sinde at  rykke  i  Felten  med  en  Hær,  hvor  de,  der  gav  et  saadant 
Eksempel,  forblev  ustraffede.  De  foreslog  at  lade  hver  tiende  Mand 
af  Oprørerne  skyde,  men  man  lod  dem  ikke  lide  mindste  Straf. 
Nogle  af  Garderne  tog  Tjeneste  i  andre  Regimenter ;  adskillige 
vendte  tilbage  til  deres  Hjemstavn  i  Norge;  ikke  faa  søgte  at  friste 
Livet  i  København  i  Forventning  om  en  Omvæltning,  som  Rygtet 
vilde  vide  var  nærforestaaende,  og  som  virkelig  ogsaa  var  det,  hvor- 
vel endnu  ingen  vidste,  ved  hvilke  Midler  den  skulde  iværksættes 

SAMMENSVÆRGELSE    MOD    YNDLINGERNE.    —    ENKEDRON- 
NINGEN OG  PRINS  FREDERIK  SLUTTER  SIG  TIL  DEN.  —  YND- 
LINGERNE,  DRONNING   MATHILDE   OG   DERES   TILHÆNGERE 
FÆNGSLES.  —  HVAD  DER  FOREGIK   INDEN   PROCESSEN, 

Var  der  i  Riget  nogen  Mand,  om  hvem  Struensee  maatte  tro,  at 
han  intet  havde  at  frygte  af  ham,  maatte  det  være  Grev  Rantzau. 
Ikke  des  mindre  var  han  just  afskyet  af  ham.  Dette  Had  var  op- 
staaet  fra  det  Øjeblik,  Struensee  ganske  satte  hans  Raad  til  Side, 
fordi  han  havde  indset,  hvor  falske  de  Anskuelser  var,  han  havde 
dannet  sig  under  deres  Samtaler  i  Altona,  og  hvor  megen  Liden- 
skabelighed der  hos  Greven  var  blandet  med  enkelte  Glimt  af 
Snille.  Rantzau  var  ingenlunde  kommen  til  at  dele  Magten  med  en 
Minister,  som  han  dog  mente,  han  selv  havde  skabt,  men  havde  blot 
faaet  den  tredie  Plads  i  Generalitetet.  Efter  saa  mange  heldige 
Rænkespind,  efter  at  det  var  lykkedes  ham  at  fordrive  sine  vigtigste 
Fjender,  og  han  havde  været  Førstemand  en  ganske  kort  Tid,  stod 
han  altsaa  nu  som  en  Læges  afhængige  Hjælper  og  tilsidesat  af  den 
Mand,  der  skyldte  ham,  hvad  han  var-,  han  maatte  ligesom  Ministe- 
ren være  Skive  for  det  almindelige  Had  uden  at  sidde  inde  med 
nogen  Indflydelse  eller  opnaa  nogen  af  alle  de  Naadesbevisninger, 
han  havde  haabet,  at  denne  utaknemmelige  vilde  skaffe  ham.  En 
af  hans  kæreste  Drømme  havde  været  at  faa  det  rigsumiddelbare 
Grevskab  Rantzau  genoprettet  til  Bedste  for  sig.  I  det  mindste 
havde  han  da  troet,  han  kunde  gøre  Krav  paa  at  leve  uforstyrret ; 
men  tværtimod  kunde  han  nu  aldrig  faa  Fred  for  sine  Kreditorer, 
ikke  en  Gang  midt  i  selve  den  Kreds  af  Partigængere.  han  var  gaaet 
op  i.  Han  var  da  ogsaa  stærkt  forgældet  og  havde  alligevel  stadig 
samme  Lyst  til  Ødselhed.  Indtægten  af  hans  Fædrenegods  Asche- 
berg  var  næppe  tilstrækkelig  til  at  dække  Renterne  af  hans  egen  og 
hans  Faders  Gæld.  At  slaa  stort  paa  var  ikke  andet,  end  hvad  Søm- 
melighed krævede  af  en  Rantzau,  og  han  havde  lige  saa  fuldt  Ret 
som  de  andre  til  de  Pengegaver,  der  uddeltes  ved  Hoffet.    I  Haab 

om,  at  disse  Gaver  i  værste  Fald  vilde  sætte  ham  i  Stand  til  at  klare 
sin  Gæld,  havde  han  foreslaaet  en  ny  Lov,  som  skulde  skaffe  Stor- 
mændene et  sikkert  Værn  mod  deres  Kreditorer,  og  da  hans  egne 
blev  paatrængende,  vilde  han  benytte  sig  af  sin  Ret  som  holstensk 
Adelsmand  og  henvise  dem  til  at  søge  Fyldestgørelse  i  hans  Ejen- 
domme i  Holsten.  Men  Kreditorerne  indhentede  herom  en  Erklæ- 
ring fra  Kancelliet,  som  med  Kabinettets  Billigelse  udtalte,  at  hans 
Person,  hvor  den  saa  var  og  hvilken  Værdighed  den  saa  var  iklædt, 
ikke  var  mere  ukrænkelig  end  hans  Ejendom.  Rantzau  sammen- 
lignede da  sig  selv  med  en  Hare,  som  Jægerne  har  forfulgt  til 
dens  Leje. 

Medens  hans  Stilling  var  saa  truet,  og  han  gjorde  Brug  af  sine 
sidste  Kneb,  fornyede  han  sit  Bekendtskab  med  en  Mand,  som  han 
havde  truffet  under  sit  'korte  Ophold  i  Petersborg,  og  som  havde 
alvorligere  Grund  til  Klage  over  Kabinettet.  Han  havde  oprindelig 
heddet  Bering  og  var  en  nær  Slægtning  af  den  Bering,  der  er 
bleven  udødelig  ved  sine  Opdagelser  ved  Kamtschatka  og  sit  sørge- 
lige Endeligt.  Efter  at  have  forladt  sin  Hjemstavn  i  Jylland  for  at 
oprette  et  Handelshus  i  Lubeck  havde  han  klaret  sig  saa  godt  ved  sin 
Fallit  dér,  at  han  ikke  længe  efter  af  Regeringen  i  Kiel,  det  vil  sige 
af  Storfyrsten  af  Rusland  som  holstensk  Hertug,  opnaaede  Udnæv- 
nelse til  Hofraad  og  Optagelse  i  Adelsstanden  under  Navnet  Bering- 
skjold.  Han  var  en  mager,  huløjet  Mand,  i  hvis  Indre  en  stille  Ild 
brændte,  tavs,  men  lidenskabelig  og  dog  med  stort  Herredømme  over 
sig  selv,  en  udmærket  Iagttager  af  Mennesker  og  Ansigtstræk  og 
derfor  vel  skikket  til  Rænker  og  Partimanøvrer. 

Efter  Peter  den  Tredies  Tronbestigelse  drog  han  til  Petersborg 
under  Paaskud  af  at  gøre  sin  ny  Herre  og  Velgører  sin  Opvartning, 
men  i  Virkeligheden  for  at  udspejde  hans  Planer  og  meddele  dem 
til  Ministeriet  i  København.  Til  Løn  herfor  fik  han  en  Aarpenge  paa 
fem  Hundrede  Daler.  Han  vendte  atter  tilbage  til  Rusland  i  1762, 
da  der  var  ved  at  udbryde  Krig  mellem  de  to  Stater;  men  da  han 
var  bleven  stemplet  som  Spion  —  nogle  siger  som  dobbelt  Spion  — 
var  han  nær  bleven  sat  fast  i  Konigsberg  og  undgik  kun  Galgen  ved 
at  slippe  bort  i  Forklædning. 

Nogle  taa  Aar  efter,  da  man  solgte  Krongodserne  i  Danmark 
ved  Auktion  for  at  klare  Statsgælden,  købte  han  et  Gods  paa  Møen. 
Ved  disse  Salg  gav  man  Køberne  Henstand  under  Forbehold  af,  at 
naar  Afdragene  ikke  betaltes  nøjagtigt,  skulde  deres  Godser  stilles 
til  ny  Auktion,  og  de  selv  tage  Risikoen  og  det  mulige  Tab  derved. 
Nu  hændte  det,  da  et  Afdrag  paa  ti  Tusinde  Daler,  som  Beringskjold 
skulde  udrede,  var  ved  at  forfalde,  og  Pengemidlerne  dertil  ogsaa 
virkelig  forelaa,  at  han  saa'  sig  nødt  til  at  gøre  en  anden  nødvendig 
og  uforudset  Brug  af  dem.  Han  var  nemlig  bleven  stævnet  af  en 
hamborgsk  Købmand  som  Kautionist  for  Gotzkowsky,  der  1763 
havde  været  Bankier  for  Hoffet  i  Berlin,  og  turde  ikke  indlade  sig 
paa  noget  Forsvar,  fordi  han  fik  at  vide,  at  Modpartens  Sagfører 
havde  skaffet  sig  en  Genpart  af  en  vanærende  Dom,  der  var  over- 
gaaet  ham  i  Hamburg  for  Assurancesvig  (Baratteri),  og  agtede  at 
gøre   Brug  af  den. 

Brødrene  Struensee  havde  faaet  den  fortjenstfulde  Tanke  at 
bringe  nogle  af  Krongodserne  ud  af  privat  Eje  for  paa  disse  at  give 
Eksemplet  paa  en  forstandig  Frigørelse  af  Bønderne.  Hertil  gav 
Beringskjold  dem  nu  en  saa  meget  gunstigere  Lejlighed,  som  han 
i  den  Grad  havde  forværret  sine  Fæsteres  Stilling,  at  han  havde 
paadraget  sig  Processer  fra  dem  og  var  bleven  vist  til  Rette  af 
Domstolene.  Han  var  en  saa  meget  grusommere  Tyran,  som  han  var 
det  af  Grundsætning  og  ikke  var  bange  for  højlydt  at  udtale,  at  de, 
der  havde  arbejdet  paa  Bøndernes  Frigørelse,    fortjente  Døden. 

Det  var  da  Ministerens  Agt  at  tage  Ejendommen  fra  ham ;  men 
han  gik  herved  til  Værks  med  den  fremfusende  Vilkaarlighed  og 
Uvidenhed  om  Formerne,  som  allerede  havde  givet  et  hadefuldt  og 
latterligt  Præg  til  saa  mange  af  de  Foranstaltninger,  hvorved  han 
kun  havde  haft  det  almindelige  Bedste  for  Øje.  Til  Fremme  af  sin 
Hensigt  tilstillede  han  Hofraad  Beringskjold  en  Kabinetsordre  om  at 
rømme  Godset  X...  paa  Møen.  Beringskjold  adlød  ikke.  Derpaa 
fulgte  en  Kabinetsordre  til  det  danske  Kancelli  om  at  lade  ham  sag- 
søge af  Generalfiskalen.  Kancelliet  overdrog  min  Ven  Høyer  som 
Departementschef  at  forestille  Hoffet,  at  Generalfiskalen  kun  an- 
vendtes i  kriminelle  Sager,  saa  et  Søgsmaal  fra  ham  kom  til  at  staa 

som  Indledning  til  Beskæmmelse  og  en  Plet,  der  vanskeligt  kundt 
afviskes;  dette  var  en  civil  Sag.  hvor  Amtmanden  var  den  rette 
Sagsøger.  Ministeren  blev  meget  vred  over,  at  man  indlod  sig  paa 
at  oplyse  og  tilrettevise  ham;  han  paastod,  at  Fiskalen  i  enhver  Slags 
Sager  burde  optræde  paa  Kongens  Vegne,  og  at  der  desuden  her 
forelaa  en  kriminel  Handling,  eftersom  man  havde  vægret  sig  ved 
at  lyde  lovmæssige  Ordrer.  Han  gik  dog  sluttelig  ind  paa  at  overlade 
Kancelliet  Valget  af  Sagsøger,  og  Beringskjold  blev  da  sat  ud  af 
sit  Gods  efter  Paastand  af  Amtmanden  paa  Møen.  Han  havde  faaet 
Nys  om  den  Plan  at  lade  Fiskalen  sagsøge  ham  og  var  bleven  ra- 
sende derover,  og  ikke  mindre  rasende  blev  han  over  at  miste  sin 
Ejendom,  hvorvel  han  ikke  havde  betalt  Godset.  Han  hævdede  (og 
i  Virkeligheden  med  Føje),  at  det,  at  han  ikke  havde  opfyldt  sine 
Forpligtelser,  kun  burde  medføre,  at  han  faldt  ind  under  Salgskon- 
traktens Bestemmelse  om  Misligholdelse,  hvorefter  hans  Ejendom 
skulde  stilles  til  ny  Auktion,  og  han  selv  tage  det  mulige  Tab,  altsaa 
ogsaa  Fortjenesten,  hvis  den  solgtes  for  mere  end  den  første  Auk- 
tionspris ;  der  vilde  ogsaa  uden  Tvivl  være  bleven  indrømmet  ham 
nye  Betalingsfrister,  og  han  vilde  kunne  blive  Køber  for  anden 
Gang. 

Opfyldt,  som  han  var,  af  Trang  til  at  udøse  sin  Galde  fandt  han 
næsten  alle  tilbøjelige  til  at  lytte  til  hans  haarde  Udfald  mod  Mini- 
steren. De,  der  ikke  selv  havde  lidt  ved  de  mange  Afskedigelser, 
levede  i  Frygt  for,  at  det  snart  vilde  gaa  ud  over  dem.  eller  deltog  i 
deres  Slægtninges  og  Venners  Fortræd.  I  et  Land,  hvor  der  saa  godt 
som  ingen  Handels-  og  Haandværkerstand  findes,  vil  man  ved  at 
vække  Misnøje  hos  Kronens  Tjenere  opirre  alle,  der  evner  at  give 
deres  Klager  Udtryk.  Desuden  maatte  Forargelsen  virke  ogsaa  hos 
dem,  hvem  de  mange  forestaaende  eller  fuldbragte  Forandringer 
ikke  gik  nær.  Endelig  var  der  andre,  som  havde  kunnet  haabe 
Naadesbevisninger  og  nu  saa'  Naadens  Kilder  næsten  helt  udtørrede. 
Disse  misfornøjede  talte  mindre  om  deres  egen  Fortræd  end  om 
Ministerens  videregaaende  Planer,  hans  Laster  og  hans  Vantro,  og 
det  menige  Folk  gentog  som  sædvanlig,  hvad  de  havde  hørt  andre 
sige.    Men  af  alle  dem,  til  hvem   Beringskjold  gav  ondt  af  sig,   va' 

ingen  mere  redebon  til  at  puste  til  Uden  end  Grev  Rantzau.  De  to 
var  lige  hadske ;  begge  var  de  voldsomme  og  hævngerrige,  og  begge 
færdedes  de  i  alle  Samfundsklasser.  Det  Tidspunkt,  da  de  begyndte 
at  stikke  Hovederne  sammen,  var  netop  det  samme,  da  man  hørte 
Struensee  blive  beskyldt  for  skumle  Planer  og  fandt  Smædeskrifter 
opslaaede  paa  Gadehjørnerne  og  Spadsereveje  eller  kastede  ud  at 
flagre  paa  Slotsgangene.  De  gav  sig  til  snildt  og  vedholdende  at  op- 
hidse Gemytterne  uden  at  tage  det  nøje  med  Sandheden  af,  hvad  de 
sagde.  Dette  er  alt,  hvad  jeg  med  Vished  véd  derom,  men  nogle  af 
hine  Satirer  var  godt  nok  gjorte  til  at  kunne  være  af  Grev  Rantzau. 

Han  indsaa  nu  godt,  hvilken  Fejl  han  havde  begaaet  ved  at  sam- 
menrotte sig  mod  det  forrige  Ministerium  med  Mænd  af  langt  rin- 
gere Stand  end  han  selv,  som  Struensee  og  Brandt ;  men  nu  vitter- 
ligt for  alle  at  smede  Rænker  mod  sine  nye  Venner  uden  anden  Bi- 
stand end  den  lumpne  Beringskjold  vilde  have  været  et  endnu  dum- 
dristigere Foretagende  og  et,  som  bortset  fra  dets  Farlighed  maatte 
vanære  ham  fuldkommen,  enten  det  saa  kronedes  med  Held  eller 
strandede.  Og  selv  under  Forudsætning  af,  at  det  lykkedes  at  styrte 
Struensee  enten  ved  en  Sammensværgelse  eller  ved  det  Raseri,  han 
havde  opelsket  blandt  Menigmand,  maatte  han  forudse,  at  den 
ledende  Stilling,  som  da  paa  en  Maade  vilde  staa  ubesat,  kom  til 
at  tilfalde  den  eneste  Minister,  der  regnedes  for  at  være  udsprungen 
af  den  gamle  Stamme,  nemlig  Grev  Osten,  som  han  hadede  og  for- 
agtede, og  hvem  han  endog  nylig  havde  kivedes  med  flere  Gange. 
Forøvrigt  var  han  for  Tiden  villig  til  at  tage  enhver  Forbindelse  for 
gode  Varer,  blot  ikke  en  med  Grev  Osten.  Beringskjold  foreslog 
ham  da  at  forbinde  sig  med  Grev  Bernstorff,  der  var  Patrioterne-s 
Afgud,  og  som  var  bleven  meget  folkeyndet  ved  at  falde  i  Unaade. 
De  aftalte,  at  Beringskjold  skulde  tage  ned  til  ham  paa  hans  Gods 
Wotersen  og  se  at  bringe  en  Udsoning  i  Stand.  Bernstorff  hørte 
ogsaa  først  med  megen  Opmærksomhed  paa  ham,  saa  længe 
Talen  drejede  sig  om  Statens  Lidelser  og  om  en  ny  Tilnærmelse  til 
Rusland,  men  da  Grev  Rantzaus  Navn  blev  nævnet,  afbrød  han 
straks  Forhandlingen. 

„Grev   Rantzau   véd  meget  godt,"    sagde  han,   „at  jeg  ikke  kan 

vise  ham  Tillid  eller  indlade  mig  paa  nogen  Sag,  som  han  blander 
sig  i!" 

Det  er  Bernstorff  selv,  der  har  meddelt  mig  denne  Omstændig- 
hed kort  før  sin  Død  (han  døde  i  Hamburg  den  18de  Februar  1772), 
og  paa  sin  Side  sagde  Grev  Rantzau  en  Gang  til  mig  uden  i  øvrigt  at 
komme  ind  paa  Enkeltheder ;  „Han  kunde  været  her,  hvis  han  havde 
villet  stole  paa  mig." 

Dette  foregik  i  September  eller  Oktober  1771  før  de  sidste  Op- 
rørshændelser,  jeg  har  fortalt  om.  De  sammensvorne  indsaa  da  nu, 
at  de  kun  i  Kongefamilien  selv  kunde  finde  Forbundsfæller  egnede 
til  at  skærme  dem  mod  Faren  og  give  deres  Foretagende  Vægt. 
Enkedronningen  og  Prins  Frederik  havde  skellig  Grund  til  at  være 
misfornøjede;  men  de  havde  ogsaa,  ligesom  Almenheden  i  det  hele, 
med  Rette  meget  imod  Rantzau.  De  var  stærkt  religiøse,  medens 
Rantzau  alle  Dage  havde  skiltet  med  sin  Vantro.  De  havde  strenge 
Grundsætninger  og  førte  sig  derefter,  medens  Rantzaus  Ryggesløs- 
hed var  altfor  vel  kendt.  Hans  politiske  Redelighed  var  ligesaa 
tvivlsom,  som  hans  Privatliv  havde  været  forargeligt.  Man  vidste, 
det  var  ham,  der  havde  forfattet  eller  foranlediget  et  Flyveskrift, 
hvori  Kongen  opfordredes  til  at  bryde  de  Forpligtelser,  hans  Fader 
var  indgaaet  paa,  og  gøre  en  Statsbankerot.  Ove  Høegh  Guldberg, 
der  havde  været  Lærer  for  Prins  Frederik  og  bevaret  hele  dennes 
Tillid,  og  som  man  siden  har  set  spille  en  Rolle,  havde  gendrevet 
dette  Skrift  i  en  lige  saa  grundig  som  kedelig  Afhandling,  vel  vi- 
dende, hvem  der  var  hans  Modstander.  Han  var  ogsaa  gudfrygtig, 
eller  snarere   skinhellig. 

Ved  at  tilbyde  sin  Bistand  med  at  bringe  sine  fordums  Venner 
i  Fængsel  og  paa  Skafottet  og  kræve  kongelig  Protektion  som  Løn 
derfor  maatte  Grev  Rantzau  blive  en  Overløber  og  Forræder,  som 
ingen  Tiltro  fortjente.  Han  søgte  derfor  i  Tide  at  hæve  denne  sidste 
Hindring,  der  faldt  mest  i  Øjnene,  og  det  kostede  ham  ikke  megen 
Umage  at  faa  Folk  til  at  tro,  at  han  stod  uvenligt  og  kritisk  til  Ynd- 
lingerne, da  det  jo  virkelig  var  Tilfældet;  men  for  at  tilkendegive  ty- 
deligt, at  han  havde  brudt  med  dem,  tog  han  en  Dag  til  Hirsch- 
holm.    frasagde    sig    det    Værelse,    han    hidtil    havde    haft    dér,    tog 

formelt  Afsked  fra  de  to  Yndlinger  og  b)ød  alle  dem  Farvel,  som  be- 
boede dette  Opholdssted,  han  fra  nu  af  havde  bandlyst.  Jeg  fik  ogsaa 
Besøg  af  ham,  og  den  Tone,  hvori  han  talte  til  mig,  forekom  mig 
højst  paafaldende.  I  Stedet  for  de  grænseløse  Smigrerier,  hvormed 
han  ellers  overøste  alle,  havde  han  tillagt  sig  en  ironisk  Form,  og 
bag  hans  Artigheder  kom  bitre  Bebrejdelser  til  Syne.  Han  følte  sig 
for  hos  mig  om  Kongens  Vanvid,  idet  han  mindede  mig  om  et  Brev, 
hvori  jeg  for  fire  Aar  siden  havde  udtalt  til  ham,  at  jeg  vilde  være 
meget  tilfreds  med  min  fordums  Lærling,  naar  han  blot  ikke  havde 
haft  nogle  uforklarlige  Griller.  Han  vilde  ogsaa  have  mig  til  at 
indrømme,  at  man  mishandlede  Kongen  i  ^  Enrum.  Da  dette  var 
usandt,  naar  man  undtager  det  Optrin,  jeg  har  meddelt,  og  da  jeg 
ikke  længer  nærede  nogen  som  helst  Tillid  til  hans  Retskaffenhed, 
var  jeg  meget  tilbageholdende  og  gik  i  mine  Svar  kun  ud  paa  at  af- 
lede hans  Spørgsmaal. 

Naar  jeg  sammenholder  dette  Besøg  med,  hvad  der  siden  skete, 
har  jeg  Grund  til  at  tro,  at  dersom  jeg  havde  indladt  mig  paa  hans 
Forespørgsler,  vilde  han  maaske  have  søgt  at  faa  mig  med  i  sine 
Planer,  men  at  han  nu,  da  han  fandt  mig  utilgængelig,  i  samme  Øje- 
blik satte  mig  paa  sin  Proskriptionsliste  tilligemed  de  andre  utak- 
nemmelige. 

Enkedronningen  er  bleven  sværtet  i  Aviserne  af  Folk,  som  hver- 
ken havde  noget  Kendskab  til,  hvad  hun  var,  eller  til,  hvad  der 
den  Gang  foregik  i  Danm.ark.  Hendes  Karakter  var  den  stik  mod- 
satte af  de  Skildringer,  man  har  udbredt  af  den.  Hun  havde  aldrig 
hidtil  vist  den  mindste  Ærgerrighed,  aldrig  blandet  sig  i  nogen  In- 
trige undtagen  i  Anledning  af  sin  Broder  Ferdinands  Rejse  1756 
eller  1757.  Hun  talte  kun  lidt  og  da  ganske  stilfærdigt  og  sky,  og 
hun  havde  stedse  indskrænket  sin  Omgang  til  en  lille  Kreds.  Langt 
fra  at  lægge  Snarer  for  Dronning  Mathilde  havde  hun  levet  paa  en 
meget  fortrolig  Fod  med  hende  lige  til  det  Øjeblik,  da  den  unge 
Dronning  hengav  sig  til  sin  Elsker  og  forsømte  enhver  anden  Om- 
gang. Hvad  angaar  hendes  Planer  med  Kongeværdigheden  og  de 
Anslag,  man  tillagde  hende  mod  Kongens  Liv,  har  Begivenhedernes 
senere    Udvikling   retfærdiggjort   hende    i    Europas    Øjne.     I    de   tre 

første  Maaneder  af  sin  Regeringstid  spiste  han  skiftevis  til  Aften 
hos  hende  og  hos  sin  Bedstemoder,  og  kan  man  da  tænke  sig,  at  en 
Stifmoder  nogensinde  har  haft  bedre  Lejlighed  til  at  skille  sig  af 
med  sin  Stifsøn?  Men  hun  behandlede  ham  tværtimod  med  en 
virkelig  Moders  Ømhed  og  overhængte  ham  ingenlunde  med  An- 
modninger, saaledes  som  hans  Bedstemoder  gjorde. 

Nu,  da  det  drejede  sig  om  en  pludselig  og  opsigtvækkende  Ind- 
griben, vilde  Dronning  Juliane  ikke  let  have  indladt  sig  med  to 
Mænd,  af  hvilke  hun  foragtede  den  ene  og  sikkert  ikke  kendte  den 
anden.  Det  blev  da  nødvendigt  at  paavirke  hende  ved  Hjælp  af 
Vidnesbyrdene  om  den  foregivne  Sammensværgelse  mellem  Dron- 
ning Mathilde  og  hendes  Yndlinger,  der  begyndte  at  optage  Almen- 
heden. Man  skildrede  den  for  hende  i  alle  Enkeltheder.  Den  28nde 
Januar  var  den  fastsatte  Dag,  da  Kongen  skulde  bringes  til  at  frasige 
sig  Kronen,  Dronning  Mathilde  udnævnes  til  Regentinde  og  Stru- 
ensee  til  Rigsforstander.  Det  var  den  ældre  Struensee,  der  havde 
forfattet  Tronfrasigelsesakten,  og  for  at  der  ikke  skulde  mangle  noget 
i  Beviset,  sørgede  man  for,  at  en  vis  Suhm,  hvis  Overspændthed 
man  kendte,  fik  fat  i  en  Genpart  af  denne  Plan,  der  aldrig  har  eksi- 
steret i  Original.  Denne  Genpart  bragte  han  Dronning  Juliane  eller 
sørgede  for,  at  den  kom  hende  i  Hænde. 

„Der  var  ingen  Tid  at  spilde,"  sagde  man;  „thi  den,  der  pønsede 
paa  med  det  første  at  rive  Regentskabet  til  sig,  vilde  sikkert  ikke 
betænke  sig  paa  at  øve  nok  en  Forbrydelse.  Kongens  Død  vilde 
sikre  ham  Dronning  Mathildes  Seng,  og  Kronprinsen  vilde  enten 
blive  ryddet  af  Vejen  eller  bukke  under  for  sin  strenge  Opfostring 
og  saaledes  gøre  Plads  for  sin  Søster,  hende,  der  alt  for  aabenbart 
var  en  Frugt  af  deres  brødefulde  Kærlighed.  Af  hvilken  anden 
Grund  havde  Struensee  vel  ladet  den  Lov  ophæve,  der  forbød  en 
fraskilt  Hustru  at  indgaa  nyt  Ægteskab  med  sin  medskyldige  i  Æg- 
teskabsbruddet?" 

Dronning  Juliane,  Prins  Frederik  og  alle  de,  som  man  fik  med 
i  Sammensværgelsen  mod  Yndlingene  ved  at  faa  dem  til  at  tro,  at  de 
kun  kom  dem  i  Forkøbet,  var  i  København  sidst  paa  Aaret  1771. 
Gardens  Opløsning  og  Mytteri  bragte  dem  til  at  blive  fastere  i  deres 

Forsæt  og  tremskyndc  dets  Udførelse.  De  ventede  nu  kun  paa,  at 
Kongen  og  Dronning  Mathilde  skulde  komme  ind  til  Byen,  hvad  der 
endelig  skete  i  de  første  Dage  af  Januar.  En  Ting,  der  vanskelig- 
gjorde Udførelsen,  var  Kongens  Vanvid,  ^an  kunde  let  nok  over- 
tale ham,  men  hvis  Struensee  eller  Dronning  Mathilde  fik  ham  i 
Tale,  vilde  han  ganske  sikkert  aabenbare  alt,  og  det  var  dette,  der 
maatte  forebygges. 

Den  15de  Januar  var  der  en  Raadslagning  mellem  de  sam- 
mensvorne hos  Dronning  Juliane,  hvor  Planen  blev  vedtaget,  og 
enhver  fik  sin  Rolle  tildelt.  De  Ordrer,  som  Kongen  skulde  under- 
skrive, blev  ført  i  Pennen  af  Ove  Høegh-Guldberg.  Den  16de  om 
Morgenen  blev  Planen  gennemgaaet  blandt  de  samme  Personer,  og 
der  blev  gjort  nogle  ubetydelige  Forandringer  i  den. 

Omtrent  paa  samme  Tid,  som  dette  foregik,  havde  jeg  bragt  i 
Erfaring,  at  paa  den  Maskerade,  der  skulde  finde  Sted  om  Aftenen, 
vilde  Kongen,  Dronningen  og  deres  nærmeste  Kreds,  syv  i  alt, 
spise  til  Aften  i  en  lukket  Loge,  medens  Prins  Frederik  vilde  blive 
henvist  til  Forfriskningsværelset  ganske  som  den  ringeste  af  Gæ- 
sterne. Jeg  gik  da  til  Grev  Brandt  og  anmodede  ham  om  at  tage 
Prinsen  med  ved  Kongens  Aftensbord  eller  i  det  mindste  stille  en 
Loge  til  Raadighed  for  ham  og  hans  Følge.  Det  var  forgæves;  jeg 
kunde  intet  opnaa  og  tog  mig  det  meget  nær-,  jeg  vidste  jo  ikke,  at 
Maalet  allerede  var  fuldt,  saa  én  Uforskammethed  mere  ingen 
Skade  kunde  gøre. 

Da  jeg  var  kommen  tilbage  til  mit  Værelse,  fik  jeg  for  første 
Gang  i  mit  Liv  Besøg  af  Oberst  Køller.  Han  gav  mig  den  Forkla- 
ring, at  da  hans  Regiment  skulde  have  Vagten  paa  Slottet,  foretog 
han  sin  Runde  og  havde  villet  vide  Besked  med  mit  Værelse  for 
lettere  at  kunne  komme  igen  ved  en  bedre  Lejlighed.  Jeg  maa  til- 
staa,  at  jeg  endnu  ikke  fattede  nogen  Mistanke.  Mellem  to  og  tre 
om  Eftermiddagen  indfandt  jeg  mig  hos  Kabinetsministeren  for  at 
bede  ham  faa  Kongen  til  at  gaa  ind  paa,  at  jeg  fratraadte  en 
Landejendom,  som  han  havde  skænket  mig  i  Nærheden  af  Hirsch- 
holm,  og  paa  hvilken  jeg. havde  villet  bosætte  en  Bondefamilie  fra 
Schweiz,    der    skulde    lære    Danskerne    nogle    andre    Metoder    ved 

Landbruget.  Jeg  ønskede  nu  ikke  længer  at  have  noget,  der  bandt 
mig  til  Landet.  Men  førend  jeg  havde  udtalt,  kom  Grev  Brandt,  der 
lod  til  at  have  noget  at  meddele,  som  det  hastede  med,  og  jeg  fandt 
det  da  mest  taktfuldt  at  trække  mig  tilbage.  Han  blev  en  hel  Time 
under  fire  Øjne  med  Ministeren.  Senere  fik  man  at  vide,  at  de  var 
kommen  ganske  løseligt  paa  Spor  efter,  hvad  der  var  i  Gære,  og 
havde  raadsiaaet  med  hinanden,  men  havde  besluttet  ikke  at  gøre 
nogen  Forandring  i  deres  Plan  for  Dagen.  Der  var  sandsynligvis 
allerede  over  halvhundrede  Mennesker  indviede  i  Hemmeligheden ; 
Planen  var  bleven  meddelt  Oberst  Sames,  der  var  saa  aabenmundet, 
som  tænkes  kunde;  Oberst  Køller  og  General  Eickstedt  havde  ladet 
de  paalideligste  Officerer  blandt  deres  undergivne  faa  Nys  om 
Hemmeligheden  og  forl>eredt  dem  paa,  at  man  vilde  faa  Brug  for 
dem  i  Løbet  af  Dagen.  Desuden  havde  man  maattet  læggs  Mærke 
til  to  Sammenkomster  hos  Dronning  Juliane,  ved  hvilke  disse  to 
Officerer  tilligemed  Rantzau.  Beringskjold  og  Guldberg  havde 
været  til  Stede. 

Klokken  fire,  efter  at  Struensee  havde  givet  Samtykke  til,  at 
der  blev  rettet  an  hos  Dronningen  (saa  langt  ud  havde  han  nu 
drevet  sin  Uforskammethed),  holdt  vi  en  af  disse  sluttede  Middage, 
der  saa  ofte  havde  fundet  Sted  paa  Landet.  Aldrig  havde  Dronnin- 
gen gjort  et  muntrere  Indtryk  eller  deltaget  med  større  Elskværdig- 
hed i  Samtalen.  Man  aftalte  at  mødes  dér  igen  til  The  Klokken  otte. 

Klokken  syv  fik  jeg  Foretræde  for  Dronning  Juliane,  som  jeg 
havde  ønsket  at  gøre  min  Opvartning.  Hendes  Forgemakker  var 
tomme,  og  jeg  kunde  næppe  nok  finde  nogen  til  at  melde  mig.  Hun 
talte  med  mig  uden  Vidner,  men  var  dog  mindre  heftig  end  paa 
Fredensborg  i  sine  Klager  over  de  Forurettelser,  hendes  Søn  led. 
Hun  fortalte  mig,  at  skønt  han  holdtes  borte  fra  Hoffets  Forlystelser 
og  endog  var  forhindret  i  at  øve  sig  i  Ridning,  da  man  havde  lukket 
Slottets  Ridehus  for  ham,  forstod  han  dog  meget  godt  at  udfylde 
sin  Tid.  men  skjulte  for  alle,  hvad  han  gav  sig  af  med.  Efter  at 
man  havde  drukket  The  hos  Dronning  Mathilde,  begav  man  sig 
parvis  til  Ballet;  Dronningen  førtes  af  Kongen;  jeg  var  den  syvende 
og  sidste  Mandsperson  og  kom  til  at  føre   Frk.  Trolle,  den  af  Hof- 

damerne,  Dronningen  holdt  mest  af.  Ballet  forløb  som  sædvanlig; 
Prins  Frederik  dansede  til  Klokken  et.  og  Oberst  Køller  spillede  i 
en  Loge  med  to  af  de  Personer,  som  han  skulde  arrestere  et  Par 
Timer  efter.  Jeg  førte  Frk.  Trolle  og  en  anden  Hofdame  til  deres 
Bolig;  Klokken  var  tre,  da  jeg  forlod  dem,  og  jeg  vandrede  over  to 
Hundrede  Skridt  gennem  Gangene  tilbage  til  mit  Værelse,  uden  at 
noget  i  mindste  Maade  forstyrrede  Nattens  Stilhed.  Og  dog  var  det 
netop  paa  det  Tidspunkt,  man  begyndte  at  sætte  sig  i  Bevægelse. 
Før  Klokken  fire  havde  Dragonerne  af  Eickstedts  Regiment  besat 
Slottet,  og  de  sammensvorne  indfundet  sig  hos  Dronning  Juliane. 
Da  hun  skred  til  Handling,  havde  hun  overgivet  Oberst  Køller  et 
Papir,  hvori  hun  paatog  sig  Ansvaret,  hvis  det  skulde  gaa  galt,  men 
det  Papir  gav  han  hende  nu  tilbage.  Imidlertid  havde  Rantzau  ved 
at  overtænke  det  farlige  ved  Foretagendet  og  den  ringe  Fordel,  han 
kunde  vente  sig  af  et  heldigt  Udfald,  bsluttet  at  trække  sig  ud  af 
Sagen  ved  et  dobbelt  Forræderi.  Om  Aftenen  Klokken  otte  havde 
han  begivet  sig  til  den  ældre  Struensee,  hvor  man  svarede  ham,  at 
han  ikke  var  hjemme,  men  sikkert  vilde  komme  tilbage  Klokken  ti 
for  at  klæde  sig  paa  til  Ballet.  Rantzau  kom  da  igen  Klokken  ti, 
men  fik  ikke  noget  ud  af  det,  da  Struensee  havde  sendt  Bud  efter 
sin  Domino  for  at  klæde  sig  paa  hos  Gåhler,  hvor  han  spiste  til 
Aften.  Rantzau  skrev  da  følgende  til  ham :  „Jeg  maa  tale  med  Deres 
Broder  inden  Klokken  tolv.  Glem  ikke,  at  hvis  De  ikke  skaffer  mig 
denne  Sammenkomst,  vil  De  komme  til  at  angre  det  bittert."  Pa- 
piret med  denne  Besked  blev  imidlertid  ikke  afleveret  før  Klokken 
tre  om  Morgenen  og  blev  først  senere  bekendt.  De  sammensvorns 
hos  Dronning  Juliane  ventede  nu  kun  paa  Rantzau ;  men  han,  som 
endnu  ikke  vidste,  hvorledes  det  var  gaaet  med  hans  hemmelige 
Vink,  lod  sige,  at  han  havde  Podagra  og  ikke  kunde  komme.  Hans 
Rolle  var  ganske  væsentlig,  og  det  var  for  sent  at  finde  en  anden, 
■der  kunde  overtage  den.  Han  boede  i  det  kongelige  „Palæ" ,  der 
blot  ved  en  Kanal  var  skilt  fra  Christiansborg  Slot,  hvor  man  opholdt 
sig.  Beringskjold  løb  da  derover.  Rantzau  forsikrede  ham,  at  han 
havde  ondt  i  Fodsaalerne  og  ikke  kunde  gaa. 

„Deres  Portechaisefolk  da?"    spurgte  Beringskjold. 

„Dem  har  jeg  ladet  gaa." 

„Saa  skal  jeg  skaffe  Dem  nogle." 

Da  han  ikke  kunde  komme  med  yderligere  Udflugter,  maatte 
han  finde  sig  i,  at  Beringskjold  hentede  to  af  de  vagthavende  Grena- 
derer,  der  bar  ham  over  paa  Slottet  i  hans  Portechaise.  Køller  og 
Beringskjold,  der  skulde  arrestere  de  to  Yndlinger,  begav  sig  nu  hen, 
hvor  de  boede,  hver  ledsaget  af  en  Afdeling  Grenaderer;  den 
første  dirkede  Laasene  op  hos  Struensee,  den  anden  hos  Brandt; 
dernæst  brød  de  ind  til  dem  og  gav  dem  Befaling  til  at  følge  med. 
Disse  to  ulykkelige  havde  ligget  i  den  tryggeste  Søvn.  Struensee 
bad  dog  Obersten  vise  ham  sin  Ordre,  men  denne,  som  ikke  havde 
nogen,  bød  ham  paa  ny  at  følge  med  og  tilføjede,  at  han  paatog  sig 
Ansvaret.  Brandt  gjorde  ikke  en  Gang  saa  megen  Vanskelighed, 
men  sagde  blot,  medens  man  undersøgte,  hvad  han  havde,  at  man 
ikke  vilde  finde  andet  af  Interesse  end  et  Skrin  med  tyve  Tusinde 
Rigsdaler  og  nogle  Kærlighedsbreve.  De  blev  hver  sat  i  sin 
Hyrevogn  og  førte  til  Kastellet,  hvor  Kommandanten,  der  slet  ikke 
var  forberedt  paa,  at  de  kom,  ikke  des  mindre  modtog  dem  med  stor 
Glæde.  Andre  arresterede  paa  samme  Tid  Professor  Berger  og  den 
ældre  Struensee,  der  ligeledes  blev  førte  til  Kastellet,  og  senere 
Oberst  Falkenskjold,  som  man  foreløbig  lod  blive  i  hans  Kvarter  i 
Kasernen.  General  Eickstedt,  der  endnu  for  to  Dage  siden  havde 
regnet  ham  for  sin  Velynder,  da  det  var  Falkenskjold,  som  havde 
faaet  ham  kaldt  til  Hoffet,  fik  det  Hverv  at  forkynde  ham  Arrest. 

Da  alt  dette  var  fuldbragt,  gik  de  sammensvorne  hen  og  vækkede 
Kongens  Kammertjener  og  Kirurg,  Brieghel,  for  at  han  kunde  føre 
dem  til  Hans  Majestæt  ad  den  hemmelige  Trappe.  Kongen  foY  brat 
op  af  Søvne  og  troede  sig  stedt  i  stor  Fare,  da  han  saa'  saa  mange 
Mennesker  omkring  sig.  Enkedronningen,  Prins  Frederik,  Rantzau, 
Eickstedt,  K£fller  og  Guldberg  var  jo  egentlig  ikke  Folk,  der  burde 
kunnet  skræmme  ham  synderligt ;  men  hans  Karaktersvaghed  var  i 
visse  Øjeblikke  saa  stor,  at  han  for  Eksempel  var  bange  for  de 
Skildvagter,  der  stod  ved  hans  Dør,  og  maatte  tage  sig  stærkt  sam- 
men for  at  gaa  forbi  dem.  Man  fik  ham  dog  beroliget,  men  da  det 
var  opnaaet.   satte  man   straks  en  ny   Skræk  i   ham   ved   at  fortælle 

ham,  at  Anledningen  til  dette  natlige  Besøg  var  en  Sammensvær- 
gelse mod  hans  Person,  som  man  vilde  aabenbare  ham,  at  der  øje- 
blikkelig maatte  tages  visse  Forholdsregler  til  hans  Sikkerhed,  og 
at  han  maatte  lade  Dronningen  og  hendes  Yndlinger  arrestere.  Kort 
og  godt  forelagde  man  ham  en  Fortegnelse  over  sytten  Personer, 
som  det  var  af  Vigtighed  at  sikre  sig,  og  da  hans  Værelse  stødte  op 
til  Dronning  MathiJdes,  fik  man  ham  til  at  gaa  op  i  Enkedronningens, 
hvor  man  dikterede  ham,  hvad  han  skulde  skrive.  Oplivet  af  den 
dejlige  Tanke,  at  han  gjorde  Fortræd,  af  den  behagelige  Forestilling, 
at  han  for  stedse  skulde  befries  for  Brandt,  og  af  et  vagere  Frem- 
tidshaab  om  at  komme  til  at  udgyde  Blod,  arbejdede  han  nu  udhol- 
dende Resten  af  Morgenstunden  med  at  udfærdige  de  nødvendige 
Ordrer.  De,  der  angik  Dronningen,  —  et  Par  Ord,  han  sendte 
hende,  en  Ordre  til  Grev  Rantzau  om  at  arrestere  hende,  en  anden 
til  Kommandanten  paa  Fæstningen  Kronborg,  hvor  hun  skulde  føres 
hen,  og  endelig  Ordren  til  Hofintendanten  om  at  skaffe  Vogne  (Stald- 
mesteren var  nemlig  fængslet)  —  blev  alle  helt  igennem  afskrevne 
med  hans  egen  Haand  efter  Guldbergs  Concepter.  De  andre  under- 
skrev han  kun. 

Udrustet  med  sin  Fuldmagt  og  fulgt  af  en  Flok  væbnede  begav 
Rantzau  sig  til  Dronningen.  Hun  havde  saa  ringe  Anelse  om,  hvad 
der  foregik,  at  hun  i  første  Øjeblik  troede,  det  var  en  Sammensvær- 
gelse mod  hendes  Liv,  og  spurgte,  hvad  man  havde  gjort  med  Kon- 
gen. Men  da  man  lod  hende  vide,  at  han  var  i  fuldkommen  Sikker- 
hed, og  at  det  var  paa  hans  Befaling,  man  kom  til  hende,  og  dertil 
gav  hende  Kongens  Skrivelse,  der  lød  paa,  at  hun  skulde  sendes  til 
Kronborg  for  at  betænke  sine  Fejltrin,  sprang  hun  i  Vrede  ud  af 
sin  Seng  og  vilde  ind  i  Kongens  Værelse.  Døren  derind  til  var  lukket 
i.  og  desuden  havde  en  Officer  stillet  sig  op  og  dækkede  for  den. 
Hun  sagde  truende  til  ham,  at  han  skulde  svare  derfor  med  sit 
Hoved ;  men  Rantzau  sagde  da  til  hende,  at  Officeren  svarede  med 
sit  Hoved  for  den  Post,  der  var  ham  betroet.  Dronningen  vilde  nu 
løbe  ind  i  Struensees  Værelse,  der  stod  i  Forbindelse  med  hendes 
ved  en  hemmelig  Adgang;  men  ogsaa  denne  Vej  var  bevogtet.  Hun 
var  kun  iført  en  let  Dragt,  da  hun  stod  saa  brat  op,  og  Harmen  lod 

hende  glemme  Undseelsen,  saa  Rantzau  holdt  Hatten  for  Øjnene 
og  bad  hende  med  bedsk  Ironi  være  skaansommere  imod  ham  og 
ikke  udsætte  ham  for  hendes  Yndigheders  Magt.  Da  hun  forlangte 
at  komme  til  at  tale  med  Greverne  Struensee  og  Brandt,  svarede 
han  hende  plump,  at  de  Fugle  allerede  var  i  Bur.  Hun  vilde  da  have 
mig  hentet,  men  ogsaa  det  blev  afslaaet.  Til  sidst  bad  hun  om  at 
tale  med  Grev  Osten,  og  han  blev  straks  kaldt  til ;  men  da  man 
havde  givet  ham  Besked  paa,  hvad  han  skulde  sige,  fik  han  hende 
overbevist  om,  at  hun  var  uhjælpelig  ødelagt,  og  at  der  intet  andet 
var  for  hende  at  gøre  end  at  underkaste  sig.  Da  hun  var  bleven 
paaklædt,  sagde  Grev  Rantzau.  stedse  lige  elskværdig,  til  hende : 
„Jeg  indser  nok.  Madame,  at  jeg  burde  være  Deres  Ridder  paa  dette 
Eventyr;  men  min  Podagra,  der  hindrer  mig  i  at  gaa,  nøder  mig  til 
at  overlade  det  til  Major  Castenschiold."  Det  er  Rantzau  selv,  der 
har  udbredt  alle  disse  smukke  Ting,  hvad  enten  han  nu  virkelig  er 
kommen  med  dem,  eller  først  bagefter  har  haft  Tid  til  at  iave 
disse  afskyelige   Vittigheder. 

Dronningen  satte  sig  ind  i  Kareten  med  den  unge  Prinsesse,  som 
hun  gav  Bryst,  paa  Skødet  og  en  af  sine  Hofdamer  ved  Siden,  den, 
hun  satte  mindst  Pris  paa.  Det  var  alt.  hvad  hun  havde  tilbage  af 
sin  Hofstat.  Major  Castenchiold  havde  taget  Plads  paa  Forsædet  med 
dragen  Sabel,  og  en  Afdeling  Dragoner,  ligeledes  med  dragne  Sab- 
ler, omgav  Vognen.  Da  Kommandanten  paa  Kronborg,  General 
Hauch,  slet  ikke  var  bleven  underrettet,  afstod  han  sin  Lejlighed, 
indtil  man  havde  faaet  de  Værelser  i  Stand,  der  er  forbeholdt  Dron- 
ningerne paa  Slottet.  Der  opvartedes  hun  af  dem  af  hendes  Hoffolk 
og  Tjenerskab,  som  man  ansaa  for  at  være  hende  mindst  hengivne. 
Om  Aftenen  lagde  Dronningen  Mærke  til,  at  København  var  illumi- 
neret, og  da  hun  spurgte  om,  hvor  det  kunde  være,  fik  hun  at  vide, 
at  Folket  paa  denne  Maade  lagde  sin  Glæde  over  hendes  Ulykke 
for  Dagen.  Hun  skal  da  i  første  Øjeblik  være  bleven  saa  ophidset. 
at  hun  slog  den  Kammerjomfru,  der  havde  givet  hende  dette  Svar. 
men  snart  gik  hun  i  sig  selv,  græd  og  hengav  sig  helt  til  sin  Sorg. 

Den   store  Hobs  overdrevne   Glæde  havde   allerede    begyndt   at 
give  sig  Udslag  fra  Morgenstunden.    Før  Daggry  var  det  rygtedes. 

at  der  var  foregaaet  en  stor  Begivenhed  paa  Slottet,  uden  at  man 
endnu  vidste,  om  Kongen  var  Ophavsmand  til  den  eller  var  bleven 
Offer  for  den.  Den  Folkeskare,  der  fyldte  den  offentlige  Plads  foran 
Slettet,  fik  snart  Sandheden  at  vide.  Mange  havde  set  Dronningen 
køre  bort;  Klokken  var  nemlig  over  syv,  da  hun  drog  af  Sted.  Saa 
snart  det  var  bleven  lyst,  lod  man  for  helt  at  berolige  Folket  Kongen 
vise  sig  paa  Balkonen  udenfor  Dronning  Julianes  Værelser,  ledsaget 
af  Prins  Frederik  og  nogle  Hoffolk,  og  da  genlød  Pladsen  af  Jubel- 
raab.  Det  var  tredie  Gang,  denne  Fyrste  havde  vakt  Haabet  om  en 
bedre  Regering,  og  hans  Navn  havde  lydt  melleui  Fryderaab  just 
paa  denne  Plads.  Første  Gang  var,  da  han  udraabtes  til  Konge  i 
1766,  dernæst  var  det,  da  Struensee  havde  ophævet  Statsraadet  og 
tog  hele  Myndigheden  til  sig,  og  nu  endelig,  kun  et  Aar  efter,  da 
Yndlingen  selv  var  bleven  styrtet.  Et  Par  Timer  senere  viste  Kon- 
gen sig  atter  paa  en  Maade,  der  vakte  endnu  større  Bifald :  han. 
gjorde  en  Køretur  i  Byen  i  en  stor  Glaskareth  med  seks  hvide  Heste, 
kun  med  Prins  Frederik  ved  Siden  af  sig,  medens  hans  fornemste 
Hofmænd  red  omkring  Vognen.  Det  gik  for  sig  som  et  Triumftog, 
men  aldrig  har  der  været  noget  latterligere.  Hvad  var  det  i  Virkelig- 
heden, man  kundgjorde?  At  Kongen  var  bleven  ført  bag  Lyset  i  sin 
Statsstyrelse,  i  sit  Hus,  i  sit  Familieliv,  kort  sagt,  man  kundgjorde 
hans  Skændsel. 

Ganske  kort  efter  indkaldte  Generalitetet,  som  havde  faaet  Ordre 
til  at  genoprette  Fodgarden,  alle,  der  kunde  opdrives  af  dette  ad- 
splittede Korps,  under  Fanen.  Omtrent  halvandet  Hundrede  Mand 
mødte  med  stor  Højtidelighed  og  med  Musik  i  Spidsen  for  at  tage 
den  samme  Vagtstue  i  Besiddelse,  hvor  de  tre  Uger  i  Forvejen  havde 
hævdet  deres  Stilling  i  nogen  Tid  paa  Trods  af  udtrykkelige  og  gen- 
tagne Paalæg. 

Da  Pøbelen,  især  Matroserne,  saa',  at  Frækhed  og  Uregerlighed 
opmuntredes,  gav  de  sig  til  at  ødelægge  Jomfruhusene,  under  Paa- 
skud af,  at  hine  skrækkelige  Mennesker,  for  hvis  Gerninger  deres 
vise  Konge  endelig  havde  faaet  Øjnene  op,  var  disse  Huses  Beskyt- 
tere. Vinduerne  og  Dørene  blev  kastede  ud  paa  Gaden,  Bohavet 
blev  ranet,  og  Nymferne  i  disse  urene  Tilholdssteder  flygtede  over 

Hals  og  Hoved.  Tresindstyve  Huse  blev  hærgede  paa  den  Maade, 
og  deriblandt  ogsaa  nogle  anstændige,  som  man  anfaldt  af  en  Fejl- 
tagelse. Ransmændene  kastede  sig  især  ivrigt  over  Gabels  Hus, 
den  Tysker,  der  havde  haft  Udskænkning  i  Rosenborg  Slotshave, 
medens  Yndlingerne  havde  gjort  den  til  et  Sæde  for  Udskejelser. 
Rygtet  havde  sagt,  at  Formaalet  med,  at  han  indrettede  sig  dér, 
skulde  være  at  skaffe  Adelen  og  det  gode  Selskab  alt,  hvad  man 
ellers  traf  i  de  mest  berygtede  Huse,  men  med  et  bedre  Udstyr,  saa 
at  fine  Folk  kunde  finde  sig  til  Rette  dér.  Den  Mand,  der  havde 
solgt  dette  Hus  til  Gabel,  og  som  endnu  ikke  var  flyttet,  mistede  sit 
Bohave  og  sin  Bogsamling,  og  Gabel  selv  slap  med  Nød  og  næppe 
derfra  med  Livet.  Der  var  et  andet  Hus,  som  var  lejet  ud  til  no^le 
italienske  Skuespillerinder  og  utvivlsomt  var  mere  urent  end  hint ; 
og  dog  gik  Pøbelen  her  til  Værks  med  en  vis  Skaansomhed,  thi  da 
den  stod  i  Begreb  med  at  behandle  det  som  de  andre,  varede  den 
først  Pigerne  om  at  rømme  det,  idet  den  saaledes  viste  Hensyn  over- 
for Kongens  Forlystelser,  som  de  repræsenterede.  Derpaa  blev  der 
Tale  om  at  angribe  Baron  Schimmelmanns  Palæ,  fordi  det  tilhørte 
en  rig  Finansmand,  og  der  er  ikke  Tvivl  om,  at  hvis  man  stadig 
havde  faaet  Lov  til  at  tumle  sig  ustraffet,  vilde  ingen  have  kunnet 
vide  sig  sikker.  I  de  første  fireogtyve  Timer  syntes  Enkedronningen, 
hendes  Søn  Prinsen  og  deres  Raadgivere  at  være  overtydede  om,  at 
Gud  brugte  Folkets  Tøjlesløshed  som  et  Redskab  til  at  gøre  det  af 
med  den  offentlige  Forargelse  og  revse  hine  Tilflugtssteder  for  Utugt 
og  dem,  der  gjorde  Oprør  mod  Sædelighed  og  Gudsfrygt.  Men  da 
den  Tid  var  gaaet,  lod  de  kundgøre  et  Forbud  i  Kongens  Navn  mod 
al  videre  Hærgen  og  Plyndren,  og  Politiet  fik  Ordre  til  saa  vidt  mu- 
ligt at  skaffe  de  stjaalne  Sager  tilveje  igen.  Nogle  blev  virkelig  og- 
saa tilbageleverede,  og  den  nye  Regering  straffede  ikke  nogen  for 
dette  stærke  Udbrud  af  en  Glæde,  hvis  Opkomst  var  saa  naturlig  og 
hvis  Valg  af  Ofre  var  saa  lykkeligt,  at  man  utvivlsomt  ogsaa  fandt 
dens  Udtryksform  berettiget. 

Man  vilde  gerne  have  haft  den  øvrige  Verden  til  at  tro,  at  i  en 
By  med  et  Hof,  et  Universitet,  en  Garnison  og  en  Havn  havde  La- 

sten  først  for  et  Aar  siden  fæstet  Bo,  og  at  det  fra  nu  af  vilde  være 
forbi  dermed.*) 

Indførelsen  af  Tysk  som  Regeringssprog  var  et  andet,  og  i  Fol- 
kets Øjne  meget  vigtigt  Klagepunkt,  som  man  gav  de  ulykkelige 
Fanger  Ansvaret  for.  Det  blev  nu  forbudt  at  bruge  dette  Sprog  i 
Regeringskontorerne  og  ved  Kommandoen  i  Hæren.  Ganske  vist 
beskyldte  man  ikke  ligefrem  Struensee  for  at  have  indført  Tysken, 
men  dette  maatte  underforstaas  godt  nok  deraf,  at  Forbudet  udsted- 
tes just  paa  dette  Tidspunkt.  Tysk  havde  imidlertid  været  Statsraa- 
dets  og  Hoffets  Sprog  i  det  mindste  siden  Begyndelsen  af  Aarhun- 
dredet.  Der  er  to  store  tyske  Sogne  i  København,  og  der  var  stedse 
bleven  prædiket  skiftevis  paa  Tysk  og  Dansk  ved  Hoffet.  En  Femte- 
del af  Kongens  Undersaatter  er  Tyskere,  og  hvad  Kommandosproget 
i  Hæren  angaar,  har  det  altid  været  tysk,  saa  længe  der  har  været 
regulære  Tropper.  Det  kostede  endogsaa  i  Førstningen  megen  Møje 
at  skabe  denne  Gren  af  det  danske  Sprog,  og  de  militære  Pedanter 
tvistedes  med  Skolepedanterne  om  det. 

Da  Brødrene  Struensee  og  Brandt  var  bleven  lagte  i  Lænker  og 
Berger  og  Falkenskjold  satte  i  Arrest  under  stadig  Bevogtning,  som 
Mennesker,  der  skulde  lide  den  yderste  Straf  og  var  i  Stand  til  at 
forsøge  Selvmord ;  da  General  Gåhler  og  hans  Hustru  hver  for  sig 
var  stillet  under  Opsyn  af  en  Officer,  da  Dronningen  var  bleven 
ført  bort,  og  man  havde  kundgjort  Kongens  Skam  og  Straffefrihed 
for  de  oprørske  Soldater,  forlangte  Deltagerne  i  denne  Omvæltning 
deres  Løn.  Rantzau  udnævntes  til  virkelig  General,  Medlem  af 
Statsraadet  og  Ridder  af  Elefanten;  Eickstedt,  som  egentlig  kun  var 
en  simpel  Karl.  der  gjorde  sig  tyk,  sprang  ligeledes  en  Grad  frem 
og  blev  General  af  Kavaleriet.  Hovmester  hos  Kronprinsen  og  Med- 
lem af  Statsraadet;  Oberst  Køller  forfremmedes  til  Gencrallieute- 
nant.  Man  tilbød  ham  ogsaa  Naturalisation  under  en  gammel,  berømt 
og  (i  alt  Fald  for  det  nuværende  Riges  Vedkommende)  uddød  dansk 
Slægts  Navn.    Han  svarede,  at  som  pommersk  Adelsmand  satte  han 


*)   Senere   lod    Dronning   Juliane   nedsætte   en   Sædelighedskommission   i 
Lighed  med  den,  Maria  Theresia  havde  oprettet  i  Wien. 

sit  eget  Navn  saa  højt  som  noget,  men  da  han  havde  helliget  det 
danske  Folk  sit  Arbejde,  vilde  han  med  Glæde  optages  i  det  og  føje 
Navnet  paa  en  Slægt,  der  var  anset  i  Danmark,  til  det,  han  nu  bar. 
Han  kalder  sig  da  nu  Køller-Banner.  Han  udnævntes  desuden  til 
Overadjudant,  hvormed  fulgte  Lejlighed  paa  Slottet  og  Tilsyn  med 
den  kongelige  Kammertjeneste;  man  agtede  nemlig  at  gennemføre 
den  samme  stadige  Holden  Vagt  omkring  Kongen,  som  lagdes  de 
faldne  Yndlinger  saa  stærkt  til  Last,  og  man  gennemførte  den  i  Vir- 
keligheden ogsaa.  De  Officerer  af  Køllers  og  Eickstedt  Regimenter, 
som  var  bleven  brugte  den  17de  Januar,  Dagen  for  de  mindevær- 
dige og  lidet  farlige  Hændelser,  steg  alle  en  Grad.  Guldberg  fik  sin 
Løn  i  Penge,  man  gav  ham  40,000  Rigsdaler,  som  han  modtog  i 
den  rigtige  Overbevisning,  at  Titlerne  og  Embederne  med  Tiden 
vilde  komme  af  sig  selv*).  Beringskjold  endelig  fik  Kammerherre- 
nøglen,  en  Aarpenge  paa  2000  Rigsdaler  og  en  Post  ved  Hoffet  til 
sin  Søn.  I  denne  Anledning  opfriskede  Spottefugle  Mindet  om  en 
tysk  Farce,  der  var  bleven  opført  for  nogle  Aar  siden  paa  et  Mario- 
nettheater,  og  hvori  Kongen  siger  til  Bajads :  „HerT  Fåhnrich,  nimmt 
die  Koniginn  in  die  Wache.  so  mache  ich  Euch  zum  General." 
Denne  Historie  hørte  til  dem,  som  man  i  Familien  Rantzau  gjorde 
sig  lystig  med  paa  det  tyske  Folks  Bekostning.**)  Disse  Belønninger 
havde  været,  om  ikke  ligefrem  aftalte  i  Forvejen,  saa  dog  i  det 
mindste  forudsatte ;  men  hvad  angik  alle  de  andre  Følger  af  Fore- 
tagendet, var  de  ledende  Sammensvorne  aldeles  ikke  forberedte. 
Man  havde  hverken  tænkt  paa  Statsraad,  Statssekretær,  Kabinets- 
sekretær eller  paa  nogen  med  Myndighed  til  at  sende  Ordrerne  om- 


*)  Guldberg  var  en  Møllersøn  og  havde  været  bestemt  for  Kirken.  Man 
skaffede  ham  imidlertid  Stillingen  som  Hovmester  for  Prins  Frederik, 
og  i  den  forstod  han  ved  at  skjule  en  stærk  Ærgerrighed  under  et 
Skin  af  Fromhed  og  Ydmyghed  at  vinde  Gunst  hos  Dronning  Juliane, 
.  og  da  Rantzau  og  Osten  blev  afskedigede,  blev  Guldberg  Første- 
minister og  styrede  ret  forstandigt  indtil  1784,  da  Kronprinsen  skød 
ham  til  Side.    (Falkenskjolds  efterladte  Memoirer.) 

*)   Farcen    er    et    Laan    fra    eller    en    Efterligning    af    en    af    Holbergs 
Komedier. 

kring  og  opsætte  Brevene,  og  dette  fremgik  tydeligt  nok  af  de  ind- 
byrdes modstridende  Valg,  som  man  i  al  Hast  foretog. 

Straks  i  Begyndelsen  var  det  nødvendigt  at  udfærdige  en 
Mængde  Ordrer  med  Hensyn  til  de  fængslede  og  med  Hensyn  til, 
hvem  der  skulde  træde  i  deres  Sted.  Disse  hemmelige,  skyndsomme 
Ordrer  krævede  en  Kabinetssekretær,  og  denne  Post  tilbød  man 
Schumacher.  Han  havde  faaet  den  1767,  efter  at  den  var  bleven 
frataget  mig,  men  senere,  da  Struensee  selv  vilde  have  den,  havde 
denne  Statens  Overherre  ansat  Schumacher  i  Kancelliet.  Da  han 
havde  været  Sekretær  ved  Gesandtskabet  i  Petersborg  og  senere 
havde  ført  Pennen  ved  Underhandlingerne  om  det  'holstenske 
Spørgsmaal,  forstod  han,  hvor  vigtigt  det  var.  Han  havde  da  ogsaa, 
medens  Struensee  var  Minister,  bedt  mig  om  en  Samtale  for  at  for- 
maa  mig  til  at  sætte  mig  ind  i  denne  Sag  og  gribe  alle  de  Lejligheder 
og  Midler,  som  viste  sig,  til  at  faa  den  frem  igen.  Til  den  Ende 
havde  han  lovet  at  skaffe  mig  Forhandlingsprotokollen,  men  det  var 
ham  ikke  muligt  at  faa  den  fra  Grev  Osten,  der  undgik  at  aflevere 
den  under  forskellige  Paaskud.  Hans  Grunde  dertil  var  tydelige 
nok :  han  var  bange  for  at  give  mig  Lejlighed  til  at  opdage,  at  han 
selv  var  en  af  de  væsentligste  Hindringer  for  Traktatens  Afslutning. 

Den  mest  kildne  Opgave  var  Brevvekslingen  med  England.  Man 
havde  ikke  nogen  anden  end  Grev  Osten,  der  forenede  en  vis  Vær- 
dighed med  Kendskab  til  Udenrigspolitiken ;  man  saa'  sig  da  nød- 
saget til  at  lade  ham  vedblivende  lede  den,  og  uagtet  han  laa  i  aabent 
Fjendskab  med  Grev  Rantzau,  uagtet  Dronning  Juliane,  der  raadede 
for  alt,  vidste,  i  hvilket  Vanry  han  stod,  og  uagtet  han  yderligere 
skulde  synes  at  høre  til  de  mest  fortabte,  fordi  han  havde  tjent  under 
Struensee,  forstod  han  dog  at  sno  sig  saa  snildt  i  disse  urolige  For- 
hold og  Intriger,  at  han  kom  i  godt  Forhold  til  Rantzau  og  ad  denne 
Vej  fik  Magten  over  Dronning  Juliane  selv.  Straks  i  første  Øjeblik 
havde  hun  sendt  en  Kurer  til  Kongens  Svoger,  Prins  Carl  af  Hessen 
paa  Gottorp,  for  at  kalde  ham  til  sig.  men  Osten  udvirkede,  at  An- 
modningen blev  taget  tilbage.  Prinsen  blev  meget  opbragt  over  en 
saadan  Fornærmelse,  men  Osten  svævede  i  alt  for  stor  Fare  til  at 
kunne  tage  Hensyn  til  Prinsen,  thi  at  kalde  ham  tilbage    vilde  være 

et  og  det  samme  som  at  genindsætte  Bernstorff  i  alle  hans  Embeder, 
saa  nøje  havde  disse  to  Mænd  sluttet  sig  til  hinanden,  medens  de 
begge  levede  borte  fra  Hoffet. 

For  at  danne  et  nyt  Statsraad  kaldte  man  først  Grev  Thott  til- 
bage, en  af  dem,  der  var  bleven  afskedigede  for  et  Aar  siden.  Det 
var  en  Olding  af  høj  Rang  og  pletfri  Vandel,  men  han  tilhørte  mere 
Litteraturen  end  Politiken  og  havde  for  længst  haft  det  Ord  blandt 
Folk,  at  man  hverken  kunde  vente  godt  eller  ondt  af  ham.  Ligeledes 
indkaldte  man  fra  Jylland  Hr.  Schack-Rathlou,  der  var  agtet  som  en 
retskaffen  Mand  og  allerede  havde  haft  flere  Stillinger,  hvori  han 
havde  indlagt  sig  Ære.  Ved  Siden  af  dem  stillede  man,  foruden 
Eickstedt  og  Rantzau,  en  Admiral  Rømeling,  som  var  endnu  mere 
intetsigende  end  Grev  Thott.  Prins  Frederik  udnævntes  til  For- 
mand i  Statsraadet  ved  et  særligt  aabent  Brev,  en  af  de  utallige  For- 
anstaltninger, ved  hvilke  man  syntes  med  velberaad  Hu  at  ville  gøre 
Kongens  Aandssløvhed  almindelig  kendt;  thi  hvis  han  havde  sin 
Forstand,  hvorfor  skulde  da  nogen  anden  føre  Forsædet  i  Statsraadet 
i  hans  Nærværelse?  Prins  Frederik  kunde  jo  være  bleven  optaget  i 
det  alene  i  sin  Egenskab  af  Kongens  Broder,  og  Næstformandsplad- 
sen tilkom  ham  i  Kraft  af  hans  Rang. 

Enkedronningen  og  Prins  Frederik  førte  ligeledes  Forsædet  i  en 
Slags  Kabinetsraad,  fra  hvilket  de  Ordrer  udgik,  som  Kongen  antoges 
at  give  af  egen  Tilskyndelse. 

Jeg  husker  ikke  længer,  hvilket  af  disse  to  Raad  det  var,  som 
paabød  en  Faste-  og  Bededag  for  at  takke  Gud,  fordi  han  havde 
frelst  Kongen,  Riget  og  Kongehuset  for  den  mest  overhængende 
Fare.  Alle  Prædikestole  genlød  af  Haansord  mod  de  ulykkelige 
Fanger  og  ubestemte  Hentydninger  til  de  Anslag,  de  skulde  haft  for. 
Der  blev  ogsaa  prædiket  for  Dronning  Mathilde  i  hendes  Bolig  paa 
Kronborg,  eller  rettere  sagt  (om  jeg  tør  bruge  et  saadant  Udtryk)  man 
slap  en  Præst  løs  paa  hende,  som  med  utrolig  Grusomhed  i  Guds 
Navn  forhaanede  en  Fyrstinde,  der  allerede  var  ulykkelig  nok.  Han 
tog  som  Tekst  disse  Ord  af  Esaias,  14de  Kapitel:  „Og  Folket  skal 
annamme  dem  og  føre  dem  til  deres  Sted,  at  Israels  Hus  skal  arve 
dem  til  Tjenere  og  Tjenestepiger  i  Herrens  Land ;  og  de  skulle  holde 

dem  fangne,  af  hvilke  de  var  fangne,  og  de  skulle  regere  over  deres 
Plagere.  Og  paa  den  Tid,  naar  Herren  giver  dig  Rolighed  af  din 
Jammer  og  Drøvelse,  og  af  den  haarde  Trældom,  som  du  haver 
været  udi  — ,  da  skal  du  have  saadant  et  Ordsprog  imod  Kongen  af 
Babylon  og  sige  :  Hvorledes  er  det  saa  plat  ude  med  den  Beskatter, 
og  Skatten  haver  Ende?" 

En  anden  Præst,  som  fik  samme  Hverv,  hentede  Stof  til  en 
endnu  grusommere  Forhaanelse  fra  den  samme  Profet,  63de  Ka- 
pitel :  „Hvi  er  da  dit  Klædebon  saa  rødagtigt,  og  dine  Klæder  som 
hans,  der  træder  Vinpersen?  Jeg  træder  Vinpersen  alene,  og  der  er 
ingen  af  Folket  med  mig ;  jeg  persede  dem  i  min  Vrede  og  traadte 
dem  i  min  Grumhed ;  deraf  er  deres  Blod  stænkt  paa  mine  Klæder, 
og  jeg  haver  besmittet  alle  mine  Klædebon.  Thi  jeg  haver  taget  mig 
Hævnens  Dag  fore-,  Aaret  at  igenløse  mine  er  kommet."  Ingen  af 
disse  Prædikanter  blev  enten  straffet  eller  irettesat. 

En  anden  Fanatiker  afgav  ved  det  Bifald,  han  fik,  et  endnu  bedre 
Vidnesbyrd  om,  af  hvilket  Vanvid  alle  Gemytter  var  ophidsede. 
Det  var  den  samme  Suhm*),  der  havde  aabenbaret  Yndlingernes 
foregivne  Sammensværgelse.  Han  udbad  sig  nu  en  Audiens  hos 
Kongen  for  at  overrække  ham  en  Slags  trykt  Tale,  der  begyndte 
saaledes :  „Længe  nok  har  Religion  og  Sandhed  været  traadt  under 
Fødder  hos  os,  længe  nok  har  Retsindighed  og  Ære  undflyet  vore 
Grænser.  Men  deri  var  du.  Konge,  uskyldig.  En  skændig  Kreds  af 
nedrige  sammensvorne  havde  bemægtiget  sig  din  hellige  Person. 
De  havde  gjort  det  afskyligt  for  retskafne  Mennesker  at  nærme  sig 
dig.  Du  saa'  og  du  hørte  kun  ved  deres  Hjælp.  Dit  Folk  svømmede 
i  Taarer;  Angest  og  Skræk  herskede  alle  Vegne.  Selve  vort  Navn 
var  bleven  en  Vanære  i  Udlandets  Øjne,  saa  at  vi  ikke  længere 
vovede  at  kendes  ved  vort  Fædreland.  Fædrelandsvennerne  blev  for- 
fulgte, Provinserne  udsugede.  Kongehusets  Glans  formørket.  Alting 
gaves  ti!  Pris  for  Æreskændere,  Røvere,  Gudsbespottere  og  Dydens 
og   Menneskelighedens   Fjender.     Under   alt   dette   var   du    fornøjet. 


*)   Forøvrigt   en    fortjent   Videnskabsmand,    der    har    udgivet    værdifulde 
Arbejder  om  den  danske  Historie  i  Middelalderen. 

fordi  du  troede,  at  alle  andre  var  det,  og  at  man  arbejdede  paa  det 
almindelige  Bedste." 

„Velsignede  og  ophøjede  være  Eders  Navne,  Juliane  og  Frede- 
rik !  (Note  af  Suhm .-  Theologerne  maa  afgøre,  om  disse  Navne  be- 
tegner forklarede  Engle  eller  Engle,  der  endnu  lever  paa  Jorden.) 
Ære  være  Fædrelandsvennerne,  der  med  de  reneste  Hensigter  har 
revet  dig  Bindet  fra  Øjnene,  der  har  hævnet  dig  og  dit  Rige,  der 
har  vovet  deres  Liv  for  at  frelse  dig  og  har  gengivet  dig  din  lovmæs- 
sige arvede  Magt  i  dens  Renhed.  Ak,  det  var  sandelig  paa  høje  Tid. 
Man  saa'  allerede  Borger  hvæsse  sit  Sværd  mod  Borger  og  et  Folk, 
der  af  Naturen  er  fredeligt,  ophidset  til  Myrden.  Maaske  var  Resi- 
densstaden i  Løbet  af  faa  Dage  bleven  et  Offer  for  Luer  og  for- 
vandlet til  en  Stenhob.  Maaske  Danmark  og  Norge  vilde  være  bleven 
overvældet  af  Ulykker  under  den  Konge,  som  ivrigst  ønsker  deres 
Trivsel." 

„Se,  Konge,  med  Øjne,  der  røres  ved  den  almindelige  Glæde, 
paa  disse  Glædesblus.  som  tændes  frivilligt.  Tænk  over  disse  Til- 
kendegivelser, og  du  vil  føle,  hvorledes  Christian  IV's  og  Frederik 
IV 's  Blod,  der  rinder  i  dine  Aarer.  bliver  varmt  i  dit  Hjerte.  Tro 
ikke  de  Smigrere,  som  vil  sige  dig.  at  du  allerede  ligner  disse  For- 
billeder, men  søg  at  efterligne  dem.  Du  har  en  uindskrænket  Magt 
fra  Gud  og  dit  Folk,  men  du  skylder  ogsaa  Gud  og  dit  Folk  Regn- 
skab. Lad  dine  Befalinger  i  Fremtiden  gives  os  i  vort  eget  Sprog, 
thi  vi  ved,  at  du  er  fortrolig  med  dit  Lands  Sprog.  Lad  det  fremmede 
Tungemaal*)  i  Fremtiden  være  Forræderiets  vanærende  Kende- 
mærke. Vælg  dig  trofaste  Raadgivere ;  den  værdigste  af  alle  er  din 
Broder  ..." 

Man  trættes  ved  at  gengive  denne  Flom  af  Taabeligheder.  Denne 
Kongens  Broder,  som  nu  skulde  være  hans  Hovmester,  var  kun 
sytten  Aar,  og  man  havde  ingen  som  helst  Prøver  set  paa,  hvad 
han  duede  til. 

En  anden  Videnskabsmand  ved  Navn  Langebek  udgav  en  Skil- 
dring af  de  Optøjer,  der  havde  fundet  Sted  Juleaften,  og  i  den  frem- 


*)   Det  fortjener  at  anføres,  at  Suhm  er  Sønnesøn  af  en  Tysker. 

stillede  han  de  oprørske  Garderes  Færd  soin  i  alle  Maader  beun- 
dringsværdig og  betegnede  den  som  en  Sejr  for  de  indfødte  over 
Tyskerne. 

Den  Rothe,  der,  som  jeg  har  fortalt,  ledede  en  Afdeling  af  Fi- 
nansministeriet, skyndte  sig  at  gøre  den  17de  Januar  til  Genstand 
for  et  Digt.  hvori  han  overøste  alle  de  sammensvorne  med  Lovtaler 
og  endog  fremdrog  som  noget  prisværdigt  den  store  Fyrighed  hos 
Beringskjold,  den  Mand,  der  havde  sagt  til  Rothe  og  hans  Fælle 
Oeder,  da  han  traf  dem  ved  Hoffet,  at  det  undrede  ham,  at  to  saa- 
danne  Skelmer  som  de  kunde  være  dér,  og  at  man  endnu  ikke 
havde  kastet  dem  ud  af  Vinduet. 

Efter  at  dette  farlige  Menneske  havde  vundet  Sejr,  svælgede 
han  grænseløst  i  sit  Had.  Han  havde  f.  Eks.  villet  hindre,  at  Fan- 
gerne fik  Senge,  og  havde  ogsaa  forlangt,  at  man  skulde  levere  ham 
en  Troppeafdeling  paa  tresindstyve  Mand,  for  at  han,  som  han 
sagde,  kunde  fængsle  nogle  tiloversblevne  af  Struensees  Parti,  der 
stod  i  Begreb  med  at  gøre  Opstand.  Tilsidst  gjorde  han  sig  saa  for- 
hadt og  blev  saa  besværlig,  at  Hoffet  saa'  sig  nødt  til  at  forvise 
ham.*) 

Medens  Præsterne  og  Forfatterne  kappedes  med  hverandre  om 
at  udbrede  den  Mening  blandt  Folk,  at  Struensee  og  hans  Tilhæn- 
gere havde  stiftet  et  hemmeligt  Anslag  mod  Kongehuset,  lod  det 
nye  Kabinet  og  det  nye  Statsraad  anstille  Undersøgelser  allevegne 
for  at  komme  det  paa  Sporet,  men  fandt  intet  som  helst. 

Der  nedsattes  en  Kommission  til  at  undersøge  Dronningens 
Ejendele  og  Papirer,  en  anden  til  at  undersøge  de  vigtigste  Fangers 
og  en  tredie  til  at  eftergaa  de  Ordrer,  der  var  udgaaet  fra  Kabi- 
nettet siden  15de  September  1770,  med  den  Grundtanke,  som  det 
angaves  i  Regeringens  Erklæring,  at  bibeholde  alle  de  Foranstalt- 
ninger, der  skønnedes  at  være  gavnlige  eller  i  det  mindste  lige- 
gyldige. Endelig  oprettedes  der  en  sidste  Hovedkommission  under 
Navnet  „/nfev/si7/ons" -Kommission,  altsaa,  for  at  bruge  det  mildeste 

*)  Da  han  ved  en  eller  anden  Slyngelstreg  havde  paadraget  sig  Dron- 
ning Julianes  Unaade,  tilbragte  han  flere  Aar  i  Fængsel  og  forvistes 
saa  til  Norge.  (Falkenskjolds  efterladte  Memoirer.) 

Udtryk,  en  Forhørskommission.  Den  bestod  af  Justitiarius  (Vicefor- 
manden) i  Højesteret,  de  to  Generalprokurører,  den  danske  og  den 
tyske,  Generalfiskalen  og  Søkrigsprokurøren.  For  saa  vidt  var  Val- 
get naturligt,  disse  Embedsmænd  var  næsten  selvskrevne  i  en  af 
Kronens  Processer-,  men  hvorfor  vilkaarligt  tilforordne  dem  en  Hr. 
Braem,  ret  som  om  man  vilde  tage  personligt  Nag  i  Brug,  i  Stedet  for 
upartisk  Retfærdighed.  Om  denne  Braem  vidstes  det,  at  han  havde 
haft  personlige  Mellemværender  med  nogle  af  Fangerne,  at  han 
desuden  havde  en  voldsom  Karakter  og  var  Forfatter  til  anonyme 
Truselsbreve,  der  var  tilstillede  Grev  Brandt.  Hvorfor  vælge  en 
Luxdorph  (Departementschef  i  Kancelliet),  der  var  i  Slægt  med 
Brandt  og  følgelig  kunde  afvises?  Hvilken  Adkomst  til  at  sidde  i 
denne  Ret  havde  endelig  en  Guldberg,  en  blot  og  bar  Litterat,  uden 
netop  sin  Egenskab  af  Redskab  for  Prins  Frederik,  der  havde  For-' 
nærmelser   at   hævne? 

Da  man  dannede  denne  overordentlige  Domstol,  forelagde  man 
den  ikke  en  Sag  fil  Paadømmelse,  siden  der  ikke  fandtes  nogen  An- 
klage eller  noget  corpus  delicti ;  men  den  fik  Ordre  til  at  dømme  de 
Personer,  der  var  fængslede  den  17de  Januar.  Den  begyndte  sin 
Virksomhed  med  at  udstede  to  Kundgørelser,  der  paabød  at  ud- 
levede Domstolen  hvad  Ejendele  og  Papirer,  der  tilhørte  disse 
Fanger,  saa  vel  som  hvad  Foræringer,  man  havde  faaet  fra  Hoffet 
siden  et  nærmere  angivet  Tidspunkt.  De.  der  adlød,  fik  Forærin- 
gerne tilbage,  ledsagede  af  et  høfligt  Brev.  skrevet  af  Kabinetssek- 
retæren. Undersøgelsen  af  Fangernes  Papirer,  der,  efter  hvad  man 
sagde,  maatte  skaffe  vigtige  Oplysninger  til  Veje,  varede  næsten  tre 
Uger,  og  jeg  afventede  utaalmodigt  Udfaldet  af  den,  da  jeg  havde 
sat  mig  for  at  rejse,  saa  snart  jeg  havde  faaet  Vished  om,  at  man 
ikke  havde  nogen  Anklage  at  rette  mod  mig. 

Da  min  Stilling  fra  dette  Øjeblik  af  forandrer  sig,  og  jeg  ikke 
længer  er  Vidne  til  Kendsgerningerne,  vil  jeg  i  et  særligt  Afsnit 
meddele,  hvad  der  vedrører  mig  personlig,  og  gør  da  forud  dem,  der 
kun  bryder  sig  om  de  historiske  Begivenheder,  opmærksomme  paa, 
at  de  kan  springe  det  følgende  Kapitel  over  uden  at  tabe  Traaden  i 
min   Beretning  om   Fangerne,   og  hvad  der  gjordes  med  dem. 

XII. 


HVAD    DER    HÆNDTE    FORFATTEREN,    INDTIL    HAN    FORLOD 
RIGET.   —   NOGLE   ANDRE    ENKELTHEDER. 

Ved  min  Omtale  af  det  Besøg,  jeg  fik  af  Grev  Rantzau,  da  han 
tog  Afsked  med  Hoffet  paa  Hirschholm,  sagde  jeg,  at  han  føjede 
mit  Navn  til  sin  Proskriptionsliste.  Beringskjold,  den  erklærede 
Fjende  af  Stavnsbaandsløsningen,  maatte  anse  mig  for  at  have  for- 
tjent Døden,  hvis  han  vidste,  hvad  jeg  i  saa  Henseende  havde  fore- 
taget mig,  og  han  vilde  følge  sine  egne  Anskuelser.  Han  var  for 
Resten  den  eneste  af  dem,  jeg  hidtil  har  nævnt,  som  jeg  aldrig  havde 
talt  med,  og  han  havde  ingen  privat  Grund  til  enten  at  elske  eller 
hade  mig.  Af  de  Mennesker,  der  anholdtes  den  17de  Januar,  blev 
nogle  lagte  i  Lænker,  andre  satte  i  strængt  Fængsel  og  behandlede 
som  Forbrydere,  atter  andre  bevogtedes  i  deres  Hjem  af  Soldater, 
og  endelig  fik  et  Par  enkelte  Husarrest  paa  Æresord ;  men  jeg  har 
ikke  faaet  noget  at  vide  om,  i  hvilken  af  disse  Klasser  jeg  kunde  være 
bleven  sat.  Hvis  Elskovsforholdet  mellem  Dronningen  og  Struensee 
skulde  være  Udgangspunktet  for  Processen,  kunde  jeg  ikke  mistæn- 
kes for  at  være  Medvider,  da  dette  Forhold  havde  bestaaet  i  et  Aar 
før  mit  Komme  til  Danmark,  og  hvis  det  var  Omvæltningen  i  Mini- 
sterforholdene og  Forandringen  i  hele  Statsstyreisen,  var  dette  ogsaa 
gaaet  forud  for  min  Tilbagekomst.  Men  Kronprinsens  alt  for  strenge 
Opfostring,  de  skadelige  Medikamenter,  man  efter  Sigende  havde 
givet  Kongen,  den  slette  Behandling,  han,  som  det  paastodes,  var 
Genstand  for,  maatte  jeg  være  vidende  om,  saafremt,  som  man  den 
Gang  troede,  der  havde  ligget  noget  til  Grund  for  disse  Ting.  Var 
der  virkelig  bleven  holdt  saa  fuldstændig  Vagt  omkring  Kongen, 
som  Folk  bildte  sig  ind,  var  det  umuligt  andet,  end  at  jeg  maatte 
have  haft  Del  deri,  og  hvis  endelig  Sammensværgelsen  mod  Kon- 
gen og  Kongehuset  havde  noget  paa  sig,  var  det  ikke  usandsynligt,  at 
jeg  havde  nogen  Kundskab  om  den,  og  under  den  Forudsætning  var 
det  rimeligt  at  forhøre  mig  enten  som  anklaget  eller  som  Vidne.  Her 
vedgaar  jeg  nu  gerne,  at  hvis  det  er  en  Forbrydelse  at  mene,  at  en 

vanvittig  Konge  bør  frasige  sig  Tronen,  eller  at  hans  Person  og  hans 
Rige  bør  sættes  under  Formynderskab,  til  Tronarvingen  bliver  myn- 
dig, da  har  jeg  gjort  mig  skyldig  i  denne  Forbrydelse.  Jeg  havde 
endogsaa  begyndt  at  skrive  et  Forslag  desangaaende ;  men  dette 
var  saa  langt  fra  til  Fordel  for  Struensee,  at  jeg  tværtimod  vilde 
foreslaa,  at  man  skulde  oprette  et  fast  Raad  af  Kronens  højeste  Em- 
bedsmænd under  Medvirkning  af  Kongefamiliens  Medlemmer,  for 
at  Dronningens  Elskere,  hvis  hun  fik  flere,  ikke  nødvendigvis  skulde 
blive  Statens  Herrer.  Da  jeg  ingen  fortrolig  havde,  kunde  min  Hem- 
melighed ikke  være  bleven  forraadt,  og  under  Forhandlingerne  den 
15de  og  16de  Januar  hos  Enkedronningen  var  der  da  ogsaa,  da 
mit  Navn  fremdroges,  bleven  rejst  Tvivl  for  mit  Vedkommende. 
Oberst  Køller  spurgte,  om  jeg  da  var  beskyldt  for  noget,  om  jeg  var 
mistænkt  for  at  have  Del  i  Sammensværgelsen,  og  da  man  svarede 
ham,  at  det  var  jeg  ikke,  men  at  man  var  bange  for,  jeg  skulde  tale 
Fangernes  Sag  hos  Kongen,  og  for  den  Brug,  jeg  i  det  hele  kunde 
gøre  af  mit  utvungne  Forhold  til  ham,  tog  Obersten  kraftigt  til  Gen- 
mæle mod,  at  man  vilde  fortrædige  en  Hædersmand,  ikke  paa  Grund 
af  noget  haandgribeligt,  han  havde  gjort,  men  paa  Grund  af  Frem- 
tidsmuligheder, som  det  var  let  at  forebygge-,  han  forpligtede  sig  til 
at  sørge  for,  at  jeg  ikke  fik  Kongen  i  Tale  i  de  første  Øjeblikke,  og 
indestod  for,  at  jeg  ikke  paa  nogen  Maade  skulde  forstyrre  det  Fore- 
tagende, hvortil  Statens  Velfærd  drev  alle,  som  deltog  i  disse  For- 
handlinger. Paa  denne  Maade  fik  han  mig  udslettet  af  Listen,  og 
jeg  skylder  ham  saa  meget  større  Tak  derfor,  som  vi  kun  stod  i  et 
fjernt  Forhold  til  hinanden. 

Jeg  har  tidligere  meddelt,  hvad  jeg  havde  været  Vidne  til  den 
16de.  Den  17de  om  Morgenen  Klokken  seks,  medens  jeg  laa  i 
dyb  Søvn,  hørte  jeg,  at  der  blev  banket  stærkt  paa  en  Dør.  Førend 
jeg  blev  helt  vaagen  og  forstod,  at  det  var  hos  mig,  det  bankede,  saa 
jeg  fik  lukket  op,  gik  der  en  lille  Tid.  Jeg  hørte  da  en  Stemme,  der 
raabjte :  „Vær  ikke  bange ;  der  skal  ikke  ske  Dem  noget  ondt ;  det  er 
mig,  Deres  Ven,  Oberst  Køller."  Han  troede,  at  jeg  spærrede  mig 
inde,  men  vilde  dog  ikke  bryde  Laasen  op,  saaledes  som  han 
havde  gjort  hos  Struensee.    Saa  snart  han   var  kommen  ind,  sagde 

han,  helt  hed  i  Hovedet,  til  mig:  „Der  er  ikke  noget  i  Vejen;  vær 
ikke  bange;  Grev  Rantzau  og  jeg  har  blot  faaet  Ordre  til  at  arre- 
stere Dronningen  og  Greverne  Struensee  og  Brandt.  Kongen  har 
paalagt  mig  at  gaa  til  Dem  og  forsikre  Dem  om  hans  Venskab  og  sige 
Dem,  at  han  ikke  vil  kunne  tale  med  Dem  i  de  første  to,  tre  Dage. 
Her  er  en  lille  Skrivelse  fra  ham." 

Skrivelsen  var  skreven  med  Kongens  egen  Haand  og  indeholdt 
kun   disse   faa  Ord : 

„Jeg  kan  ikke  se  Dem  i  de  første  Dage.    Omstændighederne 
forbyder  mig  det. 

Christian." 

Oberst  Køller  maatte  virkelig  ogsaa  have  Hastværk ;  man  var 
lige  gaaet  ind  til  Kongen  og  var  nu  ved  at  diktere  ham  Ordrerne, 
baade  om  det,  man  allerede  havde  udført,  før  han  var  bleven  væk- 
ket, og  om  det,  der  var  tilbage  at  gøre.  Et  Øjeblik  efter  fik  jeg  Be- 
søg af  Kammertjeneren  Brieghel,  ham,  der  havde  lukket  op  hos 
Kongen.  „Han  kom" ,  sagde  han  meget  elskværdigt  og  godlidende, 
„for  at  berolige  mig  ...  hvis  jeg  var  bleven  urolig."  De  sidste  Ord 
tilføjede  han,  da  han  saa',  at  jeg  laa  i  Sengen  og  læste  uden  mindste 
Tegn  paa  Ængstelse.  Thermometret  stod  ni  Grader  under  Fryse- 
punktet ;  jeg  havde  været  oppe  nogle  Øjeblikke  i  bar  Skjorte  for  at 
lukke  op  for  Oberst  Køller,  og  da  der  endnu  ikke  var  lagt  i,  var  jeg 
gaaet  i  Seng  igen  for  at  skærme  mig  mod  Kulden.  Jeg  var  i  Færd 
med  en  Undersøgelse,  jeg  havde  begyndt  den  foregaaende  Dag,  om 
hvordan  man  havde  baaret  sig  ad  i  Frankrig  under  Karl  den  Sjettes 
Sindssygdom. 

Kort  efter  kom  en  Kaptajn  med  et  nyt  Bud. 

„Jeg  er,"  —  her  sagde  han  sit  Navn,  —  „Kaptajn  i  det  falsterske 
Regiment.  Jeg  har  Ordre  til  hverken  at  røre  Deres  Person  eller 
Deres  Papirer,  men  til  at  spørge  Dem,  om  der  ikke  i  Kongens  Haand- 
bibliothek,  som  De  bestyrer,  skulde  være  opbevaret  noget,  som 
kunde  vedkomme  Statssagerne." 

Jeg  svarede  ham,   at  jeg  ganske   vist  sad   inde  med   en  kongelig 

Ordre,  der  overdrog  mig  dette  Bibliothek,  men  at  min  Forgænger, 
Nielsen,  endnu  havde  Nøglerne  til  det.  Indtil  man  fik  talt  med  ham, 
kunde  man  jo  sætte  en  Skildvagt  ved  Døren,  tilføjede  jeg  og  opgav 
ham,  hvor  denne  var. 

Saa  snart  jeg  kunde  gaa  ud,  var  noget  af  det  første,  jeg  tænkte 
paa,  at  indhente  Oplysninger  om,  hvad  man  vilde  gøre  med  Fan- 
gerne. Jeg  vidste  endnu  ikke,  at  de  var  i  Fængsel,  eller  at  man 
vilde  lægge  dem  i  Lænker.  Jeg  mente,  jeg  vilde  kunne  faa  noget  at 
vide  hos  en  fornem  Dame,  der  antoges  at  staa  i  nøje  Forhold  til 
Grev  Brandt,  og  som  havde  været  min  Naboerske  paa  Hirschholm ; 
men  hun  var,  eller  lod,  som  om  hun  var  fuldkommen  tryg,  og  for- 
sikrede mig,  at  Grev  Osten,  Brandts  gode  Ven,  med  det  allerførste 
vilde  redde  ham  ud  af  Sagen.  Jeg  sagde  hende,  at  jeg  agtede  at  be- 
søge Fangerne,  hvis  jeg  kunde  komme  til  dem,  og  hun  bifaldt  i  høj 
Grad  min  Plan.  Jeg  laante  da  en  Tjener  af  en  af  mine  Venner  og 
paalagde  ham  at  bringe  Kommandanten  i  Kastellet,  General  Hobe, 
som  jeg  kendte  meget  godt,  et  Brev,  hvori  jeg  spurgte  ham,  om  han 
havde  saa  strenge  Ordrer,  at  han  ikke  kunde  give  mig  Adgang.  Han 
svarede  mig,  at  han  ikke  troede,  nogen  kunde  faa  Adgang  til  en 
Statsfange.  Først  i  dette  Øjeblik  forstod  jeg  helt  ud,  hvor  vidt  man 
tænkte  at  drive  Sagen.  Hobe  var  uforsigtig  nok  til  at  hilse  Grev 
Brandt  fra  mig  i  Overværelse  af  den  Officer,  som  holdt  Vagt  over 
ham,  og  denne  lod  mig  gøre  opmærksom  derpaa,  som  paa  noget,  der 
kunde  kaste  Mistanke  paa  mig.  Den  Tjener,  der  havde  overbragt 
mit  Brev,  gjorde  sig  ogsaa  til  deraf  overfor  sine  Kammerater,  fordi 
han  troede,  at  det  var  noget  meget  hemmelighedsfuldt.  Jeg  har  ikke 
faaet  sikkert  at  vide,  om  det  nye  Kabinet  blev  underrettet  om  denne 
Budsendelse,  men  man  meddelte  det  langt  mindre  vigtige  Træk. 

Ved  Middagstid  var  der  Modtagelse  ved  Hoffet,  og  det  blev  en 
meget  talrig  Forsamling.  Hoffolkene  strømmede  skarevis  derhen 
som  til  en  Fest  for  at  gøre  Kongen  og  Kongefamilien  deres  Opvart- 
ning. Jeg  var  af  den  Anskuelse,  at  den  Ordre,  jeg  havde  faaet  gen- 
nem Oberst  Køller,  og  Kongens  Skrivelse,  der  jo  begge  ledsagedes 
af  Venskabsforsikringer,  kun  angik  det  egentlige  nærmere  Samvær 
hvor  jeg  var  paa  Tomandshaand  med  ham  hver  Dag  og  kørte  i  Vogn 


227 

med  ham,  og  at  det  ikke  var  Meningen  at  forbyde  mig  Adgang  til  de 
Steder,  hvor  der  var  mange  Mennesker;  men  jeg  holdt  mig  dog 
borte  fra  Forgemakkerne,  da  jeg  ikke  syntes,  at  der  var  nogen  Grund 
til  at  lykønske  en  Familiefader  til  at  have  ladet  sin  Hustru  og  sine 
nærmeste  Husfæller  kaste  i  Fængsel.  Jeg  blev  siden  hen  klar  over, 
at  Hoffet  ikke  var  noget  sikkert  Sted  for  Folk,  som  man  troede  havde 
den  mindste  Interesse  i  Fangerne.  Som  jeg  allerede  har  fortalt,  havde 
Beringskjold  i  Kongens  Forgemak  forhaanet  to  Departementschefer, 
der  stod  i  fuld  Embedsvirksomhed  og  efter  den  17de  var  bleven 
kaldte  til  for  at  aflægge  Beretning  i  Statsraadet,  og  Grev  Rantzau 
havde  faaet  sat  igennem,  at  en  Hr.  Sturz  skulde  fængsles,  hvis  han 
viste  sig  ved  Hoffet.  Det  var  en  meget  elskværdig  og  afholdt  Litterat, 
der  skrev  smukt  Engelsk,  Italiensk,  Fransk  og  Tysk;  han  havde  des- 
uden Evner  som  Maler  og  stod  i  Gunst  hos  Dronningen  og  Struensee. 
Han  havde  malet  et  Potræt  af  Dronningen,  og  det  var  ham,  der 
havde  tegnet  den  Fremstilling  af  Kronprinsens  Lege,  der  skulde 
stikkes  i  Kobber  og  offentliggøres.  Han  var  en  Tysker,  en  fremmed, 
•skyldte  Bernstorff  sin  Stilling  og  hørte  nu  til  v.  Gåhlers  Folk;  navn- 
lig lagde  man  ham  til  Last,  at  han  saa  let  og  paa  en  eneste  Dag 
var  gaaet  over  fra  den  ene  af  disse  Beskyttere  til  den  anden,  medens 
der  herskede  aabent  Fjendskab  mellem  dem.  Han  holdt  sig  trofast 
til  Grev  Bernstorff,  lige  da  han  havde  faaet  sin  Afsked,  og  fulgte 
ham  til  det  første  Skiftested  paa  Vejen ;  men  efter  at  han  havde  for- 
ladt Ministeren,  gik  han  samme  Dag  til  Aftenselskab  hos  v.  Gahler. 
Bernstorff  talte  med  Deltagelse  om  ham  til  mig  i  1772  og  fortalte 
mig,  at  han  selv  havde  raadet  ham  til  at  slutte  sig  til  de  nye  Ynd- 
linger. Af  dem  modtog  han  en  indbringende  Stilling  under  Postvæ- 
senet, som  de  fratog  en  vis  Holm,  en  Kirurg,  der  havde  svunget  sig 
op  fra  sin  Stand  ved  Hjælp  af  en  fornem  Frøken,  hvis  Elsker  han 
var.  De  tilstod  ogsaa  Sturz  en  Kunstnerbolig  paa  Charlottenborg, 
der  i  nogen  Tid  havde  været  bestemt  til  dette  Brug,  og  fordrev  for 
at  skaffe  Plads  til  ham  den  berømte  Billedhugger  Saly,  der  havde 
lavet  den  afdøde  Konges  Rytterstatue  og  i  flere  Aar  været  Direktør 
for  Kunstakademiet. 

Alle  disse  Grunde  til  at  lægge  Sturz  for  Had  paadrog  ham  dog 

i  Førstningen  kun  en  hæderlig  Forvisning.  Han  fik  Ordre  til  at  begive 
sig  til  Holsten,  hvor  han  skulde  oppebære  en  Aarpenge  paa  fem 
Hundrede  Rigsdaler,  indtil  man  kunde  give  ham  et  Embede,  som 
svarede  dertil  i  Indtægt.  Men  det  traf  sig  saa  ulykkeligt,  at  en  af 
de  Officerer,  der  holdt  Øje  med  Oberst  Falkenskjold,  nævnede  hans 
Navn  under  Samtalen  for  sin  Fange,  og  denne  spurgte  deltagende, 
om  han  ogsaa  var  arresteret.  Mere  behøvedes  ikke ;  der  blev  givet 
Melding  om  Spørgsmaalet,  og  man  sendte  straks  væbnede  Folk  til 
Sturz;  hans  Døre  blev  sprængte,  og  han  selv  sat  i  Arrest  paa  Hoved- 
vagten i  Mangel  af  andet  Fængsel  og  det  samme  Dag,  som  han 
havde  glædet  sig  til  at  skulle  have  Bryllup  med  en  ung,  smuk  Pige, 
som  han  var  meget  forelsket  i.  Da  man  havde  set  hans  Svigerfader 
staa  nedenfor  hans  Fængselsvinduer,  satte  man  Jernstænger  for  dem 
paa  en  saa  raa  Maade,  at  han  fik  Krampe  derover  og  blev  alvorligt 
syg.  Man  tillod  da  kun  hans  Ven,  Lægen  v.  Berger,  at  behandle 
ham  paa  det  Vilkaar,  at  han  udelukkende  talte  med  ham  om  hans 
Sygdom.*! 

Falkenskjold,  den  uskyldige  Aarsag  til  Sturz's  Ulykke,  var  nu 
ikke  længer  i  Kasernen,  hvor  man.  som  omtalt,  i  Førstningen  havde 
holdt  ham  indesluttet.  Man  blev  bange  for,  at  Soldaterne,  af  hvem 
han  var  meget  afholdt,  skulde  sætte  ham  i  Frihed,  og  han  førtes  da 
under  den  største  Vagtsomhed  ud  paa  Marineværftet  og  sattes  i  et 
Fængsel,  hvor  et  helt  Vagtmandskab  vaagede  over  ham.    Hans  Bro- 


*)  Sturz  har  senere  skrevet  til  mig.  at  denne  Oplevelse  for  stedse  havde 
ødelagt  hans  Helbred,  og  han  døde  virkelig  i  en  Alder  af  fyrretyve 
Aar.  Han  har  forfattet  en  „Lovtale  over  Grev  Bernstorff"  og  nogle 
Breve  uden  Navn  om  Danskernes  Privatliv.  Han  havde  været  med  i 
Kongens  Rejsefølge  som  Sekretær  for  Bernstorff  og  havde  i  England 
og  Frankrig  truffet  den  Tids  mærkeligste  Personligheder,  deriblandt 
Mme  Necker,  der  omtaler  ham  med  Deltagelse  i  et  Brev  til  Forfat- 
teren og  foresatte  sig  at  udgive  de  Studier,  han  havde  samlet.  Denne 
Samling  er  ogsaa  udkommen  sammen  med  andre  mindre  Arbejder 
under  Titlen:  Schiiften  von  Helfrich  Peter  Sturz,  erste  Samlung, 
Leipzig  1779,  og  dette  Værk  giver  sin  Forfatter  en  fremragende  Plads 
blandt  Prosaforfattere. 

der,  der  var  Officer  ved  Eickstedts  Dragoner,  slap  kun  ved  Hjælp 
af  mægtige  Beskyttere  for  at  komme  i  Fængsel,  fordi  han  havde  vovet 
at  skrive  til  ham. 

Jeg  vender  tilbage  til  den  17de  Januar.  Da  der  fra  flere  Sider 
var  bleven  mig  tilkendegivet,  at  Dronning  Juliane  regnede  mig  for 
mistænkelig  og  kun  af  Naade  havde  ladet  mig  slette  af  den  skæbne- 
svangre Liste,  gik  jeg  til  Overhotmesteren  ved  hendes  Hofstat,  den 
Anton  Moltke,  som  havde  været  Hofmarskalk  hos  Kongen  paa  den 
Tid,  hans  Opdragelse  nærmede  sig  sin  Afslutning,  og  som  jeg  har 
omtalt  tidligere.  Jeg  bad  ham  skaffe  mig  en  Audiens  hos  Hendes 
Majestæt,  for  at  jeg  kunde  forklare  mig  for  hende,  noget  han  hver- 
ken lovede  eller  afslog.  Derfra  gik  jeg  hen  for  at  høre,  hvorledes 
det  stod  med  Frk.  Trolle,  den  Hofdame,  som  jeg  havde  været  Ka- 
valer for  paa  Ballet  den  foregaaende  Aften,  og  som  jeg  antog  maatte 
være  meget  ulykkelig,  da  hun  var  Dronningen  oprigtig  hengiven. 
Hendes  Kammerjomfru  fortalte  mig,  at  hun  havde  ladet  forespørge, 
hvorledes  hun  skulde  forholde  sig,  og  havde  faaet  Ordre  til  at  gaa 
paa  den  franske  Komedie.  Denne  Theateraften  regnedes  for  en  Fest-, 
forestilling  i  Dagens  Anledning.  Der  spilledes  „L'amhitieux  et 
l'indiscréte" ,  enten  det  nu  skyldtes  et  Tilfælde  eller  lavsindet 
Tjenstiver  fra  Skuespillernes  Side.  Jeg  fik  da  den  Tro,  at  hvis  jeg 
ikke  indfandt  mig  dér,  kunde  min  Fraværelse  virke  paafaldende,  og 
gik    ligeledes   derhen. 

Dagen  efter,  henimod  Middag,  traadte  Oberst  Køller  (nu  Gene- 
rallieutenant)  ind  til  mig. 

„Kære  Ven,"  sagde  han,  „det  gør  mig  ondt,  at  jeg  saa  ofte  skal 
falde  Dem  til  Besvær,  men  jeg  har  Ordre  til  at  forkynde  Dem  Arrest 
til  Straf  for  Ulydighed." 

„Maaske  jeg  kunde  faa  at  vide,  hvorved  jeg  har  givet  Anledning 
til  en  saadan  Ordre?" 

„Det  ved  jeg  ikke.    Hvorledes  staar  De  til  Grev  Osten?" 

„Hverken  godt  eller  daarligt." 

„Det  er  ham,  der  har  paalagt  mig  at  melde  Dem  det,  lige  som  han 
kom  ud  fra  Kongens  Kabinet." 

„Ja,  men  hvad  har  jeg  da  gjort  siden  i  Gaar  Morges?" 

„De  har  været  i  Theatret,  og  Kongen,  der  har  skrevet  til  Dem. 
at  han  ikke  vilde  se  Dem.  har  set  Dem  dér  . . .  eller  har  kunnet  se 
Dem  dér." 

„Aa,  hvad  det  angaar,  saa  er  det  umuligt ;  det  er  han  alt  for  nær- 
synet til ;  for  Resten  stcxl  jeg  lige  under  hans  Loge,  og  desuden  har 
jeg  ikke  kunnet  opfatte  den  Ordre,  De  bragte  mig,  paa  en  saadan 
Maade." 

..Saa  forklar  Dem  da  for  Grev  Osten  ..." 

Det  var  sælsomt,  at  Udenrigsministeren  overdrog  en  General- 
lieutenant  at  forkynde  Arrest  for  en  forhenværende  Lærer  og  Kabi- 
netssekretær,' der  for  Tiden  var  paa  Besøg  hos  Kongen  og  ikke 
havde  nogensomhelst  Stilling.  Det  var  meget  let  at  genkende  Grev 
Osten  i  denne  Fremgangsmaade  med  dens  Uregelmæssighed  og 
Omveje. 

Jeg  blev  nødt  til  at  underrette  Hofintendanten  om  denne  Ordre, 
for  at  jeg  kunde  faa  Mad  paa  mit  Værelse.  Han  kom  til  mig  og 
sagde,  at  det  utvivlsomt  var  en  Misforstaaelse,  som  vilde  gaa  i  Orden 
paa  et  Par  Dage ;  jeg  skulde  bare  melde  mig  syg  og  forholde  mig 
stille.  Jeg  fulgte  hans  Raad  og  afholdt  mig  i  tre,  fire  Dage  fra  ethvert 
Skridt  for  at  faa  Arresten  hævet.  Min  tro  Høyer,  for  hvem  jeg  ikke 
kunde  skjule,  hvad  der  var  vederfaret  mig,  gjorde  sig  megen  Ulejlig- 
hed for  min  Skyld ;  men  de  Folk.  der  nu  var  ved  Magten,  lukkede 
deres  Dør  for  ham,  og  de,  som  jeg  havde  Grund  til  at  regne  for 
mine  Venner  (deriblandt  Guldberg),  indskrænkede  sig  til  Beklagelser 
og  almindelig  Høflighed.  Imidlertid  fik  jeg  hver  Dag  Besøg,  og  det 
flere,  end  jeg  kunde  ønske.  Medens  en  Kaptajn  Duval,  der  var 
fransk  af  Fødsel  og  var  bleven  Adjudant  hos  Kongen  takket  være 
Struensee.  opholdt  sig  hos  mig,  bragte  man  ham  et  forseglet  Papir. 
Det  indeholdt  hans  Afsked  i  de  naadigste  Udtryk  og  med  de  bedste 
Vidnesbyrd,  som  om  han  selv  havde  søgt  om  den.  Han  gik  til  Ge- 
neral Køller  og  beklagede  sig  og  gjorde  gældende  for  ham,  at  det 
Kompagni,  han  nu  havde,  var  bleven  givet  ham  i  Stedet  for  et  andet, 
som  han  havde  købt  i  1762,  da  det  trak  op  til  Krig  med  Rusland. 
Køller  fik  Enkedronningen  til  at  tage  sig  af  Sagen  overfor  Rantzau, 
thi  ham  alene  var  det.  der  havde  voldt  denne  Afskedigelse.    Rantzau 

gav  sig  da  til  at  tale  meget  stærkt  mod  den  Uretfærdighed,  der  var 
øvet  mod  Duval,  og  tilføjede,  at  det  var  en  herlig  Mand,  og  at  han 
sikkert  maatte  have  en  hemmelig  Fjende;  men  at  hellere  end  at  give 
Slip  paa  ham  vilde  han  ansætte  ham  i  sit  eget  Regiment. 

Førend  Kaptajn  Duval  var  gaaet  fra  mig,  bragtes  der  mig  et 
Brev,  som  i  det  ydre  lignede  det,  han  havde  faaet.  Et  ungt  Menne- 
ske, som  var  tilstede,  og  som  jeg  havde  gjort  nogle  Tjenester,  troede 
da,  at  dot  var  en  kongelig  Fængslingsordre  og  fik  ondt  og  Krampe- 
trækninger ;  Folks  Fantasi  var  kommen  i  voldsom  Bevægelse  ved  al 
den  vilkaarlige  og  pludselige  Indgriben  og  overdrevne  Haardhed. 
Brevet  kom  blot  fra  en  Privatmand,  der  tilbød  at  meddele  mig  Angi- 
velser i  den  Tro,  at  jeg  stod  mig  godt  ved  Hove.  Efter  at  have  til- 
bragt fire,  fem  Dage  i  passiv  Lydighed  skrev  jeg  til  Overhofmesteren 
for  Dronningens  Hofstat,  at  jeg  havde  syntes,  jeg  kunde  forstaa,  at 
man  havde  sat  ondt  for  mig  hos  Hendes  Majestæt,  og  at  jeg  nu  var 
bleven  styrket  i  den  Formening  ved  den  Arrest,  jeg  befandt  mig  i, 
hvorfor  jeg  udbad  mig  den  Naade  at  maatte  forklare  mig  mundtligt 
eller  skriftligt,  med  mindre  jeg  var  bleven  anklaget  for  en  Forbry- 
delse, i  hvilket  Tilfælde  jeg  kun  forlangte  Retfærdighed. 

Dagen  efter.  Torsdag  den  23nde,  blev  jeg  sat  i  Frihed  af  Kabi- 
netssekretær Schumacher,  som  henvendte  disse  Ord  til  mig  paa  en 
værdig  og  afmaalt  Maade,  der  ikke  gav  Mulighed  for  at  skyde  nogen 
Bemærkning  ind :  „Det  er  mig  overdraget  at  sige  Dem,  at  Kongen 
hæver  den  Arrest,  der  har  været  paalagt  Dem,  og  da  han  gaar  ud 
fra,  at  De  foretrækker  det  roligere  Ophold  i  Deres  Fædreland  for 
Opholdet  i  hans  Stater,  stiller  han  Dem  det  frit  for  at  vende  tilbage 
dertil ;  for  det  Tilfælde,  at  De  vælger  dette,  erindrer  han  sig  det 
Løfte,  han  har  givet  Dem,  om  at  betale  Dem  Tusinde  Rigsdaler  i 
Rejseomkostninger."  Jeg  svarede  lige  saa  højtideligt,  at  jeg  meget 
snart  vilde  benytte  mig  af  den  Tilladelse,  jeg  saaledes  havde  faaet, 
men  at  jeg,  den  Gang  jeg  gik  ind  paa  at  komme  tilbage  hertil  og 
som  eneste  Betingelse  forlangte  mine  Rejseomkostninger  frem  og 
tilbage  dækkede,  ikke  havde  nævnt  nogen  bestemt  Sum.  og  at  Tu- 
sinde Rigsdaler  var  mere  end  tilstrækkelige  o.  s.  v.,  o.  s.  v. 

Derefter  gik  vi  over  til  en  fortrolig  Samtale ;  men  da  jeg  vilde 

lykønske  Schumacher  til,  at  han  atter  var  kommen  ind  ved  Hoffet  og 
(som  det  hed  sig)  med  det  første  skulde  være  Ridder  af  Dannebrog, 
afbrød  han  mig  med  disse  Ord :  „Min  Ven,  husk  vel  paa  at  kalde  mig 
en  slet  Borger,  hvis  jeg  modtager  Naadesbevisninger  af  nogen  Art 
i  Anledning  af  mit  Fædrelands  Ulykke.  Jeg  har  ikke  set  andet  i  de 
sidste  Dage  end  Skurkestreger,  Angivelser,  Hævn  og  Grusomhed. 
Jeg  har  nu  i  flere  Aar  søgt  om  Ansættelse  udenfor  Hovedstaden,  og 
jeg  blev  fortvivlet  over  at  blive  kaldt  til  Hoffet,  da  jeg  for  fire  Aar 
siden  afløste  Dem  som  Kabinetssekretær.  Medens  alle  andre  beklager 
sig  over  Struensees  Afskedigelser,  var  jeg  ham  meget  taknemmelig, 
fordi  han  fjernede  mig;  men  han  havde  dog  ladet  mig  blive  for  nær 
herved,  eftersom  man  har  kunnet  kalde  mig  tilbage.  Jeg  er  kun  af 
Pligtfølelse  gaaet  ind  paa  midlertidig  at  genoptage  mine  tidligere 
Forretninger  i  dette  kritiske  Øjeblik.  Det  første  Amtmandsembede. 
der  bliver  ledigt  i  Holsten,  har  jeg  Krav  paa  efter  min  Embedsalder 
og  mine  Tjenester;  det  vil  jeg  søge,  og  mit  Sind  staar  nu  kun  til  at 
trække   mig  tilbage   derhen." 

Det  er  vist  nok,  at  denne  retskafne  Mand  formildede  mange 
haarde  Handlinger  og  undertrykkede  en  Mængde  lumpne  Angivelser. 
Nogen  Tid  efter  fik  han  i  Overensstemmelse  med  sit  Ønske  Amt- 
mandsposten  i  Segeberg. 

Næppe  var  han  gaaet  fra  mig,  før  Anton  Moltke  kom  og  meddelte 
miig  efter  at  have  givet  nogle  Forklaringer,  at  Enkedronningen  vilde 
tale  med  mig.  Jeg  gik  da  til  hende  paa  den  Tid,  der  var  mig  opgivet. 
„Jeg  ved  ikke."  sagde  hun,  „ved  hvilken  Misforstaaelse  man  har  ar- 
resteret Dem.  Jeg  fik  det  først  at  vide  i  Gaar.  Jeg  havde  ordnet  det 
saaledes,  at  De  ikke  blev  det,  og  sidste  Fredag,  da  De  var  hos  mig, 
sagde  jeg  til  mig  selv :  Ham  i  det  mindste  skal  der  ikke  ske  noget. 
Gid  jeg  havde  kunnet  skaane  de  øvrige !  Men  Dronningen  havde 
glemt  alt,  hvad  hun  skyldte  sit  Køn,  sin  Fødsel  og  sin  Rang.  Og  dog 
vilde  min  Søn  og  jeg  have  holdt  os  tilbage,  hvis  disse  Forvildelser 
ikke  havde  gaaet  Statens  Velfærd  an.  Riget  var  i  Oprør  og  gik  sin 
Undergang  i  Møde.  Herren  har  holdt  mig  oppe ;  jeg  har  hverken 
følt  Skræk  eller  Uro." 

Derpaa  talte  hun  vidtløftigt  om,  hvad  hendes  Søn  havde  at  klage 
over,  om  den  Underdanighed,  Yndlingerne  havde  fordret  af  alle  hans 
Omgivelser,  om  deres  Uforskammethed  mod  ham,  den  dybe  Hem- 
melighedsfuldhed, han  havde  iagttaget  før  den  afgørende  Dag,  og 
det  Mod,  han  havde  vist  under  Udførelsen.  Dronningen  meddelte 
mig  den  Gang  en  af  de  Hensynsløsheder,  Hoffet  havde  vist  mod 
hendes  Søn.  —  Han  holdt  meget  af  at  ride,  og  denne  Legemsøvelse 
var  nødvendig  for  hans  Sundhed ;  men  naar  det  regnede,  sneede  eller 
frøs,  kunde  han  kun  tilfredsstille  denne  Tilbøjelighed  i  et  Ridehus. 
Det,  som  hørte  til  Slottet,  brugtes  tre  Dage  om  Ugen  til  Rideskole, 
og  de  tre  andre  Dage  var  det  forbeholdt  Kongefamilien.  Men  efter 
at  Dronning  Mathilde  og  Struensee  var  vendt  tilbage  til  København, 
optog  de  det  paa  disse  tre  Dage  og  formente  Kongens  Broder  Ad- 
gang. 

Da  jeg  forlod  Dronningen  gik  jeg  til  Overhofmestecen.  Jeg 
maatte  takke  ham  saa  vel  som  hans  Frue,  som  jeg  antog  havde  sin 
Del  i  hans  Mellemkomst,  og  for  hvem  jeg  fra  mit  første  Ophold 
havde  bevaret  megen  Hengivenhed  og  Agtelse.  Jeg  vil  meddele  en 
af  Grundene  dertil ;  den  er  ejendommelig  nok  til,  at  man  ikke  vil 
kunne  paastaa,  at  jeg  fortæller  den,  fordi  jeg  har  Lyst  til  at  tale  om 
mig  selv. 

Dagen  efter  at  jeg  i  Aaret  1767  vår  bleven  afskediget,  ledsagede 
jeg  Fru  Gabel,  som  jeg  omgikkes  meget,  til  hendes  Søster,  Fru 
Moltke.  Denne,  der  er  meget  oprigtig  gudfrygtig,  havde  hidtil  taget 
Anstød  af  vor  Omgang,  fordi  hun  ansaa  mig  for  en  Filosof,  og  man 
havde  gjort  hende  bange  for  den  Slags  Mennesker.  Det  havde  ikke 
nyttet,  at  hendes  Søster  frimodigt  forsikrede  hende,  at  man  ikke 
kunde  ødelægge  hendes  Grundsætninger  paa  dette  Omraade,  og  at 
jeg  for  Resten  ogsaa  havde  mine,  som  ikke  var  uden  Værd.  Men  nu 
kunde  Fru  Moltke  i  Kraft  af  sit  høje  Sind  og  sin  blide  Karakter  i  mig 
kun  se  en  Mand,  der  var  falden  i  Unaade,  og  denne  Egenskab  ud- 
slettede alt,  hvad  der  kunde  være  galt  ved  mig. 

„Hidtil  har  jeg  ikke  draget  Dem  til  mig,"  sagde  hun,  „fordi  De 
kunde  have  troet,  at  den  Modtagelse,  jeg  gav  Dem,  skyldtes  Deres 

Stilling  ved  Hoffer.  Men  nu,  da  De  hverken  har  Indflydelse  eller 
staar  i  Gunst,  beder  jeg  Dem  besøge  mig  hver  Dag,  indtil  De 
rejser.     De  vil   træffe   min  Søster  her." 

Det  var  ved  Hoffet,  paa  selve  Slottet,  at  man  talte  saaledes 
til  mig. 

Senere  hen,  da  hendes  Søster  var  død,  var  Fru  Moltke  kommen 
i  Besiddelse  af  mine  Breve  til  hende  og  havde  ikke  følt  sig  utilfreds 
hverken  med  mine  Grundsætninger  eller  mine  Følelser.  Men  under 
dette  Besøg,  jeg  nu  aflagde  hende  og  hendes  Mand,  der  begge 
troede,  at  det  gjaldt  at  frelse  en  al  Struensees  Tilhængere,  besvor  de 
mig  at  sige  dem,  om  jeg  da  ikke  var  Fangernes  medskyldige,  og  om 
jeg  var  vis  paa  intet  at  have  at  bebrejde  mig.  Dette  Spørgsmaal  gav 
mig  Anledning  til  at  give  nogle  nøjere,  fortrolige  Meddelelser  om, 
hvad  der  var  foregaaet  for  mine  Øjne  i  Hoffets  indre  Kreds,  og  om 
de  Vidnesbyrd,  der  overbeviste  mig  om,  at  den  saakaldte  Sammen- 
sværgelse kun  var  en  Indbildning.  Forøvrigt  beroligede  jeg  deres 
venskabelige  Ængstelse  for  mig,  idet  jeg  forsikrede  dem,  at  jeg  ikke 
havde  haft  at  gøre  med  nogen  som  helst  Statssag  under  Struensee, 
saa  at  man  ikke  havde  noget  Holdepunkt,  hvorved  man  kunde  ind- 
vikle mig  i  den  Anklage,  man  vilde  rette  mod  ham.  Jeg  vovede  og- 
saa  at  tilføje,  at,  nu  da  man  havde  vundet  Sejr  over  ham  og  styrtet 
ham,  et  Skridt,  jeg  ansaa  for  nødvendigt,  vilde  det  være  uheldigt, 
om  Lidenskaben  drev  Hævnen  alt  for  vidt. 

Moltke  svarede  mig,  at  der  ingen  Lidenskab  behøvedes  i  denne 
Sag,  det  var  tilstrækkeligt  at  lade  Retfærdigheden  handle.  Af  denne 
Ytring  af  den  fornuftigste  og  mest  maadeholdne  Mand  ved  Hoffet 
kunde  jeg  forstaa,  at  Sagen  var  afgjort,  og  at  den  ulykkelige  Minister 
aldrig  vilde  slippe  ud  af  denne  Retfærdigheds  Hænder. 

Af  alle  de  Samtaler,  jeg  havde  haft  den  Dag,  forstod  jeg,  at  det 
nye  Kabinet  meget  vel  havde  indset,  at  det  var  en  let  Sag  at  faa 
Kongen  fralistet  hvilke  som  helst  Ordrer  og  navnlig  at  tilskynde  ham 
til   strenge  eller  endog  barbariske  Forholdsregler. 

Medens  man  afventede  en  ny  Lov,  der  først  udstedtes  den  føl- 
gende Maaned,  af  det  Indhold,  at  Kongens  Beslutninger  kun  skulde 
have  Gyldighed,   for  saa  vidt  de  var  kontrasignerede  af  Statsraadet, 

var  man  kommen  overens  om  ikke  at  udfærdige  noget,  der  ikke  var 
tiltraadt  af  Kabinettet  i  dets  Helhed.  Grev  Osten,  der  ikke  vilde 
have  haft  let  ved  at  udvirke  min  Arrestation,  iværksatte  den  paa 
egen  Haand,  saaledes  som  man  har  set.  Han  talte  hverken  til  Dron- 
ningen eller  Prins  Frederik  derom;  heller  ikke  lod  han  det  gaa  gen- 
nem Schumacher,  eftersom  de  fuldt  ud  kendte  hinanden  :  Grev  Osten 
vidste  godt,  at  hans  forhenværende  Sekretær  vilde  have  Mistillid  til 
enhver  Ordre,  som  han  overbragte,  og  intet  vilde  udfærdige  paa 
hans  blotte  Ord.  Om  han  havde  talt  derom  til  Kongen,  ved  jeg  ikke. 
Paa  den  ene  Side  havde  Kongen  en  saadan  Tilbøjelighed  til  at  gøre 
Fortræd,  at  man  endog,  om  man  havde  villet,  ved  et  Kvarters  Sam- 
tale kunde  have  faaet  ham  til  at  lade  alle  dem  halshugge,  som  den 
Gang  trængte  sig  om  ham  og  indesluttede  ham ;  paa  den  anden  Side 
havde  han  stadig  sagt,  at  han  ingen  Grund  havde  til  Klage  over  mig; 
thi  man  havde  søgt  ved  underfundige  Spørgsmaal  at  lokke  noget,  der 
kunde  ligne  en  Anklage,  ud  af  ham  for  at  bringe  mig  i  Ulykke. 

Det  var  min  Agt  at  takke  Greverne  Osten  og  Rantzau,  der  for 
Tiden  var  enige  og  ved  deres  Sammenhold  endog  fik  Enkedronnin- 
gen til  at  anerkende  deres  Overlegenhed,  og  dersom  mit  Besøg  var 
bleven  modtaget,  vilde  jeg  have  fremført  min  Tak  i  fuldt  Alvor,  lige- 
som Kaptajn  Duval.  Undertiden  maa  man  jo  paa  Østerlændernes  Vis 
yde  skadelige  Væsener  Dyrkelse  og  takke  dem  for  det  onde,  de 
ikke  gør. 

Imidlertid  var  Grev  Osten  og  Rantzau  noget  urolige  over,  at  jeg 
havde  faaet  min  Frihed.  De  nærede  begge  Frygt  for,  at  jeg,  hvis 
jeg  atter  skaffede  mig  Adgang  til  Kongen,  skulde  bruge  den  Ind- 
flydelse, jeg  kunde  genvinde,  til  bedste  for  Fangerne.  Grev  Osten, 
der  havde  sin  egentlige  Styrke  i  at  drive  Spioneri  paa  Slottet  og 
knytte  Forbindelse  med  Pager  og  Tjenerskab,  blev  underrettet  om 
min  Audiens  hos  Enkedronningen,  og  blev  da  bange  for,  at  jeg 
skulde  bringe  den  tidligere  Plan  frem  om  at  gøre  Grev  Bernstorff 
eller  Prins  Carl  af  Hessen,  med  hvem  jeg  paa  ny  var  traadt  i  Brev- 
veksling, til  Medlemmer  af  Statsraadet.  Han  lod  derfor  den  29nde 
Januar  en  af  sine  Tjenere  melde  mig,  at  han  vilde  tale  med  mig. 
Da  hans   Karakter  var  uden  al  sand  Værdighed,   forstod   han   aldrig 

at  holde  det  rette  Maal  i  sin  Optræden.  Hidtil  havde  han  været 
mindre  værdig  overfor  mig,  end  hans  Rang  krævede;  denne  Gang 
viste  han  mig  Uforskammethed  ved  sin  Budsenden,  Ikke  des  mindre 
gik  jeg  til  ham  uden  at  gøre  Vanskeligheder.  Han  søgte  at  genfinde 
den  venskabelige  Tone;  han  rakte  mig  Haanden,  og  der  fandt  nu 
omtrent  følgende  Samtale  Sted : 

„De  maa  ikke  tage  Dem  den  Besked,  De  har  faaet  fra  Kongen, 
det  mindste  nær.  Det  Raad,  man  har  givet  Dem  om  at  rejse,  stam- 
mer ikke  fra  nogen  som  helst  Mistanke,  man  nærer  til  Dem." 

„Jeg  tror  virkelig  heller  ikke,  Hr.  Greve,  at  man  har  nogen 
Mistanke  til  mig;  havde  man  det,  vilde  man  ikke  lade  mig  beholde 
min  Frihed.  Jeg  tænker  at  benytte  den  Tilladelse,  Kongen  har  givet 
mig,  og  trække  mig  tilbage,  saa  snart  Fangernes  Papirer  er  bleven 
undersøgte." 

„Ja,  min  bedste,  jeg  vil  dog  sige  Dem,  i  Deres  Sted  vilde  jeg 
rejse  straks.    Sandt  at  sige,  jeg  raader  Dem  til  at  rejse." 

„Men  De  maa  dog  indrømme  mig,  Hr.  Greve,  at  hvis  jeg  rejste 
nu  med  det  samme,  vilde  det  se  ud,  som  om  jeg  flygtede  og  var 
bange  for  at  gøre  Rede  for  mig." 

„Jeg  forsikrer  Dem  endnu  en  Gang,  at  man  ingen  Mistanke  næ- 
rer, og  saa  snart  De  kommer  til  Hamburg,  vil  De  modtage  de  mest 
tilfredsstillende  Vidnesbyrd." 

„Men  hvad  er  da  Grunden?" 

„Man  er  bange  for,  at  De  skal  tale  Fangernes  Sag." 

„Ak,  Hr.  Greve,  hvad  kan  man  gøre  for  Mennesker,  der  er  over- 
givet til  deres  Dommere?  Desuden  flytter  jeg  endnu  i  Dag  ud  i 
Byen,  og  jeg  skal  leve  saa  stille,  at  ingen  vil  lægge  Mærke  til  mig." 

„Man  ved,  at  De  hver  Dag  har  været  sammen  med  disse  Men- 
nesker, og  at  Dronningen  bad  om  at  komme  til  at  tale  med  Dem  den 
Dag,  hun  blev  arresteret." 

„De  har  ogsaa  tit  været  sammen  med  dem,  Hr.  Greve,  og  Dron- 
ningen spurgte  ogsaa  efter  Deres  Excellence." 

Her  blev  Hans  Excellence  lidt  forvirret. 

„Det  er  noget  ganske  andet;  hun  talte  aldrig  til  mig  om  noget." 

„Heller  ikke  til  mig." 

,.Ja,   ja,   jeg  raader  Dem  altsaa  til  at  rejse." 

„Jeg  skal  rette  mig  derefter." 

Fra  Grev  Osten  gik  jeg  hen  og  forhørte  mig  hos  en  anden 
Minister  og  hos  Kabinetssekretæren  for  at  faa  at  vide,  om  der 
skulde  foreligge  nye  Ordrer  mig  vedrørende.  Der  forelaa  ingen, 
men  man  gjorde  mig  opmærksom  paa,  at  Grev  Ostens  Indflydelse 
var  saa  stor,  at  han  kunde  udvirke  dem,  hvis  han  ønskede  det,  men 
at  jeg  for  ikke  at  faa  Skin  af  at  være  flygtet  eller  landsforvist,  —  og 
det  var  det  eneste,  for  hvilket  jeg  bar  Frygt  til  Skue,  og  i  Virkelig- 
heden ogsaa  det  eneste,  jeg  frygtede  for  —  kun  behøvede  at  tage 
Afsked  med  alle  Mennesker  og  rejse  i  smaa  Dagsrejser  uden  at 
skynde  mig,  som  andre  havde  gjort.  Dette  Raad  var  meget  efter 
min  Smag;  det  borttog  den  Grund,  jeg  havde  haft  til  at  gøre  Mod- 
stand, og  det  stemmede  med  det  oprigtige  Ønske,  jeg  nærede,  om 
at  komme  bort  fra  et  Hof,  hvor  jeg  havde  døjet  saa  mange  Ubehage- 
ligheder, uagtet  jeg  aldrig  havde  villet  eller  higet  efter  andet  end 
det  almindelige  bedste.  Jeg  bestemte  mig  saa  meget  lettere  til  at 
følge  det  Raad,  man  gav  mig,  som  det  ingen  Forandring  gjorde  i  min 
første  Plan.  Naar  jeg  trak  mine  Visitter  og  Rejseforberedelser  lidt 
ud,  kunde  jeg  blive  der,  indtil  man  var  færdig  med  Undersøgelsen  af 
Papirerne,  og  efterlade  mig  et  uplettet  Rygte  i  Landet.  Da  jeg  kom 
tilbage  til  Slottet,  helt  optaget  af  denne  Tanke,  forefandt  jeg  et  Brev 
fra  Grev  Osten.  Det  giver  et  meget  godt  Billede  af  ham :  min  Mod- 
stand havde  gjort  Indtryk  paa  ham;  han  var  bange  for  at  have 
vovet  sig  for  langt  ud,  og  alligevel  stod  han  fast  paa  sit  Raad.  Brevet 
lød  saaledes: 

„Min  Herre. 
„Tillad,  at  jeg  endnu  føjer  denne  Betragtning  til,  hvad  jeg 
har  haft  den  Ære  at  sige  Dem,  at  Deres  Afrejse  i  dette  Øjeblik 
vilde  være  det  mest  „retfærdiggørende"  Vidnesbyrd  og  vilde 
skærme  Dem  mod  enhver  Mistanke,  da  det  jo  afgjort  kun  er  de 
uskyldige,  man  tillader  at  tage  bort,  og  man  aldeles  utvivlsomt 
vilde  hindre  Dem  i  at  rejse,  hvis  der  „lurede"  den  mindste  Mis- 
tanke mod  Dem.    Det  er  forøvrigt  kun  et   Venneraad.  jeg  giver 

Dem,  hvortil  jeg  ikke  har  anden  Bemyndigelse  end  den  levende 
og  oprigtige  Deltagelse,  jeg  nærer  for  Dem,  og  min  Hensigt  at 
vise  Dem  de  Følelser,  hvormed  jeg  er 

Deres  ærbødige  og  hengivne 
Grev   Osten. 
København,  den  29nde  Januar   1772." 

Jeg  lod  der  gaa  en  hel  Uge,  efter  at  jeg  havde  modtaget  denne 
venskabelige  Opfordring,  med  at  bringe  mine  Sager  i  Orden  og  med 
at  tage  Afsked.  Jeg  undlod  at  udbede  mig  Audiens  hos  Enkedron- 
ningen, fordi  jeg  kom  til  at  tænke  paa,  at  det  kunde  vække  Anstød 
hos  dem,  hun  var  nødt  til  at  tage  Hensyn  til ;  jeg  nøjedes  med  at 
bede  hende  anbefale  mig  til  sine  fyrstelige  Brødre  i  Braunschweig 
og  Haag,  hvor  jeg  vilde  rejse  igennem,  og  det  gjorde  hun  meget 
beredvilligt.  Jeg  troede  den  Gang  virkelig  for  Alvor,  at  man  i  Al- 
mindelighed vilde  tage  Parti  for  hende,  og  at  man  havde  Fordel  af 
at  synes  at  staa  under  hendes  Beskyttelse.  Hendes  Søn  modtog  mig 
og  talte  nogle  Øjeblikke  med  mig,  men  afholdt  sig  omhyggeligt  fra 
at  sige  noget,  der  kunde  udtrykke  Fornøjelse  over  at  have  set  mig, 
Beklagelse  over,  at  jeg  skulde  rejse,  eller  endog  blot  Deltagelse  for 
min  Skæbne  i  Fremtiden.  Og  dog  havde  han  optraadt,  som  om  han 
holdt  overmaade  meget  af  mig,  den  Gang  jeg  underviste  ham,  ja 
lang  Tid  derefter,  og  jeg  havde  paa  ingen  Maade  gjort  noget,  der 
kunde  krænke  ham.  Da  jeg  spurgte  ham,  om  jeg  kunde  faa  Lov  til 
at  tage  Afsked  med  Kongen,  svarede  han,  at  han  ikke  troede,  Hans 
Majestæt  havde  Tid  dertil ;  han  huskede  ikke,  at  jeg  bedre  end 
nogen  anden  vidste,  hvor  megen  Møje  det  voldte  at  faa  Dagen  til 
at  gaa  for  Hans  Majestæt. 

Paa  det  første  Skiftested  søgte  Postmesteren,  da  han  havde  hørt 
mit  Navn,  at  faa  en  Samtale  i  Gang  og  spurgte  mig,  om  det  var 
sandt,  at  Kongens  Haarskærer,  W...,  en  Dag  havde  bragt  ham  en 
Kop  forgiftet  Chokolade,  men  at  jeg  havde  opdaget  det  og  tvunget 
W...  til  at  drikke  den,  og  at  han  var  død  deraf.  Der  laa  ikke  det 
mindste  til  Grund  for  dette,  med  mindre  det  skulde  være,  at  denne 
W...  for  fire  Aar  siden  havde  villet  udøve  Bestillingen  som  Kobler, 

hvad  han  regnede  for  en  bedre  Bestilling  end  Haarskærerens,  at 
Kongen  udsatte  sig  for  at  miste  sin  Sundhed  efter  den  Maade,  han 
tog  det  paa,  og  at  jeg  havde  forstyrret  deres  Forehavender  en 
Smule. 

Jeg  gjorde  undervejs  Ophold  i  Slesvig  for  at  gøre  Prinsen  af 
Hessen  og  Enkeprinsessen  af  Culmbach  min  Opvartning.  Dér  fore- 
fandt jeg  en  Indbydelse  fra  Grev  Reventlou,  Kongens  tidligere  Hov- 
mester, til  at  besøge  ham  paa  hans  Gods  Emkendorf,  „hvis  jeg  da 
ikke  skyede  Folk,  der  var  falden  i  Unaade" .  Det  lod  til,  at  han 
havde  tilgivet  mig  alt,  hvad  der  havde  givet  mig  Grund  til  at  be- 
klage mig  over  ham.  Jeg  tog  da  ud,  hvor  han  boede,  og  næste  Dags 
Aften  førte  Tilfældet  Grev  Holck  derhen,  saa  vi  nu  var  tre,  som  var 
falden  i  Unaade.  Reventlou  gav  sig  til  at  fortælle,  hvorledes  Stru- 
ensee  var  bleven  indført  ved  Hoffet,  og  hvad  Del  Grev  Holck  selv 
havde  haft  i  hans  Forfremmelse ;  men  den  forhenværende  Yndling 
kunde  daarligt  finde  sig  i  at  høre  om  dette  og  bad  sig  til  sidst  for- 
skaanet  derfor.  „Han  holdt  ikke  af,"  sagde  han  med  et  udtryksfuldt 
Blik  paa  mig,  „at  man  mindede  ham  om  dette  Afsnit  af  hans  Liv." 
Da  jeg  næste  Morgen  tidlig  var  i  Færd  med  at  tage  bort,  var  Grev 
Holck  allerede  staaet  op  og  kom  mig  imøde  i  Forhallen  og  førte  mig 
ind  paa  sin  Hustrus  Værelse,  hvor  han  overøste  mig  med  Kærtegn 
og  udbad  sig  mit  Venskab,  idet  han  tilføjede,  at  han  inderlig  ønskede 
at  have  fortjent  det.  Jeg  blev  rørt  over  ham,  og  dette  var  et  af  de 
skønneste  Øjeblikke  i  mit  Liv.  Jeg  havde  for  længe  siden  tilgivet 
ham.  Efter  hvad  man  har  sagt  mig,  gik  han  ofte  i  Rette  med  sig 
selv,  fordi  han  havde  bragt  mig  i  Unaade  i  1767;  men  i  Virkeligheden 
havde  han  udfriet  mig  fra  et  sandt  Helvede. 

De  forskellige  Besøg,  som  opholdt  mig  undervejs,  gjorde  Rejsen 
mellem  København  og  Hamburg  dobbelt  saa  langt  som  ellers,  hvad 
der  passede  godt  med  mit  Forsæt  om  at  undgaa  Skinnet  af  at  flygte. 
Disse  Forsinkelser  berøvede  mig  imidlertid  delvis  og  var  nær  ved 
ganske  at  berøve  mig  en  stor  Glæde,  der  ventede  mig  i  Hamburg, 
nemlig  at  tale  med  Grev  Bernstorff.  Jeg  havde  en  lang  Samtale  med 
ham,  men  det  blev  ogsaa  den  sidste,  thi  han  døde  Dagen  efter.  Han 
,  kunde  ikke  have  endt  sine  Dage  paa  et  uheldigere  Tidspunkt  for  den 

danske  Regerings  Ære.  Osten  og  Rantzau  var  paa  ny  bleven  uens ; 
deres  Tvedragt  havde  vist.  at  man  blev  nødt  til  at  lade  i  det  mindste 
den  ene  af  dem  fratræde  sin  Stilling,  og  man  belavede  sig  paa  at 
kalde  Grev  Bernstorff  tilbage.  Hans  blide  Sind  og  det  Greb,  han 
havde  paa  at  bringe  godt  Forhold  mellem  Folk  af  forskellig  Karakter 
og  bilægge  Tvistigheder,  vilde  have  forebygget  de  Fejl,  Regeringen 
senere  gjorde  sig  skyldig  i,  og  med  den  Omhu,  han  altid  havde  haft 
for  deres  gode  Navn,  hvem  han  tjente,  vilde  han  have  udvirket,  at 
man  ikke  var  gaaet  saa  strengt  til  Værks,  og  vilde  have  stillet  den 
Strenghed,  man  var  nødt  til  at  vise,  i  et  gunstigt  Lys  overfor  Udlan- 
det; desuden  vilde  han  ved  en  Kundgørelse  have  vundet  den  offent- 
lige Mening  for  Magthaverne.  Nu  gjorde  man  lige  det  modsatte. 
Regeringen  lod  det  være  Avisskrivernes  Sag  at  oplyse  Europa;  disse 
tog  Parti  for  dem,  man  ansaa  for  de  forfulgte ;  Enkedronningen  blev 
uretfærdigt  sværtet  over  hele  Verden,  og  Indtrykket  fra  dette  første 
Øjeblik  vil  maaske  aldrig  blive  fuldkommen  udslettet.  Jeg  dvælede 
nogle  Uger  i  Hamburg  for  at  have  saa  meget  bedre  Lejlighed  til  at 
erfare,  hvad  der  foregik  i  København,  og  være  saa  meget  længere 
borte  fra  de  paatrængende  Udfrittere,  som  jeg  ventede  at  træffe  paa 
andetsteds.  Jeg  stod  i  Brevveksling  med  paalidelige  Folk,  og  jeg 
havde  Lejlighed  dels  paa  Rejsen  dels  under  dette  Ophold  til  at 
træffe  adskillige  Mennesker,  af  hvem  jeg  fik  Underretning  om  en 
Del  af  Begivenhederne ;  men  de  Kilder,  som  er  kommen  mig  mest 
til  Nytte  ved  det,  jeg  endnu  har  at  fortælle,  er  Kronadvokaternes 
Indlæg  mod  Dronningen  og  Forsvarsindlægene  for  Struensee  og 
Brandt,  hvoraf  jeg  fik  Afskrifter,  et  Forsvarsskrift  for  Struensee,  for- 
fattet af  ham  selv  og  udgivet  paa  Tysk  tilligemed  Talerne  for  og 
imod  ham,  hvilket  jeg  allerede  sad  inde  med  i  Haandskrift ;  en  Del 
af  hans  Forhør,  ligeledes  haandskreven ;  Beretningen  om  de  to 
ulykkelige  Yndlingers  Omvendelse  og  Død,  deres  Dom  og  flere 
andre  Aktstykker. 

I  sit  Forsvarsskrift  har  Struensee  i  en  tilfældig  Forbindelse  givet 
mig  det  eneste  Vidnesbyrd,  jeg  kunde  vente  af  ham.  Idet  han  taler 
om,  hvor  liden  Støtte  han  havde  ved  Hoffet,  siger  han :  „Jeg  stod 
ikke  i  nogen  som  helst  Forbindelse  med  Etatsraad   Reverdil,  og  han 

vilde  visselig  ikke  have  tilladt  sig  at  understøtte  mig  ved  utilladelige 
Midler." 

Under  mit  Ophold  i  Hamburg  blev  jeg  anmodet  om  at  besøge  den 
ulykkelige  Grev  Brandts  ældre  Broder,  og  jeg  gik  ind  derpaa  uden 
andet  Ubehag  end  det,  man  føler  ved  at  se  ulykkelige,  hvis  Skæbne 
man  ikke  paa  nogen  Maade  er  i  Stand  til  at  mildne.  Hr.  von  Brandt 
boede  sammen  med  sin  Moder,  Fru  von  Soelenthal,  i  Barmstedt,  Ho- 
vedstaden i  Grevskabet  Rantzau,  som  han  er  Administrator  for.  Det 
er  Mennesker  af  sædelig  Vandel  og  retskaffen  Karakter,  og  de  stod 
meget  daarligt  til  Greven,  før  han  blev  fængslet.  Hans  gale  Streger, 
hans  Ødselhed,  den  Ugudelighed,  han  stillede  aabent  til  Skue,  og 
hans  Forbindelse  med  en  forhadt  Minister  havde  næsten  bragt  dem 
til  at  fornægte  ham ;  men  hans  Fald  kaldte  paa  ny  deres  Kærlighed 
til  Live.  De  vidste  Besked  om  forskellige  Omstændigheder,  som  jeg 
ikke  kendte.  Jeg  var  saa  heldig  at  kunne  berolige  dem  i  en  Hen- 
seende, idet  de,  ligesom  Folk  i  Almindelighed,  troede,  at  der  havde 
været  en  Sammensværgelse  mod  Kongen  og  Kongefamilien.  Men 
de  kendte  ikke  det  Optrin,  som  man  senere  lagde  til  Grund  for  et 
Søgsmaal,  og  det  mente  jeg  at  burde  underrette  Hr.  von  Brandt  om, 
idet  jeg  tillod  ham  at  fortælle  sin  Moder  saa  meget  om  det,  som 
han  vilde,  for  at  de  kunde  foretage  de  Skridt,  de  ansaa  for  de  hen- 
sigtsmæssigste for  at  frelse  Greven.  Muligvis  genvakte  jeg  den 
Gang  et  Haab  hos  dem,  som  jeg  selv  nærede.  Jeg  tænkte  mig,  at 
man  vilde  finde  det  nødvendigt  at  holde  Almenheden  i  Uvidenhed  om 
et  Optrin,  der  i  alt  for  høj  Grad  røbede  Kongens  Vanvid,  saa  at  den 
skyldiges  Liv  vilde  blive  frelst,  fordi  man  ikke  turde  offentliggøre 
Grundene  til  hans  Domfældelse.  Hidtil  havde  Brandts  Paarørende 
træt  ham  fortabt,  og  deres  Bekymring  gjaldt  kun  hans  sjælelige  Til- 
stand og  hans  evige  Velfærd. 

Jeg  rejste  fra  Hamburg  sammen  med  et  Menneske,  der  var 
ejendommeligt  nok  til  at  være  Omtale  værd.  Han  kaldtes  Oberst 
Frederik ;  han  var  Søn  af  den  navnkundige  Theodor,  Baron  af  Neu- 
hoff.  Konge  af  Corsica.  Han  var  for  Tiden  i  Arbejde  med  at  hverve 
Rekrutter  for  det  engelske  ostindiske  Kompagni ;  tidligere  havde  han 
været  brugt  i  Hverv,  som  i  det  ministerielle  Sprog  kaldes  „hemme- 

lige  Ærinder".  Jeg  tror,  han  har  tjent  nogle  Penge  paa  mig;  det  var 
nemlig  den  engelske  Gesandt  i  Nedersachsen,  Woodford,  som  magede 
det  saa,  at  jeg  kom  til  at  rejse  sammen  med  ham,  for  at  han  skulde 
iagttage,  hvad  jeg  foretog  mig  i  Braunschweig.  Jeg  havde  ingen 
Grund  til  at  skjule  noget  for  ham  af,  hvad  jeg  ønskede  at  udtale  mig 
om  ved  dette  Hof,  og  da  Arveprinsens  Fortrolige,  Feronce,  søgte  mig 
for  at  udspørge  mig,  modtog  jeg  ham  i  Overværelse  af  den  gode 
Oberst,  Prins,  Hververofficer  og  Spion.  Under  denne  Samtale  talte 
Frederik  meget  snildt  den  unge  Dronnings  Sag;  han  gav  Rollen 
som  engelsk  Patriot,  men  ledsagede  Talen  af  Fagter,  der  røbede 
hans  ultramontane  Opdragelse,  saa  man  skulde  troet,  det  var  en 
Kapucinermunk,  som  holdt  Tale  til  Parlamentet.  Da  han  spurgte  til 
Arveprinsessen,  meddelte  Feronce  os,  at  hun  siden  den  opsigtvæk- 
kende Historie  med  hendes  Søster  havde  lukket  sig  inde  og  ikke 
saa'  nogen.  Hvorledes  skulde  hun  ogsaa  have  kunnet  vise  sig  for 
Broderen  til  Dronning  Juliane,  der  havde  ladet  hendes  Søster  sætte 
i  Fængsel  ?  Det  maatte  have  givet  Anledning  til  Splid  ved  Hoffet ; 
thi  Prinsessen  vilde  helst  have  set,  at  Dronning  Mathilde,  som  hun 
ikke  kunde  tro  var  uskyldig,  i  det  mindste  ikke  blev  overbevist, 
medens  det  øvrige  Hof  tværtimod  ønskede,  at  den  opsigtvækkende 
Begivenhed,  som  Dronning  Juliane  havde  foranlediget,  blev  retfær- 
diggjort ved  klare  Beviser,  ikke  alene  for  Ægteskabsbrud,  men  og- 
saa for  den  Statsforbrydelse,  som  man  havde  fortalt  om.  Hun  havde 
for  kort  Tid  siden  skrevet,  at  den  var  godtgjort;  hvad  hun  forstod 
derved,  skal  jeg  senere  fortælle.  Jeg  saa"  Hertugen  under  fire  Øjne 
og  spiste  til  Middag  hos  ham ;  men  da  han  var  bleven  underrettet 
om,  at  jeg  nødig  vilde  plages  med  Spørgsmaal,  gjorde  han  mig  ikke 
et  eneste  om  en  Begivenhed,  der  var  det  almindeligste  Emne  for 
Samtale. 

Da  min  Rejsefælle  havde  faaet  at  vide,  at  han  ikke  vilde  faa  den 
engelske  Prinsesse  at  se.  foregav  han,  at  han  ikke  havde  sine  Stads- 
klæder  med,  og  undslog  sig  for  at  gøre  sin  Opvartning  ved  Hoffet. 
Dette  var  en  ny  Fortjeneste,  han  indlagde  sig,  og  et  Vidnesbyrd  om 
hans  Tjenstivrighed,  som  han  ikke  forsømte  at  gøre  gældende  ved 
given  Lejlighed. 

Da  vi  kom  til  Haag,  fik  han  meget  travlt  med  at  komme  mig  i  For- 
købet hos  den  engelske  Gesandt,  som  jeg  havde  Anbefaling  til.  Dér 
fortalte  han  meget  omhyggeligt  i  alle  Enkeltheder  om  mit  Ophold  i 
Braunschweig,  min  Audiens  hos  Hertugen  og  Arveprinsen,  den  An- 
befaling, jeg  havde  til  Hertug  Ludvig,  og  det  Besøg,  jeg  straks  den 
første  Dag  gjorde  ham,  hvorfor  jeg  ogsaa  blev  meget  slet  modtaget 
af  Sir  Joseph  Yorke.  Han  talte  til  mig  med  en  Fortrydelse,  han  ikke 
kunde  skjule,  om,  hvorledes  den  ene  Gren  af  Huset  Braunschweig 
forfulgte  den  anden.  Han  nægtede  at  kende  noget  som  helst  til,  at 
der  nylig  var  rejst  en  Kurér  fra  hans  Hof  gennem  Byen ;  men  det  var 
just  den  Kurér,  som  overbragte  Efterretningen  om,  at  Dronningen 
havde  tilstaaet,  hvilket  blev  Aarsag  til,  at  Londonhoffet  holdt  op 
at  true. 

Sir  Joseph  gav  meget  ondt  af  sig  over,  at  man  havde  gjort  saa 
opsigtvækkende  Væsen  af  Sagen,  naar  man  dog  til  sidst  lod  det 
blive  ved  en  Anklage  for  en  Elskovshandel.  Han  havde  ventet  at 
faa  friskere  Efterretninger  og  interessantere  Oplysnmger  fra  mig. 
Under  en  anden  Rejse  to  Aar  efter  var  jeg  ogsaa  hos  ham,  og  da 
modtog  han  mig  meget  godt  og  sagde,  at  han  havde  faaet  andre  Tan- 
ker om  mig  end  dem,  man  havde  bibragt  ham. 

Jeg  havde  haabet,  at  Struensee  og  Dronning  Mathilde  vilde 
være  glemte  i  Holland,  naar  jeg  kom  dertil ;  men  jeg  fandt  tvært- 
imod, at  deres  Fald  var  et  meget  brændende  Stridsemne  mellem 
Landets  Stormænd.  Grev  Roon  (Bentinck)  arbejdede  i  Spidsen  for 
Hertug  Ludvig  af  Braunschweigs  Fjender  og  i  Forbund  med  den 
engelske  Gesandt  paa  at  lægge  Dronning  Julianes  Færd  for  Had, 
for  at  noget  deraf  kunde  falde  tilbage  paa  hendes  Broder.  De  havde 
gerne  set,  at  jeg  havde  bekræftet  de  Rygter,  som  deres  Avisskrivere 
udbredte,  og  for  denne  Pris  kunde  jeg  være  kommen  til  at  gøre  en 
saare  behagelig  Rejse.  Jeg  foretrak  at  tie  og  holde  mig  endnu  stær- 
kere tilbage,  og  imidlertid  indløb  Efterretningen  om  Fangernes  Dom- 
fældelse og  friede  mig  endelig  fra  alle  Spørgere. 

Siden  man  endnu  tvistedes  i  Holland  om  de  to  danske  Dron- 
ninger, havde  jeg  Grund  til  at  frygte  for  at  komme  endnu  meget 
mere  for  tidligt  til  England.    Lykkeligvis  var  imidlertid  disse  Emner 

for  almindelig  Nysgerrighed  vegen  for  andre  Ting,  der  optog  Op- 
mærksomheden, og  de,  jeg  nu  maatte  give  Svar,  saaledes  som  jeg 
ogsaa  senere  undertiden  har  maattet,  var  blot  enkelte,  der  havde  et 
alvorligt  Ønske  om  at  lære  Sandheden  at  kende,  foruden  en  Række 
paatrængende,  der  tænkte  at  gøre  sig  mig  forbunden  ved  den  Op- 
mærksomhed at  spørge  om,  hvad  jeg  vel  kunde  have  oplevet,  og 
endnu  oftere  Mennesker  af  den  Slags,  der  har  uforgribelige  Meninger, 
og  som  nu  efter  at  have  gjort  hele  Sagen  op  regnede  alt,  hvad  jeg 
kunde  sige  dem,  for  Udslag  af  Øjentjeneri,  politiske  Hensyn  eller 
Partiskhed. 

Paa  min  Side  kunde  jeg  skaffe  mig  Kundskab  om,  hvad  Indtryk 
det  havde  gjort  i  England,  da  man  fik  Efterretning  om  den  ilde  Med- 
fart, en  engelsk  Prinsesse  havde  døjet*).  Hendes  Moder,  Prinsessen 
af  Wales,  var  meget  syg  paa  det  Tidspunkt,  da  hun  fik  at  vide.  hvad 
der  var  sket.  Hun  var  allerede  opfyldt  af  Sorg  over  sin  Datters 
Uforsigtighed  og  ventede,  at  det  vilde  komme  til  et  Udbrud,  og 
Efterretningen,  hun  nu  fik  derom,  gav  hende  det  sidste  Stød,  saa  at 
hun  fra  dette  Øjeblik  ikke  talte  mere. 

Grev  Osten  var  snild  nok  til  at  faa  Kongen  af  England  med  til, 
at  denne  Sag  ikke  var  af  dem,  der  skulde  behandles  af  Ministrene 
Stat  og  Stat  imellem,  men  at  denne  var  personlig,  og  at  hans  Broder, 
Kongen  af  Danmark,  skulde  skrive  egenhændig  til  ham,  og  at  Hans 
storbritanniske  Majestæt  skulde  svare  paa  samme  Maade.  Nogle 
Breve  gik  fra  den  ene  Konge  til  den  anden  ad  hemmelige,  omstænde- 
lige Veje,  andre  overraktes  af  Gesandterne  paa  begge  Sider.  Murray 
Keith  forlangte  at  overrække  Kongen  af  Danmark  et  af  sine  Breve 
personligt,  og  han  fik  da  Lejlighed  til  selv  at  skønne  over  Christian 
VII's  fuldkomne  Umulighed  og  meddele,  at  denne  Brevveksling 
mellem  Kongerne  indbyrdes  var  rent  Spilfægteri.  Der  kom  dog  det 
ud  deraf,  at  den  Beskæmmelse,  der  var  tilføjet  Dronning  Mathilde, 
ikke  behandledes  som  en  Statssag.  Der  var  ganske  vist  bleven  givet 
Ordrer  om   Udrustning  af  en    Eskadre   for  at  true    Danmark,   men 


*=)    Efterretningen  staar  allerede  i  de  engelske  Aviser  for  21.  Januar,  da 
den  paa  tre  Dage  var  kommen  til  Hull  ad  Søvejen. 

Brevvekslingen  trak  saa  længe  ud,  at  det  blev  overflødigt,  og  alt  blev 
afgjort,  førend  Eskadren  kunde  lette  Anker.  Paa  begge  Sider  regnede 
man  sig  for  Sejrherre  paa  Grund  af  den  Maade,  hvorpaa  Dronningens 
Sag  blev  ordnet.  De  danske  Ministre  sagde  (hvad  der  var  rigtigt 
nok),  at  Skilsmissen  var  alt,  hvad  de  havde  ønsket,  og  at  England 
ved  sin  fjendtlige  Holdning  kun  havde  faaet  saa  meget  ud  af  dem, 
som  de  ønskede  at  anmodes  om  uden  selv  at  ville  tilbyde  det.  Eng- 
lænderne var  paa  deres  Side  tilfredse  over,  at  de  ved  deres  kraftige 
Forholdsregler  og  bestemte  Erklæringer  havde  revet  deres  Prinsesse 
ud  af  Hænderne  paa  et  Hof,  der  vilde  fratage  hende  de  kongelige 
Udmærkelser  og  lade  hende  tilbringe  Resten  af  sine  Dage  i  et  sørge- 
ligt Fængsel.  Murray  Keith,  der  var  af  en  jakobitisk  Familie  og 
hidtil  kun  havde  haft  Kommandoen  over  en  Bataillon  Bjergskotter, 
fik  til  Belønning  et  Linieregiment  og  Bathordenen,  og  da  han  saa- 
ledes  var  bleven  Sir  Robert,  forflyttedes  han  til  Gesandtskabsposten 
i  Wien,  because  he  had  shown  a  true  english  spirit  (fordi  han  havde 
lagt  et  ægte  engelsk  Sindelag  for  Dagen).  Det  er  en  meget  elskvær- 
dig Mand ;  men  man  vil  ikke  indrømme  ham,  at  han  ved  denne  Lej- 
lighed altid  har  været  saa  koldblodig,  som  en  Underhandler  bør,  eller 
at  han  har  gjort  alt,  hvad  man  kunde  vente  sig  af  ham,  for  Dron- 
ningen. Man  mener  maaske,  at  han  burde  have  forsvaret  hende  ved 
at  staa  fast  paa  hendes  Uskyldighed ;  men  hvorledes  skulde  han 
have  kunnet  det,  han,  hvem  det  havde  været  overdraget  at  faa  hende 
bort  fra  Struemsee,  og  som  tilligemed  hele  det  danske  Folk  havde 
været  Vidne  til  dette  Elskovsforhold,  der  bares  aabent  til  Skue? 

Den  Hemmelighedsfuldhed,  hvormed  Hofferne  i  London  og  Kø- 
benhavn tog  denne  Sag,  lod  fri  Bane  for  Rygter  ude  blandt  Folk  og 
for  de  tøjlesløse  Udslag  af  den  engelske  Frihed.  Jeg  saa'  i  London 
et  Flyveskrift,  der  gav  en  indgaaende  Skildring  af  den  hele  Historie, 
uden  at  der  var  et  sandt  Ord  deri.  Som  Forfatter  til  dette  frække 
Skrift  opgaves  en  Rothe,  forhenværende  Kabinetssekretær  hos  Kon- 
gen af  Danmark ;  der  havde  imidlertid  aldrig  været  nogen  Kabinets- 
sekretær af  dette  Navn.  Om  ogsaa  nogle  Aviser  nægtede  Rigtigheden 
«f  de  Krøniker,  der  udspredtes  med  en  saadan  Frækhed,  svarede  de 
Bladskriblere,  der  optog  dem,  at  en  Benægtelse  ikke  var  det  samme 

som  et  Bevis;  men  hvorledes  skulde  man  vel  gendrive  skamløse 
Skribenter,  der  dynger  Løgn  paa  Løgn  og  taler  om  Ting,  som  baade 
de  selv  og  deres  Læsere  aldeles  intet  kender  til? 

Alle  disse  Beretninger.  Flyveskrifter  og  Avisartikler  ophidsede 
Stemningen.  Den  danske  Gesandt,  Baron  Diede,  blev  i  et  anonymt 
Brev  truet  med,  at  han  personlig  skulde  staa  til  Regnskab  for,  hvor- 
ledes det  gik  Dronningen.  I  det  første  Øjeblik  blev  det  britiske  Mi- 
nisterium haanet  for  sin  Taalmodighed,  idet  man  foreholdt  det,  at 
Kongens  Søster  stod  i  Barneforhold  til  Riget,  og  at  den  Uret,  hun 
led,  var  en  Fornærmelse  mod  Kronen.  Men  da  Eskadren  begyndte 
at  samle  sig  ved  Downs,  slog  Kritikerne  helt  om  og  hævdede,  at  den 
engelske  Prinsesse  ved  at  ægte  en  fremmed  Konge  havde  underka- 
stet sig  hans  Lands  Love  og  Domstole,  og  at  det  da  var  overflødigt  at 
sætte  Statens  Kræfter  ind  paa  at  unddrage  hende  fra  hendes  lovmæs- 
sige Domstole.  Hvis  det  var  Meningen  at  fordre  hende  udleveret,  be- 
høvede rnan  ikke  at  fere  hende  tilbage  til  hendes  Land,  hvor  der  alle- 
rede var  beskæmmede  Kvinder  nok ;  i  saa  Henseende  beraabte  man 
sig  paa  Lord  Sandwich,  der  var  meget  forfaren  i  den  Slags  Sager. 

Da  imidlertid  Eskadren  blot  laa  sejlklar  fem  Dage  igennem,  ka- 
stede Skraalerne  sig  over,  at  man  viste  et  saadant  Vægelsind  i  sine 
Forholdsregler,  hvad  der,  som  de  sagde,  røbede,  hvor  holdningsløse 
Kongens  Raadgivere  var.  Landet  havde  allerede  vist  sig  slapt 
overfor  Spanien  'i  Sagen  om  Falklandsøerne);  nu  gav  det  efter  for 
det  endnu  svagere  Danmark,  saa  at  der  snart  ikke  vilde  være  nogen 
nok  saa  lille  Stat,  som  ikke  satte  Havenes  Dronning  Stolen  for  Døren. 
Hvad  kunde  der  vel  være  indtruffet,  siden  man  tog  modstridende 
Forholdsregler  indenfor  et  Tidsrum  af  fem  Dage?  Drejede  det  sig 
om  Depecher?  Var  Afstanden  da  ikke  længere,  end  at  man  kunde 
faa  nye  Depecher  i  Løbet  af  fem  Dage?  Hvad  skulde  man  tro  om  et 
saa  vægelsindet  Ministerium?  North,  til  hvem  disse  Bebrejdelser 
henvendtes  i  Parlamentet,  svarede  paa  den  frimodige  Maade,  der  er 
ham  egen,  at  der  var  gode  Grunde  til  at  lade  en  Eskadre  stikke  i 
Søen,  men  med  mindre  Huset  udtrykkelig  befalede  det,  vilde  han 
ikke  afsløre  en  saa  kilden  Sag ;  Tiden  vilde  til  sidst  aabenbare  alt  og 
retfærdiggøre  Ministeriet  tilstrækkeligt.    Man  trængte  da  ikke  videre 

ind  paa  ham.  Men  de  politiske  Skribenter  var  ikke  saa  tilbageinol- 
dende ;  de  lod  lave  et  Kobberstik,  der  gav  en  plump  Fremstilling  af 
de  to  Grevers  Henrettelse,  og  derunder  skrev  de :  „Yndlingers 
Skæbne''*).  Var  det  da  deres  Hensigt  at  give  et  enestaaende  og  lidet 
efterlignelsesværdigt  Eksempel  Anvendelse  paa  deres  eget  Land? 
Men  det  er  paa  Tide  at  vende  tilbage  til  vort  Hovedemne. 


XIII. 

FORHØRET  OVER  STRUENSEE.  —  DRONNINGENS  PROCES 

OG   DOMFÆLDELSE.  —   ANKLAGEN   MOD   GREVERNE 

STRUENSEE  OG  BRANDT  OG  DERES  DOMFÆLDELSE. 

Lad  os  gennemgaa  det  skete  i  Hovedtræk.  Fem.  seks  Men- 
nesker tager  sig  paa  at  lade  Kongens  Slot  omringe;  efter  deres  Or- 
drer besætter  Tropperne  alle  Adgange  udefra  og  alle  Gennemgange 
inde ;  de  kaster  Eneministeren  og  Hofforlystelsernes  Leder  i  Fæng- 
sel ;  derefter  gaar  de  til  Kongen  og  fortæller  ham,  at  hans  nærmeste 
har  lagt  Raad  op  mod  ham,  og  forelægger  ham  en  Liste  over  Ophavs- 
mændene til  en  foregiven  Sammensværgelse,  en  Bagvadskelse,  som 
er  bleven  opfundet  af  nogle  af  Anklagerne  selv  og  taget  op  med  alt 
for  stor  Lettroenhed  af  de  andre.  Før  han  er  bleven  rigtig  vaagen, 
giver  Kongen  skriftlig  Ordre  til  Iværksættelsen  af,  hvad  der  allerede 
er  fuldbragt,  og  træffer  Afgørelse  om,  hvad  der  allerede  er  besluttet. 
Han  bliver  Hoved  for  en  Sammensværgelse,  som  hans  Afsind  maaske 
havde  gjort  nødvendig,  og  som  han  havde  maattet  straffe,  hvis  han 
havde  været  ved  sin  Forstand.  Just  denne  sammensvorne  Kreds,  der 
væsentlig  retfærdiggjorde  sin  Optræden  ved,  at  man  havde  holdt 
Kongen  afspærret,  førend  den  befriede  ham,  den  afspærrer  ham  nu, 
saaledes  at  det  vedgaas  og  bliver  en  offentlig  Sag.  T)enne  Kreds 
paastaar,  at  Struensee  har  gjort  Indgreb  i  Kongens  Enevoldsmyn- 
dighed,  og  saa  tillægger  den  et  af  den  selv  skabt  Raad  en  Myndig- 
hed, som  staar  i  aabenbar  Modstrid  med  den  anførte  Artikel  af  Kon- 

geloven.  Det  er  da  tydeligt  nok,  at  man  maatte  sætte  Fangerne  ud 
af  Stand  til  nogensinde  at  gøre  disse  Betragtninger  gældende. 

Efter  at  Undersøgelseskommissionen  i  en  Maanedstid  havde  gen- 
nemgaaet  de  Personers  Papirer,  som  den  skulde  dømme,  saa"  den 
sig  i  Stand  til  at  forhøre  dem  paa  en  virkningsfuld  Maade,  der  sva- 
rede til  det  Øjemed,  hvori  den  var  nedsat.  Den  flyttede  til  Kom- 
mandantboligen i  Kastellet.  Derhen  blev  Struensee  ført  i  Karet-, 
for  Resten  var  Broerne  trukne  op,  og  det  er  ikke  sandt,  at  han  blev 
udsat  for  Pøbelens  Nysgerrighed  og  Forhaanelser.  I  de  fem  Uger. 
han  havde  siddet  fangen,  var  han  ikke  bleven  raget;  paa  dette  nær 
saa'  han  meget  net  ud.  Man  tog  Lænkerne  af  ham  for  at  fremstille 
ham  for  hans  Dommere  og  lod  ham  sætte  sig  ned.  Skønt  han  i  det 
hele  var  meget  behersket,  grebes  han  dog  af  en  Skælven,  naar  man 
tog  Lænkerne  af  ham,  og  ligeledes  naar  man  gav  ham  dem  paa  igen 
ved  Slutningen  af  hvert  Møde. 

Forhøret  begyndte  den  20nde  Februar  Klokken  ti  om  Formid- 
dagen og  varede  til  Klokken  to ;  det  genoptoges  Klokken  halv  fem 
og  fortsattes  til  Klokken  syv.  Hverken  denne  Dag  eller  den  næste 
Formiddag  kunde  man  faa  nogen  Tilstaaelse  fra  Struensee.  Alle  de 
Ordrer,  han  havde  givet  i  den  sidste  Tid,  han  stod  for  Styret,  for- 
klarede han  som  Forsigtighedsforanstaltninger  mod  en  Folkeopstand, 
og  han  nægtede  endog  at  have  givet  nogen  særlig  Ordre ;  han  havde 
blot  paalagt  General  Gude  at  vaage  virksomt  over  den  almindelige 
Sikkerhed.  Hans  Dommere  havde  et  overmaade  stærkt  Vidnesbyrd 
om  hans  Uskyldighed  i  saa  Henseende,  nemlig  at  alle  de  andre 
Fanger,  da  de  arresteredes,  troede,  at  det  skete  efter  hans  Ordre. 
Hvis  de  virkelig  havde  indladt  sig  i  en  Sammensværgelse  med  ham, 
maatte  denne  Tanke  da  være  den  sidste,  der  kunde  falde  dem  ind. 

Med  Hensyn  til  Anklagen  for  Kærlighedsforstaaelse  fastholdt 
den  tiltalte,  trods  de  Kendsgerninger  og  Udsagn,  man  forelagde 
ham,  i  disse  tre  Møder  stadig  sin  Benægtelse  med  en  Ro,  der  for- 
bavsede hans  Dommere,  og  da  en  af  dem,  Konferensraad  Braem, 
fo'r  op  imod  ham,  formanede  Struensee  ham  til  at  tage  Eksempel 
af  den  Ro,  han  selv  viste,  hvem  dog  Tingen,  tilføjede  han,  vedkom 
mere  end  nogen  anden.    Man  vil  vide,  at  denne  Braem  truede  ham 

med  en  vis  Indretning,  der,  som  han  sagde,  ventede  ham  i  Værelset 
ved  Siden  af,  og  ved  hvis  Hjælp  man  tvang  Sandheden  frem  fra 
halsstarrige  skyldige ;  men  Struensee  svarede,  at  man  ingen  Vej 
vilde  komme  med  ham  ved  Pinsler,  da  han  intet  havde  at  tilstaa  og 
intet  at  bebrejde  sig.  Hvis  han  er  bleven  truet  med  Tortur,  hvad  der 
er  meget  tvivlsomt,  har  det  i  alt  Fald  kun  været  én  Gang.  Hr.  Braem 
havde  ikke  faaet  Myndighed  dertil,  og  det  er  ikke  sandt,  at  man 
havde  det  fornødne  Tilbehør  rede. 

Struensees  Fasthed  hidrørte  fra  en  Anskuelse,  der  i  lange  Tider 
havde  udgjort  hele  hans  Sikkerhed :  han  troede  for  vist,  at  ingen 
vilde  vove  at  angribe  Dronningens  Person,  og  at  jo  nøjere  han  knyt- 
tede sin  Skæbne  til  hendes,  des  mindre  var  han  selv  udsat.  Det  var 
i  Kraft  af  denne  Forestilling,  at  han  havde  stillet  sin  Forbindelse  med 
hende  til  Skue  for  Landet  og  Europa,  og  at  han  nu  regnede  paa  at 
være  sikker.  Men  da  han  fik  at  vide,  at  hans  Beskytterinde  selv  var 
arresteret,  forlod  hans  Fasthed  ham ;  han  blev  forvirret,  brast  i 
Graad  og  beklagede,  at  han  skulde  være  saa  ulykkelig  at  drage 
Krænkelse  og  Vanære  ned  over  de  Mennesker,  han  elskede  højest, 
og  i  Følelsen  af  sin  Svaghed  bad  han  sine  Dommere  om  at  lade  ham 
vende  tilbage  til  sit  Fængsel,  for  at  han  kunde  fatte  sig  og  aftørre 
sine  Taarer.  Dommerne  tog  sig  vel  i  Agt  for  at  lade  sig  dette  gun- 
stige Øjeblik  slippe  af  Hænde-,  de  trængte  stærkere  end  nogensinde 
ind  paa  ham,  og  hvad  hverken  deres  Spørgen,  Vidnesbyrd  paa  Vid- 
nesbyrd eller  Truslerne  (saafremt  der  er  brugt  saadanne)  havde 
kunnet  udrette,  opnaaede  de,  da  deres  Fange  blev  nedslaaet  og  rørt. 
Han  tilstod,  at  Fortroligheden  mellem  ham  og  Dronningen  var  bleven 
drevet  saa  vidt,  som  den  kunde  gaa.  Denne  Tilstaaelse  var  utvivl- 
somt dadelværdig  og  har  ogsaa  fundet  Misbilligelse  overalt  i  det 
gode  Selskab ;  men  for  at  kunne  dømme  den  retfærdigt  maatte  man 
havde  været  stedt  i  lignende  Forhold*). 

*)  En  fransk  Straajunker  gik  meget  stærkt  i  Rette  med  denne  Svaghed  hos 
Struensee,  og  da  man  ytrede  Tvivl  om  hans  Landsmænds  Tavshed  i 
slige  Sager,  svarede  han:  „En  Franskmand  vilde  have  sagt  det  til  Al- 
verden, men  ikke  tilstaaet  det  for  nogen."  —  Et  af  Mme  Necker 
meddelt  Træk. 

• 

Mere  Skam  havde  han  af  de  Tilstaaelser,  der  fulgte  efter.  Da  han 
en  Gang  havde  gjort  det  første  Skridt,  kostede  det  ham  ikke  læn- 
gere noget  at  bekende,  og  Sandheden  strømmede  ham  fra  Læberne 
uden  Begrænsning  eller  Forbehold.  Et  Brudstykke  af  hans  Forhør, 
■der  er  falden  i  Hænderne  paa  mig  ved  Omstændigheder,  jeg  ikke 
bør  meddele,  indeholder  Enkeltheder  herom,  som  er  alt  for  haand- 
gribelige  og  indgaaende  til,  at  de  paa  nogen  Maade  kan  gengives  her. 
Hovedsummen  af  dem  er,  at  det  brødefulde  Forhold  mellem  Dron- 
ningen og  Struensee  begyndte  i  Foraaret  1770,  kort  førend  Rejsen 
til  Holsten,  og  fortsattes  fra  den  Tid,  at  Tjenerskabet  kuride  være 
vidende  om  det,  og  at  Frygten  for  disse  Rygter  i  Slottet  selv  og  Snak- 
ken ude  blandt  Folk  en  Gang  havde  bestemt  Dronningen  og  Stru- 
ensee til  at  opgive  al  fortrolig  Omgang,  men  at  dette  Forsæt  ikke 
havde  staaet  fast. 

Det  var  en  vigtig  Ting  at  faa  at  vide,  om  Kongen  havde  holdt 
sig  ganske  borte  fra  Dronningen,  og  hvad  man  skulde  mene  om  Prin- 
sessens ægte  Fødsel,  da  man  i  Førstningen  havde  haft  Tanker  om 
at  gøre  hende  arveløs,  og  Hoffolkene  i  Januar  og  Februar  slet  og  ret 
kaldte  hende  „Mamsellen" .  Dette  var  det  samme  som  at  lægge 
Spiren  til  en  Borgerkrig  i  en  fjern  Fremtid ;  thi  hvem  skulde  man 
tro  i  Spørgsmaalet  om  hendes  Ægthed,  enten  Kongen,  der  havde 
fremstillet  sig  ved  Daaben  som  hendes  Fader  og  havde  ladet  alle 
fremmede  Hoffer  underrette  om  hendes  Fødsel  gennem  sine  Ge- 
sandter, eller  Domstolene,  naar  de  havde  berøvet  ham  en  Datter, 
som  han  saa  højtidelig  havde  vedkendt  sig?  Brudstykket  af  Forhøret 
taler  til  Gunst  for  Prinsessens  ægte  Fødsel,  og  hun  blev  senere  gift 
med  Hertugen  af  Augustenborg,  der  hørte  til  en  Sidelinie  af  Konge- 
huset. 

Paa  Spørgsmaalet  om,  ved  hvis  Hjælp  Dronningen  og  han, 
Struensee,  havde  holdt  deres  brødefulde  Forhold  gaaende,  og  hvilke 
fortrolige  de  havde  haft,  svarede  han,  at  ingen  var  gaaet  dem  til 
Haande  herved,  og  at  hverken  han  eller  Dronningen  havde  betroet 
sig  til  nogen  -.  det  kunde  nok  være,  at  han  havde  talt  derom  til  Grev 
Brandt,  men  han  mindedes  ikke  at  have  ligefrem  tilstaaet  for  ham, 
hvor  vidt  Forholdet  var  kommen,  da  han  altid  havde  taget  sig  nøje 

i  Agt  i  saa  Henseende*) ;  det  var  egentlig  paa  en  Maskerade,  at  Dron- 
ningen først  havde  vist  gin  Kærlighed  til  ham,  men  det  var  paa 
Christiansborg  Slot  i  København,  at  deres  nære  Fortrolighed  var 
begyndt. 

Til  disse  Bekendelser,  som  Struensee  har  godkendt  ved  sin  Un- 
derskrift, har  han  tilføjet  følgende,  der  angaar  hans  Tilstaaelse  ved 
det  229nde  Spørgsmaal :  „Han  var  bleven  dreven  til  at  tilstaa,  at  han 
havde  skadet  Dronningens  Rygte  ved  sin  Optræden.  Det  var  imid- 
lertid ved  Omstændighedernes  Magt,  at  han  havde  maattet  fortsætte 
den  samme  Livsførelse,  skønt  han  ofte  havde  ønsket  og  søgt  Midler 
til  at  forebygge  denne  Ulempe;  men  Kongens  og  Dronningens  Op- 
træden havde  ofte  bevirket,  at  det  atter  kom  til  at  tage  sig  galt  ud, 
idet  Dronningen  havde  paalagt  ham  Skridt,  der  havde  haft  et  mis- 
tænkeligt Præg,  og  Kongen  havde  sendt  ham  ind  til  Dronningen  til 
enhver  Tid  og  i  alle  Slags  Ærinder.  Dronningen  havde  ogsaa  tit 
ladet  ham  Kalde  og  lagt  Beslag  paa  ham,  saaledes  som  han  allerede 
havde  meddelt,  idet  hun  havde  foreslaaet  ham  Udflugter  paa  To- 
mandshaand  til  Fods,  Hest  eller  Vogns,  og  skønt  han  ofte  foreslog 
hende  at  tage  nogen  med,  navnlig  Damer,  og  endogsaa  med  det  for 
Øje  havde  opfordret  flere  til  at  lægge  sig  efter  Ridning,  havde  Dron- 
ningen dog  for  det  meste  afslaaet  at  tage  nogen  som  helst  med,  saa 
at  han  havde  maattet  give  efter  for  ikke  at  miste  hendes  Tillid.    Han 


Overfor  alle  andre  gælder  det  ganske  vist;  men  han  synes  ikke  at 
have  vist  nogensomhelst  Tilbageholdenhed  overfor  Grev  Brandt.  Af 
ham  har  jeg  faaet  Underretning  om  Enkeltheder,  der  var  af  saa  intim 
Natur  og  paa  samme  Tid  stemmede  saa  godt  med  det  øvrige,  at  jeg 
hverken  har  kunnet  tvivle  om  deres  Paalidelighed  eller  deres  Kilde. 
Brandt  var  saa  ustyrlig  nysgerrig  med  Hensyn  til  Elskovsanliggender, 
at  man  enten  maatte  lyve  ligesaa  uforskammet  overfor  ham,  som  han 
selv  spurgte,  eller  ogsaa  tilstaa  ham  alt,  og  da  han  ikke  skaanede 
nogen  og  satte  en  Ære  i  at  sætte  sig  ud  over  de  simpleste  Sømmelig- 
hedshensyn,  tvivler  jeg  ikke  paa,  at  han  ved  at  vise  sig  vel  underrettet 
om  Forholdet  har  nødt  Dronningen  til  at  udtale  sig  lige  saa  tydeligt 
overfor  ham  som  hans  Ven.  I  Forhøret  tilstaar  han,  at  han  har  været 
indviet  deri. 

• 

havde  saaledes  maattet  vælge  mellem  at  ødelægge  sin  Løbebane  eller 
føje  sig  efter  Dronningens  Vilje  i  det  Haab  at  kunne  yde  hende  andre 
Tjenester.  Forøvrigt  henholder  han  sig  tii  Dronningens  Tilstaaelse. 
da  Kendsgerningerne  taler  saa  stærkt  imod  ham,  at  Sandsynligheden 
vilde  være  nok  til  at  dømme  ham,  selv  om  han  ikke  havde  staaet  i 
noget  brødefuldt  Forhold  til  hende" . 

Da  hele  denne  Sag  behandledes  meget  hemmelighedsfuldt,  og 
jeg  ikke  var  dér  til  Stede,  maa  man  ikke  undres  over,  at  der  er  nogle 
Huller  i  min  Fortælling.  Jeg  har  aldrig  søgt  at  udfylde  dem  ved 
Gisninger. 

Vist  er  det,  og  heri  stemmer  mine  Korrespondenter  overens  med 
de  bedst  underrettede  Blade*),  at  Dronningen  var  under  streng  Be- 
vogtning i  de  Værelser,  der  altid  havde  staaet  rede  for  hende  paa 
Kronborg  (denne  Fæstning  er  nemlig  tillige  et  kongeligt  Slot),  at 
der  var  sat  Vagtposter  udenfor,  og  at  hun  kun  fik  at  gøre  med  Men- 
nesker, der  ikke  holdt  af  hende.  Ikke  mindre  vist  er  det,  at  General 
Eickstedt  gjorde  en  Rejse  til  Kronborg,  og  derhen  tog  ogsaa  en 
Kommission,  sammensat  af  to  Medlemmer  af  Statsraadet  og  to  Med- 
lemmer af  Undersøgelsesretten ;  Dronningen  underkastedes  et  Slags 
Forhør,  tilstod  sin  Utroskab  og  undertegnede  Bekendelsen  derom, 
og  denne  Tilstaaelse  blev  fremlagt  under  Retssagen.  Efter  hvad  jeg 
har  ladet  mig  fortælle,  gik  det  for  sig  paa  følgende  Maade.  Murray 
Keith  fandt  Lejlighed  til  at  underrette  den  fængslede  Dronning  om, 
at  man  vil  tage  hende  i  Forhør,  og  raade  hende,  hvorledes  hun 
skulde  forholde  sig,  idet  hun  nemlig  først  skulde  modtage  disse 
Mennesker,  der  kaldte  sig  hendes  Dommere,  med  Godhed  og  Vær- 
dighed som  Undersaatter,  der  kom  for  at  gøre  deres  Herskerinde 
deres  Opvartning,  men  derpaa.  hvis  de  skulde  indlade  sig  paa  at 
forhøre  hende,  burde  hun  helst  indskrænke  sig  til  at  sige,  at  hun 
intet  havde  at  svare  dem  og  ikke  anerkendte  nogen  anden  foresat 
eller  Dommer  end  sin  Ægtefælle.  Man  fortalte  dernæst,  at  hun  ved 
det  første   Besøg  fulgte  dette  Raad   Punkt   for   Punkt,    men   da  man 


*)     Det  bedste  var  en  Hamborgavis,  der  udkom  under  Titelen :  Die  Neue 
Zeitung. 

ved  det  andet  viste  hende  Struensees  Tilstaaelse,  undertegnet  af 
ham  selv,  bed  hun  sig  i  Læben  og  blev  forvirret,  brast  i  Graad,  til- 
stod alt  og  afgav  sin  Bekendelse  skriftligt;  imidlertid  havde  hendes 
Højmodighed  i  den  Grad  Magten  over  alle  andre  Hensyn,  at  hun  er- 
klærede, at  det  var  hende,  der  havde  forført  sin  Elsker.  Disse  Om- 
stændigheder er  ganske  vist  ikke  saa  vel  bevidnede  som  det  øvrige, 
men  er  dog  ikke  usandsynlige.  Efter  at  man  havde  faaet  Dronnin- 
gens Tilstaaelse  om  dette  ene  Punkt,  besluttede  man,  da  man  ikke 
tragtede  efter  hendes  Liv,  at  dømme  hende  først,  medens  man  fort- 
satte Undersøgelserne  i  de  andre  Retssager.  Ingen  almindelig  Dom- 
stol syntes  at  have  tilstrækkelig  Myndighed  for  en  saa  vigtig  Sag, 
der  angik  Lafid  og  Folk,  og  man  dannede  derfor  en  Kommission  af 
femogtredive  ansete  Mænd,  nemlig  de  fire  Medlemmer  af  Stats- 
raadet,  der  ikke  kunde  forkastes  som  interesserede  i  Sagen,  fire 
Militære,  to  fra  Hæren  og  to  fra  Flaaden,  en  Kammerherre,  ni  Med- 
lemmer af  Højesteret,  Sjællands  Biskop  og  to  københavnske  Præ- 
ster, to  Universitetsprofessorer  og  endelig  de  ni  Medlemmer  af  Un- 
dersøgelseskommissionen. 

Det  var  saa  meget  nødvendigere  at  nedsætte  en  overordentlig 
Domstol  for  denne  Sags  Skyld,  som  Kongen  antages  at  sidde  i  Ri- 
gets højeste  Ret  og  virkelig  ogsaa  tager  Sæde  dér  en  Gang  om  Aaret, 
og  Dommen  afsiges  i  hans  Navn ;  men  i  denne  Sag  var  han  selv  Part. 

Sagen  indlededes  med  to  Indlæg.  Det  ene  fremlagdes  paa  Kon- 
gens Vegne  af  hans  Advokat,  Bang,  og  er  ikke  stort  andet  end  en 
Gentagelse  af  Dronningens  og  Struensees  Tilstaaelser  og  af  Vidner- 
nes Forklaringer.  Der  gøres  her  Forsøg  paa  at  komme  udenom  Lo- 
vens Ord  om,  at  de  skyldiges  Tilstaaelse  ikke  er  nok  til  at  bevise 
Ægteskabsbrud,  og  der  drøftes  Grundene,  som  anføres  af  Lovgiveren, 
nemlig  at  man  har  set  Mennesker  anklage  sig  selv  for  at  opnaa  Skils- 
misse eller  for  at  skade  deres  foregivne  medskyldige,  to  Forudsæt- 
ninger, som  ikke  kunde  indrømmes  i  nærværende  Tilfælde.  Uldall, 
Dronningens  Advokat,  svarede  med  et  Indlæg,  der  var  sat  helt  snildt 
op  og  kom  i  Ry  i  Udlandet  som  en  tilstrækkelig  Retfærdiggørelse. 
Men  kunde  denne  formentlige  Retfærdiggørelse,  der  visselig  ingen 
Vægt  havde  i  Fornuftens  Øjne,  frikende  Dronningen  i  Lovens? 

Uldall  hævder,  at  Dronningens  Tilstaaelse  ikke  kan  fælde  hende, 
da  Lovens  Ord  er  derimod,  at  Struensees  Tilstaaelse  er  bleven  af- 
lagt i  Fængsel  af  en  skræmmet,  maaske  truet  Mand,  at  de  andre 
Vidneudsagn  ikke  sigter  til  selve  det,  der  skulde  bevises,  men  blot 
til  Omstændigheder,  som  kunde  tyde  derpaa,  at  selv  disse  Biomstæn- 
digheder ikke  er  godtgjorte,  som  Loven  kræver  det,  idet  nemlig 
hvert  Vidnesbyrd  staar  alene,  og  der  ikke  er  to  samstemmende  Vid- 
ner om  samme  Ting,  at  flere  af  disse  Vidner  ikke  kunde  godkendes, 
o.  s.  V.,  o.  s.  v. 

Den  bedste  Forsvarsgrund  i  Sagen  berører  Defensoren  ikke, 
den  nemlig,  at  Loven  nægter  Manden  Skilsmisse  fra  den  utro  Hu- 
stru, hvis  han  selv  har  ført  hende  ud  i  Utroskaben,  og  hvis  han  efter 
at  være  kommen  til  Kundskab  om  hendes  Utroskab,  er  vedbleven  at 
søge  Seng  med  hende.  Det  andet  Punkt  er  ikke  fuldstændig  bevist, 
men  det  vilde  have  været  let  at  gøre  det  første  indlysende  endog  for 
Kongen  selv,  dersom  han  havde  mindste  Følelse  og  Samvittighed 
tilbage. 

„Er  det  ikke  sandt,  Deres  Majestæt,"  kunde  man  have  sagt  til 
ham,  „at  De  lige  fra  Deres  Ægteskabs  Begyndelse  og  til  det  Øje- 
blik, da  for  nogle  Uger  siden  den  Kreds,  som  nu  raader,  tog  Dem 
og  Deres  Ministre  i  Forvaring,  ikke  har  taget  noget  Hensyn  til  det 
ægteskabelige  Baand,  og  at  De  ved  alle  Lejligheder  har  tilkendegivet 
Dronningen,  at  De  fritog  hende  for  at  være  tro?  Har  De  ikke  op- 
fordret alle  Deres  Yndlinger,  den  ene  efter  den  anden,  til  at  gøre 
Kur  til  hende?  Har  De  ikke  sagt  og  paa  tusinde  Maader  vist,  at 
hendes  Kærlighed  faldt  Dem  til  Byrde,  og  at  De  ikke  kendte  noget 
værre  end  at  vise  hende  Opmærksomhed?  Deres  Befuldmægtigede 
har  været  saa  uforskammede  at  spørge  Dronningen  og  Struensee. 
hvem  der  har  været  deres  medskyldige;  skønt  i  Fængsel  og  i  Læn- 
ker har  de  anklagede  været  ædelmodige  nok  til  at  tie  om  Dem ;  men 
hvad  de  ikke  har  gjort,  vil  Deres  egen  Samvittighed  gøre,  og  den 
vil  sige  Dem,  at  det  er  Dem.  der  har  været  den  virkelige  Forfører." 

„Kom  det  Øjeblik  i  Hu,  Deres  Majestæt,  da  denne  Fyrstinde,  som 
man  nu  vil  have  Dem  til  at  fordømme,  blev  betroet  til  Deres  Kær- 
lighed og  Ædelmodighed.    Englænderne  lod  hende  tilbage  paa  Deres 

Kyster  uden  nogen  Raadgiver,  uden  en  eneste  Ledsagerinde.  Halvt 
et  Barn  endnu  havde  hun  Barnets  Ynder,  Uskyld  og  Naturlighed,  og 
dog  var  hendes  Aand  mere  indsigtsfuld  og  moden,  end  De  havde 
ventet ;  De  forbavsedes  derover ;  Hjerterne  fløj  hende  i  Møde ; 
hendes  Huldsalighed  og  Godgørenhed  vandt  høje  og  lave  for  hende. 
Da  De  ulykkeligvis  blev  et  Bytte  for  en  tøjlesløs,  ubesindig  Ynd- 
ling, der  forsøgte  at  fjerne  Dem  fra  hende,  og  for  slet  Selskab,  der 
forledte  Dem  til  Udsvævelser,  saa'  hun  sig  tilsidesat;  De  viste  hende 
mere  end  Ligegyldighed.  Hun  elskede  Dem,  tav  og,  medens  hun 
for  alles  Øjne  bevarede  hele  sin  Ligevægt,  nøjedes  hun  med  at 
sukke  i  Enrum  med  den  Overhofmesterinde*),  som  De  selv  havde 
givet  hende  til  Fortrolig.  Snart  kunde  De  ikke  en  Gang  unde  hende 
denne  hendes  eneste  Trøst,  og  hin  Dame,  hvis  hele  Brøde  bestod  i, 
at  hun  efter  Deres  Smag  var  for  streng  i  Optræden  og  Grundsæt- 
ninger, blev  fjernet  med  de  tydeligste  Vidnesbyrd  om  Unaade.  Fru 
v.  der  Liihe,  der  kom  i  hendes  Sted,  var  en  Søster  til  Deres  Ynd- 
ling ;  De  tiltroede  hende  uden  Tvivl  lige  saa  megen  Løshed  og  lige 
saa  faa  Grundsætninger  som  hendes  Broder,  men  hun  skuffede 
Deres  Forventninger.  Uden  ligefrem  at  afskedige  hende  lod  De  da 
hendes  Hverv  varetage  af  de  Damer,  der  havde  det  tvivlsomste 
Rygte  i  hele  Landet.  Hvad  mere  kunde  en  fuldendt  Forfører  have 
gjort?  Den  Mand,  som  Dronningen  anklages  for  at  have  hengivet  sig 
til,  ham  har  De  selv  bragt  i  Berøring  med  hende,  da  hun  viste  ham 
fra  sig.  Det  er  Haabet  om  at  undgaa  de  Fortrædeligheder,  Deres 
Yndlinger  voldte  hende,  som  har  faaet  hende  til  at  forbinde  sig  med 
den  Mand,  der  tilbød  hende  sin  Bistand  hos  Dem ;  det  er  Dem,  der 
har  ladet  alle  de  Skranker  falde,  som  skilte  hende  fra  ham,  Dem, 
der  har  formindsket  Afstanden  mellem  de  to.  Dem,  der  har  ønsket, 
hvad  man  nu  kalder  Deres  Skændsel,  Dem,  der  har  undskyldt  og 
taalt  denne  Forbindelse ;  det  er  endelig  Dem,  der  lige  indtil  den 
17de  Februar  kun  har  talt  om  den  paa  en  spøgefuld  Maade." 

„Deres  Sag  er  uadskillelig  fra  Deres  Ægtefælles,  og  omend  hele 
Jorden   fordømte  hende,   burde   De  dog,   om   ikke  af  naturlig   Billig- 

*)    Fru  V.  Plessen. 

hedsfølelse,  saa  i  det  mindste  af  Kærlighed  til  Dem  selv,  erklære 
denne  Fordømmelsesdom  for  ugyldig." 

Det  vides  ikke,  om  nogen  af  de  fem  og  tredive  ansete  Mænd  i 
Retten  har  taget  til  Orde  for  en  Fyrstinde,  som  de  var  nødt  til  at 
domfælde  ubetinget,  eller  om  maaske  ingen  af  dem  har  vovet  at 
røre  ved  en  saa  kilden  Sag;  men  Udfaldet  var,  at  der  blev  afsagt 
Skilsmissedom  efter  to  Retsmøder,  hvert  paa  syv  Timer.  Man  offent- 
liggjorde den  ikke,  men  tilstillede  blot  Statholderne  i  Landskaberne 
og  Amtmændene  et  Reskript,  hvorved  Kongen  tilkendegiver  dem,  at 
han  har  forskudt  sin  Ægtefælle  ifølge  en  højtidelig  Dom  for  at  gen- 
oprette sit  Hus'  Ære  og  af  Hensyn  til  det  almindelige  Bedste.  Den 
samme  fem  og  tredive  Mands  Domstol  erklærede,  at  Prinsesse 
Louise  Augusta  skulde  beholde  de  Æresbevisninger,  der  tilkommer 
Kongernes  Døtre.  Paa  samme  Tid  overgaves  der  Kancellierne  en 
forseglet  og  hemmelig  Skrivelse,  som  skulde  læses  ved  Kongens 
Død.  Den  ordnede  uden  Tvivl  Regentskabet  for  det  Tilfælde,  at  hans 
Efterfølger  var  mindreaarig;  videre  strakte  hans  Myndighed  sig  ikke. 
Der  var  dem,  som  troede,  at  Prinsessen  var  gjort  arveløs  ved  dette 
Testamente;  men  hvorledes  kunde  det  være  muligt? 

Dronningens  Tilstaaelse  er  af  9de  Marts;  Kongens  Advokat  af- 
leverede sit  Indlæg  allerede  den  24de;  Uldalls  Svar  er  af  2den 
April  og  Dommen  af  6te  i  samme  Maaned.  Man  gik  altsaa  meget 
hurtigt  til  Værks.  Man  havde  først  til  Hensigt  at  forvise  den  ulykke- 
lige Mathilde  til  Aalborg  i  Jylland,  hvor  hun  ikke  skulde  sættes  i 
Fængsel,  men  dog  kun  have  sin  Frihed  med  visse  Indskrænkninger, 
og  allerede  i  Februar  var  Oberst  Pentz  bleven  sendt  derover  for  at 
undersøge  Slottet  og  lade  de  nødvendige  Istandsættelser  foretage*). 

Ved  Meddelelsen  af  disse  Enkeltheder  er  vi  naaet  længere  frem 
end  til  Tiden  for  de  andre  Fangers  Forhør.  Da  Undersøgelsen  af  deres 


'')  Han  var  udset  til  Dronningens  Vogter  under  Titel  af  hendes  Over- 
hofmester;  tilligemed  General  Hobe  var  han  bleven  udnævnt  blandt 
samtlige  Officerer  i  Hæren  til  at  sidde  i  fem  og  tredive  Mands  Dom- 
stolen, og  naar  han  nu  desuden  valgtes  til  at  vogte  paa  Dronningen, 
var  det  uden  Tvivl  for  ikke  at  indvie  flere  i  Hemmeligheden. 

Sag  var  helt  afsluttet,  gik  al  Kabinettets  Stræben  ud  paa  at  frem- 
skynde de  forhenværende  Yndlingers  Domfældelse.  Det  overdroges 
Generalfiskal  Wivet  at  forfatte  de  to  Anklageindlæg,  der  gennemgik 
Udbyttet  af  Undersøgelserne  og  lagde  det  frem  for  Dommerne.  Jeg 
har  Afskrifter  af  disse  to  Aktstykker*),  og  man  skal  vist  forgæves 
lede  efter  noget  mere  plumpt,  kejtet  og  oprørende.  Wivet  kalder 
Struensee  en  Markskriger  og  overdænger  ham  med  Flovser  om  hans 
Lægestilling,  hans  Uvidenhed  om  det  danske  Sprog,  hans  grove  Mis- 
greb i  Styrelsen  og  hans  tykke  Mave,  hvilket  alt  sammen  spækkes 
med  latinske  Brokker  i  samme  Smag.  Det  er,  som  man  hørte  en 
Lakaj  gøre  sig  lystig  i  et  Værtshus  paa  Bekostning  af  en  ulykkelig, 
der  skal  hænges.  I  sit  Svar  bemærkede  de  anklagedes  Sagfører 
Uldall  meget  rigtigt,  at  saadanne  Grovheder  intet  beviste,  og  selv 
om  det  maatte  indrømmes,  at  Uvidenhed  om  det  danske  Sprog  var 
en  virkelig  Mangel  hos  en  Statsminister,  saa  var  det  en  Mangel, 
hans  Klient  havde  haft  tilfælles  med  flere  andre  Ministre,  og  denne 
Uvidenhed  var  aldrig  bleven  regnet  for  en  Statsforbrydelse.  „Burde 
mah  ikke,"  tilføjede  han,  „skaane  en  ulykkelig,  der  sukker  i  Læn- 
ker, for  saadanne  Forhaanelser,  som  ikke  har  nogen  Betydning  for 
Retssagen?  Havde  ikke  Hr.  Wivet  skullet  betænke,  at  han  ikke 
kunde  haane  min  Klient  uden  at  lade  det  mangle  paa  Ærbødighed 
for  Kongen,  der  saa  længe  har  hædret  ham  med  sin  Tillid  og  har 
underskrevet  de  fleste  af  de  Ordrer,  man  lægger  ham  til  Last?" 

Anklagen  mod  Struensee  bestaar  i  det  væsentlige  af  ni  Punkter : 
1)  Hor  med  Dronningen;  2)  Medskyld  i  de  Mishandlinger,  Brandt 
havde  tilføjet  Kongen ;  3)  Haardhed  mod  Kronprinsen ;  4)  en  ube- 
grænset Myndighed,  som  Kongeloven  forbyder  enhver  at  stræbe 
efter  eller  modtage;  5)  Ophævelsen  af  Garden,   saavel  hvad  selve 


Indlæget  mod  Struensee,  hans  Advokats  og  hans  eget  Svar  tilligemed 
Dommen  er  udgivne  paa  Tysk  og  udgør  et  Skrift  med  Titelen:  Schriften 
die  in  Sachen  des  ehemaligen  Grafen  Johann  Friederich  Struensee^ 
bei  der  Koniglichen  Inquisitions-Commission  zu  Copenhagen  wider  und 
flir  ihn  iibergeben  worden  etc.  1773  (uden  Trykkested).  Jeg  har  ejet 
det  hele  i  Haandskrift  paa  Dansk. 

17 

Sagen,  som  hvad  Formen  og  Omstændighederne  angik;  6)  Under- 
slæb i  Forbindelse  med  Falsk;  1)  Salg  af  en  Buket  Diamanter,  der 
tilhørte  Dronningen ;  8)  en  Ordre  om  at  bringe  alle  Breve,  der  var 
stilede  umiddelbart  til  Kongen,  til  ham  (Struensee) ;  og  9)  de  mili- 
tære Foranstaltninger,  der  var  trufne  i  København  siden  December, 
og  som  mindre  vidnede  om  et  omhyggeligt  Polititilsyn  end  om  lige- 
fremme Angrebsplaner. 

Det  er  ejendommeligt  nok,  at  Advokat  Uldall,  der  havde  forsvaret 
Dronningen  mod  Beskyldningen  for  Ægteskabsbrud,  intet  har  at 
sige  til  Fordel  for  sin  Klient  paa  dette  Omraade,  undtagen  at  han 
henskyder  sig  under  Kongens  Naade,  og  Struensee  selv  siger  ikke 
mere  derom  i  sit  Forsvarsskrift.  Jeg  er  andetsteds  kommen  ind  paa 
Spørgsmaalet  om  den  overdrevne,  mod  Kongeloven  stridende  Myn- 
dighed, Meddelagtigheden  i  Brandts  Voldsomheder  mod  Kongen, 
Afskedigelsen  af  Garden,  og  de  militære  Foranstaltninger,  der  havde 
vakt  Mistanke  om  et  Anslag  mod  Staten,  og  Aktstykkerne  bringer 
intet  som  helst  nyt  frem  om  disse  Forhold. 

Den  fra  Kabinettet  udgaaede  Ordre  om,  at  alle  Breve  og  Pakker, 
der  kom  med  Posten  og  var  stilede  til  Kongen,  skulde  bringes  umid- 
delbart til  Grev  Struensee,  havde  i  Virkeligheden  ingen  Betydning, 
naar  man  tænkte  paa,  at  Kongen  var  afsindig,  ja,  jeg  vil  tilføje,  at 
den  ingensinde  vilde  have  spillet  nogen  Rolle  i  hans  Regeringstid. 
Den,  hvem  det  paalaa  at  ordne  disse  Breve,  vilde  altid  have  kunnet 
stikke  nogle  af  dem  til  Side  og  efter  eget  Tykke  forbeholde  en  hvil- 
ken som  helst  Sag  for  Kabinettet  eller  oversende  Regeringskonto- 
rerne den ;  Kongen  var  fuldkommen  ligegyldig  derfor,  som  jeg  alle- 
rede har  meddelt  ved  Begyndelsen  af  hans  Regeringstid.  Naar  Sa- 
gen forholdt  sig  saaledes,  kan  man  godt  fæste  Lid  til  Struensees  For- 
klaring i  hans  Forsvarsskrift,  at  han  kun  havde  ønsket  at  faa  Bre- 
vene bragt  umiddelbart  til  sig,  fordi  han  var  bange  for,  at  nogle  af 
dem  skulde  blive  borte,  hvis  de  først  blev  bragt  til  Kongen.  Han 
forsikrer,  at  de  regelmæssig  naaede  frem  til  Kabinettet  og  kom 
Hans  Majestæt  i  Hænde,  og  jeg  kan  tilføje,  at  Hans  Majestæt  ikke  af 
den  Grund  tog  sig  enten  mere  eller  mindre  af  dem.  idet  han  nemlig 


259 

kun  gjorde  dette,  for  saa  vidt  man  voldte  ham  Ulejlighed  med  dem, 
naar  de  udfærdigede  Svar  skulde  underskrives. 

Dette  er  altsaa  kun  et  nyt  Eksempel  paa,  hvor  ringe  Umage 
Ministeren  gjorde  sig  for  at  overholde  det  ydre  Skin.  Da  imidlertid 
Almenheden  intet  vidste  eller  først  senere  fik  noget  at  vide  om  Kongens 
Brøst  og  Sygdom,  saa'  den  i  denne  nye  Ordning  et  Kneb  af  Ynd- 
lingen, som  derved  satte  sig  i  Stand  til  at  opsnappe  gavnlige  Raad  og 
forholde  sin  Herre  alt,  hvad  der  kunde  aabne  hans  Øjne  for  den  Af- 
spærring, man  paastod,  han  holdtes  i,  og  det  Misbrug,  der  dreves 
med  hans  Navn ;  Folket  mente,  det  mistede,  hvad  det  havde  regnet 
for  et  Skjold  mod  dem,  der  vilde  undertrykke  det.  Retten  til  at  skrive 
umiddelbart  til  sin  Fyrste.  Paa  dette  Punkt  var  Wivets  Anklage  alt- 
saa urimelig,  eftersom  en  Ordre  af  den  Art  ikke  havde  kunnet  gives 
eller  iværksættes  uden  Kongens  Samtykke,  med  mindre  man  gik 
ud  fra,  at  han  var  aandssvag,  og  var  han  det,  hvad  ondt  var  der 
da  i  at  forholde  ham  Kendskab  til  Regeringssagerne?  Men  denne 
Uretfærdighed  træder  stadig  frem  i  hele  Søgsmaalet.  Anklagerne 
bygger  deres  Argumentation  op,  ganske  som  det  passer  dem,  ved 
stiltiende  at  indrømme  Kongens  Vanvid,  naar  det  taler  mod  den  an- 
klagede, og  intet  Hensyn  tage  til  det,  naar  det  kunde  tjene  ham  til 
Undskyldning. 

Posten  om  den  Buket  Diamanter,  der  var  solgt  i  Hamburg,  er 
endnu  uretfærdigere.  Dette  Smykke  tilhørte  Dronningen,  og  det 
var  hende,  der  havde  befalet,  at  det  skulde  sælges;  Salgsprisen  var 
ganske  vist  langt  lavere  end  Indkøbsprisen,  thi  kongelige  Personer 
køber  deres  Smykker  dyrt  og  sælger  dem  billigt,  særlig  de  meget 
værdifulde,  men  Summen  blev  ingenlunde  stukken  til  Side,  den  an- 
vendtes til  de  Navnetræk,  besatte  med  smaa  Diamanter,  som  Dron- 
ningen forærede  sine  Yndlinge  af  begge  Køn  under  Navn  af  „Ma- 
thildeordenen" . 

Vi  har  endnu  tilbage  at  belyse  Anklagen  for  Underslæb  og  Falsk. 
Det  er  saa  meget  nødvendigere  at  dvæle  herved,  som  man,  naar  man 
ikke  har  en  Facsimilegenpart,  er  ude  af  Stand  til  at  forstaa  noget 
af,  hvad  der  siges  herom  haade  i  den  trykte  Dom  og  i  Oversættelsen 
af  Wivets  Indlæg. 

Man    fandt   mellem    Papirerne   et    Regnskab   for   Kabinetskassen, 
underskrevet  af  Kongen,  ifølge  hvilket  der  skulde  udbetales : 

Til  Dronningen 10,000  Rigsdaler. 

„  Struensee    60,000 

„  Brandt    60,000 

„  Oberst   Falkenskjold    2,000 


132,000  Rigsdaler. 


Da  der  var  rettet  paa  det  første  Nul  i  begge  de  Summer  paa 
60,000  Rigsdaler,  som  var  anviste  Greverne  Struensee  og  Brandt, 
sluttede  Dommerne,  at  der  kun  var  tilstaaet  dem  6000  Rigsdaler, 
og  at  Struensee,  efter  at  Anvisningen  var  underskrevet,  havde  gjort 
Sekstallet  til  et  Nul  og  sat  et  andet  Sekstal  foran  dette  for  at  for- 
andre 6000  til  60,000 ;  og  da  de  tre  Summer  før  Forfalskningen 
udgjorde  22,000  og  efter  den  130,000,  havde  det,  sagde  de,  været 
nødvendigt  at  forandre  det  første  Total  til  et  Tretal  og  sætte  et  Ettal 
foran;  og  for  at  beholde  det  andet  Total,  der  vilde  have  været  urig- 
tigt, naar  Summen  var  130,000,  havde  man  tilføjet  2000  Rigsdaler 
til  Oberst  Falkenskjold.  Det  var  nu  rigtigt  nok,  at  der  var  skrevet 
om  paa  Tretallet,  og  at  de  2000  Rigsdaler  syntes  at  være  sat  til 
bagefter;  men  trods  disse  tilsyneladende  Vidnesbyrd  tror  jeg  dog, 
at  der  ikke  er  bleven  rettet  og  forandret  i  Regnskabet,  efter  at  det 
var  underskrevet  af  Kongen,  men  før,  og  hermed  falder  enhver  Tanke 
om  Forfalskning  bort.    Mine  Grunde  er  følgende : 

1)  Paa  den  Tid.  da  dette  Regnskab  blev  sat  op,  var  Struensee 
overvældet  af  Forretninger  uden  at  have  nogen  Sekretær  til  Hjælp. 
Forlystelser,  Audienser,  Udflugter  og  det  stadige  Samvær  med  Dron- 
ningen optog  det  meste  af  hans  Tid.  Desuden  var  han,  som  jeg  oftere 
har  gjort  opmærksom  paa,  uvidende  om,  hvorledes  Formerne  var. 
og  hvad  de  betød,  saa  det  er  meget  troligt,  at  han  har  kunnet  op- 
stille et  forkert  Regnskab,  berigtige  det  og  forelægge  det  til  Under- 
skrift med  de  Rettelser,  han  havde  gjort.  Kongen  underskrev  alt 
uden  at  se  efter,  hvad  der  var,  og  man  bør  ikke  forudsæte  overflø- 
dige  Forbrvdelser. 

2)  Intet  Træk  i  Struensees  Liv  viser  ham  som  en  lumpen  Slyn- 
gel, et  usselt  Menneske ;  det  laa  snarere  i  hans  Karakter  at  drive 
Oprigtigheden  til  Uforskammethed  og  Stejlhed. 

3)  Derimod  laa  det  i  Kongens  Karakter  at  nægte  enhver  Penge- 
gave, saa  længe  han  kunde  vægre  sig  derimod,  men  han  havde  ingen 
Forestilling  om  Pengenes  Værdi,  saa  det  var  lige  saa  let  at  faa  tre- 
sindstyve Tusinde  Daler  af  ham  som  seks  Tusinde.  Man  var  urede- 
lig nok  til  at  tage  Vidnesbyrd  af  ham  i  denne  Sag,  og  han  forsikrede, 
at  han  meget  godt  huskede,  at  han  kun  havde  tilstaaet  hver  af  dem 
seks  Tusinde  Daler;  men  paa  Grund  af  hans  ondskabsfulde  Vanvid 
og  hans  Had  til  Brandt  kunde  man  hverken  stole  paa  hans  Hukom- 
melses Troskab  eller  paa  Sandheden  af  hans  Udsagn. 

4)  Brandts  Svar  paa  denne  Post  gendriver  samtidig  baade  An- 
klagen og  det,  man  kaldte  Kongens  Vidnesbyrd.  Han  erklærede, 
at  han  havde  modtaget  den  Sum,  der  opgaves  i  Regnskabet,  i  to 
Partier,  nemlig  først  ti  Tusinde  Daler  og  derpaa  halvtredsindstyve 
Tusinde,  at  der  for  den  første  Udbetalings  Vedkommende  havde  fore- 
ligget en  særlig  Ordre  fra  Kongen  og  en  Kvittering  fra  ham  selv,  og 
at  han,  da  han  havde  faaet  den  anden  Sum,  havde  takket  Kongen, 
men  rigtignok  uden  at  nævne  Beløbet.  Disse  Svar  blev  ikke  gen- 
drevne, og  de  gjorde  det  af  med  Tanken  om,  at  et  Sekstal  var  bleven 
forfalsket,  eftersom  der  hverken  nogensinde  var  bleven  anvist  ham 
6000  eller  60,000  Daler. 

5)  Hvad  angaar  Tilføjelsen  af  de  2000  Daler  til  Falkenskjoid, 
er  den  et  yderligore  Bevis  for,  at  Rettelserne  var  gjorte,  før  Regn- 
skabet underskreves.  Denne  Sum  var  ikke  nogen  Naadespenge ;  den 
var  bleven  ham  udbetalt  mod  Kvittering  som  Dækning  for  hans  Om- 
kostninger ved  hans  Rejse  til  Rusland  og  kunde  altsaa  staa  opført, 
uden  at  man  havde  nødig  at  begaa  noget  Falskneri. 

6)  Struensee  svarede  meget  oprigtigt  paa  dette  Punkt,  at  Skinnet 
unægtelig  var  imod  ham,  men  at  det  bedrog,  og  at  han,  da  han  alle- 
rede havde  tilstaaet  flere  Forseelser,  end  der  skulde  til  for  at  fælde 
ham,  ikke  vilde  nægte  denne,  hvis  han  var  skyldig  i  den.  Denne 
Tale  vedblev  han  at  føre  lige  til  det  sidste  uden  nogen  Forandring. 

Men   fordi   jeg  tager  Yndlingerne   i   Forsvar   mod   Beskyldningen 

for  Falsk,  skal  jeg  vel  vogte  mig  for  at  undskylde,  hvad  de  virkelig 
havde  gjort.  At  udvirke  en  saa  betydelig  Sum  af  en  aandssløv  Konge, 
der  ikke  var  gavmildt  anlagt,  og  at  udvirke  den  paa  et  Tidspunkt,  da 
Skatkammeret  var  tømt,  Staten  tynget  af  Gæld,  og  Yndlingerne  under 
Paaskud  af  at  spare  lod  det  gaa  haardt  ud  over  Hundreder  af  Fami- 
lier ved  vilkaarlige  Inddragninger,  det  var  en  ren  Gavtyvestreg.  Jeg 
for  min  Del  oprørtes  saa  meget  mere  derover,  da  Sagen  kom  for 
Dagen  under  Retssagen,  som  jeg  mindedes  utallige  Gange  at  have 
hørt  Yndlingerne  drage  til  Felts  mod  det  forrige  Hofs  Ødselhed  og 
de  Gaver,  der  var  bleven  øst  ud  til  dets  Yndlinger,  navnlig  Greverne 
Moltke  og  Holck.  Ingen  af  disse  havde  imidlertid  modtaget  saa  svære 
Summer  i  saa  kort  Tid.  Den  første  havde  skaffet  sig  Rigdom  ved 
at  staa  uafbrudt  i  Gunst  i  tyve  Aar;  men  en  stor  Del  af  hans  For- 
mue hidrørte  fra.  at  han  havde  kunnet  lægge  sine  Indtægter  op  paa 
den  Tid,  da  han  i  sin  Egenskab  af  Overhofmarskalk  fik  alt  frit  ved 
Hoffet,  medens  derimod  de  nye  Yndlinger  først  havde  jaget  alle  andre 
bort  fra  det  og  derefter  havde  sat  sig  fast  dér  uden  at  være  kaldede 
dertil  ved  noget,  der  lignede  en  Stilling. 

Ved  hine  Frokoster  paa  Hirschholm,  hvor  kun  de  særlig  ud- 
valgte var  til  Stede,  og  hvor  man  holdt  saa  meget  af  at  tale  om  det 
forrige  Ministerium  for  at  rose  sig  af  de  nuværende  Besparelser,  har 
jeg  ofte  hørt  det  anført  som  et  uhørt  Eksempel  paa  Ødselhed,  at  da 
Bernstorff  under  Kongens  Ophold  i  Paris  fik  at  vide,  at  Grev 
Holck,  saa  stor  en  Ødeland  som  nogen,  var  fuldstændig  paa  Knæene, 
havde  han  skaffet  ham  tredive  tusinde  Daler,  for  at  han  ikke  skulde 
fristes  til  at  lade  sig  forføre  af  det  franske  Hof,  der  vilde  bruge  ham 
til  at  faa  Kongen  bort  fra  Forbundet  med  Rusland.  Ganske  vist 
vilde  det  have  været  latterligt  af  enhver  anden  Konge  at  betale  sin 
Yndling,  for  at  han  ikke  skulde  raade  ham  til  taabelige  og  fordærve- 
lige Handlinger;  men  naar  denne  Fremgangsmaade  tilraadedes  Chri- 
stian VII,  der  kun  brød  sig  om,  hvad  der  „skred  fremad",  havde  det 
sin  saare  fornuftige  Grund,  eftersom  en  Gave  paa  tredive  Tusind 
Daler  under  disse  Forhold  kunde  redde  Staten. 

Her  var  i  det  mindste  Formen  sømmelig,  idet  en  fuldkommen 
redelig   Minister   rettede   Ansøgning    til    Kongen    til    Fordel    for    en 

Trediemand,  og  Skatmesteren  fik  Ordre  af  sin  Herre  til  at  betale. 
Men  den  Pengeforæring,  man  lagde  Struensee  og  Brandt  til  Last, 
havde  en  helt  anden  Karakter ;  det  var  samme  Person,  som  ansøgte, 
afgjorde  ;0g  kontrasignerede.  Det  nyttede  ikke,  at  han  tænkte  sig,  at 
det  skete  én  Gang  for  alle  og  med  det  Formaal  at  skaffe  ham  en 
uafhængig  Stilling,  thi  hvem  kunde  svare  for,  at  han  ikke  vilde  be- 
gære mere,  jo  mere  han  fik?  Og  hvilken  Frækhed  var  det  ikke, 
naar  den  samme  Mand,  der  lod  Kongen  skrive  under  paa,  at  ingen 
Pension  for  Fremtiden  maatte  overstige  Tusinde  Daler,  efter  en  Em- 
bedstid  paa  seks  Maaneder  tilvendte  sig  en  Kapital,  som  gav  tre 
Gange  saa  meget  i  Rente !  Saa  farlig  forførerisk  er  den  uindskræn- 
kede Magt;  thi  førend  Struensee  havde  faaet  den  i  Hænde,  var  han 
ikke  blot  redelig,  men  højmodig  og  gavmild  i  meget  knappe  Kaar. 

Brandts  Sag  behandlede  Wivet  med  endnu  mindre  Forstand  og 
i  en  endnu  usømmeligere  Form  end  den  anden  Yndlings.  Han  lagde 
i  sin  Fremstilling  ikke  Skjul  paa  nogen  som  helst  Omstændighed 
ved  Optrinet  med  Næveslagene,  og  hvis  hans  Formaal  havde  været 
ikke  at  anklage  den  skyldige,  men  at  gøre  Kongen  latterlig  og  ringe, 
havde  han  ikke  kunnet  baaret  sig  bedre  ad.  Efter  at  være  kommen 
med  nogle  flove  Deklamationer  om  en  Gerning,  der  kunde  skildres 
med  de  sorteste  Farver,  tilføjede  han,  at  Brandt  ikke  alene  havde 
slaaet  og  bidt  Kongen,  men  at  han  flere  Gange  var  gaaet  ind  til 
Hans  Majestæt  i  Morgendragt  og  havde  fløjtet  i  hans  Nærværelse 

Hvor  afskyligt  end  det  Optrin  var,  som  laa  til  Grund  for  Ankla- 
gen, er  der  dog  noget  i  de  Grunde,  som  dels  Brandt  selv,  dels  hans 
Sagfører  fremførte  til  hans  Retfærdiggørelse.  Kongen  havde  altid 
forlangt,  at  hans  Omgivelser  skulde  regne  ham  for  et  almindeligt 
Menneske  og  handle  med  ham  derefter,  og  han  havde  set  med  over- 
legen Foragt  paa  dem.  der  lod  sig  gaa  paa  af  hans  Kongeværdighed. 
Alle  de  tidligere  Yndlinger  havde  haft  lignende  Kampe  med  ham, 
og  denne  var  bleven  højtidelig  tilgivet;  Kongen  havde  kysset  sin 
Overvinder  og  udnævnt  ham  til  Garderobemester. 

Til  denne  Hovedanklage  føjede  Wivet  to  andre,  den  ene  for  at 
have  kendt  Dronningens  brødefulde  Forhold  til  Struensee  og  ikke 
aahenbaret  det,  den  anden  for  at  have  haft  Del  i  Forfalskningen  af 

Regnskabet.  Brandt  svarede,  at,  da  han  ingen  Bevis  havde  for  Dron- 
ningens Fejltrin,  vilde  han  ved  at  .gøre  Angivelse  derom  kun  endnu 
mere  have  stillet  Kongehusets  Ære  blot  og  paadraget  sig  Straffen 
for  Bagvaskelse.  Hvad  den  paastaaede  Forfalskning  angik,  erklæ- 
rede han,  som  jeg  har  fortalt  ovenfor,  at  han  ganske  vist  i  to  Partier 
havde  modtaget  de  Pengegaver,  som  det  Regnskab,  man  forelagde 
ham,  udviste,  men  at  han  ikke  kendte  noget  til  en  Forfalskning. 

I  det  Indlæg,  han  forfattede  for  Domstolen*),  fremlyser  det 
Don  Quixote-agtige,  letsindige  og  usammenhængende  i  hans  Karak- 
ter paa  en  Maade,  der  vilde  være  latterlig  under  alle  andre  Om- 
stændigheder. Efter  at  have  forsikret,  at  han  er  fattet  paa  at  dø  og 
vil  regne  den  pinefuldeste  Død  for  en  retfærdig  Tugtelse,  om  ikke 
for  de  Forbrydelser,  for  hvilke  han  er  anklaget,  saa  i  alt  Fald  for 
sine  Synder,  tilføjer  han,  at  han  vil  finde  sig  i  at  modtage  Benaad- 
ning  og  ikke  regne  det  for  en  Skam  at  bede  Kongen  om  Tilgivelse ; 
han  havde  da  skrevet  noget  saadant  til  ham  og  bedt  om  Tilladelse 
til  at  tilbringe  sine  Dage  i  Ro,  hvorved  han  forstod  at  blive  udnævnt 
til  Amtmand  i  en  eller  anden  fjern  Landsdel,  og  da  han  ikke  vidste, 
om  der  for  Tiden  var  nogen  Stilling  ledig,  havde  han  nævnt  Bram- 
stedt,  hvor  Amtmanden  flere  Gange  havde  erklæret,  at  han  ønskede 
at  tage  sin  Afsked  paa  Grund  af  sin  høje  Alder.  Nu  laa  Bramstedt 
Amt,  der  stødte  op  til  den  ældre  Brandts  Styrelsesomraade,  i  Rigets 
sydligste  Landsdel  og  lige  ved  Hamburg.  Denne  fjerne  Landsdel 
passede  ham  altsaa  bedre  end  nogen  anden,  og  det,  han  søgte  om  som 
en  Forvisning  og  som  noget,  der  paa  en  Maade  skulde  gøre  Fyldest 
for  Livsstraf,  vilde  været  en  anselig  Belønning  for  enhver  anden, 
og  noget,  en  gammel  Tjener  af  Staten  vel  kunde  tragte  efter  som 
Afslutningen  paa  et  Liv,  der  nyttigt  var  viet  til  dens  Bedste. 

Efter  at  Indlægene  for  og  imod  var  bleven  indleverede  til  Under- 
søgelseskommissionen, forsamledes  den  som  Domstol  og  afsagde  den 


Dette  Aktstykke  er  bleven  udgivet  i  et  tysk  Skrift  tillige  med  General- 
fiskalens  og  Brandts  Advokats  Indlæg  og  Dommen  under  Titelen 
Brandis  Process  als  eine  Fortsetzung  der  Schriften  o.  s.  v.  (uden 
Trykkested). 

strengeste  Dom  cver  de  to  Grever,  den  samme  for  begges  Vedkom- 
mende, skønt  den  efter  at  have  kendt  Brandt  skyldig  i  den  aller- 
højeste Grad  af  Majestætsforbrydelse,  i  Dommen  over  Struensee 
indskrænker  sig  til  at  udtale  foruden  en  Misgerning,  hvorved  han 
er  skyldig  i  Majestætsfornærmelse  i  en  høj  Grad  o.  s.  v.;  og  den 
fastsætter  i  Henhold  til  Loven,  sjette  Bog,  fjerde  Kapitel,  første  Ar- 
tikel*), at  Grev  Johan  Friederich  Struensee  skal  levende  have  sin 
højre  Haand  og  sit  Hoved  afhugget,  at  hans  Krop  skal  parteres, 
hans  Lemmer  lægges  paa  Hjul,  og  hans  Hoved  og  Haand  sættes 
paa  Stage.    Dommen  over  Brandt  var  ligelydende. 

Dommene  conciperedes  af  Wivet.  De  har  været  optagne  i  Blade, 
blandt  andet  i  Gazette  de  Leyde.  De  synes  at  være  affattede  med 
det  udtrykkelige  Formaal  at  vanære  Kongen,  Dommerne  og  Landet. 
Beviste  Forbrydelser  sammenblandes  med  Formodninger,  Misgernin- 
ger med  Uforsigtigheder,  Forseelser,  Yndlingene  selv  har  Ansvaret 
for,  med  saadanne,  ved  hvilke  hele  Skylden  falder  tilbage  paa  Kon- 
gen, som  har  dækket  dem  med  sin  Myndighed.  I  Dommen  over 
Brandt  skildrer  man  Optrinet  med  Næveslagene,  der  allerede  i  saa 
høj  Grad  røber  Kongens  Aandssvækkelse,  og  undser  sig  saa  ikke 
for  at  tilføje :  „Til  sit  Forsvar  haver  Grev  Brandt  vel  brugt  dette,  at 
Hans  Majestæt  Kongen  havde  forladt  ham  denne  Tildragelse,  men, 
om  end  saa  var,  kan  det  dog  ikke  anderledes  forstaas,  end  at  Hans 
Majestæt  haver  til  en  Tid  villet  overbære  en  af  sine  Undersaatters 
saa  store  Forgribelse.  Overalt  har  han  i  denne  Henseende  slet  intet 
bevist,  og  hvorvidt  dette  strækker  sig,  er  hans  Majestæt  Kongen 
alene  i  Stand  til  at  dømme  om."  Da  man  oplæste  dette  mærkvær- 
dige  Aktstykke   for  den,    det  drejede   sig   om,    sagde   han   da   ogsaa 


*)  Den  danske  Lov  har  ingen  ligefremme  Bestemmelser  om  Forførelse 
af  Dronningen.  Den  engelske  regner  det  kun  for  Majestætsforbrydelse 
af  anden  Grad.  Det  er  vel  kendt,  hvor  barbarisk  man  gik  frem  mod 
Mortimer;  man  lod  ham  lide  samme  Straf  som  Struensee.  Se  de  franske 
og  de  engelske  Historikere  ved  Aaret  1326.  Henrik  VIII  var  næppe 
mindre  streng.  Se  ogsaa  „Philip  den  Smukkes  Sønners  Historie"  og 
mange  andre  Steder. 

meget  træffende  i  sit  ejendommelige  Sprog,  at  dets  Forfatter  liavde 
fortjent  hundrede  Pidskeslag. 

Brandts  Moder  og  Broder  bad  om  Tilladelse  til  at  komme  til 
Hoffet  for  at  bønfalde  Kongen  om  Naade,  og  da  de  ikke  havde  kun- 
net opnaa  dette,  skrev  de  til  Enkedronningen  og  Prins  Frederik.  De 
Svar,  de  fik,  var  fulde  af  Artigheder,  men  gav  dem  ikke  noget  Haab. 
Man  fortæller  imidlertid,  at  da  der  i  Statsraadet  forhandledes  om 
Stadfæstelsen  af  Dommen,  hævede  der  sig  Stemmer  for  Benaadning, 
men  at  Greverne  Rantzau  dg  Osten  ubetinget  modsatte  sig,  at  der 
gaves  nogen.  Kongens  Ære  skulde  have  krævet,  at  man  skaanede 
Brandt  for  at  skjule  for  Verden,  hvad  der  var  foregaaet  imellem 
dem ;  men  dette  var  Kongen  overmaade  imod ;  han  kom  til  at  skælve 
og  blegne  blot  ved  at  høre  denne  sin  fordums  Yndling  nævne.  Han 
erklærede  rent  ud,  at  han  ikke  vilde  frelse  Brandt,  med  mindre  man 
ogsaa  skaanede  Struensee,  og  Ministrene  skønnede  da,  at  man 
maatte  ofre  den  ene  af  de  domfældte,  for  at  den  anden  ikke  skulde 
undslippe.  De  to  Domme  blev  altsaa  stadfæstede  uden  mindste  For- 
mildelse. 

Navnlig  Grev  Rantzau  viste  en  gennemført  Haardhed  og  afskylig 
Ondskab.  Han  troede  uden  Tvivl,  at  han  ved  at  spærre  enhver  Ad- 
gang til  Naaden  og  bringe  sine  to  nære  Venner,  af  hvilke  den  ene 
havde  været  hans  Velgører,  paa  Skafottet,  vilde  rense  sig  for  Mis- 
tanken om  Medskyld,  og  at  han  ved  Hjælp  af  Hykleri  kunde  bringe 
sin  Forbindelse  med  de  domfældte  i  Forglemmelse.  Til  enhver 
anden  Tid  vilde  han,  langt  fra  at  have  Sæde  i  Statsraadet  og  afgøre 
de  skyldiges  Skæbne,  selv  være  bleven  Genstand  for  en  streng  Dom ; 
i  Stedet  for  at  være  bleven  skaanet,  fordi  han  havde  forraadt  Ynd- 
lingerne, vilde  der  være  bleven  lagt  ham  endnu  en  Ting  til  Last,  den, 
at  have  foregrebet  Kongens  Ordre  om  at  fængsle  dem,  og  da  han 
vel  vidste,  at  han  trods  sine  Værdigheder  var  ilde  anskreven,  dels 
som  et  uroligt  Hoved,  dels  som  vantro,  viste  han  sig  flittigere  end 
nogen  ved  Hoffets  Gudstjenester,  hvor  han  sang  Salmer,  der  maatte 
være  meget  nye  for  ham. 

Alle  disse  Afgørelser  blev  stærkt  fremskyndede.  Fiskalens  Ind- 
læg er  af  21de  April.   Defensoren   Uldalls  af  22de  og  23de,   og  de 

fremlagdes  den  25de  i  Kommissionen,  der  afsagde  Dom  samme  Dag. 
Kongens  Stadfæstelse  er  af  27de,  og  Henrettelsen  fastsattes  til 
den  28de. 

Avisskriverne  bekendtgjorde  med  Flid  Dagbogen  over  Hoffets 
Forlystelser,  der  danner  en  oprørende  Modsætning  til  disse  sørgelige 
Optrin :  den  23de  April  var  der  Maskerade,  hvor  Kongen  og  Enke- 
dronningen med  Følge  gav  Møde ;  den  24de  var  der  i  Stedet  for  Ko- 
medie Koncert  i  det  danske  Theater,  hvor  Kongefamilien  var  til 
Stede ;  den  25de  afsagdes  Dommen  over  Greverne  Struensee  og 
Brandt  for  aabne  Døre,  og  om  Aftenen  var  der  Opera ;  der  gaves 
„Hadrian  i  Syrien" .  Mæslingerne  vedblev  at  rase.  Den  26de,  en 
Søndag,  havde  den  nye  Regering  forbudt  alle  verdslige  Adspredelser, 
fordi  det  var  Helligdag.  Den  27de  tog  Kongen  ud  med  sit  Hof  til 
Middag  paa  Charlottenlund  og  vendte  tilbage  til  Byen  Klokken  syv 
om  Aftenen,  underskrev  Dommene  og  gik  i  den  italienske  Opera. 


XIV. 

.  STRUENSEES  OMVENDELSE,  HANS  OG  BRANDTS  DØD.  — 
DRONNINGENS  AFREJSE  OG  SIDSTE  TILBAGETRUKNE  LIV. 
—   DE  ANDRE  FANGERS  SKÆBNE;   RANTZAUS  OG  OSTENS 

FJERNELSE. 

Det  er  en  almindelig  Skik  i  Europa  at  tilbyde  dødsdømte  enhver 
optænkelig  Bistand  til  deres  Sjæls  Frelse  og  derpaa  fremstille  deres 
Forbedring  for  Menigmand  som  et  indlysende  Bevis  paa  Kristen- 
dommens Sandhed,  kundgøre  denne  Omvendelse  som  en  Triumf, 
og  kort  sagt  skaffe  den  farlige  Mening  Indgang,  at  Skafottet  bliver 
den  sikre  Vej  til  Paradiset  ved  Hjælp  af  nogle  Bønner  og  ved  at  un- 
derkaste sig  visse  Former.  Herved  har  de  Gejstliges  ubetænk- 
somme Nidkærhed  ofte  givet  Dødsstraffen  en  modsat  Virkning  af 
den,  der  tilsigtedes  med  dens  Indførelse,  og  bragt  svage,  tungsindige 
Karakterer  til  at  ønske  sig  et  saa  opbyggeligt  Endeligt  og  paadrage 
sig  Lidelser  i  denne  Verden  for  at  sikre  sig  Glæden  i  den  anden  ved 

en  Død  i  Anger  for  alles  Øjne.  Intetsteds  har  denne  Sværmervild- 
farelse foranlediget  skrækkeligere  Optrin  end  i  Danmark,  ej  heller 
har  man  nogetsteds  gjort  sig  mere  Umage  for  at  opelske  den.  Det 
er  noget  ganske  almindeligt  at  tilstaa  de  dødsdømte  en  Frist  af  flere 
Uger,  ja  endog  af  flere  Maaneder,  naar  den  Gejstlige,  der  skal  tage 
sig  af  deres  Sjæl,  regner  en  saadan  Udsættelse  for  nødvendig  for  at 
sikre  dem  det  evige  Liv. 

Ifølge  denne  Grundsætning  vilde  man  unde  de  to  Grever  Tid 
til  at  arbejde  paa  deres  Omvendelse,  men  uden  at  udsætte  deres  Hen- 
rettelse en  eneste  Dag.  Man  besluttede  derfor  at  vende  om  paa 
Rækkefølgen  og  sætte  Fristen  foran  Dødsdommen,  saa  at  Hoffet  af 
Kristenkærlighed  lod  dem  smage  Dødens  Kvaler  forud  i  lange  Drag. 
Fra  det  Øjeblik,  de  havde  tilstaaet  de  Forseelser,  som  man  forudsaa 
kunde  rammes  af  Dødsdom,  lod  man  dem  tilbyde  gejstlig  Bistand. 
Grev  Brandt  tog  straks  derimod  og  valgte  til  sin  Sjælesørger  Doktor 
Hee,  den  mest  ansete  af  de  danske  Prædikanter.  Han  indrømmede 
snart,  at  de  vantro  Udtalelser,  der  var  undslupne  ham,  kun  var  en 
Følge  af  hans  Letsindighed,  slette  Sæder  og  Ønske  om  at  have  den 
fine  Selskabstone,  og  at  de  Grundsætninger,  der  var  bleven  ham 
bibragte  under  hans  Opdragelse,  aldrig  var  helt  udslettede  af  hans 
Sjæl.  Det  faldt  da  ingenlunde  Doktor  Hee  vanskeligt  at  overbevise 
ham,  og  hans  Hverv  kom  til  at  indskrænke  sig  til  at  foreskrive  ham 
den  Læsning,  de  Salmer  og  de  Andagtsøvelser,  som  passede  sig 
bedst  for  hans  Stilling.  Den  Beretning,  han  har  udgivet  derom,  ud- 
gør et  meget  opbyggeligt  Bodsskrift. 

Struensees  Omvendelse  syntes  ikke  at  være  saa  let  en  Sag.  Da 
man  tilbød  ham  en  gejstlig,  vilde  han  undslaa  sig  for  at  modtage 
ham ;  men  da  han  hørte,  at  Doktor  Munter  havde  faaet  Befaling  om 
at  gaa  til  ham,  bekvemmede  han  sig  til  at  høre  paa  ham.  ligesom 
han  havde  bekvemmet  sig  til  at  bære  alle  de  andre  Lidelser,  som 
han  havde  udstaaet,  eller  som  han  forudsaa  i  Fremtiden. 

Doktor  Munter  er  Præst  ved  den  ene  af  de  to  tyske  Kirker  i 
København ;  han  er  en  stilfuld  og  omhyggelig  Prædikant,  der  for- 
staar  at  forene  Salvelse  med  Kraft.  I  sine  Prædikener  ved  den  unge 
Konges  Hof  havde  han  talt  med  megen  Frihed,  især  under  Struensees 

Ministerium.  Den  Dag,  da  det  paabødes  Folket  at  bede  og  faste 
for  at  takke  Gud  for,  hvad  man  kaldte  Befrielsen  af  17de  Januar, 
havde  han  talt  mod  de  to  fangne  Yndlinger  i  denne  Kundgørelses 
Aand.  Selv  om  Struensee  ikke  kendte  denne  Prædiken,  maatte  han 
i  alt  Fald  vente,  at  den,  der  saa  lidet  havde  skaanet  ham  offentligt, 
maatte  være  overm.aade  indtaget  imod  ham  og  kun  vilde  komme  til 
ham  i  hans  Fængsel  for  at  overvælde  ham  med  Bebrejdelser  og 
prædike  for  ham  over  Dogmer,  han  forlængst  havde  afsvoret.  I  Ste- 
det begyndte  Munter  med  at  vise  ham  Medlidenhed  og  Deltagelse. 
Det  var  den  første,  der  havde  talt  til  ham  i  denne  Tone,  det  første 
velsindede  Menneske,  han  havde  hørt,  siden  han  var  bleven  fængs- 
let; hidtil  havde  han  ikke  set  andre  end  sine  Vogtere,  sine  Sluttere 
og  sine  Dommere.  Doktor  Munters  Veltalenhed  var  endnu  mere 
indtrængende  i  Samtale  end  fra  Prædikestolen,  fordi  han  ganske 
jævnt  fulgte  sin  Fromheds  umiddelbare  Tilskyndelse,  og  allerede  ved 
den  første  Sammenkomst,  da  han  havde  været  forstandig  nok  til 
ikke  at  komme  ind  paa  noget  theologisk  Emne,  lykkedes  det  ham  at 
skaffe  sig  Øre,  og  hans  Skriftebarn  kom  til  at  finde  hans  Besøg  til- 
trækkende. 

Alt  som  han  fortsatte  disse,  holdt  han  en  nøjagtig  Dagbog  over 
dem,  som  han  siden  udgav  med  et  Held,  der  langt  overgik  hans  For- 
ventning; thi  medens  han  først  havde  meddelt,  at  han  vilde  lade  den 
trykke,  hvis  Subskriptionen  kunde  dække  Omkostningerne,  blev  der 
i  Oplag  paa  Oplag  afsat  over  tyve  Tusinde  Eksemplarer.  Der  findes 
tre  franske  Oversættelser  af  den ;  den  bedste  skyldes  Madame  de  la 
Fite.  Fromme  Mennesker  har  følt  sig  opbyggede  ved  at  læse  denne 
Bog,  og  den  er  et  Bevis  paa,  at  naar  de  evangeliske  Sandheder  bliver 
godt  forklarede,  sejrer  de  til  sidst  over  den  mest  haardnakkede  Van- 
tro. En  tysk  Anmelder  bemærker,  at  en  nærforestaaende  Død  er  en 
stor  Apostel ;  men  dette  er  en  dobbelttydig  Betragtning,  som  begge 
Parter  i  lige  høj  Grad  kan  tage  til  Indtægt. 

For  mit  Vedkommende  afholder  jeg  mig  som  slet  og  ret  Historie- 
skriver fra  enhver  Bemærkning  om  selve  Læren,  lader  Theologer  og 
Filosoffer  om  at  drøfte  Doktor  Miinters  Bevisgrunde  og  Citater  og 
indskrænker  mig  til   at  tage   nogle   Kendsgerninger   fra   hans    Bog. 

Hans  Retskaffenhed  og  hans  Fortællings  Paalidelighed  er  jeg  ganske 
sikker  paa.  Dette  Skrift  forekommer  mig  at  have  et  Præg  af  Sand- 
druhed, som  man  vanskeligt  kan  lukke  Øjnene  for,  naar  man  læser 
det  uden  Fordom.  Hvis  han  havde  skrevet  for  at  gøre  Blæst,  som 
nogle  Filosoffer  har  beskyldt  ham  for,  vilde  han  have  fyldt  sin  Bog 
med  Drøftelser  af  Læren  og  overdrevet  Vanskeligheden  ved  sit 
Hverv  og  Stædigheden  og  Fordærvelsen  hos  den,  han  skulde  om- 
vende ;  men  i  Stedet  skildrer  han  Struensee  som  overraskende 
lærvillig.  Langt  fra  at  gøre  haardnakket  Modstand  mod  sin  Omven- 
delse, faar  han  det  Vidnesbyrd  af  Doktor  Munter,  at  allerede  ved 
den  tredie  Sammenkomst  „var  den  forsætlige  Modstand  hævet ;  han 
ønskede  hemmeligt  at  blive  en  Kristen  og  frygtede  kun,  at  han  ikke 
vilde  kunne  blive  det" ,  og  da  der  under  den  tyvende  Sammenkomst 
blev  Tale  om  Treenigheden,  „fulgte  han  mig,"  siger  Doktoren,  „med 
megen  Opmærksomhed,  og  i  Stedet  for  at  opkaste  Tvivl  kom  han 
med  forskellige  Tilføjelser,  der  kunde  styrke  den  Læresætning,  vi 
beskæftigede  os  med." 

Ligesaa  lærvillig  med  Hensyn  til,  hvad  han  skulde  gøre,  som  til, 
hvad  han  skulde  tro,  spørger  han  sin  Sjælesørger,  om  han  uden  at 
gøre  Gud  imod  kan  søge  at  forsvare  sin  Sag  og  derved  følge  den 
hos  ethvert  Menneske  nedlagte  Drift  til  at  frelse  sig  selv;  og  da  der 
er  et  Punkt,  hvor  ingen  Undskyldning  er  mulig,  spørger  han,  om 
han,  saafremt  han  skal  lide  Døden,  uden  at  synde  kan  gøre  Brug  af 
sin  naturlige  Standhaftighed  og  den,  han  har  erhvervet  sig,  førend 
han  er  bleven  oplyst  af  Evangeliet.  I  samme  Aand  sagde  han  til 
sine  Vogtere,  at  han  endog  før  sin  Omvendelse  havde  haabet  ikke  at 
skulle  vise  nogen  Svaghed  i  det  skæbnesvangre  Øjeblik,  og  at  han 
nu  med  langt  større  Føje  haabede  noget  saadant  ved  Troens  Bistand. 

I  Doktor  Munters  Beretning  faar  man  Øje  for  hans  Skriftebarns 
Følsomhed,  den,  han  havde  troet  at  burde  hærde  sit  Hjerte  imod, 
medens  han  var  Minister,  i  den  Tanke,  at  nogle  enkeltes  Lidelser  var 
for  intet  at  regne  i  Sammenligning  med  det  almindelige  Bedste. 
Fuld  af  Mod  ved,  hvad  han  selv  led,  er  han  dybt  bedrøvet  over  at 
have  draget  sine  Venner  med  sig  i  sin  Ulykke.  Derfor  gør  han  sig 
ogsaa  Bebrejdelser,   fordi  han  har  tilstaaet  sin  vigtigste  Forbrydelse 

lefter  hans  egen  Mening  hans  eneste),  men  trøster  sig  med  rehgiøse 
Grunde.  Det  koster  ham  ingen  Overvindelse  at  tilgive,  da  han  aldrig 
har  været  hævngerrig  og  er  overtydet  om,  at  de,  der  har  styrtet 
ham.,  har  gjort  det  for  det  almene  Bedstes  Skyld.  Han  blev  aldrig 
mere  bevæget,  end  naar  han  fik  Breve  fra  sine  Forældre,  og  af- 
brødes ofte  i  Læsningen  af  Hulken  og  Graad. 

Da  hans  Dom  bragtes  ham  af  hans  Sagfører,  læste  han  den 
uden  mindste  Tegn  paa  Frygt ;  men  det  gjorde  et  stærkt  Indtryk 
paa  ham,  da  han  fik  at  vide,  at  hans  Ven  Brandt  skulde  lide  samme 
Skæbne  som  han.  Han  blev  bevæget  over  at  se  sin  Sjælesørger, 
for  hvem  han  havde  fattet  stort  Venskab,  saa  nedslaaet  i  dette  Øje- 
blik ;  han  opfordrede  ham  til  at  være  fast  og  vilde  endog  fritage 
ham  for  at  være  til  Stede  ved  hans  Henrettelse.  „Min  eneste  svage 
Side" ,  sagde  han  til  ham,  „er  Venskab.  Det  vilde  gøre  mig  meget 
urolig,  hvis  jeg  saa'  Dem  lide.  Tal  saa  lidt  til  mig  paa  selve  Retter- 
stedet, som  det  er  muligt  og  sømmeligt.  Jeg  vil  samle  alle  mine 
Kræfter  for  at  vende  mine  Tanker  til  Gud  og  min  Forløser.  Afsked 
vil  jeg  ikke  tage  fra  Dem ;  men  selv  uden  denne  Form,  der  let  kunde 
bringe  mig  ud  af  Fatning,  maa  De  tro,  at  jeg  véd  og  føler,  hvor 
meget  jeg  skylder  Dem." 

Samme  Dag  skrev  han  til  sine  Forældre  og  nogle  andre.  Men 
af  alle  disse  Vidnesbyrd  om,  hvem  han  huskede,  forekommer  den 
Hilsen,  han  sendte  Grev  Rantzau,  mig  at  være  den  mærkeligste.  I 
Stedet  for  at  overvælde  ham  med  Bebrejdelser,  hvad  han  med  god 
Grund  kunde  have  gjort,  skrev  han  følgende  Ord,  der  ikke  har  været 
offentliggjorte : 

„Her  er.  hvad  jeg  har  bedt  Dem  (Dr.  Munter)  sige  Grev 
Raritzau   fra  mig." 

„Jeg  har  aldrig  næret  nogen  Følelser  overfor  ham,  som  stod  i 
Strid  med  Venskabet  for  ham.  Endskønt  jeg  i  lange  Tider  har 
været  overtydet  om,  at  han  arbejdede  imod  mig,  har  jeg  dog  ikke 
kunnet  bringe  over  mit  Hjerte  at  fjerne  ham  fra  København. 
Hverken  de  lette  Midler,  jeg  vilde  have  kunnet  finde  dertil,  eller 
andre    Personers   stadige    Ønske    og   meget   vigtige    Grunde,    som 

ikke  havde  nogen  Forbindelse  med  mig  selv,  har  formaaet  at  be- 
væge mig  dertil.  Sagerne  fra  det  russiske  Hof  vil  godtgøre  ham 
det  modsatte,  selv  om  han  maaske  ikke  nu  har  Kendskab  dertil, 
fordi  jeg  aldrig  har  meddelt  ham  noget  indgaaende  derom." 

„Jeg  kan  forstaa,  at  han  af  Hengivenhed  for  Kongen,  i  Følge 
hvilken  han  har  fundet  sin  sande  Vens  Opførsel  dadelværdig, 
kunde  forsøge  at  fjerne  mig;  men  det  vilde  aldrig  være  faldet  mig 
ind,  at  han  skulde  kunne  bringe  nogen  paa  de  Tanker  at  gøre  mig 
bundulykkelig.  —  Da  jeg  nu  alligevel  maa  erfare  dette,  har  jeg 
indset,  at  hans  levende  Nidkærhed,  Omstændighederne  og  Over- 
bevisningen om  den  Fare,  hvori  man  troede,  at  Kongen  svævede, 
kunde  kvæle  alle  andre  Følelser.  Jeg  har  ikke  bevaret  nogen 
fjendtlig  Følelse  mod  Hr.  Greven.  Oplyst  ved  Religionen  skæn- 
ker jeg  ham  paa  ny  hele  det  Venskab,  hvorpaa  han  havde  afgø- 
rende Beviser,  og  hvorom  hans  Hukommelse  vil  erindre  ham." 

„Jeg  ønsker  ham  alt  muligt  godt.  Som  det  nu  staar,  kan  jeg 
ikke  give  ham  noget  kraftigere  og  oprigtigere  Bevis  herpaa,  end 
ved  inderligt  at  ønske,  at  han  maa  finde  al  den  Lykke,  som  Reli- 
gionens Sandhed  har  ladet  mig  føle.  Det  vilde  i  saa  Henseende 
være  mig  kært,  om  han  vilde  huske  paa,  hvor  ganske  anderledes 
han  tænkte  om  Medicinen,  efter  at  han  havde  læst  Zimmermann 
og  mærket  den  gode  Virkning  af  de  Midler,  han  kom  til  at  bruge  i 
Gliickstadt." 

„Maatte  dog  disse  faa  Ord  udslette  alt,  hvad  Hr.  Greven 
endnu  har  imod  mig  i  sit  Hjerte." 

„Jeg  beder  Dem  overrække  ham  dette,  naar  der  ikke  længer 
foreligger  nogen  Bevæggrunde  til  at  tillægge  dette  Skrift  en  anden 
Forklaring  eller  et  andet  Øjemed." 

„Struensee." 

„E.  S.   Jeg  har  betænkt  mig  og  har  den  Ære  selv  at  stile  denne 
Skrivelse  til  Hr.  Greven,  i  Stedet  for  at  overgive  Hr.  Munter  den." 
Den  27de  April    1772.  „Struensee." 

Den   samme   27de   April   tog  han   mod   Efterretningen   om   Dom- 
mens Stadfæstelse  med   lige  saa   stor  Sindsro,   som   han  havde   vist 

ved  Forkyndelsen  af  selve  Dommen,  og  ytrede  det  mest  levende 
Ønske  om,  at  hans  Ven  maatte  være  lige  saa  fattet.  Han  talte  om 
Enkelthederne  ved  den  Straf,  han  skulde  lide,  uden  at  vise  det  rin- 
geste Tegn  paa  Frygt,  og  Munter  kan  ikke  andet  end  beundre,  at 
han,  der  aldrig  havde  fældet  en  Taare  over  sin  Ulykke,  dog  blev 
meget  rørt  ved  Tilberedelserne  til  at  give  ham  Nadveren.  I  dette 
højtidelige  Øjeblik  og  bevæget,  som  han  var,  forsikrede  han  paa  ny, 
at  han  ikke  havde  forfalsket  Regnskabet  over  de   132,000  Daler. 

Hans  frejdige  Ro  syntes  at  vokse,  jo  nærmere  den  skæbnesvangre 
Dag  rykkede  frem.  Dagen  i  Forvejen  fik  han  til  sin  Trøst  at  vide, 
at  hans  Broder  ikke  havde  mere  ondt  at  frygte.  Han  tog  Afsked 
med  ham  m.ed  Doktor  Munter  som  Mellemmand,  læste  endnu  længe 
samme  Aften  og  sov  trygt  seks  Timer  i  Træk.  Da  han  vaagnede 
ved  Daggry,  kom  han  til  at  gyse  ved  Tanken  om,  at  den  Dag,  der 
var  ved  at  bryde  frem,  skulde  være  hans  sidste  her  i  Livet ;  men  det 
blev  han  snart  Herre  over.  Hans  Sjælesørger,  der  kort  efter  ind- 
fandt sig  hos  ham,  saa  hvert  Øjeblik  uroligt  hen  til  Fængselsdøren, 
og  blev  overmaade  bevæget,  da  man  opfordrede  ham  til  at  gaa  forud 
(thi  han  skulde  ikke  køre  til  Retterstedet  i  den  samme  Vogn). 
Struensee  derimod  røbede  hverken  Bevægelse  eller  Frygt  og  for- 
manede sin  Trøster  til  at  fatte  sig  ved  at  mindes  de  Betragtninger, 
han  selv  havde  foreholdt  ham.  Da  den  dødsdømte  forlod  Fængslet, 
gjorde  hans  Væsen  Indtryk  af  at  være  blidt  og  frit,  som  om  han  var 
bleven  ført  ud  paa  en  almindelig  Tur.  Da  han  satte  sig  op  i  Vognen, 
hilste  han  paa  de  Mennesker,  der  stod  i  Nærheden,  og  under  Kør- 
selen underholdt  han  sig  med  de  Officerer,  der  bevogtede  ham,  eller 
sad  i  stilfærdig  Eftertanke.  Da  han  var  naaet  til  Retterstedet,  kom 
Munter  til,  satte  sig  op  i  hans  Karet  og  fik  sig  anbragt  saaledes,  at 
han  unddrog  ham  Synet  af  Brandt,  der  var  ved  at  gaa  op  paa  Ska- 
fottet. „Jeg  har  allerede  set  ham,"  sagde  han  og  saa  smilende  paa 
sin  Trøster;  „gør  mig  ikke  mere  rørt,"  tilføjede  han,  „vi  genses  i 
Himlen." 

„Dér  haaber  jeg,"  svarede  Munter,  „at  fortsætte  det  Venskab,  vi 
har  begyndt." 

Som    Øjeblikket    nærmede    sig,    blev    han    bleg   og    hans    Mæle 

IS 

usikkert,  men  han  syntes  ikke  at  have  mistet  sin  Aandsnærværelse. 
Han  klædte  sig  selv  af  og  lagde  sit  Hoved  og  sin  Haand  paa  Blok- 
ken ;  en  Krampetrækning  over  hele  Kroppen,  som  greb  ham  mellem 
de  to  Øksehug,  kunde  kun  staa  et  Øjeblik  paa. 

Vagterne  ved  Byportene  var  bleven  forstærkede,  og  Skafottet  var 
omgivet  af  femten  Hundrede  Soldater  foruden  en  Afdeling  Matroser ; 
tilsammen  dannede  de  en  tredobbelt  Ring.  Foruden  Militæret  var 
der  en  talløs  Mængde  Tilskuere  til  Stede.  Hele  denne  Folkemasse, 
der  havde  ) ubiet  af  Glæde  over  de  to  ulykkelige  Grevers  Fængsling, 
iagttog  deres  Død  i  mørk  Tavshed,  og  de  var  alle  ganske  skræk- 
slagne, da  de  vendte  hjem.  Hoffet  og  det  nye  Ministerium,  der  med 
Uro  lagde  Mærke  til  dette  Omslag,  troede  at  kunne  vinde  Stemnin- 
gen for  sig  paa  ny  ved  at  offentliggøre  de  tvende  henrettedes  Dom ; 
men  dette  ukloge  Skridt  forvandlede  nu  fuldstændigt  Almenhedens 
Had  til  Medynk.  Folket  var  nær  ved  at  regne  de  domfældte  for  helt 
uskyldige  eller  i  det  højeste  for  Fusentaster,  nu  da  det  blev  aaben- 
bart.  at  alle  de  lumske  Sammensværgelser  og  afskylige  Anslag  mod 
Kongens  Person  og  Magt,  som  man  saa  højlydt  havde  anklaget  dem 
for,  var  det  rene  Hjærnespind. 

Denne  Skildring  har  langt  overskredet  det  Omfang,  jeg  havde 
troet  at  kunne  nøjes  med ;  jeg  har  imidlertid  søgt  at  forkorte  den 
saa  meget  som  muligt  og  bortskaaret  alt,  hvad  der  ikke  var  af  Vig- 
tighed til  Oplysning  om  Forholdene  og  Forstaaelse  af  de  handlende 
Personer. 

Jeg  frygter  for,  at  min  Læser  nu  er  lige  saa  træt  som  jeg  af  den 
lange  Bane,  vi  har  tilbagelagt  med  hinanden.  Imidlertid  tror  jeg 
dog,  at  det  vil  være  paa  sin  Plads  i  nogle  faa  Ord  at  meddele,  hvad 
der  blev  af  Dronningen  og  de  andre  mere  eller  mindre  vigtige  Per- 
soner, jeg  har  ført  frem  paa  Skuepladsen. 

Man  paastaar,  at  det  blev  foreslaaet  i  Undersøgelseskommissio- 
nen at  sagsøge  nogle  af  de  Personer,  der  endnu  var  fængslede  efter 
de  to  Grevers  Henrettelse,  men  at  en  af  Dommerne,  Kofoed  Ancher, 
udtalte  den  Mening,  at  det  nu  var  paa  Tiden  at  sige  til  Kongen  lige- 
som til  Augustus:  Desine.  carnifex  (stands,  Bøddel). 

Hvorom  alting  er,  blev  ingen  flere  formeligt  sagsøgte.    Den  ældre 

Struensee  løslodes  uden  yderligere  Straf  og  vendte  tilbage  til  Lieg- 
nitz  for  atter  at  indtage  sit  Professorat,  som  Kongen  af  Preussen 
(den  store  Frederik)  havde  ladet  staa  ledigt  til  ham,  medens  han 
fristede  Lykken.  Kongen  tillod  ogsaa  sin  Gesandt,  von  Arnim,  som 
Struensee  havde  været  Lærer  for,  at  gøre  Brug  af  hans  Navn  til  at 
kræve  ham  udleveret.  Den  danske  Regering  sendte  Fangen  et  Brev, 
som  gav  ham  Oprejsning,  og  man  paalagde  ham  blot  at  sværge,  at 
han  vilde  forholde  sig  tavs  om  Danmarks  Forhold.  Han  har  senere 
haft  vigtige  Stillinger  inde  og  gjort  en  glimrende  Lykke. 

Hans  to  Fæller  i  Finansstyret,  Rothe  og  Oeder,  blev  anbragte 
som  Amtmænd,  hin  i  Holsten  og  denne  i  Norge.  Rothe  tog  senere 
sin  Afsked  mod  en  Aarpenge,  og  Schumacher  ansattes  i  hans  Sted 
i  Segeberg;  Oeder  forflyttedes  til  Landskabet  Oldenburg,  ved  hvilket 
Bytte  han  kom  under  en  anden  Fyrste.  Min  tro  Høyer  blev  ogsaa 
fjernet  ved  at  udnævnes  til  Amtmand  i  Jylland,  en  Forandring,  der 
bragte  fuldstændig  Uorden  i  hans  Pengesager,  som  hans  Retskaffen- 
hed ikke  havde  tilladt  ham  at  bringe  paa  Fode.  Han  døde  af  Sorg 
derover,  Sturz,  Professor  Berger*)  og  General  Gahler  fik  Valget 
mellem  at  blive  formeligt  sagsøgte  eller  underkaste  sig  Kongens 
Naade.  De  foretrak  med  god  Grund  det  sidste,  thi  med  en  Smule 
Snildhed  og  Ondskab  er  det  let  at  finde  Statsforbrydelser  ud.  Sturz 
sendtes  til  Holsten  paa  de  samme  Vilkaar,  som  først  var  bleven  ham 
foreskrevne.  Senere  blev  han  ansat  i  Landskabet  Oldenburg,  hvor 
han  døde  1788  eller  1789.  Berger  fjernedes  til  Aalborg  i  Jylland 
med   en   Aarpenge   paa   tre   Hundrede   Daler  og  mistede   som   Følge 


*)  Jeg  ved  intet,  som  kunde  give  Stof  til  en  Anklage  mod  ham.  Han  blev 
slet  ikke  forhørt  i  de  første  tre  Uger,  og  hans  Fængsel  var  meget 
haardt.  Han  var  et  Bytte  for  Utøj  og  fik  hverken  Lov  at  bruge  Kniv 
eller  Gaffel.  Hans  Uskyldighed  var  saa  klar,  at  han  efter  det  første 
Forhør  blev  bedre  behandlet.  Han  havde  forløst  Dronningen  ved  Prin- 
sessens Fødsel;  han  var  med  ved  de  kolde  Bade,  som  Kronprinsen 
tog,  og  man  troede,  som  jeg  har  sagt,  uden  Grund,  at  han  lod  Kongen 
tage  skadelige  Midler.  De  formentlige  Gifte  tillavedes  hos  Hofapote- 
keren, som  hverken  blev  anklaget  eller  forhørt. 

deraf  sine  Bestillinger  og  en  indbringende  Praksis.  Senere  blev  han 
ansat  som  Professor  i  Kiel.  1784  fik  han  Lov  at  trække  sig  tilbage  i 
Naade,  fordi  han  ved  et  Gavebrev  havde  skænket  Universitetet  sin 
Bogsamling  efter  sin  Død.  General  Gåhler,  hvem  alle  hans  Bestillin- 
ger fratoges  ved  en  hæderlig  Afsked,  trak  sig  tilbage  til  den  lille 
By  Vejle  i  Jylland.  Dommen  gik  ud  paa,  at  han  havde  givet  Anled- 
ning til  Mistanke  mod  sig.  Man  anviste  ham  Tusinde  Daler  i  Aar- 
penge,  Halvdelen  til  ham  selv  og  Halvdelen  til  hans  Hustru,  der 
ligeledes   i   Førstningen   havde   været   arresteret.*) 

Medens  Retsforfølgelsen  stod  paa,  havde  Grev  Saint-Germain 
holdt  sig  meget  stille.  Mellem  General  Gåhlers  Papirer,  som  blev 
undersøgte,  fandtes  der  adskillige  Breve  fra  ham,  hvor  han  ikke 
skaanede  nogen,  og  selv  dem,  der  foretog  Undersøgelsen,  gik  det  ud 
over.  Han  forlangte  en  Kapital,  der  skulde  svare  til  hans  Aarpenge 
paa  14,000  Rigsdaler,  men  al  den  Imødekommenhed,  han  kunde  op- 
naa,  var  kun  at  faa  Aarpengen  udbetalt  for  fire  Aar  én  Gang  for 
alle,  og  endda  forbeholdt  Kongen  sig  Trasseringsafgiften  (10  og  16^ 
pCt..  i  alt  lidt  over  en  Fjerdedel  af  Beløbet)  for  det  Tilfælde,  han 
vilde  anbringe  Pengene  et  andet  Sted.  Han  gik  med  Skib  fra  Kø- 
benhavn til  Bordeaux  og  drog  derefter  gennem  Frankrig  under  et 
paataget  Navn.    Jeg  tabte  ham  da  for  en  Tid  af  Syne. 

Oberst  Falkenskjold  fik  ingen  Sagfører;  man  gav  ham  ingen 
Genpart  af  Forhørene,  for  at  han  kunde  forsvare  sig.  og  det  blev 
heller  ikke  stillet  ham  frit,  om  han  vilde  henskyde  sig  under  Kon- 
gens Naade.  Statsraadet  traf  paa  egen  Haand  Afgørelse  om  hans 
Skæbne.  Søkrigsprokurøren  indfandt  sig  i  hans  Fængsel  og  fratog 
ham  Kammerherrenøglen  og  hans  Bestalling  som  Oberst  og  berø- 
vede ham  endog  en  russisk  Ridderorden,  han  havde.  Han- blev  bragt 
om  Bord  paa  et  Skib,  der  var  fragtet  for  kongelig  Regning,  og  ført 
til  Munkholm,  en  Fæstning,  der  er  anlagt  paa  en  Klippe  udenfor 
Trondhjem   paa   den   treogtresindsty vende    Breddegrad. 

Dronningen,  paa  hvem  alle  disse  Straffe  til  Dels  faldt  tilbage, 
var  ikke  saa  heldig  at  komme  bort,  før  hendes  Elsker  og  deres  for- 


*)    Disse  og  nogle  andre  Kendelser  er  af  19de  Maj. 

trolige  havde  lidt  Døden.  Saa  snart  hendes  Dom  var  fældet,  fik  den 
engelske  C^esandt,  Keith,  Tilladelse  til  at  se  hende  og  foretog  adskil- 
.lige  Rejser  til  Kronborg.  Man  tillod  hende  at  forlade  Slottet  og  spad- 
sere paa  Voldene.  Fra  nu  af  blev  hun  regnet  for  en  fremmed  fyr- 
stelig Person  og  hendes  Navn  udeladt  af  Kirkebønnen.  Efter  en 
lang  Underhandling  mellem  de  to  Hoffer  om  Maaden,  Tiden  og  Ce- 
remoniellet ankrede  omsider  to  engelske  Fregatter  og  en  Orlogs- 
chaloupe  den  27de  Maj  i  Sundet  og  saluterede  Fæstningen  med 
sytten  Skud.  som  besvaredes  med  lige  saa  mange.  Kommodore  Bride, 
der  førte  den  lille  Eskadre,  gjorde  Fæstningens  Kommandant  et  Be- 
søg og  gik-  efter  en  Times  Forløb  atter  ombord.  Dagen  efter  tog 
Keith  til  Helsingør  for  at  gaa  til  Søs  sammen  med  Dronningen,  der 
ikke  beholdt  andre  tilbage  af  sit  Følge  end  sin  Overhofmester,  Grev 
Holstein  Lethraborg  med  Frue,  en  Kammerjunker,  Råben,  og  en 
Hofdame,   Frk.   Møsting. 

Indskibningen  foregik  den  30te  Maj.  Da  maatte  den  unge  Dron- 
ning bringe  det  sidste  og  smerteligste  Offer,  skilles  fra  sin  Datter 
for  aldrig  at  se  hende  mere.  Fæstningen  gav  tre  Gange  fem  og  tyve 
Kanonskud ;  hun  blev  altsaa  endnu  i  dette  sidste  Øjeblik  behandlet 
som  Dronning  af  Danmark  selv,  med  mindre  Saluten  gjaldt  Kongen 
af  Englands  Flag,  der  vajede  fra  Admiralskibet.  Den  5te  Juni  gik 
hun  i  Land  i  Stade  i  Hannover,  hvorfra  hun  sammen  med  sit  nye, 
helt  hannoveranske  Hof  befordredes  til  Celle  med  halvfjerdsindstyve 
Heste.  Paa  denne  Rejse  og  ellers,  saa  længe  hun  levede,  havde 
Kongen  af  England  befalet,  at  man  skulde  yde  hende  Æresbevisnin- 
ger som  Dronning.  Han  afholdt  alle  hendes  Udgifter  efter  at  have 
Tcrævet  hendes  Medgift  tilbage.  Hun  levede  tilbagetrukken  i  Celle 
med  den  strengeste  Sømmelighed,  ligegyldig  for  Struensees  Skæbne, 
forbitret  paa  sine  Fjender,  Danmark  endnu  bestandig  hengiven,  tan- 
kefuld og  tungsindig,  uden  at  kende  andre  glade  Timer,  end  naar 
hendes  Søster,  Fyrstinden  af  Braunschweig,  aflagde  hende  Besøg. 
Hun  døde  to  og  tyve  Aar  gammel  af  Brystbetændelse,  efter  hvad  jeg 
har  hørt  af  hendes  Læge  Zimmermann.  De  skrækkelige,  for  al 
Sandsynlighed  blottede  Rygter,  der  udspredtes  om  dette  Dødsfald,  er 
fene   Bagvadskelser. 

Greverne  Osten  og  Rantzau  beholdt  ikke  deres  Plads  i  Stats- 
raadet  længe  efter  hendes  Afrejse.  De  var  allerede  bleven  uens,  og 
i  hvert  Fald  maatte  en  af  dem  have  trukket  sig  tilbage.  Undersøgel- 
sen havde  givet  Anledning  til  adskillige  Opdagelser  •.  man  havde  saa- 
ledes  blandt  den  ældre  Struensees  Papirer  fundet  den  Seddel,  som 
Rantzau  havde  skrevet  til  ham  den  16de  Januar.  Ganske  bortset 
fra  denne  Omstændighed  vilde  det  have  været  højst  paafaldende,  at 
to  Mænd,  som  skyldte  de  domfældte  deres  Stilling,  længe  havde  ind- 
taget Pladsen  i  Kongens  Raad,  og  desuden  var  der  en  vigtig  Sag, 
som  gjorde  det  nødvendigt  at  fjerne  dem.  Der  var  intet,  som  Hoffet 
lagde  og  burde  lægge  større  Vægt  paa,  end  paa  at  genoptage  de  tid- 
ligere Underhandlinger  med  Rusland ;  det  var  umuligt  at  lukke  Øj- 
nene for  dette,  og  hvis  Struensee  havde  gjort  sig  skyldig  i  nogen 
Statsforbrydelse,  var  det  den,  at  han  havde  forsinket  et  saa  gavnligt 
Værk  og  bragt  det  i  Fare.  Men  nu  havde  Kejserinden  saa  tydeligt 
og  ved'holdende  tilkendegivet  sin  Uvilje  mod  Osten  og  Rantzau.  at 
hun  ikke  havde  kunnet  frafalde  det,  selv  om  hun  havde  villet. 

Osten  sendtes  til  Jylland  som  Stiftsamtmand.  Rantzau  var  draget 
bort  før  ham.  Hoffet  havde  tilstaaet  ham  en  Aarpenge  paa  8000 
Rigsdaler,  hvad  der  i  Forbindelse  med  Indtægten  af  hans  Gods 
satte  ham  i  Stand  til  at  betale  sin  Gæld.  Til  sin  Afrejse  valgte  han 
en  Dag,  da  en  tripolitansk  Gesandt  havde  Audiens  hos  Ministeren. 
Ved  denne  Ceremoni  viste  han  sig  og  modtog  flere  Juvelgaver  af 
Kongen ;  derpaa  steg  han,  omgiven  af  en  Folkeskare,  ned  i  en  kon- 
gelig Chaloupe.  der  ventede  ham  i  Kanalen  nedenfor  hans  Bolig  og 
førte  ham  til  det  Skib,  han  havde  hyret  for  at  rejse  til  Eckernforde  i 
Holsten.  Derfra  tog  han  til  Hamburg  og  saa  til  Frankfurt,  og  fra  da 
af  tabte  Aviserne  ham  af  Syne.  Senere  meddelte  de,  at  han  var 
bleven  dræbt  af  en  irsk  Officer  i  en  Duel  paa  den  spanske  Grænse ; 
formodentlig  stammede  denne  Efterretning  fra  ham  selv.  Han  bo- 
satte sig  i  Grevskabet  Avignon,  hvor  han  tilsyneladende  levede  i 
Ro,  men  forgæves  søgte  at  blive  fri  for  det  Præg  af  velkendt  Per- 
son, der  stadig  klæbede  ved  ham*).    Hans  tro  Bjelke  fik  ligeledes 


*)    Rantzau  døde  1789,  meget  forgældet,  i  Avignon. 

Foræringer  ved  samme  Lejlighed,  og  lian  blev  Amtmand  i  Tønder, 
hvor  man  havde  afsat  Grev  Holstein,  der  havde  været  med  i  Sty- 
relsen under  Struensee. 

Grev  Bernstorff,  med  hvem  Kejserinden  af  Rusland  havde  ønsket 
at  fortsætte  Underhandlingen,  levede  ikke  mere;  men  da  hans  Bro- 
dersøn og  Lærling,  Arvingen  til  hans  Navn  og  hans  Grundsætninger, 
var  kommen  til  København  i  private  Anliggender,  fast  besluttet  paa, 
som  han  havde  udtalt  til  mig  i  Hamburg,  ikke  at  træde  ind  i  Stats- 
tjenesten,  lykkedes  det  dog  Hoffet  at  holde  ham  fast,  og  Aaret  efter 
var  han  saa  heldig  at  afslutte  det  Mageskifte,  der  havde  været  Maa- 
let   for  alle   hans   Farbroders   Ønsker. 

Ved  denne  Traktat  afstaar  Danmark  en  lille  Stat,  der  laa  skilt 
fra  dets  andre  Landskaber,  og  som  det  ikke  vilde  kunne  forsvare  i 
Krigstid,  og  faar  i  Bytte  en  Afrunding,  der  slutter  det  fast  inde  paa 
dets  Halvø  og  gør  den  lettere  at  forsvare.  Men  hvad  der  er  endnu 
vigtigere,  Traktaten  skaffer  afgørende  Ende  paa  hine  langvarige 
Stridigheder  med  det  holstenske  Fyrstehus  just  paa  det  Tidspunkt, 
da  dette  vilde  kunne  ødelægge  sin  Medbejler  og  derved  hævne  sig 
for  de  Krænkelser,  det  havde  lidt  af  denne. 

Var  dette  Bytte  ikke  sket,  og  Rusland  vedblivende  havde  haft  en 
Grund  til  at  angribe  Danmark,  vilde  det  have  raadet  over  Kiels 
Havn,  hvor  det  paa  enhver  Tid  af  Aaret  havde  kunnet  sætte  Tropper 
i  Land. 

I  Kraft  af  et  politisk  Syn,  man  sjældent  træffer  hos  Fyrsterne, 
vilde  Katharina  løsrive  sin  Søn  fuldkommen  fra  ethvert  andet  Hen- 
syn end  Hensynet  til  hans  Kejserrige.  Hun  frygtede  uden  Tvivl, 
at  han  efter  Peter  III's  Eksempel  skulde  lade  sig  lede  af  Familie- 
fordomme og  optræde  som  holstensk  Fyrste  til  Bedste  for  sit  lille 
ATveland  i  Stedet  for  at  spille  en  Rolle  blandt  de  mægtigste  Her- 
skere. Hun  fik  ham  derfor  til  at  afstaa  Grevskaberne  Oldenburg  og 
Delmenhorst  til  sin  Onkel,  Biskoppen  af  Liibeck's  Slægt,  saa  at  han 
nu,  takket  være  hans  Moder,  ikke  længer  har  Land  eller  Stemme 
i  det  tyske  Rige. 

ANMÆRKNINGER. 

Forkortelser:  HT  =^  Historisk  Tidsskrift.      DM  =  Banske  Magasin.      H  =;  E.  Holm, 

Danmark-Norges  Historie.     BP  =  Bernstorffske  Papirer,  udg.  af  Aage  Friis.     RFP  = 

Efterladte  Papirer  fra  den  Reventlowske  Kreds,  I  —  VIII,  udg.  af  Louis  Bobé.     B  = 

C.  D.  Biehls  Breve  om  Christian  VII,  1909,  udg.  af  samme. 

V.  9.  Til  Re  verdils  Biografi.  Optegnelse  om  R.s  Fødsel  af  Urbain  Roger:  1732, 
mois  de  may,  le  19e,  lundi  peu  avant  les  six  heures  du  matin  ma  chére  épouse  a  heureu- 
sement  accouché  d'un  fils,  signe  du  poisson,  premier  quartier  de  la  lune,  a  été  baptisé 
le  vendredi  30e  par  Mr.  Isaac-Fran^ois  MONOD,  premier  Ministre,  et  présenté  au  saint 
baptéme  par  Mr.  Isaac-Salomon  FEUILLET,  Chatelain  de  Begnins  et  Bursinel,  etc. 
Bourgeois,  Mme.  Espérance  DE  LA  FLECHERE  son  épouse,  Frangois  DURET,  avocat, 
mon  neveu,  et  ma  soeur  Elizabeth-Jacqueline,  nommé  Elie-Salomon-FranQois.  (Papiers 
Roger,  Bibi.  i  Geneve). 

V.  15.  Registres  du  Consistoire  de  Geneve  vol.  85  (1748),  22  (Medd.  af  Hr.  F. 
Reverdin). 

VI.  3.  Roger:  RFP  VII  490.  —  19.  Mercure:  Reverdils  Kvitt.  1758  8/7  i 
Partikulærkassen.   HT  7  I  79  ff. 

VII.  22.  Sophie  Rocques:  RFP  VI  577;  VII  489.  —  24.  Schlegel:  DM  5  V,  250. 

XI.  18.  Mag.  for  Reiseiagttagelser  I  (1820),  446.  Minerva  1791,  IV,  74,  84.  J.  J. 
Bjornståhl,  Resa,  Stockholm  1780,  II,  94.  F.  Brun,  Episoden,  1(1806),  228  f . — 
Iris  og  Hebe  1809  I,  342  ff.    Literaturtid.  181 1,  96.    Etrennes  helvétiques  1901,  287  ff. 

XII.  1.  F.  V.  Matthisson,  Erinnerungen  II  (1810),  33.  Morgenblatt  1810,  304.  — 
3.  Kriterier:  S.  141  nævnes  den  nuværende  Konge  Gustaf  III,  myrdet  1792,  og 
S.  275  Sturz  at  være  død  1789.  —  6  f.  n.  Urbain  Roger:  A.  Friis,  BP  I,  H  20. 

XIII.  4.  Reverdils  efterladte  Papirer  Danmark  vedrørende  er  ifølge  Hr.  Reverdin 
ordnet  efter  følgende  Grupper:  719— 20.  Breve  fra  forskellige  1760  —  1805(172+258 
Numre).  —  721.  Fra  Prinserne  Carl  1766—90  (29  N.)  og  Frederik  af  Hessen  1768 
—73  (8  N.)  og  Høyer  1767  —  72  (62  N.).  —  722—25.  Fra  forskellige  (71+222-^-200 
+206  N.).  —  728.  ligeledes  (Klopstock,  Falkenskjold  o.  a.);  Koncepter  til  Breve  til 
Reventlou,     Fru    v.    Plessen,    Grev     Holck    og    Carl    af   Hessen    (1767),    Osten   og 

St.  Germain;  21  Breve  til  H.  de  Cheusses  (1758\  —  729.  R.s  Beretning  i  Brev- 
form om  Begivenhederne  i  Danmark  under  hans  2.  Ophold,  22  Hefter.  Opt. 
om  Christian  VII  (Koncept).  —  730  l)  Betænkning  til  Kongen  om  det  nyttige 
i  at  give  Civilembeder  til  pensionerede  Officerer.  2)  Ulfeldts  Liv.  t")  Brev  fra  des  Cam- 
peaux.  ")  Beretning  om  Sammensværgelsen  mod  Struensee  1771  —  72.  ^}  Opt.  om  Dron- 
ning Caroline  Mathilde  og  hendes  Proces.  1")  Opt.  om  Beringskiold,  Osten,  Brandt  og 
Struensee.  i^)  Opt.  til  dansk  Historie.  —  731.  André  Rogers  Brevveksling.  —  744. 
Brudstykker  af  en  Dagbog,  ført  af  R.  —  Alex.  Rogers  Opt.  om  R.  —  747.  Kronolo- 
giske Opt.  1730—66,  2  Hefter. 


S.  73. 


S.  74. 


Prøver  paa  Afvigelser 

Mskr. 
■  .  on  vient  de  voir 
.  .de  conclure 
.  .minuteraient 

cette  marche    était    calculée   pour 
me  gagner  en  faisant  autoriser  de 
ma  signature .  .  . 
lequel  ayant  possédé  des  terres 

.å  ce  point 

.  démarche 

.départir  du  projet 

.de  maniére 

.  departement  des  affaires  intéri- 
eures 

.qui  en  seraient  émanés, 

.deux  propriétaires  actuels  de 
terres 

.qu'il  fut  ainsi  lié  å  ne  pas  chan- 
ger d'opinion 

.je  lui  expliquais  la  composition 

.  qui  était  patriote  et  raisonnable 
Note,  .  .  .  est  de  veiller  å  ce  qui 
pourrait  étre  entrepris  contre  l'au- 
torité 

.  .en  ce  point 
.  .  les  points 
.  .  la  composition 


fra  Originalmanuskriptet. 

Rogers  Udg. 

S.  95.   L.  6  f.  n.  on  a  vu 

L.  3  f.  n.  .  .  d'en  finir 
L.  1  f.  n.  .  .  rédigeraient 

S.  96.  L.  3  ..en    m'obligeant    par   cette 
marche  å  contresigner   on  croyait 
m'arracher  mon  suffrage 
L.  8  qui  ayant  possédé  des  terres, 
L.  10  .  .lå 
L.  12  .  .  resolution 
L.  13  .  .renoncer  au  projet 
de  fagon 
L.  8  f.  n.  .  .  de  l'intérieur 

L.  5  f.  n.  .  .émanés  de  lui 
L.  3  f.  n.  .  .deux   possesseurs   de 
terres 
S.  97.   L.  7  qu'il  se  fut  ainsi  oté  le  pouvoir 
de  changer  d'opinion 
L.  8  je  lui  fis  connaitre  la  composi- 
tion 

L.  15  bon  citoyen,  homme  sensé 
L.  5  f.  n.  consiste  å  surveiller  les 
entreprises  qui  pourraient  se  tramer 
contre  l'autorité 
L.  4  f.  n.  .  .å  eet  égard 
questions 
L.  2  f.  n.  I'établissement 

1.  19.  O  verhofmesteren  =^  „le  gouverneur"  (i  Oversættelsen  gengivet  dels  ved 
Overhofmester,  Titlen,  og  Hovmester).  Ditlev  Reventlou,  f.  1712,  1751  Gesandt  i  Paris, 
1763  Overhofmester  hos  Kronprinsen  og  Geheimeraad  i  Konseillet,  1764  1.  Deputeret 
for  Finanserne,  1766  Overkammerherre,  afsk.  1770  f  1783.  Den  ubetingede  Fordøm- 
melse af  hans  Forhold  til  Kronprinsen,  hvori  andre  Samtidige  stemmer  overens  med 
Reverdil,  er  næppe  hel  retfærdig.  (Se  A.  Friis,  Bernstorff  og  Guldberg  142  ft',  RFP 
111  359  f). 

Om  Christian  VII. s  Sindssyge  se  Viggo  Christiansen,  Christian  VII. s  Sindssygdom, 
1 906 ;  L.  Kochs  Recension  i  HT  8 1,  1 67  ff  og  den  af  A.  Friis  meddelte  Lægeberetning  ib.80. 

2.  5.  Mallet:  Paul  Henri  Mallet,  1730—1807,  se  Indl. 

3.  2.  Nielsen:  Georg  Nielsen,  1710—97,  fra  1755  Lærer  for  Prins  Christian, 
1766  Kabinetssekretær  hos  Dronning  Caroline  Mathilde. 

4.  1.  V.  Schmettow:  Anna  Margrethe  v.  Brandt,  1683 — 1768,  g.  m.  General 
Fred.  Vilh.  v.  Schmettau.  —  21.  Wolff:  Christian  Wolf,  1679—1754,  tysk  Filosof, 
hvis  System  tilsigtede  at  give  rationelle  Beviser  for  den  kristelige  Teologis  Dogmer. 

6.  23.   Moltke:  Grev  Adam  Gottlob  Moltke,  1710—92. 

7.  8.   Om  Reventlous  Studier  RFP  VIII  H.  54. 

8.  4.  Télémaque:  Télémaque  (udk.  1714)  af  FranQois  de  Salignac  de  Lamothe 
Fénelon.  —  L' Esprit  des  lois  af  Charles  de  Secondat  Baron  af  Montesquieu  (1689 — 
1755);  om  Bogens  Indflydelse  paa  dansk  Litteratur  se  E.  Holm,  Om  det  Syn  paa  Konge- 
magt, Folk  og  borgerlig  Frihed  o.  s.  v.,  1883,  36  f¥.  Om  Reventlous  Beundring  for  M. 
se  RFP  III  101.  24.  en  Brodersøn:  Anton  Henrikv.  Moltke,  1734—92,  1755  Kammer- 
junker og  1763  Marskalk  hos  Kronprins  Christian,  1766  Overhofmester  hos  Enkedron- 
ningjuliane Marie.  —  2.  f.  n.  Schack:  Joakim  Otto  Schack  RathloU,  1 728— 1 800 ;  fra 
1755  tjenestgørende  Kammerjunker  hos  Kronprinsen,  1768 — 70  første  Deputeret  for 
Finanserne,  1770  Medlem  af  Konseillet,  atter  Statsminister  1772  —  88  (Biografi  af  L. 
Koch  i  HT  6  IV). 

9.  1.  Moltke:  Sophie  Hedevig  Råben  blev  gift  1760  m.  Adam  Gottlob  Moltke; 
hendes  Søster  Margrethe  ægtede  1745  Ditlev  Reventlou.  —  11.  Kammerpage:  Jvfr. 
Kammerpage  S.  L.  v.  Schmettaus  Selvbiografi  (Persh.  Tidsskr.  4.  R.  IV,  135).  —  20. 
Sperling:  Joakim  Ulrik  v.  Sperling,  1714—91;  1759  Kammerpage,  1763  Kammer- 
junker, 1770  Amtmand  o.  Gottorp  Amt. 

10.  9.  f.  n.  Om  Kronprinsens  Konfirmation  ved  Biskop  Ludvig  Harboe  se  H  IV  1,  10. 

11.  19.  en  Landgaard:  1760  skænkede  Kongen  sin  Søn  Frydenlund. 
13.    11.   Reventlou  blev  først  Overkammerherre  14.  Jan. 

16.  10.   Proklamationen.     Jvfr.  RFP  III  128.  Kongen  døde  14. Jan. 

17.  3.  Medlærer:  Georg  Nielsen.  —  13.  Fyrretyve.  Huskefejl fortyve.  —  12.  f.  n. 

19* 

Saint-Germain:  ClaudeLouisGreveSt  Germain,  1707 — 78,  Feltmarskalltnt.  i  den  kej- 
serlige Hær,  Maréchal  de  Camp  i  fransk  Tjeneste,  1761 — 66  dansk  Generalfeltmarskalk 
og  Prseses  for  Krigsraadet,  atter  1767  og  1771 — 72  i  Spidsen  for  Hæren,  1775  fransk 
Krigsminister.  Om  hans  Fald  1766  se  H  IV  1    lOOff. 

18.6.  Kirchhoff:  Johan  Kirchhoff  se  H  IV  I,  54.  B  167.  RFPVI,  512.  Mern. 
og  Breve  XXI,  175. 

19.  22.  Maitre  des  requétes  for  D.  Kane.  var  Bolle  Villum  Luxdorph. 

21.  16.  Pil  o:  Carl  Gustaf  Pilo,  1712  —  92,  den  bekendte  Portrætmaler,  død  som 
Direktør  for  Kunstakademiet  i  Stockholm,  1759  —  65  Informator  i  Tegning  hos  Prinsen 
se  Osvald  Sirén,  C.  G.  Pilo,  Stockholm  1902,  78. 

22.  5.  Arveprins  Frederik  af  Hessen-Cassel,  der  1749  gik  over  til  Katholicismen, 
havde  med  Marie,  Søster  til  Dronning  Louise  af  Danmark,  tre  Sønner  Vilhelm  (1743 — 
1821),  Greve  af  Hanau  og  Landgreve  efter  Faderen,  g.  m.  Frederik  V.s  Datter  Vilhel- 
mine Caroline;  Carl  g.  m.  dennes  \ngre  Søster  Louise,  og  Frederik  (1747 — 1837), 
der  paa  Foranledning  af  deres  Bedstefader,  Landgreve  Vilhelm  VIII,  1756  sendtes  til  Dan- 
mark for  at  opdrages.  —  15.  Huth:  Heinrich  Wilhelm  v.  Huth,  1717 — 86,  1762 
brunsvig-hannov.  Generalmajor,  1764  —  65  i  Hanau  Lærer  for  Prins  Carl;  1766-^/2 
dsk.  Generalltnt.,  i  Sept.  Medl.  af  det  høje  Krigsraad.  —  10.  f.  n.  Frederik  Danne- 
skjold-Samsøe,  f.  1703,  Chef  for  den  danske  Marine  1735  —  46;  Geheimeraad  i 
Konseillet  1766  i/g  og  Oversekretær  for  Søetaten  25/g.  Jvf.  E.  Holms  korrigerende  Fremst. 
IV  1,  23  f. 

23.  10. To  Hefter:  DanneskjoldsSkrivelseaf24. Jan.  1 766,  aftrykt  i  DM  5 IV,  370  ff. 

24.  2.  Om  A.  G.  Moltkes  Afsked  HT  411  72.  —  7.  Bernstorff:  Greve  Andreas 
Peter  Bernstorff.  —  10.  f.  n.  Grev  Moltkes  Søn:  Grev  Christian  Frederik  Moltke  se 
S.  115.   —  9.  f.  n.  Anton  Moltke  se  S.  8. 

25.  12.  Filosofof:  Michael  v.  Filosofoff  var  Gesandt  1766 '^ ;— 1772  "/g  (DM 
5  III  77).  —  13.  Saldern:  Casper  v.  Saldern  1710  —  86;  1733  imm.  i  Kiel,  1736—48 
Amtsforv.  i  Neumiinster,  1745  Etatsraad,  1762  i  Konseillet,  afsk.  1769  ^''i^.  f  1786 
(Ztschr.  f.  schlesw.  holst.  Gesch.  XXIII,  270;  XXX,  232;  XXXI,  208).  Han  var  gift  1. 
m.  Catharina  Lucia  Thiede  f  1742;  2.  Hedvig  v.  Bergfeld  f  1775.  Paa  Maleriet,  her 
gengivet  første  Gang  (fra  Schierensee),  fra  1782  menes  han  at  være  fremstillet  med  sin 
Elskerinde  Frederikke  Amalie  Schnepel  (f.  1744)  g.  m.  Prof.  J.  E.  Ackermann.  (E.  Holm. 
C.  V.  Saldern  og  den  dansk-norske  Regering  i  HT  4  III  73). 

26.  1.  Storfyrsten:  senere  Kejser  Paul.  —  7.  f.  n.  Borcke:  Adrian  Heinrich 
Baron  v.  Borcke  var  Envoyé  her  1760 — 1767  (26.  Dec).  Om  hans  Intriger  mod  Bern- 
storff se  H  IV  1,  75  ff;  BP  II  86.  —  Om  hans  Fader  Grev  Adrian  Bernh.  v.  Borcke 
se  Allg.  Deutsche  Biographie. 

28.  1.  Laub:  Michael  Georg  Laub,  1731  —  1812,  1760  Kaptejnltnt.,  fik  s.  A.  Ordre 
til  at  gøre  en  Kampagne  med  de  maltesiske  Galejer,  hjemkom  i  Juli  1762,  da  det  erfa- 

redes,  at  han  var  bleven  Katolik,  „hans  Apostasi  pardonneret  ham"  1767,  ^/2,  ansøgte  om 
Avancement,  hvilket  afsloges,  da  Grev  Danneskjold  satte  sig  herimod,  afsk.  2.  Sept.  s.  A.  — 
Faderen  var  kgl.  Livlæge  Hieronymus  Laub  1684 — 1753.  —  L.  9.  den  unge  Greve: 
Fred.  Chr.  Greve  Danneskjold  Samsøe  faldt  som  Kaptejn  i  fransk  Tjeneste  1758  "/s 
under  Broglie  ved  Dieburg. 

31.  20.  Bernstorffs  Forsvar  udg.  1772  af  L.  de  Hess.  —  25.  Carl  af  H  essen 
blev  1766  ^t'/o  Generalltnt.,  *j^  i  Konseillet  og  Statholder  i  Norge.  —  6.  f.  n.  Condé: 
Louis  II  „den  store  Condé"  blev  1643  Chef  for  den  franske  Hær  i  Nederlandene. 

33.  1.   Prins  Carl  blev  1766  ^^/g  Præses  i  det  høje  Krigsraad. 

34.  10.  en  Rantzau:  Josias  Rantzau,  1609 — 50.  —  1  1.  Otto  Schack:  urigtigt 
for  Schack  Carl  Greve  Rantzau  Ascheberg.  Hans  Livsdata  kan  nu  saa  temmelig  oplyses: 
Født  1717  blev  han  1734  Sekondltnt.  og  1742  Kaptejn  i  Grenaderkorpset,  deltog  1742 
og  1747  i  Felttogene  i  Finland  og  Nederlandene,  1750  Oberst  ved  Kronprinsens  Reg., 
1756  afsk.  som  Generalmajor,  flyttede  til  Danzig,  1757—58  i  Neapel,  1759—60  i 
Venedig,  1762  i  diplomatisk  Mission  i  St.  Petersborg;  boede  derefter  i  Altona;  1766  *|^ 
komm.  General  i  Norge;  1770  ^^/g  i  Konseillet,  1772  Medlem  af  Statsraadet  og  General, 
afsk.  9/7,  t  1789  (HT  8  IV,  F  3  ff ,  RFP  VII  463).  —  15.  Løvendahl:  Ulrik  Fred. 
Valdemar  Rigsgreve  Løvendal,  1700 — 55,  Marskalk  af  Frankrig.  —  En  Sangerinde: 
Lewes,  se  Memoirer  og  Breve,  XXI,  10.  —  8.  f.  n.  i  Neapel  se  RFP  VIII  Till.  47.  —  6.  f.  n. 
hans  Fader:  Rigsgreve  Hans  Rantzau,  1693 — 1769,  Overpræs.  i  Altona,  Foregangs- 
mand i  Bondereformerne  i  Holsten,  se  S.  50.  —  3.  f.  n.  Rantzau:  Christian  Greve 
Rantzau  til  Asdal,  1683 — 1771,  Vicestatholder  i  Norge. 

35.  1.  Kejserinde  Elisabeths  Efterfølger  Carl  Peter  Ulrik.  jvfr.  E.  Arup  i  HT  8  IV, 
F  3  ff.  —  6.  f.  n.  Rantzau  var  gift  fra  Maj  1748  med  sin  Kusine  Catharine  Rantzau 
t  1792. 

36.  I.  Falkens kjold  se  S.  122  ff.  —  3.  Om  Struensee  se  K.  Wittich,  Struensee, 
Lpz.  1879,  dsk.  Overs,  ved  Blangstrup,  1887.  —  7.  Generalsuperintendent  Adam 
Struensee,  1708 — 91.  —  11.  Francke:  August  Hermann  Francke,  1663 — 1727,  Prof. 
theol.  i  Halle.  —  Zinzendorf:  Nikolaus  Ludvig  Greve  af  Zinzendorff,  1700 — 60,  Brødre- 
menighedens Stifter.  —  12.  den  ældste  Søn:  Carl  August  Struensee  (v.  Carlsbach) 
se  S.  125.  —  4.  f.  n.  Haller:  Albrecht  v.  Haller,  1708—77,  Grundlægger  af  Irrita- 
bilitetslæren.  —  3.  f.  n.  Helvetius:  Claude  Adrian  Helvetius,  1715 — 71. 

37.  19.  Struensees  Fader  blev  1757  Provst  i  Altona. 

38.  18.  en  Landsmand:  Noé  Merle,  1720 — 80,  Præst  ved  fransk  ref.  Menighed, 
se  Hille,  Struensees  litterarische  Thåtigkeit:    Ztschr.  f.  schlesw.  holst.  Gesch.  XVI  275  ff. 

40.  5.  Borcke  se  S.  26.  —  Gortz:  Carl  Fred.  Adam  Greve  Schlitz  gen.  v. 
Goertz,  1733 — 97,  var  Oberst,  da  han  kom  til  Kbhvn.  1762;  1767  Deputeret  i  General- 
krigsdirektoriet.  General  i  preuss.  Tjeneste.  —  Georg  Heinrich  v.  Schlitz  Rigsbaron 
Goertz,  gottorpsk  Statsmand,  henrettet  1719  1  Stockholm. 

41.  16.  Landgrevinden:  Marie  af  HessenCassel  se  Erich  Meyer,  Maria  Land- 
gråfin  v.  H  essen,  1894,  84  ff.,  157  ff.  —  19.  Schmettow:  Hermann  Woldemar  Rigs- 
greve V.  Schmettow,  1719  —  85;  1746  —  59  i  dansk  Tjeneste,  Generalltnt.,  atter  1762, 
1764—1767  l*/4  komm.  General  i  Norge  fBP  II,  464  ff.). 

42.  4.  Fru  Gåhler:  Christine  Sophie  v.  Ahlefeldt,  1745  —  92,  g.  1.  1762  m.  Ge- 
neral Peter  Elias  v.  Gåhler;  2.  1792  m.  General  Carl  Alexander  Greve  v.  der  Goltz 
(L.  Bobé,  Slægten  Ahlefeldt,  V  (1899),  152  ff.).  Det  var  ikke  hende,  men  sikkert  Baro- 
nesse A.  S.  Bulow,  „det  vellystige  Bekendtskab"  der  førte  Struensee  til  Kbhvn.,  se  S. 
99.  —  18.  Brandt:  Om  Enevold  Brandts  Ungdom  B  184. 

44.  1.  Berger:  Johan  Just  v.  Berger.  1723  —  91,  Livlæge;  se  162,  228.  —  2.  f.  n. 
Forbindelse:  Om  Ægteskabet  se  O.  Nilsson,  Gustaf  III. s  och  Sophie  Magdalenas 
giftermålshistoria. 

45.  1.  Dronningen:  Louise  Ulrikke  Prinsesse  af  Brandenborg  (Søster  til  Frederik 
den  Store  ,  g.  m.  Kong  Adolph  Frederik  af  Sverige.  —  6.  Kronprins  Gustaf  (III)  blev 
viet  4.  Nov.  1766  til  Prinsesse  Sophie  Magdalene.  —  10.  f.  n.  Brylluppet  stod  8.  Nov. 
—  3.  f.  n.  Fru  v.  Plessen:  Louise  f.  Grevinde  Berckentin,  1725  —  99,  Enke  efter 
Kammerherre,  Amtmand  Chr.  Sigfried  v.  Plessen.  Jvfr.  hendes  af  mig  meddelte  Opteg- 

-  nelser  DM  5  R  V,  84— 90og  Uldalls  Bemærkninger  i  Mern.  og  Breve  XXI,  88—  1 08, 1 37  ff. 

46.  23.  Munter:  Balthasar  Munter,  1735—93,  Dr.  theol.,  fra  1765  Præst  ved 
St.  Petri  Kirke,  bekendt  som  Struensees  Skriftefader.  Om  den  af  ham  holdte  Straffe- 
prædiken ved  denne  Lejlighed  kendes  intet  se  H  IV  2,  H  25,  men  i  Sept.  1771  blev  M. 
idømt  en   Bøde  paa  20  RdJr.  for  en  Prædiken,  der  tog  Sigte  paa  Kongen  (BP  II,  148). 

47.  12.  Holck:  Frederik  Vilhelm  Conrad  Greve  Holck,  1745  —  1800  (RFP  III, 
398;  VI  550). 

50.  9.   Grev  Rantzau:  se  S.  34;  H  III  2,  97. 

51.  7.   Fyrste:  Hertug  Frederik  Carl  af  Pløen,  t  1761. 

56.  15.  Stolberg:  Grev  Chr.  Giinther  Stolberg,  1714 — 65.  Om  detnærmere  ved  Ho- 
veriets Ophævelse  paa  Hørsholm  Gods,  se  C.Christensen,  Hørsholms  Historie,  1 879, 1 86  ff. 

57.  15.  Bernstorffs  Agrarreformer  paa  Bernstorff  Gods  se  BP  I  H  22  f.  — 
6.  f.  n.  Den  Plan.  Reverdils  Betænkning  af  1 767  20y'g  er  dels  trykt  i  Fridericia,  Akt- 
stykker til  Stavnsbaandets  Hist.,  1880,  90  dels  i  DM  5  V  1  ff.  —  L.  1.  f.  n.  Kammer- 
herrenøglen. Reverdils  Adfærd  er  bleven  mistydet  af  Suhm,  —  hvis  ondsindede 
Sladder  i  denne  Sag  L.  Koch  kritikløst  har  aftrykt  i  DM  5  IV  227  som  Aktstykke. 

58.  4.  v.  Plessen:  Christian  Ludvig  Scheel  v.  Plessen  til  Selsø,  Saltø,  Fusingø, 
Harrested  og  Lindholm,  1741  — 1801,  Geheimekonferensraad  (RFP  VI  543;  Ark.  og 
Museum  III,  325  ff.). 

60.  11.  Kommissionen  nedsattes  ved  kgl.  Bef.  af  27.  Okt.  —  12.  Bruun:  Oluf 
Bruun  til  Gjerdrup,  1711  — 68,  fra  1763  Byfoged  i  Kbhvn.  —  22.  Indenrigsdeparte- 
mentet. R.  (96.   8.  f.  n  )  departement  de  l'intérieur.    Kommissorierne  er  udfærdigede 

gennem  Danske  Kancelli.  Instruktionen  af  1 768,  1 6.  Marts,  synes  hverken  at  være  gaaet 
gennem  Kancelliet  eller  Rentekammeret,  men  er  formodentlig  ekspederet  direkte  fra 
Kabinettet  til  Kommissionen.  —  7.  f.  n.  Stampe:  Henrik  Stampe,  1713  —  89,  da 
Generalprokurør  og  Prof.  jur.,  1784  Statsminister. 

61.  6.  Rosenkrantz:  Holger  Baron  Rosenkrantz  til  Rosenlund,  1702 — 85, 
Geheimeraad.  —  10.  Høyer:  Marcus  Haggæus  Høyer,  1741 — 73,  Søn  af  General- 
krigskommissær  Hans  H.,  Forf.  af  „To  Breve  om  Bondestanden  og  Landhusholdningens 
Forbedring"  (1766),  Protokolfører  i  Landbokommiss.,  og  1769  Kommitteret  i  Land- 
væsenskoUegiet,  1771  Dep.  i  danske  Kancelli.  Mange  Breve  fra  ham  til  Reverdil  i  Bibi. 
i  Geneve.  Se  H  IV  1,  297,  327.  Naar  D.  Biehl  (Breve  1909,  84)  i  Anl.  af  Jfr.  Roses 
Forsvinden  1765  gætter  paa,  at  hun  maa  være  bortført  enten  af  „høyer  eller  Træld"  sigtes 
her,  vel  med  et  Ordspil,  til  M.  H.  Høyer  og  Kancelliraad  Hans  Treeld  (1743 — 1809).  — 
14.  Det  første  Møde  afholdtes  12.  Nov. 

63.  18.  Lau r vig:  Christian  Conrad  Greve  Danneskjold  Laurvig,  1723 — 83.  Om 
hans  Angreb  paa  Grev  Danneskjold  Samsøe  se  H  iV'  1,  90.  —  2.  f.  n.  en  Skabning: 
Anna  Cathrine  Benthack  eller  Benthagen,  som  hun  selv  skriver  sig,  ikke  Beuthack,  som 
ang.  i  Pershist.  Tidsskr.  3.  R.  III,  317,  hvor  det  oplyses,  at  hun  sikkert  er  en  uægte 
Datter  af  Prins  Georg  Ludvig  Frederik  af  Brunsvig- Bevern.  Hun  er  kendt  under  Navn 
af  „Støvlette  Kathrine".  Se  min  Udg.  af  C.  D.  Biehls  Breve  om  Fred.  V.,  169  f.  — 
1.  f.  n.  Goodricke:  Johfi  Holyoake  Goodricke  f  1789  (BP  II,  1  14). 

64.  12.  Rosenkrantz:  Frederik  Christian  Rosenkrantz  til  Rosenholm,  1724 — 
1 802 ;  1 763  Overkrigssekretær  for  Søetaten,  1 766  ogsaa  for  Landetaten,  afsk.  fra  Marinen 
25.Aug.;  1767iMaji  Konseillet,  1784— 88  Statsminister  (Gemt  ogGlemt,  III  (1916),  179). 

65.  10.  Schulin:  Johan  Sigismund  Greve  Schulin.  —  25.  Zaire:  Tragedie  af 
Voltaire,  der  opførtes  16.  Marts  1767  med  Kongen  som  Orosman,  se  R.  Neiiendam, 
Kong  Christian  VII  som  Skuespiller  (HT  8  II,  304  ff.). 

68.  2:  den  russiske  Minister:  Filosofoff  se  S.  25. 

73.  6.  Brevet  aftrykt  i  BP  II  675.  —  8.  Forsæt:  I  Noten  a.  St.  er  Reverdils  Ind- 
skud ikke  bemærket,  se  ib.  I,  64 1 .  —  2 1 .  M  a  r  s  k  a  I  k  e  n  :  St.  Germain  faldt  i  Unaade  s.  D. 
Reverdil  afrejste  (22.  Nov.)  —  26.  Brandt:  Enevold  Brandt  blev  allerede  i  Maj  1768 
forvist  fra  Hof¥et.  —  6.  f.  n.  Høyer:  M.  H.  Høyer. 

74.  6.  disse  Fjender:  Filosofoff  og  Saldern.  (H.  T.  4  III  118)  —  9.  Hanau: 
Her   opholdt  Prins  Carl  af  Hessen  sig. 

75.  22.  Råben:  Siegfred  Victor  Råben- Levetzau,  1741  —  1819;  1768— 70  Gesandt 
i  Berlin,  Hofmarskal  hos  Prins  Frederik  1770—71  (BP  I  H  51 ;  III,  68).  —  23.  Asse- 
burg:  Achatz  Ferdinand  v.  der  Asseburg,  1721 — 97,  dsk.  Gesandt  i  St.  Petersborg 
1765  — Febr.  1768,  gik  1771  i  russisk  Tjeneste.  Jvfr.  BP  I  682  f.,  723—29.  [Albr.  v. 
der  Schulenburg]  Denkwiirdigkeiten  des  Frh.  A.  F.  v.  der  Asseburg,  1842  og  nu 
Klopstocks  interessante  Breve  til  ham  i  Euphorion  XX,  4.  H  (1913);  XX,  607—12. 

76.  3.  Gortz  se  S.  40;  H  IV  1,74.  —  9.  Traktaten  :  Den  saakaldte  provisionelle 
Traktat  om  Mageskiftet  er  dat.  1 767  22/^. 

77.  1.  Luhe:  Margrethe  Komtesse  Holck,  1741  —  1826,  g.  1.  1767  m.  Over- 
præsident, Geheimeraad  Volrad  Aug.  v.  der  Liihe,  1705 — 78;  2.  1784  m.  Overhof- 
marskal, Geheimeraad  Christian  Frederik  Numsen.  —  4.  Berkentin:  Anna  Sophie 
Grevinde  Callenberg,  1719 — 82,  Overhofmesterinde  hos  Prins  Christian,  afsk.  1768 
*/3  g-  m.  Geheimeraad  Gebhard  Ulrik  v.  Berckentin,  Hofmester  hos  Prinsesse  Charlotte 
RFP  VI  513,  BP  II,  H  23.  —  23.  jeg  viser  ham  mineVaaben:  Rev.:  je  lui  montre 
mon  égide,  maaske  en  Tvetydighed:  jeg  viser  ham  mit  Agterspejl. 

78.  3.  to  Godser:  Schierensee  og  Annenhof.  —  19.  Høyers  Brev  i  Afskr.  i  Rigs- 
ark.  —  24'.  Holck:  Gustav  Greve  Holck  Winterfeldt,  1733  —  76,  Kammerjunker  hos 
Kronprins  Christian,  1766  Overskænk,  1768  Dep.  i  Finanserne,  afsk.  1770  men  1772 
22/4  Amtm.  o.  Aabenraa  og  Løgumkloster,  1773  ^/g  Stiftamtm.  o.  Aggershus  (Berigtigelse 
af  Biogr.  Lex.  VII  558).  Rosenkrantz:  Holger  Rosenkrantz  se  S.  61.  —  25.  Om 
Stampes  og  Bruuns  Betænkninger  af  ^/lo  og  2l/jo  se  H  IV  1,  316  f. 

79.  21.  Landvæsensdepartement.  Generallandvæsenskollegiet  oprettedes 
1768,  30.  Marts.  —  9.  f.  n.  Moltke:  Grev  A.  G.  Moltke.  —  4.  f.  n.  Kommitterede 
vare:  Jak.  Lowson,  Chr.  Ludv.  Stemann,  Hans  Nik.  Nissen,  Chr.  Fred.  Hansen,  Paridon 
Nic.  V.  Cossel  og  Reverdils  Ven  Marcus  Haggæus  Høyer. 

82.  23.  „1767,  1.  April,  blev  Capt.  With,  en  Skrædder-Søn  af  Christiania,  myrdet 
i  Kjbhvn.  af  Morel  og  Stuz,  en  Underofficer  og  en  Soldat,  som  passede  ham  op,  for  hvilke 
han  ofte  havde  udladt  sig  med  sine  naturalistiske  Principiis"  (Norsk  hist.  Tidsskr.  2.  R  II, 
145).  Jvfr.  Beretning  om  de  to  Mordere  Moerll  og  Stutz  deres  Henrettelse  15.  Sept. 
1767  og  Brief  des  Joh.  Gottfr.  Moerll  an  seine  Mutter  Anna  Ros.  Wagnerin  verwittw. 
Morllin  in  GrosS'Zschocher,  Kbh.  1767. 

83.  8.  Zinzendorf  se  S.  36. 

84.  17.  Yndlingen.  Holcks  1.  Hustru  Christine  Stockfleth  var  død  12.  Maj  1768.— 
3.  f.  n.  Schim  melmann:  Heinrich  Carl  Schimmelmann,  1712  —  82,  fra  Demmin  i 
Pommern,  til  Ahrensburg  og  Wandsbeck,  Greve  til  Lindenborg,  Skatmester.  (Om  hans 
mærkelige  Ungdom  se  RFP  V). 

85.  7.  f.  n.  During:  Ernst  Frederik  v.  During,  1738—1809,  General. 

86.  7.  f.  n.  Om  Kongens  Rejse  H  IV  1,  148.  C.  Olsen,  Kong  Christian  VII. s  Rejse 
1768,  Randers  1837.    Reverdil  er  forkert  underrettet;  Holck  var  imod  Rejsen. 

90.  13.  D  ronn in  gen:  Louise  Ulrikke,  Frederik  II.s  Søster.  Rigsdagen  aabnedes 
i  April  1769  i  Norrkøping  se  Malmstrom,  Sveriges  historia  1718 — 72,  VI,  98  f.  — 
8.  f.  n.  1  756:  ib.  V  238.  Jvfr.  P.  Vedel,  D.  æ.  Grev  Bernstorffs  Ministerium,  1882, 
332  ff.    Samme  Corresp.  min.  dej.  H.  Bernstorff,  1882,  397.    Holm  IV  1,  132. 

91.  20.   Pechlin:  Carl  Frederik  Pechlin,  1720—96,  Baron,  General. 

92.  12.  Struensee  blev  Lektor  1770  ^/g  m.  Titel  af  Konferensraad. 

93.  13.  Fru  Gabel:  Birgitte  Sophie  (.  Baronesse  Rosenkrantz,  1746  —  69  ^Vh;  en 
af  Hoffets  smukkeste  og  elskværdigste  Damer,  g.  m.  Geheimeraad  Carl  Christian  v.  Gabel, 
der  havde  været  Hofmester  hos  Prinsesse  Louise  før  hendes  Giftcrmaai  med  Prins  Carl 
af  Hessen  (BP  II.  207). 

99.  4.  Holck  afskedigedes  1770  '-^'Z;  som  Grand  maitre  de  la  garderobe.  —  9.  v 
Eyben:  Elisabeth  Marie  Sophie  v.  Eyben,  f.  o.  1745,  1766  Kammerfrøken  hos  Dronn., 
afsk.  1771  20/3  f  17.  Nov.  1780  paa  Muggesfelde  hos  Grev  Caspar  Moltke.  (B  44  f., 
57;  BP  I  811;  II  405;  III  17,  641,  643.)  —  13.  Om  Fru  v.  d.  Luhe  se  S.  77.  — 
15.  Fru  Biilow.  Anna  Sophie  Grevinde  Danneskjold  Laurvig,  1745 — 87,  g.  1762  m. 
Fred.  Ludv.  Ernst  Baron  v.  Bulow  (RFP  III  398;  VII  465;  VIII  H  47).  —  16.  Warn- 
stedt:  Frederik  Carl  v.  Warnstedt,  1750  —  1811,  1768  Kammerpage,  1770  Rejsestald- 
mester. 

100.  5.  f.  n.  Gåhler:  Peter  Elias  v.  Gåhler,  1718—83,  1763  2.  Deputeret  i 
Generalkrigsdirektoriet,  afsk.  m.  Saint  Germain,  ved  dennes  Tilbagekomst  1.  Dep.,  be- 
holdt Posten  ved  hans  anden  Afskedigelse  i  Dec.  1767  ;  i  Juni  1770  Chef  for  Generalitets- 
kollegiet.  —  1.  f.  n.  Prinsessen:  Augusta  Prinsesse  af  Sachsen-Gotha,  g.  m.  Prins 
Frederick  af  Wales. 

101.  17.  Warnstedt:  F.  C.  v.  Warnstedt  se  S.  99.  —  25.  Woodford:  Ralph 
Woodford.  — ■  8.  f.  n.  Gloucester.  Hertug  William  Henry  af  Gloucester,  1743  — 
1805,  ankom  15.  Juli  1769  for  at  besøge  sin  Søster  Dronningen  (BP  III  90). 

103.  20.  Cicisbeo:  i  Italien  den  galante  Husven,  der  er  den  gifte  Dames  stadige 
Ledsager  udenfor  Hjemmet.      Figuren  holdt  sig  til  Udgangen  af  det  19.  Aarh. 

105.  4.  f.  n.  Panin:  Nikita  h'anovitsch  Greve  Panin,  1718 — 83,  Ambassadeur  i 
Kbhvn.  og  Stockholm,  Overhofmester  for  Storhertug  Paul. 

106.  4.  Algier:  Om  Ekspeditionen  til  A.  se  H  IV,  1,  268  ff.  og  II,  180,  213  f.  — 
18.  Æreboe:  Andreas  Æreboe,  1723 — 1813,  var  1763  —  71  Konsul  i  Algier  (Rasmus 
Æreboes  Selvbiografi  ved  G.  L.  Grove,  1889,  230  f.).  —  4.  f.  n.  Kaas:  Admiral 
Frederik  Christian  Kaas,  1725  — 1803,  der  1765 — 66  havde  været  Gesandt  i  Marokko. 

108.  7.  J.  H.  E.  Bernstorff  var  gift  med  Charitas  Amalie  v.  Buchwald,  1738  —  1820, 
Datter  af  Friedrich  v.  Buchwald  og  Henriette  Emilie  v.  Holstein,  og  Søster  til  Ida 
Hedevig  v.  Buchwald,  1744 — 1816,  g.  1760  m.  Overhofmarskal  Christian  Frederik 
Moltke  t  1771;  2.  m.  Kammerherre  Carl  Adolph  v.  Plessen  til  Gunderslevho]m> 
Søstrene  arvede  som  Forældrenes  eneste  Børn  de  fædrene  Godser  Borstel  og  Trøjborg, 
se  S.  176  (RFP  VII,  464). 

109.  9.  f.  n.  Warnstedt:  Hans  Vilhelm  v.  Warnstedt,  1743—1817,  General- 
adjutant;  senere  Theaterchef  og  Overceremonimester,  om  hans  Sendelse  H  IV  2,  187  f. 

110.  10.  Orlow'erne:  Brødrene  Grigory  Orlow  (1734 — 83),  Catharina  1 1. s  Elsker 
og  Alexej  Orlow  (1737 — 1809).  —  11.  Mestmacher:  Johan  Friherre  v.  Mestmacher 
(f.  1743),  se    Efterl.   Reventl.   Pap.  VII,  498.  —  17.  Om  W.s  Arrestation  se  BP  I  603 


290 

660;  II,  419.    —    11.  f.  n.  Reskriptet.  Jvfr.  E.  Holm,  Nogle  Hovedtræk  af  Trykke- 
frihedens Historie  1770  —  73,  4. 

111.  6.  f.  n.  Kabinetssk  ri  velse.  Rantzaus  Votum  af  4.  Okt.  aftrykt  i  Danske 
Saml.  V,  107  f. 

112.  8.  Anordning.    Gengivet  efter  Sjæil.  aabne  Breve  1770  Nr.  753. 

114.  4.  Ridderorden.  Mathildeordenen,  indstiftet  29,-^  1771,  afbildet  i  H.  F. 
Grandjean:  De  kgl.  danske  Ridderordener  1903,  103.  —  12.  Geheimekon feren- 
sen:  oprettet  28.  Dec.  efter  at  Konseillet  var  bleven  afskaffet  Dagen  forud.  —  20. 
Busching:  se  S.  120.  —  28.  Kabinetsordrer.  Af  en  samlet  Udgave  af  disse,  ved 
Holger  Hansen,  er  1916  udkommet  1.  Bd.  Se  L.  Koch,  Kabinettet  i  Struensees  Tid 
HT  7  III  574  ff.  —  1  f.  n.  Struensee  blev  udnævnt  til  Kabinetsminister  1771  ^^i~. 

115.  5.  Moltke:  Grev  Christian  Frederik  Moltke,  f.  1736,  1760  Hofmarskal,  ny 
Best.  1766  11/7,  1767  29/i  Overhofmarskal,  afsk.  1771  24/3  f  2.5/^  g.  A.  paa  Turebyholm. 
G.  1760  m.  Ida  Hedevig  Buchwald  1744 — 1816  (B.  51,  57).  Alle  samtidiges  Domme  om 
hende  er  højst  ugunstige.  —  14.  W  eg  en  e  r:  Vilhelm  Theodor  Wegener,  1724  — 92; 
1766  Ingeniørmajor  og  Chef  for  Prins  Carl  af  Hessens  Hofholdning,  1771  Hofinten- 
dant,  død  som  Generalltnt.  (Pershist.  Tidsskr.  3.  R.  II).  —  3  f.  n.  Bjelke:  Henrik 
Christopher  Frederik  Bjelke.  1739 — 89;  blev  1771  1/4  Hofmarskal  hos  Arveprins  Fre- 
derik (RFP  VI,  539). 

117.  23.  von  Osten:  Adolph  Siegfried  V.  d.  Osten,  1726-97;  1750  Hofjunker, 
1754  Kammerjunker,  1755  Legationssekr.  i  St.  Petersborg,  1757  -^/i  Envoyé,  rapp. 
1760,  1761  1*5/3  i  Polen,  rapp.  1763  *U,  atter  i  Rusland,  rapp.  ^l/j  1765,  1766  Ridder 
af  Dbg.,  Alexander  Newsky  og  Stanislausordenen  (1768  polsk  Greve),  1766  Gesandt  i 
Neapel,  1770  Udenrigsminister,  1773  Stiftamtmand  i  Aalborg,  1788 — 94  Overpræsident 
i  Kbhvn.  f  1797.  Se  P.  Vedel  Grev  v.  d.  Ostens  Gesandtskaber  i  HT  4  I  467—678, 
hvori  Reverdils  næsten  uhyggelige  Portrætskildring  af  O.  korrigeres.  R.  har  i  dette  Til- 
fælde altfor  meget  bygget  paa  ondsindede  Rygter.  —  2.  f.  n.  Poniatowski:  Hans  Ud- 
talelser om  Osten  i  Mémoires  de  Stanislas  Poniatowski,  Lpz.  1862,  35.  Jvfr.  i  Alm. 
Oncken,  Zeitaller  Fried  d.  Gr.  VIII  2,  449. 

118.  11.  Maltzahn:  Johan  Lotharius  Friedrich  v.  Maltzahn  (Moltzahn),  f.  1719, 
fra  1751  til  sin  Død  1756  =*i/i-2  Gesandt  i  St.  Petersborg.  —  19.  S  to  r  fy  r  s  tin  de  n, 
den  senere  Kejserinde  Katharine  II.  —  7  f.  n.  Kejserinde  Elisabeth  døde  5.  Jan. 
1762,  hvorefter  hendes  Søstersøn,  Storfyrst  Carl  Peter  Ulrik,  Danmarks  bitre  Fjende,  blev 
Kejser  (Peter  III),  myrdet  14.  Juli  s.  A.,  fulgt  af  sin  Gemalinde  Katharine  (II).  —  4  f.  n. 
Jvfr.  overensstemmende  Ytringer  i  La  cour  de  Russie  1725 — 83,  Berlin  1858,  166. 
Hendes  Søn  Paul,  der  fødtes  1754,  antoges  at  være  Søn  af  Fyrst  Soltikoff. 

119.  6.  V.  d.  Osten.  Se  E.  Holm,  Hist.  Tidskr.  4  II  384  ff  og  Documents  rélatifs 
å  l'hist.  de  Russie,  XIII,  45,  58,  89,230.—  8.  W  i  1 1  i  am  s:  Sir  Charles  Hanburv  Wil- 
liams se  Mémoires  de  Catherine  II,  Lond.  1859,  ved  Alex.  Herzen,  238. 

120.  8.  Oginski:  Mikael  Kasimir  Greve  O.,  polsk  Gesandt  i  Paris  (1731—99). 
—  18.  FruBestucheff:  Anna  Catharine  v.  Boetticher,  Datter  af  kejs.  Resident  i 
Hamborg  Johan  Friedrich  v.  B.  til  Pusholm  (Norup  Sogn,  Fyen),  kaldet  Boettichersholm, 
gift  med  Rigskansler  Alexius  Petrovitsch  Bestuschew-Rjumin,  der  1730—31  var  Resi- 
dent og  1734—40  Gesandt  i  Kbhvn.,  se  HT  4  1  478  og  L.  Bobé,  Slægten  Ahlefeldt,  II. 
H  105.  —  21.  V.  d.  Osten  blev  russisk  Greve  1768  29/j„.  _  23.  Lobkowit/.: 
Joseph  Maria  Carl,  Fyrste  af  Lobkowitz,  1725  —  1802,  Feltmarskal,  1764  Gesandt.  — 
25.  Diet  ri  ch  s  tein:  Johann  Baptiste,  Fyrste  af  Dietrichstein,  1728—1828,  1756—63 
Gesandt  i  Kbhvn.  —  7f.  n.  Biisching:  Anton  Friedrich  Biisching,  1724 — 93,  Geograf, 
Forf.  og  Udg.  af  den  for  sin  Tid  ypperlige  Erdbeschreibung  og  Udgiver  af  Magazin  f.  die 
neue  Historie  u.  Geographie.  Stedet  lyder  se  XIII, (1779)  7:  „d'Osten  sera  rappellé  pour 
avoir  pris  les  interéts  d'Ogynski,  du  Stolnik  et  du  Prince  Adam. "  Her  har  Roger  vistnok  læst 
forkert,  ti  Stolnik  er  det  russiske  Ord  for  Overkøkkenmester,  hvilken  høje  Hofstilling 
Stanislaus  Poniatowski  beklædte.  —  4  f.  n.  Czartoriski:  Adam  Casimir  Czartoriski 
1731—1823,  Generalstarost  af  Podolien.  —  Reverdils  yngre  Broder  Marc  Louis  blev 
1766  ved  Saint  Saphorins  Protektion  Lektor  og  Bibliotekar  hos  Kong  Stanislaus 
(Mercure  de  France  1912,  Marts.  Fr.  Barbey,  Suisses  hors  de  Suisse  1914). 

121 .  14.  B  1  o  s  s  e  t :  Marquis  de  Biosset  var  Gesandt  her  1 766  "/iq—  1 774  (Barthé- 
lemy.  Relations  de  la  France  et  du  Danemark  1751—70,  1887,  266). 

122.  10.  Falkenskjold  (S.  36):  Seneca  Otto-Falkenskjold,  f.  1738,  1761  Kap- 
tajn, deltog  i  Syvaarskrigen,  1768  Generaladjutant  hos  Kongen,  1769  Kammerherre, 
deltog  i  Tyrkerkrigen  paa  russisk  Side,  Oberst,  tilbagekaldt  ved  Kabinetsordre  af  1770 
^^,9;  1771  2^3  Oberst  og  Chef  for  danske  Livreg.,  Deputeret  i  Generalitets-  og  Kom- 
missariatskollegiet  (B.  265),  se  videre  2 15.  —  20.  A  Itona:  Jvfr.  Falkenskjold,  Mémoires 
109  182.  —  1  f.  n.  Gast  ries:  Charles  Eugéne  Gabriel  de  la  Croix  Marquis  de  Ca- 
stries,  1727 — 1821,  Marskalk  af  Frankrig;  Broglie  sejrede  over  Hertug  Ferdinand  af 
Brunsvig  ved  Bergen  1759,  13.  April.  Om  Fægtningen  ved  Klosterkamp  se  Gemt  og 
Glemt  III,  54. 

124.  9  f.  n.  Finanskollegiet,  der  oprettedes  ved  Kab.  Ordre  af  1771,  29.  Maj. 
Deputeret  i  danske  Kammer  blev  Tyge  Rothe  (1731 — 95),  bekendt  som  filosofisk  og 
nationaløkonomisk  Forf.,  i  det  norske  Georg  Christian  Oeder,  i  det  tyske  Carl  August 
vr  Struensee.  Om  Oeder  se  D.  biogr.  Lex.  og  RFP  VII  479  og  VIII  Till.  S.  24  ff. ; 
om  Str.  ib.  V  247  og  VIII  Till.  24 

125.  1.  Om  Rothes  Forfatterpersonlighed  se  E.  Holm,  Om  det  Syn  o.  s.  v.  77,  82, 
109.  —  Rev  e  ri  es:  Mes  Réveries  af  Moritz,  Marskal  af  Sachsen,  udkom  1757. 

126.  6.  Det  Skrift:  Oeders  anonyme  „Bedenken  uber  die  Frage,  wie  dem 
Bauernstande  Freyheit  und  Eigenthum  verschaffen  werdenkonne"  (1769),  se  E.HoIm,  Om 
det  Syn,  119.  —  19.  Enkekassesagen  var  1769  afGeneralitetet  før  Struensee  bleven  bragt 
paa  Bane,  se  Ekstrakt  af  Fin.  Kollegiets  Forestilling  om  Enkekassen  paa  Grundlag  af 

Oeders  og  Kåstners  Erklæringer  (Nr.  7),  hvorpaa  Str.  har  skrevet,  at  Forestill.  m.  Bilag 
skal  forelægges  Reverdil.  Ved  Kabinetsordre  af  -^/n  fik  Kåstner  (Abrah.  Gotthelf  K., 
Matematiker  og  æsth.  Forf.,  f  1800)  en  Guldmedaille. 

128.  12.  Braem:  Gotthard  Alb.  Braem,  1710—88,  Deputeret  i  det  høje  Krigs- 
raad,  1772  Overpræsident  i  Kbhvn.  —  25.  Holstein:  Grev  Ulrik  Adolph  Holstein, 
1731  —  89  (HIV  2,  117),  Amtmand  i  Tønder  1768  2/3.  (C.  A.  Trier,  U.  A.  Holstein  1916.) 

129.  12.  Danske  Kancelli:  Se  L.  Koch  i  HT  5  IV  287  ff.  —  26.  Kancel- 
liet. I  Anledning  af  en  Reprimande,  Kancelliet  havde  faaet  af  Kabinettet,  skrev  Schu- 
macher, at  en  urigtig  Oversættelse  af  Kancelliets  danske  Tekst,  forelagt  Kongen,  havde 
foranlediget  en  Misforstaaelse.  I  Kabinetsordre  af  1771  ^^/g  svarede  Struensee:  „es  ist 
zu  bemerken,  dass  der  Konig  das  dånische  selbst  sehr  gut  verstehet."  Jvfr.  Luxdorphs 
Kalenderopt.  1771  8/ g.  Forbindelsen  med  „Flaksbom"  kan  ikke  paavises  (Medd. 
af  Hr.  Arkivsekretær  H.  Hansen). 

130.  12.  Struensee  blev  1771  1^/7  Kabinetsminister  og  22/,  sammen  med  Brandt 
Lensgreve.  —  21.  Aktstykket  oversat  efter  den  orig.  tyske  Kabinetsordre  af  1771  1^,7 
(Rigsark.).  Struensee  var  1770  ^i/^o  bleven  Maitre  des  requétes  i  v.  der  Liihes  Sted. 

132.  21.  En  Datter:  Louise  Augusta  fødtes  7.  (ikke  l.jjuli  1771. 

133.  12.  N  ec  deer  an  t  o.  s.  V. :  Ejheller  fattedes  der  i  selve  Dronningens  Seng 
visse  mistænkelige  Tegn.  —  14.  Horn:  Anna  Charlotte  Margrethe  Horn,  g.  20. 
Sept.  1771  m.  Raadmand  Balthasar  Schiøtt.  —  Bruun:  Christiane  Sophie  Frederikke 
Bruun,  g.  1770,  28.  Marts,  med  Slotsfoged  Daniel  Blechingberg. 

135.   3  f.  n.   H  u  me:  David  Hume,  171 1 —76,  skotsk  Filosof  og  Historiker. 

140.  1.  La  Beaumelle:  Laurent  Angliviel  de  la  Beaumelle,  1726  — 73,  udgav  un- 
der sit  Ophold  i  Kbhvn.  1747  —  51  „La  Spectatrice  Danoise"  og  „Mes  Pensées" 
(Jul.  Clausen  HT  7  I  2—58  og  II  577—86).  —  2.  H  u  gu  et  an:  Jean  Henri  Huguetan 
Rigsfriherre  Odyck,  Greve  Gyldensteen,  1653—1749,  fik  1720  oprettet  Godserne  Eng- 
gaard, Oregaard  og  Uggerslevgaard  i  Fyen  til  Grevskab  under  Navnet  Gyldensteen. 
Datteren  Margrethe,  1702— o.  1767;  ægtede  1721  Don  Antonio  Casada  Marquis  de  Mon- 
teleone,  hvis  Døtre  var  Margrethe  Isidora,  1723  —  52,  g.  m.  Greve  Eggert  Christopher 
Knuth  til  Knuthenborg,  og  Anna  Fran?oise,  1725-61,  g.  m.  Grev  Henrik  VI.  Reuss. 
Knuths  Datter  ægtede  den  S.  40  nævnte  Greve  C.  F.  A.  Schlitz  v.  Goertz.  —  Huguetans 
uægte  Søn  var  Geheimeraad  Jean  Henri  Desmerciéres,  1687 — 1778.  —  2.  f.  n.  Gib- 
bon: Edward  Gibbon,  History  of  the  Decline  and  Fall  of  the  Roman  Empire,  1788. 

141.   8.  f.  n.    Om  Kronprins  Gustav  (lll)s  Besøg  i  Kbhvn.    i    Dec.     1770  se  H  IV 
2,  191  ff. 

144.  2  f.  n.  Gabel:  Johan  Jakob  Gabel,  en  født  Meklenborger ;  Vejpikør  og 
ridende  Postmester  i  Hamborg,  fik  1771  overdraget  af  Grev  U.  A.  Holstein  og  Struensee 
at  indrette  et  Hus  til  Beværtning  af  Standspersoner,  købte  den  Schulinske  Gaard  (Efter- 
slægtens Gaard),  ødelagt  ved  Pøbeloptøjerne  17.  Jan.  (B  183). 

145.  6.  G  1  o  u  c  e  s  t  e  r,  se  S.  101.-8.  Rosenborg:  se  P.  Brock,  Efterr.  om 
Rosenborg  II,  71.  —  18.  Jardin:  Nicolas  Henri  Jardin,  1720  — 99,  byggede  bl.  a. 
Bernstorff  Slot.  Marmorkirken:  Jvfr.  Salys  og  Brandts  Samtale  herom  F.  Mel- 
dahl, Frederikskirken,  189H,  59.  85.  —  1  f.  n.  Forordningen  om  F.t'tergivelse  af 
Bøder  og  anden  Straf  for  Lejermaal  1771  ^-'/g. 

146.  23.  G  unnerus:  Johan  Ernst  Gunnerus,  171S  — 73,  Biskop  og  Naturforsker, 
kaldt  ved  Kab.  Ordre  af  1771  "/t  til  Kbhvn.  (H  IV  2,  110). 

148.  3  f.  n.   Fircks:  General  Magnus  Ernst  v.  Fircks,  1726—1806. 

149.  1 6.  H  o  1  c  k  blev  afskediget  1 770  27/-.  —  1  f.  n.  e  n  V  e  n :  Høyer  var  1 77 1  2o/g 
bleven  Deputeret  i  D.  Kancelli.  Se  hans  Breve  af  1771  '-^/a  3/^,;  selv  siger  R.  det  var 
Carstens  (152,  14). 

150.  10.  Brevet  fra  J.  H.  E.  Bernstorff  er  aftrykt'i  BP  II  693,  men  bærer  her 
Datum  3.  Juni. 

151.  14.  Y  nd  lingen:  Om  Struensees  Stilling  til  Landbosagen,  H  IV  2.  Kap.  3. 

152.  14.  Carstens:  Adolph  Gotthard  Carstens,  1713—95,  1771  Overprokurør 
for  Slesvig  og  de  kgf.  tyske  Provinser,  1780  Direktør  i  det  tyske  Kancelli,  „Nordens 
Aristark",  Ewalds  Ven. 

154.    16.  Wotersen:  Om  R.s  Besøg  her  BP  11  145. 

156.  7.  Enkeprinsessen:  Christiane  Sophie,  Prinsesse  af  Brunsvig,  1717  —  79, 
Enke  efter  Markgreve  Frederik  Ernst  af  Brandenburg-Culmbach,  1731—62  Statholder  i 
Hertugdømmerne  (Broder  til  Dronning  Sophie  Magdalene),  Søster  til  Hertug  Ferdinand 
af  Brunsvig-Bevern,  dsk.  Feltmarskal.   Hun  flyttede  1771    til  Gottorp  (BP  II  124). 

158.  1  f.  n.  Warn  stedt:  F.  C.  v.  Warnstedt.  —  5  f.  n.  Brevet  meddeles  i  BP 
II  688. 

160.  18.  Schack:  Engel  Carl  Ernst  v.  Schack,  1750—1811,  1780  — 84  Overhof- 
marskalk,  Overpræsident  i  Kiel. 

161.  9.  Zaire:  se  S.  65.  —  1  1.  Denize  eller  Denezi,  se  HT  8  II  113  f.  —  La 
Tour,  se  B  171. 

162.  8.  Jvfr.  Struensees  Beretning  (Lassen  S.  250):  Le  désir  de  devenir  analogue 
å  une  certaine  espéce  d'hommes  que  le  Roi  designa  du  nom  de  Comme-?a.  —  1  f.  n. 
V.  Berger:  Joh.  Just  v.  Berger  se  Side  44. 

163.  4.  Berger:  Chr.  Joh.  Berger,  blev  1770  kgl.  Livlæge,  Meddirektør  for  Op- 
fostringshuset  og  Frederiks  Hospital,  med  det  Hverv  at  tilse  Kronprinsens  Opdragelse 
(HT  6  III  339)  se  S.  168,  210,  215,  275.  —  21.  Riccio:  David  Riccio,  myrdet  1566 
af  Maria  Stuarts  Fætter  og  Gemal  Henry  Stuart  Darnley,  Konge  af  Skotland. 

164.  4  f.  n.  C  i  c  i  s  b  e  i  s  m  e,  se  S.  1 03. 

166.  6f.  n.  to  Børn:  Jørgen  og  Moranti,  se  Lassen  S.  243,  se  188,  20. 

167.  16.  Om  Rousseaus  Emile  og  dens  Indflydelse  i  Danmark  se  E.  Holm,  Om  det 
Syn  osv.  S.  32,  jfr.  S.  170,  4  f.  n. 

168.  20.  Berger:  Qhr.  Joh.  Berger.  —  1  f.  n.  Citatet  oversat  efter  Struensees 
tyske  Forsvarsskrift,  trykt  hos  Høst. 

170.  10  f.  n.  en  Forsamling.  Generallandvæsenskommissionen  afløste  1770 
l9/ii  Generallandvæsenskollegiet,  bestod  af  C.  L.  Scheel  Plessen,  A.  Schumacher,  F.  A. 
Pflueg,  Oeder,  M.  H.  Høyer  og  G.  F.  Carstens,  se  A.  Linvald  i  Arkiv  og  Museum 
IV,  175  ff. 

171.  5.  Oeder,  se  Side  125.  —  19.  Luttichau:  Frederik  Christian  Tønne 
Rigsgreve  Luttichau  til  Aakjær  og  Dybvad,   1744—1805.  Se  A.  Linvald  i  HT  8  I  69  ff. 

172.  3.  m  i  n  B  e  t  æ  n  k  n  i  n  g,  se  S.  57  og  Noten. 

173.  4.  Lehn:  Povl  Abraham  Lehn  (Roger  har  Laen),  Svoger  til  Christopher  Georg 
v.  Walimoden,  Amtmand  over  Møens  og  Nykøbing  Amt,  der  med  sin  Hustru  fik  Godserne 
Fuglsang  og  Prierskov.  Det  dobbelte  Slægtskab  mellem  Familierne  Lehn  og  Walimoden  var : 

Abraham  Lehn  til  Berritsgaard,  Fuglsang  og  Prierskov  f  1757 
Cathrine  Margrethe  Lehn,  1731—88,  Povl  Abraham  Lehn  til  Guldborgland 

g.  m.  Christopher  Georg  v.  Walimoden  og  Lehn  1732—1804 

1730—90 


Frederik  v.  Walimoden,  1764—1823,  g.  m.  Johanne  Frederikke  Lehn,  1775—1805. 

174.  8  f.  n.  Kommissærer  i  den  algierske  Sag  (Sept.)  var  Gåhler,  Rantzau,  Røme- 
ling  og  Schoutbynacht  H.  L.  Fisker  fGarde,  Den  dske.  Sømagt  IV,  216).  —  6  f.  n.  sytten, 
rettere  26. 

175.  13.  J.  H.  E.  Bernstorff  afskedigedes  fra  Kancelliet  14.  og  fra  Konseillet  16. 
Sept.  1770.  —  24.  S  te  inh  or  s  t:  se  A.  Friis,  Bernstorfferne  1,  93  ff. 

176.  8.  Skove:  Om  Arvedelingen  efter  J.  H.  E.  Bernstorffs  Svigerfader  Geheime- 
raad  F.  Buchwald  BP  I  H.  29.  om  Skovhugsten  paa  Borstel  1,  783. 

177.  13.   H  o  oglandt:  Simon  Hooglandt  1712  — 89,   Viceadmiral. 

179.  24.  Fes  tm  aa  1  ti  d  e  t :  den  saakaldte  „Forsoningsokse",  hvormed  de  misfor- 
nøjede Matroser  trakteredes:  H  IV  1,  278. 

180.  1.   Fru  Bulow,  se  S.  99. 

181.  3  f.  n.  Winterfeldt:  Jørgen  Balthasar  v.  Winterfeldt,  Admiral  1732—1821, 
Stifter  af  Trøstens  Bolig  (P.  Petersen,  Trøstens  Bolig,  1908). 

182.  17.  Bjelke,  se  S.  115. 

186.  1.  Numsen:  Frederik  v.  Numsen,  1737-1802,  1771  Oberst  og  Chef  for 
den  nyoprettede  Eksercertrup,  Chef  for  3.  jyske  Dragonregiment,  russisk  General.  — 
15.  f.  n.  Hooglandt:  se  S.  177.  —  10  f.  n.  Aigu  ilion:  Armand  Vignerot 
Duplessis  Richelieu,  Hertug  af  Aiguillon,  1720  —  82. 

188.  20.  to  Børn:  se  S.  166.  —  21.  P  høbe:  se  K.  Wittich,  Struensee,  262.  — 
Ben  der  blev  stormet  1770,  26.  Sept. 

192.  5.  C  o  n  c  i  n  i :  d'Ancre  Concini  f  1617,  Marskal  af  Frankrig,  Maria  af  Medicis 

bekendte  Yndling.  Sf.  n.  G  ude:   General  Henrik  Gude,  1703—82,  havde  i  Dec. 

1771  afløst  Sames  som  Kommandant  i  Kbhvn.  (RFP  Vi,  482). 

194.  25.   Et  Optrin:  Juleaftensfejden,  H  IV  2,  323,  RPF  II,  14,  VI,  480. 

195.  23.  Kuller:  Georg  Ludvig  v.  Koeller  fra  Hessen,  f.  1728,  1766  Oberst  og 
Chef  for  falsterske  Reg.,  1 772  Generalltnt.,  opt.  i  Adelsstanden  under  Navn  af  v.  Køller- 
Banner,  1773  Kommandant  i  Rendsborg,  levede  fra  1776  i  Altona,  hvor  han  1811  tog  sig 
selv  af  Dage  (DM  5  IV  99;  RFP  VI,  476;  VIII  Tillæg  S.  90.  Altonaer  Nachrich- 
ten  1899  Nr.  297—302).  —  10  f.  n.  Tr o  1  le:  Christian  Frederik  Trolle,  f.  1747,  fra 
1766  Page  hos  Kongen  og  Premltnt.  i  Livg.  t.  F.,  1772  Kaptajn  i  bornholmske  hv.  Inf. 
Reg.,  dødsdømt  1773  paa  Grund  af  Duel,  benaadet. 

198.  1.  Char  lo  tt  e:  Prinsesse  Charlotte  Amalie,  1706 — 82,  Datter  af  Kong  Fre- 
derik IV.  —  6.  Bulow:  Hans  Henrik  v.  Bulow,  f.  ^0/4  1733  paa  Vemmetofte,  Ltnt. 
i  Livgarden  t.  H.,  Kammerjunker  hos  Arveprins  Frederik,  1772  ^^/i  Staldmester  f  'Vi 
1789  (Livrentesocietetets  Inskriptionsprot.  1757.  BP  I  H,  36). 

200.  16.  B  c  ring:  Magnus  Bering,  f.  1731,  1 756  holstensk-gottorpsk  Hofraad, 
adlet  1758  af  Kejseren,  1763  Generalkrigskommissær,  arresteret  1781  for  Højforrædderi, 
sad  i  Citadellet  til  1785,  derefter  paa  Bergenshus  f  1804  i  Stavanger.  Sej.  Grundtvigs 
Afhdl.  om  ham  i  HT  5  1  116  ff.  Om  hans  Forhold  til  Bønderne  paa  Stjær,  Museum 
1892  I,  97.  ^  Bering:  Vitus  Bering,  1681  —  1741,  den  berømte  Søfarer,  efter 
hvem  Beringsstrædet  er  opkaldt. 

201.  2.  et  Gods:  Beringskjold  købte  1769  Nygaard  paa  Møen,  som  han  efter  sin 
Hustru  Marie  Cappelen  kaldte  Marienborg.  —  10.  Affæren  med  Firmaet  Joh.  Ernst 
Gotzkowsky  &  Streckfuss  i  Berlin,  se  HT  5  1,  177  f. 

204.  19.  et  Flyveskrift,  udkom  anonymt  under  Titlen:  Betænkning,  hvorvidt 
en  Efterkommer  i  Regeringen  er  forbunden  at  betale  sin  Formands  Gjæld ;  Forf.  er 
Jens  Reimert  Schumacher,  Bogholder  ved  Ekstraskatten,  Regeringsraad  paa  St.  Thomas 
(t  1774).  Den  tyske  Oversættelse  er  tilegnet  Rantzau,  se  Holm,  Hovedtræk,  69  ff.  — 
21.  Guldberg:  Ove  Høegh  Guldberg  udgav  „Azan  eller  den  for  Gæld  udfriede 
Fyrste"  (1771). 

205.  22.  En  kedronningen.  Se  E.  Holm,  Frederik  II  af  Preussen  og  Dronning 
Juliane  Marie  i  HT  6  V  (483).  —  9  f.  n.  Om  Hertug  Ferdinands  ( 1 72 1  —  92)  Besøg  i  Køben- 
havn 1753,  hvor  han  modarbejdede  Bernstorff  for  at  faa  Danmark  til  at  slutte  sig  til 
Preussens  Politik,  se  HT  6  I  443,V  506 ;  Correspondenz  Friedr.  des  Gr.,  X,  1 20,  1 62, 1 82. 

206.  13.  Om  Rygterne  se  ib.  XXXI.  833.  —  18.  Suhm:  Historikeren  Peder  Fre- 
derik Suhm,  se  C.   Bruun:  P.  F.  Suhm,  1898,  135. 

207.  3  f.  n.  Landejendom:  Gøgevangen  ved  Hørsholm. 

208.  10.  Sames:  Carl  Vilhelm  Sames,  1724—89;  1771  25/^  Kommandant  i 
Kbhvn.,  komm.  General  i  Hertugdømmerne  (RFP  VI 480  ff.  VII  539).  —  ll.Eickstedt: 
Hans   Henrik  v.  Eickstedt,    1715-1801;  1769  Generalmajor,  1772  1^/1  Statsminister, 

1773—84  Overhofmester  hos  Kronprinsen  (Pershist.  Tidsskr.  6.  R.  IV,  94  ff).  —    1  f.  n. 
Frk.  Trolle:  Charlotte  Amalie  Trolle,  1749  —  1814  (RFP  VI  514). 

210.  19.  Berger:  Chr.  Joh.  Berger.  —  26.  Brieghel:  Joh.  Fred.  Brieghel, 
1732—1802. 

211.  15.  K  o  mm  an  dan  te  n  :  Andreas  Hauch,  1708—82,  1765  Generallieutenant 
og  Kommandant  paa  Kronborg.  —  26.  Kongens  Skrivelse:  Forvisningsordren 
for  Dronningen  med  Kongens  Haand,  se  HT  7  II  213,  gengivet  i  Facsimile  i  W.  H. 
"Wilkins  „A  Queen  of  Tears"  (1904)  II,  74,  efter  et  af  mig  taget  Fotografi. 

212.  21.  Gasten  schiold:  Joachim  Melchior  Holten  Castenschiold,  1743—1817, 
Oberstltnt.  i  de  sjæll.  Dragoner,  General,  bekendt  fra  Affæren  ved  Køge  1807. 

215.  19.  B  er  ge  r;  Chr.  Joh.  Berger.  —  Falkenskjold  blev  20.  Jan.  indsat  paa 
Gammelholms  Hovedvagt,  i  Aug.  til  Munkeholm,  løsladt  1776  f  1820  i  Lausanne,  se  S. 

221.  —  27.  en  simpel   Karl.  Orig.  har  un  paysan  renforcé,  en  rig  opblæst  Bonde, 
men  det  kan  næppe  tænkes,  at  R.  har  været  uvidende  om  Eickstedts  virkelige  Herkomst. 

216.  1  1 .  e  n  G  r  a  d  :  B  1 82.  —  1 2.  40,000  Fejl  for  4000.  —  5.  f.  n.  Guldberg  blev 
først  Statsminister  1780,  1.  Dec.  —  3  f.  n.  Falkenskjold:  Mémoires  de  M.  Fal- 
ckenskiold,  udg.  af  E.  Secrétan,  1826;  dsk.  Overs,  af  J.  H.  Hansen,  Gamle  Erindringer, 
1847.  Reverdil  eller  Roger  har  vel  kendt  Manuskriptet,  se  S.  221. 

218.  4.  Thott:  Otto  Thott,  1703—85,  afsk.  fra  Konseillet  1770,  10.  Dec,  var 
sammen  med  Bernstorff  og  D.  Reventlou  bleven  Lensgreve  1767,  fra  1772  til  sin  Død 
Medlem  af  Statsraadet  —  12.  Rømeling:  Hans  Henrik  Rømeling,  1707 — 75,  blev 
1758  Viceadmiral.  —  5  f.  n.  en  Præst:  antagelig  Peder  Hansen,  se  E.  Holm,  Hoved- 
træk af  Trykkefrihedens  Hist.  91.  —  3  f.  n.  De  to  Citater  af  Esaias  er  gengivne 
efter  „Biblia,  efter  den  1699  udgangne  Huus-  og  Reyse  Bibel",  Kbh.  1769. 

219.  18.  Suhm:  Talens  Titel  er  „Til  Kongen",  Kbhvn.  1772.  —  21.  Reverdils 
Gengivelse  af  Suhm  er  saa  fri,  især  for  Slutningens  Vedkommende,  at  den  franske 
Tekst  maatte  lægges  til  Grund  ved  Oversættelsen,  dog  med  den  danskes  Ordvalg,  saavidt 
det  dækker  det  franske  helt.  Den  tyske  Tekst  („Seltenes  Denkmal  patriotischer  Frey- 
mutigkeit",  Kbh.  1772)  følger  den  danske  nøje,  undtagen  at  den  indskyder  „hellige" 
foran  „Person". 

220.  4.  NoteafSuhm.  Allerede  N.  M.  Petersen  har  paavist  Reverdils  Uagtsom- 
hed ;  Noten  skyldes  nemlig  Brevets  Udgiver  Johan  Carl  Frederik  Hellfried,  1 739 —  1810, 
Kommitteret  i  Kommercekollegiet,  Generalpostdirektør.  —  4.  f.  n.  La  n  ge  be  k:  Jacob 
Langebeks  „Frimodige  Tanker  over  Hævnens  Dag". 

221.  4.  Rothe:  Tyge  Rothe,  se  S.  125.  Digtets  Titel  er  Om  Dagen  den  17. 
Jan.  1772  (E.  Holm,  Hovedtræk,  53).  —  7.  den  store  Fyrighed:  i  Orig.  caractére 

ardent,  i  Rothes  tyske  Digt  „feuriger  Muth",  i  den  dsk.  Udg.  „Fyrighed". 

222.  3.  Søkrigsprokurøren:  fiscai  de  la  marine.  —  11.  Luxdorph:  Bolle 
Villum  Luxdorph,  1716 — 88,  Deputeret  i  danske  Kancelli,  Geheimeraad  (HT  5  II,  357) 
Slægtskabet  mellem  ham  og  E.  Brandt  var  dobbelt. 

Ole  Worm  f  1708  Christen  Luxdorph 


Villum  Worm  f  1737         g.  m.      Else  Luxdorph  Bolle  Luxdorph  f  1698 


Jytte  Worm     Susanne  Magdalene  Worm     g.  m.    Christian   Luxdorph  t  '726 
g.  m.  Christian  Berregaard 


Else  Berregaard  f  1795  Bolle  Villum  Luxdorph  f  1788 

g.  m.  Carl  v.  Brandt  f  1738 


Enevold  Brandt 

226.  16.  Hobe:  Levin  Ludvig  v.  Hobe,  1700—81,  General;  1768—81  Kom- 
mandant i  Citadellet. 

227.  11.  Sturz:  Helferich  Peter  Sturz  fra  Darmstadt,  1736—79,  1765  Sekre- 
tær i  Tyske  Kancelli,  1769  Generalpostdirektør,  1771  Kommitteret  i  Kommercekol- 
legiet,  1773  Raad  ved  Regeringen  i  Oldenborg;  bekendt  som  en  af  de  ypperste  tyske 
Essayister  (Biogr.  Lex.  XVI).  Han  er  Forf.  af  det  anonyme  Skrift  Authentische  Auf- 
klårungen  ub.  die  Gesch.  der  Grafen  Struensee  u.  Brandt,  1788.  —  18.  G  åh  ler:  Ge- 
neral Peter  Elias  v.  Gåhler,  se  S.  174.  —  8  f.  n.  Hol  m:  Johan  Theodor  Holm,  f.  1731, 
Læge  hos  Grev  Danneskjold-Samsøe,  Prof.  i  Medicin  i  Sorø,  Generalpostdirektør,  Ka- 
binetssekretær og  Hofchef  hos  Enkedronningjuliane  Marie,  adlet  under  Navnet  de  Holm- 
skjold t  1793.  —  7  f.  n.  en  fornem  Frøken:  Grev  Danneskjolds  eneste  Barn 
Comtesse  Frederikke  Louise  Christiane  (1737 — 1821),  se  C.  Rantzau-Breitenburgs 
Erindringer  ved  Louis  Bobé,  1900,  68,  BP  II,  174,  182;  I  798.  —  4  f.  n.  Saly: 
Jacques  Frangois  Joseph  Saly,  1717 — 76.  Han  var  Reverdils  Husfælle  paa  Charlotten- 
borg (D.  Biehls  Breve  om  Fred.  V.  1909,  280). 

228.  11.  en  ung  Pige:  Sara  Sophie  Vilhelmine  Mazar  de  la  Garde,  1 752 —  1 820, 
Datter  af  Oberst  og  Chef  for  Kbhvn.s  Brandkorps  Jean  Guillaume  M.  de  la  G.  og 
Sophie  Renée  Rocques  (Se  Indl.  S.  7)  RFP  VI  577;  VII  489.  —  15.  v.  Be  rge  r,  se  S.  44. 
10  f.  n.  Erinnerungen  a.  d.  Leben  des  Grafen  J.  H.  E.  v.  Bernstorf(Schriften,  2.SammI., 
Lpz.  1783,  89 — 150).  —  23.  Falkenskjolds  Broder:  Arnold  Falkenskjold  til 
Sæbygaard,  1 744— 1819,  Oberst  (RFP  VI  537).  —  6  f.  n.  M  a  d.  N  e  c  k  e  r :  Louise  Su- 
sanne Curchod,  1739 — 94,  Neckers  aandfulde  Hustru. 

229.  8.  Anton  Moltke,  se  S.  8  f.  24.  —  13.  Frk.  Trolle,  se  S.  208  f.,  jvfr. 
DM  5  III  6.  —  19.  „L'ambitieux  et  I'indiscréte" :  den  ærgerrige  (Mand)  og  den  uforsigtige 
(Kvinde)  Komedie  af  Destouches. 

230.  15.  Hofintendanten:  Wegener,  se  S.  1 15  f.,  21 1.  —  26.  D  u  val:  Charies 
Duval  de  St.  Contest,  1761  Lieut.  ved  bornholmske  hvervede  Inf.  Reg.,  1767  Kaptejn  i 
norske  Livreg.,  afskediget  1772  2S/j^  atter  ansat  i  Dronn.  Livreg.,  1774  ^i/jq  Ge- 
neraladjutant,  Kammerherre,  afsk.  som  Generalmajor.  Jvfr.  HT  7  III  615. 

231.  13.  O  ve  rho  fmesteren:  A.  H.v.  Moltke.  —  21.  S  c  h  u  mach  e  r:  Andreas 
S.  blev  21.  Nov.  Reverdils  Efterfølger  som  Kabinetssekretær. 

20 

232.  1.  Schumacher  blev  1773  i^/i  Amtmand  i  Segeberg. 

233.  15  — 16.  Overhofmester  A.  H.  v.  Moltke  var  gift  med  Marie  Elisabeth  Baro- 
nesse Rosenkrantz,  1724  —  98,  Søster  til  Fru  v.  Gabel,  se  S.  93  f.,  om  hvis  Forhold  til 
Reverdil  se  BP  II  208  og  hendes  Breve  til  ham  i  Afskrift  i  Rigsark. 

235.  4  f.  n.  Carl  afHessen:Et  Brev  fra  Reverdil  til  Prins  Carl  er  aftrykt  i 
DM  5  III  8.  L.  Koch  bemærker,  at  det  næppe  vil  være  muligt  at  angive,  naar  dette 
udaterede  Brev  er  skrevet.   Det  er  skrevet  o.  5.  Nov.  1767,  se  Rogers  Udg.  341. 

238.  12.  fyrstelige  Brødre:  Hertugerne  Carl  og  Ludvig  Ernst  af  Brunsvig, 
se  S.  242  f.  —  5f.  n.   Haarskærer:  Coiffeur  du  Roi. 

239.  6.  Cu  1  mb  ach,  se  S.  156.  —  21.  Holcks  Hustru:  Juliane  Sophie  Com- 
tesse  Danneskjold  Laurvig,  1757—90.  —  3  f.  n.  Bernstorff:  BP  I  812. 

240.  11  f.  n.   Fo  rs  va  rs  i  n  d  1  æg  e  n  e:  R.  (381 — 82)  Mémoires  plaidoyers. 

241.  4.  Brandtsældre  Broder:  Christian  v.  Brandt,  1 735  —  1 805,  fra  1 768 
Administrator  over  Grevskabet  Rantzau,  senere  Statsminister.  —  7.  sin  Moder:  Else 
de  Berregaard,  1715 — 93,  g.  1.  med  Konferensraad,  Kabinetssekretær  Carl  v.  Brandt, 
2.  m.  Geheimekonferensraad  Georg  Vilhelm  v.  Soehlenthal  (Biehl,  184).  —  5.  f.  n. 
Oberst  Frederik:  Theodor  Baron  v.  Neuhof,  1686 — 1756,  udraabtes  1736  til 
Konge  paa  Korsika,  levede  fra  1749  i  England.  Hans  Søn  Friedrich,  wurttembergsk 
Oberst  og  Agent,  begik  Selvmord  i  Antwerpen  1797.  —  1  f.  n.  hemmelige  Tje- 
nester: R.  (383)  services  secrets. 

242.  2.  Woodford,  se  S.  101.  —  6.  Arveprinsen:  Carl  Vilhelm  Ferdinand 
af  Brunsvig,  1735 — 1806,  fra  1780  regerende  Hertug.  —  Feronce:Jean  Baptiste 
Feronce  v.  Rotenkreuz,  1723  —  99,  brunsvigsk  Finansminister.  —  13.  Arveprin- 
sesse n :  Augusta,  1737^1813,  Datter  af  Prins  Frederick  af  Wales,  g.  1764  m.  Hertug 
Ferdinand.  —  11  f.  n.  Hertugen:  Hertug  Carl  af  Brunsvig,  1 7 1 3 — 80. 

243.  5.  Hertug  Ludvig:  Hertug  Ludvig  Ernst  af  Brunsvig,  1718— 88,  holl. 
Feltmarskalltnt.,  Broder  til  Hertug  Ferdinand.  —  7.  Y  o  r  k  e :  Joseph  Yorke,  Gesandt  i  Haag 

—  24.   Roon:   Vilhelm    Friherre   Bentinck-Roon,     1704 — 73,    Statsraadspræsidcnt    i 
Holland  og  Vestfrisland. 

244.  13.  Prinsessen  af  Wales,  se  100  f.  —  10  f.  n.  Murray  Keith, 
Robert  Murray  Keith,  1730 — 95,  1771  brittisk  Gesandt  i  Danmark  (B  91).  Jvfr.  Me- 
moirs of  R.  M.  Keith,  ved  Gillespie  Smyth,  1849. 

245.  7  f.  n.  Flyveskrift:  „Entdeckung  der  wahren  Absichten  des  Staatsystems 
der  dånischen  Regierung,"  af  Konferensraad  og  Kabinetssekretær  C.  A.  Rothe;  det 
skildrer  Juliane  Marie  som  Aarsagen  til  alt  Ondt  (E.  Holm,  Hovedtræk,  96). 

246.  5.  Diede:  Wilh.  Christoph  Rigsfriherre  Diede  zum  Furstenstein,  1732 — 
1807;  1763—67  Gesandt  i  Berlin  og  derefter  til  1776  i  London  (RFP  VI  573).  — 
18.  Sandwich:  John   Montagu,  4.  Jarl  af  Sandwich,  1718 — 92.    1771  Marineminister 

—  23.    Falklandsøerne   toges    1764  i  Besiddelse    for  Frankrig,    der   1767  afstod 

dem  til  Spanien;  1769—^70  opstod  Tvistigheder  m.  Spanien  og  England  om  Højheds- 
retten. Øerne  overlodes  til  England  1771.  —  6  f.  n.  North:  Frederick  Lord  North, 
1733  —  92,  1767  Skatkammerkansler. 

247.  4.   Politicai  register:    Annual  register  XV  77,  186. 

248.  23.  G  u  d  e,  se  S.  1 92.  —  8  f.  n.  d  e  n  s  i  d  s  t  e.  R.  (395)  premiere,  Fejlskrift, 
ogsaa  rettet  af  Moltke.  —  4  f.  n.  B  ra  em,  se  S.  128,  222. 

249.  2  f.  n.  Mnie  N  ecker,  se  S.  228. 

252.  2f.  n.  Hamborgavis:  Staats  u.  Gelehrten  Zeitung  des  Hamburgischen 
Corresp.  1772  Nr.  14  ff. 

253.  24.  Bang:  Oluf  Lundt  Bang,  1731—89,  Justitiarius  i  Hof- og  Stadsretten. 
—  S.f.n.  Uldall:  Peter  Uldall,  1 743— 98,Højesteretsadvokat.  J  vfr.Memoirer  og  BreveXXI. 

254.  14.søgeSeng:  R.(403)cohabiter,oversatefter  Danske Lov3.BogXVI  Kap.  15,4. 

255.  16.   F  r  u  V  o  n  d  e  r  L  u  h  e,  se  S.  77  f.  99. 

256.  lOf.n.  Pen tz:  Gotfred  Pentz,  1716— 1801, General. —  4f.n.  H  obe,seS.  226. 

257.  3.  Wivet:  Frederik  Vilhelm  Wivet,  1728  —  90,  Højesteretsadvokat.  —  7. 
Markskriger:  R.  (408)  arlequin.  Overs,  efter  Indlægets  egne  Ord  (Høst  III,  66).  — 
12  f.  n.  Anklagen  mod  Struensee:  Jvfr.  N.  Lassen,  Den  Struensee'ske  Proces 
(Tidsskr.  for  Retsvidenskab  1891,  219  —  303  og  1892,  446—59)  og  H.  Deuntzers 
Modbemærkninger  i  hans  Skrift  Henrik  Stampe,  1891,  55,  samt  K.  Maurers  Recension 
i  Zeitschr.  f.  Gerichtswissenschaft  1892,336  —  41.  Gottinger  gel.  Nachr.   1909,500—7. 

259.  3  f.  n.  Facsimilegenpart  findes  som  Bilag  til  Lassens  Afhandling. 

260.  15.  R.  (412,  13  f.  n.)  132,000  rettet  til  130,000,  hvad  Konteksten  nødvendig- 
gør. R.  har  desuden,  som  det  fremgaar  af  Aktors  Indlæg  og  Facsimilet,  gengivet  Be- 
skyldningen urigtigt. 

261.  7.  se  ks  Tu  s  in  d  e.  R.  (413,  7  f.  n.)  dix  mille. 

265.  12.  Gazette  de  Leyde  findes  ikke  paa  det  Kgl.  Bibi.  —  20.  Grev 
Brandt  (R.  420):  afskrevet  efter  Dommen  i  dens  danske  Form  efter  Høst.  —  4  f.  n. 
Mortimer:  Roger  Mortimer,  Kong  Edvard  II's  Dronning  Isabellas  Elsker,  der  efter 
hans  Død  med  hende  styrede  Landet;  blev  hængt  1330. 

266.  8.  Jvfr.  H  IV  2,  413.  Man  kender  af  Vota  kun  Arveprinsens  og  Schack  Rath- 
lous  om  Brandt.  Det  sidste  er  senere  af  E.   Holm  meddelt  HT  7  IV  271. 

267.  11.  Mæslingerne  vedblev  at  rase:  R.  422  f.  La  rougeole  continue.  — 
17.  Se  L.  Kochs  Afhandling  Struensees  Omvendelse  i  Dansk  Tidsskr.  1902,  103—  18. 

268.  15.  Hee:  Jørgen  Hee,  1714 — 88,  Holmens  Provst,  senere  Biskop.  —  24. 
Beretning:  Underretning  om  E.  Brandts  Forhold  etc,  1772.  —  8  f.  n.  Miinter, 
se  S.  46.  —  Beretningen  om  Struensees  sidste  Tid  er  helt  igennem  sammenholdt  med 
Miinters  Bekehrungsgeschichte  des  vorm.  Grafen  J.  F.  Struensee,  Koph.  1772 

269.  25.  Mad.  de  la  Fite:  Histoire  de  la  conversion  du  comte  J.  F.  Struensee, 
tråd.  p.  Mad.  de  la  Fite,  Amsterdam  1773. 

270.  11.   den  forsætlige  Modstand.  Citatet  hos  R.  (429,  8  f .  n.)  er  delt  i  to 

og  den  direkte  Gengivelse  betegnet  ved  Anførselstegn.  Her  har  Overs,  fulgt  Munter;  hvor 
Rev.  kun  indirekte  gengiver  M.  er  derimod  fulgt  R.  —  24.  han  har  erhvervet  sig, 
førend  han  er  bleven  oplyst  af  Evangeliet  (R.430,  7).  Munter:  oder  durch 
Ubung  eriangenen. 

271.  8.  f.  n.  Brevet  til  Rantzau  er  offentliggjort  og  her  gengivet  efter  „Tydsk  Ori- 
ginal og  Dansk  Oversættelse  af  et  Brev  fraj.  F.  Struensee  til  Græ\'  Rantzau  Ascheberg", 
Kbhvn.  1772.  —  Afvigelserne  er  ubetydelige.. 

272.  21.  Zimmermanii:  Johan  Georg  Zimmermann,  l728  —  95,  Livlæge  i  Han- 
nover, Forf.  af  Værkerne  „Von  der  Arzneikunst"  (1764)  og  „Uber  die  Einsamkeit".  Om 
ham  se  Ed.  Bodemann,  J.  G.  Zimmermann,  Hannover  1878.- 

273.  21.  formanede  sin  Trøster  (R  434  10.  f.  n.).  Munter:  beruhigen  Sie  sich 
durch  die  Betrachtungen  meiner  Vortheile  und  durch  Ihr  Bewusstsein,  dass  Gott  Sie 
gebraucht  hat,  mir  dieselben  zu  verschaffen.  —  8.  f.  n.  satte  sig  op  i  hans  Karet 
(R.  434  1.  f.  n.).  Munter:  [ich]  Hess  die  Kutsche  umwenden,  damit  er  nicht  die  Aussicht 
aufs  Schafot  haben  mochte.  —  5.  f.  n.  vi  genses  (R.  435,  5)  er  et  Sammendrag  af  en 
længere  Udtalelse,  og  Munters  følgende  Replik  en  Omsætning  til  direkte  Tale  af  „dass 
ich  hoffen  durfte,  unsere  Freundschaft  in  der  kunftigen  Welt  fortsetzen  zu  konnen."  — 
Retterstedet:  Medd.  om  Kbhvn.  (1907),  151. 

274.  10.  Grevernes  Død.  D.  Reventlou  skriver  1  772  ^,5  (utrykt  Brev;:  „Voila 
done  Str.  et  Br.  exécutés.  J'avoue  que  j'ai  frémi  en  lisant  la  lettre  qui  m'en  informoit  et 
que  je  suis  livre  å  la  plus  noire  mélancholie  quand  je  pense  que  le  Prince  que  j'ai  élevé 

278.  5,  f.  n.  Avignon.  Om  Rantzaus  Ophold  her  se  HT  6  R  111,  730  f.  Thiimmel, 
Reisein  die  mittågl.  Prov.  v.  Frankreich,  IV,  64  f .  —  3.  f.  n.  B  j  el  ke  blev  Amtmand  9.Juli. 

279.  2.  Holstein:  Ulrik  Adolf  Holstein  se  S.  128;RFP  VI  539.  BP  11  H  16.  — 
5.  Brodersøn:  A.  P.  Bernstorff.  —  10.  Mageskiftet  blev  afsluttet  1773,  21. Maj.— 
4.  f.  n.  Storfyrst  Paul  afstod  1773  1^,  ij  Oldenborg  og  Delmenhorst  til  Prins  Frederik 
August  (t  1785),  der  1774  blev  Hertug  af  Oldenborg. 

Titelbillede:    E.  S.   F.   Reverdil,   efter  Maleri  af  Robert  Gandelle,  malet 
1758  i  Geneve  tilh.  Hr.  Arthur  Bory  d'Arnex. 

Side 

1.    Kong  Christian  VII,  eft.  Orig.  af  Angelika  Kauffmann,  malet  Sept.  1768 
i  London,  tilh.  Generalmajor  v.  Biegeleben  i  Darmstadt. 
16.    Grev     D.     Reventlou,     eft.     Orig.    af    A.    Nansen    paa     Altenhof.    — 
C.  L.  de  Saint-Germain,  eft.  Orig.  paa  Wedellsborg*).  —  C.  G.  Pilo,  eft. 
Miniaturportræt  af  Corn.  Høyer  paa  Charlottenborg*). 
33.    L.  v.  Plessen,   eft.  Orig.  paa  Sierhagen.  —  F.  C.  Rosenkrantz,  eft.  Orig. 
paa  Bregentved.  —  F.  Danneskjold  Samsøe,  eft.  Orig.  paa  Frederiksborg. 
48.    Dronning  Caroline  Mathilde,  eft.  Orig.  af  J.Juel  paa  Hvedholm. 
65.    Greve  F.  W.  C.  Holck,  eft.  Orig.  tilh.  afd.  Greve  V.  Holck. 
80.    C.  v.  Saldern,  eft.  Orig,  paa  Schierensee. 
97.   J.  F.  Struensee,  eft.  Orig.  af  J.Juel  paa  Hvedholm. 
112.    Dronning  Caroline  Mathilde  som  Oberst  for  „Dronningens  Livregiment", 

eft.  Orig.  af  Peder  Als,  1771,  paa  Rastorf*). 
129.    E.  M.  S.  V.  Eyben,  eft.  Orig.  tilh.  Postmester  v.  Eyben,   Horslunde.  — 

G.  C.  V.  Oeder,  eft.  Stik.  —  H.  Stampe,  eft.  Stik. 
144.    Grev  J.  H.  E.  Bernstorff,  eft.  Orig.  paa  Christianssæde,  af  P.  Als*). 
161.    Landgreve  Carl  af  Hessen,  eft.  Stik. 

176.    C.  S.  V.  Gahler,  eft.  Orig.  tilh.  Frk.  C.  Leemejer.   —   A.  H.  v.  Moltke 
eft.  Orig.  paa   Bregentved.  —   Grev  A.  S.  v.  der  Osten,  eft.  Tegning  af 
P.  Ipsen,  tilh.  Hr.  Kammerjunker  Munthe  Morgenstjerne. 
193.    E.  S.  F.   Reverdil,  efter  Maleri   af  S.  C.  Natthey    (1782)    i  Musæet 

i  Nyon. 
208.    Grev  E.  Brandt,  eft.  Stik.  —  H.  P.  Sturz,  eft.  Orig.,  tilh.  Hr.  Bankfuld- 
mægtig Mazar  de  la  Garde.  —   C.  A.  Struensee  v.  Carlsbach,  eft.  Stik. 
224.    Dronning  Juliane  Marie,  eft.  Miniaturportræt  af  C.  Høyer  paa  Rosenborg*(. 


De  med  *  mærkede  gengivne  i  E.  F.  S.  Lund,   Danske  malede  Portrætter- 


ANDR.    FRED.    HØST    &    SØNS    FORLAG 


Otto  Sperlings  Selvbiografi 

(1602—1603) 

OVERSAT  I  UDDRAG  EFTER  ORIGINALHAANDSKRIFTET 
MED  SÆRLIGT  HENSYN  TIL  FORFATTERENS  OPHOLD  I 
DANMARK  OG  NORGE  SAMT  FANGENSKAB  I  BLAATAARN 

AF 

5.  BIRKET  SMITH 
2  Kr.  hæftet.  —  3  Kr.  25  Øre  indb. 


„Det  er  en  Bog,  som  i  ualmindelig  høj  Grad  har  Krav  paa  Læse- 
verdenens Opmærksomhed;  faa  af  de  Manuskripter,  der  behandler 
danske  Forhold,  frembyder  større  kulturhistorisk  og  psykologisk  Inter- 
esse end  dette.  Med  Undtagelse  af  ^Jammersmindet''  gives  der  vel 
næppe  noget,  der  iaa  levende  fører  os  Skikkelser  og  Tildragelser  fra 
Enevældens  første  Hundredaar  for  Øje.  Til  det  skønneste  i  Bogen 
hører  Fortællingen  om  Sperlings  Kærlighedshistorier  og  Giftermaal; 
her  driver  Minderne  fra  Ungdommens  lyse  og  glade  Dage  den 
aldrende  Enkemand  til  at  frembringe  en  Skildring,  der  ved  sin  store 
Inderlighed  i  Følelsen,  i  sin  fuldendte  Naivitet  og  ved  den  i  Erin- 
dringen gemte  Stemnings  Magt  faar  en  Duft  over  sig  af  ægte  Poesi". 

(Sigurd  Miiller  i  „Morgenbladet'^). 

„Som  Bogen  foreligger  er  den  en  Prydelse  for  vor  Litteratlir,  og 
den  har  en  Interesse,  som  vi!  føre  den  langt  ud  over  de  egentlige 
Historikeres  Kreds.  Den  er  et  Sidestykke  til  ^Jammersmindet'',  men 
indeholder  et  saa  afvekslende  Stof,  at  den  maaske  i  endnu  højere  Grad 
end  hin  Bog  kunde  gøre  Regning  paa  at  finde  Indgang  hos  det  større 
Publikum.  Den  giver  os  det  fyldigste  Billede,  vor  Litteratur  ejer,  af 
det  borgerlige  Liv  i  det  17.  Aarhundrede".  (Nationaltidende). 

„Vor  historiske  Litteratur  er  bleven  beriget  ved  Udgivelsen  af  dette 
Skrift,  som  kan  læses  med  Fornøjelse  af  Enhver".  (Politiken). 

